
MOKSLO FILOSOFIJOS 
KŪRĖJAS SENAJAME VILNIAUS 
UNIVERSITETE 


Ą“ mokslą Lietuvoje imta samprotauti, kai tik jis mūsų krašte 
atsirado. XVI-XVII a. Senajame Vilniaus universitete, Lie- 
tuvos DK kolegijose ir vienuolynų mokyklose jaunuomene moks- 
luose lavinusi aristotelinė scholastika mokslo filosofijai priklau- 
sančius samprotavimus dėstė atskirame logikos traktate De scien- 
tia. Jame aptarė mokslinio pažinimo pobūdį, mokslų skirtumą, 
mokslo ir tikėjimo santykį ir kitą problematiką. Pirmasis žino- 
mas mokslo teorijos fragmentas datuojamas 1574 m.: Vilniaus 
jėzuitų kolegijos filosofijos profesoriaus škoto J. Hejaus (John 
Hay, Ioannes Haius) organizuotame dispute kolegijos mokslei- 
viai gynė ir mokslo filosofijai priklausančius teiginius. Scholasti- 
kai žlugus, įsitvirtinus naujųjų amžių gamtos mokslams, Vilniaus 
universitete imta kurti bazė eksperimentinei gamtotyrai, o mokslo 
teorija į naują lygį pakilo XIX a., kai Universitete suklestėjo gam- 
tamoksliniai ir humanitarinio pobūdžio tyrimai. Svariausiai kaip 
mokslo metodologas samprotavo Janas Sniadeckis. 
Autobiografijoje Sniadeckis rašė gimęs Augusto III valdy- 
mo dvidešimtaisiais metais, t. y. 1756, rugpjūčio 29 šv. Jono 
Krikštytojo švenčių dieną, Žnine, Gniezno vaivadijos Kcynsko 
pavieto mieste, iš tėvo Jedrzejaus Sniadeckio ir Franciszkos Gisz- 
czynskos-Sniadeckos, laisvų Žmonių, t. y. kilmingųjų, turėju- 
sių paveldėtus namus, apie 8 valakų žemės (apie 134 ha) dva- 
relį, pakankamą deramai gyventi ir lavinti vaikus. Tėvas buvo 
išsilavinęs, Poznanėje baigęs kolegiją, ėjo Žnino vaito, burmistro pa- 
reigas, dar vertėsi alaus gamyba. Sūnus Janas, Poznanėje baigęs 

Lubranskio kolegiją, 1772-1775 m. Krokuvos universitete stu- 
dijavo matematiką ir filosofiją, 1775 m. įgijo filosofijos dakta- 
ro laipsnį, apgynęs tezes Ginčijami filosofijos teiginiai (Propo- 
sitiones controversae ex philosophia). Krokuvos universitete 
Sniadeckis studijavo Edukacinės komisijos švietimo reformas 
tik pradėjus įgyvendinti. Universitete įgytą filosofinį išsilavini- 
mą vėliau vertino kritiškai. Baigęs studijas, dvidešimtmetis fi- 
losofijos daktaras, kartu įgijęs ir licenciatą, t. y. teisę dėstyti 
universitete, sekant Krokuvos universiteto papročiu, galėjo ja- 
me skaityti pasirinkto kurso paskaitas. Sniadeckis pasirinko dės- 
tyti algebros kursą, taip pat gavo mokytojo vietą reformuotoje 
prie Universiteto veikusioje Nowodworskių gimnazijoje, dėstė 
matematiką, fiziką, logiką, politinę ekonomiką. 

Savo lėšomis 1778 m. išvyko tobulintis į Vakarų Europos 
mokslo centrus. Getingeno universitete, garsėjusiame aukštu 
matematikos ir gamtos mokslų lygiu, tobulino aukštosios ma- 
tematikos, astronomijos žinias, lankė kitų dalykų paskaitas. Iš 
pradžių sekėsi nelengvai dėl nepakankamo vokiečių kalbos mo- 
kėjimo, tad lavinosi vokiečių ir anglų kalbose. Vis dėlto Snia- 
deckį imponavo ne vokiečių kultūra, bet Apšvietos epochos sos- 
tinė Paryžius. Prieš tai trumpai pabuvęs Olandijoje, 1780 m. 
sausio mėn. atvyko į Paryžių, įstojo klausytoju ne į Sorboną, 
bet į modernios orientacijos aukštąją mokyklą Collėge de Fran- 
ce, klausėsi žymių tuometinių matematikų, astronomų, kitų da- 
lykų paskaitų, iš astronomijos įžymybės J. J. de Lalande'o mo- 
kėsi tikslių astronomijos stebėjimų ir skaičiavimo metodų, ben- 
dravo su P. S. Laplace'u, J. d'Alembert'u, Paryžiaus mokslų 
akademijos sekretoriumi A. de Condorcet ir kitais prancūzų 
mokslo žmonėmis. O šie žavėjosi jaunojo Sniadeckio nepails- 
tamu uolumu, plačiu akiračiu, siekiu išmokti naujausius moks- 
lo metodus. Išsekus lėšoms, 1781 m. grįžo į tėvynę. Edukaci- 
nės komisijos pakviestas, Krokuvos universitete užėmė aukš- 
tosios matematikos ir astronomijos katedrą, tapo rektoriaus 
H. Kottątajaus, reformavusio Universitetą, artimiausiu ben- 
dradarbiu. Autobiografijoje Sniadeckis rašo, kaip kasdieniuose 

susitikimuose vakarais jie trise — Kottątajus, Fizinių mokslų kole- 
gijos pirmininkas J. Jaškiewiczius ir jis - aptarinėjo ir projektavo 
Universiteto pertvarką ir sekė projektų įgyvendinimą — laborato- 
rijų ir kabinetų steigimą, botanikos sodo, Universiteto klinikos 
įkūrimą ir t. t. 1787 m. buvo išvykęs į Angliją susipažinti su astro- 
nomijos observatorijų įranga bei jos gamyba, susipažino su ast- 
ronomijos įžymybe, Urano planetos atradėju F. W. Herscheliu. 

Besidarbuodamas Krokuvos universitete, Sniadeckis išgy- 
veno audringus amžiaus pabaigos įvykius, Abiejų Tautų Res- 
publikos žlugimą, jos išnykimą iš Europos geografinio žemėla- 
pio. Dalyvavo 1794 m. sukilime, aktyviai veikė Krokuvos vai- 
vadijos Civilinės-karinės tvarkos komisijos veikloje. Sukilimui 
pralaimėjus ir Krokuvai kartu su žymia Lenkijos dalimi atsidū- 
rus Austrijos imperijos sudėtyje, Krokuvos universiteto senato 
įgaliotas Sniadeckis išvyko į Vieną ir čia energingai tikino val- 
dančiuosius, jog Krokuvoje tikslinga išsaugoti aukštojo mokslo 
židinį. Židinys išliko, tačiau austrų valdžia pažadų nesilaikė, 
Universitetas buvo germanizuotas. Nusivylęs Sniadeckis išvy- 
ko į užsienį, 1803-1805 m. lankėsi Olandijos ir Prancūzijos 
mokslo centruose, Italijoje aplankė T. Kosciušką. 

Pirmuoju veiklos laikotarpiu Krokuvoje Sniadeckis darbavo- 
si matematikos didaktikoje ir astronomijoje, filosofijoje beveik 
nesireiškė. Išleido gerai metodiškai parengtą aukštosios algebros 
vadovėlį, skelbė astronominių stebėjimų duomenis ir juos siun- 
tė į užsienį, kur Sniadeckio atliktus planetų palydovų stebėjimus 
gerai vertino, sukūrė veikalą Apie Koperniką. Įgytos žinios ir nau- 
jausių tyrimo metodų taikymas Sniadeckį įgalino tai, kas Koper- 
niko veikale esminga, atskirti nuo antraeilės reikšmės suklydimų 
bei apsirikimų. Veikalas paplito, buvo išverstas į anglų, prancū- 
zų, vokiečių, italų ir persų kalbas. Išleido darbą Geografija, arba 
Fizinis ir matematinis Žemės aprašymas, kuriame tarp kitų vie- 
tovių nustatė Kėdainių, Kauno, Valkininkų, Anykščių, Panevė- 
žio, Raseinių, Trakų, Ukmergės geografinę padėtį. 

Jau 1798 m. Sniadeckis gavo pasiūlymų užimti astronomi- 
jos observatorijos Vilniuje vedėjo vietą, pasiūlymas atnaujintas 

1803 m., o netrukus jam, kaip perspektyviam mokslo organi- 
zatoriui, siūlomos ir Vilniaus universiteto rektoriaus pareigos. 
Iš pradžių atsikalbinėjęs - esąs nepakantus, karšto būdo, — 
raginamas Vilniaus universiteto kuratoriaus A. Czartoryskio, 
H. Kottątajaus ir kitų įtakingų asmenų, Sniadeckis sutiko ir 
1806 m. buvo paskirtas Vilniaus universiteto astronomijos pro- 
Tesoriumi, o 1807-1815 m. jis - Universiteto rektorius. Prasi- 
dėjo antrasis Sniadeckio kūrybinės veiklos laikotarpis. Iki išėji- 
mo į pensiją jis vadovavo Universiteto observatorijai, stebėji- 
mų duomenis nuolat spausdino Rusijos mokslų akademijos 
memuaruose ir Berlyno astronomijos metraštyje. 1811 m. bu- 
vo išrinktas Rusijos mokslų akademijos nariu korespondentu. 

Šioje biogramoje nėra galimybės išsamiau apžvelgti Vilniaus 
universiteto administravimą Sniadeckiui rektoriaujant bei kitą 
jo veiklą gerinant mokslo ir studijų sąlygas. Tai jau padaryta 
išsamiuose mokslo istorikų tyrinėjimuose. Nuveiktus darbus bū- 
tų galima sumuoti taip: sutvarkytas Universiteto botanikos so- 
das, jame iškastas kanalas, pastatyta oranžerija ir kiti pastatai, 
Universitete įrengta farmacijos laboratorija, šokių ir piešimo 
salės, fizikos kabinetas, perstatytas Medicinos fakulteto pasta- 
tas, jame įrengta chemijos kabinetas, anatomijos salė, įkurtos 
klinikos ir t. t. Daugiau nei 500 Universiteto studentų studijų 
procesas labai pagerėjo, biblioteka praturtėjo naujausiais lei- 
diniais. Pagausėjo katedrų, profesorių ir jų padėjėjų — adjunk- 
tų. Rektorius pasiekė, kad vakansijas užimtų Universiteto auk- 
lėtiniai — istorikas J. Lelevelis, teologas A. B. Klungis (Klongevi- 
čius) ir kiti. Ypač pabrėžiama Sniadeckį buvus geru diplomatu 
kritiškais 1812 m., kai reikėjo išsaugoti Universiteto pastatus ir 
normalią jo veiklą. Čia jis veikė atsargiai, subtiliai, bet ryžtin- 
gai ir pelnė Prancūzijos imperatoriaus pagarbą. Napoleonas, 
apibūdinęs Sniadeckį kaip stipraus charakterio, veiklų ir taktiš- 
ką žmogų, jį paskyrė Lietuvos laikinosios vyriausybės komisi- 
jos Švietimo ir religinių kultų komiteto pirmininku. Prancūzus 
išvijus iš Rusijos imperijos, caras Aleksandras I bendradarbia- 
vusiems sų Napoleonu paskelbė amnestiją. 

Sniadeckis paremdavo naujas kūrybines iniciatyvas, net jei jos 
ne visai atitikdavo jo mokslinius įsitikinimus. 1820 m. Vilniaus 
universitetui paskelbus konkursą logikos, metafizikos ir moralės 
filosofijos katedrai užimti, konkurso komisija pritarė Sniadeckio 
vertinimui ir konkursą laimėjo pirmasis Vilniuje ir lenkų filosofijo- 
je romantikas J. Gotuchowskis. Laiške Universiteto kuratoriui 
A. Czartoryskiui konkursinį Gotuchowskio traktatą vertindamas 
savųjų mokslinių principų požiūriu, Sniadeckis įžvelgė ir darbo 
privalumus, pretendento talentingumą. „Ponas Gotuchowskis yra 
nepaprasto talento Žmogus; jo disertacija grindžiama prastais prin- 
cipais, nes jis mokėsi tik Vokietijoje, tačiau aiškinimo būdas lenkų 
kalba tiek skaidrus, aiškus, tvarkingas ir tikslus, kad iki šiol joks 
vokietis taip gerai neišdėstė savo šiandien žymiai pataisytos filo- 
sofijos. Ir kai šis jaunas žmogus po savo mokslą labiau pasidairys, 
pastebės tai, kas apie jį rašyta Anglijoje ir Prancūzijoje, bus gali- 
ma su juo sieti geriausias viltis, jei jis yra daug kruopščiai dirbęs 
matematikoje, kur minties tikrai yra daugiausia. Tik reikia, kad 
geriau susipažintų su fiziniais mokslais ir nuvyktų į Škotiją“*. 

Vilniuje Sniadeckis gyveno prie Universiteto observatori- 
jos, pirmame aukšte, buto langai išėjo į kiemą. Dar darbuoda- 
masis Krokuvos universitete, pamilo žavią panelę G., meilė ta- 
po abipusė, tačiau likimas juos išskyrė. Kai būdamas užsienyje 
išgirdo ją ištekėjus už kažkokio sileziečio, Sniadeckis taip iš- 
gyveno, kad nusprendė gyvenime apskritai nevesti. Jo gyveni- 
me žymę paliko turtinga, žavi, išsilavinusi našlė A. Chotonew- 
ska. Sniadeckio santykiai su šia dama neperžengė nuoširdžios 
draugystės ribų, kartu su ja 1803 m. vyko į Paryžių, į kurį 
Chotonewska veržėsi kaip į Europos mokslo sostinę. Apšvietos 
epocha sužadino moterų emancipaciją moksluose: amžinin- 
kai pastebi, kad Paryžiuje eksperimentinės fizikos, chemijos ir 


*Rozprawa konkursowa (1821) J6zefa Gotuchowskiego. Opracowat Ta- 
deusz Kozanecki // Archiwum Historii Filozofii i Myšli Spotecznej, t. 8. — 
Warszawa, 1962, s. 264, 


gamtos istorijos paskaitas lankė ne ką mažiau moterų negu vy- 
rų. Sniadeckis taip ir liko nesukūręs šeimos, atsidavęs mokslui 
ir jo organizacijos reikalui. Laisvai skaitė ir rašė lotyniškai, šia 
kalba juk klausėsi paskaitų Poznanės kolegijoje ir Krokuvos 
universitete. Laisvai kalbėjo prancūziškai, angliškai ir vokiš- 
kai. Buvo Varšuvos mokslo bičiulių draugijos (mokslų akade- 
mijos atitikmuo) ir Krokuvos mokslo draugijos narys. 

1825 m. išėjo į pensiją. Savo brolio Andriaus žento istoriko 
M. Balinskio dvare Jašiūnuose pagal architekto K. Podczaczin- 
skio projektą Sniadeckis pasistatė erdvų namą, tebestovintį ir 
šiandien, čia praleido paskutiniuosius gyvenimo metus. Mėgo 
medžioti ir anksčiau kasmet kelias savaites praleisdavo Jašiū- 
nuose, kurių apylinkės medžioklei gerai tiko. Kartą vos per šimtą 
žingsnių nuo jo medžioklės metu buvo nušautas lokys. Atosto- 
gų metu dažnai lankydavosi V. Tiškevičiaus dvare Svisločėje, 
kurio apylinkėse taip pat sėkmingai medžiodavo. Įsikūrusį Ja- 
šiūnuose jį lankė S. B. Jundzilas, vyskupas A. B. Klongevičius, 
kiti Universiteto kolegos, o dažniausiai brolis Andrius su duk- 
terimi Liudvika. Mirė 1830 m. lapkričio 21 d. ištiktas širdies 
smūgio, palaidotas Jašiūnuose. 

J. Sniadeckio būdo savybes amžininkas nusakė taip: „Jo gy- 
vumas buvo nepaprastas; kiekvienas pokalbio su kitu asmeniu, 
svetimų poelgių arba kokių nors įvykių įspūdis jį versdavo pa- 
šokti iš vietos ir pagal dalyko pobūdį nusiteikti linksmai, imti 
analizuoti, mokyti arba supykti. Šį gyvumą išsaugojo iki senat- 
vės, ir tai buvo taip įprasta, taip būdinga jo nuovokiam veidui ir 
pagarbiai išvaizdai, kad ne tik niekuo nežeidė su amžiumi įgyto 
autoriteto ir vertingumo, bet apskritai visiems tai buvo kažkas 
savaime patrauklu... Priešingai papročiams ir įpročiams dauge- 
lio moksle paskendusių eruditų, nesidominčių aplinkiniu pasau- 
liu, su kuriuo vis dėlto ne kartą tenka susidurti, Janas Sniadeckis 
labai rūpinosi savo drabužiais, buto tvarkingumu ir švara, ne- 
perdėtu patogumu sau ir savo tarnams. Jaunystėje šiems daly- 
kams buvo net išrankus, mėgo eleganciją, tačiau visada paisė 
savo pašaukimui deramų atitinkamumų. Vėlyvame amžiuje vi- 

sada išsaugojo pastangą, kad kiekviename dalyke nesimatytų šį 
žvalų ir kartu garbingą senelį apsileidus apsirengimu, namų apy- 
vokos ir buto priežiūra“*. Testamentu Sniadeckis paskyrė nema- 
žas pinigų sumas vargingiems Krokuvos universiteto studentams 
ir Vilniaus vaikams našlaičiams. Turtingą biblioteką, kurią buvo 
atsivežęs į Jašiūnus, užrašė Vilniaus universitetui. 

Vilniaus laikotarpiu Sniadeckis 1817 m. išleido sferinės tri- 
gonometrijos veikalą Trigonometria kulista analitycznie wylo- 
žona. 1820 m. pasirodė antroji, perdirbta ir išplėsta laida. Vei- 
kalas buvo išverstas į vokiečių kalbą ir gerai vertinamas. Vil- 
niuje Sniadeckis parašė ir išleido filosofijos kūrinius. Trys iš jų — 
Apie metafiziką, Apie filosofiją ir Apie matematinį mąstymą 
skelbti lietuvių kalba**. 

Kai kurių epochinės reikšmės įvykių filosofijoje Sniadeckis 
suvokti nepajėgė, tai rodo jo nihilistinis I. Kanto kūrybos vertini- 
mas iki pat jos sukarikatūrinimo. Pasisakyti prieš kantizmą Snia- 
deckį paskatino Lenkijoje kantizmą bei pokantiškąją metafiziką 
platinusio ir Apšvietos empirizmą kritikavusio J. K. Szaniawskio 
raštai. Szaniawskis buvo vienas pirmųjų Apšvietos kritikų, tiesu- 
sių kelią romantizmui. Kantiškoji filosofija Sniadeckiui rodėsi 
esanti Apšvietos idealų sunaikinimas. Vos ne kiekviename filo- 
sofijos traktate jis kandžiai pasisako prieš tuometinę vokiečių 
metafiziką. Kanto konstrukcijas vertina tik kaip suklydimus, ku- 
riuos esą įveikusi jau Apšvietos filosofija. Kai ką nurodo dalykiš- 
kai, kantiškoji filosofija ne be silpnų vietų. Gausūs Grynojo pro- 
to kritikoje įvedami mąstymo procedūrų skirstymai primena scho- 
lastikos distinkcijas. Antai nurodoma agregacijos ir koalicijos, 
apercepcijos, empirinė, figūrinė, grynoji, intelektinė, kuriančio- 
sios vaizduotės, matematinė, pagavos, progresyvioji, regresyvioji, 
stebinių, transcendentalinė, vaizdinių sintezė. Pagaliau vargina 


*Balinski M. Pamiętniki o Janie Sniadeckim, jego žyciu prywatnem i 
publiczem i dzielach jego, t. 1. - Wilno, 1865, s. 903-904. 

**Filosofija Vilniaus universitete 1579-1832. — Vilnius, 1979. Problemos, 
2006, Nr. 70. 


— = 


terminija, sunkus stilius. Karitas rašė jau tada pasenusiu vokie- 
čių mokslinės kalbos stiliumi. Perskaitęs Grynojo proto kiitiką, 
Sniadeckis vis dėlto nepajėgė deramai suvokti pagrindinės vei- 
kalo idėjos ir visų Kanto pastangų, siekusių kurti mokslo filosofi- 
Ją. Kantas — vienas šiuolaikinės mokslo filosofijos pirmtakų, ty- 
ręs mokslinio žinojimo pagrindimą, naujomis priemonėmis ar- 
gumentavęs gamtotyros ir matematikos sąjungą. Įžvelgęs, kad 
matematika negali būti taikoma neapdorotai empirinei medžia- 
gai, kūrė konstrukcijas, kurioms matematiką jau galima taikyti. 
Jo numatytų procedūrų visuma turėjo sukurti mokslo teoriją ati- 
tinkantį objektą. Kantas yra teoretizavimo proceso, leidžiančio 
moksliškai išreikšti patyrimą ir jį pateikti kaip mokslo objektą, 
kūrėjas, šia prasme jis - modernus, šiuolaikinis mokslo filosofas. 
Vilniškis teoretikas mokslo filosofiją numatė grindžiamą ki- 
tomis prielaidomis. Mokslą bei jo praktinį taikymą Sniadeckis 
supriešino filosofinei metafizikai kaip nesėkmingai ir neatsa- 
kingai veiksenai - ją reikia pakeisti moksline metafizika. Kvies- 
damas pasitikėti patyrimo ribų neperžengiančiu empiriniu 
mokslu ir matematika, jis neigė tradicinės metafizikos galimy- 
bę nors kiek dalykiškai apmąstyti mokslų rezultatus ir mokslą 
orientuoti naujiems pasiekimams. Tai tegalinti atlikti mokslinė 
filosofija, ją sudaro iš mokslo duomenų išgauti teoretizavimai 
apie mokslą. Mokslo filosofija esanti bendrųjų dėsnių, kuriuos 
formuluoja specialūs mokslai, visumos deramas apmąstymas. 
Empirizmu grindžiamo mokslo tradicijoje ir škotiškojoje svei- 
ko proto filosofijoje Sniadeckis tarėsi radęs šiam apmąstymui 
bei teoretizavimui apie mokslą pakankamas priemones. 
Škotiškoji sveiko proto filosofija, kurią Sniadeckis laikė ge- 
riausia tuometinio teoretizavimo filosofijoje išraiška, nekūrė 
mokslininko teoretiko įvaizdžio, ji aiškino normalaus žmogaus 
įgyjamą patyrimą. Sveikas, arba visuotinis, protas (commen sen- 
ce) disponuoja bendraisiais visiems normaliems žmonėms bū- 
dingais įsitikinimais, sudarančiais bet kurio pažinimo sąlygas. 
Sveiko proto veiksenai svetimas tiek sensualistinis proto kaip šva- 
rios lentos vaizdinys, tiek racionalistinis natyvizmas. Pasisaky- 

damas prieš dogmatizmą filosofijoje, Sniadeckis pats skelbė ško- 
tiškosios mokyklos episteminį fundamentizmą: ji atskleidžianti 
galutinius žmogiškojo pažinimo pamatus. Manė, kad ji geriau- 
siai išreiškia žinių aiškumo ir tikslumo idealą, įveikia skepticiz- 
mą ir idealizmą; visuotinis normaliems žmonėms būdingas pro- 
tas, tikintis materialaus pasaulio realumu, disponuoja iš bendro- 
jo patyrimo kilusiais įsitikinimais, indukcinio ir dedukcinio 
samprotavimo prielaidų kompleksu, intelektine intuicija, atsklei- 
džiančia bendrųjų teiginių aiškumą. Ši filosofija kūrė žinojimo 
modelį, grindžiamą prielaida, jog mokslinių tyrimų išeities taš- 
kas esą iš Žmogaus intelekto konstitucijos kylantys pradmenys. 

Dogmatizmu filosofijoje Sniadeckis laikė ir veikseną, kai ji 
aprioriškai diktuoja mokslams savo principus. Turį būti prie- 
šingai: filosofija turinti atitikti gamtamokslinio tyrimo išvadas 
ir jomis remtis. Filosofija nesanti nei pritaikymas, nei įvadas, 
bet ji esanti gerai suprastų žinių ir mokslų rezultatas; žmonijos 
pamokymas turi ja užsibaigti, o ne nuo jos prasidėti. Kiekvie- 
nas mokslas turi savo metafiziką ir, kai ji teisinga, ji esanti svar- 
biausia bei naudingiausia mokslo dalis, nes labiausiai skatina 
mokslo augimą bei panaudojimą. Filosofinę metafiziką laiky- 
damas vien mokslų augimo kliūtimi, traktate Apie matematinį 
mąstymą Sniadeckis projektuoja matematikos metafizikos ap- 
matus, ši metafizika kildinama iš pačios matematikos vartoja- 
mų metodų ir pasiektų rezultatų apmąstymo. Matematikos fi- 
losofija išgaunama iš jos skaičiavimų, išreikštų savita kalba, 
apmąstymo, ji esanti pamatinių tiesų paieškos grynojoje mate- 
matikoje, jų sąsaja teikianti plačiausią ir bendriausią matemati- 
kos suvokimą. Matematikos simbolių reali reikšmė ta, kad mate- 
matikos formulės esančios išorinio pasaulio objektų kiekybinių 
santykių išraiška. Kaip ir kiti tuometiniai matematikai, Sniadeckis 
skelbė matematinį realizmą — matematikos simboliai bei for- 
mulės esą išorinio pasaulio pamatinių tiesų išraiška, matemati- 
niai skaičiavimai veda į tų tiesų atskleidimą. Samprotavimai 
apie matematikos pobūdį, jos pagrindus, visų matematikos 
sričių pamatinių tiesų susiejimas į vieningą visumą ir sudaro 

matematikos filosofiją. Tikrumą ir aiškumą matematikoje su- 
kuria jos vartojami metodai, kurių pagrindą sudaro patikimos 
matematikoje taikomos procedūros, o kurios nors tiesos įrody- 
mas tuo nuodugnesnis, kuo labiau ji logiškai ir matematiškai 
išvedama iš bendriausios tiesos. 

J. Sniadeckis — matematikos filosofijos Lietuvoje pradinin- 
kas. Teigusį, kad matematikos pagrindai glūdi joje pačioje, jį 
galėtume laikyti intuicionizmo matematikoje reiškėju. Jo požiū- 
ris, kad matematikos principų aiškumas ir akivaizdumas įžvel- 
giamas intuityviai, žinoma, tebuvo naivusis intuicionizmas. 

XX a. matematinio intuicionizmo pradininkas L. E. J. Brou- 
weris nepripažino, kad matematikos pagrindus turi sudaryti de- 
dukcinė logika. Matematiką tapatinant su žmogaus mąstymo tiks- 
liąja dalimi, matematikos pagrindimas logika darosi neįmano- 
mas - pati logika yra tikslaus mąstymo mokslas, tad tikslaus 
mąstymo grindimas logika, pasak Brouwerio, pačią logiką pa- 
verstų matematikos dalimi ir susikurtų ydingojo rato klaida. Snia- 
deckis taip pat nekalba apie galimybę matematiką pagrįsti logi- 
ka, jis taip pat matematiką tapatina su mąstymo tiksliąja dalimi. 

Sniadeckio teoretizavimai apie matematinių įrodymų pobū- 
dį priklauso metamatematikos — matematinių įrodymų teorijos — 
užuomazgoms. Matematinių įrodymų teorija tuometinėje mate- 
matikoje dar nebuvo susiformavusi, šio mokslo įžymybės dėl 
matematinių įrodymų pasisakydavo fragmentiškai. Vilniškis te- 
oretikas matematinio realizmo principų leistinose ribose taip pat 
aptarė sąvokų ir teiginių funkcionavimą matematikoje. 

Viena pagrindinių metamatematikos problemų — matemati- 
kos teorijų neprieštaringumas. Nuo antikos laikų matematikai 
gerai suvokė neprieštaringumo reikšmę ir žinojo, kad prieštarin- 
ga teorija sukelia bet kokius sekmenis. XIX a. matematikoje ne- 
prieštaringumo problema dar nebuvo deramai įprasminta, dar 
tikėta, kad prieštaravimai kyla dėl netikslaus skaičiavimo skaity- 
mo ir kad tikslus jo skaitymas, matematikos objektų egzistavimo 
įrodymas ir intuicija neleis įvesti tokių sąvokų, kurios sukeltų 
prieštaringumą. Šios nuostatos laikėsi ir Sniadeckis. 

Nepaisant pažintinio fundamentizmo, vilniškis matemati- 
kos filosofas pateikė pažiūras, atitikusias tuometinę situaciją 
apmąstant matematikos pagrindus. Laikas, kai matematikoje 
pradėta nepasitikėti vartojamomis priemonėmis ir Jules Henri 
Poincare klausė - kaip intuicija galėjo mus taip apgauti? — dar 
buvo toli. O permainos mąstyme įvyko jau po kelių dešimtme- 
čių, kai, vaduojantis iš kūrybą varžiusio matematinio realiz- 
mo, įsisąmoninta, jog matematikoje yra teisėta samprotauti apie 
objektus nesuteikiant jokios jutimiškai suvokiamos interpreta- 
cijos. Tai 1854 m. demonstravo George'as Boole'is, veikale Mąs- 
tymo dėsnių tyrimas sukūręs abstrakčią algebrą. 

Sniadeckis stokojo platesnio logikos horizonto. Nors aristo- 
telinę logiką vertino kritiškai, veikalo Žmogaus intelekto filoso- 
fija pabaigoje pridėjo glaustą silogistikos išdėstymą. Daugelis 
šiuolaikinės logikos pradininko G. Leibnizo kūrinių liko rankraš- 
čiuose (jie buvo paskelbti tik XX a. pradžioje), tačiau jau iš to, ką 
Leibnizas paskelbė, jo sekėjai kūrė loginę kombinatoriką ir vi- 
suotinės pasaulinės mokslo kalbos koncepciją. Loginę kombi- 
natoriką XVIII a. antrojoje pusėje aiškino ir Lietuvos mokyklose, 
antai Vilniaus Antakalnio trinitorių kolegijoje. Sniadeckis į visa 
tai žvelgė nepatikliai. Pabrėždamas eksperimento vaidmenį, ape- 
liavo į F. Bacono Naujajame organone paskleistas analizę ir Io- 
ginę indukciją kaip eksperimento būtinas samprotavimo dalis. 

Moderni loginės indukcijos teorija tebuvo sukurta XX a. vi- 
duryje, ją išreiškus kaip tikimybinę logiką. Kadaise žingsnį šia 
kryptimi žengė ir Sniadeckis, indukciją susiejęs su tikimybi- 
niais procesais. Visai šiuolaikiškai jis pabrėžė: kad hipotezė 
virstų tiesa, nepakanka, jog ji paaiškina reiškinius; dar reikia 
hipotezę tiesiogiai paremiančių argumentų - reiškinių, kurių 
egzistavimas, nesant hipotezės, būtų neįmanomas. Taip pat 
šiuolaikiškai Sniadeckis nurodė didžiausią mokslo ydą esant 
miglotumą —- neaiškius ir painius samprotavimus sunku arba 
net neįmanoma paneigti. 

Pasak vilniškio mokslo filosofo, tiek gamtos mokslai, tiek 
matematika tiria ne esmę, ne daiktus pačius savaime, nes jie 

nepažinūs, bet tiria reiškinius, ir tik tiksliais gamtotyros meto- 

dais įgytos žinios yra mokslinės, — šios Sniadeckio nuostatos 
"artimos pozityvizmui, jo pažiūros yra prepozityvizmo pirmieji 
daigai Lietuvoje ir Lenkijoje. 

Mokslo filosofu Sniadeckis įsivaizdavo gamtininką ar ma- 
tematiką, taikantį tikslius tyrimo metodus ir jau pasižymėjusį 
savo srityje svariais atradimais ar išradimais. Traktate Apie me- 
tafiziką rašė, kad mokslinė metafizika esanti aukščiausio rango 
protų kūryba, pasak J. J. Roussseau, savo naudingumu ji esanti 
„proto akis“. Kad tuometinėje Lietuvos ir Lenkijos mokslinėje 
situacijoje Janas Sniadeckis buvo tokio rango protas, kvestio- 
nuoti neįmanoma. 

Tuometinė besiformuojanti pažinimo teorija buvo psicho- 
logizuota. Sniadeckio veikale taip pat aiškinama dėmesio, vaiz- 
duotės, atminties, net valios veiksena pažinime. Kai pažinimas 
mokslinis, tai Sniadeckio pateiktą šių psichinių procesų funk- 
cionavimą moksliniuose atradimuose bei išradimuose galima 
laikyti mokslinės kūrybos psichologijos užuomazgomis. 

Vilniaus universiteto rektoriui, žinoma, rūpėjo ir humanita- 
riniai mokslai Universitete. Jis mėgo pasisakyti, teoretizuoti ir 
humanistine problematika. Bene silpniausiame darbe Apie kla- 
sikinius ir romantinius raštus Sniadeckis pasisakė už intelektu- 
alistinę estetiką — ne tiek už klasicizmo estetiką, kiek veikiau 
už tai, kad menas turįs būti kuriamas pagal taisykles, kurios esą 
sveiko proto potvarkiai ir suturi menininką nuo vaizduotės per- 
šamos pagundos peržengti patyrimo ribas. Sakytume, jis yra 
gnoseologistas estetikoje — kalba apie klaidingą grožį, o ir me- 
ninis skonis esąs tik instinktyvus protingumas. Williamo Sha- 
kespeare'o kūryba jam rodėsi talentingai vaizduojanti menkus 
erudicijos ir mokslo išteklius turinčius žmones. Romantizmą 
jis ir smerkė už protingumo bei tvarkos neigimą. Mėgusiam 
sutirštinti spalvas, Sniadeckiui romantizmas rodėsi esąs grįži- 
mas į viduramžių barbariškumą. 

Nelengva pasakyti, ką Sniadeckis laikė visuomenine tvarka. 
Šiaip jau Apšvietos veikėjai buvo liberalai, visuomeninėje tvar- 

koje pirmiausia rūpinęsi mokslu ir švietimu. Abiejų Tautų Res- 
publikai praradus valstybingumą, dalis jos Apšvietos veikėjų, tarp 
jų ir Sniadeckis, tebepuoselėjo senuosius idealus naujomis, bu- 
vimo Rusijos imperijos sudėtyje, sąlygomis, liko lojalūs cariniam 
režimui. Pats caras Aleksandras liko palankus Vilniaus universi- 
tetui, kuris tapo pirmaujančiu Rusijos imperijoje. Sniadeckis į 
carizmą žvelgė būtent šiuo, o ne politiniu požiūriu. 

Kiti inteligentai esamą situaciją laikė neracionalia, nepriimti- 
na, kvestionavo valstybės padalijimų teisėtumą, valstybės sunai- 
kinimą laikė politinės prievartos aktu ir tikėjosi valstybingumo at- 
gavimo. Apšvietos filosofija jiems rodėsi teoriškai klaidinga. Atei- 
ties gyvenimo modelį dabar reikėjo kurti ne vadovaujantis proto 
ir žmogaus prigimties pažinimu, bet remiantis tautos ir jos raiškos 
istorijoje analize. Apšvieta pasirodė esanti tam negabi. Patrauk- 
liausia atrodė romantinė filosofija, skelbusi nepasitenkinimą tik- 
rove ir tvirtinusi, kad kiekviena tauta turi savo dvasią, o filosofija 
esanti šios dvasios išraiška. Šios romantinės idėjos žadino tautines 
aspiracijas, galiausiai išsiliejusias 1831 m. sukilimu. 

J. Sniadeckis, kaip matematikas ir astronomas, išugdė ne- 
mažai šių mokslų žinovų. Tačiau kaip filosofas mokinių turėjo 
vos vieną kitą, daugiau jų ir negalėjo turėti, nes sparčiai pakito 
gyvenamoji tikrovė, kurią deramai suvokti ir kurti jos pertvar- 
kymo projektus Apšvieta jau nepajėgė. Carizmui panaikinus 
aukštąjį mokslą bei jo studijas Lietuvoje, neliko ir apie mokslus 
filosofuojančiųjų. 

Apšvieta Lietuvoje skelbė humanistinę žmogaus koncepci- 
ją, siekė matyti pagal jos idealus - protą — prigimtį - pažangą — 
išugdytą laisvą asmenį, išvaduotą iš tamsumo ir disponuojantį 
savo darbu įgytomis gėrybėmis, taigi visiškai žemišką žmogų, 
užsiangažavusį pasaulietiškumui. Tad reikšmingas ir J. Sniadec- 
kio indėlis į iš tokių apsišvietusių, moraliai patvarių asmenų 
sudarytos visuomenės formavimą. 

įsteigimo proga 


K“ prieš kelis tūkstančius metų būtų galėjęs pagalvo- 
ti, kad tas dangaus prarajose klaidžiojantis pasaulių 
daugis, tikrai sukurtas žmogui nuramdyti bei jo mažumui 
matuoti, turės tapti jo šlovės šaltiniu; kad toji neaprėpiama 
žvaigždžių aibė, ramiu reginiu smagindama tik piemenų 
smalsumą ir nestebindama žiaurumo ar tuštybės drasko- 
mų žmonių, kada nors galės taip naudingai įdarbinti žmo- 
nių kartas, būti joms vadovu atrandant Žemėje naują pa- 
saulį, nurodyti joms kelią į nepasiekiamas šalis, padėti prie- 
šintis vandens ir oro, kuriuose gamta sukaupė ištisą pavojų 
grėsmę, atšiaurumui, pavojų, tarsi jos supiltų sergėti ribų 
iškilumą; kas galėjo tikėtis, kad mokslas apie žvaigždes, 
žmogų vedęs visose bejėgiškumo epochose, per tiek am- 
žių jo protą pražudydamas astrologijoje, jo vaizduotę klai- 
dindamas daugybe keistenybių, apsidengęs gėda ir niek- 
šybe apsišvietusių palikuonių akivaizdoje, kada nors turė- 
jo atgimti, tapti tikriausiu mokslu, naudingų tiesų bei 

atradimų scena ir žmogaus protui žvaigždėse sukonstruo- 
tijo tikrosios didybės veidrodį! Tolimiausioje senovėje to- 
bulinta astronomija, išsaugojusi daugybę savo darbų pa- 
minklų, mums teikia įdomiausią žmogaus proto istoriją, 
pradedant Aleksandrijos mokykla iki pat mūsų laikų; joje 
galima matyti su savimi ir gamta dėl tiesos kovojantį žmo- 
gaus protą, užtemdytą nežinojimo, tik pradėjusį mąstyti 
ir stebėti, gausybė kliūčių jam užtvėrė kelius į tiesą, o 
veiksmingų prietaisų stoka jį nusviedė į visur jam paspęs- 
tas suklydimo žabangas. Pirmieji žingsniai į mokslą buvo 
pirmosios duoklės, kurias jis savo silpnumui ir netvarkin- 
gai veiksenai mokėjo dėl to, kad pirmiau pradėjo pažinti 
gamtą negu pažino patį save ir savo pajėgumus. Vis dėlto 
jo patvarus dėmesingumas, nepažeistas tos pirmykštės ne- 
sėkmės, visuomet pelnė patyrimo dėkingumą, nes vertė do- 
mėtis pačiu savimi ir jam tapo geriausiu mokytoju įveikiant 
tolesnius suklydimus, pažinus pirmuosius. Tačiau šie įspė- 
jimai ne visuomet jam daug padėjo; slegiamas daugybės 
gamtos reiškinių padarinių, kurie kartu patraukė jo dėme- 
sį, pasidaręs abejingas nuolatiniam regėjimui ir atsidavęs 
troškimui mokėti, pasikvietė į pagalbą numatymą ir su- 
prato, kad daiktų priežastis pažįsta, kai tik jas numano; su- 
sikūręs iš įvairių sąrangų susidedantį pasaulį, manė, kad 
daug įrodė savo įsivaizdavimus patalpinęs vietoj realių at- 
sitikimų ir tarsi norėdamas viešpatauti gamtai, kuri pati jį 
apima ir pavergia savo dėsniais. Savo pradmenimis astro- 
nomija buvo paprasta daugybės sąveikaujančių padarinių 
istorija, tie padariniai, turėdami būti mokslo pastatu, iš pra- 
džių tapo medžiaga romanams!. Numanymas, kuris visa- 
da turi būti pavaldus, ėmė viešpatauti protui, ir pamilęs 
savo kūrinį žmogus ilsėjosi tikėdamas bei pasitikėdamas, 
kai reikėjo darbščiausių pastangų stebint gamtinius pada- 
rinius ir tiksliausio apmąstymo lyginant bei derinant realų 

ir numanomą pasaulį. Po Hiparcho praėjus trims amžiams, 
apie 140-uosius krikščioniškosios eros metus, Aleksandri- 
jos mokykloje pasirodė Ptolemajas, kuris, norėdamas su- 
sieti dangaus judėjimus, sudarė naują pasaulio sistemą ar- 
ba veikiau atgaivino senąją chaldėjų sistemą, patalpinęs Že- 
mę visų dangaus judėjimų centre ir apie ją apskritimu 
nubrėžęs visą dangaus didumą. Ši žmogiškąjį iškilumą itin 
liaupsinanti sistema pasmerkė tam pasipūtusiam prieta- 
rui, kuriuo žmogus pasisavino viešpatavimą visiems kūri- 
niams. Apsvaigęs nuo meilės sau, įsivaizdavo, kad visi dan- 
gaus šviesuliai iš Kūrėjo rankų išėjo jam tarnauti, kad Že- 
mė, būdama jo buveine, turi įsakyti visam dangui, kad visa 
specialiai jo būtybei įdarbinta gamta dėl to atgaivina pa- 
saulį, kad būtų jo patogumų kalve. Visas jį persmelkiantis 
vargas ir priespauda, visi nesuvaldomi poreikiai, kurie kas 
akimirką jam gresia pražudyti gyvenimą, visos jį persekio- 
jančios stichinės nelaimės ir pavojai, visi jo giminę žudan- 
tys šliaužiančiųjų gyvūnų nuodai bei smurtas, visa jo pa- 
ties brolių Žiaurumo veiksena, kuri smurtauja ir jį bloškia į 
gėdingiausias niekšybes bei vergiją, tyčiodamiesi iš jo įžū- 
laus savinimosi, - negalėjo išmušti jam iš galvos šio dide- 
lio suklydimo iki atsirandant filosofijai. Šis pasipūtimas, 
įsikinkęs kartu su tingumu, tiko apsvarstymui Ptolemajo 
sistemoje — būdama nepakankama paaiškinti daugybę ne- 
tinkamumų dangaus kūnų apsisukimuose, autoriaus pro- 
te atrado pakankamai išsisukimų tuose epicikluose, kuriais 
Ptolemajas užpildė planetų kelius. Klaidinga planetų pa- 
dėtis, didžiulė greičių painiava, viso bekraščio dangaus su 
nepabaigiamu kūnų skaičiumi sukimasis apie vieną išsi- 
sklaidančią dalelę ir kitos protą verčiančios protestuoti prie- 
laidos, kenkiančios Kūrėjo išmintingumui ir negalinčios pa- 
aiškinti daugybės atvejų gamtoje, — rodėsi labai atitinkan- 
čios prigimtį. Ptolemajas visuomet vertas mūsų pagarbos 

ir dėkingumo dėl to, kad žengė pirmąjį žingsnį į mokslą, 
ėmęs mąstyti apie mūsų pojūčius paveikiančių padarinių 
sąsajas. Jo klaida daug padėjo tiesai, o jo bendroji mintis 
buvo pirmasis į astronomijos pastatą įdėtas akmuo. Jei jo 
sekėjai, neišlaidžiaudami moksluose visuomet žalingu pa- 
sitikėjimu, būtų galėję tas pirmąsias mintis įvertinti, tai tiks- 
lus apsvarstymas būtų užėmęs sekimo ir entuziazmo vietą, 
o Ptolemajo šlovė, nors ne tokia žavi, būtų tapusi tikresnė. 
Tačiau beveik visų mokslų ir žmonijos nelaimė ta, kad žmo- 
giškasis intelektas lengviau leidžiasi suvedžiojamas negu 
apšviečiamas, gėda apgaubta klaida tuojau pat rėksmin- 
gai triumfuoja, o tiesos nuosprendžių jam reikia laukti tik 
iš palikuonių, klaidos griuvėsiuose ir žlugime. Šauksmin- 
gai priimta Ptolemajo sistema, atkakliai remiama, paskes- 
niais amžiais stabmeldiškai teikiama, visuotinai parėmė nu- 
siteikimą, kuris keturiolika amžių laikė surišęs žmogaus 
protą. Visi dangaus kūnų judėjimuose pastebėti prieštara- 
vimai aiškintojų būdavo paaiškinami, o mąstymo tvarka 
buvo taip iškreipta, kad, užuot sistemą tobulinus ir taisius 
atsižvelgiant į padarinius, visus dangaus judėjimus vertė 
palenkti sistemai. Ptolemajas buvo dievukas, sėdintis iš- 
ankstinės nuostatos altoriuje ir gamtos paslaptis aiškinan- 
tis dangaus kūnų sukimusi; o kai užsiėmusios mokslu apie 
žvaigždes tautos beveik keturiolika amžių tylėdamos klau- 
sėsi jo nuosprendžių, kai visoje filosofijoje despotiškai vieš- 
pataujantis autoritetas tingumą įgijo net iš pačios matema- 
tikos, kai pats sau pažinime prieštaraujantis žmogus fizi- 
koje, į kurią jį turėjo atvesti pojūčiai, sekė sofistiniais 
subtilumais ir astronomijoje pamiršo protą, kuris jį turėjo 
apšviesti iš pagarbos akims, kai, pagaliau, suklaidintas dan- 
gaus sferų apsisukimų regimybės, Saulę, šią jam geradarę 
žvaigždę, nubloškė iš jos sosto, liepdamas jai suktis apie 
negyvą bei nerangią Žemę, savo vaizduotėje apvertė pa- 

saulio tvarką ir savąjį neefektingumą išplėtė iki pat dan- 
gaus kūnų, — tada iš mūsų tautos įsčių išėjo Kopernikas 
kaip tiesos ir gamtos keršytojas nuverčiant Ptolemajo sos- 
tą, teisingai išaiškinant pasaulio sistemą, astronomijai su- 
teikiant nepajudinamus pagrindus ir žmogaus protą išlais- 
vinant iš autoriteto priespaudos bei išankstinės nuostatos. 

Valdant Kazimierui Jogailaičiui, 1473 metų vasario 19 
dieną Torūnėje gimė Mikalojus Kopernikas - iš tėvo Mika- 
lojaus Koperniko ir motinos de Wazerod2, tuometinio Var- 
mės vyskupo sesers. Namuose baigęs lavintis?, buvo pa- 
siųstas į Krokuvos akademiją, kuri, nuo savo įkūrimo įžen- 
gusi į antrojo šimtmečio pusę, pelnė visuotinę šlovę 
Europoje ir jau prilygo garsiausioms akademijoms mokslų 
rinkiniu bei gausinimu - tuo metu klestinčių ir patraukian- 
čių jaunimą, net svetimų tautų, mokytis Krokuvoje. Išnag- 
rinėjus mūsų amžiui pilnai išsaugotus Akademijos dieno- 
raščius, pasirodo, kad, be filosofijos, kurią pagadino išanks- 
tine nuostata ir visuotiniu autoritetu, plačiai klestėjo 
matematikos mokslai, o graikų ir lotynų literatūra buvo 
tokia puiki, kad jai mūsų amžius iš tikrųjų privalo pavy- 
dėti. Istorikai, poetai, graikų ir lotynų kalbų dėstytojai, ku- 
rie visuomet aukština senovę ir palikuonims tarnauja kaip 
pavyzdys, tuo metu buvo Akademijoje besibūriuojantis jau- 
nimas; ir kiek tais laikais žmogaus protą pažemino filoso- 
fija, tiek tas delikatus tikrojo grožio jautimas, kurį mes va- 
diname skoniu, turėjo tą amžių iškelti virš mūsų amžių. 
Rektoriaujant Maciejui iš Kobylino, Kopernikas, 1492 me- 
tais įrašytas į Akademijos studentų knygą, pirmiausia to- 
bulinosi taip žavingoje literatūroje, kurios žinojimas buvo 
įstatymiškai nustatytas visiems siekiantiems akademinio 
luomo; įsisąmoninęs šią garbę ir kartu būtiną aukštiesiems 
mokslams paramą, Kopernikas ėmė kruopščiai dirbti me- 
dicinoje ir matematikoje. Tikras specialia sielos galia be- 

siremiantis talentas, išmokdamas ir taikydamas dalyką, ly- 
giai įgyja gebėjimus viskam, nes prigimtis, neįsmeigdama į 
intelektus jokių žinojimo sėklų, nepaskiria jų būti pranašes- 
nius veikiau vienoje negu kitoje srityje, ir, jei patyrimas mums 
rodo didžių žmonių, užsiėmusių keliais objektais, didumo 
žymes vienuose dalykuose ir vidutiniškumo kituose, tai tas 
yra didesnio dėmesio pirmiesiems ir tik paviršutiniško pas- 
tariesiems padarinys, o šis dėmesys skiriamas dėl įvairių norą 
bei smalsumą įkaitinančių aplinkybių. Galbūt Kopernikas 
būtų medicinoje buvęs tiek pat didis kaip matematikoje, nes 
iš pradžių jo veržlų protą buvo lygiai užėmę abu šie moks- 
lai, tačiau, medicinos mokslo nelaimei, jo atsisakyti šį genijų 
privertė aplinkybės. Tuo metu Akademijoje labiausiai kles- 
tintis mokslas buvo astronomija — tai mums įrodo daugybė 
Krokuvos akademikų sukurtų astronomijos rankraščių ir vie- 
tinės bibliotekos išsaugotų mūsų amžiui*. 

Albertas Brudzewskis**, astronomijos profesorius ir 


* Planetų judėjimo skaičiavimo lentelės, kurių galima suskaičiuoti iki 
40 tomų; tarp jų yra ... metais“ stebėtos kometos apskaičiavimai, o tai rodo, 
kad tada turėta aiški net kometų samprata. 

** Kilmingas iš Didžiosios Lenkijos kilęs žmogus, 1470 m. Akademijoje 
įgijęs bakalauro laipsnį, o 1474 m. - daktaro laipsnį, taigi po metų, kai gimė 
Kopernikas, Akademijai priklausančiuose rankraščiuose paliko: 1. Tabulae 
pro suppetendis motibus corporum coelestium, 2. Introductionem astrono- 
micam, 3. De constitutione astrolabii*. Turėjo garsiausių mokinių - Jokūbą 
iš Kobylino, Mikalojų Szadeką, Marciną iš Olkušos, kurie paskui buvo įžy- 
mūs matematikos profesoriai, ir Koperniko bendramoksliai. Iki jo taip pat 
buvo Pawetas Wlodzimierzas Brudzewskis, Vladislovo Jogailos laikais dec- 
retorum doctor ir profesorius 1414 m., kelis kartus Akademijos rektorius, 
Krokuvos kanauninkas, apie jį labai daug rašo Longinas“. Buvo pasiuntinys 
Bazelio susirinkime, turėjęs vietą tuoj pat po Bolonijos akademijos atstovų — 
tai liudija šio pastarojo 1431 m. įvykusio susirinkimo aktai; Konstancos su- 
sirinkime daug darbavosi kryžiuočių išvarymo iš Lenkijos reikalu. (Rody- 
mifūski. Fasti Academiae Cracoviensis, t. VV. 

Koperniko mokytojas, daug pagerbė čionykščią mokyklą 
nuodugniu mokslu ir savo kūriniais, o labiausiai tuo, kad 
pažino Koperniko nuovokumą ir mokėjo jį paakintiš. Tar- 
si numatydamas didžiąją revoliuciją, kurią astronomijoje 
kada nors turės įvykdyti, jaunąjį mokinį palenkė į save 
tuo nuoširdumu, kuris, teikdamas draugystę ir paslau- 
gumą, išlaisvina iš griežto autoriteto, kylančio iš nuopel- 
nų aukštumo ir mokslingumo, mokiniuose įdiegia tikrąją 
ir pastovią pagarbą mokytojui; jis buvo sumanesnis už 
tuos mokytojus, kurie, apsvaigę nuo klaidingo vidutiny- 
bei būdingo išdidumo, imasi tuo autoritetu daryti malo- 
nę; savimeilei visada nepakeliama ir lygybei priešinga pri- 
vilegija norėdami išaugti visuomenės, kurios spyruoklių 
nežino, nuomonėje, nemato, kad, kiek laimi gėda, tiek pra- 
randa tikrumu. Pagarba ir įvertinimas — tai savanoriška 
širdies duoklė, kurią žmonėms išplėšia nuopelnas, kai pati 
širdis nevertina; 0 jos reikalauti iš žmonių - tai prarasti į 
ją teisę ir imti prievartinį paniekos mokestį vietoj grynos 
širdies dovanos. Šia draugyste ir nuoširdumu Brudzew- 
skis atvėrė visus pasitikėjimo vartus, kuriais stipriausiai 
Kopernikui įdiegė akstinus astronomijai ir padidino pir- 
mąsias noro liepsnas, kurias toks puikus mokslas galėjo 
uždegti jauname prote. Prileistas prie visų darbų ir stebė- 
jimų, Kopernikas pastebėjo jam mokytojo nurodytą seno- 
vės sistemos netobulumą, o įgyti paraginimai astronomi- 
ją taisyti ir tobulinti buvo lyg skiepas to pagirtino pavy- 
do, kuriuo gimstanti kaimyninės tautos šlovė pataikė jame 
įsikurti. 

Vokietijoje išbarstę grynas astronomijos žinias ir labai sėk- 
mingai palikę savo darbų vaisius, Purbachas ir Regiomon- 
tanas savo šlove pripildė Europą. Visuotinai aidint šūkiams, 
kuriais XV amžius parėmė jų didžius sumanymus, pirma- 
sis, būdamas profesoriumi Vienoje mirė išgyvenęs 36 metus, 

o antrasis, Purbacho mokinys ir sekėjas, Siksto IV pakvies- 
tas taisyti kalendorių, dėl juodo keršto ir pavydo mirė nu- 
nuodytas Romoje eidamas keturiasdešimtuosius savo gy- 
venimo metus*. Nežinojimas, laukiniškumo ir žiaurumo mo- 
tina, žvelgė su pajuoka į šio tiesos kankinio pralietą kraują, 
o priespaudos išgąsdinta visuomenė vaitojo prie savo gynė- 
jo karsto. Juk Regiomontanas pirmasis pradėjo stebėti ko- 
metų judėjimą, jų nelaikydamas dūmais ir ore esančių dul- 
kių debesimis. Tolesnė jo stebėjimų eiga tikrai būtų žmones 
keliais amžiais anksčiau išvadavusi iš tų grėsmių, kuriomis 
astrologija, apgaulės ir kvailystės duktė, juos gąsdino proto 
nešlovei. Tokia neapsakoma žmogiškojo intelekto nelaimė!? 
grėsė Europoje augančių mokslų žlugimu, tačiau prigimtis, 
parūpindama didžius žmones astronomijoje jau gyvenan- 
čiu Koperniku, draugiškiausiai rengė mokslams būsimą pa- 
stiprinimą. 

Visuotinė Regiomontano šlovė dar atgaivino žmonių at- 
mintyje jo šaltus pelenus, o jo darbais kurstomi dėkingu- 
mo smilkalai, sukeldami gailestį dėl jo netekties, įžiebė be- 
simokančiam Kopernikui šlovės troškimą ir ryžtą pana- 
šiems nuopelnams. Ši taip stipriai didžias sielas judinanti 
spyruoklė visą Koperniko energingumą pririšo prie darbų 
astronomijoje. Šiuos Koperniko laimingus įkarščius paste- 
bėjo Brudzewskis ir juos kuo stipriausiai įtvirtino, tačiau 
nuo astronomijos išaugimui naudingiausių darbų draugau- 
jant su Koperniku, nuo gilių dangaus kūnų judėjimų pa- 
stebėjimų jį atitraukė Akademija, reikalavusi dėstyti teolo- 
giją. Keista, kad Akademija laimingiausiais savo laikais, 
t. y. geriausios apšvietos laikais, neįsisąmonino, kaip yra 
pavojinga mokslininkų susivienijimuose įkainoti mokslų 
rūšis, o ne talentus". Jei teologija ir teisė nebūtų laikytos 
pirmaisiais akademiko garbės vertingumais, o šių mokslų 
katedros nebūtų dalytos kaip atlygis už nuopelnus kituo- 

se moksluose, tai į mūsų šalį būtų atvykę didžių žmonių, o 
mokslų nuosmukis būtų bent jau žymiai pavėlavęs. Taip 
yra, kad kiekviename valdyme, ypač mokslininkų valdy- 
me, pirmas žingsnis į anarchiją yra nemokėti skirti teisin- 
go atlygio nuopelnui! Brudzewskis, iš garsaus astronomo 
tapęs teologu, tiesą sakant, save pavertė labai herojiška au- 
ka, kai, palikęs savąjį protą Hipparcho, Ptolemajo, Regio- 
montano atradimuose ir dangaus judėjimų skaičiavime, 
persikėlė aiškinti Lombardo Sentencijas. Nuo šios naujos 
rūšies darbų, kurie geriems astronomams paprastai nesi- 
seka, jį greitai atleido kunigaikštis kardinolas Frederikas 
Jogailaitis, kuris, žinodamas didelius Brudzewskio nuopel- 
nus, jį pakvietė tarnauti savo brolio Lietuvos kunigaikščio 
Aleksandro, netrukus kartu Lenkijos karaliaus, sekretoriu- 
mi. Ilgai netenkinusi Lietuvos kunigaikščių norų, Akade- 
mija galiausiai savo posėdyje, iš anksto nustačiusi [jo grį- 
žimą] ir tam tikras draugiškas sąlygas, su tuo sutiko. Nete- 
kęs tokio žymaus mokytojo, Kopernikas greitai, užbaigęs 
savo mokslų studijas, iš Krokuvos tuoj pat išvyko į Boloni- 
ją, čia kurį laiką apsistojęs pas tenykštį astronomą Domini- 
ką Maria iš Feraros, jam talkino stebėjimuose apie 1497 me- 
tus*, kai Brudzewskis, tapęs Vilniaus kanauninku Lietu- 
vos kunigaikščio dvare, mirė. Prislėgtas savo mokytojo 
mirties, Kopernikas iš Bolonijos išvyko į Romą, kur Kro- 
kuvoje įgyta nauda pirmiausia atskleidė jo didį talentą ir 
akivaizdžiai parodė plataus proto žymes. Jo genijus ten su- 
silaukė visuomenės pirmosios pagarbos, kai dar neseniai 
svetimšalis Kopernikas buvo Romoje pakviestas matema- 
tikos dėstytojo pareigoms, į savo paskaitas sutraukęs di- 


*Occultatio stellae fulgentis Hyadini per Lunam, observata a Kopernico 
Boloniae 7 Idus Martii 1497. Copernicus. Revolutiones, lib. IV, c. 27'2, 

delį besimokančiųjų skaičių.* Jo nuodugnaus mokslo šlo- 
vė augo teikdama visuomenei naudą ir, greitai pasklidusi 
visoje Italijoje, gausino lenkų mokyklos ir visos tautos gar- 
bę. Vis dėlto tarp itin pagiriamųjų šūkių, kuriais svetima 
tauta garbstė jo laimingas dovanas, draugiškumo, kurį jo 
širdis ir protas pelnė tarp svarbiausių žmonių, Kopernikas 
visiškai išsaugojo prisirišimą prie tėvynės, kuris jam virši- 
jo visus tuos tokius dalykiškus ryšius. Drąsūs projektai, ku- 
riais paskui save turėjo patraukti visus palikuonis, atrodo, 
jau gimė jo galvoje, bet pasauliui juos apreikšti nenorėjo 
kitaip, o tik iš savo tėvynės prieglobsčio. Atsisakęs profe- 
soriaus pareigų, iš Romos išvyko apgaubtas šlovės vaini- 
ko ir, atmindamas savo draugų ir mokinių visuotinį siel- 
vartą, Paduvos akademijoje viešai įrodęs savo pažangą ana- 
tomijoje, įgijo medicinos daktaro laipsnį, tenykščiam 
vyskupui katedros bažnyčioje tai paskelbus. Šis didis žmo- 
gus, skirtas būti būsimųjų kartų mokytoju, tėvynainiams 
paliko retą, bet jo proto vertą dėkingumo pavyzdį, kai, su- 
grįžęs į tą mokslų sostinę kaip savo pirmųjų žinių šaltinį, 
siekė būti įskirtas į Krokuvos akademikų gretą, į kurią pa- 
tekti jau buvo labai nusipelnęs. Plataus pripažinimo, ku- 
riuo jį šlovino svetima tauta, skambesys jo sieloje neužmig- 
dė tokio prakilnaus jausmo, o Krokuvos akademiko titu- 
las, suteiktas tuo besirūpinant svarbiausiems asmenims 
šalyje, jam tapo mielu paveldėjimu. 1504 m. dalyvaujant 


*„Cum dominus doctor meus, non tam discipulus guam adiutor et testis 
observationum doctissimi viri Dominici Mariae Romae autem anno Domini 
1508 natus, anno plus minus 27 professor mathemaium in magna scholasti- 
corum freguentia et corona magnorum virorum et artificum in hoc doctrinae 
genere; deinde hic Varmiae, suis vacans studiis observationes adnotasset, 
ex observationibus stellarum fixarum elegit eam guam anno Domini 1525 
de Spica Virginis habuit“... etc. Rheticus in Narratione ad Schonerum“, 

Janui iš Lesnicos, tuo metu filosofijos mokyklos dekanui, 
ir Janui Amicinui, Leodikėjos vyskupui, Krokuvos sufra- 
ganui ir oficialui, šimtas trisdešimt devintajam Akademi- 
jos rektoriui, įgijo pirmąjį filosofijos laipsnį ir buvo įrašy- 
tas į Krokuvos akademikų knygą. Dėmesys įprastinei aka- 
deminei promocijai, palyginus su jo gyvenimo istorija, 
verčia spėti, kad Kopernikas nutarė likti Akademijoje ir jo- 
je pelnyti paskesnius laipsnius, tačiau išvykęs į lenkų Prū- 
siją reikalaujant Chelmo vyskupui Gizijui, ten apsistojo 
tenkindamasis tik susirašinėjimu su tenykščiais astrono- 
mais, — tai pats savo veikale nurodo sutaręs dėl savo paties 
stebėjimo Frauenburge ir Krokuvoje tenykščių astronomų 
atliekamų stebėjimų. Medicinos žinios Kopernikui tarna- 
vo gelbstint kenčiančius Žmones vargingose ir nusigyve- 
nusiose šeimose, kurios dažniausiai yra prievartos pada- 
rai ir liūdnos visuomenės įstatymų aukos. Šią sugraudin- 
tos jo doros širdies paslaugą nutraukė jo dėdė Varmės 
vyskupas Lukas Watzenrode ir, jam padovanojęs savo ka- 
tedroje kanauninkystę, matyt, pirmą kartą sudrumstė jo ra- 
mybę. Mat kryžiuočiai, tie šventų užpuolimų riteriai bei 
fanatizmo ir Europos karalių žioplumo ministrai, į Lenkiją 
atvesti Mazovijos kunigaikščio Konrado, užvaldė dalį Po- 
meranijos ir ten, nepaisant sutarčių ir kontraktų, kišdamiesi 
į Lenkijos provincijos valdymą, kenkė Varmės kanonijai, 
Kopernikui. Tačiau šios kliūtys nesunkiai galėjo būti įveik- 
tos Žygimanto I dvare, jo sostą jau pasiekė Lenkijoje au- 
ganti Koperniko šlovė. 

Iki šiol apžvelgėme Koperniko kaip mokslininko gyve- 
nimą, kurį XV amžius teisingai vainikavo garbe; mums lie- 
ka apsvarstyti didžiojo žmogaus reikalus, kuriuos nemir- 
tingumu apdovanoja tik būsimosios kartos. Pažinęs visus 
tuos darbus astronomijoje, kuriuos po antikos išsaugojo lai- 
ko bei tamsumo gaisras ir kuriuos po Ptolemajo iš naujo 

primetė amžiai, Kopernikas, dar pasirėmęs įvairiose vieto- 
vėse atliktais stebėjimais, Frauenburge pradėjo pasaulį tir- 
ti naujai, refleksija prieidamas tikrąją jo tvarką, kurią grin- 
dė padariniais gamtoje ir pojūčių duomenimis, kuriuos iš- 
taisė samprotavimu. Tiek amžių klaidinęs tikėjimas 
Ptolemajumi susidūrė su pirmuoju Lenkijoje filosofu, ku- 
ris jį ėmė nagrinėti. Visas nugrimzdęs į dėmesį dangui, pa- 
skendęs nuolatiniuose stebėjimuose, lygindamas padari- 
nius su jų aiškinimu ir tvarka, pripažinta visoje Žemėje, 
Kopernikas aiškiai matė aštrius nederamumus, o juose — 
skriaudą Kūrėjui, kuriam žmogus priskirdavo tokį grubų 
ir painų pasaulio mechanizmą. Nusprendė senąją sistemą 
sugriauti, bet kartu reikėjo vietoj jos sukurti kitą; tuo pačiu 
keliu, kuris praeities kartas vedė į suklydimą, reikėjo nu- 
kakti į tiesą. 

Sistemos yra stabilios fiziniuose moksluose; norint pri- 
eiti gamtinių padarinių sąsają, kai kuriuose grynu sampro- 
tavimu pagrįstuose moksluose - tokia yra geometrija - sis- 
temos visai nereikalingos, nes ten visos tiesos yra žmogui 
vidinės, sekdama akivaizdumą ir neprieinama įrodyti vie- 
na tiesa yra kitos tiesos veidrodis, ir protas ją mato tik su- 
sietą su kitomis tiesomis, t. y. kai ja įsitikina; o patyrimiš- 
kos tiesos - tai tiesos, kurios, paveikdamos mūsų pojūčius, 
žmogui yra vidinės: pojūčiai mato pavienius padarinius, 
bet negali matyti jų sąryšio, kuris priklauso protui, o pro- 
tas, norėdamas vienus padarinius matyti kituose, visuo- 
met turi juos sutelkti savo vaizduotėje tam tikra tvarka ir 
iš jų sudaryti sau pasaulį, ir tik taip sudarytą palyginti su 
realiu pasauliu sekdamas, ar jo sistemos faktai atitinka re- 
alaus pasaulio faktus. Tokiai sistemai sudaryti reikia pra- 
našiškos intelekto galios, nes ten kalbama apie numanymą 
dėsnių, kuriuos gamta paskandino savo atsitikimuose, o 
apmąstyme reikia griežčiausio teisingumo, kad realiame 

pasaulyje matytume ne tai, ką norime matyti, bet tai, ką 
mums rodo gamta. Net patys genijai šiame didžiame mo- 
kėjime nėra visuomet laimingi; tam reikia proto energin- 
gumo, bet kartu tam tikro vaizduotės nuosaikumo. Des- 
cartes pirmąją dovaną turėjo galbūt aukštesnio laipsnio ne- 
gu Kopernikas, tačiau neturėjo antrosios ir todėl sudarė 
pasaulį, priklausantį gražiausių chimerų skaičiui. Descar- 
tes turėjo drąsią poeto vaizduotę, kuri, sekdama jutimiš- 
kumo dėsnius, visą galią semia iš žmogaus sujaudinimų. 
Kopernikas — atsargią filosofo vaizduotę, kuri, sekdama 
protą, iš išorinių gamtos padarinių išgauna pasaulio sąsa- 
jas; abu panašūs į architektus, kurių vienas iš duotosios 
medžiagos ir kai kurių pavienių gabalų drąsiai klijuoja vi- 
są pastatą pagal savo brėžinį, o kitas apmąsto tas visas da- 
lis ir, nuspėjęs jų tarpusavio santykius, stato pagal toms 
dalims skirtą brėžinį. Jei Descartes būtų nepadėjęs savo ne- 
mirtingumo tik jam būdingų pagrindų geometrijoje, jo šlo- 
vė tikriausiai būtų užgesusi esant Koperniko šlovei, nes 
paslauga, kuria žmogaus protą nušvietė jį išplėšdamas iš 
išankstinės nuostatos ir autoriteto pančių, buvo Koperni- 
ko paslauga, kuria jis Descartes'ą pranoko šimtu metų. Juk 
sugriauti Ptolemajo viešpatavimą ir įpratinti žmones ap- 
svarstyti dangaus kūnų judėjimus — tai buvo pirmas smū- 
gis autoritetui ir išankstinei nuostatai. Descartes, būdamas 
vienas didžiausių Koperniko gynėjų, tikriausiai iš mūsų 
tėvynainio išskaitė šią mąstymo taisyklę, kurią pasauliui 
sėkmingai paskelbė todėl, kad turėjo daugiau paskesnių 
talentų ir gynėjų. Žmogaus protą augina tik didieji žmo- 
nės; kuo jų prigimtis dalyvauja taupiau, tuo proto pažan- 
ga vėlesnė. Ir jei prievarta apsiginklavęs nežinojimas lai- 
dojo mokslus ir daugelį amžių žmogaus protą laikė letar- 
ge, tai to padarinys dažniausiai buvo didžių talentų stygius, 
kuriuo gamta baudė žmonių giminę. Jie atsiranda kaip tie 

riteriai, kurie, gindami žmonijos privilegijas, žūsta kaip 
kvailystės auka.arba su ja galynėdamiesi persekiojimų ke- 
liu pereina į pergales. 

Tiesa, tokia palanki žmogaus prigimčiai, be galo pikti- 
nasi staiga pasirodžiusi savo spindesiu; būtinai reikia, kad, 
apgaubta nežinojimo ir prietaro debesimis, būtų labai lėtai 
išlaisvinta; staiga pašokę ją papiktiname neleisdami jai pa- 
žinti geradarės rankos. Kopernikui buvo pažįstamos visos 
šios žmonių ydos ir todėl, nors dar 1507 metais, t. y. pra- 
ėjus trejiems metams po įsirašymo į čionykščią Akademi- 
ją, galingiausiu samprotavimu ir nuolatiniais stebėjimais 
įsitikino Ptolemajo sistemos klaidingumu, nors Žemės ju- 
dėjimas jam sėkmingiausiai paaiškino dangaus atsitikimus 
ir buvo jo pripažintas kaip būtinas, vis dėlto buvo labai 
vėlyvas tai paskelbiant. Mat žinojo, kad jam reikės užmin- 
ti ant taip įsisenėjusio senovės gerbimo, nurodyti daugelio 
amžių ir regimybės sankcionuotas klaidas, prieštarauti vi- 
siems žmonėms, priekaištauti, kad apgaulė yra tai, ką jie 
laiko akivaizdžiu. Kalbėti, kad Saulė, kuri, jų akimis žiū- 
rint, visada juda iš rytų į vakarus, stovi nejudanti, kad 
žvaigždėms, kurios su visu dangaus milžiniškumu krinta 
ir ritasi, nebūdingas joks greitis, kad tai, ką jie mato, reikia 
atmesti idant laikiusis to, ko jie nejunta, - tai drąsa, tokį 
mokytoją nuteikianti visiems nežinojimo ir prietaro smū- 
giams. Kopernikas gerai žinojo, kad, turėdamas smogti 
mokslininkų išankstinei nuostatai ir pagal pojūčių paro- 
dymus sprendžiančios prastuomenės tariamam akivaizdu- 
mui, jis negali būti per daug tikslus apsvarstydamas ir ne 
per daug ištęstai tobulinti savo sistemą. Tad veikalą Apie 
dangaus sferų sukimąsi, kuriam bus skirta priklausyti nemir- 
tingų veikalų registrui, 36 metus laikė prie savęs, savo min- 
tis tiksliausiai derindamas su savo paties stebėjimais, ku- 
riuos nuolat atlikdavo Frauenburge. Viešai platintos žinios 

didžiuosius Koperniko darbus ir atradimus paskleidė ki- 
tose tautose. Informuotas apie plintančią Koperniko šlovę, 
kardinolas Schonbergas 1536 metais iš Romos jam rašė, iš- 
vardydamas girdėtus reikšmingiausius naujosios sistemos 
teiginius, Koperniko prašė leisti savo veikalą jam perrašy- 
ti. Savuoju lėtumu Kopernikas daug patarnavo pačiai vi- 
suomenei: mat kardinolas Schonbergas, perskaitęs Koper- 
niko darbą ir pažinęs jo naujumą bei tvirtumą, kartu su 
Chelmo vyskupu Gizijumi tuo atkakliau reikalavo veikalą 
išleisti jį demonstruojant visuomenei, o Kopernikas gyven- 
damas labiau spyrėsi kūrinį paslėpti. Šių dviejų vyrų sie- 
kiui daug padėjo Vitenbergo akademijos matematikos pro- 
fesorius Rheticus, kuris, sužavėtas Koperniką giriančių žo- 
džių, atsisakė profesoriaus pareigų ir išvyko į Frauenburgą 
mokytis naujosios astronomijos. Šis garsus Koperniko mo- 
kinys pirm negu pageidaudamas savo mokytojo knygos, 
kurios prašė tokie žymūs žmonės, aprašyme Schoneriui de- 
talizavo visą mokslą ir paliko mums mielą žinią, kad len- 
kų Prūsijoje visuotinai kruopščiai dirbama matematikos 
moksluose. Visu pajėgumu perėmęs Koperniko mokslą, iš 
jo gavęs veikalo rankraštį, Rheticus su juo išvyko į Vokieti- 
ją ir Niurnberge 1543 metais pirmą kartą išleido, kad regė- 
tų visuomenė. 

Kaip tik tuo metu, kai Lenkija nepaprastai augo, kad 
paskui didybė smuktų savąja mase, Kopernikas pagrindė 
savo viešpatavimą mokslų karalystėje - tol nepajudinamą, 
kol sadistiškas nežinojimas nesuris tiesos ir proto. Tačiau 
nesulaukė visuotinių šūkių, kuriais Europa turėjo girti jo 
kūrybinį talentą, nes jau nusilpusiomis jėgomis gavo Rhe- 
ticus atsiųstą savo veikalo pirmąjį egzempliorių, ir kai šis 
nemirtingas jo darbo vaisius gimė pasauliui, jis tuoj pat, 
eidamas septyniasdešimtuosius metus, mirė dėl kraujo iš- 
siliejimo. Šio didžio žmogaus genijus tik karste išgirdo 


=—22-5— 





Janas Sniadeckis 


nemirtingumo balsą, ir tiesa, po keturiolikos amžių grįžu- 
si iš tremties, laukė valdžios priespaudos ir persekiojimo, 
kuriuos obskurantizmo ragana Pietuose rengė Koperniko 
gynėjams. 

5avo veikalą Kopernikas dedikavo Pauliui III, tuometi- 
niam visos krikščionybės vadovui, taip norėdamas apsigin- 
ti nuo dvasinės valdžios persekiojimo, tačiau šis atsargumas, 
kuris Kopernikui buvo visai nereikalingas tuo metu, kai 
filosofija suturėjo klaidingą ir karštą dvasininkų uolumą, 
visai nepadėjo jo pasekėjams. Praėjus dvylikai metų po 
Koperniko mirties'“, Galilei, padėjęs tikrosios fizikos pir- 
muosius pamatus ir šiuo genialumu visoje Europoje sušvi- 
tęs sėkmingais išradimais, Koperniko sistemą matė dan- 
gaus kūnų sukimesi, tai jam patvirtino jo atrastieji Jupite- 
rio palydovai. Pasipiktinusios mokslu, kurio nepajėgė 
suprasti, mokyklinės išankstinės nuostatos įžūliai pakvie- 
tė į pagalbą religiją, mušant Mozės ir Dovydo knygomis 
tai, ką reikėjo įveikti patyrimo ir geometrijos įrodymais, 
šventvagiškai paslapčių ir papročių knygas pakeitus fizi- 
kos knygomis ir žmogaus protą nubloškiant iš filosofijos 
sosto, kuriame jam leido išsilaikyti patys tikėjimo nuosp- 
rendžiai. Religijos knyga ir gamtos knyga, būdamos vieno 
Dievo kūrinys, negali būti viena kitai priešingos. Pirmoji 
parašyta širdžiai, prieš kurią protas nusižemina, antroji pa- 
rašyta protui, kuris turi širdžiai padėti ir su ja derintis. Ap- 
sišvietusiems teologams derėjo šias dvi paskirtis įžvalgiai 
suprasti, 0 jei tikėjimo nuosprendžiai turi protą palenkti, 
tai nereikėjo prievartauti jo privilegijų pažįstant gamtą ir 
tai, kas žmoguje negalėjo nuodyti teisingumo bei pavaldu- 
mo Kūrėjui; ką Dievas patikėjo jį pasiekiant, tai fizikos ar- 
gumentais reikėjo dėstyti aiškinant Šventąjį Raštą. Daug 
protingų teologų pasekė šiuo tokiu paprastu principu ir 
darė garbę religijos tiesoms. Tačiau inkvizicija, šis žiaurus 

tribunolas, kuriame teisingumas, įsiūčiu pražudęs pagrįs- 
tumą, atsisėda su tironijos kalaviju, skelbia laužais ir, tryp- 
damas šventas žmonijos teises bei Kristaus mokslo saldy- 
bes, nebaudžiamas įžeidžia Dangų ir blogina žemę; kurčia 
tokiai akivaizdžiai taisyklei, inkvizicija iškreipė dievišką- 
sias mintis ir nuplėšė garbę Jo altoriaus šventumui. Pasmer- 
kusi protingų teologų paprastus aiškinimus, Koperniko 
nuomonę nuteisusi kaip bedievišką ir kenksmingą, liepė 
Galilei, septyniasdešimties metų senį, įmesti į kalėjimą. 
Koks baisus buvo reginys žmonijai - matyti slegiamą me- 
tų naštos ir šlovės, apgaubtą autoritetu ir nekaltumu, dar- 
bo ir mokslo, kuris jam pabalino galvą, išvargintą žmogų, 
matyti šį žmonijos geradarį, kai jis klūpojo ant kelių prie- 
šais kelis tironus, išsižadėjo tiesos, prakeikė protą, šią bran- 
giausią Dangaus dovaną, ir smaugdamas savyje įsitikinimo 
balsą, turėjo pamaldžiai meluoti! O juk šis reginys pasitai- 
kė septynioliktajame amžiuje, kurį Galilei apšvietė visos 
Italijos, kurią jis išaukštino savo šlove, akyse, - Romoje, 
kuri Koperniką taip pagerbė ir taip įkyriai prašė jo veikalo. 
Tokia baisia auka Galilei Romos inkvizitoriams sukėlė tiek 
gailesčio, kad neįsakė jo sudeginti; išsiųstas amžinai kalėti 
į savo gimtinę Toskaną“ rūsčią priespaudą saldino astro- 
nomija, ir, kai žemė už jo nuopelnus mokėjo žiaurumu bei 
nedėkingumu, Dangus išplėtė jo šlovės ribas - mat kalėji- 
me stebėdamas Mėnulį, atrado jo disko svyravimą, tuo dar 
labiau įsitikinęs Koperniko nuomonės teisingumu, mirė su 
paguoda išgyvenęs aštuoniasdešimt metų, susilaukęs ryš- 
kiausios šlovės, kurios būsimajai kartai nepajėgė nuslėpti 
nė kalėjimas, išgarsėjęs proto stebuklais, kurie savuoju ant- 
spaudu patvirtino tiesą. Šventoji religija susipažino su kau- 
ke, kuria inkvizicija pridengė savo rūstumą ir, grąžinusi 
protui privilegiją, daugiau nesipriešina Koperniko mokslui, 
kurio teisingumu nė vienas astronomas žemėje neabejoja. 


== 55 ns 





Janas Sniadeckis 


Tiesa išsisuka iš persekiojimo audros, o žmonijos istorijos 
kronikos greta Ptolemajo pakelia pašlovindamos Galilei kaip 
kankinį, o inkvizicijos tironiją kaip gėdą ir vertą paniekos. 

Koperniko į šešias knygas padalytas veikalas Apie dan- 
gaus sferų sukimąsi parodo, kad, padėjęs tvirčiausius astro- 
nomijos pamatus, autorius yra didis filosofas, jo sampro- 
tavimas tolydžiai bei tvarkingai sutvirtina įdėmų skaitytoją 
ir sėkmingiausiai aiškina dangaus padarinius. Savo pratar- 
mėje Pauliui III Kopemnikas pripažįsta, kad iš Cicerono ir 
Plutarcho išskaitė pirmąją mintį, jog Žemė sukasi, ir tai bu- 
vo priežastis neįžvalgiems rašytojams kaltinti Koperniką 
pasisavinus svetimą sistemą. Tačiau jei ši tokia neapdoro- 
ta mintis būtų buvusi pagarbi tiek, kiek tai įmanoma, tai 
Kopernikas pasirodė esąs didis tuo, kad pirmasis apžvel- 
gė visą jos galią ir taip sėkmingai išplėtojo. Ptolemajas ir 
kiti paskesni astronomai ją gerai žinojo, o vis dėlto ja nepa- 
sinaudojo, nes nejautė jos platumo, ir, jei ją būtų taikę dan- 
gaus judėjimams, būtų pražuvę bekraštėse ir prieštaringai 
atrodančiose detalėse. Vien tik nepaprasta nuovoka, kuria 
Kopernikas buvo apdovanotas, yra leistina privilegija jausti 
tikrąjį minties dydį ir net svetimuose vaizduose palikti sa- 
vo galios bei energingumo antspaudą. 

Pirmoji mintis, kad Žemė juda, tebuvo senovės filosofo 
Hiketo!“ spėjimas; jo išplėtojimas vertas ne mažiau už jo 
sukūrimą, nes Hiketas paliko tuščią prielaidą, kurią Ko- 
pernikas perdirbo į neįveikiamą ir išsamią tiesą. Savo vei- 
kale Kopernikas išsakė pirmąją traukos idėją, kurią Keple- 
ris parėmė ir paaiškino, o juk Newtonas su niekuo nesida- 
lija visos fizikos tėvo garbe todėl, kad jis neginčijamą 
traukos dėsnį atrado pasitelkęs geometriją ir stebėdamas 
gamtą. Kol tikrieji geometrai vertins didžiųjų žmonių at- 
radimus, tol Kopernikas nepraras astronomijos atnaujin- 
tojo privilegijos, o Newtonas - tikrosios fizikos mokytojo. 

Per gyvenimą pelnęs savo tautos pagarbą, Newtonas 
puikių garbės ženklų iš jos įgijo po mirties; savo darbais 
šlovinęs Žygimanto I valdymą, Kopernikas, matyt, įžymiau 
buvo pagerbtas ne prie savo kapo, kuriame nyksta net di- 
džių žmonių mirtingi palaikai, bet tenykštės Akademijos 
plačiomis privilegijomis, suteiktomis šio didžiojo karaliaus. 
Didžiųjų žmonių pagerbimas šlovinant mokslus, kuriuose 
jų talentas amžinai gyvena, rodosi esąs puikesnis ir iškil- 
mingesnis negu pagerbimas bronza ir marmuru, po kuriais 
dažniausiai į nemirtingumą veržiasi tuštybė bei puikybė, 
nes genijai yra tarsi dieviškos būtybės, kurios geriausiai 
būna garbinamos pagal jų vaisius ir kūrinius. 

Praėjus 28 metams po Koperniko mirties, Varmės vys- 
kupas Kromeris pastatė Frauenburge oficialų antkapį, bet 
šis didžiai pagarbus įvertinimas Kopernikui galėjo būti pa- 
reikštas už nuopelnus Varmės katedrai, kai po Varmės vys- 
kupo Fabiano Liuzianiečio mirties Kopernikas, būdamas 
visos vyskupijos administratoriumi, uoliai gynė jos teises 
ir turtą nuo kryžiuočių siekių jį pasisavinti, tačiau ši didelė 
pagarba nebuvo skirta jo protui tada, kai mokslai, sosto ir 
tautos jau silpnai maitinami, ėmė linkti į nuosmukį, kuris 
truko iki pat dabartinio valdymo. Fiziniai mokslai, rūpes- 
tingiausiai Šviesiausiosios Edukacinės komisijos suorga- 
nizuoti, remiami karaliaus globos ir kurstomi jo dideny- 
bės kunigaikščio Plocko vyskupo!? geradarybės, geriausiai 
nutiesia Koperniko šlovę ir atgauna nežinojimu prarastą 
mūsų šalies didžių žmonių atminimą, kai tautą pažadina 
iš letargo, į kurį ją užmigdę įstūmė riaušės ir nežinojimas, 
kad taptų prievartos ir pavydo grobiu, kai šalį praturtina 
savo derliumi, kai, piliečiams įkvėpę kilniausius jausmus, 
nušluosto engiamos tėvynės ašaras, kuriomis ji aplaisto sa- 
vo buvusio šventumo ir galios kapus. 


TRAKTATAS 


APIE MATEMATIKOS 

MOKSLŲ PRINCIPĄ, 

REIKŠMĘ IR ĮTAKĄ 
VISUOTINEI 
APŠVIETAI, 


viešai skaitytas 1781 m. lapkričio 9 d., 
atidarant Edukacinės komisijos Krokuvos 
universitete autoriui patikėtą aukštosios 


matematikos katedrą 


"— žmogaus širdies jauduliu, atrodo, kad savęs ir 
daiktų nepažinimas yra žmogaus, surakinto grandinė- 
mis ir jau negalinčio sutraukyti tų geležinių pančių, ku- 
riais jį sukaustė ambicija ir kitų negailestingumas, laimin- 
ga dalelė, - taip kaip skaidri šviesa, išgauta iš Tiesos ir Gam- 
tos šventovės, turi būti laisvėje gimusio ir palikto su 
brangiausia savosios egzistencijos žyme žmogaus vertin- 
giausia dalia. Juk pirmajam mokslas tarnauja vien tik pa- 
darant jį nelaimingą, jo egzistenciją ir visa, kas tik jį supa, 
paverčiant nepakeliama. Išplėštas iš laisvo naudojimosi sa- 
vo teisėmis, atiduotas sau lygaus valiai ir arbitralei visa- 
valdystei, paliktas jo aistrų atšiaurumui bei ūmumui, žmo- 
gus tampa neveiklus, jo gebėjimai ir jėgos tarnauja tik kam 
nors kitam, kad tas jam vadovautų, jo sielos energingumas 
apmiršta, o gyvendamas jis tampa lavonu bendruomenė- 
je, bjauriu jam pačiam ir priklausančiu jo tironui. Jam nu- 
šviesti tokį žiaurų jo likimą tada, kai užtverti visi būdai iš 

jo išsiveržti, - ar tai nėra jį nuteikti prieš patį save, visus jo 
gebėjimus paversti priemonėmis jį kankinti ir gausinti jo 
tironų skaičių? Jis laimingesnis savuoju nežinojimu, nes šis 
jam uždengia baisų savosios padėties reginį. Nežinodamas 
savo garbės, neliūdi ją praradęs; prikaustytas prie nelais- 
vės jungo mano, kad jungas yra jo paskirtis, ir, nors visa jo 
prigimtis piktinasi savosios egzistencijos niekšiškumu, jis 
pats tebėra save įsimylėjęs ir ramiai gyvena. Tačiau laisvė- 
je gimęs žmogus, disponuojantis visomis prigimties dova- 
nomis, privalo jomis naudotis kaip savo valdinių parama 
savo paties laimei, taigi turi iš savęs išgauti visus gabu- 
mus, kuriuos prigimtis jame paslėpė. Nežinodamas jokių 
dėsnių, išskyrus tuos, kuriuos jam teikia protas ir jo paties 
laisvė, privalo savo protą rengti skaidriai pažinti savąjį rei- 
kalą; būdamas visų savo prigimties padarinių valdovu, pri- 
valo iš jų rūpestingiausiai mokytis, kad, pažinęs jų tarpu- 
savio sąryšius, galėtų juos panaudoti savo poreikiui ir lais- 
vei. Kodėl monarchijose valdžios visos priemonės 
nukreipia taisyklingiau, greičiau ir tvirčiau? Ogi todėl, kad 
jose vieno monarcho valia ir interesas yra vienas ir nedalo- 
mas. Todėl reikia, kad ir laisvoje tautoje visų piliečių valia 
visada susivienytų į vieną valią ir jausmą, kad išliktų ir 
kiekvieno laisvė, ir kiekvieno reikalas taptų visų reikalu. 
Tad reikia atverti jų protą, kad išmoktų atpažinti tiesą, nes 
tik tiesa, būdama viena ir nekintama, gali juos suvienyti. 
Todėl laisvus žmones reikia rūpestingiausiai tobulinti pa- 
tikimuose, akivaizdžiuose, protą atveriančiuose moksluo- 
se ir įgalinančiuose pažinti tikrąjį tiesos pobūdį. Dar rei- 
kia, kad jų širdys visuomet jaustų savo reikalą, todėl protą 
reikia apšviesti vadovauti širdžiai, kuri, negalėdama išduo- 
ti, nevadovaujama gali dažnai suklysti. Juk norint imtis vi- 
suomeninio reikalo, kad nusigavus į savo pavienį reikalą, 
reikia pasekti grandinę visų tų sąsajų, kurios vieną su kitu 

suvienija, o todėl žmogui daug reikia gretinti ir daug sam- 
protauti, kol savo protą nukreips į tai, ko pagal teisybę turi 
griebtis susirėmus jo aistroms, ir kol savo širdį susies su 
tuo, kas sudaro teisingų gėrybių aibę jo bendruomeninėje 
būklėje. Tai sakau lenkams, ir todėl man nereikia tik kreip- 
tis į jų pranašumus ir jausmus, ar laimingai valdantis ir 
laisvai išrinktas karalius gali stipriausiu būdu prieš visą 
žemę ir palikuonis paliudyti savo didelę meilę tautai, ar 
gali panaudoti veiksmingiausias priemones palaikyti jos 
garbę, įvedęs šalyje viešąją valdžią, kuri svarbiausią lais- 
vų žmonių reikalą patikėjo Edukacinei komisijai? Kita ver- 
tus, ar valdantysis gali turėti sėkmingesnę Komisijos, jos 
paskirties ir tautos laisvių idėją, įvesdamas matematikos 
mokslus, vien tik kurių padariniai žmogui atveria protą, jį 
išlavina įprasti jausti tiesą ir nukreipia pažinti gamtos reiš- 
kinius? Norėdami tuo įsitikinti, pirmiausia apmąstykime 
pažinimo kelius ir pradmenis. 

Turintis gebėjimą mąstyti ir samprotauti, įvestas į nuo- 
latinių gamtos veiksnių ir reiškinių teatrą, su ja visa susijęs 
pojūčiais, žmogus turi tik vieną kelią įsiskverbti į jį supan- 
čių padarinių paslaptį, teisingai apšviesti savo sielą - tai 
santykio nustatymo ir palyginimo kelias. Veikiamas dau- 
gybės jo pojūčiais patiriamų reiškinių, junta įvairius jaudi- 
nimus ir pokyčius; jutimų įvairovė jį veda į išorinių pada- 
rinių įvairovę, o vieno jutimo santykis su kitu jį įgalina pa- 
žinti savųjų sujaudinimų sąsają, sujaudinimai atveda į juos 
sukėlusių objektų sąryšį ir santykius. Tad visą žmogiškojo 
mokslo esmę sudaro reiškinių, kuriuos mums teikia fizinis 
ir moralinis pasaulis, sąryšių pažinimas. Žmogus moka tik 
tai, ką geba lyginti ir gretinti. Visi pavieniai vaizdiniai, visi 
kokiu nors visuotiniu dėsniu ir principu nesusieti patyri- 
mai ir stebėjimai tėra toji sunkenybė refleksijai, toji padri- 
ka medžiaga, kuriai vertę ir naudojimą suteikia sąryšis bei 

sutvarkymas. Visos tos perskirtos ir pavienės, proto nesu- 

virškintos ir neperdirbtos idėjos, užsigulėdamos atminty- 
je, žmogų daro žinantį, betjo nedaro nei mokančio, nei nuo- 
dugniai išsimokslinusio. Kodėl? Todėl, kad ką nors mokė- 
ti — tai pažinti atskirų daiktų sąryšį, iš to sudarytus 
samprotavimus vėl jungti bei tarpusavyje gretinti ir iš jų 
išvesti bendruosius principus, kurie mus veda į gamtos dės- 
nių žinojimą ir kurie kartu sudaro mokslo esmę, mus įga- 
lindami vienu proto žvilgsniu apimti gausias aplinkybes 
ir atsitikimus, kurie paveikia pojūčius. Tad taisyklių visuo- 
tinumas yra pirmoji mokslo ypatybė ir kartu jo tobulumo 
matas, lygiai kaip idėjų visuotinumas yra proto matas, o šį 
visuotinumą sudaro mažiau ar labiau išsamus daiktų są- 
ryšio pažinimas. Visas šis pasaulis, su kurio didumu lygi- 
nant Žemė atrodo menka, visa ši galių ir įvykių veiksenų 
aibė, kurią mes vadiname gamta, rodos, tėra vienas padari- 
nys, valdomas, matyt, tik vienos taisyklės, kuri susieja tiek 
daug įvairių atvejų, suderina tiek daug atrodančių prie- 
šingais atvejų, stabiliai suvienija tiek daug keistenybių ir 
viską apima vienu santykiu ir sąryšiu. Jei mūsų protas, pra- 
laužęs savo nepaslankumo užtvanką, prasiveržtų į šį ben- 
drąjį reginį ir pasiektų jo pradą bei taisyklę, tai jis būtų sa- 
vojo tobulumo moksle viršūnėje: jo smalsumas būtų visiš- 
kai apibrėžtas, nuostaba liautųsi jį žeminusi, o iš savosios 
didybės pajautimo kilęs išdidumas būtų tik laikinai teisin- 
gasjausmas, kuris jį sujaudino ir persmelkė. Bet gamta, ben- 
druosius principus įvyniojusi į atskirybių gausą, mus nuo 
jų be galo nutolino. Priartėjimas prie jų yra tik didžių pro- 
tų, kuriuos teikia nesuskaičiuojamos žmonių kartos ir me- 
tųeilės, žymė bei paveldas. Jie atsiranda kaip tie nepaprasti 
gamtos kūriniai, skirti apdovanoti už amžiais trukusius 
darbus ir tyrinėjimus, kurių tik sąsaja juos daro naudin- 
gus. Newtonas pastebėjo, kad jėga, kuria Mėnulis skrieja 

apie Žemę, yra toji pati, kuri Žemėje slegia žemyn akmenį; 
jis gamtinius padarinius Žemėje susiejo su tais milžiniš- 
kais kūnais, kurie užpildo neišmatuojamą dangaus gelmę. 
Tie patys dėsniai, kuriuos iki jo atskleidė Galilei tirdamas 
kūnų kritimą ir kuriais Kepleris savojo genialumo platu- 
mu priėjo planetų judėjimą, Newtonui padėjo tirti ir išma- 
tuoti dangaus kūnų vyksmus, o ankstesnių amžių gausus 
patyrimų ir stebėjimų skaičius tik šio didžio žmogaus ran- 
kose tapo nuostabiausio statinio, kurį jis sukūrė kaip pa- 
saulio sistemą, pagrindu ir medžiaga. Iki tol paini ir dau- 
geriopa gamta tik dabar pasirodė esanti paprasta ir vieno- 
da, o žmogaus protas, ištaisęs savo klaidas tai pasiekiant, 
ėmėsi patikimiausių metodų pabaigti Newtono naujai su- 
kurto mokslo, vadinamo fizikine astronomija, ribas. Šis 
mokslas, vienintelį traukos dėsnį išplėsdamas labiausiai 
priešingiems gamtoje padariniams, įgalino žmogaus protą 
bedugnėje atrasti pastovius pakitimus ir aplinkybes - tas 
jam suteikia didingumo bruožą ir geba žmogų paguosti 
dėl nerangumo, kuriuo, atrodo, įsitikino visos greta jo esan- 
čios būtybės. Būdamas bendriausias savo principais, pati- 
kimiausias savo rezultatais, šis mokslas mums yra geriau- 
sias apsišvietimo teisingais mokslo požymiais pavyzdys, 
sėkmingiausias mokslinės veiksenos būdas. 

Matėme, kad lyginimas yra vienintelis kelias pažinti 
daiktus, kad daiktų pažinimas tobulumą įgyja mūsų idė- 
jas išplėtus tiek toli, kiek toli siekia esminių padariniai ir 
sąryšiai, kad šis mūsų žinių apibendrinimas atveda į jų per- 
kūrimą protu pagal tikrus ir bendrus principus, tik iš ku- 
rių atsiranda tiesų, vadinamų mokslu, sudėtis ir grandinė. 
Dabar apžvelgus Žmogaus proto nuopelnus, pažvelgus į 
tą lobį, kuris jam kainavo tiek daug darbo, amžių, šlovės 
bei ramybės, ir mums pasirodys, kad visą žmogaus žinių 
aibę galima padalyti tik į dvi mokslų rūšis: į veiksmų ir 


A 


Janas Sniadeckis 


-- — —- ——- —————— 


padarinių mokslą, kuriam priklauso visi gamtos darbai ir 
žmogaus papročiai, ir į kombinacijų mokslą, kurio kūrėjas 
bei gausintojas yra pats protas. Pirmasis kyla iš stebėjimo 
ir patyrimo, kuriuos protas ima iš prigimties, juos tarpusa- 
vyje gretina, vienus išveda iš kitų ieškodamas tų grandžių, 
kurios visus gamtinius padarinius susieja ir suvienija. Šio 
mokslo visas sumanymas turi būti vienus padarinius pa- 
aiškinti kitais, šiuos vėl gretinti su kitais bendresniais, ir 
tai, ką mes vadiname kokio nors įvykio ir patyrimo prie- 
žasties nurodymu, reiškia ne ką kita, o tik vieno padarinio 
išvedimą iš kito bendresnio. Kuo toliau plyti vieno padari- 
nio sąryšis, tuo fizinė priežastis yra pajėgesnė ir nuodug- 
nesnė. Kitos reikšmės šie žodžiai negali turėti ir neturėjo 
tųintelekte, kurie skaidriai nušvietė mokslus ir žmogų. Sub- 
tilūs metafizikai džiovino sau smegenis galutinių daiktų 
priežasčių apmąstymais, patys nežinodami ką kalba, žmo- 
gaus darbų ir pajėgumų tikslu laikydami tai, kas buvo jų 
klaidingo mąstymo vaisius ir didelio suklydimo dėl žmo- 
gaus prigimties bei gebėjimų. Šie išsigalvojimai paskui pa- 
sklido pulke mokslininkų, kurie, norėdami sau užduoti dar- 
bo apmąstant tai, kas jiems buvo įkalbėta, drįsta atkakliai 
nesitenkinti tuo daugybės įvairių padarinių gamtoje išdės- 
tymu, kurį fizika aiškina traukos jėga. Tiesa, jie kankinosi 
dėl šios išankstinės nuostatos, dėl akivaizdžiai klaidingų 
savo principų, bet, kadangi lengviau yra žmonėms tikėti 
negu apmąstyti, tai jie nesiliauja, darydami skriaudą moks- 
lui, didinę savo skaičių tais, kurie nesusigaudo Žmogaus 
intelekto ligose. 

Kombinacijų mokslas kyla iš tam tikrų principų ir prie- 
laidų, kuriuos protas tolimiausiuose sąryšiuose pasekda- 
mas, toleruodamas ir suvienydamas, atskleidžia akivaiz- 
džiausias ir tikriausias tiesas, kurios jam yra savojo veik- 
lumo matas kitų, jam, taip sakant, išorinių objektų atžvilgiu. 

Aš nesakau, kad abstrakčiausių proto tiesų šaltinis nėra po- 
jūčiuose pulsuojantys padariniai, bet sakau, kad šias tiesas 
intelektas savo veiksena taip gebėjo nuo jų šaknų atitolin- 
ti, kad, joms palikęs tik tolimiausias savybes, jų nesiejo su 
jokiais specifiškiausiais prigimties atvejais, o siejo tik su 
savo paties veiksenos teisumu. Toks objektas buvo dydis — 
savybė, išbarstyta visoje gamtoje, protu atitraukta nuo vi- 
sų daiktų rūšių, palikus vien tik esminę jos ypatybę, kurią 
sudaro gebėjimas didėti arba mažėti. Taip apibūdinus ob- 
jektą, Žmogaus protui teliko pasikliauti savo gebėjimų ir 
talentų visišku veiksmingumu, o įvairūs pirmųjų prielai- 
dų ir principų santykiai atskleisdavo, jo samprata, akivaiz- 
džiausias tiesas, šios vėlgi tiesos, išskaidytos į jas sudaran- 
čius elementus, dar apnuogintos nuo kai kurių savybių ir 
sujungtos su kitomis bendresnėmis tiesomis, atvėrė jam ke- 
lią aptikti kitus sąryšius, taigi atskleisti kitas, tolimesnes 
tiesas. Tik čia refleksija aptiko neišmatuojamą savo veikse- 
nos dirvą, toli išplėtė savo regėjimą ir, sukaupusi visą savo 
energingumą, Žmogaus protui pateikė niekada neišsemia- 
mus didžiųjų tiesų šaltinius, iš kurių jis, išgavęs daugybę 
tikriausių santykių, tvarkingai juos susiejęs, padalijęs į įvai- 
rias dalis, iš jų sudarė vieną samprotavimų ir idėjų, taip 
sakant, giją, kuri vadinama maternatika. Šis mokslas nagri- 
nėja visus dydžio sąryšius ir santykius, paimtus grynai pa- 
čius savaime, jis yra tikrai intelektinis mokslas. Visos figū- 
ros ir ženklai, kuriuos vartoja geometrai, tėra vaizduotę pa- 
remianti pagalba ir tarsi, taip sakant, pastoliai, kuriais 
intelektas kopia sau eksponuoti šių simbolinių vaizdų, įvai- 
rių dydžių figūrų panašumą, tačiau šios figūros tolimos 
tam griežtumui ir tikslumui, kurį įsivaizduoja ir sumano 
geometrija. Pirmieji matematikos pagrindai yra tam tikros 
prielaidos, aiškūs ir tikslūs apibrėžimai, kurie yra ne kas kita, 
o tik iš objektų prigimties išgauto ir labiausiai apibendrinto 

dydžio rezultatai. Siedamas, skaidydamas ir vėl sudėda- 
mas šiuos įvairius principus bei prielaidas, protas atsklei- 
džia akivaizdžiausias tiesas, kurias šis mokslas apima. Bet 
kadangi proto veiklumas ir pajėgumas ribotas ir vienu metu 
jis negali svarstyti daugiau negu tris vaizdus, kai vieną pa- 
siektą tiesą tenka jungti su kita labai nutolusia ir pereiti 
daugybę tarpinių sąryšių, tai būtinai turi nuvargti jo ati- 
dumas ir jėgos. Šios ribos būdingos kiekvienam protui, bet 
ne kiekvienam toje pačioje vietoje. Todėl iš to išplaukia, 
kad, jei protas turėtų metodus labai daug idėjų ir vaizdų 
pateikti trumpa išraiška, jis galėtų tolimiausius sąryšius gre- 
tinti tarpusavyje nenuvargindamas savo įžvalgumo ir taip 
nuo vienų tiesų lengvai pereiti prie kitų. Šią paslaugą mums 
teikia skaičiavimas, kitaip sakant, daugelio idėjų ir kombi- 
nacijų simbolinės išraiškos būdas. Tai įrankis, kuris labiau- 
siai padėjo nepaprastai išplėsti šio mokslo ribas. Turtinga 
įžymių genijų senovė, matematikos mokslus laikiusi svar- 
biausia institucijos dalele, sužavėta matematikos patikimu- 
mo ir galios formuoti protą, mums paliko šiame moksle 
ištisus nuostabius atradimus ir labai aukštų bei abstrakčių 
tiesų sėklas; bet senovės pajėgumai buvo riboti, ji nedispo- 
navo tomis paramomis, kurios mūsų amžius daro laimin- 
gesnius, todėl niekada negalėjo net žadėti tokią plačią pa- 
žangą, kurios palikuonys pasiekė po Descartes'o ir New- 
tono. Šie įžymūs žmonės, kurių protų didumu stebėsis ir 
būsimieji amžiai, mums atskleidė veiksmingiausią para- 
mą didžiai išaugti matematikos mokslams: Descartes, at- 
skleidęs jos taikymo metodą kreivųjų linijų geometrijoje, 
palengvino senovės autorių be galo supainiotą geometri- 
jos mokslą, lengvai išsprendė labai daug klausimų, kuriuos 
anie, nukamavę savo protus, paliko beveik su neviltimi sa- 
vo palikuonims. Labai išplėtęs naujai savo sukurtą moks- 
lą, Descartes palikuonims atskleidė neišmatuojamą naujų 

atradimų sritį. Tuo sėkmingiausiai pasinaudojo Newtonas, 
ir netobulumai, kuriuos Descartes'ui prikiša, tegali sukelti 
įtarimą pavydint prancūzams garbės. Didysis šio pobūdžio 
aiškintojas, sukurtas išplėšti iš tiesos paslaptis, tol kentėjo 
nuo meilės gražiausiems savo paties atskleistiems daly- 
kams, kol jo sukurtoji nauja skaičiavimo rūšis jo nenuvedė 
į abstrakčiausių tiesų, proto ir prigimties prieangį, - tai jį 
iškėlė ne tik virš savo varžovo, bet ir virš daugelio įžymių 
žmonių. Kaip gamtoje didžiosios revoliucijos pakeičia vi- 
są jos dėsniams ir tvarkai pavaldžių objektų pavidalą, taip 
Descartes'o ir Newtono atradimai pakeitė visą matemati- 
kos mokslų metodą ir sistemą. Žiūrint į šią greitą Žmogaus 
proto pažangą, atrodo, kad pati prigimtis, paprastai šykšti 
duodant didžiuosius žmones, paskui tarsi pralaužusi to- 
kias stiprias kliūtis, pati talkino šiam išaugimui ir garbei. 
Juk tolydžia tvarka Europoje kilo didžiosios sielos, skirtos 
moksluose sudaryti epochą: Leibnizas, Bernoulli'ai, Mar- 
guis de I'Hospital, jų sekėjai Euleris, Clairaut, d'Alem- 
bert as, de Lagrange'as ir kiti įžymūs mūsų amžiaus geo- 
metrai. Bet šiandien neturime tikslo aiškinti tik paliestą ma- 
tematikos mokslų išaugimą, tai parodysime dėstant kursą. 
Mums pakako apie jį užsiminti, kad patvirtintume anks- 
čiau išsakytą teiginį, jog atrastas išraiškos būdas susieja mū- 
sų idėjas ir jų kombinavimą, jis mus be galo iškėlė virš se- 
novės matematikos mokslų. Šiandien daug priekaištauja- 
ma geometrams dėl skaičiavimo neįprastumo, kad jame 
protas savo veiksena skursta, nes, įkinkytas į minties sim- 
bolinę išraišką ir mechaninę jų kombinaciją, liaujasi supra- 
tęs ir įsigilinęs į teisingą jų sąryšį. Šis priekaištas žeidžia 
tik tuos paprastus sąskaitininkus, kurie, paskutiniai paė- 
mę didžiųjų teorijų bei refleksijų rezultatus ir taisykles, jas 
taiko nemąstydami, nežinodami jų principų, taigi jų inte- 
lektui esant visiškai neveikliam. Bet geometras ir tas, kuris 

gali pelnyti tikrojo matematikos mokslininko vardą, visuo- 
met žino visą savo veiksenos metafiziką: jei iš vienos tiesos 
prieina kitą tiesą, mato visą teoriją ir seka gilių santykių ir 
sąryšių grandimi. Popieriuje parašytas skaičiavimas jau yra 
akivaizdžiausios jo idėjos, patikimiausių samprotavimų, 
kuriuos jis susidarė ir susiejo, rezultatas. Pirmasis yra tas 
amatininkas, kuris, montuojant kokią nors mašiną, kreipia 
dėmesį tik į taisykles, kurias jame paliko mėgdžiojimas ir 
įprotis; antrasis yra meistras tų dalykų, kuriuos, montuo- 
jant panašią mašiną, atlieka arba jo sukurti potvarkiai, ar- 
ba visos tos kombinacijos ir idėjos, kurias šiam atvejui pa- 
teikė pirmasis jų atradėjas. Reikia turėti klaidingą skai- 
čiavimo vaizdinį, siekiant paremti tokį šiuolaikiniams 
geometrams metamą priekaištą; net keliems garsiems an- 
glų autoriams, labai nenatūraliai pasibjaurėjusiems anali- 
tiniu skaičiavimu, nieko nepavyksta patraukti į savo pusę. 
Mes kasdien įsitikinsime, kad reikalingas didžių idėjų, sam- 
protavimo ir kombinacijų skaičiavimas: jis mums bus kal- 
ba, bet ne kaip prasčiokams, kurie niekada nejaučia kaip 
nuo gilių ir paplitusių idėjų priklauso daikto pavadinimas 
ir kalba, o kaip filosofams, kurie kalbėdami apima ištisą 
kalbos struktūroje glūdinčią metafiziką. 

Žmogaus protui nepakako savo vaizduose ir veiksmuo- 
se pasekti tos nepertraukiamos tiesų, kurias mums parodo 
grynoji matematika, eilės, jis taip pat turėjo nusileisti išori- 
niams poreikiams, savo išradimuose turėjo ieškoti kitos 
naudos, be tos, kurią jam teikia tik jo gebėjimai. Tiesos dva- 
sią sujaudinęs suinteresuotumo dvasia, žmogaus protas iš- 
ėjo į milžinišką gamtos sceną, kad jos padarinių reginį pa- 
darytų prieinamą savajai sampratai, o tirdamas tiesų vidi- 
nį ir išorinį sąryšį, galėtų išgauti tuos dėsnius, kuriuos 
gamta nuskandino savo įvykių bedugnėje. Todėl tiesos ly- 
ginimas su gamta, idėjos santykio su suinteresuotumu nu- 

statymas ir tam tikrų vaizdų sąryšio su nauda nustatymas 
davė pradžią plačiai ir visų teisiausiai fizikos daliai, kuri 
vadinama gamtinių padarinių taikomąja matematika. Se- 
novės autoriai arba dėl per didelio prisirišimo prie gryno- 
sios tiesos, arba dėl silpnos ir netobulos fizikos šviesos ži- 
nojo tik dvi taikomosios matematikos dalis - muziką ir ast- 
ronomiją, — taip mus patikina mūsų laikais išsaugoti 
paminklai. Matematikos mokslai dvejopu būdu prisidėjo 
prie fizikos išaugimo: pirmiausia, nukreipdami žmogaus 
protą į tiesų gamtos pažinimo kelią; paskui savo principų 
tikrumu vesdami į įvairių rezultatų sėkmingą taikymą. Juk 
tie patys žmonės, kurie pastatė ir nepaprastai padidino ma- 
tematinės tiesos namus, buvo fizikos koreguotojai ir įstaty- 
mų leidėjai. Descartes žmogaus protą išvedė į laisvę, kurią 
kelis amžius despotiškai engė scholastinės filosofijos vieš- 
patavimas, taigi žengė pirmą sėkmingiausią ir tais laikais 
drąsiausią žingsnį į tiesą, už kurį vertas savo laisves jau- 
čiančių palikuonių dėkingumo altoriaus. Nelaimei, jo vaiz- 
duotės įkarštis jį nutempė nuo tiesių prigimties takų. Ap- 
imtas šio gebėjimo impulsyvumo, pateko į romanų kelią, 
kur savo fantazavimų padarus laikydamas gamtos kūri- 
niais, paskui save vedė ilgas sekėjų sielų eiles. Iš prigim- 
ties skirtas aiškinti gamtos paslaptis ir būti žmogaus proto 
įstatymų leidėju, Newtonas ištaisė užgriozdintų chimero- 
mis žmonių klaidą ir pateikė patikimiausius gamtos tyri- 
mo potvarkius. Eksperimentai spalvų srityje naudojant 
prizmę, kurie buvo taisyklė pirmtakams, jam tapo naujo- 
sios optikos šaltiniu, ją jis sukūrė tirdamas šviesos sklidi- 
mą. Tvarkingai pasekdami taikomosios matematikos au- 
gimą, pastebime, kad koks nors naujas gamtoje atskleistas 
padarinys pagimdė naują šio mokslo dalį ir, kaip nuodug- 
niai pasakė Anglijos kancleris F. Baconas, ateityje dar kiti 
fizikoje atlikti eksperimentai ir aptikti atvejai atidengs naujas 

taikomosios matematikos dalis. Reikia tik pastebėti dydžio 
savybių ir kokio nors gamtinio padarinio sąryšį ir jau yra 
ir pagrindas, ir medžiaga kurti naują mokslą. 

Visos fizikos tiesos visuomet artėja prie matematinių 
tiesų ir atvaizdų, bet niekada negali jų pasiekti - sakant 
geometrų kalba, fizikos tiesų ribos yra tos tiesos, kurias 
nagrinėja elementarioji geometrija, taip kaip elementario- 
sios geometrijos tiesos yra aukštosios geometrijos tiesų ri- 
bos. Iš to kyla matematikos skirstymas į elementariąją ir aukš- 
tąją matematiką — šis skirstymas gautas iš gilaus dėmesio 
šiems mokslams, šiandien tai pradeda įgyvendinti Eduka- 
cinės komisijos potvarkiai. Bet ką gi iš tų visų tiek aukštų, 
tiek abstrakčių, tiek išpopuliarintų matematikos principų 
gaus kaip naudą žmogus, gimęs įstatymų leidybai arba skir- 
tas pilietiškumui ar teikti viešąją paslaugą? Į tai jau atsa- 
kiau šios kalbos pradžioje, man telieka pridurti štai ką. 
Žmogus tobulėja ne kitaip, o tik polinkiu: norint jį padary- 
ti gerą, nepakanka jam parodyti dorybės pareigas, bet rei- 
kia jį visą taip užsukti ir nukreipti, kad būtinai būtų doras. 
Reikia, kad tie potvarkiai tekėtų jo gyslomis, stipriausiai 
sujaudintų jo nervus ir palenktų jo valią. Būdami nutolę 
nuo šio žmogaus formavimo meno, turime pripažinti, kad 
veiksmingiausias moralinio lavinimo darbas mums dar už- 
daras. Ir nors žmogaus darbų istorija iš tikrųjų yra morali- 
nis patyrimas, tačiau jis mus veda tik į pažinimą, kas yra 
žmogus arba charakteriu, arba lavinimu, bet mūsų nemo- 
ko, kokiu būdu jį būtų galima nenusiviliant padaryti tokį, 
kokį jį nori turėti pilietiškumas ir bendruomenė. Juk tam 
reikėtų suskaidyti, taip sakant, visus jo širdies jutimus, pa- 
žinti visus jo sujaudinimų laipsnius ir pokyčius, žinoti kiek- 
vieną nervą ir spyruoklę, atitinkančią kiekvieną paskirą 
veiksmą, ir, tik atradus dorybės kelius, darbuotis, kad žmo- 
gus juose išsitektų: visoje lavinimo eigoje judinti tik tas spy- 

ruokles, kurios sužadina ryžtą dorybei, ir taip į kraują įau- 
gęs įprotis, visi teisingumo nuostatai nuteiktų visą jo ma- 
šiną siekti to tikslo, kurį lavinant, žmogų projektuoja ben- 
druomenė ir tėvynė. Taip pat reikia polinkio tobulinti pro- 
tą, sekant visuotine, teisingai palaikoma nuomone, kad 
patyrimas yra geriausias žmogaus mokytojas, ir todėl ne- 
pakanka žmogui pateikti loginius gero mąstymo potvar- 
kius, norint jį padaryti protingą, bet reikia jį kreipti gerai ir 
teisingai naudotis savo protu. Antraip visi loginiai potvar- 
kiai liks atmintyje neįsiskverbę į protą, panašiai kaip mo- 
ralės taisyklės lieka prote, jei neįdiegiamos į jausmą ir ne- 
pasiekia širdies. Negalima nesutikti su visa rinktinių filo- 
sofų nuomone, mūsų mokslą valdančios vyresnybės garbei, 
kad esant dabartinei žmogaus intelekto būklei, neturime 
aiškesnio, labiau širdyje ir prote trykštančio moralės mokslo 
negu tas, kurį įdiegė Edukacinės komisijos potvarkiai. Iš- 
gautas iš patyrimo ir tokio žmogaus, kokį jį matome, stebė- 
jimo, šis mokslas laisvas nuo tų pasivaidenusių spėlionių, į 
kurias mus įtraukia taip perdirbti jo pradmenų padarai. Grin- 
džiamas nepaneigiamais dėsniais ir skaičiavimu, jis neklys- 
tamai mus veda į savavaliavimui tolimus rezultatus, susiju- 
sius su žmogaus gebėjimais ir padarymu laimingą; tačiau 
bet kuris, nagrinėdamas mano idėją, pripažins, kad ji tėra 
logika Žmogaus širdžiai; dar neturime širdžiai tvirto, taip 
sakant, mokslo, bet jį turime protui, ir jis yra matematika. 
Jame, vyniodamas tolydžią patikimų veiksnių giją, pro- 
tas plėtoja savo gebėjimus, paskleidžia refleksiją ir ištie- 
sina tuos savojo įžvalgumo siaurumus, kuriuose prigim- 
tis, paslėpusi talentų mastą, privertė juos išgauti lavini- 
mu ir edukacija. Šiuo metodu įgijęs nuolatinį polinkį 
teisingai samprotauti, žmogus paskui laisvai įsimins vi- 
sas figūras, skaičiavimus ir kombinacijas, kurias apsvars- 
tė matematikoje; bet taip nepraras geometro vardo, nes 

visi šio mokslo, jei jis buvo gerai suvoktas, rezultatai jį pa- 
garbiai palaiko. Įpratęs veikti, jis pakyla virš dykinėjančių 
sielų silpnumo - jos viskuo įsitikinusios, nes nieko neap- 
svarsto, mąsto svetimu požiūriu, veikia be principų, pana- 
šios Į tas mašinas, kurias išjudina svetima ranka. Pagaliau 
įtvirtintas akivaizdume ir tikrume, visuomet savyje atras 
pavyzdinį tiesos matą, o viską lygindamas ir gretindamas, 
pajėgs nustatyti kiekvieno teiginio ir idėjos vertę bei laips- 
nį. Žodžiu, šis protu gerai apimtas mokslas turi išgauti in- 
telekto efektyvumą ir talentą, jį padaryti visuomet veiklų 
naudojantis savo galiomis, jį apsaugoti nuo silpnų įtikinė- 
jimų ir vesti į tikruosius gamtos pažinimo kelius. Tauta bus 
laiminga, jei jos sūnūs, aprūpinti tokia parama, pagelbės 
jos likimui. Laiminga bus žmonija, jei jos padermė, paži- 
nusi šiuos principus, kada nors pamąstys apie tavųjų lais- 
vių sugrąžinimą. 


APIE 
TIKIMYBIŲ 
SKAIČIAVIMĄ 


Pranešimas, skaitytas 


Vilniaus universiteto mokslinėje sesijoje 


1817 m. lapkričio 15 d. 


— atkreipti Universiteto bendruomenės dėmesį į 
visai pas mus netyrinėtą ir mažai žinomą matematinį 
skaičiavimą, tiesa, keblų, bet visais atžvilgiais nepaprastai 
svarbų, t. y. į tikimybių skaičiavimą (calculus probabilitatis), 
kurį pavadinau apsirikimo-pataikymo skaičiavimu. Nors 
iš pirmo žvilgsnio niekas neatrodo toks rizikingas, nepa- 
stovus ir tolimas bet kokiai apskaitai kaip tai, ką vadiname 
azartu, lošimu, atsitiktinumų, vis dėlto dėmesys mums pa- 
rodo, kad tai yra bangavimas, kitaip sakant, tolydus patai- 
kymų ir apsirikimų, t. y. sėkmingų ir nesėkmingų įvykių 
svyravimas. Šis vyksmas galimas skaičiuoti ir priklauso nuo 
pačių sėkmingų atvejų pažinimo bei apskaičiavimo ir jų 
palyginimo su visais sėkmingais ir nesėkmingais atvejais, 
ir tai vadinama pataikymo tikimybe, arba priklauso nuo vien 
tik nesėkmingų atvejų apskaičiavimo ir jų palyginimo su 
visais sėkmingais ir nesėkmingais atvejais, ir tai vadinama 
nepataikymo tikimybe. Taigi tai yra aritmetinė trupmena, iš- 
reiškianti sėkmingų įvykių skaičiaus santykį su visų gali- 
mų įvykių aibe, ir tai sudaro pataikymo tikimybę, arba iš- 
reiškianti priešingų įvykių skaičiaus santykį su visų gali- 
mų įvykių aibe - tai pavadinome nepataikymo tikimybe. 

Jei pataikymo tikimybę pridėsime prie nepataikymo ti- 
kimybės, gausime vienetą. Kadangi yra tikra, jog; reiškinys 

gali įvykti arba neįvykti, tad šiame skaičiavime vienetas 
yra tikrumo išraiška. Kuo daugiau pataikymo tikimybė ar- 
tėja prie vieneto, tuo laukiamas atvejis yra arčiau tikrumo, 
ir tuo netikresnis, kuo pataikymo tikimybė mažesnė už vie- 
netą. Iš to išvedama dar ir tai, kad, esant duotajai pataiky- 
mo tikimybei, ją atėmus iš vieneto, gauname nepataikymo 
tikimybę. Ši tiesa labai svarbi palengvinant ilgus ir painius 
skaičiavimus. 

Tikimybei gali būti būdinga tiek pat pataikymų, kiek 
nepataikymų, tada nepasisekimas ir pasisekimas yra pu- 
siausvyroje. Tokia padėtis reiškiama 1/2, arba puse, tai vi- 
durinis taškas, apie kurį svyruoja lygus sėkmingų ir prie- 
šingų atvejų skaičius. Jei, pavyzdžiui, norime sužinoti, ko 
reikia, kad tikėtinas reiškinys tiek pat atvejų įvyktų, kiek ir 
neįvyktų, tai atrastą pataikymo tikimybę arba nepataiky- 
mo tikimybę lygiai žymime 1/2, o atsakymą į klausimą 
teikia lygties išsprendimas. 

Lošiant iš pinigų, lošiamą sumą padauginus iš pataiky- 
mo tikimybės, gauname tai, kas vadinama tikėjimusi, arba 
laukimu; o jei tą pinigų sumą padauginame iš nepataikymo 
tikimybės, gauname tai, kas vadinama vengimu. Tad šis 
skaičiavimas mums teikia mūsų laukimo ir vengimo reikš- 
mę ir vertę ne tik lošiant, bet visuose tikėtinuose įvykiuo- 
se. Pataikymo tikimybę taikydami lošime statomai sumai, 
turime tai, kas vadinama matematiniu tikėjimusi, o ją tai- 
kydami visam lošėjo turtui, turime moralinį tikėjimąsi, nes 
tada gali kilti pavojai lošėjui patirti žalą ir visiškai žlugti, iš 
to kyla blogai besitvarkančių žmonių demoralizacija. 

Kad tai, ką pasakysiu žemiau, būtų suprantama, kaip 
pavyzdį paimsiu lošimą kauliukais. Lošimų kauliukas tu- 
ri šešias sieneles su, kaip žinome, taškais 1, 2, 3, 4, 5, 6. Jei 
kas sumanytų vieno kauliuko vienu metimu išmesti vieną 
tašką, arba asą, tai, kadangi yra šešios sienelės ir iš jų asas 

tik vienoje, tai pataikymo tikimybė yra 1/6, o nepataiky- 
mo tikimybė 5/6, t. y. galima statyti penkis prieš vieną, 
kad asas neiškris, ir vieną prieš penkis, kad asas iškris. 

Jei norėčiau vieną kauliuką mesdamas du kartus bent 
kartą išmesti asą, tada susidaro dvi tikimybės dalys, nes 
tikimybė, kad pirmu metimu iškris asas, yra 1/6, ir tai yra 
pirmoji dalis. O jei pirmu metimu asas neiškrenta, reikia 
pirmu metimu nepataikymą kombinuoti su pataikymo ti- 
kimybe antru metimu. Kadangi pirmame metime nepatai- 
kymo tikimybė yra 5/6, o pataikymo tikimybė antru meti- 
mu yra 1/6,tai 5/6 padauginę iš 1/6, gauname 5/36, ir tai 
yra antroji tikimybės dalis, kurią pridėję prie pirmosios 1/6 
dalies, gauname 11/36 pataikymo tikimybę, kad, du kar- 
tus metant vieną kauliuką, kartą iškris asas. Tad nepatai- 
kymo tikimybė yra 25/36. 

Dabar paimkime du kauliukus, kurių vieno kiekviena 
sienelė gali jungtis su šešiomis kito sienelėmis, iš to gauna- 
me 36 dviejų kauliukų sienelių kombinacijas, arba 62. Paė- 
mus tris kauliukus, dviejų kauliukų 36 kombinacijos gali 
jungtis su kiekviena trečio kauliuko sienele, iš to kyla še- 
šiskart 36, arba 216 kombinacijų, t. y. 6. Apskritai tariant, 
vieno kauliuko sienelių skaičius, pakeltas duotojo kauliu- 
kų skaičiaus laipsniu, sudaro kombinacijų, arba pataiky- 
mo ir nepataikymo atvejų, skaičių. Tas pats esti kartojant 
tik vieno kauliuko metimus, nes vieno metimo visas siene- 
les reikia kombinuoti su visomis antro metimo sienelėmis, 
visas dviejų metimų kombinacijas vėl reikia jungti su kiek- 
viena trečio metimo sienele, iš to taip pat išvedami siene- 
lių laipsniai, pakelti to paties kauliuko duotų metimų skai- 
čiumi. Taigi pataikymo ir nepataikymo tikimybė yra vie- 
noda norint, kad vienu dviejų kauliukų metimu iškristų 
du asai arba norint, kad kiekvieną kartą iškristų asas du kar- 
tus metant vieną kauliuką; taip pat išmesti tris asus vienu 

trijų kauliukų metimu - tai tas pat kaip tris kartus mesti 
vieną kauliuką, kad kiekvienu metimu iškristų asas. Tad 
matome, kaip didėjant kauliukų skaičiui arba vieno kau- 
liuko metimų skaičiui, auga didelis kombinacijų skaičius, 
kurios visos yra pataikymo ir nepataikymo atvejai skaičiuo- 
jant tikimybes. Todėl šis skaičiavimas reikalauja tiksliai pa- 
žinti visas kombinacijas, palankias atskirti nuo priešingų 
norint išskirti pataikymo arba nepataikymo tikimybę. Ži- 
nantis algebrą tuojau pat gali matyti, kokią didelę pagalbą 
sprendžiant panašias užduotis teikia Newtono binomas ir 
konverguojančiųjų eilučių teorija. 

Kombinacijose vieni veiksmai gali būti visai nuo savęs 
nepriklausomi, kiti taip nuo savęs priklausomi, kad padi- 
dina arba sumažina kitų pataikymą arba nepataikymą. Pa- 
vyzdžiui, siekiama, kad trys lošėjai A, B, C iš trylikos kortų 
kaladės ištrauktų tūzą. A turi traukti pirmas, po to traukia 
B, galiausiai C. Tikimybė, kad A pataikys, yra 1/13, kad B 
pataikys - 1/12, kad C - 1/11, taigi kiekvieno traukimas 
daro įtaką po jo traukiančiojo pataikymo didėjimui. Tad, 
jei tarp kombinacijų yra priklausomybė, reikia ją įvertinti 
ir įvesti į skaičiavimą. Pavyzdžiui, kaip nesant pakanka- 
mai argumentų paremti kokiam nors teiginiui ir jie ne visi 
vienodos galios bei vertės, taip galimi ne visi lygiai pana- 
šūs pataikymo ir nepataikymo atvejai; todėl tokiu atveju 
reikia apskaičiuoti ir įvertinti tuos įvairius jų tikimybės 
laipsnius, o tam reikia didelės suvokimo spartos ir labai 
atsargios bei subtilios samprotavimo logikos. Iš to lengva 
suprasti, koks keblus ir painus yra šis skaičiavimas. Tai vos 
ne sunkiausia taikomosios matematikos dalis ir reikiamu 
minties subtilumu, ir tų didelių bei sunkių skaičiavimų, į 
kuriuos atveda, gilumu. Juk šiame skaičiavime dažniau- 
siai reikia sumuoti eilutes, taigi reikia integruoti baigtinių 
skirtumų sulyginimą, o tai, kaip žinoma, yra aukšto lygio 

ir sunkiausias skaičiavimas. Pascalis, 1654 m.* pirmasis 
mums parodęs šį matematikos taikymą, išsprendęs trijų lo- 
šėjų, negalinčių baigti lošti ir klausiančių, kokia proporcija 
turi pasidalyti banką, uždavinį, Pascalis, sakau, tada ne- 
numanė, į kokius gilius atradimus ir į kokį platų panaudo- 
jimą bendruomenėje veda šis taikymas. 

Šio mokslo pradžioje daugiausia buvo nagrinėjami klau- 
simai, susiję su įvairiais lošimais, ir beveik tik jie užpildė 
pirmuosius veikalus, antai Huygenso“* ir Monforto***. Ja- 
kobas Bernoulli**** šį mokslą plačiausia reikšme tyrė savo 
giliame veikale De arte conjectandi (1713 m.), kuris išleistas 
praėjus septyneriems metams nuo autoriaus mirties, o an- 
glų geometras Moivre vertingoje knygoje Doctrine of chan- 
ces (1738, 1756 m.) išdėstė vos ne visus analitinius būdus 
šios rūšies klausimams išspręsti. 

Nicolas ir Daniel Bernoulli'ai, Euleris, d'Alembert'as, 
Condorcet darbavosi spręsdami įvairius atskirus klausi- 
mus. Iš Moivre išsakytos vienos idėjos de Lagrange'as, ją 
apėmęs giliau ir plačiau, sukūrė bendrąją šio mokslo teori- 
ją, kurią de Laplace'as išplėtojo, interpretavo ir praturtino 
plačiame ką tik išleistame veikale*****, 

Pirmiausia suprato taip, kad šis mokslas veda į lošimus 
ir juos skatina - tai kaip tik priešinga tam, ką jis parodo. Ir 
jei protas visada būtų buvęs veiksmingiausias vaistas nuo 
žmogiškosios aistros ir kvailystės, tai šiame moksle būtų 
atradęs galingiausią ginklą sutramdyti tikrai beprotišką 
aistrą lemties, arba azartiniams, lošimams, vedantiems į 


*Oeuvres de Pascal. Tome IV, p. 412. 

** De ratiocintiis in ludo aleae. 

***Essai sur les jeux de hazard, 1711. 

****Mirė 1706 m. 

***** Theorie analitigue des probabilitės, 1814. 

pražūtį, nuskurdimą, papročių pagedimą ir į tūkstančius 
namus ir šeimas nusiaubusių nelaimių. Bet tam net nerei- 
kia nuodugnaus skaičiavimo, nes paprastas atpažinimas 
parodo, koks. neprotingas poelgis yra tikrąją turto dalį mesti 
į netikrumo atvejį, taip pat paprasta aritmetika moko, kad 
net išlošiant laimima ne tiek, kiek būtų netenkama pralo- 
šiant. Pavyzdžiui, žmogus, turintis viso labo 1000 zlotų, 
lošime statydamas 100 zlotų, sukelia pavojų netekti 1/10 
turto dalies; jei tiek pat išloštų, turėdamas 1100 zlotų, savo 
turtą padidintų 1/11, taigi laimi 1/110 mažiau negu būtų 
netekęs pralošdamas. Jei lošdamas stato pusę turto, tai tiek 
pat, kiek statė, išlošęs, savo turtą padidina tik 1/3, taigi 
mažiau negu šeštos dalies tarsi būtų netekęs; jei statė visą 
turtą, pralošęs nieko neturi, kai lygų turtą turintis prieši- 
ninkas jį tik padvigubino. Santykis nuo 2 iki O yra nebaig- 
tinis, t. y. negalimas apskaičiuoti. Tai jau seniai parodė Buf- 
fonas savo moralinėje aritmetikoje. Tad kiekviename ly- 
glausiame lošime ne tiek praturtėja išlošęs, kiek pralošęs 
netenka ir nuskursta. Tai mums paaiškina tą taiklų, bet slap- 
tą mūsų intelekto taktą, kad lošdami esame jautresni pra- 
radimui negu išlošimui. 

Antras šio skaičiavimo taikymas yra nuostolio ir pelno, 
tikėjimosi ir nuogąstavimo šalyje organizuojamose loterijo- 
se, kurias galima vadinti vyriausybinio neteisumo išradimu, 
apskaičiavimas. Godumas yra žalinga aistra, vedanti į gau- 
sius nusižengimus ir nusikaltimus, besirūpinančiai gerais 
papročiais valdžiai nedera šios aistros maitinti ir dirginti, 
nedera imti mokestį iš nuodėmės, į kurią pati valdžia veda 
ir skatina; nedera išvilioti uždarbį ir santaupas iš neturtin- 
gos ir gausiausios gyventojų klasės, ją iš darbo ir amato ke- 
lio nuvedant į tikimybės ir netikrumo kelią. Be to, visas val- 
džios iš loterijų gaunamas pelnas yra neteisingumas ir ap- 
gavystė, nes, kaip rodo skaičiavimas, laimėjimas nėra 


— 58 — 


APIE TIKIMYBIŲ SKAIČIAVIMĄ 


proporcingas pavojui patirti žalą. Nerizikuodama jokiu pa- 
vojumi patirti žalą, valdžia pasisavina didelę dalį lošiančių- 
jų pinigų. Anglų loterijoje norėta vargingus žmones nuo lo- 
terijos atstumti aukšta bilietų kaina, kai vienas bilietas kai- 
nuoja 10 svarų sterlingų. Bet ministras visus bilietus 
parduoda bankininkams didmenine kaina, jiems globojant 
godumas išrado būdą vieną bilietą dalyti į keturias, net į 
šešiolika dalių, taip neturtingus žmones įtraukė į šį lošimą, 
iš kurio valdžia kasmet uždirba 344 790 svarų sterlingų, — 
tai rinktinis atlyginimas už žmonių tvirkinimą ir apgavimą. 

Trečias šio skaičiavimo taikymas yra žmonių mirtingu- 
mo apskaičiavimas. Čia išsprendžiamas svarbus uždavi- 
nys: kokia yra tikimybė, kad, pavyzdžiui, penkiasdešim- 
ties metų žmogus dar gyvens tiek ir tiek metų? Tokio skai- 
čiavimo pagrindą sudaro vadinamosios mirtingumo lentelės, 
jas pirmasis sudarė anglų astronomas Halley 1693 metais, 
remdamasis žmonių gimimo ir mirties Vroclavo mieste 
duomenimis - mieste, kurio registrai kelis kartus lyg ap- 
mąstydami pateikė duomenis apie gyventojus, kai, suma- 
žėjus prabangai ir pasileidimui, pagerėjo gimstamumas. 
Būtų per ilgu aiškinti panašios lentelės išvedimo ir suda- 
rymo būdą, tai galima aptikti Buffono Gamtos istorijos ket- 
virtajame tome ir jo moralinėje aritmetikoje. Šios lentelės 
rezultatas ir reikšmė ta, kad iš vieneriais metais gimusių 
vaikų skaičiaus nustatoma, kiek jų gyvens kiekvienais me- 
tais, pradedant pirmaisiais metais ir baigiant 84-taisiais ar- 
ba ir toliau, nes Halley 84 metus paėmė kaip žmogaus gy- 
venimo ribą. Kadangi daugiausia vaikų miršta pirmaisiais 
gyvenimo metais, tai, kad ši lentelė būtų patikimesnė, rei- 
kėtų pirmuosius gyvenimo metus dalyti į pusmečius, idant 
eilė būtų glaustesnė, rodanti, kaip tai dabar vyksta. Tokia 
lentelė parodo tam tikru santykiu mažėjančių skaičių eilę; 
pavyzdžiui, 21 metais gyvenančiųjų skaičiaus padalijimas 

iš artimiausio pirmesnio skaičiaus teikia gyvenančių žmo- 
nių palyginimą su gyvenančių ir mirusių žmonių skaičiu- 
mi, tai yra gyvenimo vieneriems metams tikimybė - tai 
trupmena, kurios reikšmė rodo, kokia yra tikimybė, kad 
žmogus, turintis 20 metų, gyvens dar vienerius metus. Pa- 
našios apskaičiavimo lentelės šiandien yra šalims ir dau- 
gelio Europos valstybių žymiausioms sostinėms*. 

Šaliai ir valdžiai nepaprastai reikalingas dalykas yra suži- 
noti gyventojų ir gimimų skaičiaus santykį, nes iš apskaičiuoto 
gimimų skaičiaus kiekvienais metais santykio galima žinoti 
šalies gyventojų skaičių kiekvienais metais ir nereikia visų 
žmonių kasmetinio tokio varginančio ir daugybei suklydi- 
mų negalinčio atsispirti surašymo. Dar galima matyti, ar tas 
gyventojų skaičius auga arba mažėja, arba yra pastovus, ir iš 
to spręsti apie visuomenės gerovės arba skurdo mastą. De 
Laplace'as apskaičiavo, kad Prancūzijoje toks santykis yra 284, 
tad iš šio skaičiaus dauginant kasmetinių gimimų skaičių, gau- 
namas Prancūzijos gyventojų skaičius. Šis geometras sudarė 
panašų skaičiavimą Milano valstybei ir parodė, kad tas san- 
tykis nesiekia 25, ir tuo valdžią įspėjo, kad šioje šalyje yra kaž- 
koks slaptas mirtingumą sukeliantis nuodas, kurį valdžiai rei- 
kia aptikti ir darbuotis jį sunaikinant. 

Anglijoje mirtingumo lentelės tarnavo kapitalistams su- 
darant finansines bendroves drąsiuose lošimo pobūdžio 
projektuose, kiekvienai naudinguose ir šaliai labai reika- 


*Tikimybė, kad žmogus, turintis 40 metų, gali gyventi 10 metų: 
Prancūzijoje (Annuaire du Bureau) 297/369 = 0,805 


Londone (Price) 224/322 = 0,696 
Vienoje (Sussmitel) 220/298 = 0,738 
Berlyne (Ten pat) 224/300 = 0,747 
Šveicarijos kaimuose (Muret) 431/506 = 0,852 


La Croix, p. 177. 

linguose, antai superkant pajamas iki gyvos galvos, teikiant 
aukštesnio procento paskolą pragyvenimui, priimant ma- 
žus metinius mokėjimus, apdėtus sudėtiniu procentu, t. y. 
nuo sumos ir nuo kasoje likusio procento su sąlyga, kad, 
steigėjui mirus, jo našlei arba vaikams būtų išmokėta su- 
ma, kuri išaugs, arba mokama pensija iki gyvos galvos, ir 
tai vadinama taupomuoju fondu. 

Kas nors iki gyvos galvos gauna kasmetinę rentą ir nori 
ją parduoti; šios rentos vertė priklauso nuo pinigų vertės, 
arba procento, ir nuo galimybės gyventi, t. y. nuo to, ar 
tam tikro amžiaus Žmogus dar gyvens 5, 10, 15 ar 20ir t. t. 
metų. Visiems šiems atvejams yra apskaičiuotos lentelės, 
nurodančios tokių sumų vertę. 

Valdžia skolinasi pinigų ir ima pinigus pragyvenimui, 
t. y. aukštu procentu sumoka kartu ir kapitalą, ir procentą. 
Taupantys pinigus savo sumas patiki vienai arba kelioms 
iš jaunų ir sveikų Žmonių pasirinktoms galvoms, tad kokį 
tenka nustatyti metinį mokestį už galimybę gyventi tiems, 
kuriems kapitalas patikėtas? Tokias paskolas Prancūzijos 
valdžia ėmė iki revoliucijos, darydama didelę žalą iždui, 
nes, prispausta poreikio, nesilaikė skaičiavimo taisyklių. 

Tokie ir panašūs klausimai kyla pinigų apyvartoje, jų 
negalima išspręsti be šio skaičiavimo, taigi negalima nu- 
statyti tam tikro mato ir taisyklių, kuriomis turi vadovau- 
tis protingas Žmogus. 

Tuo pačiu skaičiavimu remiasi įvairios draudimo arba 
garantijų kompanijos, kurios už tam tikrą mokestį apdrau- 
džia asmenų, neturinčių defektų ir nesergančių chroniška 
liga, gyvybę; jos laivus su visu kroviniu apdraudžia nuo 
audrų ir sudužimo, nuo užgrobimo karo metu, jos vadina- 
si jūros garantais (assurances maritimes); kitos apdraudžia 
namus ir pastatus nuo gaisrų, žemės derlių nuo metų laikų 
sukeliamų nelaimių. 

Visos šios turtingų. žmonių bendrovės, sukeldamos pa- 
vojų netekti dalies kapitalų, iš tokių sutarčių gauna dide- 
lius pelnus ir, paleidusios į apyvartą grynuosius pinigus 
bei nustačiusios jų vertę, gelbsti paskirų žmonių turtą nuo 
staigaus ir visiško žlugimo, veikliai prisideda prie preky- 
bos, žemdirbystės išaugimo ir palaiko visuomenės gerovę. 
Tačiau visos tokios bendrovės gali išsilaikyti ir suklestėti 
tik esant atstovaujamai valdžiai, didelei grynųjų pinigų ma- 
sei ir gausiems kanalams, kuriais, tautai sergstint ir teisei 
globojant, milžiniški kapitalai išeina, sukasi ir naudingai 
grįžta. Tikimybių skaičiavimas, taikomas panašioms įmo- 
nėms, yra kredito ir patikimumo skaičiavimas. 

Ketvirtas šio skaičiavimo taikymas yra liudijimų teis- 
muose ir istorijoje vertinimas. Prieinant teisminę ir istori- 
nę tiesą, liudytojų skaičius mus nieko nepamoko, jei tie liu- 
dytojai nepatikimi, o patikimumą galima apskaičiuoti. Kas 
dešimtyje kartų tris kartus melavo, jo patikimumo vertė 
yra 7/10, kas kartą melavo, vertė 9/10, jei melavo šešis kar- 
tus - 4/10, ir tokiu žmogumi pasitikėti neverta. Tikėtinu- 
mas išvedamas dauginant trupmenas, kuriomis matuoja- 
mas liudijimo patikimumas, dauginamos trupmenos tei- 
kia vis mažesnę vertę, todėl tuojau pat pasirodo, kad kuo 
daugiau yra įtartinų liudytojų, tuo parodymai labiau abe- 
jotini, tuo didesnė priešingo įvykio tikimybė, o ne to, kurio 
naudai liudijama. Į tai nekreipdamas dėmesio, teisėjas gali 
neleistinai suklysti ir pasmerkti nekaltą. Iš šio skaičiavimo 
išvedama ir tai, kad įvykyje, kuriam nėra kito argumento, 
išskyrus liudijimus, mažiausia abejonė liudijimo patikimu- 
mu gerokai padidina abejojimą įvykio tikrumu. Pavyzdžiui, 
jei reiškinį paliudija 20 liudytojų, kurių pirmasis jį pertei- 
kė antrajam, antrasis trečiajam, trečiasis ketvirtajam ir t. t., 
tai, kiekvieno liudytojo patikimumą laikant lygiu 9/10, o 
tai labai daug, gaunama, kad tikėtinumas svyruoja arti 1/7, 

t. y. jei galima statyti vieną prieš dešimtį, kad liudytojas me- 
luoja, tai galima statyti vieną prieš septynis, kad parodymas 
klaidingas. Tai rodo, kad istorinių tiesų tikrumas žmonių 
gyvenime tuo labiau mažėja ir silpnėja, kuo yra didesnis ge- 
neracijų skaičius, per kurias šios keliauja. De Laplace'as šią 
patikimumo degradaciją nuovokiai palygina su šviesa, sklin- 
dančia per didelį langų stiklų skaičių. Jei šiam patikrinimui 
atiduotume istorinius padavimus, koks didelis jų skaičius 
pasirodytų esąs abejotinas! Liudijimu paremtuose parody- 
muose dažnai pasitaiko tokios tarpusavyje susijusios deta- 
lės, kad jų neįmanoma įvesti į skaičiavimą, taip pat sunku 
visada žymėti liudytojų patikimumo matą, todėl ne visus 
šios rūšies klausimus galima išspręsti. Tačiau galima daryti 
prielaidas ir pasiekti kiekvieną atvejį. Galima nustatyti, ku- 
rios prielaidos tikėtinos, tad galima žinoti, kur glūdi didžiau- 
sias pavojus apsirikti ir suklysti. Tada taikome skaičiavimą, 
artimą teisingam. Ir jei išmintingas žmogus neturi aklai 
spręsti apie daiktus, jei ten, kur tiesos negali būti, reikia lai- 
kytis to požiūrio, kuris labiau artimas tiesai, tai kiekvienas 
mato, kiek daug panašus skaičiavimas gali padėti abejoti- 
nuose dalykuose. Taip taikomas jis yra patikimumo ir nepati- 
kimumo žmogiškuose reikaluose skaičiavimas. 

Condorcet jį dar taiko teismų nuosprendžiams, žmo- 
nių susirinkimų rezoliucijoms ir nutarimams, iš to išveda 
daug svarbių tiesų ir įspėjimų. Jis ten įrodo, kad dėl daly- 
kų, kurių didelis patariančiųjų skaičius tiksliai nepažįsta, 
nutarimas suklydimui negali atsispirti tuo labiau, kuo gau- 
sesnis susirinkimas. Šią tiesą parodo paprastas sveikas pro- 
tas, bet ir visas šis mokslas yra ne kas kita, o tik taikliu 
sveiku protu patvirtintas skaičiavimas - tai nemaža paslau- 
ga žmogiškiems reikalams. 

Jakobas Bernoulli's šį skaičiavimą dar padarė numanymų 
skaičiavimu, o dėl jo veikale De arte conjectandi pareikštos 

idėjos šiandien šis skaičiavimas virto ir atradimų fiziniuo- 
se moksluose šaltiniu, ir bandomuoju akmeniu. 

Esama problemų, kuriose visų įvykių negalime nei pa- 
žinti, nei skaičiuoti, ir tada iš tų, kuriuos žinome ir kurie 
mums duoti, prieiname tų, kurių nežinome ir kurie gali 
atsitikti, tikėtinumą. Šis skaičiavimo metodas vadinamas 
aposterioriniu, nes arba iš padarinių pasiekiame priežastis, 
arba iš dabartinių įvykių išvedame būsimų įvykių tikimy- 
bę. Įsivaizduokime indą, kuriame yra keturi kamuoliukai, 
balti sumaišyti su juodais, bet nežinome, kiek yra baltų ir 
kiek juodų. Atsitiktinai traukdami po vieną kamuoliuką ir 
vėl jį mesdami į indą, kad po kiekvieno traukimo inde bū- 
tų tas pats kamuoliukų skaičius, jei tris kartus ištraukėme 
baltą kamuoliuką, tai turime tris prielaidas: arba inde yra 
trys balti ir vienas juodas kamuoliukas, arba du balti ir du 
juodi, arba trys juodi ir vienas baltas; apskaičiuojame visų 
trijų prielaidų pataikymo tikimybę ir matome, kuri jų arti- 
mesnė tiesai. 

Tarkime, kad tame pačiame inde yra didelis skaičius 
baltų kamuoliukų, sumaišytų su juodais, bet nežinome nei 
kiek jų iš viso, nei kiek baltų ir juodų; atsitiktinai traukia- 
me labai didelį kamuoliukų skaičių ir vėl metame į indą 
kaip pirmajame pavyzdyje. Kuo didesnis bus ištrauktų at- 
vejų skaičius, tuo daugiau bus šviesos ir paramos nusta- 
tant, koks yra baltų ir juodų kamuoliukų santykis, o re- 
miantis šiuo santykiu, galima nustatyti būsimų atsitikti- 
numų pataikymo tikimybę. Šis klausimas yra fizinės 
problemos vaizdinys, kai iš didelio stebėjimų ir eksperi- 
mentų skaičiaus norime pasiekti dėsnį, valdantį jų tvarką 
ir kitimus, o iš to numatyti tolesnių stebėjimų ir eksperi- 
mentų rezultatus, kuriems pasitvirtinus, bus patvirtintas 
įžvelgtas dėsnis. Šiuo būdu nuomonės ir spėjimai gali virsti 
tikrumu. Iš šio trumpo aprašymo galima matyti kaip ste- 

bėjimus ir eksperimentus taikančiuose moksluose proble- 
mas galima redukuoti į tikimybines užduotis, tad šis skai- 
čiavimas daro didelę įtaką fizinių mokslų išaugimui. Jam 
padedant de Laplace'as mums atskleidė ir paaiškino dide- 
lę fizinės astronomijos paslaptį - Saturno ir Jupiterio judė- 
jimą: kai vienos šių planetų judėjimas pagreitėja, tai kitos 
sulėtėja. Pirmiau tikimybių skaičiavimu įsitikinęs didele 
pataikymo, kad šis reiškinys kyla dėl traukos, tikimybe, 
de Laplace'as didžiuliais ir kruopščiais skaičiavimais jį ga- 
liausiai išvedė iš traukos dėsnių, o to įrodyti iki jo niekas 
negalėjo. 

Dar didesnis šio skaičiavimo poreikis atsiskleidžia val- 
dymo, prekybos ir šalies administravimo moksluose, ap- 
skritai tariant, svarbiausiuose politinės ekonomijos klausi- 
muose, kur tikėtinumo daugiau negu tikrumo. Pavyzdžiui, 
skaitant Adamą Smithą, galima matyti, kad šio autoriaus 
teorija būtų aiškesnė ir nuodugnesnė, jei ją jis būtų parė- 
męs skaičiavimu, kaip šiandien pradeda daryti nuodug- 
nūs šio mokslo autoriai. 

Iš to, kas iki šiol pasakyta, susidarysime plačiausią tiek 
šio mokslo, tiek jo įtakos vaizdą. Matėme, kad visą šį mokslą 
sudaro tai, kad jis abejotinuose ir tik tikėtinuose reiškiniuose 
mums parodo, kiek esame priartėję arba nutolę nuo tikru- 
mo. Išskyrus matematikos tiesas, visa didžioji žmogiškųjų 
žinių masės dalis yra tik tikėtinų idėjų aibė. Mūsų sampro- 
tavimai grindžiami arba patyrimu, arba neabejotina tiesa; 
kuo toliau jie plyti, kuo labiau nutolsta nuo savo principo, 
tuo daugiau netenka akivaizdumo ir tuo greičiau mus gali 
apgauti, nes tai yra indukcijos ir analogijos, dviejų ne iš kel- 
mo spirtų loginių samprotavimo metodų, vos ne būtinas 
padarinys - kai, nors slaptai, tariame, kad tai, kas įvyksta, 
glūdi tame, kas pirmiau buvo, arba kad du objektai vienas 
į kitą viskuo panašūs, o tai ne visada gali būti teisinga. 

Juk indukcijos ir analogijos metodai gali mus samprotau- 
jant apgauti, vos ne visuose moksluose būtų galima pateikti 
tokių pavyzdžių, geriausiai aiškintos teorijos žlugo ir pasi- 
rodė esančios klaidingos. Labiausiai pritrenkiantis to pavyz- 
dys - beprasmybės, į kurias patenka ir visada pateks karšti 
ir per daug; pasitikintys savo kliedesiu metafizikai. 

Fiziniuose moksluose faktų ir reiškinių aibę susiejame 
ir aiškiname hipoteze, arba prielaida kaip tariama priežasti- 
mi. Hipotezė gali paprastai, aiškiai ir plačiai paaiškinti vi- 
sus žinomus reiškinius ir vis dėlto nebūti teisinga. Tai liu- 
dija fizika, chemija ir medicina, kuriose iš vienos hipotezės 
pereinama į kitą. Koperniko sistema, viską aiškinusi taip 
paprastai, aiškiai ir išsamiai, tol nesiliovė buvusi hipoteze, 
kol nebuvo atrasta, kad svoris Žemėje kinta ir kad stebint 
žvaigždžių padėtį, įvyksta regėjimo klaida, arba aberacija, 
nes šių dviejų padarinių negalėtų būti, jei nebūtų Žemės 
dienos ir metinio judėjimo. Vadinasi, kad hipotezė virstų 
tiesa, nepakanka, jog ji paaiškina reiškinius, bet dar reikia 
tiesiogiai ją paremiančių argumentų, t. y. reiškinių, kurių 
egzistavimas, nesant tos hipotezės, būtų neįmanomas. Pri- 
dėkime dar tai, ką patyrė kiekvienas besidarbuojantis moks- 
luose: tai, kas yra tikra, dažnai mums neatrodo panašu į 
tiesą, nes tiek pojūčiai, tiek intelektas turi savo regimybes 
ir viliones, iš kurių mus negali išvesti tik arba skaičiavi- 
mas, arba gilus apmąstymas. 

Iš viso to išplaukia, kad žmogaus intelektas savo idėjo- 
mis, reginiais ir samprotavimais būtų ne lygiai laimingas 
ir tikras, jei galėtų kiekvienu atveju žinoti, kiek jis arti arba 
toli nuo tikrumo; o to reikia tikėtis iš tikimybių skaičiavi- 
mo, kituose moksluose taikomo taip, kaip šiandien jis tai- 
komas fizikoje ir astronomijoje. Tik tada jis būtų patikimas 
ir naudingas criterium veritatis, kurio logikai ir metafizikai 
ieško mažai kam tinkamuose plepaluose. Ir nors šis skai- 

čiavimas dėl savo didelio keblumo atrodo esąs tam kliūtis, 
tačiau gali ateiti laikas, kai iš bendrųjų mokslinių formulių 
susidarys lentelės kiekvienam mokslui, kuriose kiekvienas 
lengvai pažins savąją tikimybę, taip kaip šiandien banki- 
ninkai vienu žvilgsniu mato kiek jiems reikia kiekvienam 
iki gyvos galvos mokėti. Man atrodo, kad ši situacija atei- 
tyje laukia visų mokslų, ir tada visiems paaiškės, kad skai- 
čiuoti - tai patikimai samprotauti, o matematika, kuri tiek daug 
paslaugų suteikė visuomenei, mokslams ir menams, taps 
netgi žmogaus intelekto vadovu visuose pažinimuose. 

Pranešimas, skaitytas 
Vilniaus imperatoriškojo universiteto 


mokslinėje sesijoje 1818 m. balandžio 15 d. 


O Algebroje! pirmiausia siekiau paaiškinti, kas yra ma- 
tematinis mąstymas, ir mokėjau ten įrodyti bei išaiš- 
kinti kelias sudėtingas, bet svarbias taisykles. Šis mokslas, 
beveik niekieno šiuo metodu nepalytėtas, yra nepaprastai 
svarbus, kad jaunuomenė matematikoje nesirengtų būti me- 
chaniškais skaičiuotojais, kad turėtų skaidrią to, ką daro, 
sampratą ir kad svajų, į kurias jaunos galvos paprastai lin- 
kusios, nelaikytų protavimu. Taigi nebus nenaudinga čia 
pridėti naujus įspėjimus, kuriuos man pasiūlė patyrimas 
ir matematikos mokslų apmąstymas. 

Tas, kurį vargina 24 laipsniai pagal Rėaumuro skalę?, 
tai suvokia ryškiau negu šį kentėjimą įsivaizduodamas mąs- 
tyme. Tad Hume'as* gerai pasakė, kad jusliniai įspūdžiai 
yra gyvesni ir ryškesni už vaizdinius, kurie juos mums pri- 
mena bei eksponuoja. Jei iš šių vaizdinių mūsų intelekte 
atsiranda kiti vaizdiniai, tai tie kiti yra mažiau ryškūs, tad 
kiekviena abstrakti ir bendroji idėja mūsų galvoje yra nete- 
kusi to aiškumo bei ryškumo, kuris būdingas jutimams ir 
net būdingas pirmosioms idėjoms, iš kurių kilo tos bendro- 
sios. Vadinasi, minties užtamsinimas auga nepriklausomai 


*An inguiry concerning human understanding. - London, 1777. 

nuo jos bendrumo. Ši tiesa patvirtina mano požiūrį į meta- 
fiziką, kad kuo toliau ji eina, tuo labiau mus veda į neaiš- 
kumus ir klaidas. Tad ji yra žmogaus intelektui pavojingas 
mokslas. 

Tačiau jei bendrosioms idėjoms suteiksime materialų 
apvalkalą jai būdinga kalba, krintančia į akis ir besiski- 
riančia nuo įprastinės kalbos, ir ji būtų patikima tų idėjų 
išraiška bei ženklas, tai tas bendrąsias idėjas padarytume 
aiškias ir matomas, o tuo giliausią proto veikseną perfor- 
muotume į jutimą. Jei dar visuose keliuose, kuriuose mū- 
sų protas gali pereiti tas idėjas apmąstydamas, įtvirtinsi- 
me patikimas, jokiam suklydimui bei netikrumui nepa- 
valdžias taisykles, tai, eidamas šiuo keliu, mūsų intelektas 
būtinai pereis nuo vienos tiesos prie kitos. Šiame tikrumo 
kelyje jam gali pasitaikyti užtvarų ir sunkumų, tačiau tai 
negali nukreipti nuo tiesos. Tad štai koks yra skaidrus ir 
tikras matematinio skaičiavimo vaizdas: patikima idėjos 
išraiška yra algebrinė formulė arba lygtis*, šių idėjų žen- 
gimo į priekį ir jų nagrinėjimo būdai yra skaičiavimo 
veiksmai, aprašomi neabejotinomis ir tiksliai įrodytomis 
taisyklėmis. Šis vaizdas visiškai skirtingas nuo Condilla- 
co, kuris silpnai argumentuoja, jog visas mąstymas yra 
jutimas, sampratos. Tokio teiginio aš nepripažįstu, nes jis 
gali būti arba klaidingas, arba bent būtų labai sunku jį 
nuodugniai įrodyti. Tačiau niekas negali abejoti, kad daik- 
tų jutimas yra gyvesnis ir ryškesnis negu jų vaizdinys, to- 
dėl, norint savaime neaiškias idėjas padaryti aiškias, reikia 
jas palenkti jutimui. Šis palenkimas yra ne prigimties dar- 
bas, kaip tvirtina Condillacas, nes prigimtis mus nemoko 


*Cia algebrą suprantu kaip visus matematikos mokslus, vartojančius 
raides. 

algebros, bet jis yra mokėjimo kūrinys ir iš tikrųjų nuo- 
stabus Žmogaus išradimas. 

Iš to kyla ši taisyklė: kadangi metafizinis mąstymas dėl 
savo pobūdžio yra tamsus ir pavojingas, kadangi šis mąsty- 
mas remiasi tik vaidenimusi ir suklydimams pavaldaus in- 
telekto tam tikra apyvarta, o matematikoje vien tik skaičia- 
vimas mus apsaugo nuo vaidenimosi ir klaidų, tiksliomis 
operacijų taisyklėmis dėmesį laikydamas tikrumo varžtuo- 
se, - tai matematikos moksluose 21i būti vadinama matemati- 
niu mąstymu tik tai, kas paaiškinama, išvedama ir įrodoma skai- 
čiavimu. Elementariojoje geometrijoje ir senovės geometrų, 
apie kuriuos bus paskui kalbama, kūriniuose vartoti geo- 
metriniai brėžiniai čia nėra joks priekaištas, nes visa tai pa- 
prastai ir aiškiai išreiškiama skaičiavimu. Taigi, kas mate- 
matikos mokslus apmąsto pasitelkęs metafiziką, tas iškrypsta 
iš nuodugnaus mąstymo tikrojo kelio ir dažniau kliedi negu 
supranta. Tai būdas protą iškreipti, o ne tobulinti. 

5kaičiavime turima omenyje trys dalykai. Pirma, kalba 
ir jos apraiškos; antra, keliai, kuriuos protas išvaikščioja 
tirdamas dydžio kitimus; trečia, pamatinė tiesa, kuri jį šiais 
keliais veda. Visa tai apsvarstykime. 


Tai, kas vadinama dydžiu, šioje kalboje reiškiama ku- 
rio nors alfabeto raidėmis, dydžio įvairios lygybės ir san- 
tykiai reiškiami formulėmis (formula), jų tarpusavio ryšiai 
reiškiami lygtimis (aeguatio). Čia tuojau pat pasirodo trys 
svarbiausi šios kalbos požymiai. Bendrumas, kuriuo turi- 
ma omenyje ne daugiau, o tik tas objektų požymis, kad 
jie gali didėti arba mažėti, - jis apima plačią pažinimo sri- 
tį ir vos ne visą geometrijos viešpatiją, nes kur yra erdvė 

(spatium), kir yra kūnai ir jų judėjimas, ten yra skaičiai ir 
dydžiai, o kur dydžiai, ten pasekamos bei įžvelgiamos jų 
visuotinės ir neatskiriamos savybės. Čia lengva suprasti, 
kiek toli galį plytėti šios kalbos vartojimas. Antrasis gerb- 
tinas šios kalbos požymis yra koncentracija, kitaip sakant, 
glaustumas - joje nėra nieko, kas tiksliai nepriklauso daik- 
tams ir mintims. Plepumas arba įmaišymas bereikalingų 
žodžių įprastinėse kalbose yra mąstymo neaiškumo moti- 
na ir kliūtis. Skaičiavimo kalba nepakenčia atliekamo ir ne- 
reikalingo, tai skaidri ir griežta tikslaus proto kalba, joje 
visos idėjos koncentruotos ir suartintos, taip palengvina- 
mas jų palyginimas ir susiejimas. Trečiasis šio skaičiavimo 
neįkainojamas požymis yra atminties apsauga arba paleng- 
vinimas. Kas perėjo visas subtilaus mąstymo eiles, tas iš to 
padarytą išvadą gali simboliškai bei tiksliai išreikšti ir pa- 
keisti materialia forma, apimant į tą išvadą atvedusias idė- 
jas; disponuojant šia simboline išraiška, jam jau nereikia 
akylai žiūrėti tų visų idėjų toliau žengiant į priekį. Atmin- 
ties palengvinimas yra parama protui, kuriam pulkas idė- 
jų yra kliuvinys jas susiejant ir toliau išskleidžiant. Šia pa- 
slauga nedisponuojame įprastinėje kalboje, matome tą di- 
delį jos netinkamumą, kad joje idėjų subtilių atspalvių ir 
skirtybių dažnai neįmanoma lengvai pastebėti, o visą da- 
lyko reikšmę galima iškreipti ir nuvesti į klaidingą išvadą, — 
to negali būti gerai suprastame ir sukonstruotame skaičia- 
vime, nes kiekvieno samprotavimo simbolinei išraiškai ne- 
įmanoma suteikti klaidingą reikšmę. 

Bet čia tuojau pat pasirodo svarbi ir esminė sąlyga - šią 
kalbą reikia gerai suprasti ir mokėti ją gerai skaityti, o tai 
didžiausias sunkumas, kurio pradedantieji paprastai ne- 
suvokia ir negali jausti. Tai įžvalgumo, gilaus apmąstymo 
ir ilgo lavinimo vaisius. Tai tikrojo analitinio genijaus vie- 
šojo pasirodymo sritis. Kaip kiekvienoje kalboje, taip ir šioje 

pirmoji taisyklė turi būti: stengtis aiškiai suprasti ir aprepti 
kiekvienos išraiškos reikšmę visa jos sritimi. Šios srities išmok- 
ti negalima, ji sužinoma pereinant įvairius šio skaičiavimo 
reginius, rūšis ir taikymus, o tai įgyjama tik ilgu mokymu- 
si, apmąstymu ir lavinimusi. Įžymiausi žmonės gali klysti 
skaitydami šią kalbą. Jei kas arba perdėjo skaičiavimu at- 
rastos tiesos reikšmę, arba jos nepasiekė, tai tas rodo, kad 
blogai perskaitė savo skaičiavimo rezultatus. Todėl ir atsi- 
tinka, kad kai vieni geometrai kurią nors užduotį laiko baig- 
ta, kiti jiems įrodo, kad ji nėra tokia. 

Kadangi šiame skaičiavime vartojami ženklai yra ben- 
dri, apima visa tai, kas tik gali būti to bendrumo srityje ir 
kas iš jo išvedama, tai jie apima ne tik tai, kas yra, bet ir tai, 
kas gali arba negali būti. Pavyzdžiui, norime išspręsti ku- 
rią nors problemą arba kurią nors tiesą įrodyti skaičiavi- 
mu; tos problemos sąlygos, arba tos tiesos reikšmė, yra joms 
būdingos, taigi specialios. Jas skaičiuodami bendraisiais 
ženklais gauname ne tik tai, ką mąstėme, bet ir tai, ko ne- 
mąstėme, t. y. gauname atsakymą ne tik į savo klausimą, 
bet ir į visus klausimus, priklausančius nuo dydžio to pa- 
ties santykio ir kitimų. Gauname dar ir tai, kas tokiuose 
dydžio santykiuose bei kitimuose yra įmanoma ir kas ne- 
įmanoma, nes visa tai aprėpia ženklų bendrumas. Iš to leng- 
va suprasti, kodėl viena tiesa mus veda į įrodymą arba vie- 
nas klausimas veda į skirtingų laipsnių, kurių pradmenys 
gali būti ir tikri, ir pramanyti, suvienodinimą: pirmieji pa- 
rodo tai, kas įmanoma, antrieji parodo tai, kas neįmano- 
ma. Tikruose pradmenyse taip pat gali būti atsakymai, pri- 
klausantys ir visai nepriklausantys mūsų klausimui, todėl 
reikia didelio intelekto įžvalgumo, didelio įgudimo skai- 
čiavimuose bei jų pažinimo, kad būtų galima atskirti tai, 
kas priklauso mūsų klausimui, nuo to, kas jam svetima. 
Net pasakysime tiesą: šio skaitymo visa apimtis iki šiol 

nesuvokta, nes įžymiausi geometrai ne visada gali perskai- 
tyti ir atsakyti į tuos klausimus, kurie jų atvejui nepriklau- 
so, bet vis dėlto yra skaičiavime, ir, savo ruožtu, į tuos, ku- 
rie neįmanomi. 

Skaitymo sunkumas dar kyla abejojant teigiamais ir nei- 
giamais ženklais dėl to, kad šie ženklai turi trejopą reikš- 
mę ir dažnai neaišku, kuriais atvejais kurios laikytis. Pir- 
ma, jie išreiškia operaciją, ši reikšmė yra bendriausia; an- 
tra, išreiškia vienų dydžių įvairius būvius ir padėtis kitų 
atžvilgiu; trečia, išreiškia kiekybės didėjimo arba mažėji- 
mo ribų peržengimą, kur teigiami ženklai virsta neigiamais, 
o neigiami virsta teigiamais. Carnot parašė puikų ir platų 
veikalą apie šių ženklų antrąją reikšmę“. Taip pat būtų ga- 
lima daug parašyti apie trečiąją reikšmę. Ši vienintelė skai- 
čiavimo kalboje dviprasmybė, kurios nebuvo galima iš- 
vengti, kelia nemaža painiavos ir keblumų skaitant. 

Skaičiavimo kalboje kartais iš pažiūros maži pastebėji- 
mai gali vesti į naują mokslą arba į didelius jau žinomo 
mokslo atradimus. Kokias neįkainojamas paslaugas mate- 
matikai padarė Descartes, į algebrą įvedęs sveikuosius ro- 
diklius, ir Wallis, įvedęs trupmeninius rodiklius, nors tai iš 
pradžių atrodė tik rašymo sutrumpinimas! Visa logaritmų 
teorija, paprasti jų skaičiavimo metodai, iki tol painios šak- 
nies traukimo taisyklės, pateiktos tąja formule, kurią laips- 
niu pakėlė Newtonas, sunkiausių klausimų išsprendimas 
giliausiose matematikos dalyse pasitelkus šiuos ženklus 
ir t. t. — tai iš pažiūros tokio mažo pastebėjimo gėrybės. Me- 
namųjų pradmenų ženklas, iš pažiūros tiek mažai reiškian- 
tis, Eulerio pavartotas tapo matematikos moksluose epo- 
chiniu. Šiuo ženklu išreikšta jo trigonometrinės funkcijos ir 


*Gėometrie de Position. — Paris, 1804. 

lanko sąsaja yra gražiausias XVIII a. atradimas. Norint tai 
suprasti, pakanka paskaityti didžiuosius Lagrange'o atra- 
dimus, į kuriuos jį atvedė Eulerio formulės. Kaip į įprastinę 
kalbą talento įvestas žodis gali būti naujos galios šaltinis, 
taip matematikos kalboje jis gali tapti dideliu mokslo pa- 
lengvinimu arba nauju meistriškumu pasiekiant tiesą ir 
svarbių atradimų šaltiniu, tačiau kaip šis, taip ir panašūs 
pastebėjimai ir iš kalbos prigimties išgauti terminai yra ne- 
paprastų protų ir talentų įkvėpimo padarinys. Pažinti šių 
ženklų įtaką ir vertę nėra lengva, tačiau gerai skaičiavimo 
kalbos sampratai to neišvengiamai reikia. Taigi skaičiavi- 
mo skaitymas yra ilgas ir sunkus mokslas, nes reikalauja 
visų jo atšakų, mokėjimų ir metodų žinojimo, didelio patyri- 
mo ir neeilinio įžvalgumo. Čia turime mokytis kuklumo, nes 
kuo daugiau šiame moksle pažengiama į priekį, tuo labiau 
atsiskleidžia sunkumais užgriozdinta jo bedugnė gelmė. 


II 


Keliai, kuriais ši kalba praeina išreikšdama dydžio kiti- 
mus, yra įvairių rūšių operacijos, arba veiksmai, tai vadi- 
nama algoritmu. Galima sakyti, kad grynosios matemati- 
kos šakos skiriasi algoritmu. Aritmetikos veiksmai ir lyg- 
čių sprendimas yra algebros algoritmas, logaritmams ir 
trigonometrinėms linijoms lankų atžvilgiu būdingas nuo- 
savas algoritmas. Diferencijavimas ir integravimas yra gi- 
lesnio, arba variacinio, skaičiavimo algoritmas, iš kurio Lag- 
range'as išveda diferencialinį algoritmą. Tai klaidinga nuo- 
monė esą diferencialinio skaičiavimo pamatinėse tiesose 
būta kažko abejotino ir netikro. Kadangi šis skaičiavimas 
išvedamas iš įvairių pagrindų, tai visi ginčai kyla dėl to, ku- 
rie pagrindai yra paprastesni ir akivaizdesni, ar negalima 

įžvelgti kitų, tokių tikslių ir neabejotinų pagrindų, kurie 
būtų dar paprastesni ir akivaizdeęsni, ar šio skaičiavimo ne- 
būtų galima išvesti iš šiuolaikinės analizės, Maclaurino ir 
d Alembert'o pavyzdžiu nesikreipti į senovės geometrijos 
pagrindus? 

Kiekviename algoritme veiksmų taisyklės yra patiki- 
mos ir tiksliai įrodytos, jas galima gerai išmokti, o dideliu 
įgudimu ir lavinimu lengvai jas realizuoti. Vartodamas 
skaičiavimą kuriai nors problemai išspręsti arba kokiai 
nors tiesai įrodyti, tikras geometras žengia tam tikrų idė- 
jų ir samprotavimų, kuriuos retai aiškinasi, eile. Kas skai- 
čiavime šios idėjų eilės nemato ir neprieina, tas yra pa- 
prastas mechaniškai dirbantis sąskaitininkas. Jis pasieks 
reikalingus rezultatus, tačiau nesupras, taip sakant, moks- 
lo dvasios ir autoriaus minties. Visuotinis šiuolaikinei 
analizei išsakomas priekaištas tas, kad ji, daug besidar- 
buodama skaičiavime, nepakankamai lavina ir tobulina 
mąstymą. Tačiau šis priekaištas tinka ne mokslui, bet ne- 
tvarkingam jo įgijimui ir taikymui. Anksčiau sakyta, kad 
šį skaičiavimą sunku skaityti ir reikia daug apgalvoti: kas 
jame nelavina, kas jame nesidarbuoja ir jo neapmąsto, o 
visą energiją skiria atlikti veiksmus, tai argi kalba kalta, 
kad jos neišmoko gerai skaityti? O kas jos gerai neper- 
skaito, tas joje glūdinčių idėjų nei pastebės, nei pasieks. 
Reikia turėti iš anksto įpratintą ir gerai išlavintą protą to- 
lydžiam ir tiksliam geometriniam įžvalgumui, norint jį 
skaičiavimais ne pražudyti, bet visuomet kartu su juo 
žengti visuose darbuose. Tokio įžvalgumo stoka yra di- 
delė kliūtis naudingai skaičiavime progresuoti. Šio blo- 
gio pradžia dažniausiai yra blogai jaunimui aiškinama ele- 
mentarioji geometrija, kurioje kai kurie autoriai, neapgal- 
voję nei mokslo tikslo, nei jaunų protų poreikių, 
atsitraukia nuo Euklido metodo, kuris vienintelis įprati- 

na protą tikslios geometrinės įžvalgos, kaip išdėstyta Euk- 
lido veikalo, išversto J6zefo Czecho, pratarmėje. 

Kas geometrijoje įpratintu protu apmąsto ir atlieka skai- 
čiavimus, kas paties savęs klausia, kokia yra kiekvieno 
veiksmo ir kiekvieno metodo priežastis, kas išsamiai pa- 
stebi visus skaičiavimo pavidalus ir pakitimus, to apmąs- 
tymas nė žingsnio neatitrauks ir tik toks gerai pajėgs per- 
skaityti tai, kas jam teks. Tiesa, esama plačių ir daug darbo 
reikalaujančių skaičiavimų, į kuriuos mus atvedęs prota- 
vimas juos atliekant atrodo esąs nuvargęs ir ilsisi. Tačiau 
be šio atkaklaus ir tikrai herojiško darbo liktume be dau- 
gelio didžių tiesų, kurių kitaip negalima nei atskleisti, nei 
įrodyti. Jei tiesa priklauso nuo abstrakčių ir sudėtingų idė- 
jų sąryšio, tai be šio darbo jos neatskleidžiamos. Todėl dau- 
gelis svarbiausių matematikos atradimų yra genijaus at- 
kaklaus darbo vaisius. Tačiau atliekant šiuos plačius ir mąs- 
tymo paskirtus skaičiavimus intelektas nėra be darbo. 
Išsamus dydžio tvarkos ir plėtojimosi stebėjimas protui tei- 
kia įvairias ir dažnai svarbias perspektyvas sužinant tiesą: 
pasiūlo metodus darbams sutrumpinti, juos komplektuoti 
arba išmontuoti, 0 visa tai lavina pastabumą, tobulina mo- 
kėjimą skaityti ir intelektui suteikia tam tikrą taktą numa- 
tant skaičiavimo rezultatus. 


IT 


Kiekvienoje matematikos mokslų šakoje ir ją taikant yra 
kokia nors pamatinė tiesa, kuri viso skaičiavimo metu 
mums vadovauja ir veda. Algebroje nežinomus dydžius 
laikome žinomais, pirmuosius susiejame su antraisiais, kad 
įprastine kalba pateiktą klausimą būtų galima išreikšti skai- 
čiavimo kalba. Lagrange'as veikale Funkcijų teorija viską 

kreipia į įtą Siašs kad kiekvienos funkcijos Ližieiiiias veda 
į naujas funkcijas, kylančias iš pirmosios. Mechanikoje po- 
tencialių greičių (vitesses virtuelles) principas jam yra pa- 
matinė mokslo tiesa. D'Alembert'as savo dinamikoje jėgas 
ir skirsto į tas, kurios išnyko, ir tas, kurios neišnyko. Tokių 
pamatinių tiesų paieškos visose grynosios matematikos ša- 
kose, jų suvokimas ir susiejimas į vieną tiesą, viešpatau- 
jančią visai šio mokslo karalystei, yra, mano nuomone, tai, 
kas vadinama matematikos metafizika, t. y. plačiu ir bendruoju 
viso mokslo suvokimu. Bet į tai neturi patekti nieko, ko 
nėra skaičiavime ir ko nebūtų galima juo nuodugniai pa- 
remti. Į tuos tikslius reginius įmaišyti savo pačių pasivai- 
denimus arba tariamosios filosofinės metafizikos vargin- 
gas nutartis (des principes vagues) - tai falsifikuoti mokslą ir 
šią puošnią tiesos bei aiškumo sostinę paversti tamsos ir 
fantazijos duobe. Skaitant kiekvieną autorių, svarbiausias 
dalykas yra skaidriai ir nuodugniai suprasti jo pamatinę 
tiesą, jos santykį su problemų sąlygomis arba su viso moks- 
lo projektais, pasekti jo mąstyseną vairuojančius kelius ir 
veikseną, įveikti pasitaikančius kliuvinius bei sunkumus. 
Visa tai iš skaitytojo reikalauja didžiausio dėmesingumo ir 
nuolatinio protavimo. Kas neina su juo išvien, tas tėra me- 
chaniškas sąskaitininkas ir, atlikdamas veiksmus, mokslo 
nesupranta. Esama tokių nesuprantamų ir bejausmių ma- 
tematikos kūrinių autorių, kurie, kaip savo mokslo pama- 
tą paėmę arba savo pačių atrastą formulę, arba paimtą iš 
mažai žinomo autoriaus, praleidžia jos įrodymą ir išaiški- 
nimą. Taip jie arba visą kūrinį daugeliui skaitytojų padaro 
nenaudingą, arba skaitantysis labiau pavargsta nuo formu- 
lių pamato įrodymo paieškos negu nuo viso mokslo išdės- 
tymo. Ne taip elgėsi didysis Euleris, kuris kiekviename sa- 
vo traktate kartais pamatinę tiesą kuo plačiausiai ir rūpes- 
tingiausiai įrodo ir aiškina. 

Kadangi matematikoje viskas susiję ir vienas kitą palai- 
ko, tai pamatinė skaičiavimo tiesa gali būti artimesnė ar 
tolimesnė grandis tos tiesos, kurią siekiame atrasti arba įro- 
dyti. Pirmuoju atveju skaičiavimas bus paprastas ir trum- 
pas, antruoju - ilgesnis ir sudėtingesnis, nes reikia pereiti 
didesnę eilę tiesų, vedančių į tą, kurios ieškome. Dažniau- 
siai neseniai atrasta tiesa yra daug darbo reikalaujančio 
skaičiavimo rezultatas, ji paskui įrodoma ir gaunama pa- 
prastesniu ir lengvesniu skaičiavimu - tai mokslo ištobu- 
lėjimo arba pradmens, kuris tai tiesai artimesnis ir būdin- 
gesnis, padarinys. Yra dar viena priežastis, kodėl tai, kas 
gali būti lengvai arba greitai atrasta ar įrodyta, mus veda į 
ilgus bei daug darbo reikalaujančius skaičiavimus, ir tai 
yra netinkamo algoritmo vartojimas. Pavyzdžiui, kreivųjų 
linijų liestinių išvedimas ir jų palyginimas su apskritimu 
gali mums kai kurių linijų atvejais pavykti ilgu algebriniu 
skaičiavimu - juk šis metodas taikant diferencialinį skai- 
čiavimą, atrodo esąs paprastas bei lengvas ir tinkantis vi- 
soms be išimties linijoms. Tad matematiniam mąstymui ne- 
paprastai svarbu pažinti ir parinkti deramą algoritmą duo- 
tajai problemai. 

Kartais skaičiuodami susiduriame su keistais ir nepapras- 
tais atvejais, kurių neįmanoma suderinti su pamatinėmis tie- 
sonus ir mūsų taikomais metodais. Pavyzdžiui, algebroje tre- 
čiojo laipsnio lygtį išsprendus su vien tik realiomis šaknimis, 
jos įgyja menamąją išraišką. Aukštesnės eilės skaičiavimuo- 
se diferencijuodami lygtį, kartais pakliūvame į jos integravi- 
mą, t. y. visiškai veiksenai priešingą atvejį. Toji pati lygtis 
kartais mus atveda į tiesiąją, o kartais į kreivąją liniją. Visus 
panašius atvejus skaičiavime surinko Euleris ir Peterburgo 
akademijos aktuose išleido Paradoksų pavadinimu. 

Bet tik Lagrange'as įrodė, kad algebroje atsiradęs sunku- 
mas kilo dėl blogo skaitymo, nes trečiojo laipsnio ženklui 

buvo priskiriama tik viena reikšmė, o iš tikrųjų šis ženklas 
turi tris reikšmes ir šiuo ženklu apimamos menamosios iš- 
raiškos nėra menamosios. Vėlgi tik tam pačiam Lagrange'ui 
nustačius ir išvedus bendrąją atskirųjų išsprendimų (solu- 
Hiones particuliaires) teoriją, visi tie paradoksai išnyko, vis- 
kas pasirodė esą tikra, vieninga ir susieta. Taigi skaičiavi- 
mo, taip sakant, keistenybės mums tokios atrodo tik todėl, 
kad arba skaičiavimą blogai skaitome, arba dar nežinome 
kokios nors įžymios tiesos, kuri jas būtinai pašalina. Kuo 
skaičiavimo meistriškumas labiau augs ir tobulės, kuo dau- 
giau pažengsime į priekį jį apmąstydami ir atlikdami, tuo 
lengvesnis bei tikslesnis bus jo skaitymas. Visiškai aiškiai 
galima pasakyti, kad skaičiavimo išaugimas ir tobulumas 
veda į tikslesnį jo skaitymą. Kartu su kalbos tobulėjimu čia 
žengia mūsų minčių plėtra ir gilesnė dalyko samprata. 

Iš to, ką iki šiol išdėstėme, paaiškėja: 

Pirma. Matematinis mąstymas grindžiamas mokėjimu 
skaityti ir vartoti kalbą, mokėjimu patikimai ir sąryšingai 
reikšti tiesas bei gerai apmąstytas idėjas, skaičiavimo nu- 
lemtos tvarkos, sąryšio ir kilmės matymu. 

Antra. Sutalpindamas daugybę idėjų ir jas apimdamas 
tikslia simboline išraiška, skaičiavimas yra intelektinių ga- 
lių atrama ir atminties apsauga, o kartu ir didelė parama 
tas idėjas lyginant ir susiejant. Vertinga gėrybė, kurios ne- 
turi jokie kiti mokslai! 

Trečia. Keliai, kuriuos šis skaičiavimas praeina, yra tik- 
rumo vieškelis, kuriame negalima sutikti nieko abejotino 
nei klaidingo, kas galėtų intelektą nukreipti nuo tiesos ke- 
lio. Kita didelė gėrybė, skirta vien tik matematikai! 

Ketvirta. Skaičiuoti be nuolatinio atidumo ir protavimo — 
tai mokytis ne mokslo, bet jo mechanizmo. 

Penkta. Atsidėjus ir supratingai sudarytas skaičiavimo 
mechanizmas intelektui teikia greitesnį dalyko matymą ir, 

dažnai jį atliekant, pasiūlo naujus ir lengvesnius kelius bei 
metodus. 

Šešta. Skaičiavimo aiškinimui suteikti tai, ko jame neap- 
tinkama, arba jį apsvarstyti pasitelkus metafiziką — tai klas- 
toti mokslą ir intelektą nuvesti nuo tiesos bei tikrumo kelio. 

Septinta. Visi skaičiavimo paradoksai ir keistenybės atsi- 
randa iš to, kad arba jį blogai skaitome, arba dar nežinome 
kažkokios tiesos, dėl kurios nežinojimo jie būtinai kyla. 

Iš viso to nesunku suprasti paslaugos, kurią skaičiavi- 
mas teikia vadinamiesiems faktais, stebėjimais ir eksperi- 
mentais grindžiamiems mokslams, nepajėgiant šiuose 
moksluose protavimo susieti į vieną nagingą nuolatinio ir 
nepajudinamo tikrumo grandinę, svarbą: juk kai šie moks- 
lai neparemti skaičiavimu, jie nesiliauja buvę arba papras- 
tos erudicijos rinkiniu, arba, taip sakant, nuolat kintančių 
teorijų ir nuomonių klampyne. 


Kaip šiandien matematikoje samprotaujame pasitelkę 
raides, taip senovės geometrai samprotavo pasitelkę brė- 
žinius ir figūras. Mes objektų pavadinimus, jų lyginimus 
ir santykius reiškiame specialia, tik jiems būdinga kalba, o 
senovės žmonės visa tai reiškė įprastine kalba. Mums kiek- 
viena tiesa tampa aiški simboline išraiška ir atminties ne- 
kamuoja; o jų prabėgančiais žodžiais išreikšta tiesa buvo 
reikalinga ir atminties, ir dėmesio, jais ji buvo apsunkinta 
tuo labiau, kuo ilgesnę tiesų eilę jai tekdavo pereiti. Jiems 
reikėjo įsiminti visas idėjas, kad jas galėtų perteikti kalba, 
reikėjo įtempti dėmesį, kad jas galėtų taikyti; mums reikia 
tik suprasti kalbą, kad tos idėjos taptų aiškios, o pats sim- 
bolinių ženklų taikymas teikia idėjų taikymą ir lyginimą 
be naujo intelektinio darbo. Brėžiniai ir figūros senovės 
žmonėms parodė daug iš dalies ir paeiliui įrodytų tiesų, 
bet jie negalėjo vienu kartu apimti šių tiesų sąryšio ir jo 

perteikti, nes tai yra kalbos, kurios jie neturėjo, reikalas. Jų 
protas visada buvo paskendęs daiktuose, o mūsų, kartą sim- 
bolių kalba išreiškusių daiktus, visas darbas sutelktas ties 
kalba. 

Iš to lengva suprasti, kad senovės geometrų mokslas, 
nors nepaprastai svarbus ir vertingas dėstant tokias papras- 
tas kaip Euklido geometrijoje tiesas, vis dėlto gilesniuose 
tyrimuose turėjo būti ilgas, sunkus ir painus, o todėl priei- 
namas labai mažam skaičiui protų. Jis buvo dar labai ribo- 
tas, nes, neturint paramos kalboje, viską — tas pačias patei- 
kiančiojo ir susiejančiojo įvairių rūšių bei pavadinimų tie- 
sas — reikėjo išgauti ir išreikalauti įtemptu pastabumu. 
Tiesa, jų taikytas metodas daugiau ar mažiau įdarbino protą 
ir vargino pastabumą, bet tyrimuose negalėjo pažengti taip 
toli, kaip pažengė šiuolaikinis metodas, kai daugelis tiesų 
yra pačios kalbos faktas. 

Taigi visą senovės mokslo ir šiuolaikinio mokslo skir- 
tybę sudaro kalba, kuri pavadinta analitine ir kurios seno- 
vės autoriai nežinojo. Visas kitas skirtybes, kuriomis ma- 
tematikos kūrinių autoriai išsiskiria, laikau tauškalais ir nie- 
ko nereiškiančiomis. Vartojant šią kalbą, galioja trys 
taisyklės. Pirmoji: nežinomus dalykus laikyti žinomais, vie- 
nus su kitais lyginti, derinti ir susieti. Šią taisyklę senovės 
autoriai žinojo, tai galima pamatyti iš jų problemų spren- 
dimo metodų, ir galima sakyti, kad ją mes iš jų išmokome. 
Antroji taisyklė: protavimą bei jo rezultatus pateikti ben- 
draisiais ženklais ir juos padaryti matomus sąryšingomis 
bei trumpomis išraiškomis. Šito senovės autoriai nežinojo. 
Tiesa, graikai ir romėnai aritmetikoje skaičius žymėjo alfa- 
beto raidėmis, bet šios raidės neturėjo bendrosios reikšmės, 
kiekvienos reikšmė buvo žymima taip, kaip šiandien žymi 
arabiškieji skaičiai. Be to, čia reikia bendrųjų ženklų daik- 
tams žymėti ir ženklų veiksmams žymėti - to senovės au- 

toriai nežinojo. Trečioji taisyklė: nežinomą atskirti nuo ži- 
nomo ir pirmąjį išreikšti pastaruoju. Tam reikia žinoti ben- 
drųjų ženklų algoritmą, o to senovės autoriai taip pat neži- 
nojo. Paprastais minčių santykių atvejais jie siekė sampro- 
tauti parodydami, kaip žinomuose objektuose glūdi tai, ko 
ieškome. Tokius pavyzdžius galima skaityti Euklido kny- 
goje Pradmenys. Painesniais atvejais jie vartojo konstrukci- 
jas, linijų susikirtimuose ieškodami viso pasiūlymo, ap- 
imančio žinomus ir nežinomus dalykus, o tai sudarė labai 
nuovokią matematikos dalį, tačiau nepaprastai painią ir ga- 
lėjusią apimti mažai atvejų. 

Būdingas šiuolaikinės analizės bruožas yra bendrieji 
ženklai ir jų algoritmai, visiškai nežinomi senovės auto- 
riams, tad jų tariamoji analizė nebuvo šiuolaikinė analizė. 
Tačiau išsamūs senovės metodo tyrinėjimai galėjo vesti į 
šiuolaikinį metodą. Tai geriausiai įrodo Fermat paaiškin- 
tos Diofanto, tyrusio keblias skaičių savybes, šešios arit- 
metikos knygos. Iš to galima matyti, kaip senovės metode 
buvo svarbu nustatyti aiškius ir nuodugnius apibrėžimus, 
kitaip sakant, žodžių ir daiktų apibūdinimus, prieš kuriuos 
taip nederamai ožiuojasi Condillacas. Vartojant įprastinę 
kalbą reikšti savo subtiliems samprotavimams, reikėjo tiks- 
liai aprašyti šios kalbos žodžių reikšmę ir niekada šios reikš- 
mės neišleisti iš akių. To šiandien analitinėje kalboje mums 
nereikia bent taip dažnai. 

Vadinasi, į;rodydami kokią nors tiesą arba figūrų brėži- 
niu spręsdami kokią nors problemą, matematikoje veikia- 
me sintetiniu metodu. Nors ir vartotume algebros ženklus, 
bet jei jie tik sutrumpina įprastinę kalbą ir nieko daugiau 
neatlieka, tai dėl to metodas nesiliauja buvęs sintetinis. O 
jei įrodydami kokią nors tiesą arba spręsdami kokią nors 
problemą vartojame raides ir bendruosius ženklus ir iš šių 
raidžių, iš jų algoritmo apmąstymo gauname išvadas, tai 


—51-2> 


Janas Sniadeckis 


matematikoje saaa analitiniu metodu. Ir nors tam pa- 
vartotume brėžinius bei figūras, bet jei tos figūros daugiau 
niekam neskirtos, o tik paaiškinti brėžinį arba lengviau pri- 
eiti mūsų užduoties išraišką raidėmis ir paskui visą prota- 
vimą atgręžti į kalbą, tai veiksenos metodas nesiliauja bu- 
vęs analitinis. Apskritai tariant, šie metodai yra savąja veik- 
sena pasireiškiančio proto du keliai. Ten, kur protas minčių 
santykius ir sąsajas apmąsto pasitelkęs brėžinį arba api- 
brėžimą, jis veikia sintetiškai; kai juos skaito bendrąja kal- 
ba, jos simbolinėmis išraiškomis, savybėmis ir keitiniais, 
jis veikia analitiškai. Tad matematikoje disponuojame skaid- 
ria ir patikima šių dviejų terminų reikšme, kuri daugelyje 
knygų aiškinama taip painiai, taip įvairiai ir kartais klai- 
dingai. Teigti, kad analizė yra skaidymas, gali būti teisin- 
ga chemijoje ir kituose moksluose, tačiau klaidinga mate- 
matikoje, nes analizė ir sudeda, ir išardo. Dažniausiai pra- 
deda sudėtimi, o baigia išardymu. Kai nežinomi objektai 
suplakami su žinomais, kad juos būtų galima susieti ir pa- 
aiškinti analitine kalba, tada sudedama. Kai nežinomus ob- 
jektus norima atskirti nuo žinomų, tada tai, kas sudėta, iš- 
ardoma. Kai iš simbolinės išraiškos daromos išvados, tada 
daugelio tiesų aibė išskaidoma į pavienes tiesas ir atvejus. 

Savo ruožtu, sakyti, kad sintezė pradeda nuo bendrųjų 
tiesų, o analizė — nuo pavienių, matematikoje taip pat yra 
didelė klaida. Kiekviena jų nuo žinomų dalykų eina prie 
nežinomų, nuo paprastų prie painesnių, pradeda tuo, ką 
mes jau gerai pažinome, taigi vienas ar kitas kelias gali bū- 
ti skirtas abiem atsižvelgiant į užduotį ir mūsų žinių laips- 
nį. Savo sintezinėje geometrijoje Euklidas nuo linijų ir kam- 
pų eina prie trikampių kaip paprasčiausių figūrų, o nuo jų 
eina prie keturkampių, paskui prie daugiakampių ir plokš- 
tumų, apskritai tariant, nuo paprastų objektų prie sudėti- 
nių ir vis painesnių. 

Abiejuose veikimo būduose kurios nors tiesos įrodymas 
tuo nuodugnesnis, kuo labiau jis išvedamas iš bendresnės 
tiesos. Užduotis spręsdami analitiškai, labiausiai laikomės 
tokio metodo: pateiktą klausimą laikome bendriausio pra- 
do atskiru atveju ir jį iš jo išvedame. Pavyzdžiui, tiriant 
dangaus kūnų judėjimą, visus reiškinius išvedame iš vi- 
suotinių traukos dėsnių, o šiuos traukos dėsnius vėlgi lai- 
kome bet kokių jėgų, kūną veikiančių bet kokia kryptimi ir 
pagal bet kokius dėsnius, atskiru atveju. Tad čia analizės 
eiga — nuo bendrųjų objektų prie atskirų. Bet kai kurį nors 
gamtos reiškinį apimame skaičiavimu, kartais pradedame 
nuo to atskiro reiškinio, jį siejame ir deriname arba su ki- 
tais reiškiniais, kad atskleistume jų tarpusavio priklauso- 
mybę, arba su kuria nors bendrąja tiesa, kad atskleistume 
šaltinį ir pradą, iš kurio tas reiškinys kyla, ir tada nuo at- 
skirųjų objektų einame prie bendrųjų. Taigi abu šie keliai 
gali būti skirti abiem veikimo būdams, nes kelio pasirinki- 
mas priklauso ne nuo veikimo būdo, bet nuo mūsų žinių 
lygio ir turimų priemonių, taip pat nuo to, kas mums leng- 
viau ir greičiau padės atrasti ieškomą objektą. 

Sakoma, kad matematikos mokslams tikrumą ir aišku- 
mą suteikia veikimo būdas (methodus), šio veikimo būdo 
pagrindą sudaro daugybė matematikoje vartojamų proce- 
dūrų, antai tvirtinimas (theorema), išvada (corollarium), pa- 
aiškinimas (scholion), pagalbinė tiesa (lema), užduotis (pro- 
blema) ir t. t. Net manyta, kad šių terminų įvedimas į kitus 
mokslus suteikia jiems matematinį tikslumą. Ši klaida išti- 
ko kitur gerbiamą matematikos raštininką Christianą Wolf- 
fą, kuris šiuos pavadinimus įvedė į savo filosofinius meta- 
fizikos, etikos ir t. t. kūrinius ir juos išdėstė tarsi Euklido 
metodu. Idėja iš tikrųjų ir beprasmiška, ir juokinga! Juk jei 
mokslas pats nepajėgia įgyti tikslaus tikrumo, tai jo, žino- 
ma, nesuteiks matematikos terminai. Visas tas iškilmingas 

matematikos terminų ekipažas negalėjo išgelbėti Wolffo 
mokslo nuo žlugimo. 

Matematikos mokslams tikrumą ir aiškumą pirmiausia 
suteikia jų ti jamas dalykas, arba objektas, - paprastas, pla- 
tus ir tobulas savo apibrėžiamąja reikšme; jį suteikia per- 
spektyva, kuria protas šį objektą vertina, nieko daugiau jam 
nepridėdamas, o tik gebėjimą padidėti arba sumažėti, tai- 
gi vertindamas iš šio objekto prigimties kylančius kitimus; 
jį suteikia apibūdinimai, arba aiškūs, paprasti apibrėžimai, 
kurių niekas negali paneigti; pagaliau jį suteikia veikimo 
būdas, kuris grindžiamas ne žodžiais ir vardais, bet patiki- 
mu ir neklystančiu samprotavimu - arba sintetiniu, kai iš- 
vados grindžiamos pamatiniu apibrėžimu ar brėžiniu, ar- 
ba analitiniu, kai jos grindžiamos bendrąja kalba ir ja ne- 
galinčiais mus suvilioti veiksmais. Tiek pirmasis, tiek 
antrasis samprotavimo būdas yra tikras ir nuodugnus, bet 
analitinis samprotavimas yra vešlesnis ir toliau siekiantis. 
Šios kalbos naujos perspektyvos ir nauji atradimai duoda 
pradžią naujoms taisyklėms ir naujiems mokslams, dėl to 
matematikos augimas yra didžiulis ir niekada nesibaigian- 
tis. Ji yra vien tik teisingas mokslas, nes yra tikrumo sosti- 
nė, nes vienvaldiškai viešpatauja visoje žmogiškųjų paži- 
nimų srityje, nes ji reikalinga beveik visiems mokslams, o 
jai - jokie, kaip taikliai pasakė Johannas Bernoulli's*. 

Disponuodami kitų mokslų teikiama nauda, galbūt ga- 
lėtume suteikti jiems matematinį tikslumą? Tikrai ne. Kitų 
mokslų objektas yra arba per daug sudėtingas ir painus, 
arba pakankamai neapibrėžtas ir neaiškus (vague), prie vis- 
ko ir prie nieko aiškiai nederantis, arba priklausantis nuo 
sutarties, patikimo, nuo žmonių nuomonių ir aistrų, pati- 


*Omnes scientiae mathesi indigent, mathesis nulla, sed sola sibi sufficitė. 

riančių tūkstančius įvairumų ir šmirinėjimų. Faktai, stebė- 
jimai ir eksperimentai gali būti solidūs ir tikri, tačiau jų 
reginys Žmogaus intelekte gali būti klaidingas, ir šis regi- 
nys gali keisti arba iškreipti kitus faktus. Reiktų, kad žmo- 
gaus intelektas tiksliai apimtų ir tai, kas yra, ir tai, kas gali 
būti, o būti savo išvadomis neįsitikinusio ir savo reginiais 
įvairiai galinčio suktis bei keistis intelekto tam tikra atra- 
ma yra nepaprastai keblu. Vadinasi, visi kiti mokslų ir mūsų 
pažinimai, pasiekti intelekto galiomis, yra arba erudicija, 
arba tiesų ir prielaidų rinkinys, arba geriausiu atveju arti- 
mumas tiesai bei jos tikimybė, tačiau nė vienas nėra nie- 
kuo nepajudinamo tikrumo tolydi grandis. 

Tad matematinės analizės nėra nė viename moksle, ku- 
riame nėra skaičiavimo kalbos. 

Ką tada juose reikš terminas analizė, kurį taip dažnai 
šiandien vartoja knygų autoriai ir nepaaiškina, ką tuo ke- 
tina suprasti? Chemijoje kūnai skaidomi į juos sudaran- 
čius elementus ir iš jų junginio vėlgi susiklosto ir susi- 
daro iš naujo. Šis skaidymas ir sudėjimas galbūt yra 
cheminė analizė ir sintezė, bet ne matematinė. Kituose 
moksluose terminas analizė reiškia tam tikrą daiktų ir min- 
čių tvarką bei išrikiavimą išdėstant mokslą. Kiekviena 
duotybė ir kiekviena tiesa laikoma kitos, geriau pažintos, 
tiesos išvada arba iš faktų ir jau gerai suprastų stebėjimų 
gauta išvada, ir niekas nepasirodo iki ją sužinant. Mato- 
me, kad tai yra tvarkingas nežinomų dalykų išskleidimas 
arba veikiau besimokančiajam naujų, išvestų iš jam jau 
žinomų dalykų. Tai būtų galima vadinti atradimo meto- 
du, bet tai nėra matematinė analizė, nes šis metodas tai- 
komas ir sintezėje, ir analizėje. Taip išdėstyti pavyksta ne 
visuose moksluose, ypač tuose, kuriuose pasitaiko imita- 
vimo, sutarties, patikimo bei skonio taisyklės ir kuriuose 
tiksliai nesamprotaujama. 

Toks išdėstymas kai kuriuose moksluose savaip nau- 
dingas, bet ir savaip netinkamas. Pirma, dažnai mus įtrau- 
kia į ilgą ir ištęstą plepėjimą, kuris yra didelė mąstymo ir 
rašymo yda, netgi kliūtis skaidriai suprasti. Antra, per di- 
dele išsiskleidžiančių idėjų tvarkos priežiūra atitraukiame 
dėmesį nuo jų sąryšio tikslumo, nuo jų šešėlinių ir subtilių 
skirtingumų, kurie visą samprotavimą gali padaryti klai- 
dingą. Taigi tai yra jauno žmogaus pratinimas skubotai ir 
rizikingai samprotauti, nuodugniai neištyrus ir neįsigili- 
nus į visus mąstymą sudarančius žodžius ir idėjas, arba, o 
tai tas pat, jį mokyti samprotauti apie tai, ko gerai nepaži- 
no, ir iškreipti jo protą norint jį sutvarkyti. Dažnai tokiu 
nedėmesingumu arba perdėtu rūpinimusi lengva sampra- 
ta ir minčių tvarka apleidžiame gilinimąsi į jas, taigi aplei- 
džiame mąstymo nuodugnumą ir nejučiomis patenkame į 
senosios dialektikos ir naujosios vokiečių filosofijos ydą, 
kur viskas sukasi apie formą, užuot gilinusis į daiktus ir 
nuodugnius įrodymus, kurie, išreikšti grynai ir be jokios 
formos, labiau įtikina. Tad gerai yra moksluose taikyti at- 
radimo metodą, kai jis gali būti pavartotas be žalos ir be 
anksčiau minėtų netinkamumų, tačiau jo nedera paskirti 
kaip visuotinės taisyklės išdėstant mokslus. 


APIE 

B“ visa scholastinė filosofija, užsiėmusi metafiziniais 
prasimanymais, subtiliais žodžių skirstymais ir pavo- 
jingu silogistiniu samprotavimo būdu, išnešiojo šį užkratą 
po visus mokslus ir juose įsiviešpatavo iki pat septyniolik- 
tojo amžiaus. Šis užkratas pas mus truko iki Edukacinės 
komisijos įsteigimo ir beveik iki Krokuvos akademijos re- 
formos. Nors anksčiau Rogaliūskis ir Konarskis ją žymiai 
pakirto, tačiau visiškai nesugriovė. Krasickis veiklesniu gin- 
klu ją sąmojingai išjuokė ir parodė, kad žmonės, besilai- 
kantys iškaršusių nuostatų bei blogų įpročių, ne tiek bijo 
įrodymų ir įtikinimo, kiek pajuokos ir gėdos, kad sąmojus 
gali daugiau negu protas. Krasickio Monomachija pasirodė 
tinkamiausiu laiku ir labiausiai parėmė Komisijos pastan- 
gas bei darbus Krokuvos akademijoje. O kad beveik visuo- 
tinė nelaimė yra atsidavimas bemaž visiems tiek visuome- 
ninės, tiek mokslinės tvarkos pokyčiams, kai su juo sumi- 
šęs užsidegimas ir į prietarus vedantis entuziazmas, — tai 
dėl to, kad peikdami ir išjuokdami mokykliškumą, viršija- 
me saiką. Vos ne visi senojo mokymo būdai vadinti pe- 
dantiškumu, viską imta atnaujinti ir perdirbti, tarsi neliko 
nieko, ką verta išsaugoti iš senojo mokymo. Taip iš vieno 
kraštutinumo patenkame į kitą: teisingai atsikratydami se- 
nų piktnaudžiavimų, neakylai įsipynėme į naujus, visuo- 
met žalingus jaunuomenei ir nuodugniai apšvietai. Čia no- 
riu kalbėti apie du svarbius mokslus - logiką ir retoriką, 

juose tyrimo metodas laikomas mokymo metodu. Norėtu- 
me pasekti Ciceroną, Sokratą, Baconą ir kitus, kaip rašiu- 
sius ne mokykloms ir jaunimui, bet jau išlavinto mąstymo 
Žmonėms. 

Senąjį mokyklinį metodą sudaro siekis sąryšingai ir aiš- 
kiai apibrėžti vartojamų žodžių reikšmę ir išlaisvinti kalbą 
nuo abejojimo, dalyką gerai išskaidyti ir padalyti į jį suda- 
rančias dalis, kiekvienoje dalyje nustatyti rišlias taisykles 
irjas paaiškinti deramai parinktais pavyzdžiais. Paskui vis- 
ką apimti vienu reginiu, pateikti bendrąjį mokslo vaizdą, 
nustatyti jo esminius punktus bei jų žymiausius pranašu- 
mus ir trūkumus. Visa tai buvo skirta skaidriam ir tvarkin- 
gam išdėstymui, lengvesniam mokslo aprėpimui ir tvirtes- 
niam jo išlaikymui atmintyje. Tyrimo metodas to mums 
neteikia. Juo jauną žmogų padarome kritiku ir to, ko ne- 
moka, išradėju. Nuslėpdami nuo jo mokslo sunkumą, jį vei- 
kiau įpratiname lengvabūdiškumo ir didžiulės savimanos 
negu kuklumo ir atsargumo sprendžiant. 

Condillaco Logika! yra kritinis pasakojimas apie logiką, 
o ne logika. Visoje knygoje kalbėti apie analitinį metodą 
neišdėsčius, kas jis yra, kas jį sudaro, kur ir kada gali būti 
taikomas, kokie gali būti jo pranašumai ir trūkumai, - tai 
nėra jaunimo mokymas. Vėlgi sakyti, kad analitinis meto- 
das yra gerai sudaryta kalba ir analitiniu metodu išreikšta 
kalba, - tai pasakyti nesuprantamą sakinį, sunkų suprasti 
ir dar sunkiau išaiškinti jaunimui, tai visur matyti algebrą, 
net ten, kur jos negali būti. Iš vieno pateikto pavyzdžio iš- 
vesti tiek bendrąjį teiginį — tai jaunimą vesti į skubotą min- 
ties apibendrinimą, taigi į tūkstančio klaidų, į kurias meta- 
fizikai visada įkliūdavo ir įklius, šaltinį. Sekdamas požiū- 
riu, kad intelektiniai veiksmai tėra materiali jutimo išraiška, 
Condillacas vietoj aiškaus logikos traktato parašė tamsų ir 
netikslų fiziologijos traktatą apie sielos gebėjimus. Galiau- 

siai jis sukyla prieš visus be išimties apibrėžimus, arba de- 
finicijas, tuo jaunimui įteigdamas ir pasibjaurėjimą senai- 
siais veikalais, ir manymą, kad galima vartoti kalbą, pir- 
miau gerai nepažinus jos žodžių reikšmės. Atrodo, net pats 
sau prieštarauja, nes ir jis apibrėžia: juk ne išaiškinimo pra- 
džioje, bet jo pabaigoje vertinamas žodis nepakeičia ir ne- 
panaikina apibrėžimo prigimties. 

Manau, kad senosiose logikose daugiau buvo dalykų, 
veikiau protą gadinančių negu taisančių, buvo daug subti- 
lumų, kuriais apsikrėtė smarkūs metafizikai vaikydamiesi 
tuščių žodžių, jų skirstymų ir sofistinio išraitymo. Visa tai 
reikėjo išvaryti ir mokslą apvalyti nuo tų ydų, pasirenkant 
iš tikrųjų reikalingus ir naudingus dalykus, tačiau nepa- 
žeidžiant mokymo metodo, nes jis jaunoms galvoms yra 
tinkamiausias. Gera logika turi apimti mokslą apie vaizdi- 
nius ir jų skirstymą, intelektines galias, šių galių pasireiš- 
kimo kelius ir būdus, apie tiesos požymius, tikėtinumą ir 
klaidų šaltinius. Šios žinios yra nepaprastai reikalingos ne 
tam, kad mus išmokytų mąstyti, bet kad matytume, kas 
mąstyme vyksta, kokiais keliais ir metodais pasiekiame ir 
pažįstame tiesą, kokios žabangos ir pavojai suklysti slypi 
tiek daiktuose, tiek mūsų gebėjimuose ir metoduose. Čia 
mokomės būti atsargūs ir kuklūs spręsme, kad nei savimi 
per daug nepasitikėtume, nei viskuo nenusiviltume. Viso- 
kios keistenybės ir netikrumai tiek moksluose, tiek žmo- 
nių poelgiuose kildavo ir kils dėl blogai suprasto dalyko, 
dėl intelektinių galių ir joms būdingų veikimo būdų blogo 
panaudojimo, dėl gerai nepažinto suklydimo šaltinio ir dėl 
tiesos neatpažinimo. Tad gerai parašytas logikos veikalas 
jaunimui daug padėtų ir deramai vertinant įgytas žinias, ir 
tinkamai jomis pasinaudojant. Tiesa, aš pats dar neskai- 
čiau taip parašyto logikos veikalo, bet kas norėtų logikos 
imtis, aptiktų daug parengtų dalykų, Locke'o, Condillaco, 

d'Alemberto, Simitho, likusi o, Mendelssohno, Degėrando 
ir kitų veikaluose. Visą darbą sudarytų geras objekto pasi- 
rinkimas, tvarkingas j jo išdėstymas ir pastabų bei taisyklių 
taiklus paaiškinimas pavyzdžiais. Geram logikos veikalui 
parašyti yra dar viena sąlyga, t. y. neįprastinis kitų mokslų 
pažinimas, ypač matematikos ir fizikos, nes juose tvarkin- 
gumo arba klaidingo mąstymo taisyklės geriausiai semia- 
mos ir išryškėjo. Palikti mokyklinį metodą labiausiai mus 
patraukė taisyklė, kad jaunimo intelektą reikia nuolat la- 
vinti, mokslą pateikiant taip, kad jam atrodytų, jog jį pats 
atrado. Tai neturi ir negali būti suprantama kitaip, o tik 
taip, kad viso mokslo pagrindą reikia sutvarkyti taip, kad 
vienas dalykas kiltų iš kito; nors tai ne visuomet, bet pakan- 
kamai dažnai pavyksta sutaikyti su mokykliniu metodu. 
Dabar nuo mokėjimo mąstyti pereisime prie mokėjimo 
kalbėti ir rašyti. Talentingam, nuodugniai išsimokslinu- 
siam, subtiliai jaučiančiam, pasaulį pažįstančiam žmogui 
nereikia beveik jokių potvarkių, kad jis gerai kalbėtų arba 
gerai rašytų apie dalykus, kuriuos tiksliai suprato ir aprė- 
pė. Jis sau pats tuos potvarkius atranda ir nustato, sekda- 
mas savo minčių pagrindu, tvarkingu vaizduotės ir jutimo 
vyksmu. Kaip tik jo įkvėpimas jam nurodo tinkamas tai- 
sykles, įspėja dėl to, kas patinka bei palenkia ir kas įkyri 
bei atgrasu. Jis nuostabiai žavingai kitiems perteikia savo 
įsitikinimą ir jutimą, t. y. gerai lenkiškai pasakius, kitiems 
įteigia tai, ką pats pagalvojo ir pajuto. Yra tik vienas atve- 
jis, kuriuo talentui reikėtų potvarkių - kad savo minčių 
įkarštyje ir jauduliuose toli nepakiltų ir neperžengtų dera- 
mos ribos, betgi šių žaboklių reikėtų tik nesusipažinusiam 
su pasauliu talentui. Tad retorika, kaip jau sakiau, nėra 
mokslas, nėra mokėjimas laikytis taisyklių, bet yra talento ir 
įkvėpimo menas. O kadangi ne visi žmonės apdovanoti ta- 
lentu, tai, jei jų negalima išmokyti retoriškai rašyti, juos ga- 

lima išmokyti rašyti tvarkingai ir aiškiai. Tam reikalinga 
retorika, apimanti rinkinį taisyklių pažįstant, kas kalbose 
ir raštuose yra teigiamybė arba yda. Atradimo metodas čia 
visai netinka, nes iškalba yra nę tolydaus protavimo gran- 
dinė, bet viskas čia yra mokėjimas sekti, išgautas iš gerų 
pavyzdžių ir dėmesingumo tam, kas patinka ir kas įkyri. 

Kalba susideda iš žodžių, sakinių, pasakojimų ir api- 
būdinimų, viso to išsakymas sudaro stilių, arba plunksnos 
valdymą. Šį stilių sudaro įvairios padalos, išplaukiančios 
arba iš dalyko, apie kurį rašoma, arba iš asmenų, kuriems 
jis skirtas, arba iš rašančiojo charakterio. Retorika privalo 
visa tai analizuoti, skirstyti ir apmąstyti; pasakyti, kas kiek- 
viename skyriuje yra rašto teigiamybė ir kas trūkumas; 
kiekvienam skyriui išdėstyti tikslumo, aiškumo, galios ir 
puošnumo taisykles; šiose taisyklėse nurodyti patikimus 
veikimo būdus, kuriais sėkmingiausiai galima atrasti kelią 
į klausytojų įsitikinimus ir juos palenkti. Retorika dar turi 
atskleisti šaltinius, iš kurių semiamasi argumentų, pavaiz- 
davimų ir puošmenų. O viską, ką pataria, paskiria ir išpei- 
kia, tuoj pat paremia ir paaiškina gerai parinktais pavyz- 
džiais. Šio mokslo potvarkiai be tuojau pat pateikiamo pa- 
vyzdžio yra tušti plepalai, nedarantys jokio įspūdžio ir 
nenaudingi besimokantiesiems. Tokiu metodu buvo rašo- 
mos senosios lotyniškojo stiliaus retorikos, tokiu reikėtų 
parašyti lenkų kalbos retoriką. Tiesa, senosiose retorikose 
buvo daug smulkių ir nereikalingų dalykų, juos reikia at- 
mesti, tačiau nepakeisti metodo, siekiančio patikimos da- 
lyko ir minties tvarkos, jis daug padeda potvarkius supran- 
tant, surikiuojant ir įsimenant. 

Grzegorzas Piramowiczius daug nusipelnė lenkams vie- 
šąja instrukcija. Jo raštai ir kūriniai? visuomet bus maloniai ir 
naudingai skaitomi. Tačiau jo skaidriai ir aiškiai parašyta kny- 
ga apie iškalbingumą yra naudingas veikalas tik mokytojams, 

. bet visai nepatogi ASA kana Joje nėra metodo, kitaip 
sakant, tvarkingo mokymosi būdo. Taisyklės traktate iš- 
barstytos bei nugramzdintos ir nepaaiškintos lenkiškaisiais 
pavyzdžiais. Pirmos dalies pabaigoje pateikiami išrašai iš 
senovės autorių kūrinių nežinia su kuo turi būti siejami, 
nenurodyti nei jų pranašumai, nei trūkumai. O juk kiek- 
vienas mato, kad tuose išrašuose ne viskas šiandien gali 
būti jaunimui rašymo pavyzdys. Antra dalis piešia to do- 
rybingo išminčiaus, susikrimtusio dėl pasitarimų, teismų, 
sakyklų ir savo meto krašte kuriamų raštų ydų, lenkiškąją 
sielą. Tai veikiau išganingos elgesio taisyklės negu rašymo 
taisyklės. Dar Piramowicziaus knygoje nederėjo mokslą 
pradėti retorikos kritika, nes pirmiau reikėjo jaunimą iš- 
mokyti, ką reiškia gerai rašyti, o paskui — ką reiškia iškal- 
bingai rašyti. Peikti tai, ko jis dar nemoka, tai jaunimui 
įdiegti ne mokslą, bet išankstinę nuostatą, tai pradėti jam 
įteigiant pasibjaurėjimą tuo, ko turi mokytis. Argi gali būti 
išraiškingesnė priežastis jaunimui mokslą niekinti negu pa- 
skelbimas, kad jis gali tikti tik žmogui be jokio talento? Kam 
gi savimeilė patars save laikyti tokiu? Tačiau retorikos tai- 
syklės jauniems žmonėms yra tiek pat reikalingos ir nau- 
dingos kaip gramatikos taisyklės. Aš, žinoma, retoriką lai- 
kau gramatikos dalimi ir papildymu. Įprastinėje gramati- 
koje kalba pasekama iš pavienių žodžių ir sakinių, o 
retorikoje — iš viso jos vyksmo, sąryšio ir sandaros. Grama- 
tikos mokomės, kad taisyklingai kalbėtume ir rašytume. 
Betgi galima rašyti taisyklingai ir, be to, blogai bei nuobo- 
džiai, t. y. neaiškiai, netvarkingai ir neskoningai - nuo šios 
neatleistinos ydos mus apsaugo retorika, kartu su grama- 
tika įkinkyta ištobulinti kalbėjimo ir rašymo meną. Tiesa, ji 
nė vieno nepadaro iškalbingo, bet retorika to ir nesiekia. 
Pagrindinis jos tikslas yra nurodyti pranašumus rašant bei 
kalbant ir atskleisti trūkumus; supažindinti jaunimą su kal- 

bos savitumu, galia ir puošnumu, su aistrų tėkme ir bū- 
dais atvirai pasakoti; išmokyti, kokia turi būti daiktų ir min- 
čių tvarka rašant, kas gali kelti nuobodulį ir migdyti, ką 
mėgti, domėtis ir kam teikti reikšmę. Tai intelekto mokslas 
išdėstant savo kūrinius ir vertinant svetimus. Deramai pa- 
rinkti pavyzdinių autorių kūrybos pavyzdžiai ir pateikti 
kiekviename paliepime bei įspėjime ne tik įkvepia pagar- 
bą ir prisirišimą prie tautos kalbos, bet ir daro didelę įtaką 
intelektinių gebėjimų ir talento sklaidai. Įprastiniams pro- 
tams tai tėra nuorodos gerai arba netinkamai rašyti, bet 
talentui tai yra stimulai, galintys jį pažadinti ir prasiveržti. 
Tad visą Piramowicziaus knygą palikęs mokytojams, 
patarčiau išjos paimti ir sudaryti moksleiviams atskirą kny- 
gą, kurioje kalba būtų suskirstyta į savo rūšis ir dalis, kiek- 
viename skirstyme nubrėžti pranašumai ir trūkumai, są- 
ryšingai ir aiškiai išvardytos taisyklės ir viskas paremta bei 
paaiškinta tautinio pobūdžio pavyzdžiais. Šie pavyzdžiai 
turi apimti trumpus išrašus, gerai atspindinčius kiekvieną 
potvarkį, nes visa pateikta kalba sutrikdo sampratą ir nie- 
ko tiksliai neišmoko, jeigu ji nebus nagrinėjama ir vertina- 
ma atskirai paėmus jos žodžius, mintis, jų sąryšį, kalbėji- 
mo stilius ir puošmenas, pateikiant būdingas taisykles. 
Mano nuomone, aukštosios gramatikos traktatas apie 
mūsų kalbos pobūdį būtų nepaprastai svarbus ir reikalin- 
gas mokslas, nes išdėstytų, ką bendro turi mūsų kalba ir 
kitos kalbos ir kuo ji nuo visų kitų skiriasi, kas išsaugo jos 
pobūdį ir kas užkrečia, ardo bei iškreipia. Į mūsų kalbą 
įsibrovė daug svetimų kalbėjimo formų, daug naujų visai 
nereikalingų žodžių — stengiamės išrasti naujus žodžius 
gadindami ir užkrėsdami kalbą. Visa tai kyla iš to, kad ne- 
skaitome senų, grynai lenkiškai rašytų knygų ir iš jų nesi- 
mokome būdingų žodžių, kalbėjimo krypčių ir stilių. Mū- 
sų kalbai nemažai pakenkė blogi užsienio knygų vertimai. 

Norint jai grąžinti jos grynumą, reikia ištraukti iš užmarš- 
ties ir išgelbėti nuo pražūties senas knygas, šiandien nepa- 
prastai retas, mažai reikšmingas savo turiniu, bet vertin- 
gas lenkiškumui. Jei krašte nėra turtingų asmenų, besirū- 
pinančių savo tėvų kalbos šlove ir norinčių padengti jų 
perspausdinimui reikalingas išlaidas, tai krašte paskleista 
prenumerata tikriausiai garantuotų tam reikalingą fondą. 
Kiekvienas, norintis gerai mokėti savo kalbą, siektų prisi- 
imti tas nedideles išlaidas, tarsi laiku pataikęs brangiai pirk- 
tų ieškomą knygą. Tiek daug mūsų kalbai nuveikęs Linde, 
kuris vos ne viską joje perskaitė, būtų vienintelis krašte 
žmogus ir kokio reikia, ir leidėjas. Geri ir užmiršti žodžiai, 
tikrai lenkiškos kalbėjimo kryptys ir būdai turi būti išspaus- 
dinti skirtingu šriftu, be jokių nuorodų, pastabų ir priera- 
šų, kurie dalyką dažniau gadina negu paaiškina. 

Po šio nukrypimo dar grįžtu prie retorikos. Visas este- 
tikos iš dailiųjų menų pasiskolintas taisykles, išsamiau jas 
apmąstęs, čia laikau tolimomis, pritemptomis ir tuščia me- 
tafizika - rašant niekam netinkama. Jei retorika ne išsirito, 
tai labiausiai išsikerojo tautoje, turinčioje mažiausiai didžių 
ir iškalbingų rašytojų. Jos nežinojo Demostenas, Ciceronas, 
Bossuet, Jean Jacgues Rousseau, nė mūsų savo raštais iš- 
kalbingas Stanilawas Orzechowskis. Istorijoje neskaitome, 
kad graikų oratoriai ir didieji rašytojai būtų ėję į Feidijo ir 
Apelio dirbtuvę (Iaboratorium) mokytis iškalbingumo ir su- 
sidaryti rašymo stilių. Ciceronas susikūrė oratoriaus inte- 
lektinį modelį, kurio tikrai nesurankiojo iš paveikslų ir sta- 
tulėlių, bet, kaip prisipažįsta, jo panašumą aptiko Demos- 
teno kalbose. Rašymo stilius turi būti ne toks pat kaip kitų 
dailiųjų menų stilius - juk Homeras juos Graikijoje prano- 
ko, juk buvo didieji rašytojai, kurie jų nepažino. Kad visi 
šiuos menus paprastai mėgsta — tai tik rodo, jog Žmogaus 
širdis pasiduoda viskam, kas yra grožis. Man atrodo, kad 

kalbėtojo ir rašytojo stilius yra pasaulio ir nuosavo jautimo 
pamoka, jos reikia ieškoti savyje ir žmonių draugijoje, ne 
nebyliuose ir tylinčiuose menuose. Rousseau sako, kad sti- 
lius yra taktas pažįstant gerus dalykus - tegul ir bus taip, 
visuomet šis stilius yra delikatus ir paprastas jautimas. Jau- 
timai paprasti taip, kaip nesudėtiniai vaizdiniai negalimi 
nei išardyti, nei skiesti jų nesupainiojus ir neužtemdžius. 
Suprantama, visos toli nusitęsusios ir pritemdytos kalbėji- 
mo ir rašymo stiliaus teorijos jo ne tik niekam nesuteiks, 
bet jį dar gali atbukinti ir sunaikinti. Turiu omenyje Pasca- 
lio teiginį, sakantį, kad stilius miršta ten, kur protas prade- 
da jį nagrinėti. Taigi vietoj tų iškeptų dalykų subtilumų, 
kurie lengviau jaučiami negu suprantami, jauniems žmo- 
nėms įteigiame, kad moksle ir pavyzdžiuose rašytų tik apie 
gerai aprėptą ir suprastą dalyką, kad stengtųsi pažinti ir 
įsigilinti į savo kalbą bei jos pavyzdinius rašytojus, kad kiek- 
vieną mintį savo galvose sukinėtų ir formuotų tol, kol tos 
mintys jų neatves į didžiausią paprastumą ir aiškumą; kad 
mintys plėtotųsi taip tvarkingai, kaip viena kyla iš kitos; 
kad mintis tik taip papuošus ir išgražinus, kaip įkvėps ra- 
šant nuosavas jautimas, o visa kita palikime kiekvieno ge- 
bėjimui ir talentui. 


APIE 
KLASIKINIUS 
IR ROMANTINIUS 
RAŠTUS 


Usdokaniėjos Ju ngar vice cotis, acutum 
Reddere guae ferrum valet, exsors ipsa secandį. 


Horatius* 


| Eini Warszawski šių metų kovo-liepos penkiuose 
numeriuose mūsų kalbos žinovas Kazimierzas Bro- 
dzinskis moksliškai ir patraukliai aprašė klasikinių ir ro- 
mantinių raštų savybes. Ten yra išganingų patarimų ir pro- 
tingų įspėjimų lenkų poezijai. Skaitant šį žurnalą, mane ap- 
niko kai kurios mintys, kurios galbūt patarnaus susidaryti 
ryškesnį autoriaus duotų patarimų vaizdą ir stipriau ati- 
trauks mūsų jaunuomenę nuo kaimynų ydų pamėgimo ir 
jų sekimo. 

Manes visai nedomina, kad romantizmas yra atskira ir 
lyg nauja poezijos rūšis, kad jai rūpi ir ją gaivina graudūs 
prisiminimai ir praeities reiškinių ilgesys arba įvykių, ku- 
rie žmones smagino riterių amžiais, atgaivinimas. Jį laikau 
nepaneigiamu ir vien tik literatūros bei apšvietos atžvilgiu 
tikrai žalingu simptomu, t. y. meno taisyklių nesilaikančiu 
ir laisvu vaizduotės skrajojimu ieškant pranašumų ir tarsi 


*Aš noriu 

Būt tuo galąstuvu, kuris galanda plieną, pats negalėdamas pjaut. 

Horacijaus eilės pateikiamos pagal: Ouintus Horatius Flaccus. Ars 
poetika / vertė A. Churginas. - Kaunas, 1936. 

"naujų būdų smagintis bei mokyti. Todėl romantiniam sko- 
niui graikų ir romėnų grožybės, tarsi taisyklingi ir apkar- 
pyti parkai, patinka ne taip kaip vešlios ir apaugusios azi- 
jietiškos stepės - mėgiama veikiau laukinė negu meistrišku- 
mu papuošta gamta. Tad, mano samprata, klasikinis“ yra 
visa tai, kas atitinka poezijos taisykles, kurias prancūzams 
nustatė Boileau, lenkams Dmėchowskis, o visoms ap- 
tašytoms tautoms - Horacijus; 0 romantinis - tai, kas šioms 
taisyklėms nusideda ir jas peržengia. 

Dėmesingai skaitydami Horacijaus Poezijos meną, jame 
aptinkame giliai apmąstytus ir įžvalgius potvarkius ne tik 
poezijai, bet net ir prozai, ne tik toms eiliavimo rūšims, ku- 
rias mums paliko graikai ir romėnai, bet net ir kitoms vė- 
liau pasirodžiusioms. Tačiau, kad mažąsias elegijas, kurio- 
mis taip išgarsėjo Janas Kochanowskis, žinojo romėnai, liu- 
dija Horacijus: 


Ouis tamen exiguos elegos emiserit auctor 
Grammatici certant**. 


Aš nemanau, kad visas žmogaus intelekto energin- 
gumas nusikamavo ir baigėsi graikų ir romėnų pasauly- 
je. Nemanau, kad Horacijus viską numatė, atrado ir su- 
tvarkė; jo žmogiškojo genijaus galių ribų, visų jo šlovės 
šaltinių, ypač vaizduotės sferoje, negalima nei išmatuo- 
ti, nei numatyti — kintant papročiams, gali pakisti ir ben- 
druomeniniai prideramumai, taigi ir su jais susijusios tai- 
syklės. Bet pasaulio objektų fizinė sudėtis, žmonių įvai- 
rių spalvų ir apdarų aistros, žmogaus prigimties nulemti 


*Skaitytojas man atleis, kad čia nesilaikau tikslios termino Klasikinis reikš- 
mės; čia jis taikomas ne kūrinio vertei, bet jo rūšiai. 

**Bet kas elegijas kuklias sukūrė pirmas? 

Tarp kalbininkų ginčas. 

pažinimo keliai visada yra tie patys. Suvedžiotas vilio- 
nės arba klaidingo mokslo jis gali laikinai iš jų iškrypti, 
bet sveiko proto patarimas anksčiau arba vėliau jį į juos 
nukreips ir grąžins. Žmogaus vaizduotei leista šią tiesą 
įvairiai puošti ir gražinti, bet neleista jos klastoti, t. y. iš 
jos atimti esminius bruožus ir suteikti kitus, tiems visai 
priešingus. Savo palankumu žmogus išradingas, nepa- 
stovus ir keistas, bet visada linksta į grožį. O menuose 
tik tas grožis yra tikras, pastovus ir nemirtingas, kuris 
grindžiamas tiesa, arba, kaip paprastai sakome, kuris ati- 
tinka prigimtį. Horacijaus Poezijos mene išdėstytos tai- 
syklės yra išgautos iš pasaulio pažinimo, iš išsamiai ap- 
mąstytų Žmogiškųjų aistrų ir iš meno pobūdžio tyrimo. 
Jos egzistuoja jau beveik du tūkstančius metų ir dar iš- 
liks, nes pagrįstos tiesa. Žmogaus intelektas gali atrasti 
kitas taisykles, kurių Horacijus nežinojo, bet jos nieka- 
da nebus priešingos jau žinomoms, nes bendroji tiesa nie- 
kada nevirsta klaidingumu. To pavyzdį teikia naujos rū- 
šies Osiano poezija, kuri, vaizduodama šiaurės senovės 
tautų narsų ir niūrų charakterį, misdama ir puošdamasi 
jai būdinga mitologija, nėra priešinga Horacijaus potvar- 
kiams. 

Šiais potvarkiais nesirūpindami, šiuolaikiniai romanti- 
kai privalo turėti kitas taisykles, nors ne teisingesnes, bet 
daug veiklesnes žmonėms smaginti ir apšviesti, privalo tu- 
rėti atskleistus naujus pramogų ir mokslo šaltinius. Juk ne- 
verta jų smerkti už tai, kad nepaklūsta jokiems proto, tie- 
sos ir deramumo potvarkiams, nes tai reikštų pasiskelbti 
donkichotais ir organizuoti pakvailimą. Pažvelkime į išra- 
dimus jų dramaturgijoje. 

Šiandien į sceną išveda burtininkių susitikimus, jų už- 
keikimus ir pranašystes, vaikščiojančias dvasias ir vampy- 
rus, velnių ir angelų pokalbius ir t. t. Kas čia yra nauja ir 

sąmojinga? Šias grožybės visos bobos seniai žino ir apie 
jas kalba kvatodamos su panieka. Argi šie bejėgiškumai ir 
nesąmonės, pakviestos iš stačiokiškumo, lengvatikystės ir 
prietarų amžių, gali smaginti bei pamokyti aštuoniolikta- 
jame ir devynioliktajame amžiuose ne tik gerai išauklėtus 
žmones, bet net storžievišką prastuomenę? 


Humano capiti cervicem pictor eguinam*. 


Graikai ir romėnai tiesą ir mokslą įvilko į malonias pa- 
sakas, tiesą pateikė įvairiais religiniais vaizdais, kad ją pa- 
darytų žmonėms žavią ir mielą; šiandien romantikai tiesą 
paverčia klaidingumo ir kvailystės karikatūra, kad ją su- 
silpnintų ir padarytų bjaurią. 

Graikai ir romėnai gerbė visuomenę, ją protegavo, no- 
rėjo ją matyti išmintingą, apdovanotą tikru skoniu, nusi- 
manančią apie grožį, mėgstančią sąmojaus druska pabars- 
tytus dygumus ir pajuokas; romantizmas visuomenę laiko 
tarškalių gauja, norinčia mėgautis iš šešioliktojo amžiaus 
pakviestais prietaringais kliedesiais ir išsivadėjusiomis 
prasčiokiškumo nesąmonėmis. 

Graikų ir romėnų dramaturgai mokėjo vertinti savo ta- 
lentą, savo kūriniuose atiduoti jam pagarbą ir juo gėrėtis, 
išrasdavo savęs ir klausytojų vertas teatrines pramogas; ro- 
mantiški rašytojai nori žmones linksminti tuo, kuo juos pra- 
linksminti vos pavyktų turgaus pokštininkams. 

Galbūt blogai sprendžiu, bet man atrodo, kad išvesti į 
sceną Dievo pokalbį su angelu ir velniu, o visuomenę lai- 
kyti tarsi antruoju Moze - tai nuplėšti mūsų religijos di- 
dingumo šlovę. Graikų religija buvo žmogiškųjų aistrų, do- 


*Jei prie žmogaus galvos tapytojas norėtų 
Pridurti arklio kaklą. 

rybių ir ydų sudievinimas, tad jai ir nereikėjo išvesti į sce- 
ną tokius dievus; bet krikščionys, nusilenkdami ir nusiže- 
mindami vieno Dievo didybei, argi gali, neįžeisdami Aukš- 
čiausiosios Išminties, Jos kūnišką apsireiškimą laikyti įpras- 
tu rašytojo po ranka turimu dalyku, Ją įpinti į žmogiškąsias 
pramogas ir Ją paversti scenos aktoriumi? Šią pastabą gra- 
žiai išreiškė mūsų Karpinskis: 

Galingas Dieve! Žemėje ir danguje 

Kai apžvelgiu darbų Tavų gausybę, 

Paskui akis nukreipęs į save, 

Mane nužemina Tava Didybė! 


Bet juk romantizmas mėgsta prisiminti senus tautų pa- 
pročius ir įvykius, ilgisi praėjusių amžių, pamėgęs papras- 
tą, laukinę ir neapibrėžtą gamtą!.. Burtai, užkeikimai ir vai- 
duokliai yra ne gamta, bet nežinojimu ir prietarais nuver- 
tėjusio intelekto vaisius; tai nėra vokiečių tautinis bruožas, 
nes tai yra vos ne visų barbariškume skęstančių ir grynąja 
religija neapšviestų žmonių kvailystės. Jų prisiminimas 
žmogų žemina, tačiau jam jau nesukelia gailesčio. Neži- 
nau, ar žmogus gali gailėtis, kad atsikratė įsivaizduotos bai- 
mės ir tapo protingesnis. Prisiminus tai, kuo buvo, kuo ga- 
lėjo būti ir kuo yra, dabartinius graikus, italus ir lenkus 
gali apimti graudūs prisiminimai, ir jais galima pripildyti 
bei praturtinti poeziją, tačiau nesuprantu, ką praeityje tau- 
tiško galėjo prisiminti vokiečiai, ko jie galėjo taip ilgėtis ir 
dūsauti? Esant geram maistui ir gėrimams, kaip žemdir- 
bystės ir pramonės dovanai, tikriausiai niekas iš jų nesiilgi 
laukinių obuolių, šaknelių ir gilių, kas gi patogiame name 
apverktų būdas miškuose, olas arba požemines duobes? 
Miestų gyventojai tikriausiai nesiilgi šilų ir miškų, užpuoli- 
mų ir kruvinų kovų su romėnais. Esant nuosavybės teisių 
apsaugai, nesiilgima feodalinės priespaudos ir plėšimų. 

Todėl sunku suprasti vokiečių romantikų ilgesį, o dar 
sunkiau yra pastebėti, kaip jis gali būti poetinės išradybos 
gausus šaltinis ir derlingas laukas. Atrodo, kad laukinė ir 
barbariška būklė niekada nebuvo nekaltumo būklė, nebent 
poetų fantazijose. Jūrininkų ir keliautojų pranešimai, Afri- 
kos ir Amerikos ginkluotos gaujos šios nuomonės nepa- 
tvirtina. Apskritai didi ir puiki gamta atskirais padarais 
rodo savo žavesius ir bjaurastis, grožybes ir baidykles, 
maistą ir nuodus, ligas ir luošumą, rodo sudžiūvimą ir iš- 
karšimą, tad klaidinga mąstyti, kad, paimta be trūkumų ir 
asortimento, gamta visada galėjo patikti ir būti poetinio gro- 
žio šaltinis. Nė vienas mūsų poetas nesako, kad būtų mie- 
liau pasivaikščioti erškėčiais, dygliais ir šiurkščiomis 
piktžolėmis apaugusia žeme, kupina šliužų ir drėgmės, ne- 
gu Pulavų parke. 

Romantizmas nemėgsta teatro pjeses padalyti į veiks- 
mus ir scenas ir jas panaikina. Tai iš tiesų naujovė, bet be 
jokio pranašumo, nes mūrininką, scenose nutrinantį senus 
įrašus, tikriausiai niekas nepavadins išradėju. Apie tai bū- 
tų galima ką nors pasakyti, bet nesvarbu, kad turinio tvar- 
ka neišreikšta žodžiais, kad tik ji pasirodytų pjesei plėto- 
jantis ir demonstruojant charakterius. Nieko nepasakysiu 
apie operas, kuriose daugiausia svaiginami pojūčiai muzi- 
kos žavesiu ir reginio puikumu. Bet trumpai apmąstykime 
komediją ir tragediją. Pirmojoje juokingai rodomos žmo- 
giškosios ydos siekiant žmones linksminti ir pataisyti. Juk 
pačios meilės prigimtyje glūdi tai, kad niekas nenori būti 
pajuokos objektu. Norint tą juokingumą gerai ir jautriai iš- 
reikšti, reikia tolydžiai turėti prieš akis tik vieną svarbiau- 
sią ydą ir vien tik ją laipsniškai plėtoti parodant visus jos 
pasikeitimus, gudrybes ir padarinius. Asmens kalba, są- 
mojus, judesiai, apsirengimas ir pokyčiai — visa tai turi bū- 
ti nukreipta vien tik į tą temą ir palaikyti žiūrovų dėmesį. 

Tragedijoje arba nusikaltimas pasirodo draskomas sielvar- 
to, savo baisumu teršiantis ir slegiantis visuomenę, arba 
ūmios aistros piešiamos kaip sukeliančios ištisą daugybę 
nepasisekimų ir nelaimių, arba parodoma su didžiulėmis 
ir atšiauriomis priešybėmis kovojanti dorybė. Visą šį turi- 
nį išvedant ir vairuojant, reikia pagriebti ir apimti jutimą 
bei dėmesį, palaipsniui juos pririšti ir didinti, galiausiai pa- 
kelti į tokį galios ir veiklumo lygį, kokį gali prieiti į tą aist- 
rą arba kliūtis įsipainiojęs žmogus. Nerimas, baimė, ašaras 
išspaudžiančių nelaimių gausa turi blaškyti vaidinančiuo- 
sius ir žiūrovus ir juos, taip sakant, įkūnyti kenčiančiaja- 
me. Tokių pjesių tikslas - atbaidyti žmogų nuo nusikalti- 
mo rodant jo baisumą, stipriai rodant nelaimes, į kurias 
mus įstumia palaidos ir ūmios aistros, raginimas būti vy- 
riškiems ir ištvermingiems nelaimėje. Priemonė žmonėms 
įdiegti tokias reikalingas žinias yra teatro vilionė, žadinanti 
smalsumą ir vadovaujanti visai žmogiškojo jutimo galiai. 
Todėl visa, kas tik silpnina jutimą, atitraukia dėmesį, gadi- 
na vilionę, įžeidžia protingumą, yra priešinga pagrindiniam 
vaidinimo tikslui ir tikra dramaturgijos meno yda. Tad gi- 
lus žmogaus gebėjimų ir jaudinimų žinojimas Horacijui 
įkvėpė šią didžią taisyklę: 
Sit guodvis simplex duntaxat et unum*. 


Rašytojo vaizduotė, kaupdama ir tvarkydama įvykius, 
užaštrinanti įdomumą, sėdama kerus ir įsimeilindama, 
dažnai gali atsitraukti nuo šalies istorijos, išgalvoti įvy- 
kius, juos gražinti įvairiais žavesiais, bet niekada neturi 
nukrypti nuo tikėtinumo. 


Ficta voluptatis causa, sint proxima veris?. 


*Lai viskas būna paprasta, vieninga!. 

Tačiau romantizmas sako, kad toks meistriškas turinio 
sutvarkymas nėra gamtos ir visuomenės reiškinių vaizdas. 
Cia būtų galima romantikus paklausti, ar pokalbis su vel- 
niu, bendravimas su burtininkėmis, vaiduoklių vaikščioji- 
mas yra gamtos ir dabartinės visuomenės vaizdas? Betį tai 
nesileidžiant, ką tik pateiktas teiginys yra visiškai klaidin- 
gas. Realios žmogaus ydos, jo nusikaltimai ir ūmios aist- 
ros, herojiška dorybė imtynėse su nepasisekimais yra tikri 
faktai ir visuomeniniai įvykiai, jų juokingų pusių, nelai- 
mių ir padarinių parodymas taip pat yra natūralu ir visuo- 
meniška, nes tai surinkta iš visuomenėje aptinkamų arba 
tikrai gretutinių, arba artimų tiesai įvykių, pokyčių ir cha- 
rakterių. Bet šis parodymas yra atskirtas nuo visų svetimų 
turinių, kad jis pats patrauktų dėmesį, o nesant žmonių 
išsiblaškymo, tuo stipriau juos paveiktų. Tai taisyklė, kad 
pašalinama viskas, kas nepriklauso pavyzdiniam įvykiui, 
harmonijai ir dermei, sekant Horacijaus potvarkiu. 


Ut pictura poesis erit?. 


Teatras nėra smuklė, nei turgaus aikštė, jis nėra šurmu- 
lio ir triukšmo troba, kur vos įpratęs reflektuoti Žmogus 
gali pastebėti ką nors naudinga; likusius žmones mulkina 
tik tuščias blaškymasis ir jie išeina be naudos. Tvarkinga ir 
tikrai naudinga scena yra visų ten susirinkusiųjų pasilinks- 
minimo ir Žinių salė, kurioje žmogiškąją sampratą be jo- 
kios kliūties domina tik vienas įvairiais pavidalais pasiro- 
dantis dalykas, kurioje pasaulio žinojimu besivaduojantis 
talentas žmones linksmina atskleisdamas jų ydas ir nepa- 
dorumą, jiems nurodo jų kančių ir nelaimių šaltinį, o su- 
vokdamas jų polinkius, sukelia jiems iliuziją, kad tai, ką jie 
mato, jiems atrodo ne vaidinimas, bet tikrų įvykių reginys. 
Tad romantizmas arba nenori turėti teatro kaip mokyklos 
žmonėms, arba mano, kad mokslas tada lengvesnis ir sėk- 

mingesnis, kai pateikiamas svetimų dalykų gausoje, neder- 
mėje ir painiavoje. 


Romantikams pavyzdžiu šiandien tapo Shakespea- 
re'as*. Jis gyveno šešioliktojo amžiaus antrojoje pusėje ir 
septynioliktojo amžiaus pradžioje, kai Janas ir Piotras Ko- 
chanowskiai, Szymonas Szymonowiczius mūsų poeziją di- 
džiai išgarsino. Pirmasis anglų dramaturgijos kūrėjas Sha- 
kespeare'as ją pasirinko kaip savo gyvenimo būdą: kartu 
buvo ir scenos aktorius, ir rašytojas. Jo laikais Anglijoje ne- 
buvo teatrui skirtų pastatų, pjesės buvo rodomos taverno- 
se ir smuklėse linksminant prastuomenę. Stokodamas 
kruopštaus išsilavinimo, pavyzdžio ir žinių, Shakespeare'as 
šio pašaukimo griebėsi dėl sunkios padėties. Truputis lo- 
tynų kalbos, kai kurie italų ir Plauto kūrinių vertimai, isto- 
rinės knygos, šalies poezija, tais laikais Anglijoje klaidžio- 
jusios apysakos ir romanai buvo visas jo žinių lobis ir re- 
zervas. Stokojantys skonio, netašytų papročių ir surūgę 
žiūrovai, po reformacijos dar nenurimę religiniame fana- 
tizme. Anglų kalba dar neturėjo nei gramatikos, nei patiki- 
mų taisyklių, šio rašytojo kūriniuose aptinkami šiurkštūs 
epitetai, patarlės ir neįprasti sąmojai, kuriuos vartojo liau- 
dis ir kurių daugelio net anglų mokslininkai šiandien ne- 
supranta. Rašė paskubom, netaisydamas, netobulindamas 
ir nevertindamas, nes rašė ne spaudai, bet teatro poreikiui 
ir kad į jį pasipiltų godi naujienoms prastuomenė. Juk iš 
didelio skaičiaus pjesių tik vienuolika buvo išspausdintos 
jam gyvenant. Shakespeare'o pavyzdžiu ėmė rašyti ir kiti, 
ir po jo mirties į jo paties pjesių rinkinį įmaišyta svetimos 


*Williamas Shakespeare'as gimė Varviko grafystės Stratfordo mieste 
1564 m., mirė ten pat 1616 m. 

"pjesės, kurias L Eiesniojs kritikai vienas pašalino, o dėl kitų 
iki šiol ginčijamasi negalint nustatyti jo raštų chronologi- 
nės tvarkos, nes jie buvo rašomi ir perrašomi nenurodant 
datos. Gyvendamas Shakespeare'as buvo liaudies dievai- 
tis, iš jos gyveno ir, norėdamas jai įtikti, ne visada klausė 
savojo talento ir skonio įkvėpimo. Samuelis Johnsonas jam 
teisingai priekaištauja, kad daugiau stengėsi smaginti ne- 
gu mokyti. Pasklidusi po Angliją šio didžio žmogaus šlo- 
vė jam pelnė rūmų ir anglų ponų dėmesį. Susipažino su 
aukštąja visuomene, ir jo kūriniai paskui įgijo lygesnę kryptį 
ir įprastinį toną. Shakespeare'o kūriniuose nėra jokios tik- 
ros tragedijos — tai pripažįsta garsus kritikas ir jo kūrinių 
leidėjas Samuelis Johnsonas, nes beveik visuose linksmy- 
bė, o dažnai šiurkštus ir nešvankus juokavimas sumišę su 
švelniais ir baisiais dalykais. Tai yra, kaip šiandien vadi- 
nama, dramos - bloga ir scenos tikslui priešinga kryptis, 
kai vienas jausmas silpnina ir nutrina kitą, joks įspūdis ne- 
gali ilgai išlikti, ir atrodo, kad ką autorius viena ranka pa- 
rašė, kita ranka tai užtepa. Shakespeare'as vaizdavo savo 
amžių, žmonių, su kuriais gyveno, papročius, mąstymo bū- 
dą ir ydas; vaizdavo taip, kaip juos matė minioje ir šurmu- 
lyje. Įveda burtus taip, kaip juos įveda beveik jo amžinin- 
kas Torguato Tasso* Išvaduotoje Jeruzalėje, iš karstų prikelia 
mirusius ir įveda į sceną, nes tai buvo beveik visuotinė am- 
žiaus, kuriame gyveno, ir žmonių, kuriuos smagino, nuo- 
monė ir tikėjimas. Asmenų charakteriai, anglų liaudies po- 
linkiai ir ydos nutapyti nuostabiai tiksliai, čia ir ten įterpti 
teiginiai ir pastabos kupini gilaus sumanymo, išreikšti ne- 
paprasta galia ir sąryšiu taip labai, kad, sako Pope'as, skai- 
tant Shakespeare'ą, atrodo, jog galima gimti tiek filosofu, 


*Tasso gimė Neapolio karalystės Sorento mieste 1544 m., mirė 1595 m. 

tiek poetu. Tačiau tose stebinančiose genijaus sensacijose 
vietomis yra ir perdėtų, ir nenatūralių dalykų. Apskritai 
tariant, Shakespeare'o pjesių daugelis scenų ir atskirai pa- 
imtų vaizdų yra puikūs, tikslūs ir nuostabūs, bet nė viena 
pjesė, paimta kaip visuma, nei tvarkinga, nei maloni. Tai 
žavesio ir pasibjaurėjimo statinys, sulipdytas iš imponuo- 
jančių bei gražių gabalų ir iš netašytų, grubių, net šlykščių 
nuolaužų. Johnsonas sako, kad, jei šiuolaikinis autorius pa- 
rašytų panašią pjesę, galbūt niekas teatre neišsėdėtų iki jos 
pabaigos*. Šiandien iš Londono teatre statomų Shakespea- 
re'o pjesių iškerpa daug arba neaiškių, arba per daug bjau- 
rių vietų. Anglai jas mėgsta ir įjas veržiasi, nes Shakespea- 
re'as yra jų dramaturgijos tėvas, nes jose liaudis mato savo 
protėvių papročius ir pačią save, ir, patenkinta tuo, kuo 
yra, nesirūpina nei taisyti skonį, nei jį ištobulinti, - juk jos 
Anglijos žmones šiandien smagina taip, kaip smagino XVII 
amžiuje, nes šiose pjesėse yra daug išmintingo gyvenimo 
taisyklių ir įžvalgių pastabų, eiliavimas dažnai gražus, Sha- 
kespeare'as jį ženkliai ištobulino; nes, pagaliau, šviesus ir 
protingas žmogus mėgsta klausytis gerai aktorių tariamų 
ir skelbiamų tų vietų, kuriomis stebisi ir kurias moka min- 
tinai. Bet dabartiniai Anglijos dramaturgai neseka tuo, kas 
Shakespeare'o kūryboje peiktina, kas priešinga meno tai- 
syklėms ir nedera dabartiniam amžiui. 

Čia kyla įdomus klausimas: ar Shakespeare'as būtų taip 
rašęs, jei būtų žinojęs Aristotelio ir Horacijaus potvarkius, 
jei būtų gerai susipažinęs su graikų ir romėnų kūriniais, jei 
būtų skaitęs Racine'ą ir Moličre'ą, apskritai tariant, jei bū- 
tų tiek išsimokslinęs ir apsišvietęs, kiek dabartiniai rašyto- 
jai? Teisinga, kad neatidžiai ir netvarkingai griebti ir grūsti 


*Preface to Shakespeare published in the year 1768. 

"mokslai gali iškreipti jiems neskirtą protą ir literatą paversti 
mokytu fokusininku ar pamišėliu, o tvarkingai įdiegti, te- 
kę tikram talentui mokslai jį išgauna, maitina, blizgina ir 
praturtina. Jį padaro iš tikro atsargų ir įžvalgų, be to, sim- 
patiškesnį ir taiklesnį, tačiau iš jo neatima ir nesuvaržo jė- 
gos bei energingumo. Genijus yra retas ir vertingas bran- 
gakmenis, kurio menas ir spindesys atskleidžia jo kilmin- 
gą vertę bei prabangą. Nesileisdamas į spėjimus 
sprendžiant iškeltą klausimą, čia tiesiog pastebėsiu, kad 
rašydamas valdant Elžbietai ir vaizduodamas savąjį am- 
žių, Shakespeare'as nepavaizdavo pamirštų karaliaus Al- 
fredo laikų papročių ir nuomonių, tad, jei būtų rašęs devy- 
nioliktajame amžiuje ir vaizdavęs jo žmones, tikriausiai ne- 
būtų įvedęs į sceną šešioliktojo amžiaus kvailysčių. Jo 
vaisingas ir nuovokus talentas mūsų amžiaus pažiūrose ir 
poelgiuose būtų įžvelgęs naują ir įdomų reginį, nebūtų iš 
karsto ištraukęs seniai palaidotas kvailystės, nes jų būtų 
pakankamai pastebėjęs gyvuosiuose žmonėse. Jei, pažin- 
damas rūmus ir bendraudamas su anglų didikais Shakes- 
peare'as perėmė įprastinį etiketą, tai tikriausiai būtų nusi- 
kratęs daugelio nemielų dalykų bendraudamas su graikais 
ir romėnais. Apdovanotas kūrybine jėga, galbūt nebūtų at- 
sisakęs jų taisyklių dėl to, kad jų sunku laikytis. Tikrojo 
genijaus sunkumai ne atgraso, bet jis su jais lyginasi ir ga- 
linėjasi. Jei Shakespeare'as būtų įsitikinęs, kad teatras eg- 
zistuoja ne tik pramogai, bet ir žinioms, tikriausiai nebūtų 
davęs nedarnių ir padrikų moralės pamokų. Tas, kuris jam 
būdinga galia paskelbė tiek didžių ir naujų tiesų, tikriau- 
siai nebūtų išsigalvojęs visuotinai pripažintų klaidų bei ydų 
ir nebūtų jų palaikęs pavyzdžiais nei žmones tikinęs jų už- 
krečiamumu ir neprotingumu. Žodžiu, kad pasirodytų ori- 
ginalus, Shakespeare'ui nebūtų reikėję tapti ypatingam ir 
keistam. 

Dramaturgijoje turinio vienovę pripažindamas esmine 
ir Shakespeare'ą gindamas blogame reikale, Johnsonas ma- 
no, kad laiko ir vietos vienovės taisyklė nereikalinga, ji ra- 
šytojus labiau kankina negu klausytojus smagina. Juk, sa- 
ko, kiekvienas žino ir jaučia, kad yra teatre ir kad tai, ką 
mato, yra tik vaidinimas. Nesirūpinant tąja vienove, gali- 
ma įvesti daugiau įvairovės, o kur daugiau įvairovės, ten 
daugiau pramogos. Todėl Johnsonas mano, kad iliuzija, ar- 
ba apgaulė, kurios rašytojai taip vaikosi, nėra esminis dra- 
minių kūrinių požymis. Shakespeare'o pjesės nesugeba su- 
kelti tos iliuzijos, bet taip vertinant, reikia nežinoti gerai 
parašytų ir gerai vaidintų pjesių. 

Teatro pjesėje yda, dorybė, nusikaltimas ar aistra pasi- 
rodo pačiame veiksme, t. y. savais poelgiais ir pačia veik- 
sena, tad šis veiksmas turi paaiškėti iš vietos ir asmenų rū- 
bų, kalbos, judesių ir visos aktorių išvaizdos, kad išsilietų į 
klausytojus, stipriai apimtų jų pojūčius, užvaldytų jų dė- 
mesį ir vis labiau augančiu įdomumu jų dėmesį laikytų 
įsmeigtą į turinį, kuris vaidinamas visoje spektaklio esmė- 
je, akylumui nepavargstant ir vis labiau gėrintis. To neįma- 
noma pasiekti neišlaikant tikslios turinio, laiko ir vietos vie- 
novės. Panaikinkime šią vienovę ir išnyks iliuzija, kuri yra 
tarsi dramos spektaklio siela. Tada pjesė bus dialogas, trak- 
tatas arba pamokslas, o ne teatro intriga. Tiesa, įvairovė 
yra esminis dalykas pramogoje ir palaikant dėmesį, taigi 
esminė geram kūriniui, bet ją reikia aptikti ir pagarsinti 
pačiame eksponuojamame įvykyje, jo pokyčiuose, posū- 
kiuose ir gretimumuose, o ne svetimuose, skirtingose vie- 
tose ir skirtingu laiku rankiotuose turiniuose. Tai tvirčiau- 
sia tiesa įveikiant sunkumą, tai uola, į kurią sudūžta net 
nepaprasti talentai. Galbūt Shakespeare'as šios taisyklės ne- 
žinojo, bet tai buvo liūtas, kuris be vadovo skynėsi kelią 
nežinomuose giriose ir krūmokšniuose, palikdamas savo 


— 111 — 


Janas Sniadeckis 


—z71——- 


"nuostabios jėgos pėdsakus; o romantizmas, panaikindamas 
vienovės taisyklę, yra lapė iš Ezopo pasakėčios, kuriai vy- 
nuogės yra nesubrendusios todėl, kad per aukštai kybo. 


Dabar aptarkime tas šalto proto žirkles, kurių roman- 
tizmas nepakenčia kaip svarbiausio poetinio grožio prieši- 
ninko. Protas yra nepermaldaujamas teisėjas žmogiškuose 
reikaluose - tiek kūniškuose, tiek intelektiniuose. Drąsiuose 
ir pavojinguose sumanymuose į jį neatsižvelgiame, nes jis 
būtų mus sulaikęs nuo didžių ir nepaprastų darbų, kuriuo- 
se dažnai leidžiamės į atsitiktinumus arba lemties apsiri- 
kimus rizikuodami viskuo. Tie drąsūs sumanymai mums 
gali pavykti be proto, tačiau be jo jie negali išsilaikyti nei 
sukelti didelius ir naudingus padarinius. Daugelis sėkmin- 
gai pradėtų didelių darbų nyksta ir blogai baigiasi todėl, 
kad jiems vadovavo ne protas, bet pernelyg didelė aistra. 
Savo darbuose bei atradimuose žmogaus intelektas taip pat 
turi drąsių ir pavojingų sumanymų, kurie, protui nevado- 
vaujant, nyksta ir žlunga taip kaip kiti žmogaus darbai. 
Galima sakyti, kad tik pats protas jiems suteikia vertę ir 
stabilumą. Dailiuosiuose menuose neprotingas grožis yra 
arba laikinas ir menkas, arba tai joks grožis - tai blizgutis, 
kuris savo naujumu ar regimybe mus suvedžioja tol, kol 
protas jo neišsklaidys ir neužgesins. 

Galbūt ne vienas romantikas arba pasipiktins, arba pasi- 
juoks, kad pastabose dėl šios rūšies raštų pacitavau Horacijų 
ir romantizmą vertinau pagal dėsnius, kuriems jis nepaval- 
dus. Tačiau aš sekiau tik proto taisyklėmis, nes nežinau kito 
kelio apsvarstant intelektinius darbus ir nustatant jų trūku- 
mus arba pranašumus. Horacijaus taisyklėse matau tiesos ir 
grožio pavyzdį, matau pasaulio ir žmogiškųjų sujaudinimų 
žinojimą, matau mokslu nupoliruotą meną ir bendruomeni- 
nių priedermių vadovaujamą talentą, matau žmonėms skir- 

tas Žinias, talpinamas ne į kažin kada buvusį prasčiokų sta- 
čiokiškumą, bet į nušlifuotos draugijos bendravimą, t. y. ne į 
tai, kuo žmonės kadaise galėjo būti, bet į tai, kuo jie dabar 
yra. Teatrai miestams ir jų gyventojams skirti pramogai ir 
žinioms, juos linksminant pasakoti apie papročius, išmintin- 
gumą ir skonį; nežinau ar tokius susirinkimus dera smaginti 
kaimo bobų nesąmonėmis? Tikrasis menų grožis nebijo pro- 
to- priešingai, visiškai pasiduoda jo patikrinimui. Kodėl me- 
no kūriniai kuo ilgiau išlieka, tuo daugiau įgyja pagarbos, 
tuo labiau mums kelia nuostabą? Mat, kuo ilgiau protas į 
juos įsižiūri, kuo tiksliau net smulkmeniškai apsvarsto, tuo 
daugiau juose mato tiesos ir talento. Literatūroje graikų ir 
romėnų kūriniai keli tūkstančiai metų nesiliauja žmones ste- 
binę ir teikę malonumą; jau šimtą metų išliekantys Racine'o 
ir Moliere'o kūriniai kuo labiau apsvarstomi, kuo giliau pa- 
grindžiami, tuo rodosi esą gražesni. Man atrodo, kad net pats 
skonis dailiuosiuose menuose, suvokiant smulkius dalykus 
ir juos subtiliai jaučiant, yra ne kas kita, o tik instinktyvus 
protingumas. Tad protas yra tik klaidingo grožio priešas, ta- 
čiau didelis pastovaus ir tikrojo grožio išmėginimas bei pa- 
rama, tik jis vienas jį sėkmingai gina nuo nežinojimo ir pavy- 
do smūgių ir jam suteikia nemirtingumą. 


Dabar pažiūrėsime, į ką atveda protingumo vengimas ro- 
mantizme. Jo pagrindinė taisyklė ši: žmogaus vaizduotės ne- 
varžyti jokiomis meno taisyklėmis, suvokiant, kad laisva nuo 
bet kurių potvarkių vaizduotė laisvai savavaliaudama gim- 
dys stebuklus. Iš visų žmogaus sielos gebėjimų vaizduotė 
yra veikliausia, bet be žaboklių ji taip pat pavojingiausia ir 
žalingiausia. Visi bedievystės prasimanymai, visos prietarų 
nešvankybės klaidingose religijose, visos keistenybės ir be- 
prasmybės filosofijoje yra palaidos vaizduotės darbai. Ji ly- 
giai paslaugi dorybei ir nusikaltimui, ji - grožio ir šlykštynių 

"motina, tiesos ir kišidų kūrėja. Pasaulio ir mokslų istorija 
mums rodo, kad vaizduotė intelektiniame gyvenime yra tai, 
kas yra aistros Žmogaus gyvūniškajame gyvenime, t. y. di- 
džių dorybių ir nusikaltimų, didžių tiesų ir bjaurių klastočių 
šaltinis. Man atrodo, kad žmonėms literatūros mene tartis su 
nesivaržančia, be vadelių ir taisyklių vaizduote yra beveik 
tas pat, kaip palaidas aistrąs paskirti moralinio gyvenimo tai- 
sykle ir tiek intelektinį, tiek visuomeninį pasaulį paversti aud- 
ros, smurto ir nuniokojimo sritimi. Todėl romantizmo tai- 
syklė tikrajam genijui nereikalinga, o visuotinai pateikiama 
tarsi naujos literatūros rūšies taisyklė yra atviras kelias dary- 
ti pakvaišėlius. Tačiau ji nėra išgalvota be pagrindo. Atkreip- 
kime dėmesį į šiaurės vokiečių mokyklą ir pastebėsime, kad 
ten šiandien viskas siekia visuotinio romantizmo. 


Kaip greitai žmonės atsisakė stebėjimo ir patyrimo ir 
tos Locke'o įrodytos nuostatos, kad visi mūsų pažinimai 
prasideda pojūčiais; kaip greitai įsikalė į galvą, kad sielai 
būdinga kažkokia paslaptinga beribio matymo galia, kad 
ji turi įgimtas žinias, kurias reikia patirti ne pasitelkus moks- 
lus, ne iki šiol nurodytais metodais, bet sielą įvedus į nepa- 
prastą būties būvį, - šiame naujame tyrimo pasaulyje jau 
reikėjo atsisakyti visų proto taisyklių. Įprastinė kalba jau 
negalėjo tarnauti pojūčiais nepasiekiamiems reiškiniams. 
Todėl buvo sukurta mistinė kalba, įgusta aiškinti tai, ko 
nei rašantysis, nei skaitantysis nesupranta, ir visas vadina- 
mosios filosofijos mokslas sudėtas tarsi iš naujojo tikėjimo, 
kupino nesuprantamų paslapčių, straipsnių*. Visi mokslų 


*Vokiečių moksliniame žurnale skaičiau naujosios logikos recenziją, 
kurioje autorius pataria saugotis matematikų kaip labai pavojingų žmonių 
naujosios filosofijos augimui ir pažangai. Čia jo taiklaus įžvalgumo nejma- 
noma nuginčyti. 

potvarkiai ir žinios jau niekam netinka, nes ten viskas pri- 
klauso nuo pojūčių atplėštos sielos apraiškos. Todėl meta- 
fizikai ieško tos apraiškos kelių, juos aiškina ir nurodo. Li- 
teratai apraiškoje ieško naujų grožybių, o medikai taip pat 
apraiškoje išklausinėja gydymo metodų. O kad viena kitai 
patarnautų ir pažintų šių naujų atradimų sąryšį, literatūra 
teatrą apraizgė velniais, o medicina darbuojasi rengdama 
egzorcistus. Sapnus, konvulsiškus gandus ji, kaip kadaise 
Dodonoje“, laiko tiesos nuosprendžiu ir sąmoningai žmo- 
nėms sukelia nervų ligas, kad iš jų sužinotų gydymo me- 
ną. Tad netrukus imsis žmonėms sukelti pamišimo prie- 
puolį, kad iš jo sužinotų išmintingumo taisykles. Šie bar- 
bariškumai turi jau ne juokinti, bet karčiai nuodugniai 
nuliūdinti tos tautos mokslininkus ir talentingus žmones, 
matant, kad jų mokykla šiandien jaunimui pavirto užkra- 
to mokykla. 

Štai į ką atveda užsispyręs reikšmingumo geismas ir 
originalumo ambicija! Ją puikiai nupiešė Horacijus, pavaiz- 
davęs poetą, kuris šaltakraujiškai metėsi į degančią Etną, 
kad taptų dievu. 


Deus immortales haberi 
Dum capit Empedocles, ardentem frigidus Aetnam 
Insiluit. Sit jus, liceatgue perire poetis. 
Ars poetica". 


Juk net ir tas romantizmo mokslas nėra naujas išradi- 
mas, jis tėra senos dievotų idealistų sektos pažiūrų perdir- 
bimas, į sektą įsipainiojo garsus ir iškalbingas Mallebran- 
che'as; o šie idealistai teigė, kad savo pažinimuose mes vi- 
siškai nepriklausomi nuo pojūčių, Dieve viską juntame, 
pažįstame ir mąstome. Tad Krasickis gerai parašė: 


Kvailystės drąsa filosofą daro galvočiumi. 
Satyra Galvočius. 

Mes, lenkai, šią šlovės sritį palikime svetimiesiems, bū- 
kime kuklesni savo sumanymais ir laikykimės proto. Klau- 
sykimės Locke'o teorijos filosofijoje, Aristotelio ir Horaci- 
jaus potvarkių literatūroje ir Bacono taisyklių stebėjimo ir 
patyrimo moksluose. Bėkime nuo romantizmo kaip išda- 
vystės ir užkrato mokyklos! 

Romantizmas pataria atsisakyti visų meno taisyklių, kad 
nepriklausomybėje įgytų vertę; mes nutariame vengti sa- 
vivalės ir palaidumo, nes jie veda ne į reikšmingumą, bet į 
anarchiją ir barbariškumą. 

Romantizmas sako: mulkinkime žmones, rodykime 
jiems nesąmones, panaikinkime mokslo ir proto dėsnius, 
kad nebūtų mus teisiančios taisyklės! Mes du tūkstančius 
metų gerbiame paskirtus dėsnius, kuriuos patvirtino tiesa 
ir patyrimas; jiems pakluskime, nes jie davė tokius įžymius 
žmones, kokių romantizmas dar nepagimdė ir, matyt, nie- 
kada nepagimdys. Pagalvokime, juk naujovė be taisyklių 
gali būti keistenybė arba išdidžių protų neviltis, taigi pa- 
vojinga priemonė krašto apšvietai. Stenkimės rašyti ir mąs- 
tyti taip, kad niekada nebijotume tiesos, malonumo ir sko- 
nio tribunolo teismo. 

Romantizmas sako: Euripidas, Sofoklis, Moliėre'as ir Ra- 
cine'as yra per daug subtilūs, jiems sunku prilygti, likime 
šekspyrais žinodami, kad Shakespeare'u netampama taip, 
kaip tampama grafu arba baronu. Pamąstykime, juk visi 
žmonių susitarimai demonstruoti genijų arba jo būdingus 
kūrinius yra juokingi ir veltui, nes genijus - tai iš prigim- 
ties privilegijuota būtybė, kurios neįstengs sukurti jokie 
žmonių potvarkiai ir sutartys; mėgdžiodami Shakespear'ą, 
galime užsikrėsti jo klaidomis, bet niekuo nepasiekti jo di- 
dingumo, tuo apšvietą traukiame atgal dviem amžiais, nie- 
kiname skonį, jei tauta jį turi, ir kreipiame žmones į nepro- 
tingumą. Neišprusimas ir storžieviškumas gadina talentą, 

nesuteikdami jam jėgos, tuo tarpu mokėjimas elgtis visuo- 
menėje ir kultūra jį praturtina, puošia ir jo kilmingąjį didu- 
mą daro žavesnį ir ištaigingesnį. Todėl įžymių žmonių 
aukštas mintis apmąstome ir jomis rūpinamės, nes jos mus 
tobulina, bet atmetame jų klaidas ir neigiamus bruožus, 
nes tai mus žemina ir gadina. Ydos ir trūkumai priskiriami 
blogam auklėjimui, išsiblaškymui arba aistroms, o pačios 
tikrosios grožybės priskirtinos skaistaus talento jėgai, taigi 
ne pirmosios, bet antrosios mums turi būti pavyzdys. 
Romantizmas dar atmeta patyrimą, sukelia vaizduotės 
maištą prieš protą ir tarp Žmogaus gebėjimų įžiebia tarsi pi- 
lietinį karą. Tų suokalbiškų kurstymų neklausykime, nes gra- 
žiausi žmogaus intelekto kūriniai yra visų sielos galių tai- 
kos, santarvės ir harmonijos vaikai, sielos galios viena su 
kita jungiasi ir viena kitai pagelbsti juos paskelbdamos. Ne- 
siimkime rungtis su jokia svetima tauta, nė vienai nepavy- 
dėkime jos šlovės ir pranašumų, bet stenkimės gausinti sa- 
vuosius. Tik tėvynėje, mūsų tautiečių turte ir gėrybėse ieš- 
kome reikšmės ir šlovės, nes tautos populiarumas užsienyje 
gimsta ir kyla iš didelio tėvynės pranašumų daugio. 
Rašiau Vilniuje 1818 m. gruodžio 12 d. 


APIE 
METAFIZIKĄ 


LV asnas savo kūrinių rašiau, kad metafizika apibrėžta 
reikšme yra mokslas, svarbus mažam skaičiui žmonių, nuo- 
dugniai išsilavinusių ir gebančių plačiai aprėpti objektus, bet ji 
labai pavojinga šaliai, tik pradedančiai kaip reikiant mokytis“. 
Šią savo nuomonę noriu paaiškinti. 

Aristotelis savo kūriniuose tyrė ir tokius objektus, kurie 
nepriklauso nei fizikai, nei logikai. Jo kūrinių rinkinyje jie 
buvo išdėstyti po fizikos kūrinių, dėl to juos ir pavadino me- 
tafizika, t. y. objektų, kurie išeina už fizikos ribų arba ku- 
riems suprasti reikia išankstinių fizikos žinių, tyrimu. Šiuo 
pagrindu vėliau! buvo sukurti atskiri mokslai, padalyti į ke- 
turis skyrius, būtent: apie būtį apskritai (de ente) - tai ontolo- 
gija, apie visatą - kosmologija, arba makrokosmologija (scien- 
tia universi), apie žmogaus sielą - pneumatologija ir apie Die- 
vą, kiek apie jį sprendžiama proto jėga, - prigimtinė teologija 
(theologia naturalis). Tie, kurie seniai žinomiems dalykams 
mėgsta suteikti naujus pavadinimus ir iš atskirų traktatų kurti 
naujus specialius mokslus, prie samprotavimų apie sielą pri- 
dėjo samprotavimus apie sielos ir kūno ryšį ir tai pavadino 
antropologija, nors šis mokslas seniau įėjo į pneumatologi- 
ją, kurioje buvo nagrinėjamas žmogaus sielos ir kūno ryšys 


*Sniadecki J. Žywot literacki Kottątaja // Pisma rozmaite, t. |. — Wilno, 
1818, s. 113. 


— 119 — 


. Janas Sniadeckis 


"(de commercio animae cum corpore). Anksčiau šį mokslą vadi- 
no mikrokosmologija, arba mokslu apie „Mažąjį pasaulį“, 
taip suprasdami žmogų kaip sudarytą iš dvasios ir kūno, 
todėl jį ir pavadino „mažuoju pasauliu“. Čia aš nekalbu 
apie įvairius pakitimus, kuriuos patyrė šis mokslas, nes tai 
duotų mažai naudos ir mano temai visiškai nereikalinga. 
Senosios filosofijos raida baigėsi metafizika, kurią laikė 
žmogaus minties įvairiose žinijos srityse aukščiausia pa- 
kopa ir viršūne. Šis mokslas objektus tyrė mintimi išskir- 
damas požymius, bendrus daugeliui kitų objektų. Dėl to 
vėliau kiekvieną abstraktų mąstymą, tiriantį bendrąsias ku- 
rios nors rūšies tiesas, kaip grynosios ir plačiausios reflek- 
sijos veiklą, pavadino metafizika. Tai reiškia, kad objektai 
apimami plačiau ir bendrosios bei visuotinės tiesos išgau- 
namos iš jų bendrųjų ypatybių, tad žmogaus mintys nuo 
reiškinių, nuo atskirų suvokimų, nuo jusliškų įspūdžių pa- 
kylėjamos į vieną jas siejančią grandį, į priežastis, arba dės- 
nius, kurių rezultatas ir yra mintys. Šia prasme kiekvienas 
sutvarkytas mokslas turi savo metafiziką, ir, jei tai teisinga 
metafizika, tai ji yra pati svarbiausia ir naudingiausia moks- 
lo dalis, labiausiai skatinanti mokslo augimą ir panaudoji- 
mą. Apie ją kartu su J. J. Rousseau galima pasakyti, kad ji 
yra „proto akis“*. Jusliški įspūdžiai, atskiri padariniai ir 
suvokimai kiekviename moksle tėra žinios, mokslingu- 
mas ir medžiaga, bet nesudaro mokslo, kuris susideda iš 
idėjų ir bendrųjų tiesų, susiejančių tarpusavyje tuos pa- 
vienius padarinius ir parodančių, kaip jie vieni nuo kitų 
priklauso arba kaip vieni kyla iš kitų. Tikrasis mokslas yra 


*„La veritė gėnėral et abstraite est le plus prėcieux de tous les biens. 
Sans elle I'homme est aveugle, elle est V'oeil de la raison“2. IV Promenade. 
Oeuvres posthumes, tome IX. 

intelekto veiksenos rezultatas ir gija samprotavimų, besi- 
remiančių paprastais, tikrais ir pastoviais reiškiniais, gerai 
suprastais ir tiksliai išanalizuotais. 

Kiekviena nuodugniai įrodyta ir protu tvarkingai išvesta 
teorija, kiekviena gilesnė negu paprastas mechanizmas są- 
voka, atvesta iki bendrųjų principų ir pradinių tiesų; kiek- 
vienas vienų tiesų jungimas protu su kitomis tiesomis, jų 
išvedimas, kaip sakoma, iš jų giminės, jų kilmės ir eilės, 
kurios reikia laikytis samprotavimuose, kad visas mokslas 
sudarytų tarsi nenutrūkstančią giją, išvyniotą iš vienos 
sruogos; kiekvienas aiškus ir tikslus nustatymas ribų, ku- 
rios apibrėžia kiekvienos visuotinės tiesos reikšmę, galio- 
jimą ir įtaką, — visa tai sudaro mokslo metafiziką. Kaip ma- 
tome, ši metafizika yra ne kas kita, o tik proto pridėjimas ir 
taikymas reiškiniams, įvykiams ir pavieniams padariniams. 
Tokia metafizika įgalina sukurti gerą nomenklatūrą, t. y. 
sudaryti specialius pavadinimus ir tikslią mokslo kalbą, ji 
mums parodo daiktų skirtingumus arba panašumus ir ana- 
logijas, palengvina mokslų įsisavinimą ir supratimą, nes 
tvarkingos mintys ir specialūs pavadinimai yra patikimiau- 
si dėmesio kelrodžiai ir atminties atramos. Ši metafizika 
būtina, nes be jos nebūtų menų ir mokslų; ji svarbi, nes ji - 
žmogaus intelektinių gebėjimų tikrasis lavinimas; ji nau- 
dinga, nes tiria mus liečiančius daiktus, gvildena jų savy- 
bes ir įgalina juos pažinti bei taikyti, t. y. mus lavina pažin- 
ti daiktus ir moko jais pasinaudoti. 

Bet kad atneštų šią naudą, mokslo metafizika turi išsi- 
vaduoti iš klaidų ir apsirikimų. Klaidinga metafizika išve- 
da iš tiesos kelio, žmogaus intelektui nurodo klaidingą 
kryptį, didina vaidus, ginčus ir daugina sektas; atitraukia 
dėmesį nuo daiktų ir jį kreipia į vizijas, dėl toji kliudo teisin- 
gai mokslo plėtrai. Tai patvirtina visų mokslų istorija. Klai- 
dinga metafizika gali atsirasti tik dėl klaidingų jutimiškų 

stebinių ir klaidingo arba netikslaus samprotavimo. Visos 
suklydimo versmės susieina ir suteka į šias dvi priežastis. 
Aš labai nutolčiau nuo savo temos, jei ketinčiau analizuoti 
visa tai, kas pažeidžia ir iškreipia mūsų jutimus ir mintis. 
Viso to sekmuo tas, kad mes daiktams priskiriame arba tai, 
kas jiems nebūdinga, arba daugiau ar mažiau tai, ką dera 
priskirti. Gera. mokslų metafizika privalo turėti du tiesos 
požymius: tikrumą ir tikslumą. Tikrumas reiškia tyrimą tik 
to, kas yra daiktuose; čia neturi būti pasivaidenimų, išanks- 
tinių nuostatų, fantazijos ir aistros padarų, nes jie paimti iš 
mūsų, o ne iš daiktų. Intelektinė veiksena turi būti tiksli, 
kad protas, pakildamas virš atskirų padarinių, savo išva- 
dose ir bendrosiose idėjose daiktams priskirtų tik tai, kas 
būtinai kyla iš tų padarinių; čia atsiranda ir tikri sunku- 
mai, ir didžiausi pavojai. Beveik visi metafiziniai suklydi- 
mai moksluose kilo iš perdėjimo, arba eksageracijos; tiesa, 
pasitaiko klaidų ir dėl sumažinimo, kaip sakoma, dėl defi- 
cito, — kai bendrosios tiesos reikšmė neišplečiama iki jai 
būdingų ribų. 

Prieš eidami toliau, pažymėsime suprantamas išvadas 
iš to, kas buvo pasakyta. Pirma, kad sukūrus mokslinę me- 
tafiziką, reikia tiksliai ir detaliai žinoti visus įvykius, reiš- 
kinius ir medžiagą, nes jie sudaro tą pagrindą, kuriuo turi 
remtis visa intelekto veikla, susiejanti ir apimanti šias ži- 
nias. Antra, nuodugni ir tiksli mokslo metafizika yra aukš- 
čiausio rango protų kūryba, nes čia reikia atrasti nemato- 
mą mazgą, jungiantį į vieną grandį tas atskiras ir įvairias 
žinias. Trečia, moksle, kur reikia aprėpti tiek objektų, ne 
tik negalima būti metafiziku, bet net geru vertintoju, neįgi- 
jus tikslaus visą mokslą apimančio žinojimo. Dėl to lengva 
suprasti, kokius svaičiojimus moksluose pateikia tie taria- 
mieji filosofai, kurie, nuodugniai neišstudijavę nė vieno 
mokslo, skelbia visuotinius žmogaus proto dėsnius; šie į 

universalumą pretenduojantys mentoriai dėsto potvarkius 
kaip mokyti to, ko patys nežino; jie yra aklieji, mokantys 
regėjimo meno. Štai kodėl kiekvienas, gerai išmanantis kurį 
nors mokslą ir įpratęs moksliškai mąstyti, negali nesijuo- 
kęs, o dažnai ir ne be pasipiktinimo skaityti mūsų amžiuje 
prisiveisusių „įstatymų leidėjų“, „daktarų“ ,įvairiausių pla- 
nų ir projektų sudarinėtojų svaičiojimų ir beprasmybių, pa- 
galiau tų prekiautojų literatūra, kurie pateikia ir parduoda 
kaip mokslą neprotingumo ir įžūlumo produktą, juo už- 
krėsdami ir suvedžiodami žinių trokštančią jaunuomenę. 
Juk net Žmogui, įsigilinusiam į kurį nors mokslą ir tikrai 
jame nusimanančiam, kartais sunku išvengti klaidų ir su- 
klydimų, kai kalbama apie visuotinę ir metafizinę to mokslo 
sampratą, nes, pakilęs virš pavienių žinių sferos, savuoju 
plačiu ir tolimu reginiu lengvai gali nepastebėti ir praleisti 
smulkius atvejus ir įvykius, taigi savo idėjoms ir teiginiams 
suteikdamas pernelyg plačią apimtį. Apskritai tariant, min- 
čių apibendrinimo menas visur kupinas didelių pavojų. Net 
matematikos mokslai, nors jie yra bemaž tikslumo viršūnė 
ir pavyzdys, vis dėlto negali išvengti šių pavojų; tai būna 
tuo atveju, kai mes nekreipiame pakankamo dėmesio į skai- 
čiavimo pobūdį arba netiksliai vertiname jo reikšmės sferą. 
Skaičiavimas yra menas išreikšti kitimus ir kombinacijas, 
kurias matematiniuose tyrimuose gali įgauti dydžiai ir jų 
santykiai. Šis menas apibrėžiamas tiksliomis veiksmų tai- 
syklėmis ir mūsų mintis bei samprotavimus visuomet lai- 
ko teisingumo rėmuose: jei pradinės prielaidos teisingos, 
tai, esant sąlygai, kad visi minčių lyginimo, taikymo ir są- 
sajos metodai ir būdai taip pat teisingi ir akivaizdūs, re- 
zultatai taip pat turi būti teisingi. Gautų rezultatų išraiška 
yra tarsi gautosios tiesos geografinis žemėlapis, rodantis jos 
sudėtį, apimtį ir ribas. Kiek skaičiavimas yra tiesos pasieki- 
mo priemonė, tiek jis yra ir kriterijus nustatant jos tikslumą 

ir apimtį. Skaičiavimui būdinga sunki ir gili metafizika, ku- 
rios nežinant, tegalima būti mechanišku sąskaitininku, bet 
negalima būti geometru, gebančiu įveikti sutiktas sudėtin- 
gas kliūtis arba,atrasti naujas tiesas ir požiūrius*. 

Minčių apibendrinimo menas itin pavojingas, nes jis kartu 
yra ir didžiųjų tiesų, ir didelių saklydimų šaltinis; tik vieno- 
je matematikoje yra neklaidingi keliai ir apibrėžimai. Todėl 
tos žmogiškojo žinojimo sritys, kurioms buvo suteikta geo- 
metrinio skaičiavimo forma ir kurios ja rėmėsi, buvo gero- 
kai išplėtotos, praturtintos svarbiomis tiesomis, jos stovi ku- 
pinos tikrumo ir stovės nepajudinamai. O kur šis skaičiavi- 
mas negali padėti, ten bemaž viskas siūbuoja dėl netvirtumo: 
vienos teorijos griūva ir užleidžia vietą kitoms, o mokslai 
dėl to, kad kiekvieną dieną didėja stebėjimų ir patyrimų skai- 
čius, beveik neišeina iš revoliucijų ir kitimų būvio. Kas gi 
turėjo įvykti vadinamojoje filosofinėje metafizikoje, kurioje 
nėra jokių tikslių ir griežtų taisyklių suvaldant minties api- 
bendrinimą? Ogi tai, kad joje vizijų, keistenybių i ir fantazijų 
pasaulis laikomas tiesos ir proto pasauliu. Žmogaus inte- 
lektas, įmestas į kupiną pavojų jūrą ir netekęs vairininko, 
žaboklių bei atramos, galėjo tik sverdinėti ir nykti sapnuo- 
se, subtiliuose žodžių ir nuomonių rezginiuose, tačiau tam- 
siuose, silpnuose ir neapčiuopiamuose. 

Metafizika kelia sau tikslą ištirti vaizdinių pradžią ir 
atsiradimą, nustatyti tikrumo, kurį gali turėti intelekto 
veiksmai ir žmogiškasis pažinimas, pagrindus, požymius 
ir laipsnį ir iš viso to sukurti bendrąją mąstymo teoriją. Nu- 


*Gerai suprasta ir išdėstyta geometrinio skaičiavimo metafizika būtų ne- 
paprastai svarbus dalykas, apie kurį iki šiol, kiek man žinoma, niekas nera- 
šė. Pirmajame savo darbo apie algebrinį skaičiavimą tomeš aš nubrėžiau 
pirmuosius jos kontūrus; bet čia kalbama apie darnų ir sistemingą šio moks- 
lo, abstrahuoto iš visų skaičiavimų, išdėstymą. 

grimzdę į šiuos tyrimus, graikų filosofai pasiskirstė į sek- 
tas. Nuo viduramžių iki Bacono laikų, t. y. beveik iki XVII a. 
vidurio, filosofija, arabų atnešta į Europą, buvo užimta grai- 
kų sektų idėjomis ir neapsunkino savęs daiktų pažinimu, 
ji vertėsi žmonių sprendimų ir nuomonių pažinimu. Iš grai- 
kų keistenybių, svajų ir perdėjimų išriedėjo europietiškos 
keistenybės ir nesąmonės. Daiktus tiriantys mokslai šias 
nesąmones išjuokė ir nuslopino, bet jos praeito amžiaus pa- 
baigoje ir dabartinio amžiaus pradžioje atgimė Šiaurės Vo- 
kietijoje, ir žmonijos moksluose vėl pradėjo sklisti jų pra- 
gaištingas užkratas, nukreipdamas intelektą nuo daiktų į 
fantazavimus, kliudydamas plėtotis mokslams ir žmones 
gramzdindamas į didelį nemokšiškumą. 

Yra du žmogiškojo pažinimo pradai - jutimiški įspū- 
džiai ir proto veiksena. Pirmieji kyla iš išorinių daiktų, ant- 
roji yra mumyse. Tai aiškindami, metafizikai pasidalijo į 
daugybę sektų, kurias visas, senąsias ir dabartines, galima 
jungti į šias keturias. Pirmieji viską priskiria pojūčiams, ap- 
sistoja ir įklimpsta pačiuose patyrimuose ir stebėjimuose; 
jie vadinami empirikais, arba materialistais. Antrieji visai 
nevertina pojūčių ir tvirtina, kad jie mus suvedžioja bei ap- 
gauna; abejodami kūnų būtimi, arba egzistavimu, jie lai- 
ko, kad žmonės apimti amžinojo miego ir vaikosi šmėklų, — 
tokie vadinami idenlistais. Tretieji protu visiškai nepasitiki 
ir tvirtina, kad jis negali nieko tikro nei atskleisti, nei mo- 
kėti, — šie vadinami skeptikais. Ketvirtieji, dogmatikai, viską 
priskiria grynajam protui ir tikru laiko tik tai, kas žinoma 
a priori, t. y. išvesta iš grynojo proto principų. Idealistai ir 
skeptikai — tai sektos, skelbiančios netikrumą ir nusivyli- 
mą; empirikai perdėtai pasitiki pojūčių parodymais, dog- 
matikai — pačiu protu. 

Atgaivinęs pastarųjų mokslą, Kantas panorėjo triumfališ- 
kai baigti su senais ir pamirštais kivirčais. Jis iškėlė klausimą, 

kaip žmogaus intelektas save pateisina savo paties akyse ir 
ar juo įgytas žinojimas yra tikras ir teisingas? Tuo jis manė 
pateiksiąs pagrindą išaiškinti mąstymo paslaptį. Kaip jis tai 
daro? Pirmiausia jis žmogaus intelektą traktuoja esant dve- 
jopo būvio: vieną laiko veikiamu pojūčių ir jiems padedant 
mąstantį — šį intelektą vadina empirinių; antrąjį laiko nuo 
pojūčių nepriklausomu ir nuo jų atitrūkusiu - šį vadina gry- 
nuoju ir jam priskiria tam tikras tiesas ir dėsnius, kurie ne- 
kyla iš pojūčių ir pranoksta bet kurį jutimą. Kantas klausia: 
kas kiekviename pažinime yra pojūčių veiksenos rezultatas 
ir kas — paties intelekto veiksenos rezultatas? Šiam pagrin- 
diniam klausimui išspręsti jis atgaivina senąją miglotą ir pai- 
nią peripatetikų materijos ir formos koncepciją. Jis suskaidė 
ir suskirstė intelekto ir įsivaizdavimo gebėjimus, jiems su- 
teikė formas, pavadino jas kategorijomis, kurių nustatė dvi- 
dešimt penkias. Tiems paskirstymams ir formoms suteikė 
pavadinimus, iš kurių susidarė jo miglota, paini ir nesupran- 
tama terminija, o iš jos — ištisas mokslas, sudarytas iš nesu- 
prantamų žodžių, kuriame į nenatūralias abstrakcijas įvilk- 
tas ir jose nugramzdintas intelektas nieko negali nei regėti, 
nei suprasti. Pavyzdžiui, kas gi supras, kad laikas ir erdvė 
(spatium) yra jusliškumo formos, kad Dievas, žmogaus sie- 
la, visata yra proto formos ir t. t. Šia tikrai mistine koncepci- 
ja jusliškus įspūdžius laikydamas regimybėmis, Kantas bū- 
tinai grimzta į idealizmą; kita vertus, bet kurį tikrumą grįs- 
damas kažkokiais protui būdingais pradais ir dėsniais, jis 
pasidaro dogmatiku. Visas kriticizmo (taip Kantas jį pava- 
dino) mokslas yra ne kas kita, o tik senos scholastinės keis- 
tenybės ir perdėtos spekuliacijos, apvilktos tokia neaiškia ir 
tikrai barbariška kalba, kad miglotumu ir galvos susukimu 
pralenkė visas senąsias fantazijas. Kas miglotai kalba, tas 
pats savęs nesupranta arba stengiasi suprasti tai, ko negali- 
ma suprasti. Štai kodėl kiekvienas miglotas mokslas yra ar- 

ba įtartinas, arba klaidingas. Vieni Kanto šalininkai, iškan- 
kinti tų aukštų spekuliacijų apmąstymo, eikvojo jėgas ap- 
mąstydami viso mokslo pagrindus. Kiti, naujus žodžius lai- 
kydami naujais objektais, o naujus objektus —- mokslo reikš- 
mingumu, įsivaizdavo esą pajėgūs duoti direktyvas visiems 
mokslams. O kokia nauda iš viso to? Ar kriticizmas atrado 
nors vieną naują ir visų pripažintą tiesą, protui padedančią 
pažinimo keliuose ir vertinant jame sukauptas Žinias? Ne, 
moksle iš miglotų ir neaiškių pradų, iš nesuprantamų abst- 
rakcijų kalbos niekuomet nieko aiškaus neišėjo ir negalėjo 
išeiti. Taigi gerai, nors ir kita prasme, yra pasakęs Jacobis, 
kad kriticizmas yra „transcendentaline kalba išreikštas ir ro- 
domas nežinojimas“. Jį drąsiai dar galima vadinti tuštybės 
ir literatūrinių šarlatanysčių mokymu, siekiančiu žmogaus 
intelektų iškreipti iš teisingo kelio ir nugramzdinti į tirštas 
neaiškumo ir nesuprantamumo miglas. Mąstymo formų 
koncepcija yra tikras proto iškraipymas; ją sukūrė Aristote- 
lis, kad įveiktų graikų sofistus; ją atgaivino ir perdirbo Kan- 
tas, kad mokslo pasaulį pripildytų sofistų. Rezultatai paro- 
dė, kad čia Kantas neapsiriko, o kartu jie parodė ir tai, kad 
Kantas svaigulį palaikė mąstymu. Nuodugnus mąstymas 
nepriklauso nuo formos ir jos nereikalingas; jis priklauso nuo 
pagrindinių priežasčių ir įrodymų pažinimo, nuo įžvelgi- 
mo vieną tiesą glūdint kitoje tiesoje ir nuo įvertinimo, kiek 
idėja arba legenda artima neabejotinai tiesai. 

Argi tai ne tikras žmogaus apakimas, kartu ir jo proto 
nelaimė, kai jis iš žmogiškųjų keistenybių ir beprasmišku- 
mų kuria mokslą, kurį vadina filosofija? Kokia liūdna ap- 
švieta, kuri, užuot žmogų supažindinusi su daiktais, jį ve- 
da į tamsią vizijų bedugnę ir į bepročių ligoninę! Kitos tau- 
tos ir jų nuodugnūs mokslininkai su panieka žiūri į šią 
šarlatanybę, bet ja užsikrėtusios vokiečių galvos panoro 
mokslus perdirbti pagal jos fasoną, vietoj įprastų ir aiškių 

"minčių įvesdamos miglotą, nesuprantamą ir mistinę kal- 
bą. Tai buvo tikras sąmokslas, siekęs užtemdyti žmogaus 
intelektą, kuris truko neilgai ir, atrodo, daugiau žalos pa- 
darė knygų pardavėjams negu mokslams; sąmokslui žlu- 
gus, jo vadeivos tapo pajuokos ir patyčių objektu. Kokia 
būtų buvusi nelaimė, jei šis siautulys būtų atsiradęs epo- 
choje, kai apšvieta tik prasidėjo, kai žmonės dar neturėjo 
tikslios sampratos, kas yra teisingas ir nuodugnus moks- 
las. Tada jis žmogiškąsias sąvokas galbūt keliems amžiams 
būtų įstūmęs į letargą ir suparalyžiavęs. Metafizikai (apie 
kuriuos čia kalbama) niekada neatrado nė vienos naudin- 
gos tiesos*, nepadarė jokios paslaugos nei žmogaus pro- 
tui, nei mokslams. Graikijoje iš šios mokyklos išriedėjo 
sofistai ir vingrybių mėgėjai, kurių šarlataniškumas taip 
skaudino Sokratą ir kitus nuodugnius Graikijos mąstyto- 
jus. Panašūs metafizikai, Europoje vadovavę nuo arabų 
epochos iki Bacono laikų, priveisė klaidingų mokslų, to- 
kie buvo scholastika, astrologija, alchemija ir t. t., ir t. t. 
Mokslininkus jie suskaldė į partijas ir sektas, kurios visos 
ginčijosi dažniausiai dėl nesuprantamų terminų ir nei sa- 
vo sąvokomis, nei savo kalba negalėjo pakilti iki teisingų, 
aiškių ir tvarkingų vaizdinių ir išraiškų. Apskritai tariant, 
metafizikai buvo didžiausia kliūtis mokslams plėtotis, jie 
juos užkrėtė ir suteršė. Tai aš rašau iš savo patyrimo, nes 
kūrybingiausią gyvenimo dalį išeikvojęs metafizikos stu- 
dijoms, iš pradžių ją laikiau aukščiausia išmintimi. Bet, kai 
vėliau ėmiausi teisingų ir nuodugnių mokslų, supratau jos 
nenaudingumą ir siekio ją perprasti žalą. 


*„Jamais le jargon de la metaphysigue n'a fait decouvrir une seule vėritė, 
et il a rempli la Philosophie d'absurditės, dont on a honte, sitėt gu'on les 
depouille de leurs grands mots“*. J.-J. Rousseau. Emile, t. II, p. 36, ėdit. 
d'Amsterdam, 1762. 

Nuodugniai pažinti visas mokslo dalis, sukurti aiškų, 
tvarkingą ir bendrą visumos vaizdinį, prieiti bendrą po- 
žiūrį į žmogiškąjį pažinimą ir iš jo turėti naudos tolesnei 
mokslų plėtotei — tai tikrai puikus ir kilnus ketinimas. Bet 
tokį didingą statinį reikia mūryti ne ant savų fantazijų, ne 
ant nesuprantamų žodžių ir abejotinų sektos nuomonių, 
bet remiantis tikromis ir gerai ištirtomis žiniomis, aiškio- 
mis ir neprieštaringomis tiesomis. Taip darė tikrai įžymūs 
mokslininkai, kuriems tiesa buvo dievaitis, genialumas — 
palydovas, visuotinė nauda - tikslas; mes jiems dėkingi už 
tai, kad jie nutiesė gerą kelią į tikruosius mokslus. Baconas 
mums pateikė tikrąjį žinių pavyzdį įvairiose moksluose, 
nurodė kiekvieno mokslo tikrąjį objektą ir tikslą. Locke'as 
paneigė klaidingą įgimtų idėjų teoriją, išaiškino paslaptį, 
kokiu būdu nuo jusliškų įspūdžių pakylama iki bendrųjų 
idėjų; jis įrodė, kad nėra nė vieno vaizdinio, nė vienos ben- 
drosios idėjos, kurios, tuo keliu eidami, negalėtume priei- 
ti. Jis apibrėžė minties ir kalbos sąryšį bei pateikė naudin- 
gų kalbos taisyklių. Descartes sugriovė autoritarinį argu- 
mentavimą tiriant ir įrodant tiesą, įtvirtino žmogaus minties 
laisvę, davęs protingo ir kritiško abejojimo taisykles. Gali- 
lei, Kepleris ir Newtonas mus išmokė, kad, pažindami gam- 
tą, mes susiduriame tik su reiškiniais ir padariniais; kad 
tikrai fizinė priežastis taip pat yra reiškinys ir padarinys, 
iš kurio išplaukia kiti padariniai; kad viso mūsų pažinimo 
tikslas turi būti tyrimas, nustatantis, kokie yra daiktai mū- 
sų atžvilgiu, o ne tai, kokie jie yra savyje ir kokia yra jų nuo 
mūsų nepriklausoma prigimtis, nes toks žinojimas žmo- 
gui neprieinamas ir niekam nereikalingas. Štai toji tvarkin- 
ga ir naudinga metafizika! Ji išgauta iš pačių žmogaus gi- 
luminių jėgų, priemonių ir pirmenybių, iš nuodugnios mū- 
sų dėmesiu apimtų daiktų sampratos. Tokios metafizikos 
nukreiptas į tiesos kelią žmogaus protas per vieną amžių 

sukūrė ir atskleidė kas didžios reikšmės mokslų — me- 
chaniką, aukštuosius matematikos skaičiavimus, fizikinę 
astronomiją, optiką, chemiją — ir atrado daugybę svarbių 
tiesų gamtos istorijoje, fizikoje, medicinoje ir t. t., ištobuli- 
no mąstymo, kalbos ir rašymo meną, save apgaubė šlove, 
o žmoniją praturtino gėrybėmis. Reikia būti arba visiškų 
nemokša šiuolaikiniuose Europos moksluose, arba įžūliu 
akiplėša, kad, esant tokiam pagrindinių mokslų suklestėji- 
mui, XVIII amžiuje pasirodytum su idealizmo ir dogma- 
tizmo užmaskuota neaiškia ir nesuprantama kalba, klie- 
desiais ir reikštum pretenzijas diktuoti mokslams*. 


*Iš vokiečių filosofų naujausių kūrinių galima įsitikinti, kad žmogus sa- 
vo intelekto keistenybėmis dažnai atrodo komiškai. Šie filosofai?, sekdami 
idealistų mokslu, nenori pripažinti, kad visi mūsų pažinimai prasideda po- 
Jūčiais, nes, jų nuomone, jutimiški įspūdžiai yra veikiau regimybė negu re- 
alybė; jų pagrindu įgytos žinios esą abejotinos, dėl to jais grindžiami moks- 
lai neturi nepajudinamo tvirto pagrindo. Sekdami dogmatikų mokslu, jie 
nori viską išvesti ir įrodyti a priori iš grynojo proto principų, taigi jie nori, 
pirmiausia, remiantis to paties grynojo proto nutartimis, įsitikinti kūnų ir 
daiktų būtimi, arba egzistavimu. Jie mano, kad prote esančios kažkokios 
tiesos, kažkokie įgimti principai, kuriuos jis įgijo be pojūčių pagalbos. Tuo 
remdamiesi, jie pradeda nuo to, kad nustato individualų egzistavimą, nu- 
stato tai, kas vadinama Aš, šį Aš skirstydami į transcendentalinį ir empirinį. 
Šitaip Aš idėją grįsdami terminijos konstrukcijomis ir transcendentaliniais 
teiginiais, kuriuos jie laiko tikrumo viršūne, jie vien tik grynuoju protu suku- 
ria sau Dievą, pasaulį ir išorinius daiktus. Man atrodo, kad tokia filosofija 
nedaug tenutolusi nuo fantazijos to ligonio, patalpinto Vienos bepročių li- 
goninėje, kuris įsikalė į galvą, jog esąs Šventoji Trejybė, iš savo lovos ir 
patalynės pasidarė sostą ir „sukūrė“ dangų ir žemę. Tai, kad toks mokslas 
galėjo nors trumpam laikui pasirodyti XVIII a. ir susukti vokiečiams galvas, 
įrodo ne tik šios tautos polinkį į abstrakcijas ir perdėtas spekuliacijas; šis 
reiškinys dar rodo pradinio ir visuotinio lavinimo ydas, kai daugiau rūpina- 
masi išorine erudicija ir filologijos žiniomis negu proto įtvirtinimu tikrais ir 
nuodugniais mokslais, kurie jį apsaugotų nuo klaidingo žinojimo. 

Dogmatizmo sistema, arba, kaip ją derėtų vadinti, gry- 
nojo proto sistema, nesiklausanti patyrimo, pripažįstanti 
kažkokias žmogaus proto įgimtas idėjas ir norinti jas iš- 
plėsti visoms žinojimo rūšims, - ši sistema yra ne tik klai- 
dinga, bet žalinga ir pavojinga. Tiesa, kažkas panašaus yra 
bendrojoje mechanikoje ir aukštuosiuose analitiniuose skai- 
čiavimuose, kur, remdamiesi bendrosiomis idėjomis, gau- 
name tiesas, tarsi nepriklausančias nuo patyrimo ir esan- 
čias fizikos, aiškinančios patyrimo reiškinius, pamatu. Bet 
ten šios bendrosios idėjos yra, be abejo, dydžio ypatybė ir 
neužskliaudžiamos tik ja pačia; jos protui ne įgimtos, bet 
įgytos įsigilinus į refleksijos suvokimus. Šias idėjas ir tie- 
sas skaičiavimas suvaldo ir mąstymui neleidžia iškrypti iš 
teisingo kelio; šios tiesos veda į kitas tiesas, lygiai neabejo- 
tinas kaip pirmosios ir esančias patyrimo atrama bei fake- 
lu, - patyrimo, tiriančio reiškinius, priklausančius nuo tų 
ypatybių, kurias aiškina skaičiavimas. Dogmatinė metafi- 
zika neturi nei tokios kalbos, nei tokių kelių ir metodų; rem- 
damasi klaidingu arba bent abejotinu įgimtų vaizdinių 
principu ir mėgdžiodama matematiką apibendrinant idė- 
jas, įgimtus vaizdinius išplečia visoms žinių rūšims; beri- 
bėje mąstymo ir vizijų sferoje skrajodama be žaboklių ir 
vadovo, dogmatinė metafizika neišvengiamai turėjo kristi 
į suklydimų, tamsos, fantazijų ir beprasmiškumo bedug:- 
nę. Poetai ir romanų kūrėjai gali nekliudomi mėgautis ir 
žaisti tame įsivaizduojamame pasaulyje, kurį jie susikūrė 
tam, kad linksmintų žmones ir teiktų malonumą; tačiau 
realaus pasaulio srityje griežti proto ir tiesos kelių tyrinė- 
tojai neturi teisės šio proto temdyti ir klaidinti, nes tai pa- 
veiktų žmonių reikalus ir galėtų lemti žmonių ir visuome- 
nės likimą. Ignacas Potockis gerai pasakė, kad žmonės nė- 
ra geometrinės figūros, žmonių reikalai yra ne matematiniai 
dydžiai, bet yra nepaprastai sudėtingas mišinys aistrų, 

įspūdžių ir įnoringumų, jiems daro poveikį auklėjimas, vi- 
suomenė, valdymo formos, religija, klimatas ir t. t., apskri- 
tai beveik viskas, kas mus skatina ir liečia; visa tai tegali- 
ma pažinti stebėjimu ir patyrimu. Grynasis protas, turįs iš 
prigimties gautas idėjas, bet neturįs patyrimo ir jutimiškų 
įspūdžių, yra pasaulyje neegzistuojanti chimera, nes įgim- 
tos idėjos nereikalingos ten, kur viską galima išvesti iš juti- 
miškų įspūdžių. Protas, paremtas patyrimu, stebėjimais ir 
jutimiškais įspūdžiais, refleksijos jėga iš jų išgaunantis ben- 
drąsias tiesas, nuo kurių jis vėl pereina prie reiškinių, yra 
tikras ir išganingas žmogaus gebėjimas, kuris jam prigim- 
ties duotas būti mąstymo ir elgesio vadovu. Atimti iš pro- 
to patyrimu grindžiamą mokslą arba imti juo abejoti, kaip 
tai daro empirizmas, - reiškia sugriauti visus išminties pa- 
grindus. Matėme, kokius bjaurius pastaruosius dvidešimt 
penkerius metus kankinančius padarinius sukėlė metafi- 
zika, atitraukusi dėmesį nuo tautų ir amžių patyrimo. Kas 
daiktų egzistavimą ir pojūčių parodymus laiko regimybe, 
tas ima viskuo abejoti; o kur nėra nei tiesos, nei tikrumo, 
ten nėra nei pareigų, nei dorybės. 

Visa tai turint omenyje, kiekvienas gali spręsti, ar aš bu- 
vau teisus rašydamas, kad metafizika, užsiėmusi idėjų api- 
bendrinimu, kuriame glūdi tiek daug pavojų, neturinti nei 
ribų, nei žaboklių, nesiremianti kitais nuodugniais moks- 
lais, aptemdo protus, juos atitraukia nuo mokslų apie daik- 
tus ir kreipia į žmonių fantazijų ir nuomonių sritį. Paveik- 
tas klaidingų pažiūrų, kalbą žalojantis gudragalviškų, tuš- 
čių ir nereikalingų žodžių terminija, jaunimą stumiantis į 
vizijas ir spekuliacijų bei žodinių triukų įmantrybes, - toks 
mokslas yra labai pavojingas šaliai, tik pradedančiai kaip 
reikiant mokytis. 


APIE 
FILOSOFIJĄ 


Pranešimas, skaitytas 


Vilniaus universiteto mokslinėje sesijoje 


1819 m. balandžio 15 (27) d. 


B-* visose Žmonijos žinojimo srityse graikai, kaip Ži- 
nome, buvo mokslingiausia senovės tauta. Tai liudija 
jų kūriniai, kurie mus pasiekė arba jų kalba, arba vertimais 
į lotynų ir arabų kalbas. Patyrinėjus pasirodo, jog tai, ką 
mums pasakoja apie indų, egiptiečių, kinų ir chaldėjų moks- 
lą, tėra spėjimas ir silpnai paremta nuomonė. Netgi vadi- 
namoji indų astronomija šiandien atrodo graikų mokslo, 
kurį ten atnešė arabai, nevykusi kopija. 


Iki Pitagoro epochos graikų mokslininkai vadinosi išmin- 
čiais. Pitagoras, gyvenęs po 550 m. prieš krikščioniškąją erą, 
pirmasis pasirinko kuklesnį vardą ir save vadino išminties 
mylėtoju, arba filosofu. Šv. Augustinas rašo, kad šį vardą pas- 
kui suteikdavo žmonėms, kokiame nors moksle pasieku- 
siems tobulumą; iš to atsirado pavadinimas „Kilosofija“, Žy- 
mintis „išminties meilę“. Šis pavadinimas vėliau atiteko įvai- 
rioms filosofinėms sektoms, arba mokykloms, į kurias 
pasiskirstė graikų mokslininkai, sekdami savųjų vadovų pa- 
teiktais įvairiais teiginiais ir mintimis apie daiktus. 

Nuniokojus Europą ir šiaurės bei vakarų barbarams su- 
griovus romėnų valstybę, arabai kalifų laikais su dideliu 
entuziazmu veržėsi prie graikų mokslo: rūpestingai rinko 
graikų kūrinius, juos saugojo ir vertė. Be to, šį tą išsaugojo 
graikų mokiniai romėnai; šį tą mums paliko ir Bizantijos 

rašytojai ir šį tą atsinešė mokslingi rašytojai, žlugus Kon- 
stantinopoliui, XV a. viduryje ieškoję prieglobsčio Italijoje. 
Arabai, VIII a. apsigyvenę Ispanijoje, mus supažindino su 
graikų mokslų pasiekimais, ypač fizikoje ir matematikoje; 
iš čia šie mokslai pasklido likusioje Europos dalyje. 

Su graikų mokslais romėnams, o paskui ir mums atite- 
ko pavadinimas filosofija, kuris buvo vartojamas įvairiomis 
reikšmėmis. Dažniausiai jis buvo taikomas tiems mokslams, 
kuriuos sukūrė Aristotelis; jie apėmė žinias apie sielą, apie 
gamtos objektus, apie papročius, t. y. tai buvo spekuliaty- 
viniai, fizikos ir moralės mokslai, paimti kartu. Mat moks- 
linė išmintis būdinga tik griežtam ir išlavintam protui pa- 
žįstant objektus, prieinamus jo supratimui; ir visa tai yra 
Aristotelio pateikiamų mokslų rubrikoje. Filosofiją sudarė 
logika, metafizika, fizika ir etika. Visuose senuosiuose univer- 
sitetuose filosofijos fakultetas apėmė šiuos išvardytus 
mokslus; prie jų dar pridėdavo matematiką kaip tikrai spe- 
kuliatyvinį mokslą: ji esanti ir pati geriausia praktinė logi- 
ka, ir būtinai reikalinga fizikai. Bet bemaž kiekviename 
moksle norėta turėti filosofinę dalį; ir nors šia prasme filo- 
sofija turi žymiai siauresnę reikšmę, vis dėlto tai neprieš- 
tarauja tam, kas anksčiau pasakyta, nes ji atskleidžia ben- 
driausią kurio nors atskiro mokslo požiūrį, siejamą su tik- 
rais ir aiškiais proto nustatytais principais. Kiekvienas 
gamtos mokslas yra proto vaisius, kai jis yra grandinė tie- 
sų ir teiginių, išvestų iš aiškios sampratos ir taisyklingo 
samprotavimo. 

Jei mes pavadinimą „filosofija“ taikysime žmogui, tai 
Jis žymės išmintį, kuri išryškėja pažįstant daiktus, taip pat 
gyvenimiškuose reikaluose; tai dvi svarbiausios ir neatski- 
riamos sąlygos, nuo kurių priklauso bendrosios tvarkos iš- 
saugojimas ir atskiro žmogaus laimė; nuo šios minties ir 
veiksmo harmonijos priklauso sielos ramybė, pirmasis 

žmogaus gėris; nuo to priklauso visa žmogaus vertė. Iš- 
minties meilė žmogų skatina nuolat rūpintis savo proto, 
kuris jį iškelia į aukščiausią žemiškųjų kūrinių gretą, tobu- 
linimu; vadovavimasis protu savo reikaluose ir elgesyje 
žmogų daro pirmaujantį. Žodžiu, filosofija — tai mokslas 
apie teisingą mąstymą ir teisingą gyvenimą, šis mokslas 
nuolat taikomas praktikoje. Pasak Descartes'o, tikrasis fi- 
losofas rūpinasi ne pasaulio, bet savųjų troškimų ir geis- 
mų valdymu; jis stebi neteisumą, bet neiškrypsta iš teisin- 
gumo kelio; apsišarvuoja tvirtumu ir vyriškumu nuo liki- 
mo nemalonių smūgių ir jo apgaulingų išdaigų; jis ieško 
laimės atlikdamas savo pareigas ir siekdamas turėti ramią 
sąžinę; jis visuomet pagarbus pačiam sau. 

Laikant filosofiją mokslu, ji yra kilniausias ir reikalin- 
giausias Žmogaus, siekiančio save tobulinti, užsiėmimas. 
Žmogaus požiūriu, filosofija yra mokslo ir analizės, atsi- 
skleidžiančių mąstyme ir elgesyje, vaisius. Tiek pirmąja, 
tiek antrąja reikšme ji yra kilnus užsiėmimas ir puošniau- 
siai apvainikuoja žmogiškąją prigimtį. 

Tačiau dar yra žmonių, kurie pavadinimus „filosofija“ ir 
„filosofas“ vartoja pajuokiančia ir įžeidžiančia prasme; jie 
žodžiu ir raštu kaltina filosofiją nusikaltimais moralei ir mąs- 
tymo iškreipimų; jie ją laiko pačių gėdingiausių nusikalti- 
mų ir maištų kaltininke. Šie piktavališki priekaištai niekuo 
nepagrįsti, jie yra kenksmingos išankstinės nuostatos, už- 
krečiančios visuomenės nuomonę. Aš manau, kad mokslo 
žmonių bendroji pareiga — priešintis šios klaidingos nuo- 
monės plitimui tautoje, nes pirmoji apšvietos ypatybė yra 
teisinga samprata to, kas kalbama ir rašoma, ir sprendimas 
apie daiktus ne pagal išankstinę nuostatą, bet įsitikinus. 


Prieš pradedant nagrinėti šiuos įžeidimus ir kaltinimus, 
reikia pasakyti, kad solidų pavadinimą filosofija nedera 

suteikti tam metafiziniar misticizmui, kurį iš senų subtilių 
sąvokų sūlipdė Kantas ir jo šalininkai triukšmingų transcen- 
dentalinės filosofijos pavadinimu. Pirmoji protingos filosofi- 
jos taisyklė yra neieškoti to, kas dėl savo prigimties mūsų 
supratimui neprieinama ir kas jam turi likti amžina paslap- 
tis. Tai pasakytina apie pirmąsias daiktų priežastis, pirmąjį 
ir patį giliausią mūsų žinių pamatą. Žmogus yra nuostabių 
reiškinių ir kartu neįmintų paslapčių visuma. Nė vienas pro- 
tingas fiziologas nesiima nagrinėti klausimų, kaip ir kodėl 
nervai junta? Kaip ir kodėl iš maisto pasigamina kraujas? 
Kaip ir kodėl šis kraujas yra bendras elementas, visoms žmo- 
gaus kūno dalims padedantis augti, kisti ir būti gyvybin- 
goms? Protingas fizikas savęs neklausia, kaip ir kodėl mate- 
rijos dalelės abipusiškai viena prie kitos veržiasi, - nors čia 
kalbama apie jutimiškai ir apčiuopiamai patiriamus objek- 
tus. Kalbant apie tokius skirtingus ir niekuo nepanašius ob- 
jektus, kaip siela ir kūnas, argi protinga klausti, kaip ir ko- 
dėl iš išorinio pasaulio objektų sieloje susidaro įvairios ži- 
nios ir mokslai? Argi galima visą įsitikinimą žmogiškųjų 
žinių tikrumu grįsti sprendžiant šį klausimą a priori, t. y. 
nepriklausomai nuo bet kurio stebėjimo ir patyrimo? Kaip 
tarp kūnų reiškinių ir pirmosios jų priežasties, taip ir tarp 
išorinio pasaulio ir sielos veiksenos yra praraja, kuriai išma- 
tuoti žmogus neturi jokio gebėjimo ir pajėgumo; dėl to šios 
prarajos tyrimas atveda ne į mąstymą, bet į apsvaigimą. Tai 
įrodo panašių tyrimų rezultatų pagrindu išsakytos ankstes- 
niųjų filosofų nuomonės, t. y. abejojimas viskuo, netgi pa- 
saulio ir kūnų egzistavimu, arba keisčiausi beprasmiškumai, 
kuriuos mums paskelbė skeptikai, idealistai, dogmatikai, 
Spinoza ir kiti. Kantas leidosi matuoti šią prarają dar dides- 
ne negu kitų drąsa arba veikiau įžūlumu, nes net nori aprio- 
riškai išspręsti klausimą: ar gali būti, kad žmogus ką nors 
pažintų ir mokėtų? 

Kanto moksle yra keturios ydos ir trūkumai. 

Pirmiausia, perdėtas nepasitikėjimas jutimų parody- 
mais, šiuo pirmuoju mūsų žinių šaltiniu, ką jis, sekdamas 
Wolffu, vadina empirizmu. Šio reiškinio pirminės priežas- 
ties ieškojimas galiausiai atveda į skepticizmą. 

Antra, sielos, kaip mąstančios be jutimų, įsivaizdavi- 
mas, t. y. išgalvota ir neįmanoma žmogaus samprata, nes 
žinome, kad žmogus, iš prigimties neturintis kokio nors 
pojūčio, negali turėti jokio vaizdinio to daikto, kuris pri- 
skirtinas tam pojūčiui, ir negali pasitelkęs refleksiją turėti 
jokios idėjos, išgaunamos iš to vaizdinio. Kurčias iš pri- 
gimties niekuomet negali mąstyti apie muziką, o aklasis — 
apie spalvas. Netekęs jutimų, žmogus nesugeba net nieko 
suprasti; štai kodėl visų mokslų, visų bendrųjų tiesų kalba 
yra ir turi būti jutimiška, t. y. jos išraiškos paimtos iš daik- 
tų, sukeliančių pojūčius. Nuo jutimų atplėštos sielos sam- 
prata veda į idealizmą, joje glūdi pagrindinė loginė Kanto 
klaida, kai jis iš išgalvoto ir neįmanomo žmogaus vaizdi- 
nio daro išvadas apie natūralų ir dabartinį jo būvį. Čia Kan- 
tas panašus į žmogų, kuris po sočių pietų postringauja, kad 
organizmo gyvybei palaikyti nereikia jokio maisto. 

Trečia, Kantas visiškai neįrodo savo mokslo pagrindi- 
nių principų, bet juos ima tarsi tikrus, o juk jie tokie nėra. 
Ar Kantas įrodė, kad visas intelektualumas, kylantis iš ju- 
timiškai gaunamų duomenų, priklauso nuo formos? O juk 
tai yra jo schemos šaltinis ir pagrindas, nuo kurio priklau- 
so visas jo mokslas. Tai, ką Kantas įrodinėja, nėra visuoti- 
nis mąstymo fenomenas, bet jo spėjimas, hipotezė ir nuo- 
monė; ši hipotezė leidžia suprasti ne tai, kas vyksta mąsty- 
me, bet tai, ką įsivaizduoja autorius. Tai tikras metafizinis 
romanas. 

Ketvirta, vokiečių mokyklos mėgsta skirstymus ir šių 
skirstymų vėlgi skirstymus, kiekvienam skyriui suteikdamos 

atskirą pavadinimą. Šiuo požiūriu Kantas neleido savęs 
pralenkti. Intelekto galių ir veiksmų sferoje jis išgalvojo ir 
pagrindinius kelius, ir kelelius, ir neišvažiuojamus kelius, 
ir kiekvieną naujai pavadino. Dėl tojo terminija ir konstruk- 
cija yra paini ir miglota — iš per didelio skaičiaus eilinių 
smulkmenų būtinai atsiranda painiava ir netvarka. Kadangi 
jo kalba aiškina ne tikruosius mąstymo reiškinius, bet į sa- 
vo abstrakcijas nugrimzdusio autoriaus savitą požiūrį, tai 
nieko nuostabaus, kad jį sunku įminti ir suprasti. Sampro- 
tavimai, išreikšti tokiais įvairiais ir naujais žodžiais, atitrau- 
kia nuo dalyko esmės, daugybė pavadinimų perkrauna 
atmintį ir silpnina protą. Tai per smulkių skirstymų 
kiekviename moksle ir kiekviename teoriniame traktate ne- 
išvengiamas sekmuo. Tarsi siekdamas dar labiau supainioti 
ir aptemdyti dalyką, Kantas įvedė miglotą ir nesupranta- 
mą begalybės sąvoką; įsivaizduoja savąsias jutimiškumo 
formas, t. y. beribę erdvę ir beribį laiką. Taigi kas iš mate- 
matikos buvo pašalinta kaip neaiškus objektas, tą Kantas 
paėmė savo nagrinėjimams paremti ir aiškinti. Betgi reikia 
pažymėti, kad begalybės teorija, pateikta materialaus skai- 
čiavimo forma, matematikoje nėra tokia neaiški kaip Kan- 
to abstrakcijose; ir vis dėlto ji iš matematikos buvo pašalin- 
ta. Apie visą Kanto mokslą galima pasakyti tai, ką Alfon- 
sas X pasakė apie Ptolemajo sistemą: tai vaizduotės, o ne 
Dievo kūrinys“. 

Pasaulietiškosios meilės pavyzdžiu ir metafizinė meilė 
kuria savo romanus; bet argi galima susitaikyti su tuo, kad 


*Šias pastabas būtų galima nagrinėti išsamiau ir jas taikyti Kanto moks- 
lui, bet tai nėra šio pranešimo tikslas. Jei Degėrando savo filosofijos istorijo- 
je Kanto mokslą būtų nagrinėjęs šiuo požiūriu, tai, man regis, jis būtų jį 
paneigęs trumpiau, aiškiau ir pagrįsčiau; kartu jis būtų parodęs tą šaltinį, iš 
kurio išplaukia visi metafizinių sektų beprasmiškumai. 

jie apkrečia kitus mokslus, užteršia žmogaus intelektą ir 
savo tamsiais debesimis užstoja jo šviesą? Į tai buvo nu- 
kreiptos ne tik Kanto pastangos, bet visų vokiečių metafi- 
zikų, kurie sukūrė matematikos, teisės, medicinos ir beveik 
kiekvieno mokslo filosofiją, į juos įvesdami savo neaiškią 
ir laukinę kalbą, netekusią minties ir reikšmės. Tai - sam- 
būris šlubių, kurie įkalbinėjo visą pasaulį, kad jis vaikščio- 
tų pasiramsčiuodamas ramentais. Tai - įtūžęs antplūdis bar- 
barų, norinčių moksle viską užtemdyti, supainioti ir apversti. 
Mokslų tobulinimo tikslas - siekti vis didesnio jų paprastu- 
mo ir aiškumo, kad jie taptų vis lengviau suprantami. Dar- 
buotis siekiant juos padaryti nesuprantamus net tiems, ku- 
rie juos tiria, — tai reiškia sunaikinti visą apšvietos reikalą ir 
mokslus pakeisti eleusyniškomis misterijomis!. 

Skubėjimas daryti reformas buvo ir visuomet bus pa- 
viršutiniškų, išdidžių ir neramių protų, ieškančių prasmės 
painiavoje, požymis. Didis žmogus laiku išsako moksle idė- 
ją, gilią ir kupiną didelių padarinių; ši idėja apima laimin- 
gus protus, suvokusius jos vertę, ji juose cirkuliuoja, plėto- 
jasi, yra tiriama ir pasklinda po visą mokslą, kuris ramiai 
ir laipsniškai auga arba įgauna naują pavidalą. Tokia re- 
forma yra nuodugni, tvirta ir gaivinanti, nes ją parengė ne 
fantazija, bet įkvėpimas ir teisingas sprendimas. 

Kadangi žmogus geba pažinti tik pačius reiškinius ir 
padarinius, jų tarpusavio santykius ir tarpusavio priklau- 
somybę, tai metafizikai naudingas užsiėmimas yra mąsty- 
mo reiškinius tirti ne fantazijos, bet realių pasaulio įvykių 
srityje, pažinti ir aprašyti sielos galias, jų apraiškas ir savy- 
bes, atrasti būdų joms atskleisti ir tobulinti, apsaugoti jas 
nuo apgaulės ir klaidų, apibrėžti požymius, skiriančius tiesą 
nuo jos tikėtinumo, mokėti tą tikėtinumą vertinti priklau- 
somai nuo jo priartėjimo arba nutolimo nuo tikrumo. Bet 
mestis į žmogui uždraustų tiesų prarają, norėti įminti visą, 

"sakyčiau, mąstymo mechanizmą ir jį aiškinti a priori, iš to 
sudaryti giją pačių nesuprantamiausių žodžių tarsi sveiko 
proto satyrą, eikvoti laiką ir intelekto jėgas tuštiems, nie- 
kur netinkamięms gudravimams ir taip Žmones atitraukti 
nuo tikrųjų mokslų - tai nėra tikroji išmintis ir neturi teisės 
vadintis tauriu filosofijos vardu. Tegul mokslininkai savo 
darbuose prisimena perspėjimą indų išminčiaus Lokma- 
no, kuris, paklaustas, iš ko jis mokėsi išminties, atsakė: iš 
aklųjų, kurie nežengia tol, kol neįsitikina, ar dirva yra tvir- 
ta ir saugi. Tad tegul niekas savo prasimanymais nežemi- 
na šio tauraus mokslo, ir be to žeminamo neteisingais prie- 
kaištais, kuriuos pats laikas patyrinėti. 


Mūsų laikais paviršutiniški politikai koneveikia filoso- 
fiją nepagrįstai pareiškę, kad ji tapo Prancūzijos revoliuci- 
jos ir jos baisumų priežastimi. Kas Prancūziją revoliucijos 
išvakarėse matė ne Paryžiuje, bet provincijose, kas skaitė 
Neckero kūrinį apie finansų valdymą, kas dalyvavo parla- 
mento debatuose dėl pagrindinių monarchijos įstatymų ir 
matė vyriausybės, pažeidžiančios šiuos įstatymus, veiks- 
mus, tas, žinoma, Prancūzijos revoliucijos priežasties ne- 
ieškos knygose arba žmonių svajose. Grobiamieji karai, su- 
kelti Liudviko XIV išpuikimo, brangiai kainavęs jo rūmų 
puošimas, jo pastangos papirkimais nuversti atstovauja- 
mąją Anglijos valdžią, kas sukėlė visas Stiuartų dinastijos 
nelaimes*, garsiojo Louž banko bankrotas po Liudviko XIV 
mirties regentystės laikotarpiu, regento ir minkštakūnio 
Liudviko XV švaistymas ir išlaidumas Prancūziją prispau- 
dė milžiniškomis skolomis bei išlaidomis, viršijusiomis 


*History of the early part of the Reign of James the second, by Charles 
James Fox. - London, 1808. 

pajamas. Gudrūs ministrai slėpė šią suirutę ir finansinį ban- 
krotą, padengdami pajamų trūkumą kasmetinėmis pasko- 
lomis, kurios didino skolų sumą ir užtraukdavo vis dides- 
nių sunkumų šaliai, ir be to perkrautai mokesčiais. Kas pa- 
kėlė šiuos sunkumus? Gerovės apsupta dvarininkija nieko 
nemokėjo; turtinga dvasininkija, taip pat atpalaiduota nuo 
mokesčių, iš savo pajamų iždui aukodavo nedideles su- 
mas „didžiadvasiškumo dovanos“ pavadinimu. Liaudis 
kasmet įnešdavo milžinišką 600 milijonų frankų sumą, ji 
buvo apdėta mokesčiais už pirmojo būtinumo daiktus, 
koks, pavyzdžiui, yra druska (Ia gabelle). Ši metinė suma 
padidėdavo daugiau negu du kartus dėl atpirkėjų prievar- 
tavimo ir godumo - jie skolindavo vyriausybei pinigus, o 
juos paskui su didžiausiais procentais ir priespauda iš liau- 
dies išplėšdavo didelis skaičius jų įgaliotinių visame kraš- 
te. Medžioklės teisė, patvirtinta karaliui ir karališkojo kraujo 
princams plačiausiuose krašto plotuose, pasmerkdavo 
grandinėms ir galeroms tuos, kurie išdrįsdavo užmušti lau- 
kinius gyvulius arba pakenkti jų dauginimuisi. Didžiulės 
laukinių gyvulių bandos laisvai slankiojo po laukus, suės- 
davo ir ištrypdavo vargingųjų žemdirbių derlių ir naikin- 
davo atsargas, skirtas jiems bei jų šeimoms išmaitinti ir iš- 
mokėti sunkiems mokesčiams. Paryžius spindėjo pertek- 
liumi, puošnumu ir didingumu, o provincijos vieškeliai 
buvo pilni elgetų, dejonių išbadėjusios ir vargo prispaus- 
tos liaudies, kurią mokesčių rinkėjai apiplėšdavo iki pas- 
kutiniųjų ir išvydavo iš lūšnų. 

Neteisingumas galiausiai sukuria nepriklausomybę, - pasakė 
Voltaire'as*. Šis posakis, patvirtintas senovės ir dabartinių tau- 
tų istorijos, nurodo problemos sprendimą. Kai priespaudos 


*L'injustic a la fin produit I'indėpendance. Tancrede. 


— 141 — 


" Janas Sniadeckis 


"saikas buvo viršytas ir finansų būklė tapo chaotiška, gene- 
ralinių luomų sušaukimas, kuris buvo numatytas senųjų 
monarchijos įstatymų ir kurio atkakliai siekė visa tauta, kad 
užkirstų kelią nelaimėms, atvedė į Prancūzijos revoliuciją. 
Dorą ir geriausią iš visų karalių apleido jo giminės ir žmo- 
nės, apipilti rūmų malonėmis; tauta pasidalijo į partijas; 
netoliaregis konstitucinis susirinkimas leido steigti klubus 
ir pripažino rinkimus užsidegusiai ir pasidalijusiai į parti- 
jas tautai, suteikė jame vietos intrigantams bei politiniams 
apgavikams; įnirtingi užsienio karai ir pilietinis karas pa- 
pildė nelaimes, kurios išsiliejo po visą Europą. 

Kur čia filosofijos „nusikaltimų“ pėdsakai? Argi ji pa- 
jėgi sulaikyti arba pakeisti žmonijos istorijos tėkmę, nu- 
raminti nuolatinio neteisingumo pažeistas širdis arba už- 
slopinti kenčiančią kantrybę? Argi filosofija kalta, kad pa- 
čios turtingiausios piliečių klasės nemokėjo valstybinių 
mokesčių? Kad vienų besaikė prabanga ir perteklius žei- 
dė ir piktino kitus, kentusius vargą ir priespaudą? Kad 
aukštosios dvasininkijos intrigos, veidmainiavimas ir pa- 
sileidimas, pagedę daugelio vienuolių ordinų papročiai 
susilpnino ir sunaikino reikšmę tos dvasininkijos dalies, 
kurią sudarė garbingi parapijų klebonai ir kunigai, sten- 
gęsi liaudį paveikti savo pavyzdingu gyvenimu, gerada- 
rybe ir tikrai apaštališku mokslu? Argi filosofijos patarta 
30 milijonų turtinga, narsi, įgijusi mokslo ir turinti talen- 
tų, jautri savosios garbės įžeidimui tauta pavirto karių tau- 
ta, kuri dėl savo charakterio nesutiko pakęsti pažemini- 
mų ir negalėjo išlaikyti saiko pasisekimuose? Argi va- 
dinsime filosofais tuos revoliucijos metais padarytų 
nusikaltimų ir bedievystės vadus, kurie, kad tik suterštų 
gerą savo tėvynės vardą ir ją engtų, atsisakė religijos, tei- 
singumo bei proto balso ir tapo žmonijos sugedimo bei 
išsigimimo simboliais? 

Tiesa visuomet išganinga žmonėms ir tautoms; grynoji 
filosofija, užimta ramiu tiesos skelbimu, niekuomet žmo- 
nių nešaukia į audringų aistrų areną, kur visa jos įtaka nyks- 
ta ir žūsta. 

Kai valstybėje priespauda ir neteisingumas pasiekia tokį 
laipsnį, jog gyvenimas visuomenėje tampa nepakeliama naš- 
ta, tada atsiveria baisios krizės praraja, tada siautulingas nu- 
sivylimas nepaiso proto ir pašėlusiu įtūžimu viską verčia, 
naikina ir trypia. Žmonių perėjimas iš priespaudos į nusi- 
vylimą ir nesivaldymą visuomet būdavo baisus ir žiaurus, 
nes tai yra nežabotų, įtūžusių keršto ir neapykantos aistrų 
laikotarpis, kuriuo naudojasi piktavališki žmonės, savo am- 
bicija skinantys sau kelią užvaldyti piktadarybėmis ir nelai- 
mėmis iškankintus žmones. Panašius sąmyšius tautos kėlė 
dar tada, kai nebuvo nei knygų, nei filosofų, net kai pasaulį 
valdė ir jam vadovavo teologai. Graikų ir romėnų, Italijos 
respublikų viduriniaisiais amžiais, Anglijos nuo XIII iki XVII 
amžiaus istorija visa tai akivaizdžiai įrodo. 

Susisielojusi filosofija širdgėlos kankinama stebi šias ne- 
laimes; ji iš jų išgauna ateičiai gelbstinčių patarimų ir perspė- 
jimų, kurių tačiau niekas nesiklauso pasibaigus tragiškajam 
reginiui. Dėl to šie sąmyšiai ir negandos vėl ateina ir drasko 
valstybes. Atrodytų, kad šios amžiais besikartojančios nelai- 
mės yra pasaulio likimas, o iš tikrųjų jos yra būtini padariniai 
tų pačių priežasčių, nuo kurių žmonės gali, bet nenori išsiva- 
duoti. Jie panašūs į nepataisomą girtuoklį, kuris prablaivėjęs 
įsisąmonina savo suklydimą, aimanuoja dėljo ir verkia, o pas- 
kui vėl grįžta prie priprastų ydų ir piktadarybių. 

Jei veidmainiai politikai apšmeižė filosofiją, tai nepa- 
lyginti didesnę žalą jai daro teologai, kurie filosofiją laiko 


nevertą pasitikėjimo: jai priskiria visą ateizmo mokslą; 
nuodugniai ieško bedievystės ten, kur jos nėra; naikina 

net tas prakalbas ir raštus, kurių nesupranta; visuomenei 
įteigia nepasitikėjimą mokslininkais ir žymiausiais rašy- 
tojais; visiškai koneveikia dievobaimingus žmones ir 
mokslus; ir tarytum religijai daro didelę garbę bei paslau- 
gą, neapdairiai visuomenei įteigdami, kad toji dangaus 
dovana, toji dieviškoji sąžinės ir gyvenimo taisyklė eg- 
zistuoja tik nemokšoms ir kvailiams. Teisinga filosofija 
žino žmogiškosios sampratos ribas ir jų neperžengia, ži- 
no proto silpnumą net tyrimui prieinamų objektų atžvil- 
giu; kas žingsnis mokydamasi kuklumo, ji neišdrįso revi- 
zuoti Kūrėjo jai uždraustų paslapčių. 

Tiesa, bemaž visais amžiais buvo rašytojų ir filosofų, ku- 
rie savo raštus suteršė bedievyste ir ateizmu, platino page- 
dimą ir, didžiausiai visuomenės nelaimei, drįso skelbti pa- 
sileidimą. Tačiau argi kai kurių išpuoliai suteikia teisę vi- 
sus įtarti ir kompromituoti visą mokslą? Juk sektų, herezijų 
ir bemaž visų katalikų bažnyčios atskalūnybių vadovai bu- 
vo teologai, tačiau ar dėl to teologiją dera vadinti atskalū- 
nišku mokslu, o mokslininkus ir garsius teologus smerkti 
už tai, kad jie negali būti tikratikiais bažnyčios sūnumis? 
Lengvabūdiškumas žalingas kiekviename dalyke, kiekvie- 
name moksle, bet labiausiai žalingas teologijoje, nes čia kyla 
didelis pavojus dievobaimingųjų sąžinę atgrasinti ir atbai- 
dyti nuo visuomenei esmingai reikalingų mokslų; kyla pa- 
vojus nuskriausti žmonių gerą šlovę, kiekvienos bendruo- 
menės mieliausią turtą, taigi nusižengti pačiam pirmajam 
ir pamatiniam mūsų religijos, kuri neleidžia Dievo meilės 
atskirti nuo artimo meilės, įstatymui. 

Raštu paskelbti žmonių teiginiai, paimti ne kas sau ir pa- 
vieniui, bet susieti su tuo, kas eina pirma jų ir po jų, gali būti 
religijai priešingi, taigi žmonėms ir bendruomenei žalingi; 
tada teologų girtinas uolumas ir pareiga — tokius teiginius 
pasekti, atskleisti jų žalingus padarinius ir įtikinimo jėga stab- 

dyti užkrato ir bedievystės plitimą. Bet taip pat gali būti tei- 
ginių, tik iš išorės klaidingų, galimų įvairiai aiškinti, juos 
išryškina kūrinio pagrindas bei kitos jo vietos ir parodo esant 
nekaltus. Tada teisingumas liepia nurodyti ir skirti žalingą 
reikšmę nuo nekaltos reikšmės, o ne rašytoją pasmerkti už 
pirmąją reikšmę, kai jo kūrinio pagrindas to nepatvirtina. 
Tai tikrai peiktina autorių kūryboje ir net geram rašymui 
priešinga į rimtus veikalus įterpti daugiareikšmių teiginių, 
galimų talpinti blogoje pusėje; tačiau vėlgi giliau tirdami min- 
ties ir kalbos sodrumą, įsitikiname, kad vargu ar yra ŽMO- 
gaus mintis, kurią, stropiai arba piktybiškai nagrinėjant, ne- 
būtų galima atgręžti į abi puses ir autoriui priskirti tai, ko jis 
niekada nemąstė. Tada kritikuoti ir smerkti autorių už tai, 
kas yra svetimo vaidenimosi vaisius, tai sekti tuo Sirakūzų 
tironu, kuris įsakė pražudyti žmogų už tai, kad jam jis prisi- 
sapnavo kaip maištininkas. 

Giliomis žiniomis ir mąstymu pasižymintys žmonės gali 
iš išorės aštriame teiginyje talpinti gryną ir nekaltą mintį, 
bet tokią gilią, kad paviršutiniškas žmogus negali jos nei 
pasiekti, nei suprasti; tada išmintingas teologas jos reikš- 
mės klausia žinovą, o ne pats ją greitai paaiškina kaip savo 
sąvoką ir sprendžia. Kai Descartes pasakė: „Duokite man 
materiją ir judėjimą, ir aš suorganizuosiu pasaulį“, šį jo tei- 
ginį palaikė bedievišku. Ką gi jis reiškia? Ogi tai, kad kūri- 
mas iš nieko ir materijos bei judėjimo dėsnių apibrėžimas 
vienu žodžiu yra nuostabiausias dieviškosios visagalybės 
stebuklas, nes iš materijos ir judėjimo kyla visi pasaulio 
reiškiniai. Kokia gili mintis! Joje religija, mokslas ir protas 
jungiasi šlovinti Visagalybės kūrinį. 

Teologai, seniau buvę beveik visų mokslų vadovais, kiš- 
damiesi į tai, kas jiems nepriklauso, kliudė apšvietai bei 
mokslų pažangai ir žiauriai persekiojo nekaltus žmones. Bu- 
vo laikas, kai Aristotelio autoritetas filosofijoje turėjo beveik 

tą pačią reikšmę kaip ir Bažnyčios Tėvų autoritetas tikėjimo 
dalykuose: pasisakyti prieš pirmąjį taip pat nebuvo galima, 
kaip ir prieš antrąjį. Bažnyčios Tėvų nuomonės filosofijos 
klausimais buvo laikomos pačiu stipriausiu įrodymu, prieš 
kurį neturėjo jokios reikšmės nei patyrimas, nei samprota- 
vimas. Nesutikimas su šiuo klaidingu principu privertė žiau- 
riai persekiojamą Descartes'ą palikti savo tėvynę, nors jis 
buvo visiškai religingas žmogus. Nors Dievas žmonėms lei- 
do samprotauti ir ginčytis apie pasaulį, nors šv. Augustinas 
pasakė, kad Kristus neketino pasitelkęs Evangeliją mus pa- 
daryti filosofais ar matematikais, o tik krikščionimis ir kad 
apreiškimo knygos nėra fizikos traktatas, vis dėlto teologai 
Koperniko mokslą palaikė bedievišku dėl to, kad astrono- 
mai, jei jie nenorį atrodyti keistuoliai ir juokingi, pravalą lig 
šiolei kartoti tai, ką kažkada žmonėms apreiškęs Jėzus. Te- 
ologai nuožmiai persekiojo ir įkalino Galilei, privertę jį savo 
pažiūras paskelbti esant klaidingas. 

Nekalbant jau apie senesnę istoriją, matome, kad ir mū- 
sų laikais žymiausi žmonės šmeižikiškai užsipuolami. Dau- 
gelyje mūsų ir užsienio raštų d'Alembert'as paskelbtas ate- 
izmo filosofu, ojuk visuose išleistuose jo kūriniuose, kuriuos 
jis pats laiko savais, niekas man neparodys nė vieno žodžio, 
įžeidžiančio religiją. Autorius visur save laiko katalikų baž- 
nyčios sūnumi, religijai visur rodo tiek pagarbos, kiek jai 
dera rodyti“. Jo šmeižikai kalba apie kažkokius laiškus, ku- 


*Religija, sako d'Alembert'as, kurią autorius pareigingai gerbia savo raš- 
tuose, yra vienintelis dalykas, dėl kurio jis neprašo niekieno malonės ir jam 
tos malonės nereikia. Jei prietaringas fanatizmas jam atrodo esąs bjaurus, tai 
bedievystė jam visuomet atrodė juokinga, nes ji yra ir be pagrindo, ir be 
objekto. Tad turime bent šią paguodą, kad galėjome dar kartą surasti vieną 
peiktiną sakinį iš didelio jo raštų, kuriuos jis iki šiol yra publikavęs, kiekio. 
Mėlanges de Philosophie etc. 

rių iš tikrųjų nėra d'Alembert'o kūriniuose, kurių aš niekur 
nemačiau ir kuriuos, jei jie ir būtų, teisingumo dėlei reikėtų 
laikyti pramanytais, nes genialus ir tvirto charakterio žmo- 
gus, gerbiąs tiesą ir save, nenusižemins iki melo bei apgau- 
lės ir neprieštaraus tam, ką jis tiek kartų atvirai pripažino. 
Kūrinys, kurio kaltinamasis neprisipažįsta parašęs, jokiame 
teisme negali būti kaltinimo argumentų; o teisingumas ir 
artimo meilė veikiau mums liepia laikyti nekaltu tą, kurio 
kaltumu nesame įsitikinę, negu įtariamąjį pasmerkti. Spren- 
džiant apie didžiuosius žmones ir jiems darant nuospren- 
džius, reikia vadovautis ne nežinia kieno pakištu laiškeliu, 
bet kūriniais, kuriuos autoriai laiko savais ir kurie, be abejo, 
jiems priklauso. Jei žmogus, sulaukęs tokios šlovės ir tiek 
nusipelnęs kaip d'Alembert'as, kuris matematiką praturti- 
no tokiais atradimais ir išaiškinimais, kuris kaip Enciklopedi- 
jos autorius tiek prisidėjo prie visų tautų apšvietos, kuris sa- 
vąja pratarme Enciklopedijai iškėlė save į pirmąją XVIII a. iš- 
minčių ir rašytojų gretą, kuris savo giliojo mokslo nesutepė 
jokiu negarbingu poelgiu, kuris, kaip jis pats apie save sako, 
niekam nevengė rodyti išorinės pagarbos žymių, tačiau ku- 
ris savo širdyje vertino ir gerbė tik dorybę, nuopelnus ir ta- 
lentą, - jei, aš sakau, toks žmogus neišvengė teologų šmeiž- 
to, tai tas mus turi mokyti, kiek mažai reikia tikėti tuo karš- 
tu religiniu uolumu, nukreiptu į blogąją pusę, ir kiek mažai 
reikia pasitikėti šiuo dėl blogo vartojimo seniai atšipusiu ir 
nusinešiojusiu ginklu. 

Teologai pradėjo mokslininkus persekioti ir šmeižti, dėl 
tojie pakenkė religijai, moralei ir mokslams. Galiausiai moks- 
lininkai ėmė gintis: jie išnagrinėjo teologų mokslą, jame tai, 
kas tikrai dieviška ir religinga, atskyrė nuo to, kas yra žmo- 
nių, siekiančių komanduoti pasauliui ir jį valdyti, prasi- 
manymas ir savas priedas; tuo mokslininkai padarė didelę 
paslaugą religijai ir visuomenei, bet filosofijai užtraukė 

"negailestingą teologų pyktį. Atverskime bažnyčios istoriją 
ir ji mus įtikins, kad pikti, atžagarūs ir nenuramdomi teolo- 
gai religijai ir bažnyčiai atnešė daugiau žalos negu visi neti- 
kinčiųjų raštai, nes pastarųjų bedieviškas mokslas tegalėjo 
patraukti atskirus žmones. O ginčai, nevaisingi ir hiperbo- 
liški senųjų teologų subtilumai, bažnytinės valdžios kišima- 
sis į pasaulietiškuosius reikalus, vis didėjantys tos pačios 
bažnytinės valdžios grobimai, palaikomi jos pataikūnų, — 
nuo vieningos bažnyčios atplėšė ištisas tautas ir valstybes. 
Šie grobimai siekė taip toli, kad tikratikė prancūzų dvasi- 
ninkija, kurios gretose buvo Bossuet ir Fėnelon'as, turėjo 
jiems padaryti galą. Perskaitę teisingą ispanų inkvizicijos nū- 
dienį aprašymą*, mes pamatysime kaip šis tikrai pragariš- 
kas tribunolas trypė ir laužė Dievo, visuomenės ir žmonijos 
įstatymus, išžudė paties gražiausio Europos krašto žmones 
ir šalį pavertė dykuma. Filosofinė dvasia, t. y. dvasia, sieku- 
si nuodugniai ir nešališkai tirti daiktus, ši tikrai krikščioniš- 
ka filosofinė dvasia likusią Europos dalį išgelbėjo nuo pana- 
šaus teismo ir nuo grįžimo į senuosius barbariškus laikus, 
nuginklavo žiaurų fanatizmą, sustabdė žmonių kraujo lieji- 
mą, pažabojo besaikį asketizmą, slopinantį artimo meilę ir 
visuomenines dorybes. Ši filosofinė dvasia suturėjo leng- 
vabūdiškumą, nustatė toleranciją, įvairių tikybų žmonėms 
sugrąžino brolišką meilę ir Evangelijoje skelbiamą moralę 
apvalė nuo tų ydų, kuriomis ją buvo užkrėtę scholastai, 
kazuistai, probabilistai? ir tas negarbingas veidmainybės ir 
apgaulės mokslas, kurį teologinių apribojimų pavadinimu ne- 
tikri šventeivos išgalvojo savo naudai. 


*Histoire critigue de Vinguisition d'Espagne par D. Įean-Antoine Lio- 
rente, ancien secretaire de V'inguisition de la Cour, dignitaire-ecolatre et 
chanoine de I'eglise primatiale de Tolede, chancelier de I'Universitė de cet- 
te ville etc. Tomes IV, a Paris 1818, in 8vo. 

Nusigręžkime nuo šio nuodėmingo vaizdo ir visą žmo- 
nių kūrybą, kuria galima blogai pasinaudoti, nepriskirkime 
nei šventajam pašaukimui, nei didžiam ir vertingam moks- 
lui. Kiekviename moksle yra savi pseudoišminčiai ir fokusi- 
ninkai, kurie jam nuplėšia šlovę ir gadina, taip pat yra tikrieji 
gerbėjai ir išpažintojai, kurie garbingai bei naudingai jį tobu- 
lina ir plėtoja. Pirmųjų savybė - paviršutiniškumas, pakilusi 
ambicija ir įžūlumas; antrųjų požymis - nuodugnumas, puoš- 
nus kuklumas ir didelis įžvalgumas sprendžiant. Nuodug- 
nus teologas filosofijos nekompromituos, bet iš jos mokysis 
kaip jam ne tik padedančios, bet net iš esmės reikalingos. Fi- 
losofija jam reikalinga apsvarstant ir nustatant ypatybes, ku- 
riomis teisingas tikėjimas skiriasi nuo klaidingo, ištiriant ir 
tvirtai demonstruojant tikėti palenkiančius motyvus, išdės- 
tantnuodugnius istorinio tikrumo pradmenis,bruožusir prin- 
cipus. Filosofija jam reikalinga kritiškai apmąstant tai, ką įro- 
do, kad atmestų silpnus įrodymus ir tokius, kuriais galėtų 
pasinaudoti klaidinga religija; dieviškąjį priesaką skiriant nuo 
to, ką pridėjo žmonės; pagrindžiant ir suprantant žmonių tei- 
ginius, galinčius turėti įvairią reikšmę, ir tikrai kenkiančius 
religijai skiriant nuo tų, kurie jos niekuo nepažeidžia. Filoso- 
fija jam reikalinga sveikai sprendžiant apie stebuklus, nes pra- 
manytus ir nereikalingus stebuklus skubotai pripažinti — tai 
silpninti tikruosius, kuriais remiasi mūsų religija. 

Čia išvardyti poreikiai iš teologo reikalauja plataus mo- 
kytumo bei įžvalgaus proto ir to nešališko bei palankaus 
supratimo, kuris palenkia net priešiškų ir užsispyrusių sielų 
protą ir širdį. Tokie filosofijos šviesa pasirėmę teologai yra 
ir visuomet bus mokslo bei apšvietos bičiuliai, tik jie moka 
religiją ginti ir palaikyti tąja galia ir verte, kuri dera nei 
aistromis, nei kvailystėmis nesuterštai tiesai. Kai Prancū- 
zijoje pasirodė pirmutinės Enciklopedijos pirmieji tomai, jais 
iškaršę teologai pasipiktino, paskelbė juos esant pavojin- 

"gus religijai, leidosi net į-kabalistiką ir rūmų intrigas, kad 
suturėtų ir nuslopintų tokį didžiulį kūrinį. Kai Montesguieu 
išleido savo klasikinį ir nemirtingą veikalą Įstatymų dvasia, 
autorių apgaubė antireligijos, kurios ten nėra, šmeižtu, bū- 
tinai užsispiriant tokią didžiulę reikšmę ir populiarumą įgi- 
jusį mąstytoją talpinti tarp ateistų ir šiuo savo pykčiu bei 
neatidumu padidinti bedieviškos sektos reikšmę. Tikrieji 
mokslininkai ir nuodugnūs teologai tuo metu ėmė stipriai 
ginti tiek šlovės Prancūzijai atnešančius žmones bei jų vei- 
kalus ir sutramdė įžūlų lengvabūdiškumą. Tokie teologai 
religijos didybę grindžia ne pačiomis dievotomis mintimis 
ir puikumais, bet iš karto grindžia gyvenimo poelgiais ir 
griežtu amžinųjų teisingumo dėsnių laikymusi. Jų akimis, 
savo tėvynės išdavikas, papirktas teisėjas, šeimos ramybę 
drumsčiantis bylininkas, tik apie save mąstantis bei išduo- 
dantis tėvynės ir monarcho pasitikėjimą klastingas valdi- 
ninkas nedisponuoja teisinga religija. Tikrojo teologo aki- 
mis, religija nedisponuoja žmonių apiplėšėjas ir engėjas, 
kuris išluptais iš vargingų šeimų pinigais dalija išmaldą, 
aprūpina vienuolynus ar stato bažnyčias. Juk skaidrios re- 
ligijos akimis žvelgiant, nėra šlykštesnės šventvagystės už 
paviršutiniško dievotumo rodymą ir dievotumo pažeidi- 
mą religijos uždraustais poelgiais. 

Kaip dieviškas kūrinys, religija apsieitų be jokios žmo- 
nių paramos, tačiau kaip žmonių kultivuojama ir nukreip- 
ta prieš jų dviveidiškumą, ji reikalinga filosofijos paslau- 
gos. Filosofija yra proto taikymas pažįstant pasaulį. Tiek 
religija, tiek protas yra dangaus dovana, tad privalo drau- 
ge jungtis ir padėti palaikyti visuomenėje tvarką, nurodyti 
žmogui kelius į dabartinę bei būsimą laimę ir taurų Dievo 
šlovinimą apmąstant, gėrintis ir teisingai naudojantis ste- 
buklais bei geradarybėmis, paskleistomis sukuriant pasaulį. 

Rašyta 1819 m. kovo 24 d. 


TRAKTATO 

PRIEDAS 


Pranešimas, skaitytas 
Vilniaus imperatoriškojo universiteto mokslinėje 


sesijoje 1820 m. gegužės 15 d. 


Akstinas parašyti; autoriaus mąstymo 
būdas psichologijoje; senų pažiūrų, iš kurių Kantas 
sėmė ir sukūrė savo mokslą, išdėstymas 


| Eoinays Lwowski praėjusių 1819 m. spalio mėn. 2-ame 
tome 296 p. paskelbtos pastabos! dėl to, ką esu pasa- 
kęs apie tariamąją Kanto filosofiją*. Užimtas kitos rūšies 


*Neturiu nieko prieš, jei kurį nors mano jau anksčiau išleistą kūrinį Lvo- 
vo Pamiętnik dar kartą paskelbia nusprendęs, kad jis vertas visuomenės dė- 
mesio. Bet Redaktorių prašyčiau nekeisti mano vartojamos lenkų kalbos. 
Niekad nerašau swoią familię, rozwiąztošč, rewolucye, theologię, samą cno- 
tę, nes tai nelenkiška, derėtų rašyti swoię familią, rozwioztošč, rewolucyą, 
theologią, samę cnotę. Mat, nors gerai sakoma ir rašoma mą, twą, swą, 
tačiau rašyti reikia moię, twoię, swoię, naszę, waszę, one, te, wszystke, 
czylę, iednę, samę, nie. Be šių, visi kiti moteriškosios giminės būdvardžiai 
(adiectiva) turi ketvirtajame linksnyje baigtis 4. Tai Kopczynskio taisyklė, 
paimta iš senų geriausiai mūsų kalba rašiusių autorių. O moteriškosios gimi- 
nės daiktavardžiai (substantiva) vieni turi ketvirtajame linksnyje baigtis ą, 
antai rewolucyą, filozofią, familią, studnią, niewolą, wolą, rolą ir t. t., kiti 
turi baigtis ę, antai swobodę, kobietę, cnotę, pamiątkę, bramę, porę ir t. t., ir 
tai yra Kopczynskio taisyklė, grindžiama senų gerų rašytojų autoritetu. 

darbais, neturėjau laiko į tą straipsnį atsakyti — jo autorius 
už mandagius žodžius, už-tinkamą savo abejonių.ir prie- 
kaištų išdėstymo būdą įgijo teisę, kad jam tarčiau ačiū ir 
būčiau dėkingas. 

Nepaisant pasibjaurėjimo ir antipatijos, kurią jaučiu gin- 
čytino pobūdžio kūriniams, ypač šios rūšies, publikuotose 
pastabose esama sunkumų ir priekaištų, kuriuos aš turiu 
pašalinti ir parodyti, kad savo teiginiais nebuvau lengva- 
būdis ir kad, perspėdamas lenkų jaunuomenę, ją atitrauk- 
čiau nuo mokslo, kuris, mano įsitikinimu, dar nesubren- 
dusiems protams yra nepaprastai žalingas. 

5avo pastabų pabaigoje autorius pripažįsta mylįs tiesą ir kad 
rašė jos įkvėptas. Kadangi tiesoje nėra sektų ir jos čia nepaken- 
čiamos, nė užsispyrimas nelaikomas įsitikinimu, aš autorių įsi- 
vaizduoju ne kaip Kanto šalininką, bet kaip nešališku protu 
ieškantį tiesos, apsvarstantį tai, kas kalba jo naudai ir prieš jį, 
apsvarstantį ginčytiną teigimą arba mokslą. Ši sąlyga man iš 
esmės reikalinga, nes aš manau, kad su metafizikais niekuomet 
neverta ginčytis. Tai ypatingos rūšies galvos, apsirūpinusios 
krepšiu dviašmeniu, t. y. tamsių žodžių ir galimų juos vartoti 
skirtingais atžvilgiais; visą jų išmintį sudaro visokiausių slėp- 
tuvių, kuriose paslėptos įvairios to paties žodžio reikšmės, ži- 
nojimas. Jie yra matantys tik tamsoje argai? su pelėdos akimis. 
Į visus kilusius keblumus jie paprastai turi vieną atsakymą, kad 
rašantieji jų nesupranta. Šis išsisukinėjimas neteisingas, nes jų 
mokslo pobūdžiui būdinga ta privilegija, kurios neturi joks ki- 
tas mokslas, t. y. kad jį galima suprasti ir kartu nesuprasti“. 

Vadinasi, kad nešališkas skaitytojas suprastų tai, ką tu- 
riu pasakyti, pirmiausia privalau išpažinti visas savo me- 
tafizines nuodėmes ir nusižengimus. 


*Kritik der reinen Vernunft. Antinomie. S. 449. Antithetik. 

Pirma, prisipažįstu, kad esu realistas, t. y. kad žodžiuose 
ieškau ne skambesio ir vėjo, bet daiktų, kad man suprasti 
reiškia ne pasitenkinti žodžiais, ne nusiraminti iš pirmo 
žvilgsnio, bet objektą aprėpti visapusiškai ir visais atžvil- 
giais, susidaryti aiškią bei skaidrią jo sąvoką, deramai jį pa- 
vadinti, o paskui suprantamai paaiškinti tai, ką mąstau. To- 
dėl patikima maksima laikau štai ką: kas tamsiai aiškina, tas 
pats nesupranta ir neturi teisės iš kitų reikalauti, kad jį suprastų. 

Antra, prisipažįstu, kad nors tikiu esant nematerialias 
substancijas, tačiau esu materialistas kantiškąja reikšme, nes 
laikau, kad žmoguje nėra net bendriausios minties, kurios 
pradžia nebūtų pojūčiai ir kuri be jų artimos ar tolesnės 
paramos išplauktų tiesiai iš grynojo proto. 

Tad nors juslinius įspūdžius, stebėjimus ir patyrimus 
laikau ne mokslu, bet jo medžiaga, iš kurios protas išveda 
ir sukuria juslinius reiškinius susiejančių ir mokslą suda- 
rančių bendrųjų tiesų grandinę, vis dėlto esu empirikas, nes 
jokių Žmogaus protui įgimtų minčių, sąvokų nei tiesų ne- 
žinau ir negaliu pastebėti. Žmogaus siela turi jėgas ir gebė- 
jimus, jai būdingus iš prigimties, bet, kol siela sujungta su 
kūnu, tos jėgos miega ir yra negyvos tol, kol patyrimas, 
nuolatinės pratybos ir mokslas jų neišgaus, nesuteiks ju- 
dėjimo ir veiklumo, neišplėtos ir neištobulins. Sielos jėgas 
ištinka tai, kas ištinka žmogaus kūno jėgas ir dalis. Gimęs 
vaikas turi rankas, kojas, pojūčius ir t. t., bet nemoka ir ne- 
gali jais naudotis. Visas jaunystės amžius ir net, galima sa- 
kyti, visa gyvenimo tėkmė jam yra nuolatinis patyrimas, 
įgudimas ir mokėjimas tomis jėgomis ir kūno dalimis nau- 
dotis bei jas tobulinti. Ir jei paskui jo kojos, jo rankos ir jo 
pojūčiai įgyja stebinantį ir nepaprastą turinį, visa tai tėra jo 
įgimto gebėjimo, išlavinto patyrimu, įzudimu ir mokėji- 
mu, padarinys. Ne vienas jaunuolis, atlikdamas vaidmenį, 
kurio samprata šiandien neperžengia grubių jo poreikių ir 

"užsiėmimų ribų, galbūt būtų Kopernikas arba Krasickis, 
jei auklėjimas, mokslas ir patyrimas išgautų bei ištobulin- 
tų jo gebėjimą - be naudojimosi, patyrimo ir įgudimo toji 
prigimties dovana jame nuo lopšio iki karsto guli užmigu- 
si. Ir kaip laimingesnė kūno organizacija žmonėms teikia 
nelygų kūno puošnumą, vikrumą ir galią, taip sielos jėgos 
būna nelygiai-veržlios ir veiklios; tai, ką vadiname talentų, 
vis dėlto niekada nėra kas nors kita, o tik pats skirtingu 
laipsniu suteiktas prigimties gebėjimas. Kiekvienam tiek 
sielos, tiek kūno gebėjimui būdinga sava veiksenos taisyk- 
lė, tačiau šių taisyklių įžvalga yra šio gebėjimo tėkmę, veik- 
seną ir būdus apsvarstančio žmogaus reikalas ir atradimas. 
Šios taisyklės yra tikros ir amžinos ne todėl, kad mums bu- 
vo įlietos iš prigimties, bet dėl to, kad jos remiasi žmogaus 
įžvelgtomis tiesomis. Fiziniame pasaulyje viskas taip pat 
vyksta pagal tam tikrus dėsnius, kuriuos žmogus prieina 
stebėdamas ir patirdamas, juos apmąstydamas ir taikyda- 
mas, t. y. prie jų pridėjęs intelekto galias. Visai kaip kūnų 
dėsnius žmogus atskleidžia apmąstydamas gamtos objek- 
tus, taip atranda intelekto dėsnius, apmąstydamas ir re- 
flektuodamas sielos veikseną, savo minčių tvarką, sąryšį ir 
sumanumą. Juk visoje žmogiškojo pažinimo sferoje yra tik 
dvi tiesų rūšys: fakto tiesos (veritės des faits), kurios remiasi 
stebėjimu ir eksperimentu, ir kombinavimo tiesos (veritės des 
combinaisons), išgautos refleksijos jėga, jų pagrindas yra de- 
ramai suprasta tapatybė (indentitas). O kombinavimu, ar- 
ba derinimu, vadinu tą veikseną, kuria vieną daiktą pride- 
du ir primatuoju kitam, kai artimus daiktus arba mintis 
nutolinu, nutolusius priartinu, perskirtus jungiu ir sude- 
du, sujungtus atitraukiu ir atskiriu, kai apskritai vieną daik- 
tą lyginu su kitu. Šio lyginimo rezultatas yra santykis (7ap- 
port, ratio, relatio), būtinai reikalaujantis dviejų terminų, nuo 


+“ „no) 

mąstymas. Todėl Hobbesas mąstymą daugeliu atžvilgių de- 
ramai vadina skaičiavimu. 

Rašydamas apie filosofiją, Kanto net neprivalėčiau mi- 
nėti, nes, mano požiūriu, Kanto mokslas yra ne filosofija, 
bet veikiau jos kliūtis. Kadangi jis vis dėlto pasirodo skam- 
biu transcendentalinės filosofijos pavadinimu, reikėjo krašto 
jaunimą įspėti ir jam pateikti tas pastabas, kurias aš pats 
padariau kadaise apmąstydamas šį mokslą. Tas pastabas 
laikiau pakankamas parodant, kad viso šio mokslo suma- 
nymas, dirva ir pagrindas nėra filosofiniai. Tai davė pra- 
džią Pamietnik Lwowski paskelbtoms abejonėms, priekaiš- 
tams ir klausimams, kuriuos reikia nagrinėti ir aiškinti. 


To straipsnio autorius man prikaišioja, kad aš Kanto 
mokslą pavadinau „senų subtilumų drėbtine pirkele“. Ta- 
čiau kiekvieną tuo įtikins metafizikos istorijos žinojimas. 
Kantas skiria tris svarbiausius sielos gebėjimus: juslumą 
(sensibilites), intelektą (intellectus, entendement) ir protą (ra- 
tio). Prie jų pridėjo sąžinę, arba vidinį įsitikinimą (conscien- 
tia). Juslumo darbas arba veikiau paskirtis yra stebiniai (in- 
tuitiones), intelekto — vaizdiniai arba sąvokos (notiones), o 
proto darbas yra idėjos (ideae), kitaip sakant, sumanymai. 
Kanto mokslo pagrindas tas, kad apgalvojimo ir spekulia- 
cijos pasaulis yra tikrojo mokslo sostinė. Visa tai - pavadi- 
nimai, skirstymas ir principai - paimti iš Platono mokslo. 

Platonas savo motyvus aiškina patraukliai, skaidriai ir 
suprantamai. Jis sako: pasaulį sudaro vien tik individai, 
arba atskiri esiniai, geismai priklauso nuo bendrųjų vaiz- 
dinių ir teiginių, tačiau nedera iš atskirybės daryti išvadą 
apie bendrybę, taigi bendrieji vaizdiniai mumyse sudėti iš 
prigimties, kitaip sakant, yra įgimti. Juose dalyvauja die- 
vybė, jie yra provaizdžiai ir archiprovaizdžiai (tipai, arche- 
tipai), pagal panašumą į juos sukurtos pasaulio atskirybės. 

Platonui kilusį sunkumą išsprendė ir išlygino Locke'as, bet 
iš jo teorijos prasikalė Descartes'o įgimti vaizdiniai, Mal- 
lebranche'o Dievo reginys, Leibnizo monados ir Kanto ap- 
rioriniai sintetiniai teiginiai. 

Pitagoro mokykla manė, kad visus fizinius reiškinius 
supina ir susieja dvi bendros laiko ir erdvės (temporis et 
spatii) savybės, laiką ir erdvę įsivaizdavo be ribų, kad susi- 
darytų begalybės sąvoką. Dar Pitagoras giliomis savo min- 
timis apie skaičių ir skaičiavimą teigė, kad į juslinių vaiz- 
dinių santykį įsilieja bendrieji laiko ir erdvės santykiai - iš 
šito Kantas išsėmė savąsias juslumo formas. 

Visur aptikimas materijos ir formos, smulkmeniški skirs- 
tymai bei jų pavadinimai, Aristotelio kategorijos* - tai se- 
nas ir prastas scholastų mokslas, kurį Kantas ištisai atgai- 
vino ir įvedė į savąją proto kritiką, o kartu su juo įvedė 
perdėtus subtilumus, su jais susijusį painumą ir tikrą me- 
tafizinį misticizmą, išjuoktą Bacono. Visai be silogistinės 
formos, visas Kanto aiškinimo būdas, arba metodas, yra 
scholastinis, grindžiamas subtiliais skirstymais, blogai žy- 
minčiais žodžiais, sunkiai suprantamomis arba visai ne- 
įmanomomis sąvokomis. Kanto raštuose n0umenon pava- 
dinimu figūruoja net peripatetikų ens rationis?. Iš scholastų 
mokslo Kantas tik praleido paslėptas kokybes (gualitates 


*Kai kurie netiksliai mano, kad Kanto kategorijos nėra Aristotelio kate- 
gorijos. Visus žmogiškajam pažinimui prieinamus objektus Aristotelis su- 
skirstė į 10 klasių ir šią klasifikaciją pavadino kategorijomis: 1) substantia, 
2) guantitas, 3) gualitas, 4) relatio, 5) actio, 6) passio, 7) guando, 8) ubi, 
9) situs, 10) habitus?. Wallis savo logikoje sako, kad jų skaičių galima suma- 
Žinti, ir kiekvienas pastebės, kad guando, ubi, situs apimami relatio. Šį su- 
mažinimą Kantas ir atliko nustatydamas keturias kategorijas: 1) guantitas, 
2) gualitas, 3) relatio, 4) modalitas“, bet jas vėl skirstė į dvylika formų ir dar 
labiau pritemdė Aristotelio teoriją. 

occultae), bet užtai išgalvojo kai ką dar blogesnio, t. y. abso- 
lutum, apie tai bus pasakyta paskiau. 

Principiniai Kanto pradiniai teiginiai šie: 

Pojūčiai yra visų mūsų žinių pradžia. Tai senas Zenono 
teiginys, sudarantis Aristotelio, Locke'o ir Condillaco moks- 
lo pagrindą. 

Jusliniai vaizdiniai tėra regimybės, vedančios į empirizmą, 
negalinčios daiktams ir mintims suteikti tikrumo pobūdžio. Tai 
pamatinis idealistų ir skeptikų teiginys. 

Vien tik grynasis protas, disponuojantis tik jam būdingomis 
bet kurį patyrimą pranokstančiomis ir todėl nuo jo nepriklau- 
sančiomis tiesomis, yra tikrumo ir mokslo šaltinis. Tai sudaro 
visą dogmatikų mokslą. 

Proto skirstymas į empirinį ir grynąjį, ypatingas atsida- 
vimas įrodymams a priori, visur intelektinės vienovės, su- 
siejančios visus pažinimus, suradimas - tai Leibnizo mokslo 
dvasia ir turinys. Kantas visa tai įtraukė į savo mokslą su 
ta skirtybe, kad tai, ką Leibnizas apie individualią, t. y. Aš 
būtį pasakė hipotetiškai, kitaip sakant, sąlygiškai, Kantas 
tai tvirtina dogmatiškai apie savąsias juslumo formas, t. y. 
kad jas laikant iš prigimties glūdinčiomis, viską galima įro- 
dyti ir paaiškinti a priori. 


Tad Kanto moksle nėra nieko, kas nebūtų glūdėjęs 
senose mokyklose ir sektose. Todėl nenuostabu, kad, 
nagrinėjant šį mokslą, įvairūs autoriai Kantą įvairiai kal- 
tino laikantis senųjų mokyklų klaidų ir keistenybių, nes 
jame galima aptikti viską, išskyrus aiškumą ir įtikinan- 
čius įrodymus. Aš visuomet Kanto mokslą laikiau pla- 
tonizmu, palopytą Pitagoro mintimi, paverstą dogma- 
tizmu ir apsipylusį visais scholastikos nešvarumais. Kai 
aš Kantą skaičiau pirmą kartą, supratau, kad tai yra žmo- 
gaus proto ir aštuonioliktojo amžiaus mokslo satyra arba 

"žabangos tyčiotis iš mokslininkų, kad net aštuoniolikta- 
jame amžiuje senos mintys ir nesąmonės, užmaskuotos 
iškreiptais ir meistriškai surikiuotais žodžiais, gali būti 
palaikytos išmintimi ir įžiebti mokyklų karą. Būdamas 
Vokietijoje už ir prieš šį mokslą atkakliausio fechtavi- 
mosi metu, ten aptikau nuodugniai mokytų žmonių, ku- 
rie kartu su manimi šypsojosi dėl tos mokyklinės aist- 
ros, paprastai tarp vokiečių (kaip Leibnizo ir Wolffo lai- 
kais) metafiziniuose ginčuose staigiai įsižiebiančios ir 
gęstančios be nieko. Bet taip pat aptikau tikrai ir dera- 
mai moksluose garsių žmonių, kuriems toji teorija susu- 
ko galvas iki entuziazmo. Nesusidorojo su jiems kilu- 
siais sunkumais ir priekaištais, bet, nepaisant to, atkak- 
liai laikėsi savo. Tuo metu mačiau kaip žodžiai daro 
galingą įtaką žmogaus intelektui, jį pratindami prie už- 
sispyrimo bei aistringumo, kuriems protas neturi jokios 
galios ir kuriuos tik pats laikas silpnina ir naikina. Juk 
po kelerių metų tie patys žmonės Kanto mokslą pripaži- 
no esant žmogaus intelektui žalingu užkratu. Dėl to lai- 
kiau pareiga ginti lenkų jaunimą nuo šio užkrato, nes jei 
šis mokslas pasirodė esąs žalingas Vokietijoje, tai mūsų 
aplinkoje jis suduotų mirtiną smūgį tikrajai apšvietai. 
Nežinau, kuo Pamiętnik Lwowski publikuotų pastabų au- 
torius grindžia savo teiginį, esą pusė apsišvietusios Euro- 
pos Kanto mokslą išgyrė, nes kelios Šiaurės Vokietijos mo- 
kyklos tikrai nelaikomos puse Europos. Juk ne tiek Kanto 
kūriniai, kiek veikiau jų turinys, išverstas į prancūzų ir an- 
glų kalbas (jei tik juos įmanoma išversti į kurią nors kalbą), 
įrodo vien tai, kad būta svetimšalių, kurie norėjo paten- 
kinti savo žemiečių smalsumą, dėl ko vokiečiai taip karš- 
tai grumiasi ir trinasi? Ir nors šis mokslas net pasklistų į 
daugelį kraštų ir ten rastų šalininkų, tai tas dar nieko ne- 
įrodytų, nes kiekviename krašte esama ir labai stiprių, ir 

labai lengvai iliuzijoms atsiduodančių protų*. Betgi jokio- 
je svetimoje ir mokslingoje Europos šalyje šis mokslas nėra 
nei pripažintas, nei galėjo būti pripažintas. Žodžių ir ne- 
reikalingų knisinėjimųsi doktrina, besiremianti klaidingu 
manymu, nėra epochos ir žmonių, užimtų nuodugniu daik- 
tų pažinimu, mokslas - žmonių, rimtai pasveriančių žmo- 
giškąsias mintis ir vengiančių tamsumo bei painiavos kal- 
bos, kuri nėra kalba, būdinga tiesai ir tikrumui. Net Vokie- 
tijoje niekas tarp Kanto šalininkų man nenurodo nei tikrojo 
geometro, nei žymaus fiziko, t. y. žmonių, įpratusių tvar- 
kingai ir griežtai mąstyti. Kitose žmogiškojo žinojimo sri- 
tyse šis mokslas rado tiek šalininkų, tiek atkaklių prieši- 
ninkų ir, neatnešęs jokios naudos, mokslams padaręs labai 
daug žalos, suklaidinęs tiek jaunų bei neapdairių galvų, 
susilpninęs Šiaurės Vokietijos mokyklų reikšmę ir garsą, 
ten dar rado prieglobstį keliose filosofinėmis vadinamose 
katedrose, kur jį įvairiai perdirbinėja ir aiškina tik dėl to, 


*Tai parašęs, iš ką tik gautų angliškų veikalų sužinojau, ką ši tauta mano 
apie Kanto mokslą ir vokiečių filosofiją. Čia pateikiu turinčio visuotinę paklau- 
są, redaguojamo geriausių Anglijos rašytojų leidinio The new annual register or 
general repository of history, politics and literature for the year 1819. Literary 
retrospect ištrauką“, p. 39—40: „Kadangi vokiškoji Kanto metafizika niekada 
negalėjo šioje šalyje nei paplisti, nei išlikti, tai nėra reikalo ja domėtis. Turime iš 
tikrųjų pripažinti, kad ji mums atrodo nesuprantama, o kur galima suprasti, ten 
tėra nuvalkiotos ir seniai paskelbtos mintys, suvyniotos į vos galimą įsivaizduo- 
ti mistinę plepalynę. Mūsų nuomone, vokiečių metafizika ir tikėjimas gyvulių 
magnetizmo doktrina įrodo, kad vokiečiai toli atsiliko nuo anglų ne tik civili- 
zuotumo, bet net intelekto lavinimo ir jo pažangos požiūriu... nes kai kuriuose 
dalykuose peržengė žmogiškojo supratimo ribas ir taip nugrimzdo į intelektinę 
tamsą, kituose dalykuose nepriėjo to, kad iš šios tamsos išsiveržtų... jų veikiau 
pagedę negu neapsišvietę protai siekia vaisto, kurį kitos Europos tautos panie- 
kino ir kurio net niekada nesiekta ir juo nesimėgauta, nebent tuo metu, kai 
nežinojimas ir patiklumas apniuko ir paralyžiavo žmogaus protą“. 

"kad tai yra tautinis vaisius ir kad protas, kartą išvestas į 
grynų abstrakcijų pasaulį, svajas. atkakliai laiko mintimis, 
o išsisukinėjimą —- samprotavimu ir neleidžia mąstymo 
lengvai grąžinti į paprastą bei glaustą kelią, nebent kitiems 
mokslams nuodugniai ištyrus, kodėl ši tariama filosofija 
yra didžiausia kliūtis. 


II 


Kantiškasis pamatinių mokslo 
principų iškreipimas 


Kantas teisingai sako, kad visas mūsų pažinimas prasi- 
deda pojūčiais, bet tuoj pat sako, kad tie jusliniai įspūdžiai 
ir vaizdai tėra regimybės, negalinčios mus nuvesti į teisingą 
daikto žinojimą, nes šis žinojimas yra tik grynojo proto, sa- 
vyje talpinančio šio žinojimo, taip sakant, įgymius, reikalas, 
o įgymiai eina pirma bet kurios pojūčių veiksenos ir nuo jų 
visiškai nepriklauso. Ir dėl to Kantui kiekvienas žinojimas 
yra empirinis - kylantis arba tuojau pat iš pačių pojūčių, 
arba iš kito pojūčiais įgyto žinojimo, iš viso to, kas tik dvel- 
kia patyrimu ir pojūčiu. O iš grynojo proto išplaukiantis ži- 
nojimas, einantis pirma bet kurių juslinių įspūdžių, yra trans- 
cendentalinis, jame glūdi visuotinumas (AllgemeingūltigkeiP) 
ir būtinumas (Notwendigkeit), taigi ir nepajudinamas tikru- 
mas, arba, kaip jis vadina, apodiktinis tikrumas. Į jį pojūčiai 
neveda, yra tik akstinas jį sužadinti ir intelektą įtvirtinti veik- 
senai. Tad Kantas veltui išsižada Platono ir Descartes'o įgim- 
tų vaizdinių, nesjo tvirtinami žinojimo įgymiai, einantys pir- 
ma pojūčių veiksenos ir su intelektu vienalaikiai, yra įgimti 
vaizdiniai. Nei Platonas, nei Descartes nenumatė pačių įgim- 
tų pažinimų, numatė tik jų įgymius (cognitiones virtuales). 

Dabar apžvelgsime tuos įgymius ir tą transcendentalinę 
paslaptį. Kantas erdvę, arba vietą (spatium), ir laiką (tempus) 
įsivaizduoja kaip kūnų egzistavimo sąlygas ir juos vadina 
jutimiškumo formomis. Šia ne iš pojūčių įgyta, bet nuo gi- 
mimo mūsų sieloje glūdinčia forma viskas virsta grynojo pro- 
to reikalu, visi empiriniai vaizdai virsta transcendentaliniais, 
ten pirmiausia pasirodo aprioriniai sintetiniai teiginiai*; ir 
išoriniai objektai mus paveikia ir dirgina dėl to, kad savyje 
turime šias formas. Tad Jacobis teisingai pasakė, kad Kanto 
mokslą reikėtų vadinti ne kriticizmu, bet proto formalizmu. 
Šią teoriją Kantas, kaip pats pripažįsta, laikė neaiškia ir keb- 
lia, todėl jai aiškinti sukūrė atskirą traktatą, kurį jam patiko 
pavadinti transcendentaline estetika. Kas ramia galva ir be 
išankstinės nuostatos skaito šį traktatą, turi pripažinti, kad 
aiškinimas dar tamsesnis negu užduotis. 

Terminas forma kiekvienoje kalboje neaiškus, nes turi 
daug reikšmių. Juk jis reiškia arba figūrą, arba išorinį pa- 
vidalą, arba fasoną, arba įrankį žvakėms, pasagoms pre- 
suoti bei išlieti ir t. t. ir dar reiškia tam tikrą teiginių bei 
minčių sąrangą samprotavime (forma argumentationis). Dėl 
to aiškinti metafizinėms, jau savaime tamsioms sąvokoms 
terminas forma blogas ir netinkamas. Juo galima, kaip darė 
scholastai, fechtuotis tamsoje, bet juo negalima paaiškinti 
dalyko. Juk Kantui forma vienu atveju yra sielos veiksena; 
kitu atveju - taisyklių, pagal kurias veiksena prateka, re- 
zultatas; trečiu atveju — absoliutūs ir besąlygiški vaizdiniai 
ir dar koks nors pojūčiais įgyto intelekto suteiktas pobūdis 
ir bruožas, tačiau niekur negalima perskaityti nei įrody- 
mo, nei pamokymo, kas sudaro tą bruožą ir iš ko jis pa- 
aiškėja. Metafizikoje pakanka įvesti netiksliai apibūdintą 


*Kritik der reinen Vernuntt. S. 47. Prolegomena. S. 52. 

"terminą, kad viskas būtų užtemdyta ir svaja būtų paversta 
neapdairia, bet įdomia sąvoka. Nugrimzdusiam į tamsas 
žvilgsniui smulkiausia kibirkštėlė atrodo šviesa, ir šia iliuzi- 
ja remiasi visas metafizikų menas. Pasiklausykime paties 
Kanto aiškinimo*. Jutimiškai patiriamuose pavidaluose ar- 
ba vaizduose forma vadinama tai, kas įrodo, kad įvairovė vaiz- 
de gali būti sutvarkyta tam tikrais santykiais. Vadinasi, tai 
sielos veiksena, kuri jutimiškų vaizdų įvairovę arba sutvar- 
ko tam tikrais santykiais, arba parengia ir padeda sutvarky- 
ti. Kad įvairovę vaizde sutvarkius tam tikrais santykiais ar- 
ba pasirengus sutvarkyti, reikia tuos santykius pažinti, taigi 
čia juslumas (sensibilitas) turi būti aktyvus gebėjimas; o kai, 
pasak Kanto, šis gebėjimas visai pasyvus (facultas passiva), ku- 
ris tik viską ima sau ir pasisavina, įsistebi ir įžvelgia, o nieko 
nedaro, tai jis yra kažkokia medūza, kuri vien tik stebėjimu 
(Anschauung) visus jutimiškus vaizdus transformuoja į inte- 
lektinius vaizdinius. Tikrai sunku suprasti, kaip toji stebuk- 
linga transformacija, būdama sunkiausias ir įžymiausias dar- 
bas, yra betgi visai neveiklaus gebėjimo kūrinys. 

Santykio pažinimas įgyjamas tik palyginimu, taigi šis jus- 
lumas daro tai, kas priklauso supratimui. Pažiūrėkime, ar 
to nepalengvina juslumo formos - laikas ir erdvė. Pats Kantas 
pripažįsta, kad laiko ir erdvės vaizdinys įgyjamas pojūčiais, 
tačiau sako, kad juslumo formos nėra nei tas laikas, nei toji 
erdvė, kuriuos įgyjame pojūčiais, bet tai yra laikas ir erdvė 
be ribų, absoliutus laikas ir absoliuti erdvė. Toliau Kantas sa- 
ko, kad toks laiko ir erdvės vaizdinys nėra abstraktus vaiz- 
dinys (notio abstracta), nes intelektu iš daiktų abstrahuoti ne- 
galima to, ko daiktuose nėra; tai yra ne bendrasis vaizdinys 
(notio generalis), nes jam būdingos ribos, bet absoliučios ir 


*Kritik der reinen Vernunft. S. 34. 

besąlygiškos begalybės, visiško absoliuto vaizdinys. Išnag- 
rinėkime šį Kanto aiškinimą. Beribis, t. y. be pradžios ir pa- 
baigos, laikas yra amžinybė; beribė, be aspektų ir sąlygų erd- 
vė yra kažkas begalinis. Amžina ir begalinė būtybė yra Die- 
vas, vadinasi, juslumo forma yra Dievas, o todėl mes 
mąstome Dieve —- Kanto mokslas yra užmaskuota Malleb- 
ranche'o doktrina. Tačiau Kantas kratosi šios doktrinos, tad 
toliau pažiūrėkime, kas jis yra. Kas tik yra be ribų, be jokio 
aspekto ir sąlygos, pranoksta žmogiškąjį supratimą, nes ab- 
soliutus ir besąlygiškas negali būti su niekuo palyginamas; 
o ko negalima su niekuo palyginti, to neįmanoma suprasti 
sekant visuotinai pripažintu mąstymo dėsniu; vadinasi, lai- 
kas ir erdvė, kokius pateikia Kantas, žmogiškąja samprata 
yra nulis. Tad Kanto išgalvotos juslumo formos yra nulis, 
arba žmogausintelektinių gebėjimų niekas. Visas Kanto pra- 
manytas grynojo proto, taip sakant, pastatas kyla iš jo juslu- 
mo formų, nes šios formos sukuria nuo pojūčių nepriklau- 
sančius stebinius, teikia pradžią aprioriniams sintetiniams 
teiginiams ir yra esminiai intelekto veiksmų elementai. Tad 
jei šie elementai žmogiškąja samprata yra nulis, tai, sekant 
matematikos elementariomis žiniomis, į kurias Kantas daž- 
nai apeliuoja ir kuriomis siekia paaiškinti savo teiginius, kar- 
toju, sekant elementariomis matematikos žiniomis, išeina, 
kad visas jo grynasis protas, visi šio proto aprioriniai nuo 
pojūčių nepriklausantys kūriniai, apskritai visa transcenden- 
talinė teorija yra nulis, arba niekas. Ji mus veda į visišką skep- 
ticizmą, t. y. jei Kanto mokslas galėtų ištverti, būtų įrodoma, 
kad žmogaus intelektas negeba nei suprasti, nei pažinti. 


Dabar nesunku paaiškinti, kodėl Kanto mokslas tam- 
sus, kodėl jis savo estetikoje viską teigia, o nieko neįrodo, 
tamsius teiginius paremdamas dar tamsesnėmis pastabo- 
mis; kodėl savo pateiktais geometrijos pavyzdžiais krečia 

išdaigas įr painiojasi, mato tai, ko nė vienas matematikas ir 
geometras ten niekuomet nematė ir negalėjo matyti; kodėl 
tuose pavyzdžiuose tai, ką jis vadina empiriniu, yra aišku, o 
tai, ką vadina transcendentaliniu, yra nesuprantama, - mat 
Kantui atrodo, kad jis suprato tai, ko Žmogaus protas nepa- 
jėgia suprasti, taigi ir kitiems suprantamai paaiškinti. 


Kanto mokinių logika ypatinga: jie kalba ir rašo, kad, ka- 
dangi kiekvienas daiktas turi būti erdvėje ir laike, kitaip sa- 
kant, kur nors ir kada nors, tai erdvė ir laikas yra jushumo for- 
mos. Pirmame teiginyje kalbama apie daikto buvimą, arba 
egzistavimą, antrame teiginyje — apie mąstymą, ir sunku su- 
prasti, kaip antrąjį galima išvesti iš pirmojo. Žinoma, kiek- 
vienas daiktas yra erdvėje ir laike, bet apie tą daiktą mąsty- 
damas, aš galiu nemąstyti nei apie erdvę, nei apie laiką. Kiek- 
vienas kūnas būtinai turi tris nuo jo neatskiriamus matmenis, 
bet aš galiu mąstyti tik apie vieną, pasekdamas jo ilgį, ne- 
mąstydamas apie kitus du matmenis; arba galiu mąstyti tik 
apie du nemąstydamas apie trečiąjį. Juk nepaneigiama žmo- 
gaus intelekto savybė yra tai, kad daikte, sudarytame iš dau- 
gelio nuo jo būties neatskiriamų požymių, galiu pasekti vie- 
ną požymį nepasekdamas kitų. Mąstydamas apie kūno vyks- 
mą ir greitį, turiu pasekti laiką ir erdvę, nes tai yra esminiai 
vyksmo elementai; tačiau domėdamasis rimtyje esančiu kū- 
nu, pavyzdžiui, jo sudėtį sudarančiomis dalimis, antai no- 
rėdamas sužinoti ar alūnas yra druska, tada nemąstau nei 
apie laiką, nei apie erdvę, nes tiek šiuo, tiek tūkstančiais kitų 
atvejų nei laikas, nei erdvė, paimti kokia nors reikšme, ma- 
no domėjimuisi nereikalingi. Tačiau kaip mano minčių for- 
ma gali būti tai, ko visai tose mintyse nėra ir neturi būti? 
Vadinasi, klaidinga yra Kanto prielaida, kad visose žmonių 
mintyse laikas ir erdvė dalyvauja absoliučiai tam, kad kiekvienas 
daiktas turi būti erdvėje ir laike. 

Kantas sako, kad absoliutus laiko ir erdvės vaizdinys 
nėra abstraktus, nes iš daiktų negalima abstrahuoti to, ko 
juose nėra; tačiau absoliučių laiko ir erdvės reikia ieškoti 
ne daiktuose, bet pačiose pojūčiais įgytų laiko ir erdvės sa- 
vybėse. Kantas pripažįsta, kad pojūčiais pasiekiame empi- 
rinį laiko ir erdvės ribotą, santykinį ir sąlygotą žinojimą; 
dabar paprasta proto abstrakcija laikui ir erdvei nubrauki- 
me empirines ribas, visus aspektus bei sąlygas ir liks toku- 
tėliai laikas ir erdvė, kokius, kaip juslumo formas, išrado 
Kantas. Tad kam iš prigimties a priori glūdinčiais vadinti 
tai, ką sau pats intelektas, pasitelkęs abstrakciją, gali su- 
kurti? Vadinasi, klaidinga yra ir kita Kanto prielaida, kad 
juslumo formos mums duotos iš prigimties. Čia Kantas padarė 
klaidą, kurią pats pavadino transcendentaliniu paralogiz- 
mu, nes intelektinį konceptą, savą abstrakcijos sukūrimą, 
ima ir pateikia kaip apriorinę prigimties dovaną. 

Iš viso to, kas iki šiol pasakyta, Pamigtnik Lwowski 
išspausdintų pastabų autorius nesunkiai galėjo išgauti at- 
sakymą į savo priekaištus ir keblumus. Betgi nepakenks 
juos pateikti ir apsvarstyti. 


II 


Atsakymas į Pamiętnik Lwowski išsakytus 
priekaištus ir abejones 


Savo traktate Apie filosofiją rašiau: „Pirmoji protingos fi- 
losofijos taisyklė yra neieškoti to, kas dėl savo prigimties 
mūsų supratimui neprieinama ir kas jam turi likti amžina 
paslaptis. Tai pasakytina apie pirmąsias daiktų priežastis, 
pirmąjį ir patį giliausią mūsų žinių pamatą“. Atitinkamai 
pateikiau pavyzdžių ir trumpų bei sąryšingų, bet, mano 

įsitikinimu, stipriausių argumentų. Pastabų autoriui pati- 
ko nepaisyti šių argumentų, nekreipti dėmesio į visus moks- 
lus ir, matant vien tik antgamtinius dalykus bei tikėjimo 
nutartis, ką tik minėtą teiginį pavadinti „tuščiu žodžių nuo- 
tėkiu ir negyva formule“. Vis dėlto toji filosofijos taisyklė, 
kurios Kantas nesilaikė, yra labai svarbi; juk Kantas ketina 
mums išaiškinti paslaptį - kokiu būdu jusliniai vaizdai 
transformuojasi į intelektinius vaizdus? Jis pasirengęs ne- 
palikti be atsakymo nė vieno kodėl, taigi nori įsiskverbti į 
labiausiai tolimą mūsų žinojimo pamatą. Šios paslapties 
išaiškinimo ieško sielos sandaroje, kurios nežinome ir ne- 
galime Žinoti, sprendžiame tik iš jos veiksenos ir padari- 
nių, t. y. iš patyrimo. Tam išgalvojo žmogaus intelektui ne- 
suprantamas bei neįmanomas suprasti formas ir nežinomus 
dalykus nori aiškinti nesuprantamais dalykais. 

Pastabų autorius Kanto mokslui suteikia tokią užduotį. 
Ar iš proto išplaukiantys absoliutūs pažinimai gali būti prideri- 
nami objektams ir kiek toli driekiasi šis priderinimas? Bet ka- 
dangi derintis negali tik tai, kas yra, tai pirmasis klausi- 
mas turi būti šis: ar mūsų požiūriu tokie absoliutūs, besą- 
lygiški aprioriniai pažinimai yra ir gali būti? Kantas tai 
teigia, bet niekuo neįrodo, jis užduoda sau šiuos tuščius ir 
nereikalingus klausimus: ar matematika, fizika, metafizi- 
ka yra galintys egzistuoti mokslai (scientiae possibiles)? Sa- 
vo transcendentalizmui ieško pagrindo ir kur jį randa? Ogi 
laiko ir erdvės hipotezėje, grindžiamoje klaidingais teigi- 
niais, kaip ką tik įrodžiau, — hipotezėje, intelektą vedan- 
čioje arba į malbranšizmą, arba į visišką skepticizmą - anks- 
čiau tai buvo parodyta. Taigi Kantas mokslų ir žinių kilmę 
nori išvesti iš to, kas visas žinias ir mokslus naikina ir pa- 
verčia nuliu. 

Iš to, ką autorius Pamigtnik Lwowski p. 301 kalba apie 
astronomijos uždavinius ir skaičiavimus — esą Kantas tai 

meistriškai išsprendęs, — kiekvienas astronomas turi juok- 
tis. Savo teiginiams ir skaičiavimams įrodyti astronomijai 
nereikia jokios metafizinės paramos; priešingai, jei ją pasi- 
telktų, jos įrodymai būtų blogi ir abejotini. Kanto veikalai 
rodo jį buvus blogą fiziką ir prastai pažinus matematiką, 
betgi apie šiuos mokslus jis daug kalba. Mat tai vos ne vi- 
suotinė dabartinių metafizikų (taip pat ir Condillaco) nuo- 
dėmė, kad jie mėgsta kalbėti ir plepėti nesąmones apie vi- 
sus žmogiškuosius pažinimus bei mokslus, dažniausiai nė 
vieno nuodugniai neišmanydami. 

Pastabų autorius sako, kad Kantas metafizikai sudavė 
mirtiną smūgį, o juk visas jo mokslas nėra kas nors dau- 
giau, o tik metafizika, perkošta subtiliausiais senais knisi- 
nėjimais; tai psichologinis traktatas, priklausantis metafi- 
zikai, kurią Kantas nori iškelti iki nepajudinamo moksliš- 
kumo laipsnio. Joje sukūrė tiek mokslų, kuriuos pavadino 
graikiškai ir kurie dėl to nėra mokslai. Nors sutinku su pa- 
stabų autoriaus anksčiau pateiktu Kanto mokslo užduo- 
ties nusakymu, tačiau savąjį transcendentalizmą išdėstant, 
ne tai yra bendrasis Kanto sumanymas. Jis nori žmogaus 
protui įvesti cenzūrą, užsibrėžia išrasti ir parodyti bando- 
mąjį akmenį visų žmogiškųjų pažinimų tikrumui. Suma- 
nymas didžiulis! Jis, kaip ir turėjo atsitikti, buvo skirtas fi- 
losofinio akmens paieškai. 


Savo traktate Apie filosofiją rašiau: „Argi protinga klausti, 
kaip ir kodėl iš išorinio pasaulio objektų sieloje susidaro 
įvairios žinios ir mokslai?“ Pastabų Pamietnik Lwowski au- 
torius iš manęs nepagrįstai reikalauja, kad įrodyčiau šio 
klausimo beprasmiškumą, nes, žinoma, Kantui, o ne jo skai- 
tytojams reikėjo įrodyti, kad šis klausimas protingas. Kas 
užsimojo išaiškinti ištisą paslaptį, sakyčiau, visą mąstymo 
mechanizmą, tas pirmiausia turėjo išspręsti šį klausimą ir 

mus pamokyti: kaip pojūčiai juda ir sukelia nematerialios 
substancijos veikseną? Kaip siela gilinasi į save ir išjai duotų 
pradmenų išgauna sintetinius teiginius? Kaip pojūčiai, su- 
teikę mąstymui pradžią, nuolat jam tarnaudami ir padė- 
dami, vis dėlto visai nedaro įtakos mąstymo rezultatams? 
Šiuos sunkumus Kantas perbėga metafiziškai*, t. y. nieko 
neišspręsdamas. 

Man atrodo, kad nebuvau lengvabūdiškas, šį klausimą 
pavadinęs neprotingu, nes, mano nuomone, norint į jį nuo- 
dugniai atsakyti, reikėtų žinoti žmogaus sielos prigimtį ir 
sandarą, reikėtų suprasti tą galingą ir nuostabią įtaką, kurią 
kūnas daro nematerialios substancijos sielai, ir, atvirkščiai, 
sielos įtaką kūnui — o tai buvo, yra ir, atrodo, tai visuomet 
liks žmogui nesuprasta paslaptis. Argi tai protingas užsiė- 
mimas imtis pažinti ir aiškinti tai, kam žmogus, atrodo, ne- 
turi jokių priemonių, kas per pustrečio tūkstančio metų pri- 
eita, tačiau negalėjo būti pažinta, už ką žmogiškasis smalsu- 
mas buvo griežčiausiai nubaustas ir kai tiesa praslysta nuo 
žmogaus ir vien tik didelės klaidos buvo visas jo šių tyrimų 
uždarbis? Šioje pavojingoje srityje Kantas buvo dar nelai- 
mingesnis už savo pirmtakus, nes perėmė visus jų suklydi- 
mus - tai jam įrodė Jacobis ir Degėrando. Pastabų autoriaus 
pateiktas apskritimo kvadratūros pavyzdys jo reikalo ne tik 
neparemia, bet jį netgi pasmerkia. Pirmosios Europoje moks- 
lo draugijos nustatė sau taisyklę - nė vieno traktato apie ap- 
skritimo kvadratūrą nepriimti ir juo nesivarginti, nes jie pa- 
prastai yra tušti rašiniai, paveikti klaidingų samprotavimų 
bei iliuzijų ir geometrijai visiškai nereikalingi. Visa tai gali- 
ma pasakyti apie visus šios rūšies tyrimus, kurių ėmėsi Kan- 
tas, ir net nesunku įrodyti, kad, jei Kantas būtų pasiekęs tai, 


*Kritik der reinen Vernunft. S. 68, 427. 

ką buvo numatęs, tai jo išradimas būtų daugiau pakenkęs 
negu padėjęs mokslams išaugti. 


Pastabų, paskelbtų Pamietnik Lwowski, autoriaus klau- 
siu: ar deramas yra mano priekaištas, kad Kantas nuside- 
da perdėtai nepasitikėdamas pojūčių parodymais? Juk sa- 
vo raštuose Kantas labiausiai piktinasi tais, juos vadinda- 
mas empirikais, kurie visą mūsų pažinimą išveda iš jutimų 
arba veikiau iš jutimais paremtų intelekto gebėjimų, nes 
visa jo mokslo paieška kyla iš to, kad patyrimai ir stebėji- 
mai negali teikti to tikrumo, kurį mūsų žinioms teikia gry- 
nasis protas. Mat Kantas juslinius įspūdžius laiko išore, ne- 
galinčia mus nieko apie daiktus pamokyti, ir savo trans- 
cendentalinėje dialektikoje teigia, kad suklydimo šaltinis 
yra pojūčių įtaka išmaningumui*. Juk galiausiai Kantas ju- 
timais suvokiamus daiktus padarė pavaldžius savosioms 
juslumo formoms, nes sako, kad pojūčių teikiamus įspū- 
džius juntame ir įgyjame todėl, kad savyje turime juslumo 
formas, pranokstančias visas pojūčių veiksenas ir nuo jų 
nepriklausančias. Parodžiau, kad kantiškosios juslumo for- 
mos yra niekas, tad, sekant jo mokslu, turėtume liautis jus- 
ti. Čia dar Kantas painiojasi ir pats sau prieštarauja: mat 
sakydamas, kad juslumo formos mums įgimtos, bet joms 
sužadinti reikia juslinių įspūdžių**, vėlgi sako, jog pojūčių 
teikiamus įspūdžius juntame todėl, kad turime juslumo for- 
mas; taigi iki sužadinant šias formas, neturėtume justi ir 
neturėtume žinoti, kas tuo metu gali šias formas sužadinti 
ir išgauti. Tačiau metafizikams tai nėra prieštaravimas - jie 
moka viską paaiškinti. Tad paskutinę pastabą pareiškiau 


*Kritik der reinen Vernuntft. S. 350, 351. 
**Kritik der reinen Vernunft. Einleitung. 

tiems, kurių Viešpats Dievas neapdovanojo metafizine 
daiktų samprata. Jiems pojūčių teikiami įspūdžiai yra ne 
regimybė, bet realūs pojūčių sujaudinimai ir intelekto vaiz- 
dinių pradžia. Kadangi realiai sujaudinti gali ne tik reali 
priežastis, dėl to ir vidiniu jutimu, budėjimą skiriančiu nuo 
sapno svajų ir pamišimo, išvedame realiai egzistuojant 
daiktus, nesileisdami į gilesnį to nagrinėjimą, vedantį ne į 
pažinimą, bet į galvos svaigimą. Jusliniai įspūdžiai veda 
intelektą į pažinimą to, kaip daiktai egzistuoja mūsų at- 
žvilgiu ir kaip jie egzistuoja vieni kitų atžvilgiu, nes tik tai 
mums yra teisingas ir protingas mokslas. Kaip daiktai eg- 
zistuoja absoliučiai savyje, kaip egzistuotų kitų būtybių, 
apdovanotų kitais pojūčiais ir priemonėmis, atžvilgiu - tai 
ne mūsų reikalas, tai yra fantazija, o ne mokslas. Žmogaus 
intelektas disponuoja jam Dievo suteiktomis galiomis, ku- 
rias rodo savo veiksenoje, ir jos yra dėmesys, daiktų lygi- 
nimas, santykių suvokimas, refleksija, sprendimas ir sam- 
protavimas. Daiktų ir minčių lyginimas jį veda į reiškinių 
santykius su reiškiniais arba minčių santykius su minti- 
mis. Santykių lyginimas vėlgi jį veda į sprendimą ir teigi- 
nius, įžvelgus tų santykių sąryšį. Pagaliau teiginių ir įžvelg- 
tų tiesų lyginimas jį veda į sąryšio tarp tų tiesų suvokimą, 
kitaip sakant, samprotavimą. Kaip patyrimas buvo mąsty- 
mo pradžia, taip patyrimas vėlgi yra mūsų mąstymo išmė- 
ginimas, nes, jei patyrimas parodo tai, ką mes prote nu- 
sprendėme ir išsamprotavome, tada mūsų mintys yra pa- 
tikimos. Nuodugni ir iš tikrųjų naudinga metafizika, 
pagrįsta ne hipotezėmis bei numanymais, bet neabejotino- 
mis ir visuotinėmis tiesomis, turi mums dalykiškai, be pra- 
simanymų paaiškinti sielos galias, jų paramą ir kliuvinius. 
O logika turi išdėstyti ir pateikti šių galių veiksmų taisyk- 
les, kuriomis reikia šiuose veiksmuose vadovautis, tiesos, 
tikrumo, tikėtinumo pobūdį ir klaidų šaltinius. Kantinin- 

kų akimis, visa tai yra empirizmas, bet jų grynasis protas su 
nuo pojūčių nepriklausančiais ir besąlygiškais pradais - tai 
kažkoks sfinksas, kurį patys sakosi perpratę, tačiau kitiems 
negeba paaiškinti. Tai išdidumo, tuštybės ir pernelyg di- 
delio pasitikėjimo savimi vaisius, siekiantis protą garbinti 
ir kartu pasukti šunkeliu. 

Kantininkai, o kartu su jais pastabų autorius kalba, kad, 
jų požiūriu, empirinis mokslas supančioja žmogaus protą, 
tačiau tie pančiai žmogui uždėti iš prigimties ir jų nedera 
traukyti. Tie pančiai pasirodo esą žmogui paslaugi dovana, 
nes jų padedamas, įsiklausęs į Bacono patarimus, jis atsklei- 
dė tokį didžiulį kiekį tiesų, sukūrė tiek daug gilių bei įžy- 
mių mokslų, iš jų išgavo nepaprastai daug naudos visuo- 
menei ir juose įamžino savąją šlovę ir gėrėjimąsi savųjų ga- 
lių veiksena. Kas gi dabar žmogaus protui padarys paslaugą? 
Ar tas, kuris jį laiko sąžiningų uždarbių ir naudos kelyje, ar 
tas, kuris jį iš šio kelio veda į šalį, įkalbėdamas jam kažkokią 
fantastinę galybę, tamsose rodydamas jam kažkokį nuo po- 
jūčių nepriklausančios visagalybės sostą, jam paskirdamas 
ir nustatydamas takus, kurie per dvidešimt penkis amžius 
pasirodė visuomet esą klaidingi takai? 

Pastabų autorius čia nesunkiai supras, ką aš mąsčiau 
sakydamas, kad „Kantas įsivaizduoja be pojūčių mąstan- 
čią sielą“. Savo transcendentalinėje dialektikoje* jis teigia, 
kad protas, kaip aukščiausioji sielos galia, savo mintyse, 
arba apriorinėse idėjose, padedamas savųjų taip pat aprio- 
rinių, t. y. nuo pojūčių ir patyrimo nepriklausančių, pradų 
susikuria ne iš stebėjimo paimtą techninę vienovę, bet iš pa- 
ties savęs paimtą architektoninę vienovę ir konstruoja ob- 
jektų idealus, bendruosius planus ir schemas, kurias paskui 


*Kritik der reinen Vernunft. S. 392, 394, 697. 

priskirdamas jusliškai suvokiamam pasauliui, paseka, ar 
patyrimas yra į tai panašus (possibilis) ar ne. Iš to Kanto 
metodologijoje kilo grynojo proto architektonikos teorija. 
Iš to kilo Fichte's doktrina, iškelianti nepriklausomą nuo 
pojūčių protą, sukuriantį pasaulį ir daiktus; šią doktriną 
trumpai išdėsčiau savo traktato Apie metafiziką išnašoje ne- 
numanydamas, kad ją būtų verta labiau tirti. Taigi, pasak 
Kanto, žmogaus prote pačiame savaime glūdi ir objektas, 
ir nuo pojūčių nepriklausantys mąstymo būdai. Bet, jei vi- 
sos žinios, kaip sako pats Kantas, kyla iš pojūčių, o iš šių 
žinių kuriasi mokslai, tai kaip galima, sakyčiau, pasisoti- 
nus pojūčių duomenimis, imtis kurti tarytum visai nuo po- 
jūčių nepriklausomą mokslų intelektinę architektūrą? To- 
dėl savo traktate Apie filosofiją pasakiau, kad „Kantas pa- 
našus į žmogų, kuris po sočių pietų postringauja, kad 
organizmo gyvybei palaikyti nereikia jokio maisto“. Pa- 
stabų autorius tai palaikė sąmojumi, o tai - samprotavimo 
atvejis. Juk nors palyginimai nėra įrodymas, tačiau jie vi- 
suomet paremia sąvoką, kurią mokėjimas aprašyti abstrak- 
čiomis ir metafizinėmis mintimis būtinai ištęsia. 

Sakiau, kad „Kantas visiškai neįrodo savo mokslo pa- 
grindinių principų, bet juos ima tarsi tikrus, tuo tarpu kai 
jie tokie nėra“. Pastabų Pamiętnik Lwowski autorius į tai at- 
sako, kad „teoriniuose moksluose bendrieji, arba sinteti- 
niai, teiginiai, besąlygiškai išplaukiantys iš proto, nereika- 
lingi įrodymų“. To pavyzdžių pateikia iš matematinių api- 
brėžimų srities. Pirmiausia, aš nežinau nei iš paties proto 
besąlygiškai išplaukiančių teiginių, nei jų suprantu. Ir nors 
manoji samprata galbūt grubi ir buka, tačiau ja remiantis, 
dera daryti išvadą, kad Kanto mokslas nėra visuotinai su- 
prantamas ir įtikinantis — to jis nepasiekia. Iš Kanto veika- 
lų matyti, kad matematikos tiesų tikrumas ir akivaizdu- 
mas smarkiai jį sudomino ir jam atrodė, kad į joms lygų 

laipsnį jis pakels metafiziką ir kitus mokslus. Vien tai ro- 
do, kad šių mokslų jo samprata buvo netiksli ir kad savo 
sumanymu įžeidė ir matematiką, ir žmogaus protą gražiau- 
siame jo reikale. 

Matematikos mokslų principai yra paprasti, aiškūs, nie- 
kas negali jų paneigti; ir nors jie nėra besąlygiškai išplau- 
kiantys iš proto, iš jų proto jėga susiklostė platus ir gilus 
mokslas, kuris, pradžią gavęs iš pojūčių, savo pažangoje 
nuolat reikalingas pojūčių pagalbos ir be jų nieko nebūtų 
įrodęs. Tokie pagalbininkai yra figūrų brėžiniai arba skai- 
čiavimai — tai parodžiau savo traktate Apie matematinį mąs- 
tymą*. Ar pastabų autoriui derėjo matematikos principus, 
kuriais dar niekas nesuabejojo, kurių akivaizdumą kiek- 
vienas mato ir supranta, prilyginti Kanto legendoms, ku- 
rioms kiekvienas geba prieštarauti ir mažai kas pajėgia su- 
vokti bei suprasti? 

Argi nereikalauja įrodymo iš Platono perimti ir Kanto 
išvardyti sielos gebėjimai - jo įžvalgos, sąvokos ir idėjos, 
kai jas neigia Locke'as, Condillacas ir kiekvienas vadina- 
masis patyrimu besiremiantis psichologas? Ar kas sutiks 
su tuo, kad vaizduotė, būdama energingiausiu ir beveik 
veikliausiu žmogaus gebėjimu, kurio kūrinys yra visi dai- 
lieji menai, tėra juslumo pažymis, ne veiksminga jėga, bet 
tarsi paprastas viską savyje inertiškai talpinantis indas? Kad 
ją galima perkirpti ir skirstyti į empirinę ir grynąją, o šią 
pastarąją sieti vien tik su intelektu, kai ji, sakyčiau, maiti- 
nasi visų sielos galių dirbiniais? Kad atmintis, toks visuo- 
tinis žmogaus gebėjimas, tėra vaizduotės požymis, kai tu- 
rime stipriausios atminties ir silpnos vaizduotės žmonių 
pavyzdžius? 


*Pisma rozmaite, t. III, p. 360. 

Argi aišku ir nereikalauja įrodymo žmogaus intelekto įgy- 
miu laikyti tai, ką intelektas pats sau gali sukurti pasitelkęs 
abstrakciją, antai vietos ir laiko absoliutumą? Kad iš to, kas 
žmogiškąja samprata yra iš tikrųjų nulis, būtų sukurta kaž- 
kokia medūza, kuri vien tik savąja įžvalga (Anschauung) vi- 
sus juslinius vaizdus transformuoja į intelektinius? 

Argi nereikalauja įrodymo, kad iš to, kas yra niekas, 
išvedami visi nepriklausantys nuo patyrimo aprioriniai ste- 
biniai ir teiginiai? Kad pojūčiais disponuojantis žmogaus 
intelektas, kalboje ir vartojant ženklus nuolat reikalingas 
jų paramos, visiškai atitrūksta nuo pojūčių, ir su jusliškai 
bei refleksija įgytais vaizdais besidarbuojantis intelektas sa- 
vo veiksenoje įsivaizduojamas išsižadantis bet kurios po- 
jūčių paramos? 

Pagaliau argi aišku ir nereikalinga įrodymo, kad protas 
iš neįmanomų suprasti absoliučių ir besąlygiškų apriori- 
nių stebinių ir pradmenų, išeinančių už intelekto gebėjimų 
ribų, gali sudaryti ir kurti pamatines mokslo tiesas? 

Ojuk ką tik išvardytais klausimais užskliaudžiama Kan- 
to mokslo ir pirmasis pamatas, ir visa briauna, kuriuos iš- 
vertus visas transcendentalinės filosofijos vaiduoklis išsi- 
barsto ir išnyksta. 

Traktate Apie filosofiją sakiau ir tai parėmiau pavyzdžiais 
iš įvairių mokslų, kad „kaip tarp kūnų fenomenų ir pirmo- 
sios jų priežasties, taip ir tarp išorinio pasaulio ir sielos veik- 
los yra praraja, kuriai išmatuoti žmogus neturi jokio gebė- 
jimo ir pajėgumo“. Per šią prarają Kantas nutiesė tiltą, ku- 
rio vieną galą atrėmė į regimybes, o kitą — į absoliutą, t. y. į 
nulį. Tikrai nuostabi Armidės architektūra, ištraukta iš Tas- 
so“, verta vienuoliktojo amžiaus burtininkės, bet ne aštuo- 
nioliktojo amžiaus filosofo! 

Man nemalonu skaitytojui įkyrėti tokio sauso ir neskonin- 
go mokslo nagrinėjimu, kuris net ne mokslas, bet metafizinis 

romanas, - nenoriu pastabų Pamietnik Lwowski autorių pa- 
likti be atsako. Traktate Apie filosofiją klausiau: „Ar Kantas 
įrodė, kad visas intelektiškumas, kylantis iš jusliškai gau- 
namų duomenų, priklauso nuo formos?“ Keturiasdešimt 
ir kelerius metus darbuodamasis matematikoje ir astrono- 
mijoje, kuriose daugiausia turima reikalų su erdve ir laiku, 
niekada negalėjau palengvinti tą Kanto mokslo sunkumą, 
kurį pastabų Pamiętnik Lwowski autorius išsprendė taip: 
žmogaus protas veikia pagal taisykles, o mąstymas pagal 
taisykles yra formos suteikimas jusliniams įspūdžiams, tai- 
gi ir t. t. Šis atsakymas įrodo, kad nereikalingo ir bepras- 
miško termino forma įvedimas į mokslą intelektą tik klaidi- 
na ir apgauna, bet jo neapšviečia. Matau, kad autorius ma- 
no nusakyto sunkumo nesuprato, nes jo atsakymas tėra to 
paties sunkumo kartojimas kitais žodžiais. Mat vėlgi rei- 
kia klausti: kaipgi, mąstant pagal taisykles, materialūs ir 
jusliniai vaizdai transformuojasi į intelektinius ir nemate- 
rialius? Pasak Kanto mokslo, intelektinės taisyklės prisi- 
deda prie juslinio vaizdo, jau perdirbto į intelektinį ir skir- 
to būti mąstančiosios sielos įspaudu, arba, vartojant Kanto 
terminą, prisideda prie jau sudvasinto vaizdo. Šį stebuklin- 
gą perkūrimą juslumas atlieka savo įžvalga (Anschauunę) 
ir taip pakeistą vaizdą siunčia į intelektą. Ar Kantas ir jo 
mokiniai iš tikrųjų supranta šį stebuklingą pasikeitimą? Jei 
supranta, tai tenka klauptis prieš jų beveik dievišką sam- 
pratą arba jų mokslą laikyti metafizine apgaule. Jei visą 
jusliniams vaizdiniams suteiktą intelektinį įspaudą suda- 
rytų vien tik veiksenos taisyklių taikymas, nes šios taisyk- 
lės, pasak Kanto, mums visiems duotos iš prigimties, o to- 
dėl yra visuotinės, tai visi žmonės privalėtų vienodai ir ly- 
giai suprasti bei mąstyti, ir neturėtume metafizinių 
kliedesių. Jei taisyklių laikymasis sudarytų visą intelekto 
galios įspaudą, tai pakaktų laikytis loginių taisyklių, norint 

tapti Newtonu, karinės taktikos taisyklių, norint tapti Ha- 
nibalu, piešimo ir tapybos taisyklių, norint tapti Rafaeliu. 
Tokia teorija žmogaus protą ne aukština, bet žemina, nes 
visą jo energingumą sieja su formalybe ir etiketu. Į panašią 
nesąmonę įkliuvo ir Condillacas, pasak kurio, genijaus gi- 
liausi atradimai tėra paprastas ir mechaninis skaičiavimo 
pakaitalas. 


Sakiau, kad Kanto mokslas yra hipotezė. Pastabų auto- 
rius man liepia savęs paklausti: ar galima hipotezė a pri- 
ori? Iš to darau išvadą, kad esu laikomas Kanto mokiniu, 
kuriam visa, kas aprioriška, yra duota arba iš prigimties, 
arba besąlygiškai išplaukia iš grynojo proto. Kadangi aš 
tokios žmogaus prigimčiai priskiriamos pirmenybės savy- 
je nejaučiu ir nežinau, tai apriorine hipoteze suprantu tokį 
teiginį ir bendrąjį tvirtinimą, iš kurio išvedamas visas daik- 
to, legendos arba mokslo pagrindas, ir šia prasme vos ne 
kiekviena teorija yra apriorinė hipotezė. Nesileisdamas į 
kitus mokslus, autorius tai pamato pačioje metafizikoje. Pla- 
tonas susidarė nuomonę, kad pojūčiai negali nuvesti proto 
į bendruosius vaizdinius; iš to darė išvadą, kad šie vaizdi- 
niai turi mums būti įgimti ir iš tokio teiginio išvedė inte- 
lekto veikseną bei mokslų pradus. Descartes iš tokio paties 
požiūrio visai savo psichologijai padėjo šį pamatą: visų ben- 
drųjų minčių užuomazgas turime savyje įskiepytas iš pri- 
gimties. Norėdamas paaiškinti sielos įtaką kūnui ir kūno 
įtaką sielai, Leibnizas išgalvojo savo iš anksto nustatytą har- 
moniją (harmonia praestabilita). Locke'as visą savo teoriją 
grindžia tuo, kad visų vaizdinių pradžia yra pojūčiai, nu- 
rodo kelius ir būdus, kuriais žmogaus intelektas, nereika- 
lingas jokių įgymių, išskyrus pačius gebėjimus, iš juslinių 
įspūdžių prieina bendriausias mintis. Šią teoriją priėmė 
Condillacas, tačiau perdėjo ir norėjo įrodyti, kad visi sielos 

gebėjimai ir veiksmai yra jutimas. Jo teorijoje medžiaga, 
amatininkas ir mokėjimas gaminti yra beveik tas pats da- 
lykas. Kaip Condillacas peržengė Locke'o teorijos ribą, taip 
Kantas ribą peržengė Platono doktrinoje. Kantas sako: pa- 
tyrimas mums rodo, kokie yra daiktai, bet jis nerodo, kad 
jie negalėtų būti kitokie; tvirtina, kad tikrumas turi būti 
grindžiamas vienas nuo kito neatskiriamu visuotinumu 
(Allgemeinheit) ir būtinumu (Notwendigkeit)*, iš to išvedė sa- 
vo apriorinių sintetinių teiginių reikalingumą ir norėjo (nors 
to nesako) visiems mūsų pažinimams suteikti matematinį 
tikrumą. Tai jį nuvedė į įgimtų vaizdinių, kuriuos esant 
nenori prisipažinti, užmaskavimo išradimą. Tad iš Pitago- 
ro doktrinos padarė savąsias juslumo formas, t. y. abstrak- 
cija, visą supratimą paverčiančia nuliu, siekia ne tik paaiš- 
kinti mąstymo reiškinius, bet ir įvesti žmogaus intelektui 
cenzūros taisykles. 

Visi šie manymai, tvirtinimai ir principai man yra hi- 
potezės. Kantas sako, kad visa tai nėra sintezė, bet aš sinte- 
ze ir analize suprantu ne tai, ką supranta Kantas**, kuris, iš 
matematikos paėmęs daug pavadinimų, beveik visų pa- 
keitė ir iškreipė tikrąją reikšmę ir tuo savo jau savaime ne- 
aiškų mokslą dar labiau užtemdė bei sudrumstė. Taip pat 
pakeitė senąją žodžių a priori, a posteriori reikšmę; ir ap- 
skritai vargu ar yra terminas, kuris Kantui reikštų tą patį, 
ką visuotinai jis reiškia moksle, iš kurio paimtas. Net įžei- 
dimą ir panieką reiškiančius žodžius - empirizmas, materia- 
lizmas - Kantas siejo su žmogaus intelekto įžymiausiais iš- 
radimais bei veiksena ir beveik visur darė priešingai esa- 
mai to sąvokai, tarytum turėtų reikalą su žmonėmis, kuriems 


*Kritik der reinen Vernunft. Einleitung. S. 4. 
**Apie matematinį mąstymą // Pisma rozmaite, t. III. 

protinga yra tai, kas nesuprantama ir tamsu. Todėl į anglo 
klausimą apie Kantą teisingai atsakė Klopstockas: „Kantas 
paskelbė karą žmogaus intelektui ir protui, kad sukurtų sek- 
tą, kuri, visur išjuokta bei niekinama, nyksta ir Vokietijoje*. 
Tegul pastabų Pamietnik Lwowski autorius man atleidžia, 
kad nenoriu nei skaitytojams įkyrėti, nei gaišti laiką Kanto 
terminijos nagrinėjimu, apie šią terminiją jau šiandien niekas 
nemąsto ir nerašo, nebent vokiečių mokslo žurnalai. Kiekvie- 
nam autoriui būtų lengva parodyti, kad, kaip sako Degėran- 
do, Kantas ištęstu pavadinimų apvedžiojimu uždengė pagrin- 
do silpnumą ir ydas; senus fantazavimus pavadino naujais 
žodžiais; proto konceptus smulkino ir dalijo tarsi daiktus, kad 
žmonės būtų nuvesti į tamsą gausybe svaiginančių, įtvirti- 
nančių išdidžią savimaną pavadinimų, ilga procesija tuščių 
žodžių ir pramanytų teorijų. Visa tai žmonėms, nedisponuo- 
jantiems jokiu nuodugniu mokslu, gali atrodyti išmintinga. 
Bet tegul kiekvienas, gerai išlavintas matematikoje, fizikoje, 
taip pat kuriame nors kitame moksle, savęs paklausia, ko jis 
iš Kanto išmoko? Ir kam jam reikia tų karštų knaisiojimųsi 
žodžiuose, kuriais negailestingai nukamavo savo dėmesį? 


Man dar liko atsakyti į paskutinį pastabų autoriaus prie- 
kaištą ir išvaduoti jį iš nusistebėjimo, kurį jam sukėlė mano 
teiginys, kad iš matematikos pašalinami begaliniai dydžiai. 
Matematikoje niekuomet nebuvo įsivaizduojami absoliučiai 
begaliniai dydžiai, kokius į savo mokslą įvedė Kantas, nes 
tai vaizdinys, kurio žmogaus protas negeba nei susidaryti, 
nei aiškiai suprasti; tokia idėja iškreiptų matematikos tiesų 
tikrumą ir akivaizdumą - matematikoje viskas turi remtis 
paprastomis, aiškiomis ir lengvai suprantamomis idėjomis. 


*New annual register for the year 1817 // Literary selections, p. 161. 

Tiesa, terminas begalinis vartotas ir šiandien tebevartojamas 
dvejopa reikšme. Vienu atveju jis išreiškia skaičiuotės veiks- 
mą arba kryptį ir padėtį, kurie nesibaigia. Antai įvardijame 
begalinėmis eilutėmis; sakome, kad dvi tiesės, viena su kita 
susikirtusios, be galo tęsiasi, o dvi lygiagrečios linijos nie- 
kuomet negali susikirsti. 

Begalinės eilutės aritmetikoje ir algebroje atsiranda ar- 
ba dalijant dydžius, kurių visiškai padalyti neimanoma, 
arba traukiant šaknį iš irracionalių dydžių, iš kurių šaknį 
tiksliai ištraukti negalima. Taigi tai tik reiškia, kad jei kas 
mąstytų ir sakytų, jog galima dalyti nedalomus dydžius 
arba kad šaknies traukimas iš irracionalių dydžių gali liau- 
tis ir baigtis, tas mąstytų ir sakytų neįmanomą dalyką (im- 
possibilis), nes tai prieštarautų tų skaičių savybėms. Bet tai 
nereiškia, kad begalinės eilutės yra begaliniai dydžiai, nes 
jų aibę arba sumą galima išreikšti baigtiniu laiku, kai dali- 
jimas yra tik skirtas, bet ne įvykdytas. Antai, jei kas įsi- 
vaizduotų didžiausią galimą mąstyti skaičių, prie vieneto 
arba kurio nors kito skaičiaus gali be paliovos pridėti nulį 
ir šis pridėjimas neturi baigtis. Pasakymas, kad tai begali- 
nis skaičius, nereiškia begalinio dalyko, bet reiškia, kad nu- 
lio pridėjimas nesibaigia ir neturi baigtis, nes jei baigtųsi, 
tai mąstomas skaičius nebūtų tolydžiai ir visuomet didė- 
jantis ir todėl priešingas mąstomai prielaidai. Tai visai ne- 
sunku suprasti, nes kiekvienas lengvai supranta, kad koks 
nors dalijimasis nesibaigia. Tačiau absoliučiai begalinis re- 
zultatas, kaip jį pateikia kantininkai, t. y. papildoma ope- 
racija, kuri niekada negali pasipildyti, - tai nesuprantamas 
dalykas. Dviejų tiesių begalinis nesusikirtimas tėra būtina 
išvada tos savybės, kad dvi tiesės negali nė karto susikirsti 
ir negali užskliausti erdvės. Taip kaip yra lygiagrečių lini- 
jų išvada, kad, kai iš vienos į kitą statmenai išvesta trečioji 
linija visuomet ir nenutrūkstamai abi linijas kerta stačiu 

kampu, šioš linijos negali viena kitą kirsti. Fizikoje sako- 
me, kad kūnas gali be galo dalytis — ar tai reikštų begalinį 
daiktą kaip Kanto absoliučią erdvę ir absoliutų laiką? 
Anaiptol, tai tik reiškia, kad tolydžiai pjaunant, smulkinant, 
žodžiu, mechaniškai kūną dalijant, gali liautis ir baigtis mū- 
sų priemonės, ir kūno dalijimo mūsiškasis jutimas, bet kū- 
no savybė dėl to nesibaigia. 

Kitu atveju terminas begalinis matematikoje žymi ne 
begalinį objektą, bet ribą, kurios nepaliaujamai siekia ar- 
ba tolydžiai didėjantis, arba tolydžiai nykstantis dydis; 
pirmąjį reiškiame . , antrąjį reiškiame 0 (nuliu). Tai inte- 
lekto konceptas, pagrįstas dydžių savybėmis ir apibūdi- 
nimu, iš šio koncepto kilo ir ženklas analitinėje kalboje, ir 
skaičiavimo menas. Tokių ribų stebėti neįmanoma, tai tik 
dydžių santykių ir sąryšių ribos, o todėl Kanto moksle jos 
turėtų priklausyti ne juslumui, bet būtinai intelektui ir pro- 
tui. Santykis reiškiamas trupmena i kuria įsivaizduoja- 
me arba nykstantį tik skaitiklį 2 ir turime 0 (nulį), arba 


nykstantį vardiklį b ir turime 2 „ arba kartu nykstančius 
skaitiklį ir vardiklį, ir turime 0 „Teiginiuose apie dy- 
džius arba dydžių sąryšiuose, kuriuos vadiname lygtimi, 
pirmasis ženklas 0 (nulis) naikina ribas, kuriose jis esti, ir 
dydžių sąryšį arba paverčia nieku, arba jį pakeičia, dy- 
džių neiškeldamas iš savosios būdingos palyginimo sri- 
ties, kitaip sakant, nepakeisdamas jų prigimties. Antra 


trupmena 2 viską daro neįmanomą, kitaip sakant, vis- 


ką iškelia iš palyginimo srities ir mums nurodo, kad duo- 
tybės, kurią norime išspręsti, arba neįmanoma išspręsti, 
arba jos neįmanoma išspręsti tais keliais ir metodais, ku- 
rių griebėmės. Tada reikia arba ieškoti kitų kelių ir meto- 

dų, arba duotybės atsisakyti. Jei Kantas iš šio koncepto 
išvedė savąsias juslumo formas, jis turėjo matyti, kad vi- 
sas jo transcendentalizmas yra neįmanomas dalykas (im- 


possibilis). Trečias ženklas 2 visuomet reiškia kažką ne- 


apibrėžta arba dydžio sąryšyje, arba skaičiavimo veiks- 
me. Tai mums pirmiausia rodo, kad tolydžiai nykstančių 
dydžių santykis pavirto jų ribų santykiu, arba santykiu 
tų dydžių, prie kurių seniau artėjo, ir tada iš vienos paly- 
ginimo srities pereiname į kitą sritį, t. y. patenkame į ki- 
tos prigimties negu pirmieji dydžių santykį: pavyzdžiui, 
iš tiesiųjų linijų santykio pereiname į kreivosios linijos lan- 
kų santykį arba iš lankų santykio į tiesiųjų linijų santykį. 
Senovės geometrai tai vadino nykstamai mažėjančių dy- 


džių galutiniu santykiu. Ženklas 2 dar skirtas ir mums 


tinka žymėti bendruosius veiksmus bei jų taisykles, kuriems 
padedant kiekvienu atveju iš nykstamai mažėjančių dydžių 
santykio ir sąryšio galime pereiti į jų ribų santykį ir sąryšį. Iš 
to kyla diferencialinis ir integralinis skaičiavimas. Leibnizas, 
Euleris ir daugelis kitų matematikų vartoja terminą be galo 
maži dydžiai. Tačiau čia nėra nieko begalinio, tai dydžiai, ku- 
rie arba iškrenta iš skaičiavimo, arba skaičiavimo negali pa- 
likti — pastarojoje situacijoje gauname ne visai tikslius, bet 
labai artimus tiesai atvejus. Žodžiu, tai tėra sutrumpintas 
kalbėjimo būdas, kuris, paimtas tikrąja reikšme, nenuside- 
da tikslumui. Reikšme, kurią suteikia Kantas, begalybė nei 
yra geometrinė, nei įmanoma suprasti. Taigi, kad matema- 
tikoje neliktų jokio abejotino termino ir kad kas nors nesu- 
prastų taip, jog joje kalbama apie kažkokią begalinę esmę, 
terminas begalinis vartojamas retai arba visai nevartojamas, 
šiandien matematikoje galima apsieiti ir be jo. 

Visa tai, ką iki šiol pasakiau, matematikams skaidru, aiš- 
ku ir tikra, bet Kantas savąjį erdvės ir laiko absoliutumą ne 

iš to išveda. Priešingai, jei jis būtų gerai žinojęs matematiką, 
būtų iš jos įsitikinęs,.kad jo absoliutumas yra didžiausia ne- 
sąmonė, vedanti į du kraštutinumus - arba į Dievą, arba į 
nieką, kad tai neamžina žmonių sąvoka ir greičiausiai skirta 
suklaidinti bei apvilti protus, kuriems atrodo, jog supranta 
tai, ko žmogaus intelektas negeba suprasti. 

Tiek matematikoje, tiek fizikoje dar vartojame terminą 
besąlygiškas, arba absoliutus, bet tuo suprantama objektas, 
nepaimtas tam tikrais atžvilgiais, tačiau jis niekuomet ne- 
suprantamas be jokio atžvilgio. Antai astronomijoje žvaigž- 
dės absoliučia, arba besąlygiška, padėtimi vadinama toji 
padėtis, kuri gaunama ne atsižvelgiant į kitų žvaigždžių 
padėtį, bet atsižvelgiant į tiksliai žinomų stebėjimo vietos 
ir stebėjime vartotų prietaisų padėtį. 

Šiame traktate Kanto mokslui išdėstytų priekaištų nie- 
kur nesu skaitęs ir nežinau, ar pastabų autorius juos aptiks 
prieš Kantą kurio nors autoriaus išsakytus, nes nežinau, ar 
kuris nors matematikas šį mokslą nagrinėjo. Kiekvieną moks- 
lą galima vertinti įvairiais požiūriais, ir, kai remiamasi klai- 
dingu pagrindu, įvairiai įmanoma sujaukti bei iškreipti. Ta- 
čiau neturėjau tikslo nė vieno kantininko atversti į savo pa- 
žiūrą ir niekada nemanau su jokiu galynėtis. Norėjau tik 
paaiškinti ir įrodyti tai, ką apie Kantą pasakiau savo trakta- 
te Apie filosofiją, įspėdamas lenkų jaunimą nesiekti Pamiętnik 
Lwowski giriamo mokyto nežinojimo, kuris tiek mokslui, tiek 
visuomenei yra labiau kenksmingas ir pavojingas negu pa- 
prastas nežinojimas, o tai, man atrodo, nereikalauja įrody- 
mo. Savo pažiūrai paremti pateikiau neabejotinus ir visuo- 
tinius proto dėsnius, kad pastabų autorius man netaikytų 
to, ką sako Pamiętnik Lwowski žurnale, jog daugelis savo pa- 
ties proto ribą laiko žmogaus proto riba. 

To paties lenkų jaunimo naudai dar pateiksime bendras 
pastabas apie žmogaus intelekto teoriją. 

IV 


Bendros pastabos apie žmogaus 
intelekto teoriją ir sutelktas Kanto 
mokslo reginys 


Kai tokie žmonės kaip Descartes, Newtonas ir Leibni- 
zas, kurie aptarė ir išmatavo daugelio įvairių, nuodugnių 
ir kebliausių mokslų erdvę, ją praturtino naujais reginiais 
ir tiesomis, pažino jos seklumas, gelmes bei prarajas ir sa- 
vo kūrybinį talentą išmankštino giliu viso to apmąstymu, - 
kai, sakau, tokie žmonės leidžiasi į kalnuotą ir pavojingą 
bendrojo požiūrio sritį, tai tas yra arba nesutramdomo žmo- 
gaus intelekto smalsumo padarinys, arba polinkio kovoti 
su sunkumais, arba, pagaliau, sakyčiau, mokslinio godu- 
mo įgyti naujų minčių padarinys. Skrajodami tokioje iški- 
lioje apmąstymų sferoje kaip savo mėgstamoje ir gimtojoje 
srityje, tokie žmonės gali ten sėkmingai atnešti didelę nau- 
dą mokslui ir žmogaus intelektui, o savo nesėkmės ir pra- 
laimėjimo atveju palikti išganingą įspėjimą mokslininkams. 

Tokioje šlovės ir pavojaus dirvoje Descartes įtvirtino žmo- 
gaus proto laisvę, sugriovė viduramžiais žmogiškajam auto- 
ritetui pastatytus stabmeldiškus altorius, nustatė metodinį 
abejojimą siekiant tiesos, analizę sutuokė su geometrija ir at- 
vėrė naują kelią platiems bei nepaprastai svarbiems atradi- 
mams matematikoje ir fizikoje. Bet kadangi šis didis žmogus 
iš skaičiavimo bei samprotavimo kelio perėjo į numanymo ke- 
lią ir visus fizinio pasaulio reiškinius norėjo paaiškinti savo 
sūkuriais (vortices), tai jo Klaida buvo tikra fizikos nelaimė, 
nes keliasdešimčiai metų mokslininkams numetė vaidų ir ne- 
santaikos obuolį ir tuo sustabdė mokslų augimą bei pažangą. 

Užjį laimingesnis Newtonas tame pačiame bendrojo po- 
žiūrio kelyje suieškojo bei nustatė tam tikras ir nepajudi- 

namas filosofavimo taisykles, t. y. priėjimą jutimiškai suvo- 
kiamo pasaulio reiškinių fizinių priežasčių*. Newtorias ir 
Leibnizas šioje bendrojo apmąstymo srityje kartu priėjo 
naujų ir neištirtų požiūrių geometrijoje, atrado naujus skai- 
čiavimus, iš kurių gimė nauji mokslai, žmogaus protą ve- 
dantys į išaiškinimą didžiųjų gamtos paslapčių ir tų pa- 
slėptų bei nuostabių sąsajų, kurios esti tarp dangaus ir že- 
mės kūrinių. Newtonas dar Koperniko išsakytoje materijos 
visuotinės traukos prielaidoje įžvelgė ir atskleidė dangaus 
kūnų judėjimo greičių ir jų kitimų fizinę priežastį. 
Leibnizas, kurio genijus tikrai enciklopedinio pobūdžio, 
nes apimantis vos ne visą žmogiškųjų Žinių aibę, šioje ben- 
drojo apmąstymo srityje apmetė metafizinius vaizdinių pra- 
džios ir skirstymo projektus, bet iš jų nesukūrė atskiros te- 
orijos, nes žinojo, kad jo gilios sampratos ir turtingos vaiz- 
duotės kūriniai gali nebūti tiesos, vien tik kuri turi sudaryti 
pamatą ir teikti medžiagą tikrajam mokslui, kūriniai. Nag- 
rinėdamas idėjas bei tiesas — tiek tas, kurios kyla iš patyri- 
mo (veritates experimentales), tiek tas, kurios susiformuoja 
sielos galiomis (rationales), - nors kaip gilus geometras pa- 
mėgo iš bendrųjų pradų išvedamus įrodymus (a priori), vis 
dėlto kaip taisyklę nustatė, kad patikimiausias kelias į tie- 
są ir tikrumą yra nuo patyrimų į idėją, nuo atskirų tiesų į 
bendrąsias tiesas (4 posteriori) vedanti veiksena**. Iš paty- 
rimo išplaukiančių tiesų ir idėjų analizė šiam įžymiam žmo- 
gui parodė, kad šis mąstymo segmentas dažniausiai tėra 
didesnis arba mažesnis artėjimas į tiesą. Jis pirmasis paste- 
bėjo ir padarė išvadą, kad tikimybės skaičiavimas (calculus 
probabilitatis) turi būti didžiausia parama prieinant ir verti- 


*De mundi systemate liber III?. 
**Oeuvres philos. Tome II, p. 17. 

nant fizikinių teorijų bei prielaidų patikimumą. Dėl šios 
priežasties jis paskatino Jakobą Bernoulli parašyti veikalą 
apie meną kurti prielaidas (de arte conjectandi), kurio pir- 
mąsias idėjas nubrėžė Pascalis, Fermat ir Huygensas. Ir šis 
mokslas, kuris savo pradžioje tarnavo tik apskaičiuoti tiki- 
mybei lošimuose, šiandien tapo, pasak Leibnizo, svarbiu 1o- 
gikos traktatu. Jis yra tarsi svarstyklės pasverti žmogaus min- 
čių vertei fizikinėse teorijose ir visuomeninio gyvenimo at- 
vejais, kai neįmanoma pasiekti matematinio tikrumo, ką 
kitoje vietoje esu parodęs*. Tad Leibnizui esame skolingi už 
ryškiausią žmogiškojo žinojimo ir intelekto veiksmų skyrių 
bei nurodymą kelio vertinti jų reikšmę ir pasiekti tiesą. 

Šis trumpas žvilgsnis į Descartes'o, Newtono ir Leibni- 
zo darbus patvirtina tai, ką esu įrodęs kitoje vietoje**, kad 
bendrojo mąstymo sritis, dažniausiai būdama iliuzijos, klai- 
dos ir visiems pavojinga sritimi, beveik visiems nepapras- 
tiems talentams yra didelių atradimų ir plačių projektų sri- 
tis. Tik šios rūšies Žmonės, pasiekę gilią pilnatvę įvairiuo- 
se moksluose, apdovanoti kūrybine proto jėga, apgaubti 
savųjų atradimų ir didžiulių intelektinių pasiekimų šlovės, 
yra ir visuomet bus patikimiausiais mąstymo pavyzdžiais. 
Prie Descartes'o, Newtono ir Leibnizo kūrinių pridėkime 
Bacono, Pascalio, Locke'o, darbus bei d'Alemberto pratar- 
mę Enciklopedijai? ir aptiksime tvarkingai išgrįstą vos ne vi- 
sų žmogaus intelekto psichologinių poreikių patenkinimą: 
jo galios ir gebėjimai išaiškinti ir sutvarkyti, šių galių veik- 
sena aprašyta tam tikromis taisyklėmis; tikrumo sritis at- 
skirta nuo prielaidos srities, patvirtinti neabejotini veiksenos 
vienoje ir kitoje potvarkiai, t. y. tai, kas prieinama žmogaus 


*Apie tikimybių skaičiavimą // Pisma rozmaite, t. III, p. 329. 
**Apie metafiziką // Pisma rozmaite, t. II. Apie matematinį mąstymą, t. III. 

protui, kruopščiai atskirta nuo to, kas jam moksluose drau- 
džiama; viskas išdėstyta skaidria, aiškia ir suprantama kal- 
ba, viskas paremta įrodyniais ir pavyzdžiais iš nuodugnių 
mokslų. O vertingiausia šių didžiųjų žmonių paslauga 
mokslams buvo ir bus ta, kad jie amžinu gėdos ir paniekos 
ženklu pažymėjo visus metafizinius fokusus ir mus išva- 
davo iš tų bereikšmių ir tuščių nagrinėjimų, iš tamsių ir 
apgaulingų žodžių, kuriais scholastai taip ilgai žmogiškąjį 
intelektą kalino, kankino ir naikino, mokslo. Tad po tiek 
vertingų darbų ir pastangų mąstymo menui nereikėjo jo- 
kių pakitimų ir pataisymų, jis laukė laimingos ir tvarkin- 
gos galvos, kuri, į vieną kūną sujungusi ir surinkusi tuos 
išplatintus išaiškinimus, taisykles bei įspėjimus, pateikė 
nuodugnų psichologijos ir logikos mokslą. 

Tačiau atsirado vokiečių autoriai, kurie ėmė ginti vidu- 
ramžių mokslą, pateikdami jos atstovų rausimąsi knygose 
ir ginčus kaip intelekto galių lavinimo sritį. Bet šie autoriai 
turi sutikti, kad aštuonioliktajam amžiui atskleidus jutimais 
suvokiamą pasaulį ir jame tiek tikrą bei žmogaus intelekto 
lavinimui reikalingą mokslą, būtų tikra beprotybė mėginti 
jį iš tikrumo srities nutempti į prasimanymų sritį, iš moks- 
lo apie daiktus į žodžių mokslą, iš tikrumą ir naudą tei- 
kiančių užsiėmimų į apsirikimus ir mokslinį dykinėjimą. 
Argi tvarkingoje visuomenėje, geriau suprasto narsumo 
amžiuje, vertėtų atnaujinti ir prikelti užpuolimų bei api- 
plėšimų laikus, besibastančių riterių ir avantiūristų laikus? 

Tačiau Kantas 60-aisiais savo gyvenimo metais* be jo- 
kio nuodugnaus tam motyvo nutarė visą mąstymo teoriją 
pakeisti, o jo šalininkai, ją išplėtę visiems žmogiškiesiems 
pažinimams, sukėlė nepaprastą, bet tikrai barbarišką re- 


*Prolegomena. - Riga, 1783. 


— 186 — 


TRAKTATO APIE FILOSOFIJĄ PRIEDAS 


voliuciją moksluose. Tačiau atidėkime į šalį jo šalininkus 
ir panagrinėkime paties sektos vadovo pastangas. Kantas 
(tai rodo jo kūriniai), išmaitintas visų Aristotelio ir scho- 
lastų mokyklos subtilumų ir juos pamėgęs, apsiskaitęs vi- 
sų senųjų ir naujųjų metafizikos sektų nuomonėse ir teori- 
jose, nežinomas jokia nauja mintimi, jokiu nauju atradimu 
tuose moksluose, kurie yra nuodugnaus mąstymo bando- 
masis akmuo, priešingai, savo kūriniuose rodydamas ne- 
išsamų tų mokslų žinojimą, - ar jis buvo žmogus, tinkantis 
tokiam drąsiam ir didžiuliam aštuonioliktajame amžiuje 
sumanymui? 


Kiekviename moksle yra objektas, kurį norime pažinti ir 
įrodyti, tikslas, kurio tuo pažinimu siekiame, ir būdas, arba 
metodas, kuris mus į tą tikslą veda. 

Baconui, Locke'ui, Leibnizui, d'Alembert'ui ir kitiems 
taip gerai išaiškinus sielos gebėjimus ir veikseną, Kantas iš 
kapo ištraukia netikslų Platono mokslą, griauna visą sie- 
los galių tvarką ir genealogiją, vaidenimąsi laikydamas įro- 
dymų; tas galias nudažo seniai visų paniekintos scholasti- 
kos spalvomis, sukuria savo absoliutą; sielos gebėjimams 
priskiria kažkokius iš prigimties a priori duotus pradme- 
nis ir stebinius, kurių niekas savyje negali nei justi, nei ste- 
bėti, net nei suprasti; žodžiu, į paprastą, nors netikslų Pla- 
tono mokslą primaišo svajų bei keistenybių - ir tai yra jo 
objektas. 

5usilpnina ir nutraukia amžiną bei laimingą patyrimo ir 
mąstymo sąjungą; paneigia žmogaus sielos tą veikseną, kad 
iš pojūčiais patiriamų reiškinių ji galėtų pati sau pasidaryti 
tas priemones ir paramas, kurių jai reikia idėjoms ir bendro- 
sioms tiesoms; tai, kas gali būti įsigilinusios į reiškinius re- 
fleksijos, proto įžvelgtų daiktų ir minčių sąsajų reikalas, Kan- 
tas tai nori mums išaiškinti kažkokiais iš prigimties a priori 

duotais pradmėnimis ir aprūpinimais. Šį savo tikslą vadi- 
na mąstymo išvadavimu iš empirizmo ir lyg žmogaus sielos 
kilmingumo teigimu. Tarytum negabumas galėtų sielą su- 
kilninti ir tarytum ne didesnis būtų jos nuopelnas savo pa- 
čios galia pasidaryti priemones bei paramas negu naudo- 
tis jau parengtomis ir iš prigimties duotomis. 

Iki išnagrinėsime Kanto taikomą būdą, arba metodą, pir- 
miausia paklauskime, kokie buvo jo sumanytos reformos 
motyvai? Ar pašlovinti žmogaus intelektą? Ne, nes proto 
šlovę sudaro tiesos ir tikrieji moksliniai atradimai, o ne ma- 
nymai ir prielaidos darant šiuos atradimus. Tai ne Kanto ir 
nė jokio metafiziko reikalas mums išaiškinti slaptuosius 
genijaus takus ir metodus. 

Gal nauda mokslams? Ne, nes tie nukamuoti ir į nieką 
nevedantys tušti knisinėjimaisi, tas žodynas be minties ir 
aiškios reikšmės, tie fantazavimai ir keistenybės nei jokiam 
mokslui, nei žmogaus intelektui nieko neprideda. Mokslai 
atsiranda tik iš tikrų, tiksliai įrodytų ir visuotinai pripa- 
žintų tiesų, o iš žmogiškųjų svajų ir spėliojimų gimsta ro- 
manai, į kuriuos žmones vesti jiems įteigiant kažkokią fan- 
tastinę mąstymo privilegiją nauja a priori reikšme, - tai juos 
klaidinti ir kenkti mokslų augimui. 

Vis dėlto pats Kantas savo Prolegomenų pratarmėje 
mums pasakoja, kas jį atvedė į tą mokslą. Tai buvo anglų 
filosofo Hume'o pažiūra, kurį Kantas nepagrįstai kaltina 
skepticizmu dėl to, kad Hume'as nenumato jokių teiginių, 
jokių bendrųjų tvirtinimų a priori Kanto reikšme, t. y. ku- 
rie arčiau arba toliau nepaliktų patyrimo kaip pradžios, iš 
kurios kilo*. Baconas, Locke'as, Newtonas, d'Alembert'as 
ir vos ne visi didieji mokslo žmonės buvo ir yra tokie skep- 


*Of the different species of philosophy // Essays, vol. II, p. 10. 

tikai. Hume'as pajuokia tas, kaip jis vadina, nerangias me- 
tafizikų pastangas, kuriomis mums norima parodyti kaž- 
ką a priori visai nepriklausomai nuo patyrimo esant žmo- 
gaus prote ir įsiskverbti į mūsų protui neprieinamą paslaptį. 
„Savo silpnumui apginti jie (sako Hume'as) apsikasė dyg- 
lių ir erškėčių raizgynu ir, išvyti iš atviro lauko, bėga kaip 
piktadariai į nesuprantamų ir neaiškių žodžių mišką juose 
ieškodami slapto koridoriaus. Tai prietarų skleidėjai, įsa- 
kantys tikėti grynu, patyrimo nesuteptu protu“. 

Šį žnaibantį, bet protingą Hume'o požiūrį Kantas pa- 
laikė piktžodžiavimu bei skepticizmu ir jam iškreipti pa- 
rašė savo prolegomenus ir tiek grynojo, tiek praktinio pro- 
to kritiką. Kuo gi Kantas stengiasi įveikti savo priešinin- 
ką? Ogi ištisu scholastinio metodo potvyniu, visu neaiškių 
ir nesuprantamų žodžių arsenalu; ogi materija ir forma, 
Aristotelio kategorijomis, silogizmo subjektais ir predika- 
tais, laiko ir vietos absoliutumu, prosilogizmais ir episilo- 
gizmais* ir t. t. — visai tuo ginklu, kurį Hume'as išjuokė ir 
paniekino, kuris nė vieno mąstančio žmogaus nepasiekia 
ir nežeidžia, nes tai reiškia ne protauti, bet protą blogai 
taikyti griebiantis tų bastūnių ir visuotinių bendrybių, ga- 
limų prikabinti viskam, o todėl kaip tik niekam. Jomis ly- 
giai galima įrodyti tiek tiesas, tiek klaidingumus ir kvai- 
lystes, iš jų išsirito Kanto išsisukinėjimai ir antitetika, jaunus 
protus vedanti į skeptikų nusivylimą ir mus grąžinanti į mo- 
kyto scholastinio barbariškumo laikus. Tad Kantas pasiro- 
dė kaip naujas atletas, norintis Heraklį surišti voratinklių. O 
pastabų Pamietnik Lwowski autorius tai vadina vokiečių mo- 
kyklos nuodugnumu! Juk ir logika, ir paprastas pažinimas 
moko, kad mokslo pamatas turi būti skaidri, paprasta tiesa, 


*Kritik der reinen Vernuntt. S. 388. 

visus palenkianti ir niekieno negalinti būti paneigta; kad 
neaiškumas ir painumas yra didžiausia mokslo yda, nes 
tai gali būti klaidingumo arba iliuzijos slėptuvė; kad nega- 
lima kovoti su priešininku tik jam žalingu ginklu. 

Sunku sutikti su tokiu intelekto gebėjimų įrodymu, kokį 
pateikia Kantas, ir tada kuo gi virsta jo mokslas, kurį pagal 
gebėjimų skirstymą padalija į estetiką ir logiką, šią pastarąją 
vėl skirstydamas į analitiką ir dialektiką, - jos visos nėra nei 
mokslai, nei tuo, kuo jas Kantas vadino. Kas yra jo estetika? Ji 
yra absoliutaus laiko ir erdvės aiškinimas, t. y. to, kas yra už 
žmogiškojo supratimo ribų ir ko išaiškinti neįmanoma. Kas 
yra jo analitika? Ji yra mąstymo meno aiškinimas Aristotelio 
kategorijomis, kurios nėra nei teisingas mąstymas, nei jo pa- 
rama. Kas yra jo dialektika? Ogi visų apgaulingų regimybių 
ir iliuzijų, visų vienas su kitu besikaunančių prieštaringu- 
mų teiginiuose, kuriems protas pavaldus savo samprotavi- 
me, išdėstymas. Kantas tas apgaules, tuos tiesos suplakimus 
su klaidingumu laiko neišvengiamais, susietais su proto pri- 
gimtimi, esą jų negali išvengti įžvalgiausias žmogus*. Keis- 
ta, pademonstravęs tokią liūdną proto padėtį, Kantas drįso 
savo mokslą dėstyti taip dogmatiškai ir taip įsitikinęs, jį pri- 
kimšti tokiu pulku subtilių klausimų ir bendrųjų žodžių, kai 
vos ne kiekvienas blogai žymintis bendrasis terminas yra 
įžvalgiausiam žmogui apsirikimo ir suklydimo pinklės. Ka- 
dangi beveik nėra sėkmingesnio ir patikimo metodo išsipai- 
nioti iš šios apgaulės ir tiesą atskirti nuo klaidingumo, tai iš 
paties Kanto mokslo išvedama, kad metafizika yra tik žmo- 


*Kritik der reinen Vernuntft. S. 397: „Tai ne žmonių, bet paties grynojo 
proto sofistika, kurios negali nusikratyti netgi protingiausias iš visų žmonių; 
tiesa, jis galbūt gali apsisaugoti nuo klaidos, bet niekada negali visiškai išsi- 
vaduoti nuo nepaliaujamai jį kankinančios ir pajuokiančios regimybės“. 

gaus intelekto apgavimas ir maišatis, o todėl jaunuomenei 
kenksmingiausias mokslas. Juk pakanka paskaityti Kanto 
antinomijas ir antitetiką, kur vienodai įrodomi du visiškai 
vienas kitam priešingi teiginiai, siekiant žmogui sukelti skep- 
ticizmą ir žmogaus protą palaikyti negebančiu atrasti bei 
atpažinti tiesą. 

Vadinasi, visą Kanto žmogaus sielos gebėjimų ir veiks- 
mų teoriją sudaro tai, kad mūsų žinojimas prasideda jus- 
lumo perteikiamais pavidalais, juslumas savąja įžvalga, sa- 
vo a priori duotomis formomis juslinius vaizdus paverčia 
sielos vaizdais ir juos siunčia intelektui, šis taip pat a priori 
duotais būdais vaizdus jungia, iš jų sudaro sprendinius bei 
teiginius ir juos pateikia protui, kuris vėlgi aprioriniais bū- 
dais tuos teiginius susieja, iš jų sudaro vienovę ir sampro- 
tauja, tačiau dėl savo prigimties, iš visų pusių apsuptas iliu- 
zijų ir klaidų žabangų, neturi patikimos ir visuotinės tai- 
syklės išsivaduoti iš tos apgaulės. 

Taigi, sekant šiuo mokslu, visas mąstymas yra duotas a 
priori ir todėl viskas yra netikra ir abejotina, viskas yra tik 
kažkoks mūsų intelekto pakitimas, apsisukimas ir išsisu- 
kimas; jei kas metafiziniuose tyrinėjimuose yra tiesa, tai 
tas kitose pažinimų ir mokslų srityse yra mokslų ir proto 
šmeižimas. 

Iš tikrųjų, paskendęs scholastinėse abstrakcijose ir jas 
įsimylėjęs, Kantas leidosi iš jų suregzti bei sutvarkyti mąs- 
tymo sistemą ir ją atiduoti žmonių, išlavintų nuodugniai ap- 
mąstant daiktus, teismui ir kritikai. Tačiau ar vertėjo šią 
teoriją, anuomet dar tiek mažai ištirtą, taip ignoruojančią 
patyrimą, o todėl tokią rizikingą ir pavojingą, padaryti vi- 
suotiniu užsiėmimu viešosiose mokyklose, ją pateikti ne 
kaip požiūrį ir nuomonę, bet kaip neabejotiną visų žmo- 
giškųjų pažinimų pamatą, ją, sakau, pateikti šiuo klaidingu 
pavidalu jauniems protams, paprastai godžiai gaudantiems 

kiekvieną naujovę, neįpratusiems mąstyti, neparengtiems 
griežtam apsvarstymui, negalintiems pažinti metafizinių 
subtilumų išdavystės ir vyliaus? Ar vertėjo jaunas galvas 
užkrėsti debesiu tamsių žodžių, kuriems suprasti veltui 
darbavosi net moksluose patyrę žmonės; nesubrendusius 
protus iš objektyvaus pasaulio perkelti į prasimanytą pa- 
saulį, paversti sektos šalininkais, jiems įdiegiant žalingą 
geismą diskutuoti apie tai, ko nesuprato ir negalėjo supras- 
ti? Ar vertėjo iš pasivaidenusių, abejotinų ir bent jau vi- 
suotinai nepripažintų pradų išgauti ir išplėtoti šiai jaunuo- 
menei fantastinį visų mokslų vaizdą, jį gausinti daugeliu 
kitų sugalvotų metafizinių romanų, juos vaizduojant nau- 
jais mokslais; žmogiškiesiems pažinimams įvesti cenzūrą 
ir viską atiduoti išmėginti keistoms ir nesuprantamoms 
maksimoms*, tarsi mokslai būtų nuo patyrimo atitrūkusio 
ir į prasimanymus nugrimzdusio intelekto reikalas bei fak- 
tas, ir šiuo mokytu fokusu kurti bei plėsti pagyrūnų moks- 
le mokyklą? Bendrojo mąstymo moksluose sritį (kaip jau 
esu sakęs) gausino reti protai, praturtėję įvairių žinių gau- 
sa ir įpratęjas giliai apmąstyti, o įprastiniams, nebrandiems 
ir gerai moksluose neįpratusiems intelektams ji yra iliuzi- 
jos, suklydimo ir galvos susukimo sritis. Kanto dialektikos 
II knygos 3-iame skyriuje** galima matyti, kad jis savo moks- 
lą laikė populiariu, t. y. pataikaujančiu žmogiškajai tušty- 
bei, nes sako, kad žmonės, palikę patyrimo bei empirizmo 
kelią, patenka į minties sritį ir mėgsta ten būti bei skrajoti. 


*Kritik der reinen Vernunft. S. 364, 436. Grynojo proto principas: jei 
duota tai, kas sąlygota, tai taip pat duota ir visa suma sąlygų, taigi tai, kas 
absoliučiai besąlygiška. 

Proto taikymo taisyklė: intelektiniam sąlyginiam žinojimui stenkitės su- 
teikti išsamų vienumą pasitelkę absoliutumą!?, 

**Kritik der reinen Vernuntt. S. 500. 

Bet ar Kantas nepamiršo, kad teisingai mąstyti — tai visų 
pretenzija, tačiau mažo skaičiaus prerogatyva ir kad jo sis- 
tema literatūrinėje prastuomenėje, fantazijas laikančioje idė- 
jomis, būtinai turi tapti užkratu mokslui ir apšvietai? 

Juk pats Kantas turėjo jaustis užgautas didelių pralai- 
mėjimų, kurie jo mokslą ištiko Vokietijoje, vos tik išvydo 
tariamą matematikos, fizikos, medicinos, teisės, literatū- 
ros filosofiją, aprengtą jo nomenklatūra - apgaubtą tirštu 
neaiškių ir nesuprantamų žodžių, tuščių, seniai paniekin- 
tų ir paliktų klausimų debesiu, o žmogaus intelektą nu- 
grimzdusį į painiavos jūrą ir tikro pamišimo gelmę. Nė vie- 
na metafizikos sekta nesukėlė tiek nelaimių, žmogaus in- 
telekto tiek nesupainiojo ir neįžeidė, kaip taip padarė Kanto 
sektą. Tai liudija beveik visų mokslo šakų Vokietijoje iš- 
leisti veikalai, išpuošti tikrai teatrališka ir barbariška trans- 
cendentalizmo spalva. Jos vaikai dar yra romantinės keis- 
tenybės literatūroje, magnetizmo apgaulės bei fokusai fi- 
zikoje ir medicinoje, kosmogonijos, pasaulio sukūrimą 
aiškinančios vos ne karštligiškomis magnetistų fantazijo- 
mis“, kurios visos išgautos iš tų stebuklingų, nuo patyrimo 
nepriklausančių, absoliučių ir besąlygiškų apriorinių ste- 
binių. Kokia laimė, kad laikas vis dėlto atvėsino tą padūki- 
mo įkarštį, o nuodugnus mokslas žmones grąžino į protą — 
antraip būtų reikėję tai amžiaus ir proto gėdai ir tam maro 
užkratui moksluose paskelbti karantiną. 

Tačiau dar liko ir išsiblaškiusių Kanto šalininkų, jo mokslą 
pateikiančių tuo, kuo jis nėra. Jį vadina proto mokslu, kai jis 
yra manymo ir nuomonės apie protą mokslas, o tai ne tas pat, 
kas protas, - protų reikėtų Žymėti tiek, kiek yra metafizikos 
sektų. Ojei žmogiškasis protas yra tik vienas, o įvairios apie 


*€Isis, zweites Heft, 1820. S. 198. 

Šį protą Ruomonės, neturinčios nei svarių argumentų, nei 
visuotinai palenkiančios, tėra sektos, vadinasi, Kanto moks- 
las yra sektos, išsigalvotą grynąjį protą laikančios preroga- 
tyva, mokslas, t: y. šiame prote glūdi nuo patyrimo nepri- 
klausantys tiesų, kaip jie vadina, aprioriniai įgymiai. 
Skelbia, kad tai mokslas, vedantis į proto tobulinimą. 
Protas tobulėja tikromis žiniomis apie daiktus, skaidrio- 
mis ir aiškiomis jų sąvokomis, ilgu ir beveik atkakliu pati- 
kimų bei akivaizdžių tiesų tyrinėjimu, o žmonių fantazijos 
ir nuomonės, išsakytos dėl savo pobūdžio tamsia ir klai- 
das įtvirtinančia metafizikos kalba, ne tik negali proto to- 
bulinti, bet jį būtinai iškreipia ir gadina, nes jam nuomones 
įteigia kaip tiesas ir tai, ką logikoje vadiname tikrais prie- 
tarais, — jį įpratina tuščius žodžius laikyti išreiškiančiais 
daiktus ir mintis, raustis tuose žodžiuose ir, vadinasi, išsi- 
sukinėti, pagaliau, įpratina vartoti neaiškią ir painią kalbą, 
kuri nėra nei skaidrios sąvokos, nei tikrojo mokslo kalba. 
Tą mokslą pavadino filosofija, nors jis tuo nėra, nes net, 
pasak Kanto, filosofija apima logiką, metafiziką, fiziką ir eti- 
ką. O Kanto mokslas tėra psichologijos, sudarančios dalį me- 
tafizikos, traktatas. Tai nevisiška ideologija", nes joje trūks- 
ta žodžių ir kalbos kaip vaizdinių ženklų teorijos. Pats Kan- 
tas ją pavadino tik grynojo proto ir praktinio proto kritika, taigi 
tai net ne psichologija ir ne etika, o tik šių mokslų įvadas ir 
jiems parengimas, t. y. išdėstymas požiūrio, pradų ir princi- 
pų, pagal kuriuos psichologija ir etika turi būti aiškinamos 
ir dėstomos. Kiekvienas, žinantis šiuos mokslus ir Kanto kū- 
rinius, to man negali ginčyti. Tuo ribotu ir netiksliu dalyko 
matymu dabartiniai vokiečių metafizikai suklastojo filoso- 
fijos pavadinimą, ją laikydami mokslu vien tik apie žmo- 
gaus intelektą, viską kuriančio iš savęs, pasak jų, esančio 
viso mūsų žinojimo pradžia ir pabaiga. Taip suprantant, mū- 
sų filosofinis pažinimas būtų menkas ir silpnas, ir net gali- 


— 194 — 


TRAKTATO APIE FILOSOFIJĄ PRIEDAS 


ma sakyti, kad tada filosofija būtų nežinojimo mokslas. Juk 
neatsižvelgus į visą eilę žmogiškųjų pažinimų, mūsų inte- 
lektas yra mums visiškai nežinomas esinys. Gamta aptrau- 
kė stora savo uždanga tai, kas mumyse vyksta. Visi įgimtų 
vaizdinių, stebinių ir apriorinių teiginių Kanto suteikta reikš- 
me išsigalvojimai yra mūsų nežinojimo gudrybės ir priedan- 
gos norint paaiškinti tai, ko nežinome ir ko, atrodo, niekada 
nepažinsime. Žmogaus intelektas negali būti pažintas iš jo 
galių ir veiksmų, jis gali būti pažintas tik iš jo kūrinių bei 
padarų, išoriniu ir mūsų pačių vidiniu patyrimu, t. y. a po- 
steriori. O filosofija kaip mokslas apima vos ne visą aibę žmo- 
giškųjų pažinimų, ties kuriais apsistojęs dėmesys mus veda 
į Žmogaus intelekto pažinimą iš jo padarinių. 

Filosofinis kiekvieno mokslo reginys yra bendrasis vaiz- 
dinys to, ką žmogaus intelektas surinko ir sukūrė remda- 
masis stebėjimų ir patyrimų arba minčių santykiu. Tokio 
vaizdo pateikimas yra žmonių, kurie tą visą intelekto veik- 
senos sritį pastudijavo, apsvarstė ir pagilino, reikalas. Iš to 
lengva suprasti, kad metafizikai, nuodugniai nepažinę ki- 
tų mokslų ir mokėjimų, kaip iki šiol kliedėjo, taip visada 
savo moksle apie žmogaus intelektą plepės nesąmones, jei 
neapsibrėš vien tik visuotinai žinomų bei pripažintų ir įvai- 
rių mokslų teikiamų sielos galių ir veiksenos istorinio aiš- 
kinimo ribomis, nesileidžiant į tuščius ir net neįmanomus 
išspręsti neaiškius dalykus; nepasisavinant įstatymų leidy- 
bos moksluose ir neįvedant proto cenzūros, nerengiant ro- 
mantinės ekskursijos į tas viršutines bendrojo pažinimo bu- 
veines, kur lengva apsigauti svaigstant galvai. Erelių šalis 
nėra visų be defektų skraidančiųjų šalis. Tad visos Kanto 
1r į jį panašių medžiotojų pastangos atspėti genijaus takus 
ir slėptuvės, visuotinumo (Allgemeinheit) ir būtinumo 
(Notwendigkeit) ieškoti ten, kur jų nėra ir negali būti, iš- 
aukštinti kitos rūšies pažinimą, be matematikos kalbos 

įgyjantį. matematinio tikrumo reikšmę, ir sukurti mokslą 
iš to, kas mokslu negali būti, — tai tų paukščių, kuriems 
nukirsti sparnai, pastangos skristi. Žmogaus intelektas au- 
go ir nuolat augs savo kūriniais bei veiklumu, tačiau augs 
stebėjimo ir patyrimo srityje, skaidrių santykių, jo tyrimams 
būdingos aiškios ir patikimos kalbos srityje, o ne misticiz- 
mo bei metafižinės fantazijos srityje. Leibnizas sako, kad 
kalba yra sąvokos veidrodis, tad ten, kur kalba tamsi ir ne- 
suprantama, ten sąvokos blogos, nepatikimos ir galbūt ten 
nėra jokių sąvokų, o tokia kalba dėstomas mokslas yra ne 
mokslas, bet veidmainystė žmonėms susukant galvas. 

Kaip grynuoju protu Kantas norėjo paaiškinti mąstymą, 
taip praktiniu protu norėjo išdėstyti moralės pagrindus. O 
nepasitraukdamas iš to migloto ir dygliuoto kelio, kurį sau 
nustatė, šį mokslą pavertė neaiškiu kaip ir aną. Nė vienas mo- 
ralės tyrinėtojas papročių mokslo nepateikė su tokiu šleikš- 
čiu ir pasibjaurėjimą keliančiu uždaru kaip pateikė Kantas, 
materija ir forma, Aristotelio kategorijomis ir kitomis scho- 
lastikos nuobodybėmis stengdamasis išdėstyti teisingumo ir 
dorybės pagrindus. Siekdamasir čia išvengti empirizmo, žmo- 
gaus intelektą apvalo nuo visų kūno jaudinimų, nuo visų tų 
polinkių bei ryšių, kurie neatskiriami nuo visuomeninio gy- 
venimo, ir, kad prieitų savo pamėgtą visuotinumą ir būtinu- 
mą, protą paverčia tikra metafizine rūkyta šonine. 

Įrodinėja, kad pirmoji moralės sąlyga yra žmogaus valios 
savarankiškumas. Tačiau man atrodo, kad ir esant visam va- 
lios savarankiškumui, žmogus nebūtų morali būtybė, jei jis 
nebūtų visuomeninė būtybė, nes moralė kyla iš žmogaus san- 
tykių su kitais visuomenę sudarančiais žmonėmis, tad visuo- 
meninė būklė yra moralės pirmoji sąlyga ir šaltinis. 

Delikačiais subtilumais Kantas prieina visos moralės 
prado ir principo nustatymą: elkis taip, kad tavo valios maksi- 
ma visuomet galėtų būti visuotinio įstatymų leidimo pagrindas. 

Man atrodo, kad šis principas blogas todėl, kad jis per 
daug sudėtingas ir netvarkingas. Moralės pradas turi būti 
aiškus, paprastas ir visuotiniausiai prieinamas suprasti. Įsta- 
tymų leidimo, ir dar visuotinio, idėja tokia kebli ir sudėtin- 
ga, kad net išsimokslinęs žmogus ne visada geba ją susida- 
ryti. Reikia būti Montesguieu, norint suprasti Kanto pirmąjį 
moralės principą. Be to, vienaip įsivaizdavo įstatymų lei- 
dimą Neronas ir Kaligula, o kitaip Markas Aurelijus ir 
Washingtonas, taigi Kanto principas yra blogas dėl to, kad 
jis nėra visiems suprantamas ir kad skirtingo charakterio 
žmonės gali jį vartoti skirtinga reikšme. Šis principas dar ir 
netvarkingas, nes moralė nei kyla iš įstatymų leidimo, nei jo 
prieina, bet, priešingai, įstatymų leidimas kyla iš moralės. 
Tačiau jį paėmus mokykliškai ir pedantiškai metafiziškai, 
jis virs šiuo principu: kitam daryk tai, ko norėtai, kad ir tau būtų 
daroma; arba nedaryk kitam to, ko nenorėtai, kad tau būtų daro- 
ma. Tai kiekvienas jaučia ir supranta. Kantininkai teisingai 
sako, kad tai yra empirizmas, bet tai yra neįveikiamas prie- 
kaištas praktinio proto kritikai: metafiziniais subtilumais, ku- 
riais viską galima įrodyti, o todėl nieko nuodugniai, ir iš nuo 
jutimų, nuo daiktų ir žmonių atplėšto proto Kantas nori iš- 
vesti moralės taisykles. Visuomeninė tvarka ir žmogaus šir- 
dies polinkiai turi būti niekada neperskiriami moksle apie 
papročius, nes moralė išplaukia iš pirmųjų ir ji privalo būti 
žmogaus troškimų ir valios sujaudinimų organizacija. Gali- 
ma prasimanyti bei gudrauti psichologijoje ir logikoje, bet 
ne nustatant etikos pagrindus, nuo kurių priklauso indivi- 
duali laimė ir visuomenės išganymas. Kantas buvo taurus 
bei labiausiai sektinų papročių besilaikąs žmogus, ir todėl jį 
gerbiame kaip mąstytoją, kuris darė garbę moralei savuoju 
gyvenimu, 0 ne savo mokslu. 

Rašiau Vilniuje 1820 m. gegužės 10 (22) d. 

š tikro gražus ir vertingas Žmogaus darbas yra, po 
ilgos ir darbščios kelionės įgyjant mokslų, atkreipti dėme- 
sį ir pažvelgti į patį save, apmąstyti žmogiškąjį intelektą kaip 
visų mokslų ir mokėjimų kūrėją, pažinti jo galias, kelius, me- 
todus ir veikseną prieinant ir įgyjant tiek daug turtų bei lai- 
mėjimų, regėti tokią gausą tiesų, žinių bei idėjų, jų pradžią, 
augimą, galios laipsnį ir brandą, jų sąsajas bei giminystę, 
siekiant pasikelti į bendrąjį ir platų intelekto kūrinių reginį, 
kuris yra mąstymo bei pažinimo filosofija, paremta žmogaus 
sandaros pagrindais ir savo prieglobstyje apimanti beveik 
kiekvieno mokslo filosofiją. Iš jos taikymo žmogaus ir visuo- 
menės reikalams atsiranda antroji, dar svarbesnė, t. y. gyve- 
nimo filosofija, besiremianti proto taisyklėmis ir teisingumu. 
Gaila, kad toks aukštas ir garbingas užsiėmimas nuo amžių 
dergiamas ir užkrėstas arba tuštybe, arba didžiule savima- 
na, arba bejėgiu sielvartu - iš to išriedėjo įvairios keistenybės 
ir fantazijos, beprasmės hipotezės ir prielaidos. Tyrinėdamas 
savo intelektą, žmogus pažino ne tai, kas yra, bet tai, ką jis 
mato, ir arba gėdijosi pripažinti savo negebėjimą ir siekė vis- 
ką paaiškinti, arba įklimpęs į sunkumus ėmė viskuo abejoti. 
Tokia yra beveik visų filosofijos sektų pradžia ir pobūdis. 
Keliuose savo traktatuose gindamas lenkų jaunimą nuo 
klaidingos filosofijos, pagalvojau, kad nepakanka kurią nors 


*Skaityta Vilniaus universiteto mokslinėje sesijoje 1821 m. spalio 15-17 d. 

sistemą smėrkti ir paneigti, bet dar reikia krašto jaunuome- 
nei parodyti, ko filosofijoje reikia laikytis. Tai mane angaža- 
vo skaityti ir apmąstyti žymiausius užsienyje išleistus me- 
tafizikos ir filosofijos veikalus - objekto, kuriam pažinti pra- 
leidau žymią savo jaunystės dalį, kol visiškai pasišvenčiau 
matematikos ir fizikos mokslams. Išsamus šiuolaikinės vo- 
kiečių ir prancūzų filosofijos apmąstymas man parodė jų 
abiejų pervertinimą, arba perdėjimą, nes vokiečių mokykla 
pervertino Leibnizo principus, o prancūzų mokykla perver- 
tino Locke'o principus. Pirmosios įtempti nagrinėjimai, ap- 
vilkti nesuvokiama ir niekam netinkama frazeologija, filo- 
sofiją pavertė kažkokia nesuprantama paslaptimi, vedančia 
žmogaus intelektą į misticizmą, t. y. į ydas, žalingas moks- 
lams bei priešingas tikrajai apšvietai ir teikiančias ne tik prie- 
globstį, bet ir ginkluotę visokioms mokslo apgaulėms ir fo- 
kusams, kurie Vokietijoje šios filosofijos globojami nuo kaž- 
kurio laiko laisvai ėmė plėstis ir pasklido. 

Prancūzų mokykloje vėlgi lengvas pojūčių reikšmės per- 
dėjimas atvėrė kelią materializmui, kuris yra papročių, reli- 
gijos ir visuomeninės tvarkos tikras nužudymas. Šių dviejų 
kraštutinumų laimingai išvengė anglų mokykla. Ir ši tauta, 
kaip buvo pirmoji sveikos filosofijos įkūrėja Bacono, Boy- 
le'o, Newtono ir Locke'o veikalais, taip šiandien šį mokslą 
tobulindama išsaugo jo tikratikystę bei šlovę Hume'o, Rei- 
do, Dugaldo Stewarto, Campbello ir kitų kūriniais. 

Šios filosofijos principai tokie: juslumo per daug nesu- 
reikšminti, proto šlovinimo negrįsti išsigalvojimais ir perdė- 
tomis abstrakcijomis; intelektinių galių pažinimą išgauti ne 
iš manymų ir prielaidų, bet iš neabejotinų ir visuotinai pri- 
pažintų reiškinių; vengti žodžių bei terminų, kurių reikšmė 
nebuvo skaidriai suvokta ir tiksliai pažymėta. Šiame kūriny- 
je priemiau ir šiuos principus, ir anglų mokyklos projektą, 
tačiau ir savo paties metodu siekiau pateikti, papildyti tai, 

kas man atrodė nepakankama, pastabomis paaiškinti tai, kas 
man pasirodė nepakankamai išaiškinta. Dar yra du pradme- 
nys, kuriais šiame kūrinyje vadovavausi priešingai negu an- 
glų ir prancūzų mokyklos. Pirmas: teiginį ir įrodymo reika- 
laujantį tvirtinimą reikia kruopščiai skirti nuo fenomeno, ku- 
ris neturi būti įrodinėjamas, ir tuo išvengti tų klaidingų 
samprotavimų, kurių pripildyti filosofijos traktatai, siekian- 
tys įrodyti kūnų egzistavimą. Antras pradmuo: sielos aukš- 
tesniųjų galių operacijas ir suformavimus išgauti ne iš įpras- 
tinių ir prasčiokiškų minčių, bet iš mokslų ir mokėjimų, ku- 
riuose atsiskleidžia didžiausias intelektinių galių veiklumas. 
Condillacas nebūtų į savo filosofiją prikaišiojęs tiek paradok- 
sų, jei, giliau pažinęs kitus mokslus, būtų šio pradmens lai- 
kęsis. Dar šešioliktajame amžiuje Baconas pasakė“, kad filo- 
sofija negali nei atsirasti, nei aukštėti kitaip, o tik fiziniams 
mokslams išaugus ir pažengus į priekį; šis didysis žmogus 
juos vadina beveik viso žinojimo, menų ir mokslų motina, 
nes materialus pasaulis yra proto galių bei darbų ir pirmoji 
sritis, ir nuolatinė mokykla. Graikai ir romėnai mažai nuvei- 
kė žmogaus intelekto filosofijoje ir negalėjo joje pažengti į 
priekį dėl to, kad jų fizikinės žinios buvo arba labai ribotos, 
arba klaidingos. Net paties Bacono klaidos, pavyzdžiui, pa- 
sisakant prieš Koperniko sistemą, kilo iš to, kad jis nežinojo 
to, ką vėliau atrado Galilei, Huygensas ir Newtonas. 
Nagrinėjant filosofinius Descartes'o kūrinius, apgailestau- 
jant reikia laikyti filosofijos nelaime tai, kad šis didysis žmo- 
gus niekada neskaitė Bacono veikalų, kuriuos Newtonas vi- 
siškai įsisavino ir jų potvarkius išsaugojo savo kūriniuose. 
Tikrai pranašiškos Bacono mintys apie mokslus galbūt būtų 
Descartes'ą apsaugojusios nuo daugelio klaidų ir tikriausiai 


*Novum organum scientiarum. Aph. 79. 80. 

būtų teikusios akstiną naujoms Žmogaus intelekto perspek- 
tyvoms, nes didžiųjų Žmonių protai yra tarsi derlinga dirva, 
kurioje vienos mintys tampa trąšomis kitoms, dar platesnėms 
ir gilesnėms. 

Nenorėdamas šio kūrio išplėsti ir skaitytojų dėmesį su- 
telkti į mokslo išvadas ir potvarkius, kiek įmanoma vengiau 
dviejų vos ne visų autorių mėgstamų uždarų - erudicijos ir 
polemikos, nes pirmąją kiekvienas ras istoriniuose filosofi- 
jos veikaluose, o kaltinimus kiekvienas sau palengvins, jei 
jis aptiks įtikinamus argumentus, paremiančius išdėstytus 
teiginius ir mintis. Geras dalykas yra atšviežinti dėmesį ob- 
jektų įvairove, bet dar geriau jo nepertraukti bei neapsun- 
kinti iš šalies įmestomis žiniomis ir neprailginti minties gran- 
dinės ten, kur įsitikinimas išgauna didžiausią jų sutelktį ir 
artimumą sau. Plepumas ir ištęstumas vos ne visur ir visada 
veda į nuobodulį, o teorijoje, didaktikos potvarkiuose, daik- 
tų ir paties savęs apmąstymo moksle būtinai įtvirtina išsi- 
blaškymą ir naikina rašančiojo svarbiausiąjį sumanymą. 
Naudingo mokymosi metodą sudaro viso mokslo pastūmė- 
jimas į kiek galint mažiausią skaičių taisyklių ir pradmenų, 
į kuriuos, pirmiau gerai suvirškintus bei sutvarkytus, pas- 
kui galima įdėti prieskonių, puošti ir imti taikyti. Tačiau kur 
mačiau pasklidą teiginį su nesutariamai išdėstytais pradme- 
nimis, stengiausi arba jo reikšmę ištaisyti, arba ją trumpai 
pateiktais argumentais pargriauti. Tiesa, atsisakyta kai ku- 
rių idėjų, kurių taikymas ir platesnis argumentavimas galė- 
tų vesti į svarbias ir naudingas pastabas, bet rašant reikia 
kai ką palikti skaitytojų mąstymui ir, be to, šis kūrinys tėra 
nubrėžtas vieškelis pasekti žmogaus intelekto energingumą, 
jo galias, paramą ir kliūtis. Su šiame vieškelyje sukauptais 
tyrimais visose pažinimo srityse darbas, mokslas ir talentas 
niekada nesiliaus pasirodyti ir lavintis. 

Rašiau Vilniuje 1821 m. liepos 14 (26) d. 

ĮVADAS 


ŽMOGIŠKOJO PAŽINIMO 
PAMATINIAI PRINCIPAI 


I 
Nd 

mogus junta, mąsto ir nori. Jo jutimas pasirodo kaip 

matymas, girdėjimas, skanavimas, uodimas ir lietimas, 
t. y. pasirodo kaip įspūdžiai, kuriuos išoriniai materialaus 
pasaulio daiktai sukelia jo pojūčiams. Jo mąstymas pasi- 
reiškia dėmesiu, sprendimu, samprotavimu, sąvokų ir idėjų 
sutelkimu, t. y. operacijomis, kurias jo sielos gebėjimai at- 
lieka pažįstant daiktus. Pagaliau jo valia pasireiškia troški- 
mais, norais ir polinkiais: laisvai renkantis tai, ko nori, ar- 
ba atmetant tai, ko nenori. Šio rinkimosi laisve jį įtikina jo 
paties sąžinė, arba vidinis įsitikinimas, kad tai, ką pasirin- 
ko, galėjo nepasirinkti ir atmesti; kad tai, ką pats nuspren- 
dė, galėjo nenuspręsti arba nuspręsti priešingai. Dėl juti- 
mų Žmogus yra gyvūnas, dėl aukštesniųjų sielos gebėjimų 
išsivystymo ir veiksenos jis yra protaujantis kūrinys, savo 
troškimų ir norų sutvarkymu jis yra moralus kūrinys. 


II 


Jutimas, mąstymas ir noras, kuriais pasireiškia žmo- 
gaus siela, yra visai kitokios savybės ir niekuo nepanašios 
į tįsumą, neskvarbumą, spalvas, figūras ir t. t., apskritai 

paėmus į tas, iš kurių galima pažinti kūnus. Jei skirtingus 
padarinius sukelia skirtingos priežastys, tai iš to būtų gali- 
ma išvesti, kad žmogų sudaro dvi visai viena nuo kitos 
skirtingos substancijos, t. y. siela ir kūnas. Nors ši išvada 
būtų abejotina ir sunkiai įrodoma dėl to, kad, nežinodami 
materijos prigimties, nežinome, ką materija gali ir ko ne- 
gali, vis dėlto tokia prielaida įgalina paaiškinti viską, kas 
prieinama mūsų sampratai, ši prielaida žmogui ir visuo- 
menei reikalinga, vertinga, išganinga ir paguodžianti, ją 
laikome teisinga. Tai intelektinio tikėjimo punktas, panašių 
punktų šiuolaikiniame moksle aptiksime ir daugiau, jais 
kaip pamatu intelektas grindžia savo veiksmus, nors ne- 
gali jų tiksliai patirti. 

Visoje gamtoje matome nuostabią reiškinių sąrangą ir 
tvarką kaip AUKŠČIAUSIOSIOS IŠMINTIES kūrinį. Žmogus 
išgautais ir ištobulintais savo gebėjimais šią tvarką pažįs- 
ta, kai ką panašaus pradeda praktikuoti savo veiksenoje ir 
naudodamasis savo galiomis, o tuo kuria ir nustato mora- 
linę ir visuomeninę tvarką. Iš to kyla natūrali išvada: žmo- 
guje yra kažkokia aukščiausiosios Išminties kibirkštėlė, tad 
jo esmė visiškai kitokia negu materialaus pasaulio. Žmo- 
gus pojūčiais (kaip gražiai pasakė organinių būtybių teori- 
jos autorius!) yra susietas su visu materialaus pasaulio di- 
dumu, o savo intelekto gebėjimais su šio pasaulio Kūrėju 
ir Valdovu, tad savąja konstitucija žmogus, kaip protinga 
būtybė, yra religinis kūrinys. 


II 


Nežinome, kokia yra jutimais suvokiamą pasaulį su- 
darančios materijos prigimtis, todėl materialų pasaulį pa- 
žįstame iš jo istorijos, kitimų ir mūsų pojūčiams sukelia- 
mų įspūdžių, t. y. iš jo reiškinių. Vadinasi, nežinodami 

sielos prigimties, galime pažinti jos galias, gebėjimus ir 
veikseną apsvarstydami tai, kas mumyse vyksta: minčių, 
sąvokų ir žmogiškųjų žinių, kurias reikia laikyti intelek- 
tiniais reiškiniais, arba fenomenais, pradžią, įvairovę, au- 
gimą. Kaip materialaus pasaulio pažinimas prasideda ir 
baigiasi jusliniais reiškiniais, atradimu dėsnių, pagal ku- 
riuos šie reiškiniai vyksta, ir jų priderinimu mums nau- 
dotis, taip ir sielos pažinimas turi prasidėti ir baigtis in- 
telekto reiškiniais, tikrų ir pastovių mąstyme susidaran- 
čių taisyklingumų, iš kurių kyla ir tvarkingo mąstymo 
menas, ir išmintingas edukacijos planas ugdant žmogaus 
intelektinius gebėjimus, tyrimu. Apskritai tariant, tiek 
materialiame pasaulyje, tiek intelektiniame pasaulyje vie- 
nintelis žmogaus darbo ir mokslo objektas yra reiškiniai. 
Pirmasis ir patikimas kelias į tai yra patyrimas ir paste- 
bėjimas. Tik žengdami šiuo Bacono nurodytu keliu paki- 
lo ir stebinamai išaugo fiziniai mokslai, panašiai šiuo ke- 
liu gali žengti į priekį ir tobulėti mokslas apie žmogaus 
intelektą, tačiau visuomet tobulėti tik tuo, ko mums rei- 
kia ir kas mums dera, t. y. kas tinka mūsų organams, ge- 
bėjimams ir galioms. 


IV 


Tai, ką vadiname kurio nors padarinio priežastimi, ar- 
ba dėsniu ar taisykle, pagal kurią tas padarinys įvyksta ir 
pasireiškia, yra pagrindinis ir visuotiniausias reiškinys, nuo 
kurio priklauso kiti reiškiniai ir yra pastovūs jo atvejai. Pa- 
vyzdžiui, materijos dalelių visuotinė ir tarpusavio trauka 
tam tikru masės ir nuotolio santykiu yra fizinis reiškinys, 
iš kurio kyla ir Žemės kūnų eiga, ir dangaus kūnų apsisu- 
kimai. Gebėjimas kiekybiškai padidėti arba sumažėti yra 
reiškinys, iš kurios kyla visas matematikos mokslų pa- 

"grindas, Justi ir vertinti, spręsti ir samprotauti — tai inte- 
lektiniai reiškiniai, iš kurių kilo nuostabiausi mokšlų iš- 
radimai. Vadinasi, visos mūsų pastangos pažinti save ir 
daiktus turi siekti to, kad remiantis gerai suprastais ir tik- 
rais faktais arba pavieniais reiškiniais, būtų prieitas ben- 
drųjų reiškinių, iš kurių anie kyla, pažinimas. Tai, kas pri- 
skirtina reiškinių priklausomybės, jų santykių ir ryšių 
įžvelgimui, taigi tiksliam ir tvarkingam intelektinių galių 
taikymui tam, ką patiriame ir ką suvokiame, - tik tai iš 
tikrųjų vadinama mąstymu. Tad visas žmogaus mąsty- 
mas sukasi apie reiškinio sąvoką, apie reiškinių tų santy- 
kių, kurie panardinti bei sumaišyti sukurtuose kūriniuo- 
se, suvokimą ir susiejimą. 


V 


Iš materialaus pasaulio daiktų įgyti jusliniai įspūdžiai 
pirmiausia žmoguje sužadina užmigdytus sielos gebėji- 
mus ir juos sukelia veikti, o būdami visų intelektinių ope- 
racijų pradžia, jie kartu yra visų mūsų sąvokų ir idėjų 
pradžia. Be juslinių įspūdžių nebūtų mąstymo, materia- 
laus pasaulio pažinimas mus veda į sielos gebėjimų pa- 
žinimą. Bet juslinius įspūdžius sukelia arba pavieniai kū- 
nai, arba vienų kūnų poveikis kitiems kūnams, tad šia- 
me pažinime nustatoma ne daugiau, o tik vienų kūnų 
santykis* su kitais ir su mūsų jutimu. Santykis yra paly- 
ginimo atvejis, tad mūsų pažinimas yra tyrimas, kaip vie- 
ni kūnai egzistuoja kitų kūnų atžvilgiu ir mūsų atžvil- 
giu; vadinasi, visi mūsų pažinimai, kaip prasidedantys 
pojūčiais, yra būtinai santykių, kuriuos įgyjame palygi- 


*Kas yra santykis — tai aiškinama traktato Apie filosofiją priede, p. 82. 

nimo būdu, pažinimai. Kaip pasaulio reiškiniai atrodytų 
kūriniams, apdovanotiems kitokiais pojūčiais, - to neži- 
nome ir negalime žinoti dėl savo prigimties įstatymo. Tai- 
gi nagrinėti, kokie yra daiktai patys savaime, nepriklau- 
somai nuo mūsų jutimo ir patyrimo, ieškoti besąlygiško 
ir nepriklausančio nuo pojūčių žinojimo - tai iškreipti 
žmogiškosios prigimties įstatymą ir iš fantazijos arba pa- 
kvailimo daryti mokslą. 


VI 


Sektos, mokyklų vaidai bei klaidos ir iš to kylantis in- 
telekto iškraipymas, mokslų augimo suturėjimas beveik 
visuose žmogiškojo pažinimo sektoriuose atsirado ir at- 
siranda iš klaidingų numanymų, hipotezių, prielaidų ir 
išgalvotų įvairių teorijų reiškiniams aiškinti. Dažniausiai 
tai yra fantazijos, kylančios dėl netvarkingo arba nedera- 
mo naudojimosi intelekto galiomis. Pavyzdžiui, Platono 
išgalvota įgimtų idėjų bei tiesų hipotezė, perimta Descar- 
tes 0, o jo pažiūrų naujųjų kopijuotojų perrengta apriori- 
nio žinojimo pavadinimu, - tai fantazija, neatitinkanti 
žmogaus konstitucijos ir to paprasto bei neabejotino tei- 
ginio, kad, kas galimas įgyti ir pasiduoda įgyjamas, tas 
nėra įgimta. O kad visi principai ir bendrosios tiesos yra 
įgyta — tai plačiai bei nuodugniai įrodė Locke'as*, iki šiol 
jam į tai niekas neatsiliepė. 

Bet, kita vertus, apmąstydamas reiškinius ir negalėdamas 
pastebėti jų sąryšio, žmogus dažnai turi jį pirmiau numany- 
ti, ir numanymas yra viena būdingų žmogaus priemonių 
ieškant tiesos, tačiau jo nepateikiant kaip tikrumo; antraip 


*An essay concerning human understanding, vol. I. 

tai būtų, fokusas, arba mokėjimas žmones suvedžioti bei 
apgauti. Hipotezės. dažnai moksluose tarnavo atrasti nau- 
joms tiesoms, nors pačios negalėjo išsilaikyti. Kad numa- 
nymas, arba hipotezė, būtų tikėtina (probabilis) ir mokslo 
padėjėja, ji privalo: pirma, neprieštarauti jokiai tikrai ir vi- 
suotinai priimtai tiesai; antra, turi būti išvesta iš reiškinių; 
trečia, turi derintis su žmogaus konstitucija, t. y. atitikti 
žmogaus organus, veiksenos būdus ir galias. Kad hipotezė 
virstų tikrumu, ji dar privalo būti bendra, tinkanti paaiš- 
kinti visus savo srities žinomus ir galimus vėliau atrasti 
reiškinius. Apskritai tariant, ji turi būti bendrasis jau įro- 
dytas arba galimas įrodyti būsimais stebėjimais fenomenas. 
Hipotezė žlunga, kai nustatomas jos priešingumas arba ku- 
riai nors Visuotinei tiesai, arba naujai atrastiems reiškiniams, 
nepaaiškinamiems tąja hipoteze ir sugriaunantiems jos ben- 
drumą. Visus be išimties reiškinius paaiškinanti hipotezė 
tik tada liaujasi buvusi hipoteze, kai nauji atradimai paro- 
dys ją esant neabejotinu ir tiesiogiai įrodytu fenomenu. 
Antai Koperniko išsakyta Žemės judėjimo hipotezė virto 
tikrumu, kai tik buvo atrasta svorio Žemės kūnuose pa- 
kitimas ir regėjimo klaidos, sukeltos dangaus kūnų sklei- 
džiamos šviesos (aberratio). 


VII 


Žmogaus kūnas jusliniais įspūdžiais paveikia sielą, ir 
atvirkščiai — siela grįžtamai savo gebėjimais paveikia kū- 
ną: kūno ligos ir luošumas sukelia minties nusilpimą, su- 
maištį ir net jos netekimą; kita vertus, nereikalingas nu- 
grimzdimas į mąstymą naikina kūną ir jį daro ligotą. Tai 
suderintas arba išderintas instrumentas, sukeliantis arba 
tvarkingą ir patikimą, arba chaotišką ir klaidingą sielos 
veikseną. Nervai yra jutimo ir mąstymo organai, kiekvie- 

ną sielos operaciją atitinka tam tikras judėjimas ir pakiti- 
mas nervuose ir, kita vertus, pakitimus nervuose lydi ju- 
timo ir mąstymo pakitimai. Dėl to žmogaus mąstymas lai- 
komas organiniu procesu, t. y. tokiu, kurio egzistavimas, 
veiksena ir įvairovė priklauso nuo nervų sandaros ir jau- 
dinimo. Toks požiūris į sielos veikseną yra fiziologinis, 
labai svarbus ir reikalingas medicinoje, jis yra fizinis ir 
specialus išplėtojimas to principo, kad be pojūčių žmo- 
guje nėra nei jutimo, nei mąstymo. Tačiau visa tai mums 
paaiškina tik jutimo ir mąstymo sąlygas, bet nepaaiškina 
jų prigimties, o todėl teisingai sako Organinių būtybių te- 
orijos autorius, kad „joks numanymas, jokia prielaida ne- 
paaiškins nei jutimo, nei mąstymo“ (t. III, $ 488). Juk jei 
dėl žmogaus prigimties konstitucijos negalime žinoti, kas 
yra siela, jei neturime jokio gebėjimo suprasti kaip nema- 
teriali substancija paveikia kūną ir kūnas grįžtamai pa- 
veikia šią substanciją, tai šiam tikslui išgalvotos visos te- 
orijos bei hipotezės yra tikras galvos susukimas ir jos ne- 
vertos vadintis filosofija, nes filosofija neaiškina to, kas 
viršija Žmogaus supratimą. 


VIII 


O jei siela ir kūnas visiškai nepanašūs, tai jų veiksenos 
būdai taip pat nepanašūs, tad intelektines operacijas ne- 
dera aiškinti tomis priemonėmis, kurios būdingos vien 
tik kūnams. Nebent tokie aiškinimai būtų laikomi tik su- 
pratimą palengvinančia parama, t. y. dalyko aiškinimu, o 
ne tikru fenomenu. Aristotelis juslinių įspūdžių pirmą- 
sias sąvokas įvardijo metaforiškais terminais forma, silu- 
etas, vaizdas, atvaizdas. Sekdami šiomis žiniomis, vėles- 
nieji metafizikai, įsivaizdavo sielą arba kaip apgyvendintą 
rūsyje bei kalėjime ir daiktus pažįstančią iš jų mestų ir pra- 

sibraunančių šešėlių, arba kaip žmogų, uždarytą tamsia- 
me kambaryje, turinčiame mažą apvalią angą, pro kurią, 
kaip žinome iš optikos, išorinių apšviestų daiktų vaizdai 
nupiešiami aukštyn kojomis. Iš to paimtas terminas vaiz- 
das, vaizdinys (idea, imago), nors tai būdinga vien tik regė- 
jimui, vis dėlto buvo išplėstas visiems pojūčiams. Argi ga- 
limas skonio ir balso, šiltumo ar šaltumo, kietumo ar 
minkštumo, net spalvos ten, kur nėra šviesos, fizinis vaiz- 
das? Vis dėlto visus mūsų sielą pojūčiais pasiekiančius 
įspūdžius vadiname vaizdiniais. Taigi manyta, kad siela 
viską suvokia joje įsispaudžiančiais ir nusitapančiais daik- 
tų vaizdais, kai tikrasis jos suvokimo būdas yra mums 
nepasiekiama paslaptis. Juk jei nesuprantame kaip siela 
suvokia pojūčius dirginantį daiktą, tai lygiai nesupranta- 
me kaip suvokiamas daikto vaizdas, kuris turi būti mate- 
rialus, todėl Aristotelio ir Locke'o hipotezė, suvokimą aiš- 
kinanti vaizdiniais, nieko mums nepaaiškina. Taigi tokie 
ir į juos panašūs mąstymo aiškinimai nėra filosofiniai, ir, 
jei šiuolaikiniame moksle vartojame terminus vaizdas, vaiz- 
dinys, tai juos reikia laikyti ne aiškinimu, o tik intelekti- 
nio fenomeno jusline apšvieta. Juos vartojame todėl, kad 
žmogiškajam intelektui būtinai reikalinga pojūčių kalba. 


IX 


Išorinių daiktų sukeltas pojūčių jaudinimas tampa jė- 
ga, kuri sielą sužadina veikti, ir pirmąjį sužadinto inte- 
lekto aktą vadiname jutimu (sensatio), arba suvokimu (per- 
ceptio), beje, nenumatome jokio tarpininko tarp pojūčius 
jaudinančio daikto ir paties intelekto. Šios jėgos išdirbį 
arba padarinį vadiname sąvoka (notio). Pojūčių jaudini- 
mą sukeliančią jėgą galime vadinti juslumu (sensibilitas). 
Tai pirmasis intelekto užsiėmimas, nors, atrodo, papras- 

čiausias, tačiau jame telpa: pirma, jutimą sukeliantis daik- 
tas, antra, juntanti substancija ir, vadinasi, intelektiniu ak- 
tu į daiktus nukreiptas įsitikinimas, kad egzistuoja ma- 
terialaus pasaulio daiktai, ir intelektiniu aktu į tai, kas 
mumyse vyksta, nukreiptas įsitikinimas, kad mes indivi- 
dualiai egzistuojame. Šią pastarąją intelektinę galią vadi- 
name vidiniu jutimu, vidiniu įsitikinimu, savęs suvoki- 
mu arba sąžine (conscientia). Kadangi žmonėms pirmiau- 
sia ir dažniausiai rūpi daiktai, o retai ir paskiau rūpi tai, 
kas juose vyksta, todėl sąžinės arba vidinio įsitikinimo 
gebėjimas savyje suvokiamas ir plėtojasi vėlai; taip pat 
vėlai susidaro, įsitvirtina ir tobulėja mūsų pačių egzista- 
vimo jutimas, nors jis beveik vienalaikis daiktų jutimui. 
Tad Descartes gerai pasakė: mąstau, taigi esu (cogito, ergo 
sum). Iš to paaiškėja, kad kūnų egzistavimas ir mūsų pačių 
egzistavimas yra reiškinys, pateikiamas gebėjimu justi — 
reiškinys ne save įrodantis, bet pasirodantis arba prisis- 
tatantis esąs paprastas ir pirminis, kitaip sakant, factum. 
Tad visos idealistų gudrybės, nuginčijančios kūnų egzis- 
tavimą, visos metafizikų pastangos šį egzistavimą įrody- 
ti arba realumą laikančios žmogui įgimtu dalyku yra klai- 
dingo mąstymo apraiškos ir antifilosofinės. 
Nepasiduoda įrodomos paprastos tiesos ir teiginiai, su- 
darantys intelektinių operacijų pirmuosius principus. To- 
kie yra matematikos potvarkiai ir prielaidos, kuriuos pa- 
tvirtina intuicija, arba aiškus akivaizdumas, t. y. iš pačių 
gerai suprastų Žodžių protas įžvelgia jų tikrumą, taip pat 
visiems reiškiniams nustatytus bendruosius bei visuoti- 
nius teiginius ir taisykles, pavyzdžiui, panašūs padari- 
niai kyla iš panašių priežasčių; aiškinant gamtos reiški- 
nius, nedera numatyti nei daugiau, nei mažiau priežas- 
čių, o tik tas, kurios yra teisingos ir pakankamos aiškinti 
tuos padarinius. Kaip išvertęs į saulę akis žmogus anka, 

taip siekdamas įrodyti tai, ko negalima ir nereikia įrodyti, 
intelektas nugrimsta į tamsą. Šią mąstymo ydą seniai nu- 
rodė Descartes* ir Baconas**. 


X 


Kas tik paveikia, verčia pakisti, sukelia ir parodo kokią 
nors veikseną, vadinama jėga arba gebėjimu (vis, facultas). 
Kai kurie autoriai jėgas skirsto į veikiančiąsias (vires acti- 
vae), jos sukelia pakitimą, ir į pasyvias (vires passivae), ku- 
rios tą pakitimą patiria, ištveria ir priima. Tačiau ta pati 
jėga gali būti ir pasyvi, ir veikiančioji įvairiais atžvilgiais 
arba dalyvaujanti skirtinguose daiktuose. Juslumas yra pa- 
syvi jėga išorinių daiktų atžvilgiu, tačiau aktyvi intelekto 
atžvilgiu. Skatina jį veikti. Intelektas vėlgi yra pasyvi jėga 
juslumo atžvilgiu, tačiau aktyvi įvairių sąvokų kūrimo at- 
žvilgiu. Be abejo, kadangi žinome, kad visas mąstymas yra 
kūniškų ir intelektinių viena kitų paveikiančių jėgų žais- 
mas, tai vos ne kiekviena mūsų jėga yra pakaitomis ir pa- 
syvi, ir veikiančioji. 


*Et saepe adverti philosophos in hoc errare, guod ea, guae simplicissi- 
ma sunt ac per se nota, logicis definitionibus explicare conarentur: ita enim 
ipsa obscuriora reddebant. Renati Des-Cartes Principia philosophiae, S X, 
p. 3.— Be to, esu pastebėjęs, kad filosofai, savo logikos taisyklėmis stengda- 
miesi paaiškinti savaime suprantamus dalykus, viską tik supainioja. Dekar- 
tas R. Filosofijos pradai // Rinktiniai raštai. - Vilnius, 1978, p. 232. 

**Est autem aegue imperiti et leviter philosophantis, in maxime univer- 
salibus causam reguirere. Novum organum. Aphor. 48. - Neišmanėliškai ir 
paviršutiniškai filosofuojantysis ieško pačių bendriausių dalykų priežasties. 
Francis Bacon. Naujasis organonas. - Vilnius, 2004, p. 27. 

XI 

Visoje žmogiškojo pažinimo srityje pasitaiko tiek jusliniai, 
tiek intelektiniai reiškiniai, o kai kurie iš jų arba todėl, kad jie 
paprasti ir pradiniai, taigi į kitus paprastesnius negalimi skai- 
dyti, arba dėl to, kad nepajėgiame jų pažinti ir paaiškinti, 
mūsų tyrimą užbaigia ir tampa mūsų domėjimosi riba, ku- 
rios nedera peržengti. Taigi beveik visuose tyrimuose ženg- 
dami nuo klausimo prie klausimo, galiausiai prieiname tokį, 
kurio mes negalime išspręsti. Pavyzdžiui, fizinių objektų sri- 
tyje toks yra galutinis klausimas, kas yra materija, t. y. kokia 
jos nuo mūsų juslinių įspūdžių nepriklausanti prigimtis? Sa- 
vo ruožtu intelektinių dalykų srityje tokie yra klausimai, kas 
yra siela, kas yra jutimas kaip pirmoji jos veiksena, kaip jus- 
liniai įspūdžiai gali paveikti nematerialią substanciją ir su- 
žadinti jos gebėjimus? Tai klausimai, į kuriuos niekada ne- 
galime atsakyti, o todėl neabejotina tiesa laikome tai, kad pir- 
moji ir tolimiausia daiktų priežastis mums nepasiekiama. Yra 
žmogiškųjų galių ir filosofinių tyrimų galutiniai taškai; tarp 
jų ir pirmųjų juslinių įspūdžių išsidėstęs tikrų atradimų bei 
išradimų pasaulis, egzistuoja neišmatuojama sritis reikštis 
visiems žmogaus gebėjimams ir talentams. Ties šiais galuti- 
niais taškais liaujasi visi lyginimai ir santykiai, taigi mūsų 
jėgų poveikio keliai ir būdai. Tai gelmė ir praraja, kurioje žmo- 
gus pasimetęs apsigauna ir apanka, krinta į fantazijas, klai- 
das ir vaikiškumą. Iš to kyla dar tai, kad tokiuose tyrimuose 
kuo mintys ir žodžiai subtilesni, tuo labiau mūsų sąvokos 
darosi neaiškios ir painios, kol pagaliau įkliūvame į mums 
patiems ir niekam nesuprantamą nagrinėjimą. Ir kaip tik čia 
galima pasakyti: abyssus abyssum invocaP. Šioje srityje žmo- 
gaus negabumai išsirito tomis metafizikos sektomis, per daug 
pasitikėjusiomis intelekto galiomis ir priešingomis tikrajai 
filosofijai; siekdamos viską paaiškinti, jos viską padarė 

„neaiškių ir Kėšipsantaimų dalyku. Kad to būtų išvengta ir 
neperžengtos žmogiškojo suprantamumo ribos, reikėtų kiek- 
vienoje tyrimo rūšyje žinoti, kas atitinka arba neatitinka žmo- 
gaus konstitucijos. Šiam klausimui išspręsti labiausiai reikia 
intelektinių galių paramos, kruopštaus pažinimo ir gilios ana- 
lizės, kiekvienoje tyrimo rūšyje pasekant visus moksluose pa- 
vartotus kelius, priemones ir metodus, kad galėtume suži- 
noti, ką galime sugebėti ir ko negebame pažinti. 


XII 


Stebėjimas ir patyrimas iš tikrųjų yra pirmasis ir patikimas 
pažinimo kelias. Bet ar galime patys viską stebėti ir viską 
patirti? Laikas ir vieta čia tampa kliūtimi. Esama įvykių, ku- 
rie praėję ir negali mums nei grįžti, nei atgimti, kiti vėlgi atsi- 
tikę vietoje, į kurią negalime persikelti ir ten veikti, o vis dėl- 
to vienus ir kitus laikome tikrais ir jais grindžiame savo tyri- 
mus bei išvadas. Šiuo atveju remiamės mums tuos įvykius 
pranešusiųjų liudijimu ir sąžiningumu ir šią proto pasitikėji- 
mo svetimu liudijimu būklę vadiname istoriniu tikėjimu. Ji 
esti ne tik Žmonių ir tautų reikaluose, bet net gamtos istorijo- 
je. Jūreivių ir keliautojų gamtos reiškinių įvairiose Žemės vie- 
tose stebėjimai, pranešimai apie nepaprastą bei retą ne visur 
ir ne visuomet pasirodantį reiškinį tampa fizikui įvairių tyri- 
mų ir išvadų medžiaga; dangaus kūnų stebėjimas senovėje 
tampa astronomo įvairių apskaičiavimų pamatu ir t. t. Ir kai 
liudytojams būdinga sąžiningumo požymiai, kai jų pasako- 
jimuose neaptinkama prieštaravimų bei nesutarimų, kai fe- 
nomenas nėra priešingas kitoms tiesoms ir visuotiniams fe- 
nomenams ir kai jį patvirtina iš jo kylantys padariniai, - tuos 
liudijimus laikome patikimais. Taigi žmogiškojo pažinimo 
pamatas yra ne tik tai, ką patys stebime ir ką patiriame, bet 
taip pat daugeliu atvejų tikėjimas, besiremiantis svetima tiesa 

ir sąžiningumu, griežtai laikantis atsargumo taisyklių, ap- 
saugančių nuo patiklumo ir apgaulingumo. 

Tačiau mąstymo ir veiklos srityje yra kita tikėjimo rūšis, 
kurią šiuo atveju vadinsiu filosofiniu tikėjimu: kai priimame 
teiginius bei tvirtinimus, kurių negalime tiksliai įrodyti ir 
kuriais betgi grindžiame ir savo tyrimus, ir savo reikalus. 
Pavyzdžiui, kas gi įrodys, kad gamta nieko nedaro veltui, 
kad visose savo veiksenose ji eina paprasčiausiu keliu — at- 
skiri pavyzdžiai nėra pakankamas tokio visuotinio teiginio 
įrodymas. O vis dėlto fiziologas, gyvūno kūno sandaroje pa- 
stebėjęs ką nors nauja, šio teiginio pagrindu ieško ir prieina 
naujai pastebėto nario ar organo funkcionavimą bei paskirtį 
gyvūno taupioje veiksenoje. Fizikas imasi aiškinti ne tolimą 
ir painų reiškinį, bet ieško artimesnės ir paprastesnės prie- 
žasties. Argi galima įrodyti, kad dėsniai, stebimi gamtos kū- 
riniuose, išliks nepakitę ateityje? O vis dėlto šiuo pagrindu 
astronomas apskaičiuoja ir numato būsimas dangaus kūnų 
padėtis ir iš jų kylančius padarinius*. Pirklys ir ūkininkas 
sudaro savo planus ir užsiėmimus ateityje, kalbėtojas ir pa- 
mokslininkas be rašto leidžiasi plačiai kalbėti ir svarstyti, 
matematikas leidžiasi į ilgus ir painius įrodymus klausyto- 
jams — nė vienas jų nėra tikras, kad savo planuose nesusi- 
durs su kliūtimis arba kad jo atmintis nesutriks ir nesuve- 
džios minčiai ateinant į galvą. Tokiuose panašiuose įvykiuo- 


*Dugaldas Stewartas veikale Elements of the philosophy (t. II, p. 235), 
stebėdamasis de Lagrange'o genijumi, atrodo, prasitarė, kad jis įrodė Saulės 
sistemos pastovumą. Tai reikalauja paaiškinimo. De Lagrange'as nesiėmė 
apskaičiuoti gamtos ir jos Kūrėjo bendrųjų sumanymų, nes jie nepatenka į 
matematinius skaičiavimus. Jis apskaičiavo traukos jėgas, kuriomis dangaus 
kūnai veikia vieni kitus, ir įrodė, kad šių jėgų veikimas išlieka nepakitęs 
vidutiniuose planetų nuotoliuose nuo Saulės. Tai išdėsčiau savo kūrinyje 
apie de Lagrange'o atradimus (Pisma rozmaite, t. UI, k. 317-326). 

se teiginiais remiamės nesant tikslaus tikrumo ir negebėda- 
mi jų įrodyti bei atskleisti. Anglų filosofai pamėgo tai va- 
dinti tikėjimu ir juo pagrįsti daugelį žmogiškųjų tyrimų bei 
veiksenų. Šiuo terminu gėdingai pikinaudžiavo blogi fizi- 
kai ir fokusininkai, juo nudažydami savo fantazijas bei pra- 
simanymus ir tikėjimą paversdami kūniškų ir intelektinių 
reiškinių aptikimo pagrindu. Tačiau gerai suprastas anglų 
mokslas niekada į tai neveda. Šiame veikale paaiškės, kad 
vadinamasis filosofinis tikėjimas yra stiprus įspūdingas 
pasitikėjimas, patvirtintas atskirais visų pripažintais atve- 
jais, taigi paimtas kaip labai panašus į tiesą, vos ne teisingu- 
mas, ir grindžiamas šiais principais. Pirma, kas įvyko ir įvyks- 
ta, tai ir vėliau gali įvykti. Antra, ką iki šiol patvirtino mums 
žinomi reiškiniai, tai gali patvirtinti ir kiti ateityje galintys 
pasirodyti reiškiniai. Trečia, žmogaus konstitucijai nepripa- 
Žįstame nieko, kas būtų priešinga kitiems neabejotiniems pa- 
žinimo principams. 


XIII 


Vadinasi, teisinga ir sveika žmogaus intelekto filosofija 
yra tikrų ir gerai išvestų intelektinių fenomenų pažinimas — 
jų pradžios, išaugimo, įvairių pakitimų ir išdirbių, taigi vi- 
sų mąstymo galių, metodų, paramos ir kliuvinių, būdingų 
žmogaus konstitucijai. Tad filosofija turi aiškinti tai, kas 
yra, o ne tai, kas mums atrodo, vengti visokių abejonių, 
numanymų ir nuomonių, žmogaus intelektui pripažinti ne 
tik tai, ką rodo jo galios, veiksmai ir atradimai. Jos tikslas 
turi būti žmogaus tobulinimas intelektinių galių pažinimu 
ir gerai tvarkoma jų kultūra, tad joje labai rūpi žinoti, ku- 
riuos intelekto gebėjimus reikia kruopščiau lavinti ir tobu- 
linti, nė vieno neapleidžiant. 


PIRMA DALIS 


APIE PRADINIUS IR 
PAPRASTUS INTELEKTO 
GEBĖJIMUS 


I skyrius 


JUTIMAS. SUVOKIMAS 
(SENSATIO. PERCEPTO) 


1. Įvado IX skirsnyje jau apibūdinome, ką suprantame 
jutimu, dabar reikia išdėstyti jo reiškinį ir sąlygas. Stebė- 
dami Žmogų nuo vaikystės iki pat iškaršimo, pirmiausia 
jame matome būtybę, mažai besiskiriančią nuo augalo; ju- 
timo organai yra bejėgiai, niekam neįpratinti ir tik labai 
mažu laipsniu galimi pratinti naudotis. Jo veiksmai yra vi- 
siškai gyvūniški, jo jutimai labai riboti, neryškūs, dirginan- 
tys ir dažnai skausmingi. Vaikelio siela tarsi panirusi tirš- 
tame rūke ir sutemose, ji su amžiumi, augant ir vystantis 
kūnui, lavinantis ir pratinantis pojūčiams, pamažu išryš- 
kėja, išsiskleidžia ir galiausiai nyksta. Tad kokiu laipsniu 
pasirodo pojūčiai, tokiu auga jutimas ir suvokimas, tapda- 
mi vis ryškesni ir stabilesni. Suaugusio žmogaus pojūčiai 
yra žvalūs ir išlavinti, tad sąvokos energingos, stiprios ir 
ryškios. Nuo senatvės nykstančio žmogaus pojūčiai bun- 
ka, o sujais silpsta ir suvokimas, nusitrina mintys, nyksta 
atmintis, O su ja pamažu gęsta tauriausios proto galios. Se- 
nio kūnas yra susidėvėjęs instrumentas, išskydęs ir arti iš- 
sibarstymo, jame siela jau negali nei aiškintis, nei pagar- 
sinti savo galių ir tonų. 

2. Kaip nepaslanku ir sunku įprasti pojūčiais naudotis — 
tai mums rodo iš prigimties aklų žmonių patyrimas, kurie 
jau brandžiame amžiuje ėmė regėti pašalinus kataraktą, nors 
katarakta ne visada yra visiškas šviesos sulaikymas. Atli- 
kus operaciją, naujai matančiajam visi išoriniai daiktai atro- 
do didžiuliai, jam atrodo, kad visi liečia jo akis. Jam reikia 
lytėjimo, prie -kurio įprato, paramos ir gana ilgo laiko, kad 
galėtų atpažinti, kuris daiktas yra arčiau jo akių ir kuris to- 
liau; ilgai negali išmokti regėjimu atpažinti lengvai apčiuo- 
pimu sužinomą kūnų formą, gyvūnų rūšį. Jam labai sunkiai 
tenka akį ir galvą pratinti judėti į skirtingas puses, kad ma- 
tytų judančius objektus arba stovinčius ant šono*. Vadinasi, 
juslumas, kaip esminė tvarkingo jutimo ir suvokimo sąlyga, yra 
polinkis, įgytas ilgai pratinant ir lavinant organus. 

3. Vieniems pojūčiams, antai regėjimui, klausai ir uos- 
lei, įspūdžius sukelia nutolę kūnai, kitiems, antai skoniui 
ir lytėjimui, sukelia čia pat gretimai esantys kūnai. Anuos 
pojūčius sujaudina šviesa, oro virpėjimas, kvapai ir gara- 
vimai, kurie plinta tam tikru nuotoliu ir smogia į akį, ausį 
ir šnerves, į čia pat šalia esančius kūnus — arba paveikia 
visą kūno paviršių, antai pajuntant šaltį ar šilumą, kietu- 
mą ar minkštumą, gruoblėtumą ar lygumą, arba ragaujant 
liežuviu pajuntamas aitrumas ar švelnumas, saldumas ar 
rūgštumas ir kartumas ir t. t. 

Plačiausias ir veikliausias žmogaus pojūtis yra regėji- 
mas, kuris žmogų susieja su dangaus kūnais, su šiuo pojū- 
čiu siejamas didžiausias pavadinimų skaičius ir vos ne vi- 
sos mąstymo teorijos. Būdamas pagrindinis stebėjimo or- 
ganas, šis pojūtis Žmogaus protą atvedė į giliausias ir 
plačiausias sąvokas. Regėjimu žmogus bendrauja su dan- 


*Smith's A compleat system of opticks, p. 44. 

gumi, su žmonėmis bendrauja klausa ir kalba, jiems pa- 
reiškia savo mintis, sukuria mokslus ir suorganizuoja žmo- 
nių visuomenę. Regėjimas ir klausa yra pagrindiniai mokslo 
bei išmintingumo įrankiai, ir nors tam padeda likusieji po- 
jūčiai, vis dėlto jie yra išskirtinai visuotinis mechaninės veik- 
senos, malonumo ir kūniškų kančių įrankis. 

4, Jutimas ir suvokimas tuo greitesni ir ryškesni, kuo 
greitesnis ir jautresnis pojūtis; iš to kyla lengvos ir sunkios, 
aiškios ir tamsios sąvokos (motiones clarae, obscurae). Kuo 
daugiau pojūčių dalyvauja suvokime, tuo daugiau paste- 
bime daiktų savybių, tuo suvokimas platesnis, patikimes- 
nis, tinkamesnis daiktą pažįstant. Iš to kyla paprastos ir 
sudėtinės (simplices, complexae), supainiotos ir gerai orien- 
tuojančios (confusae, distinctae) sąvokos. Tačiau žmonės, ku- 
rių pojūčiai stiprūs ir išlavinti, suvokia nevienodai: to pa- 
ties esančio daikto vienų sąvoka gilesnė ir sumanesnė ne- 
gu kitų, vieni daikte iš karto pastebi tai, ko nepastebi kiti, 
talentingiems tėvams dažniausiai gimsta sveiki ir kūniš- 
kai stiprūs vaikai, tačiau protiškai buki ir nepaslankūs. Ar 
iš to galima daryti išvadą, kad ne pati kūno organizacija 
yra nuovokesnio ir gilesnio daikto suvokimo sąlyga, bet 
žmonės pačiais intelektiniais gebėjimais nelygūs veiklumu 
ir energija ir ar net tas pojūčių gyvumas ir nuovokumas 
nėra šio nelygumo padarinys? Klausimas įdomus, bet jo 
išspręsti mes beveik negalime. 

5. Žmogųus, iš prigimties neturintis kurio nors pojūčio, 
negali turėti tam pojūčiui priklausančio daikto sąvokos: ak- 
lasis niekada negali įsivaizduoti spalvų, nė jų justi, o kur- 
čias — balso. Tačiau prigimtis vieno pojūčio trūkumą daž- 
nai kompensuoja kito pojūčio nuovokumu, antai kurčne- 
byliai dažnai iš lūpų judesių suvokia apie ką kalbama, taigi 
suvokia regėjimu; aklieji pranašesni dideliu jautrumu klau- 
sai ir lytėjimui, o meistriškumu ir įvairiais būdais mokosi 

pasiektį tai, kas paprastai įgyjama pojūčiu, kurio jiems 
trūksta. Antai aklieji mokosi skaityti ir rašyti pasitelkę lytė- 
jimą, kurčnebyliai - pasitelkę gestus. Condillacas įsivaizduo- 
ja asmenį, turintį tik uoslės pojūtį, Dugaldas Stewartas - tu- 
rintį tik klausos ir uoslės pojūčius ir padedant tik šiems 
pojūčiams susidarantį kitus paprastus ir sudėtinius inte- 
lektinius gebėjimus. Iš to pastarasis autorius daro išvadą, 
kad galime materiją mąstyti net neturėdami jos sąvokos ir 
kad sąvokų, kurias sumąstytų tik uosle ir klausa apdova- 
notas asmuo, aiškinimo ženklai galbūt būtų labiau intelek- 
tiniai už dabar vartojamus metafizinėje kalboje. Į tai jam 
galima atsakyti taip: kadangi Stewarto sumanyto asmens 
visos sąvokos kiltų iš klausos ir uoslės juslinių įspūdžių ir 
būtinai turėtų kitiems kūniškai paaiškėti, tai kalba negalė- 
tų būti tik juslinė, ir kaip realus asmuo labiausiai remiasi 
regėjimu kaip plačiausiai aprėpiančiu pojūčiu, taip tas ta- 
riamas asmuo, besiremiantis klausa ar uosle, nedaug me- 
tafizikai pasitarnautų. Antra, nors tariamas asmuo negali 
suvokti tįsumo, formos, spalvos ir kitų medžiagos savy- 
bių, tačiau apmąstydamas uoslės ir klausos sukeliamus 
įspūdžius, visuomet turėtų jutimą sukeliančių išorinių ob- 
jektų buvimo sąvoką ir savęs kaip juntančios būtybės są- 
voką. Trečia, padedant vien tik uoslei ir klausai išgautos 
aukštesnės protinės galios būtų labai silpnos ir ribotos. Ap- 
skritai tariant, kadangi pojūčiai yra tarsi visų mūsų sąvo- 
kų vartai, o sąvokos yra visų žmogaus intelekto veiksmų 
bei pažinimų pradžia ir medžiaga, tai kurio nors pojūčio trū- 
kumas žmogui susiaurina jo žinių sferą ir to pojūčio atžvilgiu 
jas daro fragmentiškas. Iš prigimties aklas niekada nesuvo- 
kia grožio, kurį daiktams suteikia spalvos ir atspalviai; 
kurčnebylys niekada nepajus kalbos bei rašto harmonijos 
ir, nors išmoktų skaityti ir rašyti, abejoju, ar kada nors pa- 
jėgtų rašyti patraukliai ir darniai. 

6. Pažeistas pojūčio organas, atbukintas smarkaus smū- 
gio, paliestas kokios nors ydos, ligos ar užkrato, jutimo ir 
iš jo kylančios sąvokos arba iš dalies netenka, arba jai su- 
teikia savo negalią ir užkratą. Akis ryškiai nemato per daug 
plokščių, per daug arti esančių, per daug iškilių, tolimų 
daiktų, netekusi pajėgumo trauktis ir plėstis, ji disponuoja 
tik vienu patikimu aiškiai matomu nuotoliu; kai kurių ligų 
atveju daiktai jai dvejinasi ir dauginasi; sergant geltlige, 
viskas jai rodosi esą geltonos spalvos. Smarkaus patrankų 
trenksmo pažeista kareivio ausis pasidaro nejautri muzi- 
kos ir iškalbingumo harmonijai. Karščio nudegintas liežu- 
vis visai nejunta skonio, viskas jam atrodo šleikštu ir ne- 
malonu. Tad mūsų jutimai ir suvokimas reikalingi žvalių ir svei- 
kų pojūčių. 

7. Tačiau žvalūs ir sveiki jutimai negali atsispirti įvai- 
rioms iliuzijoms, t. y. išoriniai objektai jiems atrodo ne to- 
kie, kokie yra. Paprastas kuolas, iki pusės panardintas van- 
denyje, atrodo lūžęs; Saulė ir Mėnulis atrodo kaip apvalios 
plokštumos, didesnės horizontaliai negu dienovidinyje; 
Mėnulis regisi didesnis už visas kitas žvaigždes ir plane- 
tas; visas dangus atrodo apskritas ir apvalus, o visi dan- 
gaus kūnai lygiai nuo mūsų nutolę; judėjimo vaikoma ir jo 
nejuntanti akis judėjimą priskiria išoriniams kūnams*. Tad 
regėjimo pojūtis tam tikrais atvejais netiksliai mums patei- 
kia išorinių objektų formą, padėtį ir judėjimą. Taip pat ly- 
tėjimo pojūtis vasarą aptinka šaltus urvus ir rūsius, o šiltus 
žiemą, nors ten visais metų laikais vyrauja vos ne toji pati 
temperatūra. Vadinasi, kad pojūčiai mūsų intelekto neklaidin- 
tų, mūsų jutimus ir suvokimus turi koreguoti ir pataisyti arba 
kiti pojūčiai, arba protas ir mokslas. 


* Geografija. Įvadas*. $ 3, 4, 5. 

8..Turėdami prieinamus ir visiems išoriniams įspū- 
džiams atvirus pojūčius, kalbančiojo negalime negirdėti, 
prieš akis stovinčių daiktų negalime nematyti, mums įky- 
rėjančio šalčio ar šilumos negalime nejusti, sklindančio tro- 
boje kvapo negalime neužuosti, liežuviu paliestų valgių 
negalime nevertinti. Jusdami ir suvokdami negalime ne- 
būti šaltakraujiški to, ką juntame ir suvokiame, atžvilgiu, 
tad jutimo ir vidinio įsitikinimo veiksena nepriklauso nuo mūsų 
valios, kitaip sakant, tai nevalinga ir būtina veiksena. 

9. Išorinių kūnų sukeltus įspūdžius dažnai norime sau 
pratęsti ir dar kartą juos patirti, kai tuo metu nuo mūsų 
visai nepriklausančios kliūtys ir sunkumai šią valios pa- 
stangą daro nesėkmingą, tuos kūnus atstumdami nuo po- 
jūčių arba nutraukdami jų ir pojūčių draugiją. Kita vertus, 
nenorint juslinių įspūdžių patirti, reikia arba išorinius kū- 
nus sunaikinti, arba pojūčius nuo jų uždaryti. Remdamiesi 
šiuo reiškiniu, metafizikai įrodo kūnų egzistavimą, pasi- 
sakydami prieš idealistus, kuriems kilusiuose keblumuose 
ir kaltinimuose daugiau užsispyrimo, keistenybių ir išsi- 
sukinėjimų negu nuodugnumo. Tiek pradinių ir papras- 
tų sąvokų, tiek tokių fenomenų įrodyti negalime ir nepri- 
valome (Įvadas I, X). Iš to mes tik mokomės, kad išorinių 
daiktų egzistavimas ir jų poveikiui atviri mūsų pojūčiai yra es- 
minė juslinių įspūdžių ir jutimo sukėlimo sąlyga. Be išorinių 
daiktų nėra juslinių įspūdžių, o be juslinių įspūdžių nėra 
sąvokų ir minčių — toks yra pirmasis ir neabejotinas mūsų 
pažinimų principas. 

10. Be išorinių daiktų jutimo, dar patiriame alkio, troš- 
kulio įspūdžius, skausmą įvairiose kūno dalyse, džiaugs- 
mą, liūdesį, nuobodulį ir t. t. - tai nemalonūs arba malo- 
nūs jaudinimai, sukelti organuose arba įvairiose kūno da- 
lyse, juos vadiname vidiniu julimu. Šį jutimą sielai 
perteikiančio pojūčio nežinome; tik žinome, kad tai orga- 

nų poveikis intelektui arba intelekto poveikis kūno orga- 
nui, 0 to lygiai kaip išorinių daiktų jutimo negalime išaiš- 
kinti. Vieni iš jų yra egzistavimui palaikyti būtinų porei- 
kių jutimai, jie prasideda žmogui pradėjus gyventi ir eina 
pirma išorinių įspūdžių teikiamų pojūčių įtvirtinimo; kiti 
yra charakterio, auklėjimo, polinkių ir t. t. reiškiniai, antai 
geismo sukelti jaudinimai, — visi jie gimdo ir sužadina troš- 
kimą (desiderium) ir yra arba valios motyvai, arba jos feno- 
menai, priklausantys moralės filosofijai, arba etikai, o ne 
mokslui, kurį dabar siekiame išdėstyti. 

11. Iš to, kas pasakyta, matome: 

Pirma. Jutimas ir suvokimas yra pirmiausias reaguojan- 
tis intelektinis gebėjimas, mums pranešantis, kad egzistuoja 
pojūčius sukeliantys kūnai ir egzistuoja siela kaip juntantis 
esinys. Šio pirmojo intelektinio akto padarinys (Įvadas, IX) 
yra sąvoka (noti0). Kaip jutimas yra intelektinis reiškinys, 
taip tą jutimą sukeliantis kūnų egzistavimas yra pojūčiais 
patiriamas reiškinys, kurio negalima ir nereikia įrodyti. 

Antra. Juslumas, kaip esminė jutimo ir sąvokų sąlyga, 
yra ilgu organų lavinimu įgytas polinkis, žmogui augant 
juslumas tobulėja ir plėtojasi, o nykstant ir gęstant, jis sil- 
pnėja ir dingsta. 

Trečia. Nuo pojūčių galios, akylumo, platumo priklau- 
so gyvesnės, stabilesnės ir toliau plytinčios sąvokos, tam 
įtakos, atrodo, turi nevienodas žmonių veiklumas, kitaip 
sakant, protinio pajėgumo energija. 

Ketvirta. Iš prigimties kurio nors pojūčio stokojantis 
žmogus negali turėti sąvokų, priklausančių nuo to pojū- 
čio, tad jo Žinios šio trūkstamo pojūčio atžvilgiu visada ne- 
tikslios ir fragmentiškos. 

Penkta. Kadangi visi mūsų pažinimai yra santykiniai 
(Įvadas, V) ir kadangi vieni išoriniai kūnai kaip fenomenai 
susiję su kitais arba susiduria su jutimo organų įvairiomis 

„būklėmis bei sa žimois) tai dažnai suvokimas sutrinka ir 
atsiranda įvairios juslinių įspūdžių regimybės ir iliuzijos, 
lengvai galinčios mus klaidinti. Norint to išvengti ir regi- 
mybę skirti nuo objektyvumo, mūsų jutimai bei suvoki- 
mai dažnai turi būti koreguojami ir pataisomi arba pasitel- 
kiant kitus pojūčius, arba pasitelkiant protą ir mokslą, nes 
jutimas tuo tikresnis, kuo didesnis yra pojūčių, kuriais daik- 
tas pasireiškia, skaičius. 

Šešta. Kai išoriniai daiktai paveikia pojūčius ir kai pojū- 
čiai prieinami bei atviri visiems įspūdžiams, tai jutimas yra 
priverstinis padarinys, kitaip sakant, būtinas ir nepriklau- 
santis nuo mūsų valios. 

Septinta. Mūsų vidinius jutimus sukelia arba gyvenimo 
poreikiai, nuo kurių tenkinimo priklauso mūsų egzisten- 
cijos palaikymas, arba įvairūs polinkiai ir jaudinimai, ku- 
rių gyvybingumas, galia ir stabilumas priklauso nuo kūno 
fizinio pobūdžio, arba konstitucijos, nuo polinkių ir lavi- 
nimo, kurie labai reikalauja palenkti valią, sužadina žmo- 
gų gerai suprasti ir veikti, tai, ką įsivaizdavo ir sumąstė, 
atlikti ir rodyti veiksmais. 


II skyrius 
ĮŽVALGA, DĖMESYS (ATTENTIO) 


12. Betarpiškai paveikdami mūsų pojūčius, išoriniai daik- 
tai sukelia jutimus ir sąvokas mūsų intelekte, nuolatos jame 
besiglaudžiančias ir prabėgančias. Šiame daiktų ir sąvokų 
sambūryje intelektas į vienas sąvokas gali nekreipti dėme- 
sio ir atstumti, o kitomis ypač užsiimti. Šis intelekto intensy- 
vumas ir atsigręžimas į įsisąmonintą daiktą bei sąvoką va- 
dinamas įžvalga, arba dėmesiu (attentio). Į išorinius daiktus 

nukreipta įžvalga vadinama suvokimu, stebėjimu, onukreip- 
ta į intelekto veikseną ir į tai, kas jame vyksta, vadinama 
refleksija. Įžvalga yra svarbiausias sielos gebėjimas pažįstant 
daiktus ir juos įsimenant. Įžvalga savo sąvokas apžvelgia- 
me pavieniui ir apmąstome, surenkame atskirus jų suvoki- 
mus, jas tvarkingai išrikiuojame ir intelekto veiksenai sutei- 
kiame tam tikrą kryptį, darnumą ir stabilumą. 

15. Dėmesį galima koncentruoti ir paskirstyti. Įvairių 
žmonių dėmesio koncentracija ir paskirstymas yra įvairus: 
susitelkę ties kuriuo nors vienu daiktu, vieni žmonės patei- 
kia to daikto nuovokesnę ir gilesnę sąvoką negu pateikia 
kiti, pastebi santykius, kurių nepastebi kiti. Pro išgaubtą stik- 
lą žiūrėdamas į šviesos spalvas, Newtonas įžvelgė jų prie- 
žastį, kurios neįžvelgė kiti nuo amžių stebėję šį reiškinį. Vie- 
nus žmones koncentruotas ir įtemptas dėmesys padaro vi- 
sai neapdairius viskam, kas apie juos dedasi, o kitiems 
neleidžia tiek susikoncentruoti, kad net silpnai nepatirtų ki- 
tų įspūdžių. Yra žmonių, kurie įvairiuose reikaluose su jais 
vos ne iš karto gali susidoroti: nuo vieno pertraukto svars- 
tymo gali tuojau pat pereiti prie kito, vėl prie ano grįžti ne- 
prarasdami to, ką kalbėjo ir ką jiems dar liko pasakyti, įžval- 
gos; taip pat esama tokių, kurie tik vienos diskusijos eigoje 
atsiradus menkiausiai kliūčiai, kartais įsiterpus svetimam 
žodžiui, praranda atmintį ir dėmesį tam, apie ką kalbėjo. 

14. Vos ne vienu momentu daugeliui dalykų skiriamas 
dėmesys gali būti arba didesnės intelektinės galios, arba 
įpratimo ir polinkio, arba abiejų kartu padarinys. Julijus 
Cezaris galėjo iš karto paskelbti karinius įsakymus ir dik- 
tuoti kelis laiškus, pilietinio karo žvangesyje ir kariauda- 
mas užsienyje rašė traktatus ir knygas*. Tokiuose sunkiuose 


*Joh. Henr. Boederi Dissertationes in Svetonii Caesares, p. 40. 

ir sudėtinguose, intelekto įtampos ir numatyti padarinius 
reikalaujančiuose dalykuose taip greitai dėmesį nuo vienų 
dalykų perkelti į kitus ir jį netrikdomai išlaikyti — tai tikrai 
stipraus ir reto intelektinio veiklumo požymis. Didelę pre- 
kių paklausą turintis pirklys perkančiųjų spūstyje vieniems 
rodo ir išdėsto prekes, su kitais derasi dėl kainos, matuoja, 
sveria, neklystamai skaičiuoja ir, kaip sakėme, viskam ne- 
prarasdamas orientacijos. Šokėjai ant lynų įvairiai pakreip- 
dami kūną privalo turėti galvoje visus savo judesius, kad 
nė vienu neperžengtų saiko ir neprarastų pusiausvyros. 
Esama tokių, kurie patys balansuodami ant lyno, rankose 
dar laiko pusiausvyrai padedantį prietaisą, kurio visus ju- 
desius sergsti akis, kad prietaisui, savo svoriu linkstančiam 
į vieną pusę, suteiktų tam tikro masto judėjimą į priešingą 
pusę. Tokių žmonių dėmesys vienu laiku skiriamas savo 
kūno judesiams, prietaiso judinimui ir regėjimo įtampai. 
Visa tai yra dėmesio paskirstymo daugeliui dalykų ir jo 
niekur nepraradimo padarinys, o šis dėmesys yra ilgu 
mankštinimusi įgytas įprotis. Bet kadangi ne visi didžiau- 
siu atkaklumu šį įprotį gali įgyti, tai, atrodo, čia dar prisi- 
deda tam tikras intelektinis gabumas. 

15. Jei tiesa tai, kad vienu metu negalime skirti dėmesį 
tik vienam daiktui arba dviejų daiktų vienam santykiui, 
jei visumos išsamų pažinimą sudaro dėmesys visoms jos 
dalims, tai ką tik minėti reiškiniai rodo neprilygstamą greitį, 
kuriuo intelektas savo dėmesį gali nuo vieno dalyko per- 
kelti į kitą neįmanomą apskaičiuoti laiko atkarpą. Mat ma- 
žiausias laiko momentas, pavyzdžiui, akimirka, intelektui 
yra trukmė, dar galima dalyti, nors prasčiokiškam mūsų 
pojūčiui nepastebima. Dugaldas Stewartas sako, kad inte- 
lekto įprotis vos nėra tai, kuo akiai yra mikroskopas. Gry- 
nu žvilgsniu nematomos kirmėlytės pro mikroskopą atro- 
do didžiulės bei daugeriopos ir mums pasirodo kaip smul- 

kiausių būtybių su atskirais savo organais naujas pasaulis. 
Panašiai įdėmiam intelektui akimirkos ir momentai yra dar 
platesnė laiko erdvė. Bet čia dar pasitaiko visuotinis įpro- 
čio požymis. Kuo įspūdžiai ir sąvokos dažniau kartojasi, 
tuo darosi lengvesni ir greitesni, bet taip pat į juos mažiau 
kreipiama dėmesio — net tiek, kad dėmesys jiems vis la- 
biau mažėja ir galiausiai išnyksta, nors tie įspūdžiai nesi- 
liauja. Todėl stebimės kai kuriomis gyvulių veiksenomis, 
kurios mums atrodo reikalaujančios daug mokslo ir pra- 
vartumo ir kurios neatliekamos iš įpratimo. Iš to kyla dar 
tai, kad mūsų mintys ir paprasčiausi veikimo būdai ne tuo- 
jau pat pastebimi, nes arba į juos visai nekreipiame dėme- 
sio, arba pakanka to, prie ko esame įpratę. Tad įprotis su- 
mažina ir beveik naikina dėmesį dažnai kartojamuose 
veiksmuose, bet jis taip pat šį dėmesį išlavina ir susieja su 
dažnai atsinaujinančia veikla. Kas kita yra pratinti dėmesį 
viskam ir kas kita sutelkti dėmesį vien tik ties pasikarto- 
jančiais veiksmais, kuriais slystama ir perbėgama. Tad įpro- 
tis gali Žmogaus dėmesiui suteikti arba didelę ištvermę, 
arba didelį polėkį pagal tai, prie ko jį norime įpratinti. 

16. Įpročiui būdinga dar tai, kad veiklą, prie kurios įpra- 
tome, atliekame labai lengvai ir net mėgstame ją atlikti. Kū- 
no jėgoms ir organams jis suteikia mašinalų arba automa- 
tišką vikrumą ir greitį visuose amatuose ir manufaktūros 
dirbtuvėse, išgauna natūralią intelektinių jėgų spartą, jas 
išlavina veikti noriai ir lengvai. Žalinguose dalykuose vi- 
liodamas mūsų polinkius, įprotis tampa žmogaus nelaime; 
reikalinguose ir išganinguose dalykuose jis yra naudingas 
įgijimas ir naudingas požymis. 

17. Domimės tik tuo, ko norime, o įžvalgą nukreipiame 
nuo to, kuo nenorime domėtis, tad įžvalga yra intelekto 
laisva veiksena, ir tuo ji skiriasi nuo jutimo ir vidinio įsitiki- 
nimo ($ 8.). Vadinasi, kokiu greičiu dėmesys nuo vienų 

"daiktų persikelia prie kitų, tokiu pereina ir jį lydinti valios 
veiksena. , 

Kadangi dėmesys yra svarbiausia galia ir esminė žmo- 
giškųjų pažinimų sąlyga, kadangi gyvenimo reikaluose turi 
būti vadovaujamasi nuodugniu daiktų pažinimu ir gerai 
suprasta nauda, tai tiek mąstyme, tiek elgesyje dėmesys 
mums būtinai reikalingas, ir todėl reikia intelektą laiku ja- 
me išlavinti ir prie jo įpratinti. Mokslas, kuriame nieko ne- 
galima nuveikti nesant išsamaus ir tvarkingo dėmesio, jau- 
name amžiuje šiam įgudimui yra tinkamiausias, ir toks 
mokslas yra Euklido geometrija. To, ką reikia įrodyti, pa- 
teikimas intelektą orientuoja į tai, apie ką kalbama ir koks 
yra mūsų dėmesio tikslas; įrodant įžvalga turi būti užimta 
mechanišku figūrų brėžimu, mums jau žinomomis tieso- 
mis, tvarkingu jų išrikiavimu, vieną tiesą su kita tiesa sie- 
jančiomis išvadomis, vedančiomis į užsibrėžtą tikslą. Tad 
šis mokslas, nuolat įdarbindamas ir sutvarkydamas įžval- 
gą, intelektui suteikia stabilumą ir ištvermę atskirai pase- 
kant kiekvieną tiesą, o kartu nuovokumą ir tvarką einant 
nuo vienos tiesos prie kitos, visa tai pateikiant įtikinamai 
ir aiškiai patikimai. O visame mąstyme ir pažangoje labiau- 
siai rūpi disponuoti tikslo, priemonių ir jų taikymo tvar- 
kos įžvalga. Gyvenimiškuose reikaluose ir net įvairiose pa- 
žinimo rūšyse negalima visada pasiekti to tikrumo ir įtiki- 
nimo, kuris viešpatauja geometrijoje, čia intelektui kyla dar 
kiti poreikiai ir sąlygos, kurias nurodysime žemiau. Tačiau 
visada turime sutikti, kad dėmesio pratinimą ir lavinimą 
reikia pradėti patikimu metodu, kad jam būtų suteiktas 
nuodugnumas ir reikšmė, taigi skaidrumas ir atsargumas 
abejotinuose dalykuose. 

18. Mokslų išdėstymas visiems turi palengvinti jų su- 
pratimą, tačiau ne visi disponuoja vienoda įžvalga; tad kas 
tik šią įžvalgą silpnina bei daugelį trikdo ir mokslui iš es- 

mės nėra reikalinga, to reikia saugotis. Nereikalingi skirs- 
tymai, ypač abstrakčių žodžių ir idėjų, vėlgi tų skirstymų 
skirstymai yra tikras dėmesio žudymas ir supainiojimas, 
todėl teisingai sakoma, kad per didelė smulkmeniška tvar- 
ka sukelia nedarną ir painiavą. Kita vertus, nereikalinga 
objektų koncentracija, vienovės išgalvojimas ten, kur jos 
nėra, yra antra yda, stabdanti dėmesio veiklumą arba spė- 
jimais galinti jį pasukti šunkeliu. Condillacas visas sielos 
galias todėl vadina jutimu, kad jutimas yra visų minčių ir 
intelekto veiksmų pirmasis šaltinis, būtent toks, kaip jei vi- 
sus į akis krintančius daiktus norėtume vadinti šviesa to- 
dėl, kad šviesa yra matymo šaltinis. 

19. Dėmesio stoką arba trūkumą vadiname išsiblašky- 
mu, sąmonės netekimu (distractio). Stokojantis dėmesio 
žmogus junta, tačiau savo jutimų bei sąvokų neatpažįsta ir 
nesutvarko, visada yra sutrikęs. Prieš save mato šnekinan- 
tį vyrą, o atsako moteriai; klausosi kalbančiųjų, o pasisako 
visai ne tuo klausimu; ieško kepurės, kuri ant jo galvos, 
arba nosinės, kurią laiko rankoje; prie stalo laukia žmonos, 
iš kurios laidotuvių ką tik grįžo; svetimą namą palaiko sa- 
vu, 0 šeimininką - svečiu, kurio norėtų atsikratyti; apskri- 
tai tariant, tai tarsi pusiau miegąs žmogus, netekęs nenu- 
trūkstamos sąmonės ir atminties. Tai vadinu intelektinių 
luošumu, žmones paliečiančiu mažesniu arba didesniu 
laipsniu ir rodančiu, kuo būtų žmogus, netekęs dėmesio. 
Keista, kad apie tokį svarbų sielos gebėjimą Locke'as vos 
užsimena. Tačiau nesidomėjimas ne visada yra luošumas, 
jis gali būti pripratimo yda. Žmogus, mėgstantis rūpintis 
tik tam tikros rūšies idėjomis, jose skandina ir nugramzdi- 
na savo dėmesį, tuo praranda dėmesį tam, kas apie jį vyks- 
ta. Kalbant, žaidžiant ir bendraujant į jo dėmesį įsisprau- 
džia mėgiama idėja ir sukelia išsiblaškymą; tai gali būti 
arba įnoringumo, arba gilaus mąstymo padarinys. 

Kaip, dėmesys savo paties įpročiu tapusiems užsiėmi- 
mams yra lakus, taip svetimų užsiėmimų negali pasekti tuo 
pačiu gyvumu, ir todėl sveikus, sąmoningus žmones, į vis- 
ką įžvalgiai žiūrinčius, galima įstumti į nedėmesingumą dau- 
gybe įvairių, greitų ir tikslingų manevrų, suskaldančių įžval- 
gą ir sukeliančių išsiblaškymą — tuo remiasi tų puodukais 
žaidžiančių išdaigininkų ir fokusininkų apsukrumas, pran- 
cūzai jį vadina tours de main, o mes - akių muilinimu. 

20. Refleksija yra tarsi dėmesys, nuo išorinių daiktų at- 
spindėtas į sąvokas ir į tai, kas vyksta mumyse. Kaip dė- 
mesio objektas yra išoriniai daiktai, taip refleksijos objek- 
tas yra sąvokos ir intelektiniai veiksmai, tad refleksija yra 
idėjų ir veiksmų apmąstymas, jų skaidymas į paprastas, 
jas sudarančias idėjas, kiekvienos atskiras vertinimas, pa- 
sekimas mąstymo kelių, metodų ir dėsnių. Refleksija ski- 
riasi nuo vidinio įsitikinimo, nes šis mus įspėja tik dėl są- 
vokų buvimo, o refleksija apmąsto dalykus, kuriuos esant 
nurodo vidinis įsitikinimas. Vidinis įsitikinimas galimas be 
refleksijos, nes ne visada norime apsvarstyti ir rūpestingai 
analizuoti intelekte susidarančias sąvokas — tai intelekto 
darbas, kurio dažnai vengiame; bet refleksija negalima be 
vidinio įsitikinimo ir dažnai su juo jungiasi sudarydama 
apmąstymą ir apsvarstymą. Refleksija pasiekia mūsų sąvo- 
kose panašumą ir skirtybę, darną arba prieštaringumą, taigi 
tai, kas joms bendra ir kas kiekvienai būdinga, tuo paren- 
gia medžiagą abstrakcijai ir yra nuolatinė proto draugė, 
tai paskui bus parodyta. 

21. Dėmesio, arba įžvalgos, teorija mums parodo: 

Pirma. Mūsų intelekto požymis yra pavieniuose daik- 
tuose, sudarytuose iš daugelio nuo jų neatskiriamų savy- 
bių, įžvelgti vieną savybę neįžvelgiant kitų. 

Antra. Naudodamiesi šiuo požymiu, viso daikto žinoji- 
mą įgyjame apmąstę jo atskiras dalis. 

Trečia. Dėmesį galima koncentruoti ir paskirstyti bei ne- 
paprastai greitai nuo vieno daikto pereiti prie kito. 

Ketvirta. Dėmesiui būdinga patvarumas ir lakumas, jam 
būdingi geram ir greitam daiktų pažinimui reikalingi po- 
žymiai. Moksle reikia patvarumo, gyvenimiškų dalykų 
audringoje spūstyje reikia lakumo. Tačiau pastūmėti per 
toli šie požymiai tampa yda, nes per didelis patvarumas 
veda į užsigalvojimą ir sąmonės netekimą, o per didelis 
lakumas veda į išsiblaškymą, į skubotą, paviršutinišką ir 
dažnai klaidingą žinojimą. 

Penkta. Įprotis lavina dėmesį atsinaujinantiems daly- 
kams, bet jį silpnina ir naikina tų pačių dalykų dažnas kar- 
tojimas, arba, trumpai sakant, dėmesį lavina ir tobulina ob- 
jektų įvairovė, o jų vienodumas jį silpnina ir naikina. 

Šešta. Dėmesys yra intelekto laisvas aktas, valios aktai 
lydi dėmesio aktus. 

Septinta. Dėmesio stoka, arba išsiblaškymas, gali būti 
arba intelektinis luošumas, arba pripratimo yda. 

Aštunta. Refleksija, arba dėmesys sąvokoms ir intelekto 
veiksmams, yra visų sielos gebėjimų esminė dalis ir parama. 


III skyrius 
ATSAJA, ABSTRAKCIJA (ABSTRACTIO) 


22. Visi materialų pasaulį sudarantys ir mūsų pojūčius 
paveikiantys padarai yra atskiri, pavieniai daiktai, žodžiu, 
individai (individua); panašių individų aibę vadiname gru- 
pe, klase, pulku, krūva ir t. t. Taigi, kas tik paveikia mūsų 
pojūčius, tas yra arba individas, arba daugis, ir blogai mano 
tie, kurie teigia, kad individas ir grupė nėra jusliškai patiria- 
mos sąvokos (notiones sensibiles). Mūsų pojūčiai apima indi- 

vidus ir fizines grupes, arba klases, bet ne mokslines arit- 
metines. Paskui pamatysime, kaip iš pirmųjų prieiname ant- 
ruosius. 

23. Kiekvienas individas turi savo požymius, arba savy- 
bes (attributa), tinkančias tik jam. Dėmesys, skiriamas ko- 
kiam nors individui ir jo požymiams, yra pavienis dėmesys 
(attentio particularis), o skiriamas panašių individų aibei yra 
klasei arba grupei skiriamas dėmesys (attentio collectiva). Ly- 
gindami klasės individus pastebime, kad kiekvienas indivi- 
das turi savybių, bendrų visiems panašiems individams ir 
sudarančių jų panašumą, taigi tinkančių visai klasei, ir turi 
specifines, kitaip sakant, individualias savybes, glūdinčias 
vien tik individe, jos jį skiria nuo kitų individų. Sielos galia, 
atitraukianti dėmesį nuo individualių savybių ir susiejanti 
vien tik su bendrosiomis ir klasės savybėmis, vadinama at- 
saja, abstrakcija (abstractio). Matau klasę, kurią sudaro Pet- 
ras, Paulius, anglas, kinas, afrikietis, amerikietis, besiskirian- 
tys ūgiu, spalva, kalba, veido bruožais ir fizionomija, tačiau 
panašūs išorine forma, sielos ir kūno gebėjimais; iš šių ben- 
drų savybių susidarau sąvoką, kurią žymiu vardu žmogus, 
tinkančią visiems tos pačios klasės individams. Šiuo būdu 
sudaromos arklio, šuns, jaučio ir t. t. sąvokos ir vardai, ki- 
taip sakant, rūšių (species) sąvoka ir vardas. Tarpusavyje ly- 
gindamas rūšis „žmogus“, „arklys“, „šuo“ ir t. t., vėlgi pa- 
stebiu šių rūšių bendrąsias savybes: visi jų individai keičia 
savo vietą, visi turi pojūčius ir jutimą; kitomis savybėmis 
nesidomiu ir tą sąvoką žymiu platesniu negu pirmasis var- 
du - gyvūnas, apimančiu visas panašias rūšis ir sudarančiu 
giminę (gerus). Šiuo būdu augalijoje nuo ąžuolo, pušies, obels 
ir t. t. prieinu giminę medis; nuo rugių, avižų, dobilų ir t. t. 
prieinu giminę žolė; nuo rožės, erškėtuogės, raugerškio ir t. 
t. prieinu giminę krūmas. Vėl palyginu gimines „gyvūnas“, 
„medis“, „žolė“ ir visuose matau tas bendras savybes, kad 

jų individai maitinasi, dauginasi, gyvena ir miršta; atitrauk- 
damas dėmesį nuo likusių savybių, turiu klasės organinės 
būtybės sąvoką. Dar palyginu gyvus ir negyvus padarus ir 
visuose pastebiu tas bendras savybes, kad jie turi svorį, yra 
tįsūs, mūsų pojūčiuose sukelia įspūdžius — tai man teikia 
dar platesnę materialių objektų sąvoką. Šiuose objektuose dar 
pastebiu tai, kad vieni egzistuoja patys savaime, o kitiems 
tai nebūdinga, jie tik būtinai susieti su kitais, antai spalva, 
forma, kvapas ir t. t.; pirmuosius vadinu substancijomis (sub- 
stantia), O pastaruosius atsitiktinumais (accidentia). Ką tik ap- 
tarti žodžiai ir vardai yra lyginimo rezultatas, todėl jie iš- 
reiškia daiktų ir idėjų santykius. 

24. Šiuo būdu abstrakcija mus nuo atskirų sąvokų veda 
prie vis bendresnių — nuo materialių esinių prie intelekti- 
nių esinių ir dirbinių, einančių šia tvarka: 

1. Individai (Cezaris); 2. Rūšys (žmogus); 3. Giminės (gy- 
voji būtybė); 4. Klasės (organinės substancijos) ir t. t. 

Žemiausia 1 eilė apima visas aukštesnes eiles, be to, pa- 
čią save, ir todėl tiksliai sakoma: Cezaris yra žmogus, gy- 
voji būtybė, organinė substancija. 2 eilė apima visas 3 ir 4 
eilių ir savo pačios savybes, bet neapima žemesnės eilės 
visų savybių, todėl galima sakyti: žmogus yra gyvoji būty- 
bė, organinė substancija; tačiau negalima sakyti: žmogus 
yra Cezaris. Apskritai tariant, kuo sąvoka bendresnė, tuo 
toliau plyti jos reikšmė, bet tuo mažiau ji turi savybių; kuo 
sąvoka išskirtingesnė, tuo jos reikšmė siauresnė, bet jos sa- 
vybių skaičius tuo didesnis. Trumpai sakant, sąvokų ben- 
drumas yra atvirkštiniame santykyje su savybių skaičiumi 
ir tiesioginiame santykyje su reikšmės apimtimi. Bendro- 
sios sąvokos ne apima atskiras sąvokas, bet iki jų tęsiasi, o 
atskiroje sąvokoje glūdi bendrojoje sąvokoje mąstomos sa- 
vybės. Ši pastaba nepaprastai svarbi, nes neatsižvelgimas į 
ją veda į dideles mąstymo klaidas. 

25. Sakėme, kad gamtoje yra individai ir klasės, bet tos 
klasės yra neapibrėžtos individų aibės ir sudaro supainio- 
tas sąvokas. Jas reikia žymėti ir įvardyti norint prieiti aiš- 
kią sąvoką. Šiam tikslui prie vieneto pridedu vienetą ir tai 
vadinu pora, arba dvejetu (2); prie jo dar pridedu vienetą 
ir tai vadinu trejetu (3); prie jo vėl pridedu vienetą ir tai 
vadinu ketvertu (4) ir t. t., taigi skaičius yra pažymėta ir 
įvardyta klasė. Vaikai ir laukiniai žmonės skaičiuoti ne- 
moka todėl, kad arba nesupranta, arba neturi žodžių kla- 
sėms įvardyti, nes skaičiuoti — tai mokėti įvardyti padidė- 
jusias arba sumažėjusias klases, o skaičius yra klasės pava- 
dinimas. Šis pavadinimas gali kartu tikti ir individų aibei, 
ir klasės rūšiai, pavyzdžiui, dešimt arklių, dešimt akme- 
nų, dešimt jaučių ir t. t., aritmetikoje tai vadinama vardi- 
niu skaičiumi (numerus concretus), suprantamu rūšies įvar- 
dijimu. Abstrahuokimės nuo rūšies ir klase vadinkime vien 
tik individų aibę, pavyzdžiui, dviejų, trijų, dešimties, taigi 
galinčią tikti bet kurioms rūšims, ir turėsime bendrąjį arit- 
metinį skaičių (numerus abstractus) kaip klasės ir individo 
santykį. Nesant pavadinimo, nėra nei skaičiaus, nei skai- 
čiavimo. Gerai suprastas skaičius yra ryški ir aiški sąvoka, 
nes ji gerai sudaryta bei išskirta, o todėl kiekviena skaičiu- 
mi išreikšta užduotis tampa aiški ir ryški. 

Jei klasę sudarantys individai susijungtų, jie sudarytų 
tolydų kūną ir tada šio tolydaus kūno lyginimas su indivi- 
du vadinamas matavimu, t. y. nustatymu, kiek kartų mažas 
kūnelis, vadinamas vienetu, arba matu, glūdi dideliame 
kūne. Tai visada yra toji pati anksčiau nustatyta veiksena, 
kuri diskrečių objektų (guantitates discretae) srityje vadina- 
ma skaičiavimu, o susijungusių ir tolydžių (guantitates con- 
tinuae) srityje - matavimu. Ir vienas, ir kitas išreiškiami skai- 
čiais, nes matuoti - tai skaičiuoti matus, arba vienetus. Kas 
tik galimas matuoti arba skaičiuoti, vadinamas dydžiu 

(magnitudo) arba kiekybe (guantitas), kurios savybė ta, kad 
ji gali padidėti arba sumažėti. 

26. Tad matome, kad abstrakcija (abstractio) mus veda 
vis į platesnes sąvokas, praplečia ir paskleidžia intelektinį 
reginį ir yra apibendrinančioji galia, kitaip sakant, apimanti 
vis daugiau objektų (generalisatio). Antra. Ji yra galia, ve- 
danti į tiek daiktų, tiek sąvokų sutvarkymą, suskirstymą ir 
išrikiavimą (vis ordonatrix). Iš materialaus pasaulio indivi- 
dų abstrahuojame rūšis, gimines, klases ir t. t., kurias se- 
nieji metafizikai vadino bendrosiomis, arba visuotinėmis, 
sąvokomis (universalia), tinkamomis moksliniams skirsty- 
mams ir nomenklatūrai. Trečia. Iš abstrakcijos galios ir jos 
darbo rezultatų išplaukia neišvengiamas ženklų, žodžių ir 
kalbos poreikis, nes jei šios galios veiksena liaujasi, jos kū- 
rinys nyksta ir žūva; gamtoje jo nėra, nors joje yra šio kūri- 
nio pamatas. Tad kiekvienu atveju reikėjo šią veikseną kar- 
toti ir šiuo intelekto įdarbinimu stabdyti jo veikimo būdą. 
Norint šią intelektinę produkciją įsidėmėti, jai suteikti tvirtą 
ir stabilią egzistenciją, reikėjo ją žymėti, taigi kurti žodžius 
ir kalbą. Ketvirta. Visos bendrosios sąvokos yra intelekto 
kūriniai, nes gamtoje nėra esinio, neturinčio individualių, 
arba vienintelių, savybių; tad abstrakcijos galia žmogus iš 
materialaus pasaulio susikuria naują, intelektinį pasaulį ir 
kuria medžiagą kitoms aukštosioms intelektinėms galioms. 
Be šios medžiagos, kaip paskui matysime, šie gebėjimai 
mums niekam netiktų. Todėl tai labai taurus gebėjimas, 
žmogų skiriantis nuo gyvūnų. Penkta. Šio gebėjimo būti- 
nas taktas - kalba yra žmogaus instrumentas bendrauti su 
intelektiniu pasauliu ir su visuomene. Individams, paim- 
tiems su visomis jiems būdingomis savybėmis, suteikti pa- 
vadinimai vadinami tikriniais vardais (nomina propria), pa- 
vyzdžiui, Kazimieras Didysis, Steponas Batoras, Varšuva, 
Visla ir t. t., o suteikti bendrosioms sąvokoms vadinami 

* bendraisiais vardais (nomina appellativa), pavyzdžiui „ka- 
ralius“, „miestas“, „upė“ ir t. t. 

27. Tačiau žmonių giminės pradžioje žodžiai ir žmonių 
kalba tikriausiai būdavo suieškomi ne tuo būdu, nes abst- 
rakcijos galia labai negreitai žmonėse ėmė prasiveržti ir 
veikti. Atrodo, kad pradėta nuo to, kuo mes šiandien žmo- 
gų filosofiškai apmąstydami baigiame, t. y. kad pirmieji 
daiktų pavadinimai buvo bendrieji, bet vartojami kaip vie- 
niniai, arba tikriniai. Pirmoji obelis, kurios vaisiais žmo- 
gus malšino alkį, buvo pavadinta medžiu; pirmasis šalti- 
nis, kuris numaldė troškulį, buvo pavadintas vandenių; pir- 
masis urvas, kuris jį apsaugojo nuo liūties ir karščio, buvo 
pavadintas ola. Panašūs daiktai buvo vadinami tuo pačiu 
žodžiu. Paskui kilo reikalas daiktus skirti, todėl prie pir- 
mojo pavadinimo pridėdavo individualius požymius, kol 
neprieidavo to, o ne kito individo žymėjimą. Šitaip tai, kas 
iš pradžių vartota kaip tikrinis ir individualus vardas, pas- 
kui pasidarė bendruoju vardu. Tiriant žmogų, nėra sun- 
kesnio klausimo kaip žmogiškosios kalbos pradžia ir kil- 
mė. Po gilių šiuo klausimu pastabų bene teisingiausiai pa- 
sakė Jean Jacgues Rousseau: iki nustatant žmogiškąją kalbą, 
tikrai reikėjo turėti kalbą*. Aptardami žmogų, koks jis yra 
šiandien su savaisiais įgytais ir išplėtotais gebėjimais, mes 
nesileisime į jokius jo pirmykščio egzistavimo ir būklės ty- 
rinėjimus ir prielaidas. 

28. Kadangi pasaulyje egzistuoja ne vien tik individai 
(individua), sudaryti iš bendrųjų savybių kartu su savito- 
mis savybėmis, ir nėra substancijos, turinčios vien tik ben- 
drąsias savybes, tai bendrosios sąvokos, išgautos iš pačių 
bendrųjų ir panašių savybių ir atitrauktos nuo atskirų ar- 


*Discours sur Vorigine et les fondements de Vinėgalitė parmi les hommes. 

ba individualių savybių, yra santykiai, taigi intelekto kūri- 
niai, kurių pagrindas yra pasaulio daiktai ir sielos konstruk- 
cija; bet jie egzistuoja ne savarankiškai, o tik mūsų intelek- 
te ir jiems suteiktame pavadinime. Tas pavadinimas tinka 
visiems tai rūšiai, giminei arba klasei priklausantiems in- 
dividams, jų bendrosioms savybėms; tačiau pasaulyje nė- 
ra jas atitinkančio individo. Pasaulyje yra Petras, Paulius, 
Andrius, bet nėra bendrojo žmogaus, neturinčio individu- 
alių savybių. Todėl bendrosios sąvokos egzistuoja tik žo- 
džiuose ir jų reikšmėje. Jos yra intelekto kūrinių pavadini- 
mai. Žodis išreiškia sąvoką, o jo reikšmė išreiškia intelekti- 
nės veiksenos rezultatą. Vadinasi, žmogus abstrakcijos galia 
(kaip jau sakyta) susikūrė intelektinį pasaulį, o žodžiais ir 
pavadinimais savo padarams suteikė stabilų egzistavimą. 
Turint omenyje vien tik bendrąsias materialaus pasaulio 
savybes, jį pažinti ir jame darbuotis galima ne kitaip, o tik 
pasitelkus ženklus ir žodžius. Todėl kalba tampa visuoti- 
niu veiksenos ir intelektinių galių tolesnės plėtros instru- 
mentu. 

29. Ką tik išdėstyta bendrųjų sąvokų (universalia) kon- 
cepcija senovėje graikų filosofus paskirstė, o vėliau tarp 
Europos mokslininkų sukurstė karštus vaidus. Po Pitago- 
ro Platonas mokė, kad bendrosioms sąvokoms būdinga sa- 
va amžina, atskira ir nuo mūsų intelekto nepriklausoma 
būtis, kad jų pavyzdžiu (typus, archetypus) buvę sukurti ma- 
terialaus pasaulio individai. Aristotelis, kuris manė visur 
esant materiją ir formą, bendrąsias sąvokas laikė amžino- 
mis, materijoje įsteigtomis ir nugramzdintomis formomis. 
Šių dviejų filosofų teiginiai buvo įvairiai aiškinami, deri- 
nami ir skiriami. Jie sudarė vėliau garsios sektos, vadina- 
mųjų realistų pažiūrų pirmuosius pamatus. Stoikai atmetė 
Platono ir Aristotelio koncepciją, teigė, kad bendrosios są- 
vokos yra tik žodžiuose ir davė pradžią nominalistų sektai. 

" Trečiajame krikščioniškosios eros amžiuje Aleksandrijoje 
susibūrė eklektikų sekta, siekusi sutaikyti Platono mokslą 
ir Aristotelio mokslą. Iš šios sektos išmintingas Porfirijas, 
nesileisdamas į ginčą dėl bendrųjų sąvokų prigimties ir šal- 
tinio, sudarė jų lentelę, kurią pavadino genealoginiu me- 
džiu (arbor porphyriana), parodančiu, kaip iš vis platesnės 
apimties daiktų kyla vis bendresnės sąvokos. Šią lentelę 
vartojo beveik visi senovės dialektikai. Vienuoliktajame am- 
žiuje prancūzas Roscellinas, kilęs iš Bretanės, Kompjeno 
kanauninkas, atnaujino ir išplėtojo stoikų koncepciją tapęs 
nominalistų sektos vadovų; šią koncepciją savuoju iškal- 
bingumu Prancūzijoje įtvirtino ir išplėtojo jo mokinys Pierre 
Abėlard'as, o Anglijoje Abėlard'o mokinys Joanas Solsbe- 
rietis. Pastarajam mirus, atsirado realistų sekta, jos atkak- 
lūs ginčai su nominalistais pagaliau nutilo keturioliktaja- 
me amžiuje. Dar didesniu įkarščiu ir tarpusavio persekio- 
jimais atsinaujino penkioliktajame amžiuje, kol religinė 
reformacija nenukreipė protų į kitus, dar karštesnius ir kru- 
vinus vaidus. Nominalistų koncepciją Anglijoje skelbė Hob- 
besas, Berkeley, Hume'as, Reidas ir Dugaldas Stewartas, o 
kruopščiausiai ją išvedė ir išaiškino Condillacas*. Locke'as 
savo požiūrio aiškiai neišdėsto, nors jo bendrųjų sąvokų 
išvedimo metodas yra nominalistų metodas. Realistai ma- 
no, kad bendrosios sąvokos egzistuoja atskirai nuo inte- 
lekto ir kad galima samprotauti be kalbos. Nominalistai 
tvirtina, kad bendrosios sąvokos yra vien tik abstrakcijos 
aktas ir veiksena, pažymėta ženklu arba žodžiu, kurio reikš- 
mėje viskas glūdi, ir kad be žodžių ir ženklų protauti ne- 
įmanoma. Šių dviejų sektų ginčai, taip kaip beveik visi mo- 
kyklų ginčai, kilo arba iš neišsamaus, arba iš blogo vienas 


*La logigue ou les premiers dėveloppements de Vart de penser. 

kito supratimo. Visuose sukurtuose objektuose bendrosios 
ir visuotinės savybės sumišusios su savitomis savybėmis; 
žmogus turi gebėjimą pasekti vienas nepasekdamas kitų, 
o savo stebėjime vienas atskirdamas nuo kitų susikuria ob- 
jektų sąvokas, kurių medžiaga yra pasaulio padaruose, o 
pamatas — sielos konstitucijoje. Tas sąvokas jis žymi ir pa- 
vadina, pavadinimas išreiškia veiksenos, kuri įvyko ir pra- 
ėjo, bet liko žodyje, dirbinį, tad gerai suprastame žodyje 
glūdi visa bendrosios sąvokos būtis. Kalbančiuosius ir ra- 
šančiuosius lengvai ir greitai suprantame todėl, kad žodžiai 
žymi ne sielos veikseną, bet šios veiksenos rezultatą, ki- 
taip sakant, žodžio reikšmėje glūdinčią sąvoką. Antraip rei- 
kėtų ilgo laiko vienas kitą suprasti, jei po kiekvieno žodžio 
tektų atlikti tą veiksmą, iš kurio žodis kilo, o tai net ne kiek- 
vienam pavyktų. Apskritai tariant, žmonėms vartojant kal- 
bą vyksta tai, kas vyksta algebroje, kurioje, nustačius žen- 
klus, juos gerai supratus ir jais pažymėjus objektus, visas 
intelekto darbas vyksta ir baigiasi ženklais. Algebros išra- 
dimas akivaizdžiai parodė teisingumą to teiginio, kad ben- 
drosios sąvokos yra santykių žodžiai ir ženklai, be kurių 
intelekto veiksmai būtų susiję vien su individais, o tuo aukš- 
tesnieji sielos gebėjimai būtų labai riboti arba suturėta jų 
veiksena, ir neturėtume nei mokslų, nei teisingo daiktų pa- 
žinimo. Kurčnebyliai neturi žodžių, bet turi gestus bei žen- 
klus kaip abstrakcijos dirbinius ir jiems padedant protau- 
ja; išmokę skaityti ir rašyti, turi kalbą protauti ir aiškintis, 
nors negali jos ištarti. 

30. Tie, kurie nenori suprasti, kad žmogaus intelektas 
geba iš pasaulio individų susidaryti bendrąsias sąvokas, 
tuo gali įsitikinti dvejopai: vienu atveju pasitelkus kalbą, 
kuri yra žmogaus išradimas ir kartu bendrųjų sąvokų san- 
dėlis ir išraiška; kitu atveju pasitelkus dėmesį, abstrahuo- 
jantį kokio nors individo bendrąsias savybes. Man prieš 

"akis Petras su visomis savo savybėmis; atitraukiu dėmesį 
nuo jo ūgio, spalvos, lyties, amžiaus, temperamento, o jį 
sieju tik su jo išorine struktūra, sielos ir kūno galiomis, ir 
jame matau Žmogų; sielos galiomis praleidęs aukštuosius 
gebėjimus — abstrakciją, protą, vaizduotę, kūno struktūro- 
je matydamas tik pojūčių organus, maistą perdirbančiąją 
jėgą, ir žmoguje matau gyvąją būtybę. Toliau žiūrėdamas į 
Petrą kaip turintį tik gyvą kūną, aprūpintą įrankiais paim- 
ti bei perdirbti maistą, ir jame matau organinę būtybę. Pa- 
galiau stebiu tik jo kūno svorį, tįsumą, spalvą, formą - visa 
tai paveikia mano pojūčius, ir jame matau materialą būty- 
bę. Pirmasis bendrųjų sąvokų vertinimo būdas panašus (sa- 
ko Dugaldas Stewartas) į algebrinį skaičiavimą, kuriame 
viskas išgaunama iš ženklų ir kalbos; antrasis būdas pana- 
šus į geometrijos metodą pasitelkus figūras, kai žiūrėda- 
mas, pavyzdžiui, į vieno nubrėžtą trikampį, jame matau 
visų galimų mąstyti trikampių savybes. 

31. Sakėme, kad abstrakcijos galia susidarome vis pla- 
tesnį daiktų reginį, bet kuo toliau tas intelektinis reginys 
siekia, tuo jis neryškesnis ir neaiškesnis — tai jau kitur esu 
parodęs*. Įvairių žmonių, pasižyminčių gilesniu arba nuo- 
vokesniu intelektu, silpnesniu arba stipresniu polinkiu abst- 
rakcijai ir įgudimu, šio reginio riba, o veikiau sąvokų api- 
bendrinimo galia, skirtinga. Mat kaip kitas sielos galias, 
taip ypač šią reikia lavinti. Dėl to kiekviename mums nau- 
jame moksle techninius terminus iš pradžių paprastai bū- 
na sunku suprasti, kol intelektas prie jų nepripras. Todėl 
savąja specialia kalba, taisyklėmis ir visuotinėmis tiesomis 
mokslai šią mūsų galią lavina ir tobulina. Tačiau šiame la- 
vinime labai reikia kreipti dėmesį į skaidrų ir aiškų supra- 


*Apie matematinį mąstymą // Pisma rozmaite, t. III. 

timą, nes mūsų nuovokumo niekas taip neapgauna kaip 
abstraktūs ir bendri terminai bei teiginiai. Dažnai mums 
atrodo, kad juos gerai suprantame, tačiau išsamiau save ir 
savo idėjas apmąsčius, dažnai kitaip pasirodo. Todėl ter- 
minų, reginių ir bendrųjų taisyklių paaiškinimas pavyz- 
džiais yra esminis, visada ir visur reikalingas, nes kai ben- 
drąsias sąvokas mokame gerai taikyti ir sieti su atskirais 
pavyzdžiais, tai mokame jas vartoti, - tas įrodo, kad jas 
matome daiktuose ir kad jas suprantame. Tad gerai ir nau- 
dingai mokant, net save tobulinant reikia stengtis, kad, kas 
yra bendra, visada būtų parengta adaptuoti ir pateikti pa- 
vyzdį. Tik tokiu įgudimu paaiškintos mūsų sąvokos ne- 
peržengia savo ribų, nukreipia dėmesį į bendrume dings- 
tančias ir adaptuojant pasimetusias detales bei smulkme- 
nas ir jį koreguoja. Apskritai tariant, tuo mokomės aiškiai 
matyti iš toli ir iš arti, deramai naudoti savo reginius. 

32. Nesirūpinimas šia adaptacija žalingas ir mokslams, 
ir gyvenimiškuose reikaluose. Vien tik bendraisiais regi- 
niais ir mokslo taisyklėmis išlavintas žmogus arba nemo- 
ka jų praktiškai taikyti, arba taiko blogai ir nerangiai. Mat 
detalių ir įvykių, dingstančių bendrame reginyje, gausa pa- 
sirodo praktikoje ir pritaikant, jie sukelia keblumus pritai- 
kymą suvokiant ir jam atsidedant, nes neišmokta juos pa- 
tikrinti pavyzdžiais. Analitinio skaičiavimo vartojimas fi- 
zikos, astronomijos ir praktinės mechanikos užduotyse tai 
mums aiškiai ir dažnai įrodo. Įsivaizdavę valdantį ir vi- 
suomenines bei namų pareigas atliekantį žmogų, linkusį 
vien tik į spekuliacijas ir bendrybes, pastebėsime reikalus 
atliekant didelį jo nerangumą; o paprastas ir bemokslis, bet 
susipažinęs su praktiniu dalykų reguliavimu žmogus daž- 
nai rodys didesnį apsukrumą ir įgudimą negu mokytas 
žmogus. Tai rodo, kad tas pastarasis savo reginių neorga- 
nizavo praktiškai taikyti, t. y. tiems atskiriems pastebėjimams 

"ir sąvokoms, kurias praktika būtinai iškelia aikštėn. Tačiau 
iš to neišvedama, kad gyvenimiškuose reikaluose mokslas 
mums nereikalingas ir nenaudingas. Nuodugniam teore- 
tikui praktiniai sunkumai tik laikini ir praeinantys: kai tik 
su jais susipažins, kai tik savo protą įpratins prie tų pakiti- 
mų, kuriems bendrieji potvarkiai pavaldūs atskirais atve- 
jais, — atsiskleis rutiniško žmogaus, kitaip sakant, vien tik 
įgudusio ir įpratusio, veiksenos ir mąstančio žmogaus veik- 
senos bekraštis skirtingumas. 

33. Dar žalingesnius padarinius atsajos, arba abstrakci- 
jos, galia sukelia, kai savo polinkiais peržengia intelekti- 
nių galių ribas leisdamasi į klausimus, kurių mes negali- 
me išspręsti, arba knaisiodamasi žodžiuose juos filtruoda- 
ma ir dangindama ten, kur jie liovėsi buvę mums 
suprantami. Peržengus žmogiškojo supratimo ribas, mąs- 
tymas pavargsta ir prasideda fantazavimas, galvos suki- 
mas ir tikras mokslinis pakvailimas. Bendrosios sąvokos 
yra žodžiuose, todėl mus būtinai traukia juose raustis, ir 
čia atsiskleidžia talentingo Žmogaus ir eilinio nagrinėtojo 
skirtingumas. Eilinis nagrinėtojas eina aklai, kur jį veda po- 
linkis į abstrakciją, nesidairydamas į daiktus filtruoja ir dau- 
gina žodžius neklausdamas ar jie turi reikšmę, ir, pridau- 
ginęs žodžių ir fantazijų, mano, kad mąstė. Pavyzdžiui, jam 
atrodo, kad baigtinius objektus pažįstame todėl, kad gali- 
ma pažinti begalybę, ir iš to sukuria fantaziją. Kadangi ob- 
jektus pažįstame atsižvelgdami į juos ir į save, tai jam vai- 
denasi absoliutaus objekto sąvoka; įsivaizdavęs žodžius be 
jokios reikšmės, jais darbuojasi ir kitus vilioja. Kadangi be- 
galybės ir absoliutumo svaja išeina už stebėjimo ir patyri- 
mo ribų, tai jam atrodo, kad galima mąstyti be stebėjimo ir 
patyrimo. Iš to kilo vokiečių empirizmas ir racionalizmas, 
visi tušti scholastų nagrinėjimai, dar iš to kilo skepticiz- 
mas ir idealizmas: mat pirmasis dėl to, kad nesuprato to, 

kas yra už supratimo ribų, išveda, kad nieko nesuprato ir 
nepajėgus suprasti; antrasis dėl to, kad už supratimo ribos 
nematė nieko, o tik sapnus ir dvasias, išvedė, kad viskas 
mums yra tik dvasia ir regimybė. 

34. Atsajos, arba abstrakcijos, galia kilo iš jutimo, kuris 
yra būtinas gebėjimas ($ 8), ir iš dėmesio, kuris yra laisvas 
gebėjimas ($ 17), tad abstrakcijos kūriniuose, kitaip sakant, 
santykiuose ir žodžiuose, turi pasitaikyti būtini ir laisvi reiš- 
kiniai. Daiktų vardai yra laisvai parinkti, bet tiems vardams 
priskirta reikšmė vieniems daiktams gali būti pastovi ir bū- 
tina, o kitiems gali priklausyti nuo kitimų ir sąlygų; pa- 
vyzdžiui, trikampis yra trimis linijomis užskliaustas plo- 
tas — tai pastovi ir būtina reikšmė, o, pavyzdžiui, vardo 
šiluma reikšmė gali priklausyti nuo kitimų ir sąlygų. 

35. Šios teorijos turinys šis: 

Pirma. Atsaja, arba abstrakcija, yra pastebėjimas bendrų 
ir visuotinių savybių, taigi sąvokų apibendrinimo galia, ski- 
rianti žmogų nuo gyvulių, ir tiek laisva, kiek laisva įžvalga. 

Antra. Iš šios galios išplaukia pavadinimų ir kalbos po- 
reikis, kalba yra mąstymo bei bendravimo įrankis ir dar 
aukštųjų intelektinių galių įrankis. 

Trečia. Ši galia davė pradžią sukurtų objektų skirstymui 
į rūšis, gimines, klases ir t. t., taigi mokslų nomenklatūrai 
ir sutvarkymui. 

Ketvirta. Bendrosioms sąvokoms reikalingi žodžiai kaip 
santykio išraiška ir gerai suprasta jų reikšmė, o todėl visa 
kalbos sandara ir struktūra kyla iš šios galios. Vienų žo- 
džių, arba santykių, reikšmė yra būtinai pastovi, o kitų kinta 
priklausomai nuo daikto geresnio pažinimo ir didesnės 
mokslų pažangos. 

Penkta. Įvairių žmonių ši galia skiriasi savo veiklumu ir 
platumu, ji talentingą žmogų, plačiau ir tiksliau matantį 
daiktus, skiria nuo paprasto žmogaus. 

Šešta. Mokslai šią galią lavina ir tobulina bendrosiomis 
idėjomis ir potvarkiais, techniniais terminais. Kuo sąvokos 
ir terminai bendresni, tuo jie neaiškesni, savo nepakanka- 
mai ypatingu ir nepakankamai skaidriu suprantamumu ga- 
lintys mus suvedžioti, todėl visur reikia atskirų pavyzdžių 
paaiškinant ir pritaikant taisykles. 

Septinta. Nepaisant didelės teikiamos naudos, ši galia 
didžiai pavojinga, gali mus apgauti ir klaidinti, kai arba 
rausiamės žodžiuose gerai nesupratę jų reikšmės, arba šį 
rausimąsi perkeliame už supratimo ribos, žodžiu, kai iš 
mąstymo, užskliausto suprantamumo ribomis, srities per- 
einame į fantazijos sritį peržengę tas ribas. 

Aštunta. Abstrakcijoje neįpratusių žmonių nuovoku- 
mas bukas, kliudantis proto galiai tiek moksluose, tiek 
gyvenimiškuose reikaluose daryti bendrąsias pastabas ir 
išvadas. Todėl šios galios tobulinimas yra svarbus žmo- 
gaus intelekto poreikis. 


IV skyrius 


ATMINTIS (MEMORIA). 
PRISIMINIMAS (REMINISCENTIA). 
ATSIMINIMAS (RECORDATIO) 


36. Supratimas, domėjimasis ir abstrakcija mums vi- 
sai nepraverstų, jei neturėtume gebėjimo išlaikyti ir iš- 
saugoti tai, ką supratome, pastebėjome ir abstrahavome. 
Tokiu atveju mūsų intelektas darbuotųsi tik su esančiais 
objektais, nuo kurių nusigręžus viskas išnyktų ir prading- 
tų, O su naujais irgi esančiais objektais reikėtų pradėti ir 
kartoti tą patį taip kaip anksčiau, be jokios naudos. To- 
dėl intelektui reikalingiausias yra tas gebėjimas, kuris iš- 

laiko, saugo ir prireikus pateikia jau įgytas sąvokas ir in- 
telekto dirbinius, ir šį gebėjimą vadiname atmintimi (me- 
moria). Atmintimi įsivaizduojame tuos nesamų daiktų, 
kuriuos kadaise patyrėme, jutimus ir suvokimus, nesa- 
mi daiktai mums pasirodo lyg esami, ir tai, kas buvo bei 
praėjo, tampa lyg dabartimi atminčiai talkinant. Tai lyg 
intelekto uždarbių lobynas, atviras mūsų šauksmui. Ka- 
dangi vieni žmogaus intelektiniai gebėjimai yra bendri 
jam ir gyvuliams, pavyzdžiui, jutimas ir paprastas dė- 
mesys, kiti būdingi vien tik jam ir jį skiria nuo gyvulių, 
pavyzdžiui, abstrakcinė veiksena, tai atmintis, siekianti 
tik jutimą ir paprastą dėmesį, yra gyvūniškas žemesnės ei- 
lės gebėjimas. O abstrakčių sąvokų, žodžių ir jų reikšmės 
atmintis yra aukštesnės eilės atmintis, būdinga vien tik žmo- 
gui. Anksčiau sakėme, kad jutimas yra būtinas gebėji- 
mas, o dėmesys - laisvas gebėjimas. Atmintis, išsauganti 
ir atgaivinanti tiek jutimo, tiek dėmesio produktus, kar- 
tais yra būtina, o kartais laisva. Todėl patiriame, kad bu- 
vusios sąvokos vienos pasirodo ir telkiasi be mūsų va- 
lios, kitos ateina į galvą ne kitaip, o tik mums panorėjus 
ir kai jas norime prisiminti. 

37. Reido* vadovaujama anglų mokykla atminties reiš- 
kiniuose pastebi atskirą galią, kurią vadina sugalvojimu, 
eskizu (conception). Pasak jų apibūdinimo, tai yra nesamų 
daiktų arba jutimo, kurį patyrėme, įsivaizdavimas. Kai dai- 
lininkas, sako Stewartas**, kuria dabar nesamo arba miru- 
sio bičiulio portretą, tai eskizu vedžioja veido bruožus, o 
atmintimi atpažįsta jų panašumą. Toliau jis sako, kad eski- 
zas esti tik jutimuose ir jusliškai patiriamose sąvokose, 


*Essay on intellectual powers. 
**Elements of the philosophy, t. I. 

objektus siekdama bendrąsias ir abstrakčias sąvokas. Kai 
regėjimas įgalina spręsti apie daikto nuotolį, tai darome 
eskizu, apie ką nors mąstydami, vartojame eskizo galią. 
Reidas šią galią laiko vaizduotės atšaka ir sako, kad ji nuo 
vaizduotės skiriasi tik kaip dalis nuo visumos. 

Manau, kad šie ir panašūs pavyzdžiai, subtilūs Ste- 
warto ir anglų mokyklos samprotavimai įrodo ne esant 
atskirą intelekto galią, bet kad visa tai yra atminties, su- 
sietos su suvokimu ir dėmesiu, reiškiniai. Tiek atmintis, 
tiek eskizas nesiekia tik buvusius objektus, nors ne visa- 
da pastebime laiką. Šis laiko nepastebėjimas negali su- 
daryti eskizo ir atminties skirtingumo, nes pasitaiko tiek 
su eskizu susietomis juslinėmis sąvokomis, tiek su abst- 
rakčiomis sąvokomis, kurias Stewartas pripažįsta gry- 
nai atminčiai. Kai atmintinai pateikiu kurio nors poeto 
eiles arba kurio nors autoriaus mintis, tai laikas čia ne- 
dalyvauja — pateiktas teiginys gali būti bendroji tiesa, 
taigi jis nėra eskizas. 

Apskritai tariant, į atminties pateiktą vaizdą arba sąvo- 
ką tuojau pat įsikiša kiti intelekto gebėjimai, ypač suvoki- 
mas, dėmesys ir vaizduotė. Atmintis, susieta su suvokimu 
ir trumpalaikiu dėmesiu, sudaro prisiminimą (reminiscen- 
tia), o susieta su ilgalaikiu ir ištvermingesniu dėmesiu su- 
daro atpažinimą (recordatio, recognitio). Dailininkas prisi- 
mindamas nutapo nesančio bičiulio portretą, o atpažini- 
mu pasiekia jo panašumą. Kūnų nuotolio numanymas 
regėjimu taip pat yra ilgalaikio patyrimo, kurį akis įgyja 
lytėjimo pojūčiu, ir mokslo atmintis. Apskritai tariant, visi 
anglų mokyklos pateikti pavyzdžiai priklauso, kaip pas- 
kui pamatysime, arba prisiminimui, arba atpažinimui, ar- 
ba vaizduotei, bet jie nėra atskiros ir nereikalingos, naujai 
išgalvotos galios veikla. 

38. Kuo pojūčiai jautresni ir gyvesni, kuo pojūčiams su- 
keliami įspūdžiai buvo stipresni ir gausesni, tuo reiškinys 
buvo įsimintas geriau ir ilgiau, todėl ilgai atsimename sa- 
vo jaunystės faktus, mokslus ir įvykius; geriau atsimena- 
me tai, ką matėme negu tai, ką girdėjome arba skaitėme. 
>eni žmonės atsimena ir pasakoja senus atsiminimus ir jau- 
nystėje girdėtus pasakojimus, o pamiršta nesenus, pasikar- 
todami pamiršta, kad tą patį ką tik sakė. Kadangi kūno būk- 
lė ir organizacija vos ne labiausiai daro įtaką atminties pa- 
tvarumui ir nykimui, tai norėta ją paaiškinti fiziniu 
judėjimu nervuose. Mallebranche'as* pakankamai ištęstai 
tai aprašinėja, bet, kaip jau sakiau, visa tai mums paaiški- 
na tik sąlygas, sužadinančias intelekto galių veikseną, o 
atminties nepaaiškina. Tik žinome, kad intelektas, sukėlęs 
kurią nors galią veikti, gali tos galios veikimą ir padarus 
sulaikyti, išsaugoti ir pateikti - vienus tada, kada nori, o 
kitus priverstinai. Atsimename tai, ką suvokėme ir kuo do- 
mėjomės; kuo suvokimas buvo ryškesnis, kuo išsamiau do- 
mėjomės, tuo geriau tai atsimename. Dėmesį labiau suža- 
dina ir palaiko įdomumas, malonumas arba skausmas, ap- 
skritai paėmus, tai, kas stipriau patraukia mūsų juslumą ir 
polinkius, todėl dalykai, kurie mums rūpėjo ir žadino smal- 
sumą, įsimenami stabiliau ir tvirčiau. Seni žmonės neprisi- 
mena nesenų įvykių, nes jų amžiuje dėl atbukusio juslumo 
jiems mažai kas rūpi. Įvykių ir atsitikimų, kuriuos stebėjo- 
me arba per kuriuos patys perėjome, arba apie kuriuos skai- 
tėme žmonijos istorijoje, išlaikymas atmintyje mums suda- 
ro labai svarbų patyrimo mokslą, nepaprastai naudingą ir 
reikalingą gyvenimo tėkmėje, jis mūsų elgesiui suteikia 
skaidrumą ir apdairumą. 


*De inguisitione veritatis. Lib. Il. — Paris, I, c. 5. 

39, Atmintis mums teikia praeities reiškinius; suvoki- 
mu ir dėmesiu prieiname dabarties reiškinių; tarp to, kas 
buvo, ir to, kas yra, atkarpa būna ilgesnė arba trumpesnė, 
ji vadinama trukme (duratio). Šios atkarpos matavimas, ar- 
ba vienos trukmės lyginimas su kita, mums teikia laiko są- 
voką, ši sąvoka abstrakti, bet jos niekada neprieitume be 
atminties. Tai abstrakcijos ir atminties padarinys, nepapras- 
tai svarbus ir mokslams, ir namų aplinkoje, ir visuomeni- 
niame gyvenime. Laikui matuoti reikėjo atrasti vienodą 
trukmę, niekada nesiliaujančią ir visiems Žmonėms ben- 
drą - tokia yra Žemės apsisukimo apie savo ašį trukmė, su- 
daranti dieną, kurią padalijome į valandas, minutes, sekun- 
des, šiomis padalomis matuodami visų žmogiškųjų, visuo- 
meninių įvykių ir visos gamtos istorijos trukmę bei laiką. 

40. Trys dalykai sudaro atminties ypatumą ir žymę: 
lengvas įsiminimas, tvirtas išlaikymas ir pasirengimas at- 
kurti reiškinius ir sąvokas. Iš šių savybių kyla žymūs žmo- 
nių atminties skirtingumai. Yra žmonių, lengvai viską įsi- 
menančių ir lengvai prisimenančių, bet taip pat greitai nu- 
trinančių ir užmirštančių — jie turi pirmą ir trečią savybę, 
bet neturi antros. Tai gana paplitusi nepatvari atmintis, daž- 
nai stebima tarp vaikų ir kylanti dėl nepakankamo ir ne- 
patvaraus dėmesio suvokiant. Vėlgi esama žmonių, ku- 
riems ką nors įsiminti sunkiai sekasi, bet užtai įsimena il- 
gam ir lengvai prisimena tai, ką įgijo. Tokia atmintis tikrai 
yra stabili, darbinga ir labai paslaugi bei naudinga. Paga- 
liau esama tokių, kurie lengvai ir ilgam įsimena, bet negrei- 
tai prisimena tai, ką Žino. 

Trijų minėtų savybių dar yra didesnio ar mažesnio pa- 
jėgumo įvairūs laipsniai, tad ir įvairūs žmonių atminties 
skirtingumai - tokie žymūs, kad ši intelektinė galia bene 
labiausiai vienus žmones skiria nuo kitų. Geriausia atmin- 
tis — ta, kuriai aukštu laipsniu būdinga visos tos savybės, ją 

turintys Žmonės teikia nuostabius fenomenus. Plinijus liu- 
dija, kad Cezaris žinojo ir vardu vadino visus savo kariuo- 
menės karius, o Lucijus Scipionas - visus romėnus Romo- 
je. Karneadas kartą perskaitytą knygą visą galėjo atminti- 
nai pasakoti taip sklandžiai kaip skaitantysis. Garsus anglų 
geometras Wallis galėjo atmintinai, be plunksnos ir pieš- 
tuko atlikti aritmetinius veiksmus su labai sudėtingais skai- 
čiais. Kartą naktį, neužsidegęs šviesos sumąstė skaičių iš 
penkiasdešimt trijų skaitmenų, arba po vieną sudėtą skai- 
čių, ir iš jo atmintinai ištraukė kvadratinę šaknį su dvide- 
šimt septyniais skaitmenimis ir tai užrašyti pateikė pas jį 
rytą atvykusiam bičiuliui. Kai po dvidešimties dienų tas 
bičiulis netikėtai jam tai užsiminė, Wallis tą patį skaičių ir 
jo šaknį atmintinai pasakė“, o tai įrodo nuostabų atminties 
ir dėmesio veiklumą. 

Atmintis net galima be supratimo, nes yra žmonių, ku- 
rie didelį skaičių be ryšio paimtų, iš įvairių jiems nežino- 
mų kalbų surinktų ir išsakytų žodžių gali ilgam įsiminti ir 
pasakyti ta tvarka, kuria juos girdėjo eidami arba nuo pir- 
mojo iki paskutinio, arba nuo paskutinio iki pirmojo. Tų 
žodžių reikšmės jie nežino, taigi tai yra vien balso ir garso 
įsiminimas. 

41. Vos ne visuotinai manoma, pateikiant daug atskirų 
pavyzdžių, kad, esant nepaprastai atminties galiai, kitos 
aukštosios intelektinės galios silpsta. Daugybė pavyzdiniais 
eruditais laikomų Žmonių mažai rodė talento ir net proto, 
tačiau tai yra klaidaus bei netvarkingo ugdymo ir mokslo 
yda, t. y. tokie žmonės lavino ir tobulino savo atmintį ap- 
leidę kitus intelekto gebėjimus. O juk būta įžymių Žmonių 
ir atmintimi, ir protu, antai Seneka ir Leonardas Euleris. 


*Rees's Cyclopaedia art. Memory. 

"Tačiau, atrodo, kad per didelis atminties užtaisas kenkia 
žmogaus išradingųmo galioms kuriant originalias ir nau- 
jas perspektyvas, nes didelėje svetimų minčių spūstyje iš- 
blaškytam intelektui sunku rengti nuosavas mintis. To pa- 
vyzdys - garsus prancūzų rašytojas Montaigne'is, pats apie 
save rašęs, jog esąs nepaprastai silpnos atminties, skurdžios 
erudicijos, bet turtingas gilių originalių idėjų įžvalgos. Tai, 
kuo mus Shakespeare'as nustebina, ir net tai, kuo jis šian- 
dien mums nuobodus ir atgrasus, yra originalumas ir ne- 
paprasto talento kūryba, piešianti menkus erudicijos ir 
mokslo išteklius turinčius žmones. 

42. Bet siekiant Žmogų pažinti ir tobulinti, tie reti ir 
nepaprasti fenomenai nėra taisyklė. Originalumo siekis 
prigimties pykčiui — tai kelias į ekscentriškumą ir pakvai- 
limą. Kiekvienas savo sodyboje originalus, kai yra ne sve- 
timų savybių beždžionė, bet visada pats savimi, t. y. kai 
gerai ir teisingai naudojasi savo galiomis, išlavintomis 
nuodugniu ir tvarkingu mokslu. Namų aplinkoje ir vi- 
suomeniniame gyvenime mums neišvengiamai reikia pa- 
žinti daiktus ir idėjas, o šių žinių sandėlis yra atmintis, 
kurią, kaip ir kitas intelektines galias, reikia lavinti, tobu- 
linti ir paremti. 

43. Atmintis lavinama įgyjant įvairių žinių. Ji stipriau- 
sia jauname amžiuje, kuris intelektiniame pasaulyje yra 
pelno ir rezervų amžius. Tad pasitelkus jutimus ir dėme- 
sį, ypač reikia lavinti šį vaikų gebėjimą, be to, per anksti 
nesužadinti ypač judrių ir smarkių vaikų aukštųjų inte- 
lektinių gebėjimų, nes šie gebėjimai, intelektą įtempdami 
ir vargindami, susilpnina kūno galių, taip esmingai rei- 
kalingų gyvenimiškuose reikaluose ir mąstyme, augimą. 
Vešlus intelekto augimas, per anksti ėmęs vyrauti kūno 
organizacijos galioms, nusikamuoja, o nusikamavęs silps- 
ta ir nyksta. Tai medelis, dirbtiniu šildymu priverstas ne 

laikų subrandinti vaisių, o paskui nykstantis ir mirštan- 
tis, todėl per daug protingi vaikai dažnai tampa neran- 
giais ir bukais žmonėmis. 

44. Atmintis tobulėja dažnai prisimenant, atsimenant, 
pasakojant ir užrašant įgytas žinias. Mat tada su atmintimi 
siejame dėmesį, aiškiname suvokimą ir jį kreipiame vis ryš- 
kiau ir įvairiai matyti daiktus, pagaliau įdiegiame smalsu- 
mą tam, ko dar nemokame ir kas kuo nors giminingas mū- 
sųjau suvoktiems dalykams. Smalsumo stoka paprastai ve- 
da į nesidomėjimą. 

45. Atmintį paremia ir įtvirtina išrikiavimas, tvarka ir 
sąryšis. Antai gamtos istorijoje neįmanomų įsiminti gam- 
tos kūnų masė išdėstoma rūšių, giminių, klasių ir t. t. ei- 
lėmis, šiame išdėstyme laikomasi tam tikro nuoseklumo 
ir tvarkos, einama nuo didesnio jų skaičiaus prie vis ma- 
žesnio, lengviau įsimenamo. Žmonių ir gamtos istorijos 
srityje laiko įsiminimą palengviname įvedę metus, am- 
žius, metų ir amžių ciklus, arba laikotarpius, epochas; vie- 
tą įsimename žemę dalydami į šalis, o šias - į provincijas, 
apskritis, parapijas, gminas. Apskritai tariant, visuose 
moksluose ir pažinime sisteminis išdėstymas ir tvarka yra 
didelė atminties parama ir paspirtis. O įsimenant giles- 
nes sąvokas ir idėjas, šią paramą teikia sąryšis - kai idėja 
arba naujai įgyta sąvoka susiejama ir prisegama prie ki- 
tos idėjos arba prie kurios nors gerai mums žinomos ir 
dažnai atmintinos tiesos. Visur čia matome paslaugą, ku- 
rią atminčiai teikia abstrakcija bei protas, ir matome kaip 
intelektinės galios viena kitą paremia. O visa tai remiasi 
tąja tiesa, kad lengviau įsiminti visumą negu smulkme- 
nas, į nepertraukiamą grandinę susietus dalykus lengviau 
įsiminti negu išbarstytus ir pavienius. Čia atsiskleidžia 
mechaninės atminties ir sisteminės atminties skirtybė, pro- 
tingo asmens, daiktus apimančio bendruoju ir tvarkingu 

reginių, atminties ir nedarniai, nesąryšingai mąstančio 
prasčioko atminties skirtingumas. 

46. Visa tai mus moko: 

Pirma. Atmintis yra svarbiausia ir reikalingiausia inte- 
lekto galia, ji skirstoma į daiktų ir jusliškai patiriamų sąvo- 
kų įsiminimą, bendrą žmonėms ir gyvuliams, ir į bendrųjų 
idėjų, žodžių ar ženklų, arba santykių ir jų reikšmės, įsimi- 
nimą, pastaroji yra aukštesnės eilės atmintis, būdinga tik 
Žmogui. 

Antra. Atmintis, susieta su suvokimu ir trumpalaikiu 
dėmesiu, yra prisiminimas; o susieta su ilgiau trunkančiu 
ir patvaresniu dėmesiu sukuria atsiminimą, anglų filosofų 
be reikalo laikomą atskira intelektine galia. 

Trečia. Kuo gyvesni jutimai, kuo stipresni ir gausesni 
pojūčiais gaunami įspūdžiai, kuo patvaresnis dėmesys 
daiktams, tuo tvirtesnė ir stipresnė jų atmintis. Todėl seni 
žmonės atsimena senus įvykius ir pamiršta dabartinius, 
dažnai net šią valandą atsitikusius. 

Ketvirta. Smalsumas ir suinteresuotumas, kitaip sakant, 
tai, kas mums labai rūpi, pritrraukdamas dėmesį, įtvirtina 
ir prailgina atmintį. 

Penkta. Įvykių ir gyvenimo aplinkybių atsiminimas su- 
daro patyrimo mokslą, vedantį į sumanymų ir poelgių at- 
sargumą bei įžvalgumą. 

Šešta. Su abstrakcija susieta atmintis teikia laiko sąvo- 
ką, labai reikalingą asmeniniuose ir visuomeniniuose rei- 
kaluose. 

Septinta. Žmonės skiriasi atmintimi, įsiminimo lengvu- 
mu, išlaikymo tvirtumu ir pasirengimu atkurti daiktus ir 
sąvokas. Visais šiais trimis požymiais aukštu laipsniu pa- 
sižymi nepaprastos atminties žmonės. 

Aštunta. Atminties tvirtumas bei turtingumas nekenkia 
refleksijai ir naujoms idėjoms, kenkia nebent žmonėms, ku- 

rie lavino atmintį pagal blogą instrukciją, nesirūpindami 
kitomis intelektinėmis galiomis. 

Devinta. Atmintį lavina mokslas, ji tobulėja atsimenant, 
pasakojant ir užrašant įgytas žinias, ją remia ir įtvirtina reiš- 
kinio ar idėjos išdėstymas, tvarka ir sąryšis. 


V skyrius 


APIE ŽODŽIUS KAIP 
SĄVOKŲ IŠRAIŠKAS IR APIE KALBĄ 
KAIP MĄSTYMO ĮRANKĮ 


47. Individams suteikę tikrinius vardus ($ 26), galime 
prisiminti buvusius jutimus ir juos pateikti kaip esamus 
arba ruošti sau naujus, panašius į tuos, kuriuos patyrė- 
me. Klases pavadindami, mokame skaičiuoti, kitaip sa- 
kant, apibrėžti ir žymėti aibę bei klasės dydį. Kadangi tiek 
individai, tiek klasės esti panašios ir skiriasi, tai abstrak- 
cijos galia, vienus atitraukdama nuo kitų, išdėstydama ei- 
lėmis, pažymėdama bendraisiais žodžiais arba paprastais 
vardais, nustatė materialių daiktų skirstymą į rūšis, gi- 
mines, klases ir t. t., t. y. iš juslinių įspūdžių sukūrė inte- 
lektinius padarus bei žodžiais jiems suteikė nuolatinę būtį 
atmintyje ir kartu padėjo tikrojo mąstymo, arba labai di- 
delio daugio padarų apėmimo vienu reginiu, pamatus. 
Taip iš individų jutimo atsirado mokslas apie jų panašu- 
mus ir skirtybes, kitaip sakant, mokslas apie santykius, glū- 
dinčius pavadinimuose ir kalboje. Tad žodžiai didžiai pa- 
keitė intelekto veikseną, nes, tapę atminties pagalbininku, 
išplėtė gebėjimą suvokti, jam suteikė naują kryptį ir atvė- 
rė kelią labai daug objektų aprėpti vienu reginiu. Apskri- 
tai tariant, nuo individų perėjome domėtis tarp pasaulio 

“ individų susidarančiais santykiais, o kalba čia tapo mąs- 
tymo įrankiu. 

48. Tardami kitiems gerai suprantamus žodžius, suža- 
diname daikto jutimą ir, vartodami kalbą, beveik visų po- 
jūčių teikiamus įspūdžius apgyvendinome klausoje. Žo- 
džius vėlgi reikšdami raštu, klausos sukeltus įspūdžius per- 
keliame į akį, lakų, trumpalaikį, nepastovų ir tik tam tikru 
atstumu juntamą balsą sulaikome, įtvirtiname ir jam sutei- 
kiame neribotą vietos ir laiko erdvę. Čia pasitvirtina tai, ką 
anksčiau ($ 5) esame sakę, kad klausa ir regėjimas yra pa- 
grindiniai mokslo bei apšvietos vartai. Žodžius tariant, ar- 
ba artikuliuojant, susidaro skambesys (Hhympanum, timbre?), 
vieno Žmogaus balsą skiriantis nuo kito, ir jis yra indivi- 
dualios organizacijos padarinys; iš iškvepiamo per burną 
arba šnerves oro, gerklės, liežuvio, lūpų ir daugelio kitų 
judesių įvairovės susidaro įvairių tautų balso ir tarimo įvai- 
rovė. Pavadinimų kūrimas ir jų artikuliacija yra išradimas, 
priklausantis nuo valios ir patikimo, nes kiekviena tauta 
savo kalboje tą patį daiktą pavadina kitaip. Dingstį daiktą 
pavadinti taip, o ne kitaip teikė koks nors reiškinys arba 
atsitiktinumas — to tirti nereikia, tai nepriklauso ir mūsų 
tikslui. Čia galime tik pasakyti, kad kalbos sudėtį ir struk- 
tūrą sudaro balsiai (vocales), reikalingi žodžiui ištarti, prie- 
balsės (consonantes), reikalingos balsą artikuliuojant, jun- 
giant ir skiriant. Žemesnis ar aukštesnis, storesnis ar plo- 
nesnis, atviras ar suspaustas balsas sudaro muzikinį toną, 
jo pailginimas arba pagreitinimas teikia laiko matą, arba 
prozodiją, iš laiko ir tono atsiranda akcentas, arba kirtis, 
geras arba blogas tarimas. 

49. Kalbos struktūrai, lygiai kaip žmonių charakteriui, 
iš tikrųjų darė įtaką klimatas, vieta, klajokliška arba sėsli 
gyvensena, dažno ir įsišaknijusio užsiėmimo rūšis — visi 
šie pakitimai įspaudė ir paliko savo ženklus kalboje. Dėl to 

kalbos yra griežtos ir švelnios, lengvos ir sudėtingos, tur- 
tingos vienos rūšies ir skurdžios kitos rūšies žodžių. O jei 
visose aptinkame kai ką bendra, gilu ir filosofiška, tai, ka- 
dangi pirmieji kalbos kūrėjai nebuvo filosofai, reikia tai pri- 
skirti visada ir visur vienodai žmogaus intelekto konstitu- 
cijai. Jo gebėjimams pasirodžius ir ėmus funkcionuoti, at- 
sirado šių gebėjimų padarai, susirūpinta priemonėmis juos 
parodyti, išsaugoti ir vartoti. Žmogus visur pajuto poreikį 
ir norą kitam perteikti tai, kas dėjosi jo sieloje, ir čia pri- 
gimtiniai intelekto gebėjimai galėjo palikti savo visuotinių 
savybių pėdsaką. 

50. Kadangi pojūčiai yra visų sąvokų pradžia, o jutimai — 
pati pirmoji pasireiškianti sielos galia, kadangi daiktų eg- 
zistavimas ir mūsų egzistavimas yra jutimais patiriami reiš- 
kiniai, tai šio egzistavimo išraiška tapo esminiu ir visuoti- 
niu žmogiškosios kalbos elementu, o todėl žodis būti, esu 
yra beveik kiekvienos kalbos pagalbinis žodis ir arba aiš- 
kiai dalyvauja, arba lengvai numanomas dalyvauja daik- 
tų, jų kitimų ir padarinių, žmogaus fizinės ir intelektinės 
veiksenos pavadinimuose. Visuose žodžiuose (verba) aiš- 
kiai arba numanomai glūdi žodis yra, pavyzdžiui, saulė 
šviečia — tai reiškia, kad saulė yra šviečianti; Žmogus rašo, 
mąsto — reiškia, kad žmogus yra rašantis, mąstantis. Be žo- 
džio (verbum), kaip paskui pamatysime, nėra teiginio ir 
sprendimo, o todėl egzistavimo, kaip visuotinio jutimais pa- 
tiriamo reiškinio, pripažinimas glūdi visuose teiginiuose 
ir sprendimuose. Daiktui egzistuojant, domimasi kaip ir kada 
jis egzistuoja, t. y. rūpi būdas ir laikas, todėl visiems žo- 
džiams (verba) būdinga nuosakos ir laikai. 

51. Kalba turi apimti visa tai, kas įgyta materialaus pa- 
saulio jusliniais įspūdžiais arba intelekto veiksena ir sudė- 
ta į Žmogaus sąvokas. Materialiame pasaulyje yra kūnai, 
daiktai, jų savybės, kitimai ir sąryšiai, yra erdvės, laiko, 

judėjimo ar rimties ir t. t. gretimumai, yra augimo ir nyki- 
mo, įtampos ir silpnėjimo laipsniai. Intelektas savąja veik- 
sena vėlgi lygina, pripažįsta arba neigia, abejoja arba tvir- 
tina, ir tai daro objektams esant rimtyje arba greičiau ar 
lėčiau judant. Visa tai išreikšti sugalvoti žodžiai visose kal- 
bose sudaro kalbos dalis, kurias nagrinėja ir skirsto gra- 
matika. Vienos šių dalių pačios savaime turi reikšmę, kitos 
savaime reikšmės neturi, ją turi tik prisegtos prie kitų da- 
lių kaip jų gretimumai. Tad kalbos gramatinės dalys filo- 
sofiniu požiūriu yra daiktų egzistavimo, padėties ir santy- 
kių, intelektinių veiksmų bei jų padarų ženklai ir išraiš- 
kos. Kadangi žodis išreiškia sąvoką, tai svarbiausia, kad 
tas, kuris jį taria arba rašo, gerai žinotų jo reikšmę ir kad 
toji pati reikšmė pasirodytų tų, kurie jį girdi arba skaito, 
intelekte — tai sudaro žmonių tarpusavio supratimą. Ka- 
dangi kalboje daugiausia yra bendrųjų žodžių, išreiškian- 
čių santykius, kurie yra abstrakcijos padarai, o žmonės 
(kaip Locke'as gerai pastebi*) nuo vaikystės mokosi ben- 
drųjų žodžių susipažindami su abstrakcijos kaip vėliau iš- 
siplėtojančios galia, tai iš to išeina, kad jie arba nesupranta 
šių žodžių teisingos reikšmės, arba šią reikšmę kiekvienas 
kitaip supranta. Taigi dėl to, kad žodžių mokymasis mums 
visada eina pirmiau sąvokų ir refleksijos, nuo jaunystės 
įprantame prie blogai arba visai nesuprantamų žodžių, ir 
šis įprotis mums viešpatauja arba visą gyvenimą, arba iš- 
lieka labai ilgai ir yra ne tik įvairaus bei klaidingo mąsty- 
mo, bet net atšiaurių ir bjaurių poelgių šaltinis. Blogai vi- 
suomenės suprasti žodžiai Inisvė, pilietiškumas, valdžia, šalies 
valdymas ir t. t. kokias mūsų laikais didžiules nelaimes sukė- 
lė Prancūzijoje ir Europoje! Iš to kyla ši paprasta taisyklė: 


*Essay, book III, chap. 2, $ 7. 

pasiekę refleksijos ir proto amžių, remiami mokslo ir paty- 
rimo, turime patys tiksliai vertinti savo žodžius ir mintis, 
bendriesiems vardams teikti skaidrią reikšmę ir kalboje bei 
rašte niekada nevartoti termino, kurio gerai nesuprantame. 

92. Jei blogai suprantami žodžiai gali gyvenimo klausi- 
muose sukelti tiek nelaimių, tai kas turi dėtis moksluose, į 
juos įvedus blogai apibrėžtus ir blogai suprastus terminus! 
Visi moksliniai vaidai ir ginčai kyla iš šio šaltinio, ir žmonės 
eikvoja laiką ginčams dėl žodžio, o tuo savo tikrąjį apsišvie- 
timą arba apleidžia, arba pavėluoja ir ištęsia. Čia galime įver- 
tinti žalą ir pavojus, kuriuos mokslams sukelia metafizikai 
ir scholastai, pamėgę dauginti bei išgalvoti per daug abst- 
rakčius, neaiškios ir abejotinos reikšmės arba jokios reikš- 
mės neturinčius terminus. Tai knaisiojimosi ir fantazijos, o 
dažnai mokslinės išdaigos paradas ir kartu sėklos ir pašaras 
visiems apgavikams moksle, kurie žodžiais, neturinčiais 
skaidrios bei iš daiktų išgautos reikšmės, renčia teorijas ir 
jomis siekia aiškinti prigimties arba intelekto reiškinius, su- 
vedžiodami nuodugniai mąstyti nepratusius žmones. 

53. Žodžiai turi atitikti sąvokas, sąvokos — pasaulio daik- 
tus ir reiškinius. Reiškiniai būna tie patys, nors vieni ir pa- 
plitę, o kiti reti, tačiau jų samprata keičiasi augant moks- 
lui, mąstymui, patyrimui ir stebėjimui. Tauta, kuri daug 
pastebėjo ir įsidėmėjo, praėjo įvairias kitimų eiles, tarėsi 
dėl bendrųjų valdymo, gynybos, tvarkos ir saugumo rei- 
kalų, kuri nuo seno mokėsi, skaitė ir rašė, privalo turėti 
daug įvardytų objektų ir kalbą, turtingą to, kuo ji užsiė- 
musi, pavadinimais. Seniai žinomi daiktai privalo turėti 
pavadinimus, juos reikia suieškoti, nes naujų žodžių, ne- 
sant poreikio, kūrimas gali būti arba kalbos gadinimas, ar- 
ba tuščias atminties priedas, o kartais net sąvokos supai- 
niojimas. Čia kaip tik tinka Dugaldo Stewarto pastaba, 
atradimą skirianti nuo išradimo. Išradimu jis vadina to, 

ko nebuvo, parodymą, o atradimu - parodymą to, kas bu- 
vo,bet nuo mūsų buvo paslėpta ir uždengta. Visi nauji gam- 
tos esiniai ir reiškiniai, visos amžinos ir neginčijamos tie- 
sos yra atradimai - žmogus jas ne sukūrė, bet įžvelgė, išga- 
vo ir atskleidė. Tų esinių, reiškinių ir tiesų taikymas 
praktikoje, iš jų pagaminti robotai, mašinos ir tam sugalvoti 
įrankiai, nurodyti nauji keliai ir metodai pasiekti tiesą — tai 
tikri išradimai. Pavyzdžiui, subtiliausių šviesos reiškinių, 
jos atspindžio ir lūžio dėsnių nustatymas yra atradimai, o 
optiniai prietaisai, regėjimui padedantys matyti tolimus kū- 
nus arba artimus, bet per daug smulkius - tokie yra teles- 
kopai, mikroskopai, veidrodžiai ir t. t. bei iš jų sudaryti 
įvairūs prietaisai yra tikri išradimai. Naujiems išradimams 
reikia naujų pavadinimų - žmonės negalėjo pavadinti to, 
ko nebuvo, o atradimų jiems dažnai galėjo nereikėti. Jei tai 
yra nauji padarai, naujos iki tol nestebėtos rūšys ir giminės 
arba atrastos visai skirtingame nuo kurios nors tautos vie- 
tovės klimate, tai jiems reikia naujų pavadinimų. O kai tos 
naujai atrastos substancijos arba gamtos reiškiniai yra pa- 
našūs bei analogiški žinomiems daiktams ir reiškiniams, 
tai analogija turėtų būti išreikšta pavadinimuose - tai ne 
tik palengvina vardų teikimo meistriškumą, bet net tobuli- 
na kalbą sąvokas derinant su daiktais, o kalbą su sąvoko- 
mis. Antai praėjusiame amžiuje atrastas dujas fizikoje ge- 
rai pavadino orinėmis substancijomis, taip pat spinduliuo- 
jančiomis substancijomis, kurios kaip šviesa išsisklaido į 
visas puses tiesiomis linijomis. Naujai atrastos bendrosios 
tiesos — tai nauji intelekto reginiai, kurie taip pat gali būti 
panašūs ir analogiški jau žinomiems reginiams, ir tą pana- 
šumą reikia išsaugoti pavadinimu. Kaip tik čia atsisklei- 
džia teiginio, kurį daug kartų kartojau savo rašiniuose, prie- 
žastis: sėkmingai sukurti naują terminą nėra taip lengva 
kaip iš pirmo žvilgsnio atrodo ir tai nėra kiekvieno aplink 

mokslus vaikščiojančio reikalas. Juk tam reikia ir gerai iš- 
manyti kalbą, jos būdingus bruožus, išsamiai pažinti daik- 
tą, kurį norime pavadinti, be to, reikia intelekto tam tikro 
taiklumo ir nuovokumo įžvelgiant ir taikant analogiją tiek 
žodžiams, tiek daiktams. Todėl mokslo žmonių ir moks- 
lingo amžiaus sukurti pavadinimai, kai jie dera su kalbos 
pobūdžiu, yra raiškesni ir tikslesni negu senieji pavadini- 
mai. Tačiau dėl to šių pastarųjų nedera perdirbinėti. 

54. Ilgai ir pastoviai vartojamo sudaryto pavadinimo 
visuotinis priėmimas jam suteikia šventumą ir autoritetą, 
kurio nedera lengvabūdiškai ir nepagarbiai pažeisti. Tai, 
sako Locke'as, yra apyvarton paleista moneta ir pažymėta 
aukščiausiosios vadovybės antspaudu, kurio neleistina 
klastoti nei pakeisti. Šiaip jau visuotinai priimtų ir nuo se- 
nų laikų vartojamų žodžių iškraipymas bei perdirbimas 
yra ne patriotinis ir ne filosofinis poelgis. Juk keisti pir- 
miausiąjį tautiškumo bruožą asmenine nuožiūra - tai tau- 
tiškumą gadinti ir nutrinti, drąsinti tam pačiam kitus ir pa- 
žeisti kalbos stabilumą, o kartu senovinę tautą pristatyti 
kaip dar neišmokusį kalbėti vaiką. Alfabetas ir išorinė žo- 
džių struktūra kaip buvo, taip ir visuomet bus arbitraliai 
atiduota šalies visuomenės valiai, todėl su ja darbuotis yra 
vaikiškas ir nereikalingas užsiėmimas. Bet vidinė žodžių 
reikšmė koreguojama, plečiasi ir tobulėja augant mokslams 
ir apšvietai. Mąstyme tobulinamės pasitelkę mūsų tėvams 
nežinomus mokslus, pataisome žodžių reikšmę, o ne jų ta- 
rimą ir struktūrą — noriu pasakyti, mokomės gerai pažinti 
tai, ką tie žodžiai išreiškia. 

55. Ištartas arba parašytas žodis mūsų intelektui tei- 
kia pavadinto daikto sąvoką, bet toji sąvoka gali būti pras- 
čiokiška arba mokslinė; viena ir kita nurodo tą patį daik- 
tą arba tą pačią savybę bei gretimumą, tačiau prasčiokiš- 
kos sąvokos baigiasi daikto egzistavimu ir paviršutiniška 

jo samprata, o mokslinės sąvokos mums teikia daug pava- 
dinto daikto savybių, kurias atskleidė mokslas. Pavyzdžiui, 
žodis oras (aer) prasčioko intelektui teikia tik iš visų pusių 
mus supantį skystį, kuriuo kvėpuojame. O oro mokslinė 
sąvoka teikia Žeme gaubiančią atmosferą, plytinčią iki tam 
tikro aukščio, kintančio tankio, viską slegiančios, vande- 
nyje negalimos paversti garu, pripildytą įvairių kūnų ga- 
ravimų, sudarytą ir sumaišytą iš įvairių rūšių oro pavida- 
lo skysčių, kurių vieni nužudo gyvūnus, o kiti esmingai 
reikalingi gyvybei, pakeičianti šviesos kryptį ir t. t. Tautoje 
plintanti mokslo šviesa, nepažeisdama visuotinio kalbos 
suprantamumo, prasčiokiškas sąvokas pamažu keičia ir 
pertvarko į mokslines sąvokas — čia atsiskleidžia didžioji 
mokslų įtaka kalbos tobulinimui. Panašiai, pavyzdžiui, žo- 
džiai kūnas, spalva, druska ir t. t. šiandien plačiau ir geriau 
suprantami negu seniau, geresnė yra fiziko, 0 ne prasčio- 
ko samprata. Bet daugiau suprantantis fizikas žino ir tai, 
ką supranta prasčiokas, nes pats anksčiau toks buvo, todėl 
žodis nepraranda visuotinio suprantamumo, nors moksli- 
ninko samprata yra platesnė, nuodugnesnė ir gilesnė, jis 
apie tai pajėgia daugiau kalbėti ir rašyti. Tad žodžiai ir daik- 
tų pavadinimai yra ir turi būti nepažeidžiami ir stabilūs, 
tačiau jų vidinės reikšmės ir jų pagrindu sudarytos sąvo- 
kos platėja, auga ir tobulėja mokslų ir apšvietos pažangos 
procese. O kadangi mokslinės sąvokos kinta mokslams tur- 
tėjant naujais atradimais ir išradimais, tai iš to tarp moksli- 
ninkų atsiranda nesusipratimai ir ginčai, kylantys iš giles- 
nio arba lėkštesnio žinojimo, pamiršus ar praleidus tas sa- 
vybes, kurios iš tikrųjų turi sudaryti tikslią žodžio reikšmę, 
o dėl to paties dalyko diskutuojantys asmenys dažnai ne- 
susikalba, nes tam pačiam žodžiui nepriskiria tos pačios 
reikšmės. Todėl tikslus ir sąryšingas žodžių apibrėžimas 
yra pirmoji visų mokslininkų diskusijų suprantamumo są- 

lyga. Tad panašiuose ginčuose reikia apskųsti ir kaltinti ne 
kalbą, bet ją vartojančių apsileidimą ar nedėmesingumą. 

56. Kalbos stabilumas yra jos pradinio tikslumo ir be- 
veik brandumo bruožas, o kad mokslai greitai ir plačiai 
teiktų tautai naudą, reikia mokslų kalbą kiek galima priar- 
tinti prie įprastinės kalbos, ne skubėti išgalvoti naujus žo- 
džius, bet kalboje ieškoti jau žinomų žodžių, kuo nors pa- 
našių į naują objektą ir idėją. Nuosavas patyrimas mane 
įtikino didžiuliu lenkų kalbos turtingumu. 

37. Ypač anglų mokslininkai sielvartauja dėl įprastinės 
kalbos netinkamumo abstrakčiuose ir išsamiuose tyrimuo- 
se. Jos materialumas, dviprasmybės ir metaforos, t. y. juti- 
miškai patiriamos, dvejopos ir nepakankamai apibrėžtos 
arba perdėtos reikšmės dažnai neteikia to tikslaus minčių 
skyrimo (praecisio), kurio reikia subtiliuose filosofiniuose 
tyrimuose, o mokslininkų ginčai daugiausia kyla iš pedan- 
tiško nesusikalbėjimo. Dar Karoliui I valdant, Anglijoje Dal- 
garno ir Wilkinsas, o Vokietijoje Leibnizas* darbavosi kur- 
dami visuotinės filosofinės kalbos sistemą. Tegul Viešpats 
Dievas apsaugo nuo panašių išradimų! Kalba turi būti jus- 
linė, t. y. kildinama iš pojūčiais suvokiamų daiktų, kad bū- 
tų suprantama. Tai labai išganinga žmogiškosios konstitu- 
cijos taisyklė, nes kur mintis liaujasi buvusi suprantama, 
ten yra žmogiškosios sampratos riba, kurios nedera per- 
žengti. Tai jau esu sakęs** ir vis labiau įsitikinu tuo, kad, 
ko tautos kalba neįmanoma suprantamai paaiškinti, to ne- 
reikia ir mokslams, ir tautai. Filosofinės kalbos paieškų di- 
džiausias akstinas buvo algebros kalba. Įrodžiau***, kad, 


*Opera Leibnitzii. De arte combinatoria. Meditationes de cognitione, 
veritate et ideis. 


**Kollątajaus gyvenimas. 
*** Apie matematinį mąstymą // Pisma rozmaite, t. III. 

išskyrus matematiką, jokiuose kituose moksluose tai negali 
pavykti. Ieškoma filosofinė kalba būtų tarsi mažam žmonių 
skaičiui žinoma paslaptis, kiltų nesirūpinimas tautos kalba 
ir būtų stabdoma visuotinė apšvieta. Galbūt tai būtų paslau- 
ga mokslininkams, bet skriauda tautoms. Net mokslininkai, 
pasitelkę tokią kalbą skraidydami pavojingame abstrakcijų 
pasaulyje, mokslus kurtų iš fantazijų ir keistenybių. Tiesa, 
įprastinei kalbai būdingi kai kurie trūkumai, bet dar dides- 
ni yra neatidžiai rašančiųjų trūkumai. Subtilias idėjas reikia 
ilgai ir kruopščiai formuoti galvoje, kad jos išsilietų visą sa- 
vąja šviesa ir tikslumu. Vienas blogai parinktas arba blogai 
traktuojamas terminas dažnai gadina ir keičia mintį. Tegu 
kiekvienas gerai moka savo kalbą ir išmano dalyką; tegul 
gerai suvokia tikslią kiekvieno termino reikšmę; tegul ven- 
gia nereikalingų, blogai apibrėžtų ir varganų žodžių; tegu 
labai dėmesingai išnagrinėja tai, ką mąsto ir ką rašo, o iš 
įprastinės kalbos susikuria filosofinę kalbą. 

58. Mąstome pasitelkę kalbą ir žodžius, todėl nuo jau- 
nystės reikia prie jos priprasti, reikia įprasti skaidriai, tiks- 
liai ir deramai kalbiškai aiškinti tai, ką mokame, o vėliau 
gyvenime mums lengviau seksis ir gerai pasakyti, ir gerai 
parašyti. Jaunimas, stropiai nesimokantis savo kalbos, vi- 
sus mokslus įgyjantis užsienyje ir daugiausia svetima kalba 
kalbantis ir rašantis, nuo jaunų dienų įprato mąstyti sveti- 
ma kalba, svetimos kalbos tėkmė ir krypsniai jau tampa vy- 
raujančiu įpročiu, o tėvynės kalba - silpnu ir mažai žinomu 
priedėliu. Iš to ir sunkumas arba visiškas negebėjimas gerai 
kalbėti ir rašyti tautos kalba, taigi jos ignoravimas. Tautiš- 
kumas atsiliepia kalbai ir charakteriui, o užsienyje įgytu iš- 
silavinimu jų abiejų nežymiai netenkame. Tiesa, esama iš- 
imčių, bet tik žymiems talentams ilgai ir atkakliai dirbant, 
tad išimtys retos. Lavinimas turi būti žmogaus nuteikimas, 
o ne įdiegimas jam keblumo ir poreikio iš naujo išstudijuoti. 

59. Kadangi mąstome žodžiais, tai dažnai pasiduoda- 
me žodžių suvedžiojami ir suklaidinami — arba nesilaiky- 
dami tikslios jų reikšmės, arba apsimesdami suprantą tai, 
ko iš tikrųjų nesuprantame. Campbellas* nurodo tris to prie- 
žastis: pirmoji, kai kalba per daug metafizinė, nes ji padidi- 
na daiktus, sukelia jaudinimą bei aistras, o tuo sudrumsčia 
dėmesio rimtį ir kliudo gerai suvokti; antroji, kai kalboje 
glūdi painūs žodžiai, kuriems suprasti reikia daug paaiš- 
kinimų, pavyzdžiui, įstatymų leidyba, išmintingumas, valdžia, 
prekyba ir t. t., kurie mums atrodo suprantami todėl, kad 
juos dažnai girdime, skaitome ir tariame, t. y. kad prie jų 
priprato ausis, o ne dėmesys ir sąvoka; trečioji, kai terminai 
per daug abstraktūs ir metafiziniai, savo pobūdžiu neaiš- 
kūs ir plačios reikšmės, kuriai nemokame nustatyti ribų. 
Prie to dar pridėčiau pernelyg didelį išankstinį nusiteiki- 
mą žmonių arba kurios nors tautos atžvilgiu - jų mokslą ir 
žodžius priimame ir išdėstome neapsvarstę ir tiksliai neiš- 
nagrinėję, neaiškumą palaikę mąstymo gilumu. Čia išryš- 
kėja gudravimas, kuriuo dedamės suprantą tai, ko iš tikrų- 
jų nesuprantame, o dedamės todėl, kad neatrodytume esą 
nepajėgiantys suprasti. Tokia tuštybė žmogų ne apšviečia, 
bet apakina, geriau yra protingas nežinojimas negu klai- 
dingos žinios. Žodžiuose visuomet ieškome daikto ir min- 
ties, o kai jų neaptinkame, paliekame žodžius kaip tuščią 
ir be reikšmės skambesį, o ne leidžiamės suklaidinami sve- 
timų fantazijų. 

60. Iš viso šio žinojimo išplaukia: 

Pirma. Žodžiai yra sąvokų išraiška — vieninių, arba in- 
dividualių, kai žodžiai tikriniai (nomina propria), arba ben- 
drųjų, kai jie bendrieji (nomina appellativa); šios pastarosios 


*Philosophy of rhetoric, book II. 

yra santykiai, išgauti iš daiktų panašumų ir skirtybių, jos 
yra naujas ir išplėstas intelekto reginys, daugelį daiktų ap- 
imantis viena sąvoka, — tuo kalba tampa mąstymo įrankiu. 

Antra. Per kalbą visų pojūčių teikiami įspūdžiai pasie- 
kia ausį, o per raštą jie nukreipiami į akį ir žmogiškosioms 
sąvokoms suteikiamas stabilumas bei tvirtumas. 

Trečia. Pradinių žodžių struktūra priklausė nuo nuožiū- 
ros, O jų artikuliacija, arba ištarimas, priklauso nuo įvairių 
gerklės, liežuvio, lūpų judesių ir nuo individualios organi- 
Zacijos. 

Ketvirta. Visų kalbų pirmas ir bendriausias žodis - būti 
(esse), jis išreiškia pirmąjį ir bendrąjį jutimo fenomeną, t. y. 
daiktų ir sąvokų egzistavimą. 

Penkta. Kalbos gramatinės dalys yra daiktų egzistavi- 
mo, padėties ir santykių ženklai bei išraiškos, taip pat inte- 
lekto padarų ir veiksmų ženklai bei išraiškos. 

Šešta. Kadangi nuo vaikystės iki įgydami sąvokas mo- 
komės žodžių, tai nuo jaunų dienų priprantame prie blo- 
gai suprantamų arba visai nesuprantamų išraiškų, ir ši iš- 
kreipta tvarka būna ir daugelio visuomenės nelaimių, ir 
daugelio mąstymo klaidų, ir moksluose žalingo užkrato 
šaltinis. 

Septinta. Skubota ir nereikšminga naujų žodžių daryba 
arba senųjų perdirbimas dažniausiai yra nepagarba kalbai 
bei tautai ir jokia parama mokslui. 

Aštunta. Mums turi rūpėti ne žodžių struktūra ir arti- 
kuliacija, bet jų reikšmė, kad prasčiokiškas sąvokas per- 
tvarkytume į mokslines sąvokas nepažeisdami bendrojo 
kalbos suprantamumo. 

Devinta. Visuotinės filosofinės kalbos paieška yra ne- 
įmanomas įgyvendinti ir tautų švietimui žalingas suma- 
nymas. Pasitelkus refleksiją, nuodugniai pažinus kalbą ir 
dalyką, įprastinė kalba tampa filosofine. 

Dešimta. Nesirūpinimas tėvynės kalba veda į jos igno- 
ravimą ir tautiškumo praradimą; šis pradinio lavinimo de- 
fektas ištaisomas retai ir sunkiai. 

Vienuolikta. Atsisakius tikslios žodžių reikšmės arba be 
apdairos griebiantis svetimo mokslo, dėl išankstinės nuo- 
statos ir gudravimo ištinka suklydimai. 


VI skyrius 


APIE SĄVOKŲ SUSIPYNIMĄ IR ASOCIACIJAS 
(ASSOCIATIO IDEARUM) 


61. Vos ne kiekvienas pats patiria, kad sukauptos bei 
atmintyje išsaugotos sąvokos ir žinios, esant savanoriš- 
kam arba atsitiktiniam akstinui, mąstyme susipina, vy- 
niojasi ir prasistumia, vienos paskui save patraukdamos 
kitas. Pavyzdžiui, perskaitytas arba išgirstas žodis Roma 
tuojau pat tam, kuris šiame mieste pabuvojo, primena ten 
matytus senovės paminklus, talentingų menininkų sukur- 
tus matytus kūrinius, draugijas, su kuriomis bendravo, 
ten patirtus malonumus arba negalavimus, ten tęstus po- 
kalbius. Jei tuose pokalbiuose buvo aptariamas jam labai 
rūpimas dalykas, tai jo prisiminimas sukelia kitą grandį 
su tuo pokalbiu susijusių sąvokų, iš kurios vėl kyla tre- 
čioji ir t. t. Taip, kaip sakoma, atleidus intelekto pavadžius, 
jame vyniojasi įvairios sąvokų eilės ir grandys, vienos pas- 
kui save patraukdamos kitas. Tai vadiname svajingumu 
arba svajojimu, o šiuolaikiniai psichologai tai vadina 5ą- 
vokų susipynimu ir asociacijomis (associatio idearum) to- 
dėl, kad šis reiškinys pasirodo ne tik paleistame be prie- 
žiūros intelekte, bet net kai jis yra užimtas tam tikros rū- 
šies idėjomis. Tai sąvokų, idėjų ir vaizdų, kurių vieni 

atsiveda įr pateikia kitus, su jais, taip sakant, kokiu nors 
būdu susigiminiavųsius, pagrindas. 

62. Šis reiškinys rodo, pirma, kad žmogaus intelektas 
yra be paliovošs-veiklus esinys, šiai veiklai jį sužadina, be 
pojūčių ir išorinių daiktų, dar atmintis, nuolat jam pateik- 
dama įvairių sąvokų bei vaizdų eilę ir tuo patraukdama 
veikti kitus jo gebėjimus, jiems parūpindama bei pakišda- 
ma gaivalą ir medžiagą. Dėl to Descartes sielą laikė visada 
mąstančia ir visą jos prigimtį projektavo mąstyme. 

Antra. Žmogaus idėjos ir sąvokos kažkaip slapčiomis 
vienos siekia kitų, šiuo siekiu vienos sąvokos pašaukia ki- 
tas, jas lydi ir su jomis asocijuojasi. Šis visur ir visada vyks- 
tąs idėjų susipynimas bei asociacijos nėra nedarnos, dalios 
ir atsitiktinumo padarinys, bet, atrodo, kyla iš sielos kon- 
stitucijos, kuri sveikame ir sąmoningame intelekte įsteigė 
atmintyje išsaugotų sąvokų nuoseklumą. 

Trečia. Turi būti kokie nors impulsai, verčiantys atmintį 
pakviesti ir pateikti intelektui tų, o ne kitų objektų idėjas ir 
sąvokas. Hume'as jų nurodo tris. 1. Analogija, arba pa- 
našumas: pavyzdžiui, portreto panašumas į man žinomą 
asmenį Man primena originalo charakterį, jo reikalus, tei- 
giamybes ir ydas. Apmąstant Tiro turtingumą, senosios 
Kartaginos didybę, mano intelekte iškyla Anglijos galybė, 
į kurią ją atvedė prekyba ir jos laivyno galia. 2. Priežastis ir 
padarinys. Nilo potvyniai man primena Egipto derlingą že- 
mę, kadaise didžiulę šios gerai valdytos valstybės reikš- 
mę, jos skurdą ir žlugimą valdant barbariškai. 3. Artimu- 
mas erdvėje ir laike. Varšuvos XVII a. pradžioje vaizdas man 
primena Zebrzydowskio maištą?, visas bevaldystės ir sil- 
pno valdymo nelaimes. Prie šių atmintį sužadinančių prie- 
žasčių dar galima pridėti kontrastą (contraste, oppositio): mąs- 
tant apie karščių padarinius, prisimenami atšiaurios žie- 
mos padariniai, mąstant apie pernelyg didelės sausros 

padarinius, prisimenama pernelyg didelė drėgmė, liūtys, 
upių potvyniai, kaimams ir miestams padaryta žala. Sy- 
manymas ir jo įgyvendinimo priemonės: Stanislovo Augusto 
projektuotas tautos švietimas ir mokslų pakėlimas tuojau 
pat primena Edukacinės komisijos įsteigimą, jos fondą, dar- 
bus ir pastangas, Krokuvos mokyklos pakilimą, įžymių ta- 
lentų atsiskleidimą šiam karaliui valdant. Apskritai tariant, 
visa, kas tik gali sujaudinti ir paveikti atmintį, atveria vie- 
tą sąvokoms susipinti ir asocijuotis. 

63. Šis idėjų susipynimas vieniems protams yra tuščias 
išsiblaškymas ir žaislas, o kitiems - naudingas intelektinių 
gebėjimų užsiėmimas. Intelekto viešpatavimas šiam idėjų 
susipynimui, jo pajungimas valiai ir talento patvarkymams 
primena senovės graikų rapsodus ir šiuolaikinius italų im- 
provizatorius. Apsišvietusius žmones tai daro dar ir sąmo- 
jingus, draugijoje įdomius ir pasirengusius daug papasa- 
koti kalbėtojus, pamokslininkus ir be pasirengimo kalban- 
čius poetus. Pope'as apie save sako, kad jam sąryšingai ir 
tiksliai kalbėti buvo lengviau surimuotai negu proza, tad 
atmintį įpratino teikti vienodos galūnės žodžius. Šiuo idė- 
jų susipynimu, o veikiau jo vartojimu ir pasirengimu pa- 
moti valiai žmonių intelektai ryškiausiai skiriasi. 

Talentu apdovanotas intelektas galvoje vingiuojančio- 
se žiniose gali pastebėti vis kitus reginius, iš jų suartėjimo, 
lyginimo ir sąsajos išgauti naujas pastabas bei teiginius ir 
šitaip net žinomus dalykus eksponuoti nauju pavidalu, kai 
įprastinis intelektas atmintyje susitelkusioms senienoms 
nieko naujo neprideda. Šią intelektinių gabumų skirtybę 
labiausiai rodo įvairios rūšies rašytojai: vieni jų tik kartoja 
tai, ką iki jų tiek kartų parašė kiti; kiti visiems žinomiems 
reiškiniams gali suteikti visai naują formą ir rūbus, žadi- 
nančius smalsumą ir skaitytoją vedančius į naujus reginius 
bei požiūrius, taigi į malonų ir pamokantį užsiėmimą. Iš to 

galima pažinti rašytojus, kurie reflektuoja ir mąsto, taip pat 
tuos, kurie tik prisimena. 

64. Kadangi atmintis kartais yra būtinas gebėjimas, o 
kartais laisvas, o idėjų susipynimas ir asociacijos yra at- 
minties darbas, tai davimas ženklo valiai ir kam nors do- 
minuojantis mūsų polinkis sužadina atmintį pateikti arba 
mūsų pamėgtas, arba gyvai mus persmelkiančias sąvokas 
ir įspūdžius. Iš to susidaro įpratimas ir polinkis dažnai ap- 
mąstyti bei asocijuoti tam tikros rūšies bei rinktines idėjas 
ir dažnai pasirodančiomis bei asocijuojančiomis sąvoko- 
mis daryti didelę įtaką žmogaus gebėjimams ir charakte- 
riui. Motinos sielvartas netekus mylimo vaikelio jai visur 
neduoda ramybės ir sekioja, visas jos intelektas užimtas iš 
jos atimtų būsimų vilčių bei paguodos padidinto vaizdo, 
ir prikimba melancholija, vis labiau įsivyraujanti ir išsilie- 
janti visuose sielos jaudinimuose. Nepakankamai ištirta 
mintis arba teoretiko prietaras užvaldo jo protą, pinasi ir 
asocijuojasi tą mintį plėtojančios sąvokos siekiant ja paaiš- 
kinti viską, tačiau nesiekiant apmąstyti jos pamato, - iš to 
gimsta kurčias užsispyrimas neatsižvelgti į jokias pasta- 
bas, prastas naudojimasis intelektiniais gebėjimais ir mąs- 
tymo užkratas. Tačiau laikas silpnina ir gydo sielvartą, 
anksčiau ar vėliau žmogus išvengia kentėjimo, gydo su- 
klydimo ir užsispyrimo senienas, nes gilesnis dėmesys reiš- 
kiniui anksčiau ar vėliau viršija išankstinę nuostatą. Bet kai 
žalingas afektas, pavyzdžiui, ambicija, valdžios ar turtų g0- 
dumas, kerštas arba neapykanta apima intelektą ir jį var- 
gina sau palankių idėjų atėjimu į galvą ir palankiomis min- 
ties bei įspūdžių asociacijomis, tai sukelia ir tam lenkia vi- 
sas predispozicijas, valios jaudinimuose įdiegia ir įtvirtina 
žalingą geismą, o intelekte — būdus ir išradimus jam nu- 
malšinti. Tuo dažnai tik pasitvirtina Rousseau paradoksas: 
ką žmogus sugalvoja, tas būna ydingas gyvulys (/homme 

gui mėdite, est un animal depravė)*. Todėl didelė paslau- 
ga yra lavinimas, kai žmogus nuo jaunystės įpranta sąvo- 
kų susipynimą ir asociacijas patraukti ir pasukti kasdie- 
niams darbams, visuomeninėms paslaugoms arba moks- 
lui, atstumdamas nuo savęs tas, kurias maitina pyktis ir 
žalingos aistros. Čia didelę paslaugą visuomenei teikia 
mokslas, kai visuomet veikliam intelektui parūpina nekal- 
tą ir net išganingą bei naudingą užsiėmimą. Mokslo stoka 
atmintį padaro skurdžią, skurdi daiktų ir idėjų atmintis tur- 
tėja aistros pakuždėjimais ir projektais, juos pakiša ir aso- 
cijuoja visuomet siekiančiame veikti prote. Todėl dykinėji- 
mas ir gyvenimas be tikslo yra žmogaus bei visuomenės 
žalingiausia yda ir vos ne blogio lizdas. 

65. Visos šios koncepcijos turinį sudaro: 

Pirma. Idėjų susipynimas ir asociacijos rodo Žmogaus 
intelekto siekį nuolat veikti, to akstinas yra įvairios prie- 
žastys ir tam tikra sąvokų giminystė. 

Antra. Įprastiniams intelektams šis reiškinys yra papras- 
tos atminties darbas, o talentingiems intelektams jis yra ar- 
ba dar nežinomų tiesų ir idėjų, arba to, kas žinoma, naujų 
reginių šaltinis ir medžiaga. 

Trečia. Tam tikrų sąvokų pamėgimas gali kilti iš žmo- 
gaus charakterio, taip pat jis daro didelę įtaką įsitvirtinant 
ir paplintant geriems arba blogiems jo polinkiams. Todėl 
geras lavinimas turi siekti nukreipti žmogų į naudingus 
darbus, jo atmintį aprūpinti sveikomis sąvokomis ir įpra- 
tinti intelektą tokiems apmąstymams ir asociacijoms, ku- 
rios nežalingos nei jam, nei kitiems. 


*Discours sur Vorigine et les fondements de Vinėgalitė parmi les hom- 
mes, premiėčre partie. 


ANTRA DALIS 


APIE AUKŠTUOSIUS IR 
SUDĖTINGUS INTELEKTO 
GEBĖJIMUS 


I skyrius 
PROTAS (RATIO) 


66. Jutimu įgytos, dėmesiu ir abstrakcija sukurtos bei 
nustatytos, atmintyje išsaugotos, intelekte besiplėtojančios 
sąvokos yra išbarstytos medžiagos, kurias reikia lyginti, 
vienas prijungti prie kitų, pridėti arba atimti, suartinti ar- 
ba nutolinti, apskritai tariant, taikyti ir susieti, kad iš jų su- 
sidarytų teiginių, tvirtinimų ir išvadų intelektinė struktū- 
ra, O iš pastarųjų — mokslo ir žmogiškojo žinojimo struktū- 
ra. Visa tai atliekanti intelektinė galia vadinama protu (ratio), 
kuriam tarnauja visi iki šiol išvardyti gebėjimai ir kurie gal- 
būt yra tik jo elementai arba atšakos. Tad proto galioje 
įvyksta refleksija, kitaip sakant, susidarančių sąvokų ap- 
mąstymas ir supratingumas (sagacitas), kitaip sakant, tų 5ą- 
vokų darnos arba nedarnos įžvelgimas, o paskui prijungi- 
mas to, kas kitai tinka, arba perskyrimas to, kas su kita ne- 
siderina. Parodėme ($ 23), kad daiktų, jų požymių ir 
artimumo pavadinimai yra lyginimo faktai, arba santykiai, 
kad, be to, žmonių kalboje yra žodžiai (verba), išreiškian- 
tys daiktų egzistavimą arba būklę ir intelekto būklę jų at- 
žvilgiu, t. y. kaip tie daiktai arba sąvokos išsidėstę vieni 
kitų atžvilgiu ir mūsų atžvilgiu, ką intelektas juose mato, 
ką jiems pripažįsta ir neigia, ką tvirtina ir kuo abejoja ir t. t., 

apskritai tariant, ką sprendžia. Todėl žodžiai (verba) yra 
proto galia jungiančiųjų arba išskiriančiųjų santykių maz- 
gai, išreiškiantys arba sąvokų ir tomis sąvokomis pateiktų 
daiktų egzistavimą, arba sprendinį, kitaip sakant, proto 
veikseną, apskritai tariant, sąvokomis operuojančio inte- 
lekto būklę. Šiuo būdu sujungti arba perskirti santykiai su- 
daro sprendinį, teiginį, tvirtinimą (judicium, propositio), pa- 
vyzdžiui, „Mokslas yra žmogaus pranašumas“, „Mokslas 
nėra prigimties dovana“. Jei klausiu kodėl, atsakymas į tai 
vadinamas įrodymų; jei klausiama, kas iš to išplaukia, atsa- 
kymas į tai vadinamas išvada. 

Panagrinėkime, kas yra įrodymas ir kas yra išvada. „Moks- 
las yra žmogaus pranašumas, nes jį tobulina“, „Mokslas nėra 
prigimties dovana, nes jį reikia įgyti ilgu darbu“. Pirmame 
pavyzdyje aptikau kitą teiginį „Mokslas žmogų tobulina“, ja- 
me glūdi pirmasis „Mokslas yra žmogaus pranašumas“ ir tai 
galiu taip išreikšti: mokslas žmogų tobulina, taigi jis yra jo 
pranašumas. Antrame pavyzdyje aptikau teiginį „Mokslą rei- 
kia įgyti ilgu darbu“, kuris glūdi pirmame teiginyje „Moks- 
las nėra prigimties dovana“, ir tai galiu taip išreikšti: mokslas 
nėra prigimties dovana, taigi jį reikia įgyti ilgu darbu. Abie- 
juose pavyzdžiuose susiejau du teiginius, kurių vienas glūdi 
kitame, - toks intelekto veiksmas vadinamas samprotavimu 
(ratiocinatio), išvados darymu (illatio, canclusio), įrodymu (pro- 
batio); tad santykį susieti su santykiu - tai spręsti, o teiginį 
susieti su teiginiu — tai įrodyti arba daryti išvadą. Tiek įrody- 
mas, tiek išvados darymas yra vienas tas pats veiksmas, nes 
tai paieška teiginio, kuris susijęs su duotuoju teiginiu, taigi 
vienas glūdi kitame. Jei ieškomas teiginys yra plastesnės ap- 
imties, tai duotasis teiginys yra jo išvada; jei ieškomas teigi- 
nys siauresnis arba detalesnis, tai jis kaip išvada išplaukia iš 
duotojo teiginio. Pirmasis įrodymo būdas vadinamas aprio- 
riniu, antrasis — aposterioriniu įrodymu. 

67. Iš įvado (IV skirsnis) žinome, kad materialaus pasau- 
lio įvykiuose yra pagrindiniai ir atsitiktiniai reiškiniai, pir- 
mieji vadinami antrųjų priežastimis; pavyzdžiui, sunkūs kū- 
nai krinta žemyn - tai pagrindinis reiškinys, aukščiau tekan- 
čių upių šaltiniai ir jų žiotys yra vienodame lygyje — tai 
atsitiktinis reiškinys; intelektiniuose procesuose vėlgi yra ben- 
drieji ir atsitiktiniai teiginiai, pastarieji išplaukia iš pirmųjų. 
Dvi tiesės ploto neužskliaudžia — tai bendrasis teiginys, iš jo 
išvedama, kad statusis trikampis yra paprasčiausia figūra. 
>amprotavimą sudaro sąsaja arba vienų teiginių išvedimas iš 
kitų, ir jei iš priežasties išvedame padarinius arba iš bendrojo 
teiginio išvedame atskirus teiginius, tai veikiame 2 priori, tai 
taip pat vadinama sintetinių metodu. Jei iš padarinių išveda- 
me priežastį arba iš atskirų teiginių išvedame bendrąjį teigi- 
nį, tai samprotaujame a posteriori, tai vadinama analitinių me- 
todu. Tačiau yra autorių, kurie pastarąjį metodą dėl to vadina 
sintetiniu, o pirmąjį — analitiniu, kad iš elementų arba iš dalių 
sudaroma visuma, pavyzdžiui, iš rūgšties ir šarmo sudaro- 
ma druska, o visuma skaidoma į dalis arba sudėtinis objektas 
skaidomas į elementus, pavyzdžiui, druska išskaidoma į rūgš- 
tį ir šarmą — ten sintezė, o čia analizė. Moksluose šie du termi- 
nai - sintetinis, analitinis - labai reikšmingi, apie juos daug 
rašyta ir diskutuota, tiksliai neapibrėžus jų reikšmės, net šian- 
dien prancūzų mokykla pasisako už analizę, o vokiečių - už 
sintezę. Esame įrodę, ką šie terminai iš tikrųjų reiškia mate- 
matikoje*, o žemiau parodysime, kad kituose moksluose jie 
šiandien pasidarė nereikalingi. 

68. Esama teiginių ir tvirtinimų, išreiškiančių pojūčiais 
patiriamą ir visiems pastebimą reiškinį, kai visa intelekti- 
nė veikla yra paskelbimas egzistuojant tai, kas matoma, tai 


*Apie matematinį mąstymą. 

tarsi to, ką praneša pojūčiai, istorinis pasakojimas, pavyz- 
džiui, Petras rašo, lyja lietus, saulė kyla arba leidžiasi ir t. t. 
Tokius teiginius vadinu sudėtine sąvoka, apimančia indi- 
vidualų reiškinį ir jo egzistavimą. Iš įvado (IX skirsnis) ži- 
nome, kad jusliniai įspūdžiai praneša, jog mes egzistuoja- 
me ir egzistuoja išoriniai daiktai, tad tokie teiginiai tėra to, 
kas glūdi pirmoje sąvokoje, arba to, kas juntama, išsaky- 
mas. Čia sutinku su Condillaco teorija, kad tokie teiginiai 
ir sprendiniai juntami, nes jutimu aš suprantu juslinių įspū- 
džių sužadinto intelekto pirmąjį aktą. Kad niekuo nepa- 
remtas akmuo krinta — tai juntama, nes tai yra vien tik su- 
vokimo aktas, o kad krintantis akmuo linksta į Žemės cen- 
trą — to nejuntama, nes tai proto aktas, kuriuo susiejama 
daug teiginių ir iš jų išvedamas tas reiškinys, kad akmuo, 
svorio jėgos priverstas, nesant kliūties tos jėgos kryptimi 
juda trumpiausiu keliu, taigi statmenai į Žemės paviršių; 
kad Žemės forma yra artima apskritimui; kad į apskritimo 
paviršių nuleistas statmuo kerta jo centrą — vadinasi, ak- 
muo krinta linija, einančia per Žemės centrą. 

69. Proto veiksenos sandai yra būtini santykiai ir ben- 
drieji teiginiai, taip pat jų ir atskirų reiškinių kombinacija. 
Juslinius įspūdžius įgyjame iš individų, iš pavienių faktų, 
juos abstrakti sąvoka apibendrina ir įvardija, tad protas, 
juos lygindamas ir siedamas, darbuojasi sudarydamas abst- 
rakcijos padarus. Sakėme ($ 26), kad apibendrindama są- 
vokas ir pavadinimais bei žodžiais joms suteikdama eg- 
zistavimą, abstrakcija sukuria kalba išreikštą santykių in- 
telektinį pasaulį. Šiame pasaulyje viešpatauja ir veikia proto 
galia, čia ji visiškai užimta šių santykių lyginimu ir sąsaja, 
taip pat iš šių santykių kylančių teiginių lyginimu ir sąsa- 
ja; šiam intelektiniam pasauliui protas priskiria visus at- 
skirus faktus bei supratimo padarus ir apie juos sprendžia, 
įrodo, daro išvadas. Kadangi intelektinio pasaulio bendro- 

sios sąvokos telpa ženkluose ir pavadinimuose, tai be žen- 
klų ir kalbos proto galia negali nei pasireikšti, nei atlikti 
savo veiksmų. Todėl kalba, arba bendrųjų sąvokų ženklų 
sistema, yra esminis proto veiksenos įrankis. Bet, kaip ma- 
no Condillacas, vien tik kalba visas samprotavimas nesi- 
baigia, nes čia dar reikalinga galia, kuri sužino santykių ir 
teiginių atitikimą arba neatitikimą; kuri įžvelgia, kaip žo- 
džių vienoje reikšmėje slypi ir laikosi kitų žodžių reikšmė; 
kokie yra įspėjimai, ribos ir sąlygos juos jungiant ir susie- 
jant; kas sudaro intelekto išradingumo galią, ko geriausiai 
sudaryta kalba negeba nei apimti, nei pateikti - bent jau 
tokia kalba negalėtų būti žmogaus kūryba, nes norint to- 
kią kalbą sudaryti, reikėtų viską mokėti, viską numatyti. 

70. Jau matome, kad be abstrakcijos nebūtų kalbos, o be 
kalbos nebūtų proto veiksenos, taigi, pirma, abstrakcija ir 
protas yra iškiliausi žmogaus gebėjimai, jį skiriantys nuo 
gyvulių, o savo veiklumo, arba išradingumo galios, skir- 
tingu laipsniu vienus žmones skiriantys nuo kitų. Antra. 
Šis išradingumo galios aukščiausias laipsnis, arba mintyse 
paslėptų ar tolimų sąsajų gilesnė įžvalga, yra prigimties 
dovana, arba talentas, rodantis didelį giliai mąstančių ir 
paviršutiniškai mąstančių, išmokytų ir mokslą tobulinan- 
čių žmonių skirtingumą. Trečia. Jei abstrakcija peržengia 
žmogiškojo supratimo ribą, kalbą paversdama nesupran- 
tama, arba protui neprieinama, tai iš jo atima metodą ir 
veiklos įrankį, taigi protą paverčia neveiklia ir negyva ga- 
lia. Todėl nesuprantamoje ir neaiškioje kalboje proto nėra, 
o yra fantazavimas, minčių maišatis ir keistenybės. 

71. Dabar susidarykime skaidrų ir tikrą mąstymo vaiz- 
dą. Kas sudaro visą žmogiškojo pažinimo pasaulį? Jį sudaro 
jusliniai ir intelektiniai reiškiniai, taip pat jų santykiai, t. y. 
daiktai ir mintys. Pavienius pasaulio daiktus abstrakcija per- 
kuria į bendrąsias sąvokas, taigi į žodžiais žymimas idėjas; 

vadinasi, tuo pojūčiais patiriamas pasaulis taip pat pakei- 
čiamas mintimis, o mintys - žodžiais, ir kuo iš pradžių inte- 
lektui buvo pojūčiai materialaus pasaulio atžvilgiu, tuo da- 
bar protui yra žodžiai. Tad viskas redukuojama į kalbą ir 
proto galią kalbą vartojant. Žodžių reikšmė ir pagrindas glū- 
di materialaus pasaulio daiktuose, todėl norėdami šią reikš- 
mę pagilinti, išplėsti ir tobulinti, taigi skleisti naujų sąsajų ir 
santykių sritį, kreipiamės į pasaulio reiškinius, kitaip sakant, 
į patyrimą ir stebėjimą, kad, vis giliau matydami daiktus, 
galėtume vis daugiau matyti ir suprasti žodžiais. Todėl Con- 
dillacas ir prancūzų mokykla klysta viską pagrįsdama kal- 
ba. Kalbą galima mokėti ir nemokėti taisyklingai rašyti; be- 
veik visi matematikai žino Eulerio ir Lagrange'o kalbą ir vis 
dėlto nėra euleriai ir lagrange'ai. Taip pat klysta vokiečių 
mokykla, manydama, kad viskas prasideda stebėjimu ir pa- 
tyrimu, bet baigiasi vien tik proto veiksena be stebėjimo ir 
patyrimo paramos, net nuo jų nepriklausomai, — tai vaide- 
nimosi laikymas pažinimo pagrindu, o kalbos - fantazavi- 
mo įrankiu. Mąstyme viskas vyksta kalbos ir vartojant kal- 
bą tolydžiai veikiančios proto galios pagrindu. Kad ši proto 
galia vis daugiau matytų ir suprastų kalbant, ji stebi, pasie- 
kia ir ištiria daiktus bei reiškinius, kurie yra kalbos šaltinis 
ir pagrindas; tad stebėjimas ir patyrimas kaip buvo, taip ir 
turi būti nepakeičiama proto veiksmų parama. Man atrodo, 
kad šios išvados nė vienas filosofas iki šiol nepadarė*. 


*Vokiečių mokslo žurnale skaičiau vieno jų filosofo liūdesį, kad svetim- 
šaliai menkina jų mokslą, bet, jis sako, „menkinti nereiškia įtikinti, kad be- 
veik neįmanoma suprasti ir paaiškinti, kaip intelektas gali prieiti bendrąsias 
sąvokas ir idėjas“. Į tai lengva atsakyti, kad be kalbos ir ženklų sistemos to 
prieiti neįmanoma. Ir Kantas būtinai turėjo blogai regėti bei suprasti mąsty- 
mą, kai savo kriticizme nieko nuodugnaus nepasakė apie kalbą ir net abst- 
rakcijos bei kalbos trūkumus padarė savo mokslo pamatu. 

APIE TIESĄ (VERITAS) IR ĮVAIRIĄ INTELEKTO 
BŪKLĘ TIESOS ATŽVILGIU 


72. Kai sprendinyje ir teiginyje susieti arba perskirti var- 
dai atitinka sąvokas, o sąvokos atitinka daiktus ir reiškinius, 
tai iš to atsiranda tiesa (veritas) kaip proto padaras ir tikslas, 
kurio protas savo veiksena siekia. Taip pat jei teiginyje su- 
siejami vardai, kurie neatitinka nei sąvokų, nei daiktų, arba 
perskiriami tokie, kuriuos reikėtų susieti, tai atsiranda tiesai 
priešingas klaidingumas (falsitas), o tiesos atskyrimas nuo klai- 
dingumo taip pat yra svarbi proto veikla. Kadangi tiesa grin- 
džiama gerai įžvelgtu santykių arba teiginių sąryšiu, o san- 
tykiai kaip abstrakcijos padarai vieni yra būtini, kiti atsitik- 
tiniai ir priklauso nuo sąlygų ($ 34), tai vieni sąryšiai gali 
būti paprasti, aiškūs ir patikimi, o kiti painūs, neaiškūs ir 
abejotini. Iš to kyla dvejopa proto būklė siekiant tiesos: tik- 
rumo būklė, grindžiama skaidriu ir akivaizdžiu būtinų sąry- 
šių vaizdu, iš kurio kyla mokslas, ir netikrumo būklė, kai są- 
lygomis apibrėžtas protas svyruoja tarp atvejų ir apsistoja 
ties tuo, kuris jam atrodo labiau tikėtinas, iš to kyla n7uomo- 
nė, arba manymas. Kadangi yra netikrumo laipsniai pagal 
priartėjimą prie tiesos arba nuo jos nutolimą, tai iš to kylan- 
čią teiginių teisingumo reikšmę vadiname didesniu arba ma- 
žesniu panašumu į tiesą, arba vienu žodžiu sakant, tikėtinu- 
mu (probabilitas). Apžvelgsime šias žmogaus proto būsenas 
bent svarbiausiose žinojimo ir mokslo srityse. 


MATEMATIKOS MOKSLAI 


73. Amžinas ir nepajudinamas matematikos tiesų tik- 
rumas nepagrindžiamas tomis maksimomis, pavadintomis 

aksiomomis, kurias Euklidas aksiomų pavadinimu iškėlė į 
savo knygų priekį, pavyzdžiui, visuma didesnė už savo 
dalį ir t. t., nes, kaip sako d'Alembert'as, tas stambias ir 
prasčiokiškas tiesas galima visur ir vos ne viskam prika- 
binti, o juk matematinis tikrumas visur neatsiranda. Mate- 
matikos pagrindai yra joje pačioje, tai dydžio linijos, figū- 
ros ir t. t. apibrėžimai, arba definicijos, vieni išgauti iš pa- 
saulio reiškinių ir stebėjimo, kiti išgauti iš principo - kampų 
matavimas apskritimo lankais yra principas; tiesės pridėji- 
mas prie tiesės ir lanko prie lanko, iš to išvesta figūrų lygy- 
bė ir visų matavimų pagrindas - tai pradmuo, parodomas 
jusliniais fenomenais ir gali būti laikomas apibrėžimu. Kai 
geometrijoje vienus dydžius deriname su kitais, pavyz- 
džiui, skirtingos padėties linijas, kampus, įvairias figūras 
ir t. t. ir kai nuo vienų dydžių pereiname prie kitų — tai 
principai, kuriems niekaip neįmanoma prieštarauti ir abe- 
joti, iš jų išgauname įvairias išvadas ir tiesas. Šie tiek geo- 
metrijos, tiek aritmetikos pirmieji pradai ir pagrindai tokie 
paprasti ir tokie akivaizdūs, kad, norint sužinoti jų tikru- 
mą ir beveik į akis krentantį jų aiškumą, pakanka žinoti 
terminų reikšmę. Čia nei sąvokose, nei kalboje nėra jokio 
sudėtingumo, jokios abejonės. Todėl loginiu procesu iš to 
išgauti įrodymai ir išvados vadinami demonstracija, t. y. tie- 
sos akivaizdžiu parodymu. Čia apibrėžimuose žodžių ar- 
ba santykių sąryšis yra pastovus, lygiai teiginių ir išvadų 
sąryšis yra būtinas, nes vieni būtinai glūdi kituose. 

74. Nors geometrijos sąvokos yra abstrakčios ir visiškai 
intelektinės, tačiau jos pasirodo jusliškai suvokiamu vaiz- 
du - figūrų brėžiniu arba simboline skaičiavimo išraiška, 
ir tai pašalina neaiškumą, susijusį su bendrosiomis sąvo- 
komis, tad palengvina pastebėti ir suprasti jų sąryšį, be to, 
sąvokas laiko joms būdingos reikšmės ribose, kurias abst- 
rakčiomis mintimis taip lengva peržengti ir, vadinasi, su- 

klysti. Ši pagalba ir proto galios apgaubimas jusline para- 
ma yra nepaprastai svarbus, kitokioje pažinimo rūšyje ar- 
ba nežinomas, arba ne toks ypatingas. Stengiausi tai išsa- 
miai išaiškinti savo traktate Apie matematinį mąstymą, į kurį 
skaitytoją nukreipiu. Pasaulyje vos ne viską galima skai- 
čiuoti ir matuoti, dėl to lengvai galima suprasti platų ma- 
tematikos taikymą kituose moksluose, o kartu keblumus 
ir kliūtis, kurios turi atsirasti norint tokias grynai intelekti- 
nes sąvokas taikyti materialiems reiškiniams, apsuptiems 
gausių smulkmenų ir su jais susijusių. 

75. Metafizikai ir geometrai visuotinai mano, kad ma- 
tematikos tiesų akivaizdumas remiasi tapatybe (identitas). 
Dugaldas Stewartas tam prieštarauja, bet pats negali išsi- 
veržti iš keblumų ir priekaištų. Jį užgauna Diderot para- 
doksas, sakantis, kad krūvose knygų, aiškinančių apskriti- 
mo savybes, glūdi ne daugiau, o tik įvairiu būdu kartoja- 
ma, kad apskritimas yra kreivė, kurioje visos tiesės, išvestos 
iš centro į lanką, yra lygios, tad matematikoje nieko nesi- 
mokome, nieko neišmokstame, išskyrus pradinius apibrė- 
žimus ir aksiomas, nuo kurių pradedame. Jį užgauna dau- 
gelio matematikų tvirtinimas, kad visų matematikos moks- 
lų žinojimą sudaro tai, jog 2 = a. Pagaliau jį užgauna 
Condillaco pažiūra, sakanti, kad patys tikriausi mūsų pa- 
žinimai baigiasi tuo, kad tas pats yra tas pats, kad jutimas 
yra jutimas, kad nežinomasis yra žinomas. Panašių para- 
doksų Condillaco raštuose gausu, jie paimti iš algebros, ku- 
rią jis negerai suprato. Stewartas teisingai teigia, kad arba 
netiesa tai, jog matematikos mokslų tikrumas pagrindžia- 
mas tapatybe, arba tapatybe turi būti suprantama ne tai, 
kas paprastai suprantama. Šiaip jau bloga sąvoka ir per 
didelis tapatybės sureikšminimas yra tų neprotingų teigi- 
nių ir išvadų šaltinis. Geriausiai tai mums paaiškina algebra 
(atrodo, kad ji tam buvo pirmas akstinas), gerbiama visose 

mokslinio. skaičiavimo atšakose. Visi matematikoje galimi 
klausimai išreiškiama lygtimi (aeguatio), kurioje nežinomieji 
sumišę su Žinomaisiais tarp jų įžvelgtu sąryšiu. Visų al- 
gebrinio skaičiavimo atšakų tikslas - lygties išsprendimas, 
kitaip sakant, nežinomo dydžio atskyrimas nuo žinomų ir 
pirmojo išreiškimas pastaraisiais. Visus traktatus apie funk- 
cijas, eilutes ir t. t. kartais atskirai aptarsime, kad mokėtu- 
me jomis pasinaudoti, kai jos lygtyje pasitaikys. Lygties iš- 
sprendimas atskleidžia nežinomojo reikšmę, t. y. tai, kas 
buvo nežinoma, liovėsi juo buvęs ir yra lygus tam tikrai 
žinomų dydžių kombinacijai, į kurią mus atvedė proto ga- 
lia, pasitelkusi skaičiavimo meną, arba, kaip aiškinama al- 
gebroje, kad nežinomasis yra duotųjų žinomų dydžių funk- 
cija. Jau arti keturiasdešimt metų, kai savo algebros veika- 
lo pirmame puslapyje išdėsčiau mąstymo meną, o 27-ame 
puslapyje paaiškinau termino tapatybė reikšmę, to nepada- 
rė nė vienas algebros veikalų autorius. Condillaco išvada, 
kad nežinomasis yra žinomas, be priešingų žodžių jungi- 
mo keistenybės, dar yra sofizmas, nes jame žodis žinomas 
turi dvi skirtingas reikšmes — duotasis žinomas ir žinomas 
skaičiavimo faktų; pastarasis žinomas nėra tas pats, kas pir- 
masis, bet rezultatinis žinomas dydis yra duotųjų žinomųjų 
kombinacija arba funkcija. Kai klausimas yra aritmetikos sri- 
ties ir išreikštas skaičiais, tai ar tiesa tai, kad rezultate gautas 
skaičius visada yra tas pats klausime duotas skaičius? Iš Con- 
dillaco tvirtinimo būtinai išplaukia išvada, kad visos algeb- 
ros lygtys yra identiškos, o tai klaidinga - pasitelkę algebrą, 
negalėtume nieko nuveikti, jei tos identiškos lygtys mus nie- 
ko nepamoko. Tad kiekviename lygties išsprendime yra 
reikšmės tapatybė, o ne kombinacijos ir išraiškos tapatybė. 
Todėl Stewarto nurodytų matematikų teiginys, kad visos ma- 
tematinės tiesos glūdi formulėje 2 = a, yra klaidingas, nes čia 
yra reikšmės tapatybė ir išraiškos tapatybė. 

76. Euklido geometrijoje įvairiu atžvilgiu tiriamos tie- 
sių, plokštumų, paviršių ir geometrinių kūnų savybės ir 
santykiai — jų padėties, sankirtos, lietimosi, srities ir ma- 
tavimo požiūriu. Tai tiesų, kurių vienos išsiskleidžia iš 
kitų, grandis, ir kiekvienas sekmuo pasižymi tuo pačiu 
aiškumu ir tikrumu, kuriuo pasižymi pirmesnis pagrin- 
das — sekmuo yra tas pats, kas pagrindas, paimtas tam 
tikru kitu atžvilgiu ir taikymu. Taigi čia turime akivaiz- 
dumo, pagrindo tapatybę, o ne atžvilgio ir rezultato ta- 
patybę, tai tas pat, jei sakyčiau, kad kiekvienas teiginys 
yra tam tikra pirmesnių teiginių kombinacija. Todėl viso- 
je matematikoje turime pamatinių tiesų, veikimo būdo, 
skaičiavimo taisyklių tapatybę, apskritai tariant, tikrumo 
tapatybę, o ne kombinacijų ir rezultatų. Diderot blogai pa- 
sakė, kad krūvos tiesų apie apskritimą tėra apskritimo api- 
brėžimo pakartojimas, nes čia aptinkamos apskritimo 
kombinacijos su tiesių, kampų, įbrėžtų ir apibrėžtų figū- 
rų ir t. t. savybėmis, kurių rezultatai nėra apskritimo api- 
brėžimas. Žinoma, čia yra apskritimui, kaip antros eilės 
kreivei, skirtų tiesų, bendrų kitoms šios eilės linijoms, o 
šiose eilėse iš centro į lanką išvestos tiesės nėra lygios, 
taigi tai tiesos, kurių negalima išgauti iš paties apskriti- 
mo apibrėžimo. Samprotavimas, kuriuo Diderot išvedė 
savo paradoksą, yra sofistinis, t. y. klaidingas. Mat jis sa- 
ko, kad, paėmus kokius nors geometrijos teiginius, juos 
išskaidžius ir atsitraukus atgal, galiausiai prieinamas api- 
brėžimas. Net jei visada tai galėtų pavykti, vis dėlto iš 
vienos tiesos prieinama kita tiesa ne kitaip, o tik laikantis 
duotosios sąlygos, — tas tiesą ir sąvoką tučtuojau padaro 
kitokias, panaikindamas tapatybę, nes sąvoka su sąlyga 
nėra tas pats, kas sąvoka be sąlygos arba sąvoka su kito- 
kia sąlyga. Kai nuo apskritimo stygos pereinu prie jo lies- 
tinės, nustatau sąlygą, kad du susikirtimo taškai sutaptų, 

o tai liestinės sąvoką daro visai skirtingą nuo stygos są- 
vokos. Todėl yra klaidinga, kad, skaidydamas tiesą į tas 
tiesas, iš kurių ji išvesta, teiginiai, kuriais tai pasiekiu, yra 
identiški, identiškumu suprantant tą pačią reikšmę, tas 
pačias išraiškas ir tas pačias sąlygas. Tokiu identiškumu 
matematikos tiesų tikrumas nesiremia, nes tokia tapaty- 
bė geometriniam tikrumui nereikalinga. Juk geometrinis 
tikrumas ir akivaizdumas reikalauja tik to, kad teiginio ir 
kito teiginio sąryšis būtų būtinas ir aiškus, t. y. kad viena 
tiesa arba būtinai sudarytų kitą tiesą, arba joje glūdėtų. Iš 
to išplaukia, kad viena tiesa yra tas pats, kas kita tiesa, 
paimta ir traktuojama tam tikru kitu atžvilgiu. Tad tapa- 
tybė yra įžvelgtas kokios nors idėjos ar teiginio, taip sa- 
kant, giminiškumas akivaizdžiai, arba neabejotinai, tie- 
sai. Jei Condillaco, Diderot ir Stewarto minėtų matemati- 
kų nuomonė būtų teisinga, ji būtų stipriausias skepticizmo 
argumentas ir atrama, nes visus proto išradimus sunaiki- 
na ir paverčia nuliu. 

77. Keista, kad gilesnis intelekto veiksenos ne tik ma- 
tematikoje, bet visame pažinime ir moksluose apmąsty- 
mas Condillacui ir Diderot neparodė tokio klaidingo jų 
mąstymo! Juk visoje žmogiškojo pažinimo srityje nežino- 
mi dalykai sumišę su žinomais, nes antraip negalėtume 
nei tirti, nei išrasti. Ką nors atrasti - tai tuose sumišusiuo- 
se reiškiniuose įžvelgti sąryšį, o iš šio sąryšio išgauti ne- 
žinomus ir juos išreikšti žinomais. Dėl to argi dera apie 
visų mokslų, kuriuose vieni reiškiniai išvedami iš kitų, 
atradimus daryti išvadą, kad visa tai yra tas pat todėl, 
kad vienas skirtingai matomas, skirtingai taikomas reiš- 
kinys veda į kitus reiškinius ir kad viena tiesa, praeida- 
ma įvairias kombinacijas, sukelia vis kitokias tiesas? Nuo 
mokslų pereikime prie gamtos ir meno reiškinių. Iš sėk- 
los išauga ūgis, medis, vaisius - argi galima sakyti, kad 

sėkla, medis ir jo vaisius yra tas pat? Iš lino, pereinančio 
per įvairias rankas ir pakitusio, pagaminamas brabantie- 
tiškas mezginys — argi galima sakyti, kad brabantietiškas 
mezginys yra tas pat, kas linas, kad plieninė blizgesiu 
spindinti ir skoningai pagaminta saga yra tas pat, kas ge- 
ležies rūda? Kaip gamtos ir meno kūriniuose vieni daik- 
tai kyla ir išsivynioja iš kitų, taip intelektiniame darbe vie- 
na tiesa, viena prielaida, vienas reiškinys yra kitų tiesų ir 
įvairių reiškinių pradžia ir gemalas, nes viskas yra tam 
tikrų dėsnių, tam tikrų sąryšių ir tam tikros tvarkos, kuri 
valdo pasaulio ir intelekto reiškinius, atvejis ir grandis. 
Žmogaus protas visur ir visada laikosi vieno kelio lygin- 
damas ir taikydamas, bet tam turi nelygias priemones ir 
paramą, tad nelygi jo tyrimų sėkmė. Matematikos moks- 
luose jam pavyksta sėkmingiausiai, nes objektas papras- 
tas, pagrindai akivaizdūs, sąryšis būtinas, taisyklių ir re- 
zultatų ženklai bei kalba patikima ir neklaidinga, kartą 
sudaryta bei nustatyta kombinacija daugiau dėmesio ne- 
vargina ir nepainioja, — to neturime nė vienoje kitoje pa- 
žinimo rūšyje. Vis dėlto esant tokiai galingai paramai, ir 
šiuose moksluose pasitaiko tokių painumų ir kliūčių, kad 
joms įveikti viso to nepakanka. Juose dar matome daug 
kalbos netobulumų ir tą reikalingą įspėjimą, kad kalbos 
defektai bei ribotas tiriamosios galios veiklumas ($ 69) la- 
biausiai stabdo proto pažangą ir mūsų žinojimo augimą. 

Iš gerai suprantamo tapatybės apibrėžimo išplaukia, 
kad, kadangi proto veikseną sudaro sąryšio paieška ir su- 
vokimas, tai jau sąvokų sąryšis sudaryti teiginį, teiginio 
sąsaja su teiginiu sudaryti įrodymą arba gauti išvadą ($ 66) 
yra ši veiksena, o teiginių sąryšis grindžiamas tapatybe (76). 
Vadinasi, ne tik matematikoje, bet visuose pažinimuose proto 
galia siekia pasekti ir įžvelgti tapatybę, kuri gali būti arba 
tikra, patikima ir akivaizdi kaip grynojoje matematikoje, 

arba fenomenalinė - daugiau ar mažiau tikėtina, abejotina 
ar tariama, ir tai sudaro visą žmogiškojo pažinimo ir žino- 
jimo įvairovę. Šis teiginys filosofijoje yra visai naujas, atro- 
do, kad bus išskirtinis, bet atitinkantis tai, kas pasakyta įva- 
de (IV skirsnis). 


GAMTOS MOKSLAI 


/8. Kaip matematikos moksluose tikrumo šaltinis ir pa- 
matas yra apibrėžimai ir principai, o proto pagalbinis in- 
strumentas yra brėžinys ir skaičiavimo kalba, taip gamtos 
moksle visko šaltinis ir pagrindas yra jutimiškai suvokia- 
mentas, padedant visam tam, ką pojūčių ir proto galios re- 
mia bei stiprina. Juk Baconas gerai pasakė, kad žmogus 
kaip gamtos aiškintojas apie ją gali žinoti ir suprasti tik 
tiek, kiek joje geba įžvelgti stebėdamas, eksperimentuoda- 
mas ir apmąstydamas. 

Pirmiausia čia reikia skirti stebėjimą ir eksperimentą. 
Stebėjimas yra to, kas vyksta gamtoje, paimtoje savaime, su- 
vokimas; o eksperimentas yra gamtos tyrimas tokiame bū- 
vyje ir padėtyje, kokią mes patys suteikiame, pavyzdžiui, 
kūnus pateikdami ugnies, oro, rūgščių ir įvairių kitų jėgų 
poveikiui, vienus kūnus jungdami su kitais, vienus nuo kitų 
atskirdami arba juos išskaidydami į elementus, sukeldami 
įvairius kūnų pakitimus, pasitelkę tam pagamintas maši- 
nas ir įrankius. Kadangi stebėjimas ir eksperimentas siekia 
individus ir pavienius kūnus, o visuotinis proto užsiėmi- 
mas yra bendrosios ir visuotinės sąvokos, tai protas reflek- 
sija prieina, pirma, ar pavieniai reiškiniai sudaro rūšis, gi- 
mines ir klases, t. y. prieina tų reiškinių apimtį, jų ribas ir 

reikšmę. Antra, prieina jų sudėtį ir skaidymą - ar įmanoma 
juos skaidyti į kitus, paprastesnius arba ar iš kitų paprastų 
neatsiranda artimi ar jungtiniai. Trečia, ar tie reiškiniai pa- 
stovūs ar kinta, o pakitimuose įžvelgia reikšmių propor- 
cingumą, laiko, vietos ir supančių kūnų įtaką tiems pakiti- 
mams. Visa tai proto tiriančiajai galiai atveria kelią reiški- 
nių sąryšio paieškai. Kaip matematikoje protas mato vieną 
tiesą paslėptą kitoje tiesoje, taip gamtos moksle protas sie- 
kia vieną reiškinį matyti esantį kitame reiškinyje ir iš to 
išgauti vienas su kitu susijusių ir mokslą sudarančių reiš- 
kinių grandį. Visuose šiuose tyrimuose gali prireikti meist- 
riškumo ir pramonės paramos, antai mašinų, padedančių 
pojūčių galiai, kūnus skaidančių, vieną su kitu jungiančių 
arba išskiriančių, matuojančių judėjimą, trukme ar reiški- 
nio energiją prietaisų. Čia reikia labai įžvalgiai pažinti ma- 
šiną, pojūčių iliuzijas, tai, kas yra prietaiso padarinys, skir- 
ti nuo to, kas yra kūnų, kurie stebimi ir su kuriais eksperi- 
mentuojama, tikras rezultatas. 

79. Tarp reiškinių gali pasitaikyti tokių, kurie į nieką 
neveda, tai tarsi tušti, protui nieko neteikiantys laukai, juos 
kaupdami apsunkintume atmintį, o ne protui padėtume. 
Taip pat yra iš pirmo žvilgsnio paprasti reiškiniai ir iš iš- 
orės nieko nereiškiantys, bet protas dėl jų rodo didžiausią 
veiklumą, kai juose įžvelgia daugelio sudėtingų ir svarbių 
reiškinių šaltinį ir pamatą. Kai tokie reiškiniai yra tikri, pa- 
stovūs ir visuotiniai, jie fizikoje yra tuo, kuo matematikoje 
yra apibrėžimai ir principai. Newtonas juos vadina fizinė- 
mis aksiomomis. Iš to intelektui atsiranda fizinis, t. y. fe- 
nomenalinis, tikrumas, nuo matematinio tikrumo besiski- 
riantis tuo, kad šis yra amžinas, o anas susijęs su kūnų ir 
pagrindinių reiškinių egzistavimu. Fizikams čia pavyzdi- 
nė knyga yra ir visada bus Newtono Optika, kurios pamatą 
aksiomų pavadinimu sudaro paprasčiausi šviesos atspindžio 

ir lūžio reiškiniai, antai, kad šviesa sklinda tiesiomis linijo- 
mis; kad krintančio ir atsispindėjusio spindulio kampai ly- 
gūs ir yra toje pačioje plokštumoje; kad šviesa, sklindanti 
pro skirtingo tankio kūnus, atsispindi ir lūžta skirtingai, o 
lūžio kampas ir kritimo kampas yra toje pačioje plokštu- 
moje; kad baltą šviesą sudaro įvairių spalvų šviesos, kurių 
kiekviena lūžta kitaip. Šiais paprastais patyrimu išgautais 
reiškiniais aiškinamos šviesos įvairios savybės, pakitimai ir 
reiškiniai, atsiskleidžiantys gausiuose eksperimentuose, jie 
sudaro viso naujo, plataus ir savo principais nepajudinamo 
mokslo struktūrą. To paties Bacono taisyklėmis nužymėto 
kelio laikosi Newtonas, bendrojoje fizikoje nagrinėdamas jė- 
gų veikimą, reiškinių priežastis bei padarinius ir mus mo- 
ko, kaip iš vienų reiškinių kyla kiti, kaip iš duotųjų padari- 
nių išvedamos jėgos, taip pat kaip iš pažintų jėgų išgauna- 
mi stebėjimu arba eksperimentu atskleisti reiškiniai. Šis 
naujas ir pavyzdinis Newtono mokslas sudaro tikrąją mate- 
rialaus pasaulio metafiziką - ne tą, kurią mokyklų filosofai 
pateikia savo tariamojoje metafizinėje kosmologijoje, besi- 
remiančią vargingais, prie visko galimais prisegti teiginiais, 
bet metafiziką, išvestą iš plataus būdingų reiškinių reginio 
ir grindžiamą proto vadovaujamo skaičiavimo pagrindais. 
80. Gamtos jėgos pasireiškia reiškiniais medžiagos ma- 
sėje; masę sudaro smulkios dalelės, masės jėgos kyla iš da- 
lelėms suteiktų jėgų, kurios vadinamos pradinėmis jėgo- 
mis (vires elementares). Neatsižvelgiant į šias pastarąsias, 
dažnai nebuvo galima paaiškinti daugelio subtilių reiški- 
nių ir net nuodugniai išdėstyti masėje sukeltus padarinius. 
Antai traukos reiškiniuose nebūtų galima paaiškinti tokių 
pakitimų, kurie, pavyzdžiui, įvyksta jūrai kylant ir slūgs- 
tant, dangaus kūnų formoje, kūnams sukimbant (cohaesio), 
giminiuojantis, kristalizuojantis ir t. t., neatsižvelgus į gra- 
vitacinę jėgą, traukiančią į save visas materijos daleles. 

Nagrinėdamas šviesos atspindžio ir lūžio reiškinius, o 
šviesos lūžyje dar įvairias atmainas, Newtonas numanė, kad 
kiekvienai dviejose pusėse viena priešais kitą esančiai švie- 
sos dalelei būdinga priešingos jėgos — traukos ir atostūmio, 
panašiai kaip magnete*, tuo šiandien aiškinamas poliariza- 
cijos reiškinys. Galbūt panašią savybę turi elektrinės mate- 
rijos dalelės ir ji yra tų reiškinių, kurie šiandien priskiriami 
sakų ir stiklo medžiagai, priežastis, tai priartintų elektrinės 
materijos panašumą į šviesos materiją. Daltono įvestos ir Ber- 
zelius'o išplėtotos materijos dalelių svorio, skaičiaus, formos 
proporcijos kada nors gali fizikus atvesti į daugelio paslap- 
tingų ir delikačių reiškinių, atsitinkančių su kūnų cheminė- 
mis ir mechaninėmis jėgomis, sampratą ir išaiškinimą. O kur 
šios jėgos liaujasi veikusios, galbūt prasideda organinis pro- 
cesas, pavaldus visai kitiems dėsniams. Kadangi vien tik 
delikataus samprotavimo jėga mus gali vesti į panašius ty- 
rimus, tai iš to išeina, kad observacija arba atsitiktinai pa- 
stebėtus gamtos reiškinius galime paaiškinti, plėtoti ekspe- 
rimentiškai, išgauti ir pateikti net jų dėsnius, tačiau jų gi- 
liausią priežastį ir pradinėse jėgose glūdinčią paslaptį 
pasieksime ne kitaip, o tik paties proto galia. 


MATEMATIKOS TAIKYMAS 
GAMTOS MOKSLE 


81. Būtent čia dera nagrinėti beveik visuotinį anglų fi- 
losofų dėmesį matematikos taikymui fizikoje. Jie sako, kad 
matematikos objektas, jo vertinimo metodas ir tiesos apie 


*Optice libri tres. Ouaestio XXV et XXIX. De lumine. 

"šį objektą yra visiškai intelektinės. Juk fiziniai reiškiniai yra 
visiškai pojūčiais suvokiami, matematinį metodą perkelti į 
fiziką jiems atrodo dėl to pavojinga, kad jutimiškai suvo- 
kiamiems materialaus pasaulio daiktams nebūtų priskirta 
tai, kas yra tik grynai intelektinis reginys, kad tai, kas yra 
tik matematinė prielaida, nebūtų laikoma kūnų savybe ir 
abstrakcijos kūriniai nebūtų laikomi pasaulio reiškiniais. 
Matematikos objektas, t. y. tįsumas ir dydis, yra kūnų 
savybė. Tai, ką dėl jos protas matematikoje suieško ir įro- 
do, yra tikra ir akivaizdu, nes to pagrindas glūdi objekto 
prigimtyje ir apibrėžime, išvados daromos negalinčiu nei 
apsirikti, nei suklysti būdu ir kalba. Todėl kad tik jutimiš- 
kai suvokiamuose reiškiniuose būtų įžvelgta tai, kas yra 
matematinėje prielaidoje, ir proto reginiai taps gamtos reiš- 
kinių reginiais, o matematikos taikymas niekuo daugiau 
nebus ir negali būti, o tik jutimiškai suvokiamų reiškinių 
susiejimas su nepažeidžiama proto tiesa ir parodymas kaip 
vieni jutimiškai suvokiami reiškiniai glūdi kituose, ir tik 
tai sudaro tikrąjį mokslą. Tiesa, tai, kas matoma ir patiria- 
ma pasaulio daiktuose, yra sumišę su matematiniam trak- 
tavimui nepriklausančiomis savybėmis; pavieniui paimtos 
savybės padariniai gali nebūti tie patys kaip tos pačios sa- 
vybės, susietos su kitomis savybėmis, padariniai. Tačiau 
tos įsimaišiusios savybės gali tik modifikuoti ir pakeisti tai, 
ką galima matuoti bei skaičiuoti, ir tada patyrimo rezulta- 
tai bus tik tikslių matematinių atvejų artimumas, o jei tuos 
kliuvinius taip pat galima vertinti ir apskaičiuoti, artimu- 
mas gali būti labai žymus. Bet jei sumaišytos savybės kaip 
kliūtis žymiai painioja ir pažeidžia matematiškai traktuo- 
jamą savybę ir tų kliūčių apskaičiuoti neįmanoma, tai tada 
matematinio taikymo reikia atsisakyti kaip niekam netin- 
kamo. Pavyzdžiui, matematikos taikymą kraujo apytakai, 
gyvūnų raumenų jėgai apskaičiuoti laikau tuščiu ir nepro- 

tingu, nes toji jėga kiekvieno individo kitokia ir priklauso 
nuo organinės jėgos, kurios nemokame matuoti, nes jos ne- 
dera lyginti su kita gerai žinoma fizine jėga. 

82. Todėl matematiką protingai ir naudingai taikant fi- 
ziniams reiškiniams, reikia laikytis šių sąlygų. 

Pirma. Tai, kam matematika taikoma, turi būti galima 
matuoti ir skaičiuoti, taigi turi būti aiškiai kiekybinio po- 
būdžio. 

Antra. Skaičiavimas turi remtis jutimiškai suvokiamu 
paprastu, pastoviu ir visuotiniu reiškiniu. Pavyzdžiui, tam 
tikru laiku laisvai krintančio akmens nueitu keliu, dangaus 
kūnų judėjimu, anksčiau ($ 79) pateiktais šviesos reiški- 
niais, mokslu apie šviesą. 

Trečia. Fizinis reiškinys su matematine arba akivaizdžia, 
arba nuodugniai įrodyta tiesa turi būti galimas sieti be prie- 
vartinio pritempimo, taigi, kad jutimiškai suvokiamame pa- 
saulyje jis būtų tuo, kuo intelektiniame pasaulyje yra ma- 
tematinės prielaidos. Pavyzdžiui, Žemės kūnų judėjimas 
siejamas su pagreičio jėgos bendrąja savybe, šviesos skli- 
dimas siejamas su tiesių ir plokštumų įvairia padėtimi. 

Ketvirta. Reiškinio kitimui įtaką darančios kliūtys visos 
turi būti gerai pažintos, galimos vertinti ir apskaičiuoti. 

Penkta. Tų kliūčių neturi būti per daug ir sudėtingų, nes 
antraip jos arba veda į per plačius ir painius skaičiavimus, 
dažnai viršijančius analizės galią ir niekam netinkamus, 
arba skaičiavimo rezultatai pasirodo esą nepatikimi ir nuo 
tiesos labai nutolę. 

Kur šių sąlygų nesilaikoma, ten matematikos taikymas 
kaip pernelyg ir nederamai pritemptas yra nieko nevertas. 
Trigonometriją taikant žemei matuoti, susiduriama su di- 
delėmis kliūtimis, kurias sukelia žemės nelygus, šaižus ir 
kreivas paviršius; susiduriama su sunkumu tiksliai iš- 
matuojant tiesės ilgį ir ją redukuojant į vieną plokštumą; 

su įrankių netobulumu tiksliai matuojant kampus; su švie- 
sos refrakcija, su atskaitos taškų nustatymu ir tiksliu jų žy- 
mėjimu, su šilumos ir šalčio poveikiu ir t. t., darančiais įta- 
ką visam matavimui. Ir tik todėl, kad tas visas kliūtis gali- 
ma vertinti ir apskaičiuoti, matavimai, praktiškai atlikti 
Prancūzijoje, Anglijoje, Vokietijoje, Italijoje ir Indijoje, nuo- 
stabiai atitiko, išskyrus labai mažą dalelę, tikslaus geomet- 
rinio skaičiavimo rezultatus. Be skaičiavimo ir geometrijos 
Galilei nebūtų galėjęs fizikoje atskleisti žemės kūnų judėji- 
mo dėsnių, nė Huygensas nebūtų galėjęs atskleisti atostū- 
mio jėgos savybių, o be jų Newtonui nebūtų pavykę paaiš- 
kinti pasaulio mechanizmo. 

83. Fizikoje dažnai tie patys jutimiškai suvokiami reiški- 
niai mūsų pojūčiams pasirodo įvairiais pavidalais, ir vien 
tik geometrija mums atskleidžia dažnį, kuriuo tas pats reiš- 
kinys gali pasirodyti įvairiais pavidalais, kitaip sakant, at- 
skleidžia reiškinio tapatybę. Iš viršaus sviesto akmens kriti- 
mas ir laikrodžio, pavyzdžiui, sekundes rodančio, rodyklės 
kritimas yra tas pats reiškinys, bet ar kas galėtų be skaičiavi- 
mo iš akmens kritimo spręsti apie laikrodžio sekundinės ro- 
dyklės ilgį arba iš laikrodžio rodyklės ilgio nurodyti, kokį 
kelią akmuo nueina kiekvienoje žemės vietoje per vieną se- 
kundę? Visi veidrodžių reiškiniai ir prietaisai, kurių sudė- 
tyje yra veidrodžiai, yra tik viena reiškinio, nurodančio švie- 
sos atspindžio dėsnį, būtinas rezultatas, taip kaip žiūronų, 
teleskopų, mikroskopų, vaivorykštės ir t. t. reiškiniai yra dės- 
nio, nustatyto šviesos lūžio ir atspindžio patyrimu, padari- 
nys. Argi būtų įmanoma visa tai išgauti ir sąryšingai pateik- 
ti be geometrijos ir skaičiavimo? Tad matome, kad stebėji- 
mas, eksperimentas ir skaičiavimas yra vieninteliai ir 
patikimiausi proto keliai pažįstant gamtą. Matematikos tai- 
kymas jutimiškai suvokiamiems reiškiniams ne tik parodo 
žinomų patyrimų sąryšį, bet net veda į naujus patyrimus, 

sukuria mokslą ir jam suteikia nepažeidžiamą tikrumą. Ir 
tik ten fizikoje iš tiesų yra mokslas, kur protas, pasitelkęs 
matematiką, galėjo parodyti bei išplėtoti savo galią ir veik- 
seną, o kur šis taikymas negalimas, ten turime arba tik isto- 
riją, t. y. gerai sutvarkytų reiškinių eilę atminčiai paremti ir 
ją įdarbinti kaip kad gamtos istorijoje, arba išdraikytų ir nie- 
kuo nesusietų patyrimų spūstį, arba susietų kokia nors prie- 
laida ir hipoteze — tai teikia šaltinį atsirasti įvairioms dau- 
giau ar mažiau tikėtinoms teorijoms ir manymams, bet ne- 
turintiems nepažeidžiamo tikrumo pobūdžio. 

84. Tačiau gali būti, kad koks nors iš matematikos ištrauk- 
tas matymo būdas yra žalingas ir pavojingas traktuojant fi- 
zinius reiškinius, antai, pirma, įžvelgtų skaičių ir figūrų sa- 
vybių perkėlimas į pasaulio sandarą ir tvarką. Senovėje Pi- 
tagoras visų daiktų šaltiniu laikė skaičius, jo mokiniai iš 
skaičių savybių išvedė pasaulio harmoniją ir visur ieškojo 
vienovės. Kepleris* aiškino pasaulio sandarą esant penkių 
taisyklingų geometrinių kūnų pavidalo, o tai aiškiai išpeikė 
Tycho Brahe. Visi senovės autoriai ir mūsų Kopernikas gam- 
tos tobulumą skubotai grindė apskritimo apibrėžimu. Leib- 
nizas, išradęs dvejeto aritmetiką, sudarytą tik iš dviejų žen- 
klų - vieneto ir nulio, ją pateikė kaip pasaulio sukūrimo vaiz- 
dą: vienetas išreiškia Dievą, o nulis - nieką, visus skaičius 
sukurianti vieneto ir nulio kombinacija vaizduoja visus pa- 
saulio objektus, išvestus iš nieko. 

Antra: polinkis į abstrakcijas, taigi per didelis ir skubo- 
tas minčių ir suvokimų apibendrinimas. Pavyzdžiui, tokį 
matematikoje dažną ir veiksmingą apriorinio įrodymo me- 
todą kas norėtų išplėsti visiems mokslams bei žinojimui ir 


*Mysterium cosmographicum demonstratur per guingue reguliaria cor- 
pora geometrica, 1598. 

jį laikyti vienintele proto prerogatyva, tas patektų į preten- 
zingą ir klaidingą teoriją, neš kituose mokslų skyriuose ne- 
galima pasiekti matematinio tikslumo ir bendrumo, kito- 
kios yra ir pažinimo priemonės bei parama. 

Trečia: nepakankamai ištvermingas dėmesys detalėms 
ir smulkmenoms, kurios gali ženkliai paveikti reiškinio ir 
patyrimo kitimą. 

Ketvirta: netinkamai į įprastinę kalbą perkeltas pasiti- 
kėjimas matematikos kalbos pagrįstumu, taigi neapgalvo- 
tas kalbos preciziškumas. 

Pagaliau, matematiką taikant jutimiškai suvokiamiems 
reiškiniams, visada reikia atsiminti, kad patikimumas, ma- 
tematinis taisyklingumas ir skaičiavimo rezultatas yra ide- 
alai, t. y. intelektiniai modeliai, prie kurių fiziniai reiškiniai 
gali tik daugiau ar mažiau artėti. 


STEBĖJIMĄ IR EKSPERIMENTĄ 
TAIKANTYS MOKSLAI 


85. Jei anglų filosofams matematinis pasaulio reginys ke- 
lia baimę ir nepasitikėjimą, tai daug didesnį nepasitikėjimą 
turi sukelti sudėtingesnių reiškinių stebėjimas ir net patyri- 
mas tokių, kurie įvyksta fizikoje, chemijoje, o ypač medici- 
noje, kur, pasak Culleno, daugiau esama klaidingų faktų ne- 
gu teorijos. Geras stebėjimas nėra toks lengvas dalykas, kaip 
atrodo iš pirmo žvilgsnio: jame reikia patikimai įsivaizduo- 
ti faktus, kelis kartus pasikartojančius ir tuo pačiu, ir skir- 
tingu būviu, pakankamai apimti reiškinį lydinčius kitimus 
ir gretutinumus, pašalinti visas išankstines nuostatas, nuo- 
mones, prietarus, svetimus reginius, užmigdyti bet kokius 
afektus, kenkiančius šaltam, griežtam ir niekuo neužkrės- 

tam dėmesiui. Ar kiekvienas žmogus ir ar tas pats žmogus 
visada geba taip stebėti, kad mato tai, kas yra, o ne tai, ką 
norėtų matyti? Moksluose disponuojame gausybe stebėji- 
mų ir eksperimentų, kurių vieni arba paneigia, arba silpni- 
na kitus, - tai gali būti arba objekto blogo matymo, arba gre- 
timų reiškinių, darančių įtaką reiškinio kitimui, praleidimo, 
taigi netikslaus matymo padarinys. 

86. Panagrinėkime proto darbą gausių stebėjimų ir eks- 
perimentų aibėje. Proto veiksena - įrodyti ir samprotauti, 
čia pasireiškia refleksija ir išradingumo galia, šioje žinoji- 
mo srityje reikalingiausia. Jei stebėjimas ir eksperimentas 
atlikti arba klaidingai, arba netiksliai, jų išvados gali būti 
logiškai geros, tačiau visa jų gija klaidinga, nes klaidingas 
jos pagrindas. Jei stebėjimas ir eksperimentas atlikti teisin- 
gai ir tiksliai, tai refleksijos sudarytas šių faktų darmumas 
ir tvarka gali vesti į logiškai geras ir visoje savo sąsajoje 
patikimas išvadas; tačiau tai gali nesudaryti teisingo bei 
nuodugnaus mokslo, jei proto išradingumo galia šiuose fak- 
tuose neįžvelgs pamatinio reiškinio, iš kurio būtų galima 
išvesti visus kitus, kad iš to susidarytų visų kartu besilai- 
kančių ir sąryšingų faktų grandis, arba jei proto galia šioje 
arba panašioje žinojimo rūšyje neįžvelgs tam tikros ir nie- 
kieno nepaneigiamos tiesos ir su ja nesusies eksperimentu 
ir stebėjimu aptiktų reiškinių. Pirmasis proto kelias vadi- 
namas vedimu (inductio), antrasis - analogija, kitaip sakant, 
įžvelgtu įvairios rūšies reiškinių panašumu. 

87. Bet ar indukcija ir analogija teikia fenomenalinį tik- 
rumą? Ne visuomet, nes nustatyti viso mokslo pamatinį 
reiškinį ir įžvelgti bendrąjį proto pagrindą yra nepaprastai 
sunku - reikėtų įsitikinti, kad tiek pirmasis, tiek antrasis 
yra visuotinė tiesa, t. y. kad ne tik jau žinomus, bet ir vi- 
sus kitus ateityje galimus atskleisti faktus įmanoma iš- 
vesti iš to reiškinio ir iš to pagrindo, taigi jų visuotinumas 

| nepažeidžiamas. Čia matome priežastį, kodėl chemijos, me- 
dicinos teorijos taip dažnai kinta, kodėl elektros, magneti- 
nių ir meteorologinių reiškinių fizikoje teoriją negalima pa- 
versti tvarkingu, nuodugniu ir tikrų mokslu. Nors šios te- 
orijos iki šiol negalėjo remtis nepajudinamu tikrumo 
pagrindu, vis dėlto jos mokslams ir protui buvo ženkliai 
naudingos. Juk jos arba padėjo atrasti kitus reiškinius, juos 
panaudoti mokėjimuose, amatuose ir pramonėje, arba ko- 
regavo mūsų mąstymą atskleisdamos skuboto samprota- 
vimo klaidą, taigi mus mokė būti apdairius sprendžiant. 

Jei analogija proto nenukreipia į patikimą pagrindą ir ne- 
abejotiną reiškinius susiejančią tiesą, tada leidžiamės į hipo- 
tezes ir prielaidas kaip sąsajos numanymą, į vienų reiškinių 
aiškinimą kitais. Kad visuose tuose numanymuose nebūtų 
suklysta, patikrinant ir įrodant savąjį numanymą reikia su- 
rasti naują patyrimą, kuris spėjimą arba patvirtins, arba pa- 
keis ir koreguos, arba, galiausiai, atskleis jo trūkumus ir ne- 
pakankamumą. Žengiant šiuo protingai sutvarkytu keliu, 
net klaidingos hipotezės mus gali vesti į svarbius atradimus. 
Apskritai tariant, visuomet reikia turėti omenyje taisyklę: 
kaip reiškiniai veda į idėjas, taip abipusiškai idėjos turi vesti į veiš- 
kinius ir jais turi būti koreguojamos bei taisomos. Matome, kad 
visa tai baigiasi mokėjimu sužadinti, išmėginti ir lavinti iš- 
radingąją proto galią, nuo kurios priklauso visas žmogiško- 
jo žinojimo išaugimas ir tikrumas. Ji yra reta prigimties do- 
vana, suteikta mažam žmonių skaičiui skirtinga proporcija. 
Todėl darbe, patyrime, stebėjime nedera liautis, nes vienos 
kartos rengia medžiagą kitų kartų išradimams, ir tai, kas 
parengta ilgamečiu daugelio žmonių darbu, vienas laimin- 
gas protas gali susieti ir paversti tvarkingu bei nepažeidžia- 
mu tiesos statiniu. 

88. Taigi stebėjimą ir eksperimentą taikančiuose moks- 
luose yra trys žmogiškojo intelekto veiksenos metodai: ve- 

dimas (inductio), analogija ir hipotezė, kitaip sakant, prie- 
laidos ir spėjimai. Tačiau juos deramai ir naudingai taikant, 
reikia didelio saikingumo ir atsargumo, nes deramai tai- 
komi jie tapo didelių atradimų šaltiniu, o per toli ir perdė- 
tai taikomi jie daugumą Žmonių atvedė į keistenybes ir klai- 
das. Sekant Aristoteliu, seniau indukciją suprato kaip iš at- 
skirų atvejų išvedimą bendrojo teiginio, pavyzdžiui, 
Saturnas, Jupiteris, Marsas, Venera, Merkurijus ir Mėnulis 
šviečia iš Saulės gautąja šviesa, vadinasi, visos planetos 
šviečia Saulės šviesa. Tokia indukcija į nieką neveda ir to- 
dėl gali būti pavojinga samprotaujant, kad norint gauti tei- 
singą išvadą, reikia nepraleisti nė vieno atskiro atvejo. O 
Bacono rekomenduojama indukcija, kurią čia ir turime 
omenyje, yra gausių faktų eilėje įžvelgimas to, kas jiems 
visiems bendra, arba iš vieno fakto išvedimas gausių kitų 
faktų ir, kaip Baconas aiškino, indukcija yra nuo patyrimo 
žengimas prie aksiomų ir nuo aksiomų žengimas prie pa- 
tyrimo ir reiškinių, aksioma vadindamas visuotinį fizinį 
reiškinį — taip jį pavadino ir Newtonas savo optikoje ir me- 
chanikoje. Pavyzdžiui, chemijoje gausūs eksperimentai ro- 
do, kad vieni kūnai ardo ir skaido kitus kūnus, kad vienų 
elementai vėl jungiasi su kitų elementais sudarydami ki- 
tus kūnus; šiuose eksperimentuose įžvelgtas visuotinis kū- 
nų siekis jungtis veikiau su tuo, o ne su kitu, ir iš to buvo 
išvesta giminingumų teorija bei jos dėsniai, o šio giminin- 
gumo savybėmis ir dėsniais vėlgi aiškinami visi kūnų skai- 
dyme pasitaikantys reiškiniai. Analogija yra kokio nors pa- 
našumo skirtinguose daiktuose įžvelgimas. Šis metodas re- 
miasi tuo pagrindu, kad panašūs padariniai kyla iš tų pačių 
arba iš panašių priežasčių. Jei, pavyzdžiui, Saulė savo ši- 
luma ir šviesa sukelia ir palaiko tiek daug žemiškų pada- 
rų, tai iš to pagal analogiją darome išvadą, kad panašius pa- 
darinius ji sukelia ir kitose planetose. Kadangi kalorikas“ 

plinta ir nuo kūnų atsispindi šviesos būdu, tai pagal ana- 
logiją darome išvadą, kad ši spinduliuojanti substancija pa- 
valdi dėsniui, kuris funkcionuoja atsispindint šviesai. Fran- 
klino sukurtoji-žaibo teorija, materijos dalelių visuotinė 
trauka, žemės kūnų savybių perkėlimas dangaus kūnams — 
tai indukcijos ir analogijos drauge sėkmingiausi vaisiai. Sa- 
vo traktato apie Koperniką antrojoje dalyje parodžiau, kaip 
analogija gali vesti į didelius atradimus fizikoje. 


PANAŠUMAS Į TIESĄ, 
arba 
TIKĖTINUMAS (PROBABILITAS) 


89. Kai indukcijos ir analogijos būdu iš reiškinių tyrimo 
išgautas ir visapusiškai apsvarstytas teiginys yra tokio po- 
būdžio, kad, pirma, remiasi niekieno negalima paneigti tie- 
sa; antra, paaiškina visus žinomus nuo jo priklausančius 
reiškinius; trečia, jam tiesiogiai priešingas teiginys būtų pro- 
to pagrindus iškreipianti beprasmybė, — toks teiginys yra 
patikimas, intelektas priverstas jį pripažinti, priimti ir sau- 
giai juo remtis, jį vadiname įsitikinimu. Campbellas* nusta- 
to du mūsų žinių šaltinius - pojūčius bei atmintį - ir vos ne 
viską, kas paveikia mūsų įsitikinimą, priskiria atminčiai 
neatsižvelgdamas, kad be dėmesio ir abstrakcijos mums 
atmintis niekuo nepraverstų sukeliant aukštąsias intelek- 
tines galias. Atmintis iš tikrųjų esmingai reikalinga įsitiki- 
nimui, bet ji pati nesudaro įsitikinimo, nes intelektui pa- 
teikdama silpnus arba tik tikėtinus argumentus, intelekto 


*Philosophy of rethoric, vol. 1, p. 111, 134. 

nenuramina taip, kaip nuramintų pateikdama stiprius ir 
nepajudinamus argumentus; tad įsitikinimas reikalingas 
atminties, bet jį sudaro įrodymo galia ir stiprumas, vienos 
tiesos įžvalga kitoje tiesoje. Campbello pastaba, kad tiek 
tikruose, tiek tikėtinuose reiškiniuose viskas priklauso nuo 
atminties, teisinga tuo, kad be atminties neįmanoma sam- 
protauti, bet samprotavimo patikimumas ar nepatikimu- 
mas dar priklauso nuo argumentų stiprumo. Osvaldas sa- 
ko, kad akivaizdžiausias įrodymas mums nepašalina ne- 
ramumo, jog galima suklysti, tačiau tai yra žmogaus galių 
ribotumo padarinys. Gausūs ir įvairūs klaidų šaltiniai mus 
turi daryti rūpestingus bei apdairius renkantis ir vertinant 
argumentus, tačiau atradus tikrą ir nepajudinamą įrody- 
mą, gerai išanalizavus savo teiginių ir idėjų sąryšį bei kom- 
binacijas, tas gerai apmąstyto įsitikinimo rūpestis nenyks- 
ta ir nesilpnėja. 

Iš to aiškėja, kaip svarbu neužmiršti ką tik minėtų tik- 
rumo požymių vertinant mūsų žinojimą. Bet kiek mažai 
šiuos požymius turinčių teiginių filosofijos moksluose! Tie, 
kuriuos priėjome, dažnai yra kelių amžių ilgas ir kruopš- 
tus, nepaprastų pastangų ir išlaidų pelnas, pavyzdžiui, 
praktinis įsitikinimas Žemės forma. Tad ir tie, kurie šio 
laipsnio dar nepasiekė, bet jo siekia, mums lygiai rūpi; taip 
pat tie, kuriems šis laipsnis dar toli, žmogaus intelektui at- 
veria darbo, pastangų, įtampos ir savo galių lavinimo vyks- 
mą. Tai beveik žmogaus prigimties nuostata, kad siekda- 
mi tiesos, pereitume įvairias sunkaus darbo, spėjimų ir abe- 
jonių būsenas, kol tiesą pademonstruosime. Trumpai 
apžvelkime šį bandymo ir tyrimo kelią. 

90. Kai teiginiui apie patyrimu ir stebėjimu sukauptus 
reiškinius yra argumentai ir išsakomi priekaištai, kai tie 
argumentai gausūs ir svarbūs, bet nepakankami, kad nu- 
ramintų intelektą ir išspręstų visus sunkumus, tai teiginys 

" yrane tiesa, bet kai kas į ją panašu ir jai artima, tai vadina- 
me panašumu į tiesą, arba tikėtinumu (probabilitas). Visi 
numanymai, spėjimai ir hipotezės, net indukcijos ir analo- 
gijos reiškiniai neturi ką tik vardytų tikrumo požymių, jie 
yra tikėtini. Tikėtinumui būdinga laipsniai, daugiau ar ma- 
žiau artėjantys arba tolstantys nuo tikrumo. Labai daug įvy- 
kių galima apskaičiuoti pasitvirtinančius arba nepasitvir- 
tinančius atvejus lyginant su visais galimais įvykti atvejais — 
tai esu išdėstęs kitoje vietoje*. Čia reikia tai, kas yra pačios 
tikimybės reiškinys, negalimas subordinuoti jokiems pa- 
stoviems dėsniams, skirti nuo to, kas yra tam tikros tvar- 
kos ir gamtos reiškiniuose funkcionuojančio dėsnio pada- 
rinys. Pirmuoju atveju lošimo apskaičiavimas niekada nie- 
kam neteikia tikrumo, taip pat neskatina atsiduoti aklai 
lemčiai, o tik nurodo, kiek asmuo artimas tikrumui arba 
nuo jo nutolęs, įspėdamas, kad net jei būtų tik vienas jam 
nepalankus atvejis, tai gali būti, kad tas jam nepalankus 
atvejis pasitvirtins ir jis pralaimės. Neįžvalgumas azarti- 
niuose lošimuose remiasi haliucinacija: tai, kas gali būti, 
laikome tuo, kas bus. Antruoju atveju kalbama apie stebė- 
jimo ir eksperimento reiškinių aiškinimą, t. y. iš duotųjų 
padarinių atradimą jų priežasties ir iš duotosios priežas- 
ties išvedimą jos padarinių, todėl tikimybių skaičiavimą 
čia galima vartoti ir taikyti tik nustatant, kad analogija, in- 
dukcija ar hipoteze remiantis išvesta teorija yra gamtos tvar- 
kos atvejis arba nėra. Čia pirmiausia išryškėja didelis pir- 
mojo ir antrojo skaičiavimo skirtingumas, nes čia reiški- 
niai ne tik skaičiuojami, bet ir vertinami refleksijoje, taigi 
pirmiau reikia nustatyti kiekvieno galią ir svarbą. Skaičia- 
vimas mums parodys, kiek daug yra įvestai teorijai palan- 


*Apie tikimybių skaičiavimą // Pisma rozmaite, t. III, p. 329. 

kių atvejų ir kiek daug nepalankių. Bet net jei būtų mažiau- 
siai jai nepalankių atvejų, visada ji nėra patikima. Iš to kyla 
tik įspėjimas: jei daugiau yra priešingų negu palankių atve- 
jų, tai tokią teoriją reikia atmesti; o jei daugiau jai palankių 
negu priešingų atvejų, tai reikia joje darbuotis siekiant ją vis 
labiau priartinti prie tikrumo. Net galima apsieiti be skai- 
čiavimo: didesnis daiktų ir idėjų ištyrimas, intelekto apsi- 
ginklavimas prieš bet kokią išankstinę nuostatą, užsispyri- 
mą ir šališkumą, tikslus tikrumo sąlygų nagrinėjimas ir jų 
lyginimas su duotuoju manymu - tai turi mums nurodyti 
visus įvestos teorijos trūkumus, požymius ir ydas, taip pat 
motyvus jos atsisakyti arba ją tobulinti. Kokiu būdu ją tobu- 
linti? Ogi toliau ir kruopščiau stebint bei patiriant, atran- 
dant daugiau reiškinių, paremiančių duotąją teoriją, kuri, 
kai taps tiesiogiai įrodytu ir visuotiniu reiškiniu, pavirs tik- 
rumu (Įvadas, VI). Čia priklauso tie principai ir tvirtinimai, 
kuriuos anglų filosofai patalpino tikėjimo pavadinimu (Įva- 
das, XII). Mendelsohnas* parodė kaip tikimybių skaičiavi- 
mas gali tarnauti įtvirtinant net pačias bendriausias tiesas, 
paneigdamas Hume'o abejojimą principu, kad nėra padari- 
nio be priežasties, nes, pasak Mendelsohno, jei du reiškiniai 
taip vienas su kitu susiję, kad, pasirodžius vienam, visada 
pasirodo kitas, tai aną laikome šio priežastimi, pavyzdžiui, 
maistas grąžina ir palaiko sveiko gyvūno gyvybines jėgas, — 
patyrimui kartojantis ir matant tą patį jo rezultatą, tiesos ti- 
kimybė didėja, o abejingumas mažėja, ir kuo daugiau pasi- 
kartojančių patyrimų, tuo mažesnis abejojimas, o esant ne- 
išmatuojamam patyrimų skaičiui, abejojimas išnyksta. 

91. Nuo fizinių reiškinių pereidami prie gyvenimo ir 
visuomeninių reikalų, beveik visur daugiau susiduriame 


*Ueber die Lehre der Wahrscheinlichkeit. 

su tikėtinumu negu su tikrumu, ir laiminga proto sėkmė 

gerai pasirenkant iš daugelio pasitaikančių abejotinų atve- 
jų vadinama protingumu — jį mums teikia didžiulis pasau- 
lio pažinimas ir patyrimas, be to, tam tikra tiriančiojo pro- 
to galios energija, dažnai galinti pavaduoti patyrimą. Ši do- 
vana ne įgyjama, bet patyrimo lavinama ir tobulėja. Tai 
kažkoks palankių ir nepalankių atvejų slaptas skaičiavi- 
mas intelekte, labiausiai reikalingas gyvenimiškuose rei- 
kaluose. Dar protingumu vadiname daikto arba teiginio 
pasirinkimą, nulemtą patikimo ir sėkmingo samprotavi- 
mo, jis yra vertingiausias apšvietos ir gerai taikomo proto 
pelnas. 

92. Proto galioje dažnas yra tam tikras gebėjimas grei- 
tai pastebėti sąvokose atsirandančius smulkius panašumus 
bei skirtingumus ir dėl to greitai išvesti netikėtus teiginius, 
atsakymus ir išvadas — tai vadiname sąmojumi. Galvoje be- 
siplėtojančios mintys, skaitymas, o dažniausiai bendravi- 
mas su žmonėmis teikia medžiagą, nuovoki proto galia šioje 
medžiagoje įžvelgia iki šiol nepastebėtą pusę, greitai su- 
vokia ir susieja netikėtus santykius, pateikdama nuovokų 
teiginį, pasakojimą arba atsakymą, kurio privalumas yra 
žinomuose reiškiniuose pastebėtas naujumas ir netikėtas 
dėmesio sužavėjimas. Tai tarsi proto išradingosios galios 
kibirkštis ir blyksėjimas, kai įmanoma įminti ir numatyti, 
kai iškrintama iš ilgo apmąstymo, netenkama savo vertės. 
Todėl tai ne taip gerai pavyksta raštu, kaip pavyksta kal- 
bantis, ne taip gerai pavyksta klausiant, kaip atsakant. Kri- 
tiniuose ir pajuokiančiuose priekaištuose sąmojus arba pa- 
žemina tai, kas aukšta ir vertinga, arba iškelia tai, kas že- 
ma ir menka, arba įprastinius dalykus pateikia kaip 
nepaprastą reginį. Tačiau šlifuotai žmogaus prigimčiai bū- 
dinga, kad tai, kas iškilu ir aukšta, sielą pakylėja ir išple- 
čia, tai, kas gražu, ją pripildo mėgavimosi; o ją linksmina 

tai, kas sąmojinga, todėl sąmojingų teiginių ir atsakymų 
padarinys — visuotinis patikimas ir malonumas. Tačiau są- 
mojus iškrinta iš per daug lakaus ir greito dėmesio, dažnai 
apsilenkia su protingumu, sąmojaus vaikymasis vos ne vi- 
sada pavojingas nuodugniam mąstymui todėl, kad mus 
kreipia ir pratina prie per daug lakaus dėmesio, žalingo 
kruopščiam daiktų pažinimui. Taiklus, gilus, delikatus, ar- 
ba neįžeidžiantis sąmojus yra retas gabumas. 

Sąmojus iškyla ne tik ištraukose, t. y. trumpuose teigi- 
niuose ir atsakymuose, bet net plačiuose aprašymuose ir 
romanuose - turime Krasickio Žiurkiadą, Monachomachiją, 
romaną Patyrusiojo nuotykiai, Cervanteso Don Kichotą, Swifto 
Guliverio keliones. Vis dėlto šiuose kūriniuose sąmojus yra 
tik malonus, bet esminis vaizduotės ir rimto proto veikse- 
nos prieskonis. Šis talentas malonus ne tik raštuose ir ben- 
draujant, bet net labai paslaugus bei naudingas apšvietai 
ir visuomenei, nes žmones gydo nuo žalingų išankstinių 
nuostatų, įnoringumo bei nesąmonių ir dažnai daugiau įro- 
do negu protas. Krasickio Monachomachija daugiau padėjo 
išstumti iš šalies scholastinę filosofiją negu padėjo svarūs 
ir nuodugnūs samprotavimai. 


APIE TEIGINIŲ TVARKĄ SAMPROTAVIME 
(FORMAE ARGUMENTATIONIS) 


93. Kadaise visuotinis mokyklų užsiėmimas, perimtas 
dar iš graikų krypčių, buvo apie kiekvieną objektą daug 
diskutuoti ir samprotauti remiantis mažu duotųjų reiški- 
nių skaičiumi. Samprotavimas kyla iš teiginių sąryšio, tad 
norint šį sąryšį padaryti aiškiausią, buvo įvestas tam tikras 
taisyklėmis aprašytas teiginių išdėstymas ir tvarka, kurią 

"pavadino protavimo forma, arba veikiau nagrinėjimo ir 
samprotavimo forma (formae argumentationis), pavyzdžiui: 

a) kas tik žmogų tobulina, tas yra jo pranašumas; 

b) mokslas žmogų tobulina; 

Cc) vadinasi, mokslas yra jo pranašumas. 

Ši forma vadinama silogizmu (syllogismus), jo pirmas 
teiginys a) vadinamas didžiąja prielaida (propositio major), 
antras teiginys b) - mažąja prielaida (propositio minor), tre- 
čias c) - pabaiga, arba išvada (conclusio). Pirmieji du teigi- 
niai a ir b dar vadinami priešakiniais, arba prielaidomis 
(praemissae). Šiuose trijuose teiginiuose stebimi trys termi- 
nai: mokslas, pranašumas, žmogaus tobulinimas. Terminas 
mokslas, kuris aptinkamas antrame ir trečiame teiginyje, va- 
dinamas terminus minor arba subjectum; pranašumas, pasi- 
rodantis pirmame ir trečiame teiginyje, vadinamas termi- 
nus major, arba praedicatum; pagaliau žmogaus tobulinimas, 
pasirodantis pirmame ir antrame teiginyje, vadinamas ter- 
minus medius". Trijuose teiginiuose šiuos tris terminus - pre- 
dikatą, subjektą ir vidurinįjį terminą - įvairiai išdėsčius, 
susidaro keturios silogizmo figūros. Taip pat teiginius, ar- 
ba propozicijas, skirstant į teigiamuosius arba neigiamuo- 
sius (affirmativae, negativae) ir vėl skirstant į bendruosius ir 
dalinius (universales, particulares, singulares), juos kombinuo- 
jant ir supinant, iš to susidaro įvairūs silogizmo modai (mo- 
di). Apie visa tai plačią teoriją pateikė Aristotelis, ji sudarė 
didžiąją senosios dialektikos dalį, mes ją todėl talpiname 
atskirame priede, kad esama uolių jos gynėjų ir kad ją daž- 
nai mini filosofijos raštų autoriai (skaityk pastabą A). 

Jei iš trijų silogizmo teiginių vienas pašalinamas, atsi- 
randa nebaigtas silogizmas, pavyzdžiui: 

Mokslas žmogų tobulina. 

Vadinasi, mokslas yra jo pranašumas. 

Ši samprotavimo forma vadinama entimema. 

Jei prie teiginio iš karto prijungiu tą teiginį paremiantį 
argumentą, tai toks silogizmas vadinamas epicheirema, pa- 
vyzdžiui: 

Mokslas žmogų tobulina, nes išgauna ir lavina jo intelekto 
galias, jį praturtina reiškinių žinojimu, koreguoja jo protingumą. 

Vadinasi, mokslas yra žmogaus pranašumas. 

Jei kokie nors teiginiai pasiskirsto į dvi viena kitai prie- 
šingas puses ir iš kiekvienos išgauname tą pačią išvadą prie- 
šininkui įveikti, tai tokia samprotavimo forma vadinama 
dilema, arba syllogismus cornutus“ - tai tarsi priešininko pri- 
rėmimas dviem ragais, pavyzdžiui: 

Mokslas arba yra prigimties dovana, arba nėra. 

Jei jis yra prigimties dovana, tai reikia darbuotis, norint jį su- 
kurti, išplėsti ir naudingai taikyti. 

Jei jis nėra prigimties dovana, reikia darbuotis, norint jį su- 
kurti. 

Kurcijus praneša, kad skitai Aleksandrui sakė: arba esi 
dievas, arba nesi; jei esi, leisk žmonėms geradarybėmis 
save pažinti; jei nesi, tai, puldamas nekaltus tokius pa- 
čius žmones, gali baigti nešlove ir būti nubaustas už už- 
puolimą. 

Vienas paskui kitą einančių teiginių eilė, kurioje vienas 
teiginys išvedamas iš kito, sudaro samprotavimo formą, 
vadinamą soritu, grandimi, pavyzdžiui: 

Mokslas žmogų tobulina. 

Kas žmogų tobulina, jį daro gabesnį namų ir visuomenės rei- 
kaluose. 

Kas jį daro gabesnį namų ir visuomenės reikaluose, jį daro 
naudingą sau ir kitiems. 

Tai, kas jį daro naudingą sau ir kitiems, yra jo pranašumas. 

Vadinasi, mokslas yra žmogaus pranašumas. 

Šis samprotavimo būdas yra tvarkingiausias ir, nuodug- 
niai parašytuose veikaluose dar sąryšingiau išreikštas, 

"išliko vos ne visuotinai. Dialektikai jį laikė daugelio sutrum- 
pintų silogizmų aibe. 

94. Gerai ir laiku pavartotas silogizmas gali parodyti 
ryškiausią protavimo galią, ir tuo negalima abejoti. Pavyz- 
džiui, teisininkas, visuotinės teisės argumentais įrodyda- 
mas ginamo reikalo teisumą, silogizmu gali naudotis aiš- 
kesniam savųjų argumentų išdėstymui. Bet reikia blogai 
atpažinti ir vertinti tikruosius proto pranašumus, norint 
su silogizmu sieti tokią įsivaizduojamą naudą, norint juo 
pagrįsti samprotavimo galią ir nesvarbių taisyklių gausa 
be reikalo apsunkinti atmintį ir dėmesį, apskritai tariant, 
siekiant silogizmą laikyti geriausiu protavimo būdu. Pro- 
to galią sudaro nepaneigiamo įrodymo atradimas: kai įro- 
dymas silpnas, jokios samprotavimo formos ir figūros jo 
nepadarys stipraus, o kai jis neįveikiamas, jam nereikia jo- 
kios formos. Galima daug samprotauti ir mažai arba nieko 
neįrodyti, vėlgi galima vienu įrodymu sugriauti ir sunai- 
kinti gausią išvadų eilę. Žmones pratinti gausiai ir dažnai 
daryti išvadas remiantis abejotinais argumentais — tai la- 
vinti plepumą nuslopinant tikrąją proto galią. Senųjų dia- 
lektikų mokslas, žmones kreipdamas į išvedžiojimus, mo- 
kė prieštarauti ir ginčytis, pratino būti užsispyrusius, ieš- 
koti priekaištų ir sunkumų ten, kur jų nėra, o nuodugnaus 
protavimo teorijai nepadėjo. Prieš tai pirmiausia pasisakė 
Baconas, Locke'as ir kiti žymūs logikai daug prisidėjo pa- 
naikinant nerimtus kalbinius disputus bei ginčus mokyk- 
lose ir tuo Žmogaus protą grąžino į nuodugnaus mąstymo 
kelią, t. y. į daiktų tyrimą, į faktų, reiškinių ir tikslių įrody- 
mų paieškas, mažai rūpinantis forma bei aprėdais. Iš to kyla 
teisinga Dugaldo Stewarto pastaba, kad gebėjimas disku- 
tuoti ir samprotauti neturi būti pirmasis tikslas tobulinant 
protą. Lavinimasis samprotavimo formose mus moko lo- 
ginio proceso, kuris niekada nebus tiesos ir tikrumo proce- 

sas, jei pagrindas, kuriuo remiamasi, yra klaidingas ir netik- 
ras. Buffonas, savo gamtos epochose taręs, kad Žemė buvo 
ugnies išlydyta masė, labai logiškai samprotauja, tačiau šia 
nuomone nei gamtininkų neįtikino, nei nepaaiškino pagrin- 
dinių reiškinių Žemės kūnuose. Atrodė pakankamai logiš- 
ka samprotauti ir tyčiotis iš Livijaus ir kitų senovės autorių, 
rašiusių apie iš atmosferos krintančius akmenis, patiklumo, 
o juk dabartiniai stebėjimai ir faktai tą logiką sugriovė. 


APIE TIESOS PASIEKIMO METODĄ 
(METHODUS) 


95. Descartes žmogiškiesiems tyrinėjimams nustatė ke- 
turias veiksenos taisykles ieškant tiesos*. 

Pirmoji. Jokio dalyko nepripažinti teisingu, kol tikrai ir 
akivaizdžiai neparodyta, kad jis toks yra, t. y. rūpestingiau- 
siai vengti skubotumo ir išankstinės nuostatos, į savo išva- 
dą ir teiginį įskirti tik tai, ką protas aiškiai mato ir negali 
kelti jokios abejonės. 

Antroji. Apsvarsčius ir apmąsčius kilusius sunkumus, 
juos skaidyti į tiek dalių, kiek reikia patogiausiai juos ana- 
lizuojant ir įveikiant. 

Trečioji. Savo mintis dėstyti tvarkingai, pradedant nuo 
paprasčiausių ir lengviausių dalykų, kad pamažu ir tarsi 
palaipsniui būtų pereita į vis sudėtingesnių ir sunkesnių 
dalykų pažinimą, mintimi kokia nors tvarka apimant net 
tai, kas natūraliai pasireiškia kaip netvarkingas. 


*Dissertatio de methodo rectė utendi ratione, et veritatem in singulis 
investigandi, p. 16. 

Ketvirtoji. Ieškant priemonių ir aptariant sunkumus, vis- 
ką apskaičiuoti, viską išnagrinėti ir apžvelgti taip išsamiai, 
kad būtų galima būti tikram, jog nieko nepraleista. 

96. Descartes sako, kad šių taisyklių svarbi ir neįkaino- 
jama nauda ta, jog jų laikydamasis protas įpranta pažinti 
tiesą ir nepasiduoda suvedžiojamas klaidingų reginių. Jos 
autoriui labiausiai tarnavo tuose giliuose atradimuose, ku- 
riais praturtino matematiką. Šios Descartes'o taisyklės mus 
moko daugiau negu platūs traktatai apie sintetinį ir anali- 
tinį metodą, kuriais užpildytos filosofijos knygos, juos kiek- 
vienas aiškina kaip išmano, kažkokios paslapties ieško ten, 
kur nėra jokių paslapčių ir pasivaidenusių gėrybių pagrin- 
du steigia išsigalvotą proto prerogatyvą ir klaidingas savo 
mokyklos nutartis. Prancūzų filosofija viską mato analizės 
požiūriu, vokiečių - beveik viską įvairiai aiškinamos sin- 
tezės požiūriu*. Prancūzų filosofus suvedžiojo dabartinių 
matematikų veikalai, vokiečių - senovės geometrų kūri- 
niai, O juk nei vieni, nei kiti kaip vien tik matematikos kū- 
riniai negalimi nei išplėsti, nei taikyti visoms kitoms žmo- 
giškojo pažinimo atšakoms. Condillacui galima priekaiš- 
tauti, kad Žmogaus intelekto veikseną tiesos paieškose 
pavadino analize, kai joje pasitaiko ir analizė, ir sintezė, 
kad visas sielos galias norėjo redukuoti į pojūčius, kad al- 
gebros kalbos savybes išplėtė įprastinei kalbai ir ją pavadi- 
no analitiniu metodu. Kalba yra ne metodas, bet protavi- 
mo įrankis; veikimo būdas, arba metodas, yra ne kalboje, 
bet kalbą vartojančiame prote, kuriant bendrąsias sąvokas, 
šioms sąvokoms suteikiant pavadinimus bei juos tobuli- 
nant vis gilesnių pavadintų objektų pažinimu ir, be to, tam 


*Net kiekvienas teiginys, arba propozicija, vokiečiams yra synthesis, 
atsirandanti ex thesi ir antithesi!! 

tikru būdu sutvarkant intelekto darbą. Kad visi sielos ge- 
bėjimai yra pojūtis — tai sunkiai įrodoma hipotezė, bent jau 
neturinti to tiesos pobūdžio, kurio reikalauja pirmoji Des- 
cartes'o taisyklė; o visą filosofijos mokslą grįsti abejotinu ir 
akivaizdžiai neįrodytu pagrindu - tai ne filosofinis poel- 
gis. Vokiečių mokyklos įkūrėjas Leibnizas nors aiškiai sa- 
ko, kad tikriausias kelias atrasti tiesą yra aposteriorinė veik- 
sena - nuo faktų ir patyrimų prie pradų ir bendrųjų teigi- 
nių, vis dėlto apriorinius įrodymus, t. y. pasitelkiant 
bendruosius teiginius ir principus, laikė nors ne vieninte- 
liais, bet nuodugniausiais. Todėl Leibnizas atradimo me- 
todą skyrė nuo tiesos įrodymo metodo, o šį pastarąjį išga- 
vo iš matematikos. Leibnizo sekėjai perdėtai pakeitė jo 
mokslą arba veikiau jį apvesdino su seniai išsivadėjusiu 
platonizmu. Pasak jų, žmogaus intelekto veiksena prasi- 
deda stebėjimais ir patyrimais, bet baigiasi aprioriniais sin- 
tetiniais teiginiais, kurie negauti iš stebėjimo bei patyrimo 
ir nuojų nepriklauso, bet mums prigimties įdiegti kartu su 
veiksenos taisyklėmis. Tad jų teorija užskliaudžiama tri- 
mis hipotezėmis: pirma, apriorinė veiksena yra vienintelė 
grynojo proto prerogatyva; antra, tie aprioriniai sintetiniai 
principai negali būti proto sukurti remiantis faktais ir ste- 
bėjimais; trečia, protas esąs viskuo prigimties aprūpintas 
gebėjimas, o faktai ir stebėjimai tėra lyg paakinimai, įprati- 
nantys šį gebėjimą veikti, atverti savo galią, išgauti ir pa- 
rodyti paslėptus savo žinojimo lobius. 

97. Visos šios hipotezės priešingos tikrumo pobūdžiui 
(5 89) ir Descartes'o taisyklėms, jos visiškai klaidingos, 
mokslui ir apšvietai pavojingiausios. Pirmoji hipotezė - tai 
blogai suprastos matematikos apibendrinimas ir blogai pa- 
žintų kitų Žinių vaisius, nes, išskyrus matematiką, labai ma- 
žai yra žmogiškųjų žinojimų, kuriuos būtų galima redukuoti 
į bendruosius ir tikrus sintetinius principus, dažniausiai tai 

reiškiniai, kurių sąryšio didesniu ar mažesniu tikėtinumu 
baigiasi proto darbas ir pastangos. Apriboti proto prero- 
gatyvą vien tik sintetiniais teiginiais — tai nežinoti proto 
veiksenos įvairiuose moksluose. O dėl antrosios hipotezės, 
tai vokiečių metafizikai neparodo ir niekad negebės paro- 
dyti jokio sintetinio ir bendrojo principo, kurio protas ne- 
būtų susidaręs iš reiškinių ir faktų tyrimo, todėl tai, kas 
įgyta, laikyti esant iš prigimties protui a priori suteikta — 
tai tuščia, nereikalinga ir klaidinga hipotezė. Trečioji hipo- 
tezė protui pripažįsta tai, ko neįmanoma įrodyti ir kas, ant- 
rajai hipotezei griuvus, žlunga. Vokiečių metafizikai sako, 
kad protas matematikoje prieina tokias tiesas, kurios, su 
tuo sutinkame, nekilusios iš jokio patyrimo ir stebėjimo ir 
nuo jų nepriklauso, jos priklauso nuo apibrėžimų ir prie- 
laidų, nes tai — teisingi matematikos tiesų pamatai ir prin- 
cipai ($ 75), o kuo matematikoje yra apibrėžimai ir prielai- 
dos, tuo kituose moksluose yra jusliškai patiriami reiški- 
niai. Kaip nėra ir negali būti jokios pačios bendriausios 
matematinės tiesos, kuri nesiremtų apibrėžimu ir prielai- 
da ir nuo jų nepriklausytų, taip kituose moksluose nėra ir 
negali būti jokio bendrojo teiginio, kuris nebūtų grindžia- 
mas jusliškai suvokiamais reiškiniais. Tad trečioji hipote- 
zė, pripažįstanti apriorinius, t. y. protui iš prigimties su- 
teiktus sintetinius teiginius, atsirado iš blogai suprastos ma- 
tematikos ir blogai suprastų kitų mokslų pagrindų. Ši 
hipotezė mokslams dar ir žalingiausia, nes iškreipia jų tik- 
ruosius principus, juos pateikia kaip nuo reiškinių nepri- 
klausančias fantazijas, taigi steigia misticizmą, atveria ke- 
lią visokiems fokusams ir literatūrinėms apgaulėms, tai esu 
parodęs kitoje vietoje*. Taigi tai visiškai antifilosofinis 


*Apie klasikinius ir romantinius raštus. 

mokslas, jį turbūt galima vadinti romantine filosofija. Dėl to- 
kio mokslo mus labai įspėjo Baconas, pasakęs, kad „beveik 
visų mokslo blogybių tikroji priežastis ir šaltinis yra vie- 
nas: mes nepagrįstai stebimės žmogaus proto jėgomis, jas 
išaukštiname ir neieškome joms teisingos paramos“*. O la- 
biausiai pavojingas šis mokslas pasirodo praktinėje filoso- 
fijoje, kai moralės pagrindai laikomi transcendentalizmo, 
ambicijos ir tuštybės rezultatais, kai jie išvedami iš įsivaiz- 
duoto protu apdovanoto žmogaus orumo, - o juk, priešin- 
gai, moralė nekyla iš Žmogaus orumo, bet, žinoma, visas 
žmogaus orumas kyla iš moralės. 

98. Grįžkime prie analitinio ir sintetinio metodų. Man 
atrodo, kad jau anksčiau pakankamai išdėsčiau kaip šiuos 
du terminus reikia suprasti matematikoje. Visose kitose pa- 
žinimo rūšyse tiek tiesos ieškant, tiek ją įrodant, protas vi- 
sada dvejopu būdu pradeda nuo žinomų dalykų ir eina 
prie nežinomų, t. y. nuo tikros ir bendros tiesos eina prie 
atskirų tiesų kaip glūdinčių pirmojoje, t. y. iš bendro teigi- 
nio išvesdamas dalinius teiginius kaip iš jo kylančias iš- 
vadas, - vieni tai vadina sinteze, kiti vadina analize. Pa- 
vyzdžiui, fizikoje iš šviesos lūžio ir šviesos skaidymosi į 
spalvas dėsnių išvedami visi vaivorykštės reiškiniai. Dai- 
liuosiuose menuose remiantis grožio bendruoju pobūdžiu 
sprendžiama apie atskiro regėjimui pateikto kūrinio pra- 
našumus arba trūkumus. Antrąjį proto veiksenos būdą taip 
pat vieni vadina sinteze, o kiti analize — tai vyksmas nuo 
atskirų reiškinių prie bendrų ir visuotinių tiesų, nuo reiš- 
kinių prie jų priežasčių, arba prie bendriausių reiškinių. 


*Causa vero et radix omnium malorum in scientiis una est; guod dum 
mentis humanae vires falso miramur et extollimus, vera ejus auxilia non 
guaeramus / Novum Organum. Aphoris. IX. 

Pavyzdžiui, Priestley, skaidydamas daugelį kūnų, iš jų iš- 
gavo įvairios rūšies dujas, kitaip sakant, oro pavidalo sub- 
stancijas, visuose atmosferos kitimuose išsilaikančias to bū- 
vio, ir tuo pakeitė vos ne visą fizikos pavidalą, jas parody- 
damas kaip kūnų sandarą sudarančius elementus, taip pat 
atskirais eksperimentais nustatė kiekvienų dujų savybes. 
Apmąstydamas įvairius eksperimentus su šiluma ir kūnuo- 
se šilumos sukeltus įvairius pakitimus, Blackas pastebėjo 
visuotinį reiškinį: kūnui iš kieto būvio pereinant į skystą, o 
iš jo į dujinį būvį, šiuose pakitimuose išnyksta kalorikas 
nepalikdamas jokio pėdsako, o kūnui grįžtant į pradinį bū- 
vį, jis vėl pasirodo. Iš to buvo padaryta išvada, kad kalori- 
kas yra substancija arba laisvai iš vienų kūnų pereinanti į 
kitus ir pakeičianti jų temperatūrą, arba jis yra substancija, 
sulaikoma kūnų sandarą sudarančios kombinacijos, arba 
elemento, ir visai neturinti įtakos jų temperatūrai; iš to vėl 
buvo padaryta išvada, kad oro pavidalo kūnai, kitaip sa- 
kant, dujos, sudarydamos kūnų struktūrą, palieka savo san- 
daroje glūdintį kaloriką, kuris, tapęs laisva substancija, pa- 
keičia gretimų kūnų temperatūrą. Tad šiame moksle proto 
veiksena vieną kartą yra sintetinė, kitą kartą - analitinė, ir 
tą patį pastebime visuose moksluose, kai juos gerai pažįs- 
tame ir apmąstome, nesitenkindami žodžiais ir neprasima- 
nydami kažkokių nuo patyrimo nepriklausančių apriori- 
nių teiginių. Apskritai tariant, galima pasakyti, kad nė vie- 
nas mokslas nėra nei visiškai sintetinis, nei visiškai analitinis, 
bet kiekvienas taiko tiek vieną, tiek kitą metodą - nuo žino- 
mo einama prie to, ką norime pažinti, t. y., kaip sako Baco- 
nas, dėl to nuo aksiomų einama prie reiškinių arba nuo 
reiškinių einama prie aksiomų, kad žmogiškojo žinojimo 
lobyne turime žinomas ir bendrąsias tiesas, ir pavienius 
reiškinius. Paprastai pradedame nuo reiškinių, o kai jie mus 
atveda į bendrąją tiesą, šią tiesą vėl analizuojame iš jos iš- 

vesdami subtiliausias ir pridengtas išvadas, arba šią tiesą 
laikome tolesnių tyrimų pagrindu. Kadangi blogai supras- 
ta sintezė ir analizė teikė akstiną atsirasti daugeliui klai- 
dingų teorijų ir teiginių, tai ar ne geriau būtų šiuos termi- 
nus, kaip mažiau reikalingus, iš kitų mokslų pašalinti ir 
juos palikti vien tik matematikoje, kurioje jie turi savo tik- 
rą ir tiksliai apibrėžtą reikšmę. 


SKONIS (JUDICIUM) 


99. Paprastai skoniu vadiname gebėjimą gamtos ir me- 
no kūriniuose grožį atskirti nuo bjaurumo. Senovės auto- 
riai šio termino nežinojo, tiek Ciceronas*, tiek Kvintilianas** 
nuomone, įvertinimu, nuovoka (judicium) vadino tai, ką 
šiuolaikiniai autoriai vadina skoniu. Bet kas yra tikrasis gro- 
žis? Atrodo, kad į šį klausimą dar niekas tiksliai neatsakė, 
Gražiu laikome tai, kas mums sukelia malonumą ir patin- 
ka. Betjei nagrinėsime juslinius patikimo ir malonumo įspū- 
džius, tai aptiksime, kad tai, kas vieniems patinka, kitiems 
nepatinka; tai, kas iš pradžių patinka, laikui bėgant įkyri ir 
kelia pasibjaurėjimą; vėlgi tai, kas iš karto nepatiko, ilgiau 
bei išsamiau apmąsčius, mus patraukia ir sužavi; patiki- 
mas gali būti vien tik įspūdžių naujumo ir nepaprastumo 
padarinys, taip pat auklėjimo, išankstinės nuostatos, įpro- 
čio ir mados padarinys, - vadinasi, pats jutimas nėra nei vie- 
nintelis, nei patikimas grožio kriterijus ir nuoroda. Tikrasis 
grožis privalo turėti pastovius, neabejotinus ir visuotinius 


*De oratore lib. III, c. 50. 
**De institutione oratoria, lib. IV, c. 3. 

požymius, jis turi patikti visur ir visuomet, taigi turi būti 
grindžiamas protu.kaip pastovių ir visuotinių taisyklių 
išradėju. Pavyzdžiui, imituojančiuose menuose yra pro- 
porcijos, tvarkos, perspektyvos taisyklės, iš įvairių moks- 
lų paimti spalvų, šviesos ir šešėlio reiškiniai, jie dalyvau- 
ja grožį vertinant ir atpažįstant. Galbūt ateis laikas, kai 
grožio požymiai visuose išradinguose menuose susiglaus 
ir atves į tas pačias paprastas, negausias, bet visuotines 
tiesas ir principus; galbūt grožis bus poreikis, patogumas, 
nauda, tikslas ir projektas arba viskas kartu, kelias į tik- 
rąjį malonumą ir elegantiškumą, patenkintas, apmąsty- 
tas ir suderintas su proto potvarkiais. Ir nors egzistuoja 
mūsų patikimą dominantys skonio objektai, kurie junta- 
mi, bet negalimi paaiškinti, t. y. kai protas negali gerai 
suprasti tai, kas mums patinka, vis dėlto tai yra kažkoks 
paslėptas talento įkvėpimas, sunkiai aiškinamas ne todėl, 
kad protas jam visai neturėtų įtakos, bet dėl to, kad dar 
nėra atrastos ir aiškiai išvestos visuotinės grožio taisyk- 
lės, į kurias mums dera apeliuoti. 

Kad proto veiksena turi būti visose be išimties skonio 
veiklose, įsitikiname iš to, kad, pirma, joks skonio kūrinys 
negali išsilaikyti, jei jis neišlaiko ilgos ir griežtos kritikos, 
kitaip sakant, sveiko proto patikrinimo. Antra, skonio kū- 
riniai tuo labiau tobulėja, kuo labiau išauga patikimi moks- 
lai, reikalingi tokiems kūriniams. Trečia, skonį užkrečia ir 
gadina visa tai, kas nėra proto paremta ir patvirtinta, antai 
nepakankamai apgalvotos ir skubotos naujovės siekis, įžy- 
mių žmonių autoritetas — dažnai jų išmonėmis ir varian- 
tais sekama tik todėl, kad jie yra vardą ir šlovę pelnę auto- 
riai, o laikui bėgant juos tyrinėjimas ir kritika pasmerkia. 
Ketvirta, tiek skonio, tiek proto kūrinių didelis pranašumas 
yra paprastumas, kylantis iš sėkmingai įveiktų sunkumų, 
iš reiškinio redukavimo į mažiausią aiškių ir akivaizdžių 

atvejų skaičių. Penkta, jei, kaip mano Blairas*, yra du išto- 
bulinto skonio požymiai — subtilumas ir taisyklingumas, t. y. 
gebėjimas pastebėti tas grožybes, kurios pasislėpusios nuo 
įprastinio žvilgsnio bei įprastinio intelekto, taip pat išsiaiš- 
kinti nežymias ydas bei trūkumus ir jų išvengti, tai pirma- 
jam požymiui tikriausiai gali turėti didelės įtakos pojūčių 
greitis ir jutimo organų elegantiškiausia struktūra, o proto 
jėga reiškiasi abiejuose požymiuose, pastebint subtilias skir- 
tybes ir panašumus, atskiriant tariamus pranašumus nuo 
tikrųjų. 

100. Iš to išplaukia šios išvados ir įspėjimai: 

Pirma. Klysta tie, kurie mano, kad skonis yra vien tik 
jutimo sukelta paskata ir rezultatas ir kurie tiksliuosius 
mokslus laiko kliūtimis skonį plėtoti ir tobulinti. 

Antra. Lygiai klysta tie, kurie skonio ieško pačiame pro- 
te. Protas yra grožio teisėjas, bet ne pats ir ne visada yra jo 
atradėjas. Čia dalyvauja kitas intelekto gebėjimas — vaiz- 
duotė, apie kurią teks kalbėti. 

Trečia. Jei skonis priklauso nuo jutimo ir proto, tai šių 
dviejų gebėjimų nelygus laipsnis žmonėse sukelia nelygų 
skonio gebėjimą. Grožį visi myli, bet ne visi geba jį atpažin- 
ti. Skonį galima lavinti ir tobulinti, bet be specialaus tam skir- 
to gebėjimo jo negalima įgyti. Todėl skonio taisyklės mus 
gali apsaugoti nuo jo trūkumų, tačiau jo mums neteikia. 

Čia galima pridėti Addissono pastabą**, kad didelių 
talentų visuomenė, gerų kritikų, analizuojančių tikrąsias 
grožio savybes, tyrinėjimai daro labai didelę įtaką skonį 
pakylėjant ir ištobulinant - taip buvo Graikijoje Sokrato lai- 
kais, Romoje Augusto, o Prancūzijoje Liudviko XIV laikais. 


*Lectures on rhetoric and belles lettres, vol. 1, p. 23. 
**Spectator, tome VI, p. 56, 57. 

Juk vienas net didžiausio talento žmogus negali tą patį 
dalyką matyti ir apimti iš visų įvairių pusių, o kai jį mato 
iš kitos pusės ir savitu būdu, iš visų tų reginių aibės kyla 
tikslesnis dalyko pažinimas. 

101. Išdėstytoje proto koncepcijoje glūdi: 

Pirma. Protas yra galia, susiejanti bendrąsias sąvokas, 
teikianti teiginius, tvirtinimus, sprendinius, propozicijas; 
dar jis yra galia, susiejanti vieną su kitu teiginius ir spren- 
dinius, vienus išvesdama iš kitų, tai sudaro samprotavimą 
ir įrodymą, žodžiu, protavimą. 

Antra. Proto galiai būdinga refleksija ir įžvalgumas (sa- 
gacitas), paimtas aukščiausiu laipsniu pastarasis sudaro pro- 
to išradingąją jėgą, skiriančią vienus žmones nuo kitų inte- 
lektinio veiklumo atžvilgiu. 

Trečia. Esama teiginių, kurie sukelia jautimą, bet jie iš- 
reiškia vien tik daiktų arba įvykių egzistavimą ir patvirti- 
na tai, kad daikto egzistavimas yra jutimiškai suvokiamas 
reiškinys. Taip pat esama teiginių, kuriuos proto galia iš- 
veda vienus iš kitų dvejopu būdu. Kaip reiškiniai yra pa- 
grindiniai ir atsitiktiniai, taip teiginiai yra bendrieji ir at- 
skiri. Jei iš pirmųjų išvedami antrieji, tai samprotaujama a 
priori; jei iš antrųjų einame prie pirmųjų, samprotaujame a 
posteriori. Vieni autoriai pirmąjį būdą vadina sinteze, kiti 
jį vadina analize, dar kiti - visai priešingai. 

Ketvirta. Kalba arba ženklų sistema yra esminis prota- 
vimo įrankis. Bet protavimas priklauso ne vien nuo kal- 
bos, čia dar reikalinga proto išradingoji galia, įžvelgianti 
sąsajas žodžių reikšmėje, t. y. tame, ką žodžiai išreiškia. 

Penkta. Mąstyme viskas remiasi kalba ir proto galia, nuo- 
lat veikiančia vartojant kalbą. Kad vis daugiau ir geriau 
būtų galima pamatyti žodžiais pažymėtuose daiktuose, ste- 
bėjimo ir patyrimo reiškiniai kaip buvo pradžia, taip ir yra 
nepakeičiama intelektinių veiksmų parama. 

Šešta. Proto savybė - tiesą skirti nuo klaidingumo. Pro- 
to būsena tiesos atžvilgiu yra dvejopa: mokslą sudaranti 
tikrumo būsena ir abejojimo būsena, pasiskirstanti įvairiais 
laipsniais, iš jos kyla nuomonė, spėjimas, manymas. Tad 
žmogiškąjį žinojimą sudaro tiksliai teisingi teiginiai ir dau- 
giau ar mažiau tikėtini teiginiai, t. y. tiesos ir tikėtinumai. 
Šios proto būsenos reiškiasi įvairiuose moksluose. 

Septinta. Grynajai matematikai būdinga amžinas ir ne- 
pajudinamas tikrumas, nes šio mokslo pagrindai, t. y. prie- 
laidos ir apibrėžimai, yra akivaizdūs, dydis ir jo atmainos 
yra paprasta, jokioms abejonėms nepavaldi sąvoka, šio 
mokslo kalba ir jos atmainos negali vesti į jokią klaidą, pa- 
galiau intelektas bendriausiose, dideliems suklydimams ne- 
galinčiose atsispirti sąvokose visuomet pasitelkia juslinę 
brėžinio arba skaičiavimo pagalbą, o tai jokiems kitiems 
mokslas nebūdinga. Matematika yra teisingas mokslas, nes 
ją visada lydi tikrumas, ji labai plačiai taikoma, nes vos ne 
viską galima skaičiuoti ir matuoti. 

Aštunta. Matematikoje tapatybę sudaro ne viena du kar- 
tus išsakyta ar parašyta tiesa, bet artima vienos ir kitos tie- 
sos, taip sakant, giminystė, t. y. kad su įvairiais daiktais ir 
reginiais susieta arba įvairiais atžvilgiais paimta viena tie- 
sa sukuria kitas tiesas, kad nežinomas reiškinys išspren- 
dus lygtį tampa žinomas tam tikru užduotyje žinomų da- 
lykų jungimu ir derinimu. Visi intelektiniai atradimai ne 
tik matematikoje, bet visuose moksluose, menuose ir žmo- 
giškuose reikaluose yra proto išradingosios galios, neži- 
nomą reiškinį atskleidžiančios tam tikru žinomų reiškinių 
suartinimu, perdirbimu ir taikymu, veiksena. Visuose pa- 
žinimuose protas siekia ištirti tapatybę, kurios įvairus po- 
būdis sudaro žmogiškųjų žinių skirtybę tiesos atžvilgiu. 

Devinta. Kaip matematikoje apibrėžimai ir prielaidos, 
taip gamtos moksluose jutimiškai suvokiami, stebėjimu ir 

eksperimentu ištirti reiškiniai yra protavimo pradžia ir pa- 
grindas, pasitelkiant į pagalbą visa tai, kas tik pojūčių ir 
proto jėga paremia, įtempia ir išplečia. Čia viskas turi siek- 
ti reiškinių ir faktų daugyje įžvelgti reiškinį, iš kurio būtų 
galima išvesti ir paaiškinti visus kitus - to pavyzdį teikia 
Newtono optika. 

Dešimta. Stebėjimai ir eksperimentai mums rodo kūnų 
masių veikseną ir padarinius, kūno masę sudaro smulkiau- 
sios dalelės, pasižyminčios pradinėmis ir sąryšingomis jė- 
gomis, iš kurių kyla masės jėga. Materialių reiškinių subti- 
lių paslapčių ir giluminių priežasčių tyrimas tada vos ne 
visiškai priklauso nuo proto jėgos, kurios stipri atrama dau- 
geliu tokių atvejų yra geometrija ir skaičiavimas. 

Vienuolikta. Matematikos taikymą gamtos mokslams su- 
daro materialių reiškinių ir geometrijos tiesos giminystės 
įžvalga, taigi įvairių galimų skaičiuoti ir matuoti padarinių 
susiejimas su mato ir skaičiavimo tikru principu. Tai mus 
gamtos moksle veda į bendruosius reginius ir visuotines tie- 
sas, pasižyminčias fenomenaliu tikrumu. Tačiau šiame tai- 
kyme reikia kreipti dėmesį į tam tikras sąlygas ir taisykles, 
kad ir matematiką taikant per daug nebūtų išvesta ir atsi- 
duota pasivaidenimams, gamtai priskiriant tai, kas yra vien 
tik abstrakcijos kūrinys. Todėl stebėjimas, eksperimentas ir 
gerai taikomas skaičiavimas yra vieninteliai ir patikimi pro- 
to metodai pasiekti fenomenalų tikrumą gamtos moksle. 

Duylikta. Kur neįmanoma pasitelkti į pagalbą skaičiavimą 
ir geometriją, kur proto vedliai yra vien tik stebėjimas ir eks- 
perimentas, ten vieni reiškiniai išvedami iš kitų, kartu kyla 
sunkumas įžvelgti visuotinį reiškinį, iš kurio būtų galima iš- 
vesti visus kitus, atsiranda pavojus susidaryti klaidingą arba 
netikslų reginį reiškinių daugyje. Tokiu atveju kreipiamės ar- 
ba į analogiją, arba į hipotezę ir spėjimą, t. y. įžvelgiame reiš- 
kinių, kurių priežasties nežinome, ir reiškinių, kurių priežas- 

tis žinoma, panašumą arba stebėjimo ir eksperimento paro- 
dytiems materialiems reiškiniams susieti ir išaiškinti kuria- 
me hipotetinę teoriją. Visuose šiuose proto posūkiuose jo iš- 
dirbis retai yra tiksli tiesa, dažniausiai tik didesnis arba ma- 
Žesnis panašumas į tiesą, kitaip sakant, tikėtinumas. 

Trylikta. Apsvarstę žmogiškojo pažinimo tikrumo, ap- 
imties ir įvairovės požymius, įsitikiname, kad šie požymiai 
tinka visai negausiam mūsų žinių skaičiui, taigi, kad ži- 
nios daugiau tikėtinos negu teisingos, kad mokslai yra be- 
sidarbuojančių pasiekti tikrumą amžių kūrinys. Proto pro- 
veržis šiose pastangose gali būti tikimybių skaičiavimas 
(calculus probabilitatis), kuris apsvarsto argumentus ir prie- 
kaištus ir sprendžia, ar mūsų spėjimas gali būti natūralios 
tvarkos atvejis. O svarbiausia šios rūšies pareiga - surinkti 
kuo daugiau stebėjimų ir eksperimentų duomenų analogi- 
jai ir spėjimui paremti arba paneigti. Tokia yra padėtis di- 
delėje fizinių mokslų dalyje. 

Keturiolikta. Protavime, kuriame vieni teiginiai išvedami 
iš kitų, reikalingas tam tikras jų išsidėstymas ir tvarka, kuri 
vadinama samprotavimo formomis (formae argumnentationis). 
Senieji dialektikai vos ne daugiausia tai aprašinėjo, kreip- 
dami intelektą į mįslingą nagrinėjimą ir samprotavimą. Iš- 
skyrus laiko netektį, šiame jų moksle buvo daugiau neįpras- 
tumo negu naudos. Juk nors ir mąstančiojo sampratai, ir aiš- 
kiam išaiškinimui yra svarbu teiginius bei idėjas dėstyti ta 
tvarka, kuria jie vieni iš kitų kyla, tačiau įsitikinimas, apie 
kurį čia daugiausia kalbama, priklauso ne nuo teiginių tvar- 
kos, bet nuo argumentų stiprumo, o šių argumentų paieška 
ir svarstymas yra proto išradingosios galios veiksena — to- 
dėl reikia stengtis šią galią lavinti ir tobulinti vis didesniu 
objekto ištyrimu negu tvarkingu ir mįslingu nagrinėjimu. 

Penkiolikta. Siekiant tiesos, galima apsirikti ir suklysti ar- 
ba dėl išankstinės nuostatos bei šališkumo, arba nevisiškai 

ir nepakankamai išsamiai apmąsčius tai, ką norime pažinti. 
Todėl čia nustatytos Descartes'o taisyklės mus moko daugiau 
negu ilgi traktatai apie sintetinį ir analitinį metodą, turintį 
skaidrią ir pastovią reikšmę beveik vien tik matematikoje. 

Šešiolikta. Kiekvienoje pažinimo rūšyje protas nuo ži- 
nomo eina prie nežinomo. Bet gali būti žinomi tiek faktai ir 
reiškiniai, tiek bendrosios bei visuotinės tiesos, todėl sam- 
protaujama kartais nuo pirmųjų prie antrųjų, kartais nuo 
antrųjų prie pirmųjų, vadinasi, joks mokslas nėra nei visiš- 
kai sintetinis, nei visiškai analitinis, ir šiuos du įvairių au- 
torių skirtingai suprantamus terminus būtų galima palikti 
vien tik matematikos moksluose. 

Septyniolikta. Pats protas yra ne grožio sumaniuose me- 
nuose išradėjas, bet jo teisėjas, tad protas daro didelę įtaką 
skonio plėtrai ir tobulėjimui 


II skyrius 


VAIZDUOTĖ, ĮSIVAIZDAVIMAS* (IMAGINATIO). 
FANTAZIJA, SVAJONĖ (PHANTASIA) 


102. Iš to, ką iki šiol sakėme, pasirodo, kad žmogiškasis 
intelektas sąvokas įgyja padedant pojūčiams, jas vertina ir 
stebi dėmesiu, perdirba ir taiko pasitelkęs abstrakciją, per- 
dirbtas susieja ir vienas iš kitų išveda protu, iš jų sudary- 


*Galbūt šis terminas kaip per ilgas nepatinka poetams, bet jis geriausiai 
tinka mano apibrėžimui. Walerianas Otwinowskis Ovidijaus Metamorfozių 
vertime ir Sebastianas Petrcycy vaizduotę pavadino išmoningumu. Gaila! 
Šis terminas mūsų kalboje turi jau kitą reikšmę, o dviprasmiškų pavadinimų 
filosofijoje ir gramatikoje reikia vengti, nes jie drumsčia vertingiausią kalbos 
požymį - aiškumą. 

damas arba tikrų viena su kita susijusių ir viena kitą palai- 
kančių tiesų, arba daugiau ar mažiau tikėtinų nuomonių 
grandį. Visa tai atlieka arba tiksliai samprotaudamas, arba 
numanydamas analogijos ir indukcijos būdu. Atmintis yra 
visos šios medžiagos ir dirbinių sandėlis, o idėjų susipyni- 
mas ir asociacijos ($ 61) yra šiuose veiksmuose visuotinė 
parama. Atmintį skirstėme į gyvūnams būdingą gebėjimą ir 
į aukštesnės eilės, vien tik žmogui būdinga gebėjimą ($ 36), 
o Žmogaus protui pripažinome išradingumo galią įžvelgti 
paslėptas sąvokų ir teiginių sąsajas, iš jų kurti ir konstruoti 
tvarkingą ir tolydų žinojimo statinį, tad protas pasirodė 
esąs tokio statinio architektas. O protas nekuria ir nekonst- 
ruoja tik iš santykių, iš bendrųjų ir visuotinių idėjų, čia jam 
patarnauja aukštesnės eilės atmintis, pasitelkusi kalbą ir 
ženklų sistemą, ir šiame statinyje visos sąvokos pavirsta 
visiškai intelektiniais kūriniais. 

Bet Žmogaus siela, visiškai intelektines sąvokas sukū- 
rusi iš juslinių įspūdžių, vėlgi geba bendriausius intelekti- 
nius dirbinius dabinti ir aprengti visai jusline forma, antai 
laiką mums pateikia sparnuoto senio su dalgiu ir klepsid- 
ra pavidalu; teisingumą - griežtos moters su kardu ir svars- 
tyklėmis rankoje pavidalu; dorybę vadina tiesos dukteri- 
mi, tylėjimą — stepių ir dykumų karaliumi; suteikia kalbą 
gyvuliams, medžiams ir net negyviems padarams; sudaro 
dorybių ir nusikaltimų, žmogiškųjų pranašumų, trūkumų 
ir aistrų pavidalus, apdarus, dinastijas, kartas ir jomis ap- 
gyvendina dangų, pragarą ir žemę; sukuria sau būdingą 
kalbą arba veikiau įprastinę kalbą perdirba į vien tik stip- 
riai jusliškai nuspalvintą žodžių rinkinį. Vadinasi, žmogaus 
intelekte yra gebėjimas asocijuoti ir susieti jusliškai pati- 
riamas sąvokas, jas sudėti ir iš jų sudaryti vaizdų ir pa- 
veikslų rinkinį, net abstrakcijos ir proto dirbinius perdirbti 
ir juos įvilkti į kūnišką formą. Šią galią vadiname vaizduo- 

te, arba įsivaizdavimu, nes tai — intelektinė tapyba. Kaip iš 
jusliškumo protu persikeliame į intelektinį pasaulį kaip tie- 
sos sostinę, taip iš intelektinio pasaulio vaizduote grįžta- 
me į jusliškumą kaip pasakos, įvairovės ir iliuzijos buvei- 
nę. Todėl paprastus vaizduotės kūrinius arba sąvokas ge- 
riau būtų vadinti vaizdiniais. 

103. Tačiau vaizduotės galią reikia kruopščiai skirti nuo 
kitos galios, kuri įgytais arba nuo vaikystės įdiegtais jusli- 
niais įspūdžiais taip užgriozdina bei apsvaigina intelektą, 
kad visiškai jam vyrauja ir neleidžia pakilti kitiems jo ge- 
bėjimams. Tai smarkus smegenų impulsų bei gyvūniškos 
atminties poveikis intelektui ir kūniškų jėgų persvara inte- 
lektinėms jėgoms; šį gebėjimą vadinsime fantazija arba sva- 
jone (phantasia). 


FANTAZIJOS REIŠKINIAI 


104. Esama supratingų, nuodugniai ir net filosofiškai 
mąstančių žmonių, negalinčių įveikti sau nuo vaikystės įsi- 
kalbėtos baimės, vaiduoklių, negalinčių tamsiomis vieto- 
mis eiti be šviesos ir nesiryžtančių net trumpam laikui ten 
vieni pasilikti. Tokią baimę jie įsikalbėję nuo vaikystės, to- 
dėl neturi pakankamai jėgų ją nugalėti. 

Taip pat esama tokių žmonių, kurie išgąsdinti kokio 
nors nepaprasto reginio ir įvykio, tai atsimena visą gyve- 
nimą ir tas įvykis juos kankina. Tas įspūdis dažnai toks 
gilus ir stiprus, kad jiems atrodo, jog tikrai jaučia tai, kas 
tėra jų įsivaizdavimas. Pascalis buvo taip stipriai sukrės- 
tas nelaimės, kurią patyrė ant Neuilly tilto netoli Paryžiaus, 
kai, jam sėdint keturių arklių traukiamoje karietoje, įšėlę 
priekiniai arkliai nušoko nuo tilto į Seną ir, laimei, atitrūkę 

nuo grąžulo, paliko užsikabinusią ant paties tilto krašto 
karietą su Pascaliu, - sakoma, kad Pascalis buvo taip išsi- 
gandęs, jog visą gyvenimą visada kairėje pusėje priešais 
save matė prarają ir reikėdavo greta jo statyti staliukus tai 
prarajai uždengti. 

Tai fantazija mums krečia išdaigas, kai mėnulio dėmė- 
se įsivaizduojame vyriškio arba raitelio figūrą, debesyse 
matome žmonių ir įvairių gyvūnų pavidalus; esant silpnai 
ir gęstančiai šviesai, rūkui ir dulkėms, iš smulkių daiktų, 
iš paukščių ir medelių kuriame asmenis, pilis, bokštus ir 
įvairias šmėklas. Nėščios, per daug baikščios moterys pa- 
tiria įvairių fantastinių įspūdžių, kurių padariniai paskui 
atsiliepia vaikams visą jų gyvenimą. Per daug gyvi nėščios 
moters įspūdžiai perteikiami kūdikiui: išgąsdinta katino, 
rupūžės arba kokio nors šliužo reginio motina dažnai pa- 
gimdo vaisių, kuriam visą gyvenimą tų gyvūnų reginys 
tampa nepakeliamas. 

Stipriam fantazijos poveikiui reikia priskirti tas dvasių, 
vaiduoklių, chimeriškų apraiškų šmėklas, kurios atakuoja 
ir baugina silpnesnio intelekto, iš prigimties jautrius, pas- 
ninkavimo, nemigos ar ligos nusilpnintus žmones; jie ma- 
to tai, ką jiems kas nors įkalba, arba tai, ką patys išsigalvoja 
arba ko bijo. Kai šis fantazijos jėgos sujaudintas intelekto 
silpnumas tam tikru laipsniu ima žmoguje vyrauti, jis tam- 
pa liga ir teikia įvairios rūšies fanatikus, klaidingus prana- 
šus, regėtojus ir kartu atveria lauką apgaulėms žmones tuo 
silpnumu maitinant ir jį didinant, kad juos suklaidintų ir 
jais pasinaudotų arba bent kitų akyse atrodytų nepapras- 
tais žmonėmis. 

105. Šį polinkį fantastiniams vaizdiniams, dažnai sukeltą 
iš prigimties per didelio nervų jautrumo, nėščioms moti- 
noms įspūdžius perteikus vaikams, šį, sakau, polinkį gy- 
venimo metu padidina mamos, auklės ir maitintojos savo 

pasakojimais ir pasakomis, bendravimas su prietaringomis 
moterimis, bičiuliavimasis su lengvabūdiškais ir į nežino- 
jimą nugrimzdusiais žmonėmis, mistinių knygų, romanų 
ir net kitokių knygų neapdairus ir neprotingas skaitymas, 
pagaliau iš palankumo tam susidaręs polinkis nugramz- 
dinti intelektą į įvairius įsivaizdavimus, kurie vingiuoja ir 
asocijuojasi galvoje su juos lydinčiais ir pasipinančiais pa- 
našios rūšies vaizdais ($ 61). Šis su amžiumi augantis inte- 
lekto defektas, puoselėjamas blogo auklėjimo ir įpročio, slo- 
pindamas protą ir kilniausius sielos gebėjimus, žmogaus 
intelektą atveda į sukriošimą ir dažnai į visišką pamišimą. 
Vis dėlto nemanau, kad šio žmonių defekto nebūtų galima 
ištaisyti ir žmones pakeisti pasitelkus protą ir refleksiją įdar- 
binantį mokslą, ankstyvu žmogaus savęs paties formavi- 
mu, savanorišku prisivertimu įveikti lengvabūdiškumą ir 
chimerišką baimę, tuose įsivaizdavimuose daugiausia įro- 
dinėjančią. 

106. Kietai ir visiškai miegant, pojūčių veiksena yra su- 
turėta, o su šiuo suturėjimu liaujasi funkcionavę visi inte- 
lekto gebėjimai ir tada nėra jokių sapnų ir svajų. Bet kai 
miegas nevisiškas, liaujasi veikę protas ir valios determi- 
nacija, bet junta bei darbuojasi norai ir atmintis, pateikda- 
mi fantazijai įvairius regėjimus ir paveikslus, kuri juos keis- 
čiausiu būdu sukabina ir asocijuoja neatsižvelgiant į laiką, 
vietą, į jų dermę ar nedermę ir į proto potvarkius. Tada 
įsivaizdavimo jėga mums kuria juokingiausius ir dažnai 
baisius vaiduoklius bei fantazavimus, o kai ši jėga pasie- 
kia aukštą laipsnį, tie fantazavimai įgyja tokį veiklumą ir 
stiprumą kaip tikri jutimai ir pojūčių teikiami įspūdžiai: 
jos paliesti žmonės miegodami stojasi, vaikšto, tada nieko 
nebijo, nesusižaloję užlipa ir bastosi pavojingose vietose. 
Iš tikrųjų sunku paaiškinti kai kuriuos užmigdytų žmo- 
nių, kurių veiksmai automatiniai, arba mašinalūs, stebinan- 

čius fantazijos jėgos parengtus reiškinius. Atrodo, kad kar- 
tais nevisiškas miegas yra ilgai trunkantis snaudulys, ku- 
riame ne visų pojūčių veiksena visiškai sustabdyta, o fan- 
tazijos ir smegenų gebėjimas juos paveikia kaip pusiau su- 
žadintus. Tačiau visuose miego bei snaudulio reiškiniuose 
liaujasi gebėjimas protauti, ir tada žmogaus būsena yra tarsi 
gyvulio būsena. O tai įrodo, jog, pirma, proto funkcionavi- 
mui būtinai reikia, kad budėtų tie pojūčiai, kuriuos žmo- 
gus turi įgyti sąvokoms. Antra, intelekto darbas miegant 
negali būti tik iliuzijos ir sapnai, neįgalinantys iš jų daryti 
protingų išvadų apie daiktus. Fantazijos veiksena miegant 
būdinga tiek žmonėms, tiek gyvuliams, nes šunys, ypač 
medžiokliniai, dažnai miegodami loja ir pašoka. 


VAIZDUOTĖS REIŠKINIAI 


107. Vaizduotę turintis žmogus nėra kokio nors spe- 
cialaus įspūdžio belaisvis ir jam neatsidavęs, bet tai, ką 
sumąsto, ką sau suplanuoja ir nutaria arba ką jam teikia 
proga, noras ar poreikis, gyvai įsivaizduoja, išreiškia 
ypatinga ir neeiline jėga, sujaudinimu ir pagražinimu, 
stengdamasis savo vaizduotės ir jutimo jėgą sėkmingai per- 
teikti kitiems ir padaryti vos ne paliečiamu tai, kas dedasi 
jo sieloje. Pasitelkia į pagalbą visus intelektinius gebėjimus, 
pasinaudoja jų kūriniais. Gamtos vaizdas, pasaulio ir žmo- 
nių pažinimas, visas atmintyje išsaugotas žinių ir idėjų lo- 
bynas jam teikia medžiagą, iš kurios pasirenka tai, kas jam 
tinka, kas derinasi su jo sujaudinimais, ir kuria to, ką nori 
išreikšti bei pateikti, vaizdą ir paveikslą. Tikrasis ir regimas 
pasaulis dar nėra pakankamas jo veiklumui ir vešliai au- 
gančiai jėgai — išgalvoja ir kuria kitą, keistenybių ir iliuzijų 

pasaulį, tuos naujo pasaulio padarus asocijuoja ir sukabi- 
na, juos perkelia ir sieja su realaus pasaulio reiškiniais, kad 
savo mintims suteiktų gyvybingumą, gaivumą bei įvairo- 
vę ir tuo savo valiai palenktų kitus bei sukeltų nuostabą. 

Taigi tai yra jėga, iš realių ir pramanytų esinių neeiliniu 
ir nepaprastu būdu komplektuojanti ir kurianti jutimiškai 
suvokiamus vaizdus. Ši kūrybinė jėga neužskliaudžiama 
supratimo ribomis, ji skrieja neišmatuojama mąstymo ir įsi- 
vaizdavimo erdve, ten išreiškia savo išradingąją galią kom- 
plektuoti, asocijuoti bei susieti tai, kas tinka daikto vaizdui 
ir paveikslui. Jos pirmasis ketinimas yra ne įtikinti, bet iliu- 
zija sukelti smalsumą, išlaikyti ir užkariauti dėmesį, su- 
jaudinti, patikti, linksminti ir nustebinti. Todėl tai yra vien 
tik Žmonių talentas, nors ne visiems visuotinai suteiktas. 
Kaip protas supratimo ir realaus pasaulio ribose ieško są- 
vokų ir bendrųjų teiginių sąsajų atskleisti tiesai, taip beri- 
bė vaizduotė realiame ir įsivaizduotame pasaulyje ieško 
iliuzijų ir paveikslų sužavėti juslumą arba papuošti tiesą 
patrauklia ir kūniška spalva. Man atrodo, kad tai, ką vadi- 
name genijumi, yra proto išradingoji ir vaizduotės galia. 

Ūmių, laukinių ir nekultūringų žmonių vaizduotė susi- 
jusi su fantazija ir, leidusi šiai pastarajai suvedžioti bei do- 
minuoti, kuria baidykles ir keistenybes, kuriose tačiau daž- 
nai prasimuša įžymaus talento jėga. Protingų, dalyko žino- 
jimu išlavintų žmonių vaizduotė jungiasi su sveiku protu 
bei skoniu ir sukuria įvairius grožio vaizdus arba teikia jė- 
gą, gaivumą ir judesį idėjoms, arba, pagaliau, proto giliuose 
išradimuose ir veiksenose paremia supratingumą. 

108. Taip pateikęs dalyką, negaliu sutikti su visu būriu 
filosofų, kad fantaziją reikia tapatinti su vaizduote arba pir- 
mąją laikyti antrosios dalimi ir atšaka. Fantazija yra prie- 
vartos ir pasivaidenimo galia, slopinanti proto veiklumą ir 
kitus iškiliausius žmogaus gebėjimus, o vaizduotė yra lais- 

va galia, skrajojanti visuose materialaus pasaulio kūriniuo- 
se, pasitelkianti į pagalbą visus intelekto gebėjimus ir besi- 
maitinanti jų dirbiniais. Fantazija yra pačios gyvūniškosios 
atminties padarinys, bendra žmonėms ir gyvuliams, ji yra 
fizinės smegenų ir nervų konstitucijos rezultatas. Vaizduo- 
tė yra galia, naudojanti tiek gyvūniškosios, tiek aukštesnės 
eilės atminties atsargas ir lobius, ji yra vien tik žmogui bū- 
dinga kūrybinė jėga, tai dovana, kurią prigimtis skiria skir- 
tingu mastu ir laipsniu tik tam tikriems intelektams. Fanta- 
ziją valdo aistra arba įprotis, arba giliai įstrigęs, arba vaikys- 
tėje automatiškai sukeltas įspūdis, o tvarkingai vaizduotei 
vadovauja protingumas ir skonis, taigi juose telpantys pro- 
to potvarkiai (5 99, 101). Slopindami savo fantaziją kaip sie- 
los ydų ir nerimo šaltinį, darbuojamės savo pačių gerovei; 
priešingai, rūpestingu auklėjimu, mokslu ir refleksija siekia- 
me vaizduotę tobulinti bei praturtinti kaip išradingąjį pasi- 
puošimo, sujaudinimo ir malonumo gebėjimą. 

109. Kadangi vaizduotė viską tapo ir vaizduoja, tai ji 
vos ne tuojau pat su jutimiškai patiriamomis sąvokomis 
pasirodo ir veikia. Jaunų žmonių vaizduotę matome esant 
gyvybingą ir veiklią. Bet jei protas ir kiti iškiliausi intelek- 
tiniai gebėjimai nėra išplėtoti, išlavinti ir praturtinti žinių 
atsargų, tai vaizduotės kūriniai negali būti nei tvarkingi, 
nei apgalvoti, nes juose vyrauja fantazija, aistra, charakte- 
ris, klimato įtaka, apskritai tariant, vien tik kūniškos ir fizi- 
nės savybės, neparengtos tiesos reginiais, prakilniomis idė- 
jomis, maloniais vaizdais. Akivaizdžiausi to pavyzdžiai 
matomi sistemose, potvarkiuose ir religinėse apeigose tų 
žmonių, kurių nei nepasiekė dieviškojo apreiškimo šviesa, 
nei jiems buvo skirta prieiti prigimtines religijos tiesas, tai- 
gi kur vaizduotė religiją išgalvodavo visiškai proto vaikys- 
tėje arba ją tobulino jam augantir bręstant. Laukiniai, ūmūs, 
įpratę kovoti ir kariauti žmonės kultivavo nerimo ir keršto 

vaizduotę, blogus ir smarkius geismus, iš to kilo kruvinos 
ir žiaurios religinės. nuostatos, paskiriančios žmones au- 
koti dievams. Vėlgi tarp ramių, nepiktų, piemenų arba žem- 
dirbių gyvenimą kultivavusių žmonių įsikūrė dėkingumo 
religija su gerumo, atlaidumo ir užuojautos potvarkiais. 
Graikų vaizduotė sudievino aistras, žmonių ydas ir gyve- 
nimo patogumus; egiptiečių vaizduotė gyvulius perdirbo 
į dievus; skandinavų vaizduotė dvasias apgyvendino de- 
besyse, audrose ir liūtyse; kabalistų vaizduotė kartojo sa- 
lamandros silfides?, apskritai tariant, dvasių pripildė va- 
dinamąsias stichijas —- vandenį, ugnį, žemę ir orą. Beveik 
visose pagoniškose religijose matome sudievintas žmonių 
aistras, gamtos reiškinius ir gyvenimo įvykius. Net krikš- 
čionybės viduriniaisiais amžiais romantikų vaizduotė at- 
naujino senuosius burtus ir kerėtojas. Vos ne kiekviena re- 
ligija turėjo savo pranašus, poetus-dainius ir giesmininkus, 
tai davė pradžią poezijai, garbinusiai dievus, skelbusiai ne 
gryną tiesą, bet vaizduotės prasimanymais išpuoštas isto- 
rijas ir dažnai pripildytas prasčiokiško neprotingumo. 


VAIZDUOTĖS NAUDA 
MENAMS IR MOKSLAMS 


110. Tik išaugus protui, ėmus gerai naudoti atminties 
turtus, poezija įgijo tvarkingą, malonų ir naudingą pavi- 
dalą, kuriame viešpataujanti vaizduotė, vadovaujama sko- 
nio ir protingumo, sukuria įvairovę tenkinant žmogaus 
naujovės ir permainų geismą, taigi jo dėmesio prisirišimą 
prie didingo ir svarbaus mokslo, įvilkto į pasaką. Žmogus 
greitai viskuo prisisotina ir jam nusibosta, sunkumai su- 
prantant jį atgraso bei atbaido, jam reikia dėmesį patrau- 

kiančios ir supratimą palengvinančios įvairovės. Vaizduo- 
tės dovana, daiktus pateikdama įvairiu pavidalu, juos įvilk- 
dama į sėkmingai išgalvotą juslinį rūbą, dabindama vis ki- 
tais papuošalais, labai įtinka ir patarnauja šiam nepasto- 
vumui. Šiuo meistriškumu ji intensyvina įdomumą, mums 
sužadina kilnius jaudulius, taip mus nukreipia nuo blogų 
ir žalingų dalykų, o šiuo žaidimu ir iliuzija mus dar nu- 
kreipia į teisingumo ir tiesos kelią. Iliadoje ji mums nurodo 
žalingus pykčio ir įnirtingumo padarinius, Odisėjoje moko 
apdairumo ir sumanumo gyvenimo aplinkybėse, Eneidoje 
parodo jokiomis kliūtimis neįveikiamą narsumą, susietą su 
dievotumu. Ši poezija bukolikose mums piešia paprasto ir 
skaistaus gyvenimo pranašumus, pasakose teikia morali- 
nius įspėjimus, satyrose išjuokia žmogiškąsias ir visuome- 
nės ydas, odėse žadina įkarštį dideliems ir herojiškiems da- 
lykams ir t. t., ir t. t. Apskritai tariant, tai yra pamokymas, 
apvilktas papuošalais ir žaislais, kad žmonėms įsimeilintų 
bei patiktų. Bet kad, būtent, patiktų, vaizduotės išradimai 
poezijoje turi pasižymėti gaivumu ir deramumu, t. y. turi 
atitikti įvykusias permainas papročiuose, polinkiuose, nuo- 
monėse, tautos ir amžiaus apšvietos laipsnyje. Kadangi mes 
šiandien netikime tuo, kuo tikėjo graikai ir romėnai, tai grai- 
kų ir romėnų mitologija geroje šiuolaikinėje poezijoje var- 
tojama labai kukliai ir retai. Mūsų žinojimas mokėjimuose 
ir moksluose platesnis ir aukštesnis negu senovės autorių, 
žmogiškasis intelektas žymiai nutolęs nuo vaikystės būk- 
lės, tad jam reikia natūralesnių bei maistingesnių žaidimų 
ir iliuzijų, o todėl šiandien jo nežavi vien tik išorinis ap- 
dangalas, vien tik kalbos žavumas, saikas ir harmonija, nes, 
glostydami ausį, jie neįdarbina jo aukščiausių ir iškiliau- 
sių gebėjimų. Todėl poezijos veiksmingumo negalima grįsti 
vien tik kalbos pamokomis bei tvirtinti, kad šiandieninė po- 
ezija dėl to negali prilygti senovės poezijai, kad neturime 

graikų vartotos poetinės kalbos. Poezija nėra gryna muzi- 
ka, ir jokia kalba pati savaime šiandien neišsaugos žmonių 
dėmesio visada patikdama. Šiandien poezijai reikia užim- 
ti vos ne visus išsiplėtojusius intelekto gebėjimus, ir vaiz- 
duotės išradimai šiandien turi būti geroje poezijoje iš- 
mankštinti iškiliais sujaudinimais, šiuolaikinį žinojimą ati- 
tinkančiais vaizdais ir dažnai naujai atskleistais tiesos 
nuosprendžiais, nes klaidingos idėjos mus gali laikinai ap- 
gauti ir suklaidinti, bet negali nei ilgai išsilaikyti, nei pa- 
tikti. Vergilijaus Georgikose bičių gimimo aprašymas*, pa- 
imtas iš egiptiečių paslapčių ir prietarų, galbūt romėnams 
patiko, bet šiandien kiekvienam fizikui nusibodęs ir atgra- 
sus. Dėl šių priežasčių šiandien niekuo negalima pateisinti 
romantinės poezijos atgijimą, ji iš viduramžių pašaukia iš- 
sigaravusias burtų, dvasių ir stebuklų lengvatikystės ne- 
sąmones, nes jos nėra nei naujas išradimas, nei atitinka am- 
žiaus apšvietą ir manymą. Jos įrodo ir parodo ne vaizduo- 
tės gausą ir turtingumą, bet, žinoma, jos skurdą ir menkumą, 
ji naujovių ieško tiesą, apšvietos augimą ir vyraujančio tikė- 
jimo vertingumą įžeidžiančiuose ydingumuose. 

111. Prozinei iškalbai vaizduotė suteikia daug veiklumo 
ir malonumo įvairių reiškinių ir įvykių vaizdingais aprašy- 
mais, sėkmingomis metaforomis, arba perkeltine reikšme, 
vykusiais panašumais ir palyginimais, kalbos formomis, ar- 
ba figūromis, stipriai paveikiančiomis jausmus ir dėmesį, 
gerai apmąstytais perėjimais nuo vienos temos prie kitos, 
stiprių tonų įvairove ir priderinimu, būdingų kiekvienam 
jauduliui, kuriuo suinteresuotas kalbėtojas arba rašytojas ir 
kurį jis nori perteikti klausytojui arba skaitytojui. Kadangi 
čia vaizduotė tarnauja protui, tai ji turi būti santūresnė ir 


*Georgicon, Lit. IV, v. 295. 

rimtesnė negu poezijoje, nes prozinėje iškalboje stengiamės 
patikti ne pasaka ir ne iliuzija, bet skaidriu ir neperdėtu tie- 
sos vaizdu, turime tikslą klausytojams arba skaitytojams 
įteigti tai, ką projektuojame, tad sužadinta kokia nors aistra, 
įtemptas smalsumas ir dėmesys turi siekti vien tik paremti 
protą, valią palenkiant žymesne įtikinimo jėga. 

112. Tapyboje, raižyboje, muzikoje, architektūroje ir ki- 
tuose išradinguose menuose vaizduotė daugiausia pasiekia 
kuriant intelektinius pavyzdžius, kitaip sakant, idealus, ren- 
kant gamtoje išsidėsčiusias dalines grožybes, jas vartojant, 
suvokiant ir susiejant, sukuriant kuo tobulesniam grožiui 
artimą kūrinį. Juk gamta didinga, graži ir ištaiginga aibėmis 
ir masėmis, jos individams ir atskiriems esiniams būdingi 
trūkumai ir netobulumai, kurių menas vengia. Todėl dai- 
liųjų menų kūriniai ne visada yra kopija ir paprastas gam- 
tos mėgdžiojimas, bet dažnai jos atskirų esinių ištaisymas ir 
išlavinimas, jie yra vaizduotės kūrinys surenkant gamtoje 
išbarstytas grožybes, suvienijimas tų giminingų ir gretimų 
papuošalų, iš kurių kyla atlikto kūrinio paprastumas, har- 
monija ir pasiektas sumanymas. Tačiau kad vaizduotė šiuo- 
se menuose neapsilenktų su tiesa, reikia daugelio mokslų 
paramos, antai anatomijos, geometrijos, perspektyvos, opti- 
kos, mechanikos ir t. t., tai jau nustatė šiuos menus išsamiau 
ir moksliškiau tiriantys autoriai. 

113. Išrandant ir konstruojant mašinas, mechanikui rei- 
kia vaizduotės išgalvojant, suderinant ir jungiant įvairias 
dalis, kad būtų sukurtas turimos jėgos kuo didesnis pada- 
rinys; pašalinant išorines kliūtis, kylančias iš mašinos su- 
dėties arba jos veikimo; išmatuojant ir taupant laiką, reika- 
lingą sukuriant projektuojamą padarinį. 

Fiziniuose moksluose vos ne kas žingsnis reikia vaizduo- 
tės paramos, kai tik protavimu pastebėtą atvejį norime pada- 
ryti patyrimiškai matomą. Tada protas ir vaizduotė turi dar- 

buotis išrandant patyrimą, organizuojant priemonių ir meto- 
dų kombinaciją išryškinti protavimo nurodytam reiškiniui, 
tačiau paslėptam su juo susijusių kitų reiškinių spūstyje. 

Sferinė astronomija be vaizduotės paramos nebūtų tuo 
žmogiškosios sampratos beveik stebuklu, kokiu ji šiandien 
yra. Įvairių dangų ir žemę kertančių plokštumų išradimas 
yra vaizduotės darbas; dangaus kūnų susiejimas su šiomis 
plokštumomis astronomijoje ir Hiparcho nurodytas susie- 
jimas su įvairiais žemės taškais geografijoje ir tuo remian- 
tis neklaidingas žvaigždžių judėjimo bei jų padėties dan- 
guje ir panašiai įvairių žemės taškų geografinės padėties 
nustatymas; išradimas astronominių prietaisų matuoti erd- 
vę ir laiką - tai vaizduote paremto proto kūriniai. 

Ar Newtonas be veiklios vaizduotės būtų krintančio 
obuolio judėjimą perkėlęs ir taikęs Mėnulio judėjimui? Ar 
jam būtų atėjusi į galvą toji drąsi ir didi mintis, kad ta pati 
jėga valdo Žemės ir dangaus kūnus? Ar Kopernikui be di- 
džiulės vaizduotės paramos būtų pavykę taip paprastai ir 
sėkmingai paaiškinti Žemės dienos ir metinio judėjimo tiek 
daug smulkių ir įvairių reiškinių? Ar jis būtų aptikęs tą 
naują ir didžią idėją, kelis amžius astronomų taip mažai 
arba taip abejingai svarstytą? Nei Bradley, pastebėjęs ma- 
žus žvaigždžių padėties kitimus, be vaizduotės nebūtų at- 
rades Žemės ašies svyravimų ir šviesos sukeltų regėjimo 
klaidų, o tuo jis ir įrodė Žemės metinį judėjimą, astronomi- 
nių stebėjimų meistriškumui suteikė didelį tikslumą. Vi- 
suose šiuose atradimuose pakanka atsiminti tai, kad hipo- 
tezės sugalvojimas yra vaizduotės kūryba, o hipotezės iš- 
vedimas iš reiškinių yra proto kūryba. 

114. Net matematikoje, kurioje, atrodo, viskas turėtų būti 
griežto proto darbas, giliau šiuos mokslus apmąsčius, atsi- 
skleidžia plačios ir reikšmingos vaizduotės paslaugos. Kas 
gi yra gražiausi Descartes'o atradimai algebrą taikant geo- 

metrijai, jei ne algebrinėje lygtyje glūdinčių bendriausių są- 
vokų, santykių ir sąryšių juslinė išraiška linijomis, jei ne pro- 
to gilios veiksenos fizinis piešinys, o to be vaizduotės didelės 
paramos ir jėgos įrodyti neįmanoma. Šis braižybos menas, 
skaičiavimą aiškinantis įvairia plokštumų ir linijų padėtimi, 
padedantis suprasti bei palengvinantis samprotavimo būdą, 
yra proto vedamos vaizduotės darbas. Tas pats menas, per- 
keltas į mechaniką, kaip veikliai padėjo išspręsti tiek daug 
sunkių ir painių klausimų atskleidžiant judėjimo dėsnius! Dar 
aš matau didelę vaizduotės pagalbą Descartes'ui, Wallisui ir 
Euleriui išgalvojant sveikuosius, trupmeninius ir menamus 
rodiklius, kurie tapo nuodugnių atradimų analitiniame skai- 
čiavime šaltiniu. Negana to, aritmetikos, algebros ženklai, ly- 
giai kaip visų kalbų rašytiniai ženklai dėl to, kad yra sąvokų 
ir idėjų jusliniai rūbai, yra vaizduotės išradimas, o jų tobuli- 
nimas ir vartojimas yra proto reikalas. Kadangi kalbos yra 
protavimo įrankiai, tai vaizduotė, rašytiniais ženklais orga- 
nizavusi kalbą, arba pakylantį ir išnykstantį balsą, protą ap- 
rūpino esmingiausiomis veikimo priemonėmis bei būdais, ir 
visas samprotavimo kūrinys, padedant rašytinei kalbai, yra 
vaizduote paremto proto darbas. Ši plati protingos ir ramios 
vaizduotės įtaka tiksliųjų mokslų išaugimui ir atradimams 
patvirtina tą mano mintį, kad genijus, kaip šio išaugimo kū- 
rėjas, yra vaizduotės ir proto išradingoji galia. 


NESIVARŽANČIOS VAIZDUOTĖS 


ŽALINGI PADARINIAI 


115. Kokios brangios ir didelės yra proto vedamos 
vaizduotės paslaugos, tarnaujančios visuomenės gėriui bei 
dorybei, tokie žalingi ir neapsakomi yra jos pasileidimo 

padariniai, kai ją užvaldo fantazija ir aistra ir į savo pusę ji 
pertempia klastingumą. Tada jos kūriniai ir raštai nukreipti 
iškreipti papročius ir sugriauti visuomenės tvarkos pama- 
tus, jie yra nuodai, naikinantys kiekvieno asmeninę laimę 
ir visoje visuomenėje platinantys nuniokojimo ir skurdo 
užkratą. Apimtas iškrypusios fantazijos įkarščio, poetas ir 
rašytojas, kai pamiršta moralines pareigas, užsimojęs įam- 
žinti talentą nepaisydamas garbės ir pagarbos, visoms pa- 
sileidimo šlykštynėms suteikia patrauklumą ir žavesį, 0 ta- 
pęs paleistuvystės apaštalu, darbuojasi, kad išnaikintų 
žmonėse gėdą ir kuklumą arba, ėmęs globoti nusikaltimą 
bei dviveidiškumą, apgaulingu tyčiojimusi apšmeižia pro- 
tą, religiją ir dorybę, nublokšdamas žmogų iki gyvulių ly- 
gio, 0 visuomenę - iki budelių minios. 

Kalbėtojas, nugrimzdęs į tuštybę ir asmeninę naudą ar- 
ba parsidavęs išdavystei ir apgaulei, privatų interesą ap- 
rengia visuomeninio gėrio kauke, išgalvoja regimybes įpai- 
nioti į lengvatikystę, sužadina ir sukursto žmonių organi- 
zacijų fantaziją ir nuveda į baisumo ir žudynių sceną. Tada 
nesivaržanti vaizduotė tarnauja aistroms, klastai ir nusi- 
kaltimams, nutraukia paklusnumą protui, o garbė ir pa- 
garba nutraukia paklusnumą dorybei ir tiesai. Dailieji me- 
nai dažnai neatsisako savo paslaugos tiems pagedimo ir 
savivalės nusižengimams kurdami pasileidimo vaizdus ir 
statulas, įžeidžiančias skaistybę, įkaitinančius kraują, ištvir- 
kimui suteikiančius stabilumą, o kartais ir nemirtingumą. 

Tačiau patyrimas mus moko, kad kas tik žmoguje yra 
jusliška ir gyvuliška, visa tai jį prisotina, o sotumas sukelia 
nuobodulį ir pasibjaurėjimą; priešingai, intelektinių galių 
poveikis tiesos apmąstymui ir tyrimui, džiaugsmas dėl at- 
liktų pareigų mus pripildo tvirto ir teisingo pasitenkini- 
mo, tad pati žmogaus konstitucija mums nurodo, kur yra 
tikrasis jo gėris ir laimė. Moralumu ir autentišku aukštųjų 

intelektinių galių naudojimu remiasi visas žmogaus oru- 
mas ir žmonių visuomenės laisvės, o talentas, pasitrauk- 
damas iš šio bendrojo ir asmeninio gėrio kelio, tampa savo 
savininko įžeidėju ir pagrindine visuomenės nelaime. 

116. Nuo moralumo ir dorybės vaizdų pereisime prie 
skonio ir deramumo vaizdų. Kartais gamta sukuria išsigi- 
mėlius ir baidykles (monstra). Norėdama gamtą tuo mėg- 
džioti, vaizduotė mitologijoje sumąstė kentaurus, sirenas, 
sfinksus, tapyboje sumąstė arabeskas ir karikatūras - tai 
žmonių požymių, sujungtų su gyvulių požymiais, alegori- 
niai vaizdai, arba fantazijos keistenybės ir vaizduotės sa- 
vavaliavimai, galintys patikti aprašymo grožiu, piešinio ir 
paveikslo tobulumu, tačiau tai visada yra perdėjimo pra- 
manai, įžeidžiantys tiesą. Jei išradinguose menuose vaiz- 
duotei kartais leidžiama sekti fantazijos įkvėpimu ir per- 
žengti tikėtinumo ribas, tai poetų ir kalbėtojų raštuose vaiz- 
duotė turi būti vadovaujama skonio, drausmingesnė ir 
santūresnė. 

Tačiau poezijai ir iškalbai būdinga savi perdėjimai ir 
karikatūros, kai įkarščio apimta ir skonio nesuvaldoma 
vaizduotė žodžiais ir aprašymais neaiškumą laiko gilumu, 
paradoksus - tiesos viršūne, plepėjimą - iškalba, o pasipū- 
timą tapatina su didybe. Rašytojai paprastai vaikosi gro- 
žio, minties ir vaizdų iškilumo, bet ne visada su jais susi- 
duria. Perdėtos metaforos arba perkeltinės reikšmės, blo- 
gai parinkti panašumai ir palyginimai, prievartiniai žodžių 
ir pritemptų retorinių figūrų deriniai - tai iliuzijos, margu- 
mynai ir netikros plunksnų puošmenos apsimetant talen- 
tu. Pope'as gerai pasakė*, kad įprastinė ir lėkšta mintis, 
pateikta didžiais ir puikiais žodžiais, yra tarsi kaimietis, 


*Essay on criticisme, vers. 321. 

"aprengtas karaliaus drabužiais. Didžiausias tikrojo grožio 
papuošalas yra paprastumas (simplicitas), o pakilumas ir 
didingumas (sublime) — tai įžymi, drąsi ir teisinga mintis, 
išdėstyta paprastai ir aiškiai. Apdairumu ir dalyko žinoji- 
mu išlavintas talentas turi stengtis iškalboje suturėti vaiz- 
duotės įkarštį, žodžiuose ir aprašymuose laikytis orumo ir 
tikėtumo. 

117. Mėgdama įminti ir paaiškinti painiausius dalykus, 
vaizduotė beveik visuose moksluose išgalvoja hipotezes ir spė- 
jimus, o intelektą apgaudama tariamais išaiškinimais, filoso- 
fijoje stabdo proto gilesnį tyrimą ir tikrąją jo pažangą. Tiek 
daug rašęs apie vaizduotės klaidas, Mallebranche'as nema- 
žai pats ja piktmaudžiavo stengdamasis argumentuoti ir skai- 
tytojams įkalbėti požiūrį, esą mes viską matome Dieve. 

Pamėgusi kokią nors hipotezę ir spėjimą, fizikoje vaiz- 
duotė kliudo proto šaltakraujiškam, griežtam ir nešališkam 
tyrimui, kurio reikia ieškant tiesos, ir, užuot spėjimą atida- 
vusi reiškinių griežtam patikrinimui, įvairiais išsisukimais 
reiškinius pritempia prie spėjimo ir apgaulingais aiškini- 
mais atradimą arba tiesos pripažinimą daro pavėluotą ir 
sulaiko. Descartes'o pramanyti sūkuriai (vortices) pakan- 
kamai ilgai trukdė priimti Newtono materijos dalelių tar- 
pusavio traukos teoriją. Neprotinga Tycho Brahe hipotezė 
pakankamai ilgai klaidino astronomus ir taip suturėjo Ko- 
perniko teorijos plitimą ir pažangą. 

Net matematikoje pasirodo vaizduotės užmačios pakeisti 
seniai priimtus ženklus, įvesti kitus mažiau reikalingus, ku- 
rie painioja matematinę kalbą ir gadina jos stabilumą bei pa- 
prastumą. Net esama jaunų protų, skrajojančių perdėtose 
abstrakcijose ir išgalvojančių kažkokius naujus skaičiavimo 
principus, kurių giliau apmąstantis protas nepripažįsta ir 
gerai atliktas skaičiavimas nepatvirtina kaip neklaidingo ti- 
kėtinumo. Apskritai tariant, tiksliuosiuose moksluose vaiz- 

duotė gali išvesti protą iš tiesos kelio dviem būdais: pirma, 
aistringa ir metaforiška, arba perkeltinės prasmės, kalba, jai 
būdingi perdėjimai visada žalingi preciziškai ir specialiai kal- 
bai; antra, vaizduotei būdingu skrajojimu įsivaizdavimų pa- 
saulyje, iš kurio ištrauktus sumanymus dažnai perkelia ir 
maišo su realaus pasaulio reiškiniais. 

118. Iš viso to susidarysime šį reikalingą įspėjimą: kaip 
protas negali šaltakraujiškam ir ramiam žmogui laisvai 
viešpatauti, taip vaizduotė paprastai dominuoja ir daugiau- 
sia rodo aistros apimtam ir sujaudintam žmogui. Ši pasta- 
roji būsena pavojinga tiesai, bet naudinga iliuzijai ir sukly- 
dimui. Didelė žmogiškosios išminties problema yra pažin- 
ti vaizduotės viešpatavimo ir jai paklusnumo sritį ir ją joje 
laikyti bei prižiūrėti. Poezija ir išradingieji menai yra plati 
ir laisva vaizduotės sritis vadovaujant išlavintam skoniui. 
Prozinėje iškalboje vaizduotė turi jungtis su skoniu ir pro- 
to jėga, tiksliuosiuose moksluose ji turi paremti ir sustip- 
rinti protą, bet juose niekada nevadovauti ir neviešpatauti. 
Vaizduotė iš tikrųjų yra žmogui vertinga ir garbinga do- 
vana, bet kad būtų paslaugi bei naudinga, ji turi gerbti pa- 
pročius ir visa tai, kas sudaro asmens ir visuomenės lai- 
mės pamatą; turi matyti savo polėkių ir įkarščių pavojin- 
gumą; turi padėti, o ne kenkti žmogaus tobulėjimui; 
apskritai tariant, savųjų išradimų ir turtų spintelėje turi būti 
drąsi, bet kartu drovi ir drausminga. 

119. Visa tai, ką iki šiol pasakėme apie vaizduotę ir fan- 
taziją, mus moko: 

Pirma. Vaizduotė yra sielos galia, visoms sąvokoms su- 
teikianti stipriai juslinį aprėdą, ji yra intelektinė tapyba. 
Kaip protas susieja sąvokas ir bendruosius teiginius pa- 
siekti tiesai, taip vaizduotė viskam išranda juslinius aprė- 
dus ir vaizdus sukurti įvairovei ir maloniai svajai. Ji visiš- 
kai skiriasi nuo fantazijos. 

Antrą. Fantazija yra kūniškų jėgų vyravimas intelekti- 
nėms jėgoms, ji bendra žmonėms ir gyvuliams. Jos reiški- 
niai pasirodo vaikystėje giliai įdiegta arba nepaprasto įvy- 
kio sukelta baime, bjaurėjimusi tam tikrais dalykais ir gy- 
vūnais, sapne ir tikrovėje įsivaizduojamomis šmėklomis ir 
įvairiais pusiau miegančių žmonių reiškiniais, - visa tai, ne- 
sant aukštųjų intelektinių galių įtakos, yra šmėkla ir iliuzija. 

Trečia. Vaizduotė yra kūrybinė jėga, besinaudojanti visų 
intelektinių gebėjimų parama ir besimaitinanti jų dirbiniais. 
Jos išradimų sritis yra ne tik realus pasaulis, bet dar ir jos 
išgalvotas, arba įsivaizduojamas, pasaulis, kuriam parenka 
savo spalvas, žavesius ir puošmenas. Tai talentas, būdingas 
tik žmogui. Vaizduotė projektuoja ne įtikinti, bet smaginti, 
puošti, stebinti, žavėti ir patraukti dėmesį. Autoriui atrodo, 
kad genijus yra vaizduotės ir proto išradingoji jėga. 

Ketvirta. Susieta su fantazija, vaizduotė davė pradžią 
įvairioms pagoniškosios religijos sistemoms, kurios buvo 
arba kruvinos, kai jose vyravo nerimas, arba švelnios, kai 
jose viešpatavo dėkingumas Aukščiausiajai Esybei. Iš to 
dar kilo įvairių tautų mitologijos. 

Penkta. Susieta su skoniu bei protingumu, vaizduotė yra 
tvarkingos poezijos ir iškalbos motina; paremta aukštųjų 
sielos galių dirbiniais, praturtinta mokslų įvairiomis tieso- 
mis ir atradimais, ji poeziją ir iškalbą pakelia iki viešpatau- 
jančios apšvietos laipsnio ir iki galingesnio poveikio visiems 
intelekto gebėjimams. Dailiuosiuose menuose ji tada su- 
teikia pastovesnius bei svarbesnius žavesius ir ten, parem- 
ta skonio nuosprendžiais, viešpatauja. 

Šešta. Tiksliuosiuose moksluose išrasdama mechaniškus 
būdus bendrąsias tiesas parodyti jusliškai suvokiamas, vaiz- 
duotė tobulina mokėjimą patirti, pojūčių silpnumą parem- 
dama įvairių prietaisų išgalvojimu; protui patarnauja kal- 
ba, ženklais ir kūniškais paveikslais palengvindama supra- 

timą; daro įtaką Žymiausiems ir puikiausiems išradimams 
ir juose parodo genijaus kūrinius. 

Septinta. Kaip vaizduotės, vadovaujamos skonio ir pro- 
to, paslaugos yra brangios bei įžymios, taip jos palaidumo 
nusižengimai yra bjaurūs ir žalingi, kai joje vyrauja fanta- 
zija ir aistra. Atitraukdama visas gėdos ir kuklumo uždan- 
gas, nutraukdama visus padorumo ryšius, laikydama, kad 
nesą nieko švento, visą savo išradingumo jėgą sutelkia gau- 
sinti smurtą, pasileidimą bei pagedimą ir jais net nuplėšia 
šlovę dailiesiems menams. 

Aštunta. Blaivesniuose ir saikingesniuose kūriniuose 
vaizduotė gali mus suklaidinti arba emocine ir metaforiš- 
ka kalba, arba skrajojimu įsivaizduotame pasaulyje, nes pir- 
muoju atveju gali perdėjimu išeiti už tiesos ribų, o antruo- 
ju atveju gali įsivaizdavimo kūrinius maišyti su realiais reiš- 
kiniais arba imtis ir vieno, ir kito. 

Devinta. Didelis žmogiškojo išmintingumo reikalas yra 
vaizduotę laikyti deramumo ribose ir apibrėžtyse, sergė- 
ti, kad išlavinto skonio ir protingumo vadovaujama, ji 
viešpatautų dailiuosiuose menuose, padėtų protui tiks- 
liuosiuose moksluose, visada ir visur siektų žmogų tobu- 
linti ir niekada nesiektų pagadinti. Apskritai tariant, kad 
savo kūriniuose, išradimuose ir paramose būtų drąsi, bet 
kartu drovi ir drausminga. 


III skyrius 
VALIA (VOLUNTAS) 
120. Paveikdami mūsų pojūčius, materialaus pasaulio 
daiktai ne tik sužadina mąstymą ir pažinimą, bet dar, su- 


jaudindami mūsų vidinį jutimą, sukelia įvairius norus ir 

polinkius, kurie mus traukia prie įvairių objektų, sukelia 
mūsų veiklumą bei įdarbina tiems norams tenkinti. Sielos 
gebėjimas, kuris rūpinasi šiais polinkiais ir norais, kuris 
renkasi ir sprendžia tiek dėl norų, tiek dėl noro siekiamų 
dalykų, kuris teikia pirmenybę vieniems, o ne kitiems, vei- 
kiau linksta į tą, o ne į aną objektą, vadinamas valia (volun- 
tas). Tad pirmasis valios požymis - laisvė ir laisvas pasi- 
rinkimas, šiuo laisvu pasirinkimu esame vidujai įsitikinę 
(Įvadas, I), tai nereikalaujantis įrodymo sąžinės reiškinys, 
ir visos autorių pastangos bei nagrinėjimai valios laisvę pri- 
pažinti arba paneigti yra visai nefilosofiniai. 

121. Žmogus negali norėti ir geisti nesant priežasties ir 
akstino, jam visuotiniai akstinai yra poreikiai išsaugoti ir pa- 
gerinti savo egzistenciją, ją padaryti mielą ir malonią, nuo 
savęs atitolinti bet kurias kančias ir nemalonumus - tai su- 
daro žmogaus gėrį ir laimę kaip beveik vienintelį jo norų ir 
polinkių tikslą. Kaip protas savo veiksmais siekia tiesos, taip 
valia savo rinkimusi siekia gėrio ir laimės. O norint šį tikslą 
pasiekti, reikia patikimų ir neklaidingų priemonių bei bū- 
dų, nes kaip gėris gali būti tariamas arba realus, taip prie- 
monės gali būti patikimos arba netikros. Norint deramai pa- 
sirinkti, būtinai reikia atpažinti, valia atpažinimu nedispo- 
nuoja, nes tai priklauso protui. Todėl valia pati savaime yra 
aklas gebėjimas, pasirinkdama ir savąja laisve pasinaudo- 
dama gali apsirikti, tad reikalinga vadovo. Čia lengvai gali- 
me įsivaizduoti, kuo žmogus su visa savo laisve būtų lauki- 
nėje ir vienišoje būklėje, kai aukštieji intelektiniai gebėjimai 
užmigdyti. O jį paėmus visuomenėje kartu su bendrapilie- 
čiais, jam atsiveria visai naujas pasaulis ir nauja daiktų tvar- 
ka, jo norai, polinkiai ir jėgos įgyja visai naują kryptį, nes 
kiekvienas visuomenės narys taip pat turi savo norus, po- 
linkius bei jėgas, ir reikia, kad vieni nebūtų kliūtis kitiems. 
Taigi juos reikia suorganizuoti, apibrėžti ir sutvarkyti, ren- 

kantis priemones ir būdus, reikia apsvarstyti ir pažinti jų 
padarinius ir rezultatus, kad jie nebūtų žalingi mums pa- 
tiems arba kitiems. Tik čia atsiskleidžia teisių ir pareigų šalti- 
nis, o kartu žmonių moralinės ir politinės tvarkos pagrindas. Po- 
reikiai rodo trūkumą ir silpnumą, todėl jiems reikia teisių, 
kurios yra silpnumo atrama ir apgynimas; priemonės po- 
reikius tenkinti rodo galybę ir jėgą, taigi reikalauja pareigų 
taisyklių, kurios yra jėgos palenkimas, o teisės ir pareigos 
yra laisvos, bet tvarkingos valios nukreipimas ir vadovavi- 
mas,-— visa tai yra proto kaip valios vadovo darbas. Tad žmo- 
gus su visa savo garbe yra visuomenės meistriškumo kūri- 
nys ir padarinys, visuomenei jis skolingas už savo aukštųjų 
intelektinių gebėjimų suformavimą ir ištobulinimą, jai jis sko- 
lingas už savo moralinę būseną, sudarančią aukštą jo oru- 
mo lygį. Proto veiksenos taikymas pažinti žmogaus morali- 
nei būsenai, apibrėžti jo teises ir pareigas sudaro atskirą 
mokslą, vadinamą praktine filosofija, kuriai priklauso ir pla- 
čiausias žmogaus valios pažinimas. Visas šio mokslo pagrin- 
das turi būti grindžiamas ne apibrėžimais, nes tai ne mate- 
matika; ne hipotezėmis, spėjimais ir pasivaidenimais, nes 
tai ne romanas, - jis turi būti grindžiamas tikrais ir visuoti- 
niais reiškiniais bei faktais, išgautais iš žmonių visuomeni- 
nės būklės, t. y. iš šeimos ir tautos būklės ir iš visos tos tvar- 
kos ir santykių, kurie esti žmonių visuomenėje. 

122. Transcendentalistų, moralę grindžiančių žmogaus 
vertingumu, o vertingumą — proto galia ir jo aprioriniais 
principais, nepriklausančiais nuo visuomenės, nuo stebėji- 
mo bei patyrimo, teorija yra klaidinga ir pavojinga. Pirma, 
tokių principų prote nėra, todėl tai reiškia moralę grįsti sek- 
tos vaidenimusi ir bent jau visuotinai nepripažintais prin- 
cipais, taigi romaną vaizduoti mokslu. Antra, šiame moks- 
le moralė būtų transcendentalinių idėjų, prieinamų labai 
mažam žmonių skaičiui, rezultatas, todėl ji būtų kai kurių 

privilegija, o ne visų Žmonių visuotinė pareiga. Trečia, pro- 
to ištobulinimas yra bendruomeninio gyvenimo reikalas, 
įsivaizduoti protą moraliniu požiūriu nepriklausantį nuo 
visuomenės įtakos — tai įsivaizduoti upę be šaltinio ir pa- 
darinį be priežasties. Ketvirta, pats protas nesudaro žmo- 
gaus vertės, nes jis gali būti teisus ir iškreiptas; iškreiptas 
protas yra bendruomenės gėda bei botagas ir Žmogaus 
nuoskauda, o moralėje teisus protas negali nei egzistuoti, 
nei būti net mąstomas be bendruomeninių santykių. 

Žmogiškųjų idėjų tvarkoje pirmoji yra visuomenė, o po 
jos - moralė, nes ji išplaukia iš visuomenės. Protas moralės 
potvarkius išgauna iš Žmogaus santykių su žmogumi ir iš 
žmogaus santykių su visuomene, tad moralės pagrindas 
yra žmonių ir bendruomeniniai santykiai, o Žmogaus va- 
lios laisvė yra esminė to sąlyga, ji yra valios požymis, bet 
ne moralės pamatas, kaip mano transcendentalistai. Mate- 
rialistai moralę išveda valios aktus laikydami pirmesnių 
fizinių jaudinimų žmoguje būtinais rezultatais be jos lais- 
vės. Tad moralę jie kaip ir transcendentalistai formuoja rem- 
damiesi neprotinga hipoteze, nes tie protui priskiria tai, ko 
nėra, o šie valioje neigia tai, kas yra visuotinis sąžinės reiš- 
kinys. Ekonomistų teorija, moralę kildinanti iš žmogaus po- 
reikių ir galių, taigi iš negalimų paneigti reiškinių, yra pa- 
prasta ir nuodugnesnė, ji net labiau įtikinanti negu toji, ku- 
rią Adamas Smithas* išveda iš simpatijos jausmo ir 
jaudinimų. Šiaip jau visų daiktų Kūrėjas, įdiegdamas žmo- 
gui gebėjimą būti moraliam, norėjo jį matyti bendruome- 
nine būtybe, tad moralės potvarkių, kuriems taip artimai 
rūpi kiekvieno gėris, nepadėjo taip aukštai, kaip norėtų per- 
dėti transcendentalistų nagrinėjimai. 


*The theory of moral sentiments. — London, 1781. 

125. Intelektinius žmogaus gebėjimus apžvelgėme taip, 
kaip jie vienas po kito eina mąstymo tvarkoje, kaip vieni pa- 
rengia ir priderina darbą kitiems, kaip jie veiksenoje vienas 
kitam pagelbsti. Nėra abejonės, kad šie visi gebėjimai yra 
žmogaus intelekto, o ar jie yra atskiri gebėjimai, ar tik vieno 
besiplėtojančio gebėjimo atšakos — to nesiryžtame teigti, kad 
numanymą arba pasivaidenimą nevaizduotume esant reiš- 
kiniu arba pamatine tiesa. Mūsų tyrimo metodą, kylantį ne 
iš daikto prigimties, bet iš žmogaus konstitucijos, sudaro tai, 
kad iš dalinių žinių sudaromas ir gaunamas visumos žinoji- 
mas, kad žmogiškasis intelektas pažįstamas iš pavienių jo 
galių ir veiksmų. Nuodugnaus mokslo pirmasis ketinimas 
yra ne viską paaiškinti, bet susidaryti to, kas egzistuoja ir 
kaip egzistuoja, skaidrią sąvoką, be spėjimų paaiškinti tai, 
ką galima paaiškinti, ir prisipažinti, ko nežinome. Man atro- 
do, kad prancūzų ir vokiečių filosofinių mokyklų didelė yda 
ta, kad kiekvienos jų pagrindą sudaro tai, kas nėra nei reiški- 
nys, nei galimas tiksliai įrodyti, - pirmoji viską mato esant 
pojūčiuose ir jutime, antroji — perdėtose abstrakcijose. Žmo- 
giškojo intelekto mokslą grįsti hipoteze ir viską prie jos pri- 
tempti — tai žmones iš anksto nuteikti ir klaidinti, o ne ap- 
šviesti. Šis suklydimas tuo pavojingesnis, kad gali daryti ža- 
lingą įtaką mūsų intelektinių galių ištobulinimui, taigi mokslų 
išaugimui ir pažangai, nes, pačioje pradžioje laikydami esant 
tikra tai, kas yra spėjimas ir paprastas „man atrodo“, savo 

mintims suteikiame klaidingą kryptį, nusikratome reiškinio 
tikslaus tyrimo, ieškome ne to, kas yra, bet to, kas mums at- 
rodo esant, ir laikome žinomu tai, ko iš tikrųjų nežinome. 

Kita šių mokyklų ir net anglų mokyklos yda ta, kad jos 
reiškinio neskiria nuo teiginio — to, kas yra ir kas neįrodo- 
ma, neskiria nuo to, kas turi būti tiksliai įrodyta. Pavyzdžiui, 
stengiamasi plačiai įrodinėti kūnų egzistavimą, kuris yra 
jutimo reiškinys, ir valios laisvę, kuri yra sąžinės reiški- 
nys. Tai nusižengimas įvado XI taisyklei, ir todėl visi tie 
įrodymai, juos giliau apsvarsčius, arba visai nėra įrodymai, 
arba juose glūdi loginė klaida, vadinama petitio principii““, 
t. y. kad įrodyme slapta remiamės tuo, ką ketiname įrody- 
ti. Žmogaus konstitucijai yra priešinga kūnų egzistavimą 
įrodyti nesikreipiant į pojūčius; vėlgi jų egzistavimą įrodi- 
nėti jutimiškai suvokiamais reiškiniais, o toks yra, pavyz- 
džiui, lytėjimu nustatomas kūnų pasipriešinimas*, - tai jus- 
linių įspūdžių realumą įrodinėti jusliniais įspūdžiais ir pa- 
tekti į akivaizdų prieštaringumą, kad pojūčiai mus klaidina 
ir neklaidina. Labai filosofiškai pasielgė tas mąstytojas, ku- 
ris, kitam tvirtinant, kad pasaulyje nėra judėjimo, pakilo 
nuo stalo ir pasivaikščiojo po namus. Filosofijoje yra daug 
klausimų, vertų panašaus atsakymo. Sakoma, kad neįro- 
džius kūnų egzistavimo, visos mūsų žinios netenka pama- 
to - jei taip ir būtų, nors taip nėra, pakanka, kad kūnai to- 
kie, kokie yra, mums pasirodo išganingai ir naudingai, net 
nuodugniau negu keistenybės ir užsispyrimas, kuriems 
įveikti protas nėra veiksmingas ginklas. 

124. Parodėme, kad jusliniai įspūdžiai ir intelektinių ge- 
bėjimų energingumas, paveikęs šiuos įspūdžius bei jų pa- 
darinius, yra visų mūsų žinių pradžia, šį energingumą 


*Destutt de Tracy. Elements d'Ideologie. - Paris, 1805. 

mums rodo abstrakcijos dirbiniai, proto atliktos jų sąsajos 
ir kombinacijos, pagaliau vaizduotės išgalvojimai. Parodė- 
me, kad tikrasis žmogaus išmintingumas grindžiamas tuo, 
jog protas visur būtų valdantysis gebėjimas, kad jis būtų 
mūsų reikalų, sumanymų ir minčių valdytojas, tad šios ga- 
lios tobulinimas mums turi labiausiai rūpėti. 

Žmogaus proto filosofija turi apimti tvarkingą intelek- 
tinių reiškinių išvedimą, visuotinius intelektinius mokslų, 
jų atradimų ir išradimų reiškinius, todėl pirmoji filosofijos 
sąlyga yra žinojimas to, kas moksluose nuveikta ir atrasta, 
kokiais metodais ir būdais tie atradimai padaryti ir kokie 
iš jų kyla mums įspėjimai ir taisyklės. Dėl to filosofijos 
mokslą ir pradėjome pamatinių žmogiškojo pažinimo prin- 
cipų išdėstymu, o šiuos principus išgavome sutelkę dėme- 
sį į tuos mokslus, kuriuose intelektinių galių veiksena di- 
džiausia, ir tuo parūpinome sau vadovą suplanuotose ty- 
rimuose. Dabar įvertinkime tą įprastinį filosofų veikimo 
būdą, kuris liepia kiekvienam pasekti savo intelektinius 
veiksmus bei dėsnius tiriant savo pačių mintis ir iš jų iš- 
vesti žmogaus proto dėsnius ir net mokslo cenzūrą. Jei 
mums savo idėjų istoriją būtų išdėstę Baconas, Newtonas, 
Leibnizas, de Lagrange'as, Franklinas, Montesguieu, La- 
voisier, Sydenhamas, Linnė'jus, Moliėre'as, Rasine'as ir kiti, 
kurie moksle sukūrė epochas, tai tikrai būtų filosofijai svar- 
bi ir naudinga pamoka. Bet kai mums idėjų istoriją dėsto 
tie, kurie nuosavų idėjų galbūt gyvenime neturėjo, kurie 
net arba visai, arba tiksliai nesupranta tų gilių sąvokų, ku- 
rios išplėtė, koregavo ir pakeitė žmogiškojo žinojimo pavi- 
dalą, tai kaipgi gali atrodyti toks dėstymas, kuris, trūks- 
tant tikrų idėjų ir žinojimo, tėra individualios galvos pasi- 
vaidenimų tam tikra apyvarta ir išsisukimas, ar verta tokius 
pamąstymus laikyti filosofinių tyrimų principu? Todėl tik 
savosiomis mintimis besidomintys metafizikai per tiek 

amžių nieko naudingo mokslams nenuveikė ir negalėjo nu- 
veikti, todėl ir turime tiek įvairių filosofinių sistemų, nes 
nė vienoje nesilaikyta tikrų ir visuotinai pripažintų princi- 
pų, todėl daug užsienyje turime tariamos filosofijos kūri- 
nių, kurių nors kiek su mokslais susipažinęs žmogus ne- 
gali skaityti be liūdesio ir gailesčio. 

125. Iš šių pastabų išplaukia šios išvados: 

Pirma. Tikram žmogaus proto filosofijos išaugimui iš 
esmės reikalinga gerai išdėstyta kiekvieno mokslo filosofi- 
ja, kitaip sakant, pagrindų, principų, paramos, įspėjimų ir 
taisyklių, kuriuos žmogaus protas aptinka kiekvieno pil- 
nai apmąstyto mokslo objekte, bendras ir tvarkingas vaiz- 
das. Todėl iš nuodugnias knygas sukūrusių autorių reikė- 
tų reikalauti, kad jie savo mokslo dėstymą užbaigtų trum- 
pa ir kompaktiška jo filosofija. Tik iš tokių atskirų kiekvieno 
mokslo reginių galima išvesti visuotinį žmogaus proto re- 
ginį, paaiškinti daug mąstymo paslapčių, sutelkti pastipri- 
nimus ir pašalinti kliūtis, matyti visuotinių taisyklių pasi- 
keitimą jas taikant įvairioms pažinimo rūšims. Tada filo- 
sofija, pereidama per įvairius protus, nebūtų tuo Protėju!!, 
kuris įgyja įvairius laikinus pavidalus; apskritai tariant, ji 
būtų tvirtas ir visuotinis žmogaus proto mokslas, ne sek- 
tos viešas pasirodymas, ne individualus įsivaizdavimas ar 
fantazavimas. 

Antra. Filosofija nėra nei pritaikymas, nei įvadas, bet ji 
yra gerai suprastų bei apimtų žinių ir mokslų rezultatas; 
žmonių pamokymas turi ja baigtis, o ne nuo jos prasidėti. 
Žmones reikia vesti įsitikinimu, o ne išankstine nuostata, 
mąstyta ir neišsamprotauta. Tik iš kiekvieno tvarkingo 
mokslo išgautos žinios praturtina atmintį, lavina sielos ga- 
lias ir veda tiek į intelektinių darbų, tiek į ne mokslais įgy- 
tą filosofinį vaizdą. Kaip kiekvieno mokslo filosofinis vaiz- 

das neigyjamas ir nesuprantamas tik jį greitai perbėgus ir 
įsidėmėjus pabaigą, taip iš visų tų vaizdų aibės atsirandantį 
bendrąjį žmogiškojo pažinimo vaizdą, kitaip sakant, filo- 
sofijos objektą sudarančių visų intelektinių darbų ir reiški- 
nių apžvalgą (revue), galima susidaryti ir suvokti tik gerai 
supratus ir apmąsčius mokslus. Pervestas per įvairios rū- 
šies žinias, žmogaus intelektas įgyja įvairų ir kiekvienam 
reiškiniui savitą būdą pasekti, apsvarstyti bei susieti idėjas 
ir iš to kylantį platesnį reiškinio reginį, sudarantį tikrąjį pro- 
to, kaip svarbiausio ir viskam turinčio viešpatauti gebėji- 
mo, tobulėjimą. Iš šių įvairių reginių atsirandanti filosofija 
yra ne mokslų priemenė, bet mūsų kūrinius, sunkius dar- 
bus ir sumanymus juos įgyjant vainikuojanti šventovė. Jos 
tikslas turi būti ne informuoti mus kaip turime mokytis, 
nes kiekvienas tvarkingas mokslas savo srityje tai turi nu- 
rodyti ir nurodo, bet kaip turime naudotis įgytu mokslu 
sprendžiant apie daiktus, sumanymus ir gyvenimiškus rei- 
kalus arba plačiau ir tiksliau įsigilinant į kurį nors specialų 
mokslą, kuriam pasišventėme savuoju moksliniu pašauki- 
mu. Kadangi viskas vyksta atvirkščiai čia išdėstytoms min- 
tims, tai nenuostabu, kad netvarkingai pateikiamas filoso- 
fijos mokslas iki šiol daugiau žmogiškajam intelektui pa- 
kenkė negu padėjo, ir tai lengva įrodyti pavyzdžiais. 


PRIEDAS 


aigiant šią knygą spausdinti, mane pasiekė prieš me- 
tus užsienio periodiniuose leidiniuose prancūzų kal- 
ba paskelbtas veikalas, apimantis visai naują filosofijos sis- 
temą: Lecons de philosophie, ou essai sur les facultės de V ame, par 
P. Laromigutėre professeur de philosophie ū la Facultė des lettres 
de V Academie de Paris. 2 vol. in 8“, Paris 1820, 24 edition“, 
Autorius siekia sielos gebėjimus pateikti savitos pri- 
gimties, savitų padarinių ir savitų raiškos būdų. Prigimtį 
kildina iš nascor, (facultė), kuri veikia, skiria nuo pasyvu- 
mo, gabumo, arba sugebėjimo (capacitė, possibilitė), kuris 
tik ima ir įgauna, šiam pastarajam nepripažindamas jo- 
kio veiklumo. Juslumas, jutimas (sensibilitė, sensation) jam 
yra ne galia, o tik paprastas sielos gabumas ir afektacija, 
iš savęs įgyjanti visus juslinius įspūdžius, bet nieko nesu- 
daranti, tuo ji griauna visą Condillaco teoriją. Esą dvi pa- 
grindinės intelekto galios - supratimas (entendement) ir 
valia (volontė). Iš supratimo ir valios gimsta mąstymas 
(pensėe). 
5upratime skiria tris galias: įžvalgumą (attention), paly- 
ginimą (comparaison) ir samprotavimą (raisonnement). Va- 
liai autorius taip pat priskiria tris galias: norą (desi7), pasi- 
rinkimą (prėfėrence) ir laisvę (Iibertė). Kas nors gali pasaky- 
ti, kad tai yra veiksmai arba operacijos, o ne galios, bet 
autorius galias čia traktuoja kaip veiklias (en exercise). Įžval- 
gumas arba dėmesys yra pirmoji ir svarbiausia intelekto 

galia, kurios negalima apibrėžti todėl, kad ji pradinė. Dvi 
įžvalgos sudaro palyginimą, du palyginimai sudaro sam- 
protavimą. Supratimą išjudina valia, valiai reikia iš supra- 
timo gauti motyvus; dėmesys, palyginimas, samprotavi- 
mas tampa nevaržomi ir laisvi, laisvė tiek plačiai išryškėja 
palyginimo ir samprotavimo kūriniais, kad visi gebėjimai 
vieni į kitus, taip sakant, įsilieja ir remiasi dėmesiu. 

Autorius Condillacui priekaištauja, kad jis gabumą (ca- 
pacitė), kurio savybė yra imti ir įgyti, palaikė jėga, kurios 
savybė yra veikti. Gina Condillacą nuo kaltinimo materia- 
lHizmu, šis apgynimas yra stiprus ir teisingas, nes, Condilla- 
Cą gerai suprantant, jį tuo kaltinti negalima, o blogai supras- 
tas Condillacas atveria kelią į materializmą, tai įrodo žino- 
mi prancūzų autorių filosofiniai kūriniai. 

Autorius pakankamai plačiai aptaria definiciją, arba api- 
brėžimą, aiškina jo pobūdį ir trūkumus išsakydamas svar- 
bias pastabas; nors visa tai yra seniai žinoma, bet niekur 
nėra aiškiau ir tiksliau išdėstyta. 

Autorius neapibrėžia nė vieno sielos gebėjimo, tik tei- 
gia, kad atmintis jam nėra gebėjimas, nes tai esą tik sukelto 
dėmesio palikti sieloje pėdsakai. Abstrakcija nesanti galia, 
nes tai yra dėmesys, atskiriantis tai, kas sujungta arba kas 
daugeliui daiktų bendra. Dažnai mini refleksiją ir vaizduo- 
tę, bet nepasako, kas jos yra. Apžvelgia įvairias filosofų nuo- 
mones apie sielos gebėjimus, parodo jų klaidas ir trūku- 
mus, savo pažiūrą laikydamas nepajudinama tiesa, atskleis- 
ta analizės metodu, kuris moko tvarkingai stebėti, skaidyti, 
jungti ir suvienyti. Piktinasi sinteze nepasakęs, kaip ją su- 
pranta, nors sintezė atlieka tą patį, ką jam atlieka analizė. 
Net autoriaus teiginiuose ir samprotavimuose sintezės yra 
daugiau negu analizės, ji sudaro viso veikalo pagrindą. 

Antrame tome autorius aptaria gebėjimo suprasti pa- 
darinius, arba idėjas, seniau vadintas vaizdiniais, mes jas 

vadiname sąvokomis, ir visą šį tomą sudaro platus ideolo- 
gijos traktatas, aiškinantis sąvokų šaltinį, įvairius skirsty- 
mus, rūšis ir savybes. 

Mes manome, kad sąvoka yra pirmasis objekto suvoki- 
mas, kuris jusliniais įspūdžiais sujaudino sielą, kitaip sa- 
kant, sąvoka yra jusliniais įspūdžiais sužadinto veikti in- 
telekto pirmasis padarinys. Tą patį mūsų autoriui reiškia 
terminas idėja, nors kitaip apibrėžiamas. 

Pasak autoriaus, jusliniai įspūdžiai sieloje sukelia juti- 
mus (sensations) kaip intelekto afektacijas, kurios yra ne- 
ryškios ir sumišusios, dėmesys iš jų suformuoja ryškų juti- 
mą, ir šis gerai išskirtas ryškus jutimas (sentiment distinct) 
vadinamas sąvoka (idėe). Mums jutimas yra pirmasis vei- 
kiančiosios būtybės aktas, o autoriui jis yra pasyvios būty- 
bės pirmoji afektacija. 

Autorius skiria keturias jutimo rūšis kaip keturias sielos 
modifikacijas. Pirma, siela junta tai, ką atskyrė nuo juslinių 
įspūdžių (sentiment —sensation), iš to susidaro materialių daiktų 
sąvokos (idėes sensibles). Antra, siela junta savo veiklumą, ar- 
ba savo galių triūsą (sentiment - facultės), iš to kyla intelekti- 
nių gebėjimų sąvokos. Trečia, junta iš palyginimo kylančius 
santykius (sentiment — rapport), iš anų ir iš šių atsiranda inte- 
lektinės sąvokos (idžes intellectuelles). Ketvirta, siela junta tiks- 
lą ir sumanymą juslinius įspūdžius sukeliančių objektų at- 
žvilgiu (sentiment — moral), iš to gimsta moralės sąvokos (idėes 
morales). Šie keturi jutimai, nors jie turi vieną bendrą pavadi- 
nimą, nėra vienas ir tas pats jutimas, savo savitu pobūdžiu jie 
vienas nuo kito visiškai skiriasi. Iš to atsiranda trys sąvokų 
grupės: jusliškai suvokiamų daiktų sąvokos (idčes sensibles), 
jos yra dėmesio kūrinys; bendrosios ir intelektinės sąvokos 
(idėes intellectuelles), jos yra dėmesio ir palyginimo triūsas; mo- 
ralės sąvokos (idėes morales), jos yra visų supratimo galių dir- 
binys. Pirmosios sąvokos yra antrųjų ir trečiųjų pamatas bei 

pradmuo; nes be jusliškai suvokiamų daiktų sąvokų nebūtų 
jokių kitų sąvokų. Taigi jutimai yra viso žmogiškojo žinojimo 
medžiaga ir pradmuo, o dėmesys yra visų sielos galių prad- 
muo, visa proto ir pažinimo galia (intelligence) kyla iš keturių 
pasyvių elementų (elėments passifs), arba iš keturių jutimo rū- 
šių, ir iš supratime užskliaustų trijų galių energijos. 

Iš tokių minčių autorius išveda sąvokų pagrindą, skirs- 
tymus ir savybes. Susiduria su įvairiais sunkumais, kelia 
sau priekaištus bei klausimus ir į juos atsako. Apžvelgia 
įvairius požiūrius, nuomones ir filosofines sistemas, aiški- 
nančias sąvokų pagrindą ir rūšis, parodo jų klaidas, trūku- 
mus, nepakankamumą. Gina Descartes'ą teigdamas, kad 
jis niekada nenumatė įgimtų idėjų (idėes innėes), pateikia jo 
laiškų ištraukas, įrodančias, kad Descartes žmogui įgim- 
tais laikė vien tik sielos gebėjimus, o ne šių gebėjimų kūri- 
nius. Aptaria kūnų, sielos ir Dievo egzistavimo klausimus 
ir į juos atsako seniai žinomomis idėjomis bei argumen- 
tais. Pagaliau kalba apie tariamą visuotinę ir pirmąją filo- 
sofiją, sulopytą iš senosios ontologijos ir teodicėjos, arba iš 
antgamtinių idėjų. Man atrodo, kad tai yra metafizinė po- 
ema, kitaip sakant, polėkyje iliuzijų ir įsivaizdavimų pa- 
saulyje skrajojančio intelekto kūrinys. 

Šį veikalą autorius išleido kaip savo viešųjų paskaitų rin- 
kinį, kai klausytojai jam įterpia įvairius priekaištus ir keblu- 
mus, o jų įveikimas autorių iš vienos temos nuveda į kitą, ir 
tai yra priežastis, kad vieni dalykai aiškinami plačiai bei daž- 
nai pasikartojant, o kiti dalykai aiškinami nepakankamai 
tvarkingai. Matyti autoriaus, mokančio subtiliausias idėjas 
sėkmingai aiškiai išreikšti ir parodyti, neįprastinis talentas. 

Nesileisdamas į kritinę ir detalią veikalo analizę, dėl jo 
pareiškiu šias pastabas: 

Pirma. Autorius susikūrė mąstymo teoriją ir ja aiškina 
intelektinius reiškinius. Tačiau tvarkingas ir nuodugnus 

mokslas reikalauja išdėstyti reiškinius ir iš jų išvesti teori- 
ją, nes teorija turi būti reiškinių tyrimo rezultatas, o ne at- 
skiro aš matau kūrinys. Taip darydama, filosofija niekada 
nebus mokslas, bet bus romanas, kokiu buvo fizika septy- 
nioliktajame amžiuje. Condillacui viskas yra jutimas, mū- 
sų autoriui viskas yra dėmesys, Campbellui ($ 89) - atmin- 
tis, Kantui viskas yra perdėta abstrakcija — taip filosofija, 
statydama pirmenybės sostą vienam, vis kitam intelekto 
gebėjimui ir nustumdama kitus, tampa karalių rinkimo sis- 
tema, kitaip sakant, nestabilumo ir maišaties sistema. 
Antra. Esamų daiktų pažinimas prasideda jutimu ir dė- 
mesiu, 0 nesamų daiktų, nurodytų raštu arba kalba, pažini- 
mas prasideda jutimu ir atmintimi. Jei atmintis, abstrakcija, 
vaizduotė nėra atskiri sielos gebėjimai dėl to, kad juose da- 
lyvauja dėmesys, tai kodėl palyginimas ir samprotavimas 
yra sielos gebėjimai, nors juose dėmesys taip pat dalyvauja? 
Šio klausimo negalima išspręsti nei sutikti su autoriaus, pir- 
miau kiekvieno gebėjimo, jo reiškinių ir savybių neapibrė- 
žusio, tvirtinimu. Autorius jokio gebėjimo neapibrėžė, užsi- 
mena apiejuos visus ir visame veikale kalba apie tai, ko skai- 
tytojas nesupranta arba nežino, ką autorius jais supranta. 
Pasak autoriaus pirmame tome išdėstytos apibrėžimo teori- 
jos, rūšies arba giminės terminas dalyko nepaaiškina: aš vi- 
sai negaliu pažinti Scipiono, Katono, Cezario, tik pasakęs, 
kad jie buvo romėnai, lygiai aš visai negaliu žinoti, kas yra 
atmintis, abstrakcija, vaizduotė, jas tik pavadinęs dėmesiu. 
Žmogiškasis intelektas kiekviename žmoguje tas pats, skir- 
tingi yra jo gebėjimai, skirtingi mūsų susidaryti vaizdai, bet 
jie išgauti iš mąstyme vykstančių įvairių reiškinių. Norint 
viską redukuoti į vieną gebėjimą, reikėtų sunaikinti reiškinių 
ir dirbinių skirtybę, o tada nieko atskiro nepažintume, nes 
nieko nepajėgtume išskirti. Jei autorius būtų gerai apibrė- 
žęs sielos gebėjimus ir apmąstęs visus reiškinius, jo teiginiai 

antrame tome būtų buvę tvarkingesni ir lengviau supranta- 
mi. Jis kalba apie žodžius ir kalbą neparodęs iš kur jie kyla. 
Savo veikalą baigia teiginiu: V'esprit humain est tout entier dans 
Vartifice du langage"?, o visame veikale nematyti, iš ko tai išves- 
ta, - jei būtų išsamiai išnagrinėjęs abstrakcijos ir proto reiš- 
kinius, tai tas su mažu priedu būtų buvę akivaizdu. 

Trečia. Visa autoriaus teorija remiasi hipoteze, kad juslu- 
mas (sensibilitė) yra ne jėga, o tik neveiklumas, imlumas - to 
autorius neįrodo ir nesugeba įrodyti (Įvadas, VII). Juk ne- 
įmanoma ir įrodyti, ir suprasti, kad jusliniai įspūdžiai pasie- 
kia nematerialią sielą be sielos veiksenos priimant šiuos įspū- 
džius. Autoriaus hipotezę iškreipia jo išgalvoti keturi juti- 
mai, nes justi savo gebėjimų veiklumą, justi juslinių įspūdžių 
tikslą ir ribą — tai ne pojūčių apraiška, tai pažinimas, taigi 
sielos veiksena. Autorius palaiko Reido prieš Locke'ą nu- 
kreiptą požiūrį, jog tai, kas pasyvu, negali būti veiklu*, bet- 
gi šio požiūrio negalima laikytis. Juk, kaip žinome iš fizikos, 
kūnams veikiant, kiekvieną veiksmą lydi atoveiksmis; inte- 
lektinėje veikloje vieni gebėjimai paveikia kitus, beveik kiek- 
vienas ir priima kito poveikius, ir atlieka savuosius. O kad 
jutimas stipriai paveikia beveik visus sielos gebėjimus — tai 
matėme idėjų asociacijoje, fantazijos reiškiniuose ir t. t., kas- 
dieniu patyrimu matome, kad susijaudinęs ir aistros apim- 
tas žmogus stipriau suvokia ir stipriau negu šaltakraujiškas 
žmogus reiškinius interpretuoja. O jei minėtos autoriaus hi- 
potezės negalima laikytis, tai visa jo teorija žlunga, net tei- 
singiausi teiginiai netenka įtikinamumo, o intelektas kaip 
sudužęs laivas bastosi po išdraskyto statinio liekanas. Tokia 
visada yra sisteminės filosofijos pabaiga, kai autoriai aiški- 
na ne tai, kas yra, bet tai, kas jiems rodosi. 


*Reid's Essays on the powers of the human mind, vol. II. - London, 1819. 


S 93 PASTABA 


Aristotelio ir senųjų dialektikų 
silogizmo teorijos turinys 


amprotavime galima arba silpnai įrodyti, arba daryti 

klaidingą išvadą. Senieji dialektikai ne tiek siekė pa- 
remti intelektą prieš pirmąjį, kiek jį įtvirtinti prieš antrąjį 
defektą ir klaidingą samprotavimą vadino sofizmu, para- 
logizmu, arba nusidėjimu formai. Silogizmą įsivaizdavo 
kaip visuotinę formą, kurią galima suteikti visiems bet ko- 
kiems samprotavimams, o tiek graikų, tiek vėlesnieji sofis- 
tai daugiausia kovojo su blogu silogizmų vartojimu, todėl 
ši teorija seniesiems dialektikams labiausiai rūpėjo. 

Kiekvieną silogizmą sudaro trys propozicijos, arba tei- 
giniai, kurių du pirmieji vadinami prielaidomis (praemis- 
sae), trečiasis teiginys vadinamas išvada (conclusio). Šiuose 
trijuose teiginiuose yra trys terminai: kūnas, arba objektas 
(subjectum, terminus minor), požymis (praedicatum, terminus 
major) ir argumentas, arba priežastis (terminus medius). Po- 
žymį todėl pavadino terminus major, kad jo reikšmė plates- 
nė negu objekto (subjectum). 

Kiekvieną teiginį vėlgi paėmę pavieniui, jame taip pat 
manė esant predikatą ir subjektą, pirmiau einantį pavadi- 
no subjektu, po jo einantį pavadino predikatu. 

Teiginius skirstė į visuotinius, arba bendruosius (propo- 
sitio generalis, universalis), pavyzdžiui, „Kiekvienas teisin- 
gas mokslas žmogų tobulina“ ,ir į dalinius (particularis), pa- 
vyzdžiui, „Matematika žmogų tobulina“, ir tai vadino tei- 
ginio kiekybe (guantitas propositionis). Taip pat teiginius 

skirstė į teigiamuosius (affirmativae), pavyzdžiui, „Moks- 
las žmogų tobulina“, ir neigiamuosius (negativae), pavyz- 
džiui, „Mokslas nėra prigimties dovana“, ir tai vadino tei- 
ginio kokybe (gualitas propositionis). 


Bendrosios silogizmo taisyklės 

Pirmoji. Silogizme turi būti nei daugiau, nei mažiau, o 
tik trys terminai: subjektas, predikatas, vidurinysis termi- 
nas, kitaip sakant, objektas, požymis ir argumentas. 

Antroji. Išvadoje, arba trečiame teiginyje, neturi būti ar- 
gumento, arba viduriniojo termino, ir tai buvo reiškiama 
posakiu medium concludere nescit“. 

Trečioji. Prielaidos negali būti kartu nei abi neigiamo- 
sios (negativae), nei abi dalinės (particulares), tik viena jų 
gali būti tokia. 

Čia dalinis teiginys (particularis) skiriamas nuo vieni- 
nio teiginio (si/ngularis), pastarasis laikomas bendruoju tei- 
giniu, pavyzdžiui, „Vienintelis Makedonijos karaliaus F- 
lipo sūnus užkariavo persų valstybę. Kadangi Aleksandras 
buvo Filipo sūnus, tai Aleksandras užkariavo persų vals- 
tybę“. Pirmasis teiginys laikomas bendruoju. 

Ketvirtoji. Jei viena prielaidų yra neigiamoji arba dali- 
nė, tai išvada taip pat būtinai turi būti tokia, t. y. arba nei- 
giamoji, arba dalinė, ir šią taisyklę išreiškė taip: conclusio 
seguitur deteriorem partem“, nes neigiamieji ir daliniai teigi- 
niai laikomi prastesniais už teigiamuosius ir bendruosius. 

Penktoji. Išvados terminų reikšmė neturi būti nei plates- 
nė, nei siauresnė už tų pačių terminų reikšmę prielaidose. 

Silogizmo struktūra grindžiama šiais dviem principais: 
pirma, du objektai, sutariantys su trečiuoju objektu, suta- 
ria ir tarpusavyje — guae eadem sunt uni tertio, eadem sunt 
inter se, ir tuo remiasi teigiamieji silogizmai; antra, du ob- 

jektai, nesiderinantys su trečiuoju objektu, nesiderina ir tar- 
pusavyje - guae uni tertio non conveniunt, non conveniunt inter 
se, 1r tuo remiasi neigiamieji silogizmai. 


Silogizmo figūros 


Kadangi argumento (terminus medius) išvadoje negali 
būti, jis būna tik dviejose prielaidose (praemissae), o jose jis 
gali būti paimtas subjektu arba predikatu, teiginyje jį de- 
dant pirmoje arba antroje vietoje, tai argumento padėtį prie- 
laidose pavadino silogizmo figūra, jų nustatė tris, o vėliau 
pridėjo ketvirtą. Antai kai vidurinysis terminas yra pirmo- 
sios prielaidos subjektas ir antrosios predikatas, gaunama 
pirmoji figūra, pavyzdžiui: 

Kas žmogų tobulina, tas yra jo pranašumas. 

Mokslas žmogų tobulina. 








Vadinasi... 


Kai vidurinysis terminas yra abiejų prielaidų predika- 
tas, susidaro antroji figūra, pavyzdžiui: 


Žmogaus pranašumas yra tai, kas jį tobulina. 
Mokslas žmogų tobulina. 


Vadinasi... 


Kai vidurinysis terminas yra abiejų prielaidų subjektas, 
tokia padėtis buvo pavadinta trečiąja figūra, pavyzdžiui: 

Kas žmogų tobulina, tas yra jos pranašumas. 

Žmogų tobulina mokslas. 





M 


Vadinasi... 
Vėliau pridėjo ketvirtą figūrą, kurią kiti autoriai laikė ne- 
reikalinga. Ji yra apversta pirmoji figūra, t. y. kai vidurinysis 

terminas yra pirmosios prielaidos predikatas ir antrosios 
subjektas, pavyzdžiui: 
Žmogaus pranašumas yra tai, kas jį tobulina. 
Jį tobulina mokslas. 





Vadinasi... 
Apskritai paėmus, predikatą pažymėjus raide P, sub- 


jektą — raide S, vidurinįjį terminą - raide M, silogizmo fi- 
gūros išreiškiamos taip'*: 


I figūra Il figūra III figūra IV figūra 
M-P  P-M M-P P-M 
S-M 5-M M-S5 M-S 
P=$ Pas P-S P-S 


Silogizmo modai 


Įvairiu būdu išdėstant teigiamuosius ir neigiamuosius, 
bendruosius ir dalinius teiginius, juos išdėstant kiekvienai 
figūrai būdinga tvarka, sudaromi silogizmo modai (modi 
syllogismorum) turint tikslą surinkti visus atvejus ir kombi- 
nacijas, kurių išvados deramos ir taisyklingos tiek, kad jei 
kuris nors silogizmas netelpa į jokį modą, tai jis netaisyk- 
lingas savo forma ir yra klaidingas. Šiam tikslui buvo pa- 
imtos keturios didžiosios alfabeto raidės A, E, I, O žymėti 
teiginių kiekybei (guantitas) ir kokybei (gualitas). Raide A 
dialektikai žymėjo bendrą teigiamąjį, raide E - bendrą nei- 
giamąjį, I - dalinį teigiamąjį, O - dalinį neigiamąjį teiginį ir 
tai užskliaudė dviem eilutėm: 

asserit A, negat E, sed universaliter ambae; 

asserit I, negat O, sed particulariter ambo V. 

Norint šių raidžių A, E, I, O sistema nurodyti visus tai- 
syklingų samprotavimų atvejus, buvo sugalvoti keisti žo- 

džiai, neturintys jokios vientisos reikšmės, bet kiekviena- 
me jų glūdi viena, dvi arba trys raidės, išdėstytos ta tvar- 
ka, kuria turi būti išdėstomi kiekvienos figūros teiginiai, 
kad išvada būtų derama ir teisinga. Antai pirmojoje figū- 
roje yra keturi modai: 

bArbArA, cElArEnt, dArIl, fErIO; 

antrojoje figūroje taip pat keturi modai: 

cEsArE, cAmEstrEs, fEstInO, bArOcO; 

trečiojoje figūroje yra šeši modai: 

dArAptl, fElAptOn, dlsAmls, dAtIsI, bOcArdO, fErIsOn. 

Matome, kad I figūroje pirmoji prielaida (praemissa ma- 
J07) visada yra bendra, o antroji prielaida (praemissa minor) 
visada teigiama. II figūroje pirmoji prielaida visada ben- 
dra, o išvada visada neigiama. III figūroje antroji prielaida 
visada teigiama, išvada visada dalinė. 


Pavyzdžiai 
I figūra 
bAr Kas žmogų tobulina, tas yra jo pranašumas. 
(a) bA Mokslas žmogų tobulina. 
rA Vadinasi, mokslas yra žmogaus pranašumas. 
dA Kas žmogų tobulina, tas yra jo pranašumas. 
(<) 7I Matematika žmogų tobulina. 
I Vadinasi, matematika yra žmogaus pranašumas. 
II figūra 
cE Prigimties dovana nėra tai, kas įgyjama darbu. 
(5) sA Mokslas įgyjamas darbu. 
rE Vadinasi, mokslas nėra prigimties dovana. 

Prigimties dovana nėra tai, kas įgyjama darbu. 
Matematika įgyjarha darbu. 


Vadinasi, matematika nėra prigimties dovana. 


Tikras mokslas žmogų tobulina. 
Astrologija Žmogaus netobulina. 


Vadinasi, astrologija nėra tikras mokslas. 


III figūra 
Kas žmogų tobulina, tas yra jo pranašumas. 
Žmogų tobulina mokslas. 
Vadinasi, kas nors, būdamas mokslu, pavyzdžiui, 


matematika, yra žmogaus pranašumas. 


Kas įgyjama darbu, tas nėra prigimties dovana. 
Darbu įgyjamas mokslas. 


Vadinasi, kas nors, pavyzdžiui, matematika, 
nėra prigimties dovana. 


Tie, kurie gynė ketvirtosios figūros buvimą, jai prisky- 
rė šiuos penkis modus: cAdErE, fEdIbO, dlgAml, fEgAnO, 
bAlAmI', juose, išskyrus cAdErE, antroji prielaida yra tei- 
giama, išvada visada dalinė. 

Tuo nepasitenkinta ir buvo sugalvoti šalutiniai mo- 
dai (modi indirecti), kai išvadoje atliekamas sukeitimas: 
antrasis terminas dedamas pirmojo vietoje, o pirmasis — 
antrojo vietoje, ir tada pirmajai figūrai pridėjo penkis 


modus: 


BArAllpton, cElAntEs, dAbltls, fApEsmO, frIsEsOmorum. 

bA Kas žmogų tobulina, tas yra jo pranašumas. 
rĄ Mokslas žmogų tobulina. 


Npton "= Vadinasi, kas nors, kas yra žmogaus pranašumas, 
yra mokslas. 


Wallis“ šalutinius modus atmeta kaip nereikalingus to- 
dėl, kad jų išvados glūdi anksčiau nurodytų modų išvado- 
se, ir tai argumentuoja pavyzdžiais. 

Matome, kad visos šios figūros ir modai yra mažai kam 
tinkamos pastangos, nes tiesiog pasakę „Mokslas yra žmo- 
gaus pranašumas, nes jį tobulina“, „Mokslas nėra prigim- 
ties dovana, nes jis įgyjamas darbu“, greičiau pastebime 
samprotavimo silpnumą, tvarką ar nedermę negu tuo il- 
gu, įvairiu ir subtiliu figūrų bei modų išrikiavimu. O juk 
ką tik išdėstyta teorija taip uždegdavo mokyklas ir auto- 
rius, kad atsirado vokietis Christianas Herlinas, kuris Euk- 
lido veikalą perdirbo į silogizmus ir tiek patarnavo geo- 
metrijai, kiek dailiesiems menams patarnavo tas graikų pa- 
mišėlis, kuris Efese sudegino Dianos šventovę. 

Žinomas anglų fizikas Richardas Kirwanas* uoliai gina 
silogizmą, o atmetęs jo figūras ir modus, pateikia samprota- 
vimo formos taisykles septyniems atvejams, kuriuos, kaip ga- 
lima matyti, dar galima apimti penkiais bendraisiais atvejais. 


Iš dviejų prielaidų Išvada būtina arba Pavyzdys 


(praemissae) galima 
I. Iš dviejų bendrų bendra teigiamoji A (a) 
teigiamųjų AA... arba dalinė teigiamoji I... (y) 


*Institutiones logicae, vol. I, p. 155. 
*Logic, or an essay on the elements, principles and different modes of 
reasoning. - London, 1807, vol. I, p. 474. 

II. Iš vienos bendrosios, ...dalinė teigiamoji I J... (E) 
kitos dalinės teigia: 

mosios A, I 

III. Iš vienos bendros ...bendra neigiamoji E ....(B8) 
teigiamosios, kitos ben- ...arba dalinė neigia- ....(0) 
dros neigiamosios A, E moji O 


IV. Iš vienos bendros ...dalinė neigiamoji O ....(4) 
teigiamosios, kitos dali- 
nės neigiamosios A, O 


V. Iš vienos bendros ...dalinė neigiamoji O .... (0) 
neigiamosios, kitos dali- 
nės teigiamosios E, I 


Nors Kirwanas silogistiką redukavo į paprastesnes ir 
trumpesnes taisykles, tačiau pakankamai detaliai silogis- 
tiką išplėtė nagrinėdamas įvairius jos skirstymus į vieninį 
silogizmą (singularis), apibrėžtą (definitus), sudėtinį (com- 
positus), konjunkcinį (conjunctivus), skirstytinį (disjunctivus), 
sąlyginį (conditionalis). Kirwanas užsirūstinęs ir piktinasi 
ignoruojančiais silogizmą, ypač Locke'u ir Campbellu, at- 
sako į jų priekaištus ir pastabas. Tačiau Kirwanas negali 
paneigti, kad nuodugnus samprotavimas nereikalingas si- 
logizmo, kad samprotavimas geriau pateikiamas, kai jis iš- 
sakomas grynai, be jokios dirbtinės formos, kad visos tos 
formos kaip tik buvo ir dažniausiai yra sofizmų slėptuvė, 
kad, pagaliau, per didelis rūpinimasis samprotavimo for- 
ma sukėlė apsileidimą ieškant įrodymo stiprumo ir nuo- 
dugnumo. 

Mikalojaus Koperniko pagyrimas 


Parengtas gyvai, baroko stiliumi pranešimas liko neišspausdin- 
tas. Pirmą kartą jis paskelbtas leidinyje Pamietnik Lubelski, t. II. — 
Lublin, 1935. Pranešimo originalas šiuo metu laikomas žuvusiu. 
Versta iš: Jan Šniadecki. O Koperniku / Opracowata Mirostawa 
Chamcėwna. - Wroctaw, 1955. 

' Turima omenyje astrologija. 

*Šiuolaikinė istoriografija nurodo Koperniko motiną buvus Bar- 
bara de Watzelrode, Barbara z Watzelrodėw. Jos brolis Lukas Var- 
mės vyskupu tapo 1489 m. 

* Tiksliai nėra žinoma, kuriame mieste Kopernikas įgijo pradinį 
išsimokslinimą. Tai galėjo būti Torūnė, Chelmas arba Gnieznas. 

* Stebėjimo metai nenurodyti. 

*Traktatus Dangaus kūnų judėjimus atitinkančios lentelės, Astrono- 
mijos įvadas, Apie astroliabijos sandarą Sniadeckis priskiria žymiam 
Krokuvos universiteto astronomui Wojciecui Brudzewskiui (Woj- 
ciech z Brudzewa, Albert z Brudzewa). Šiuo metu jie priskiriami 
kitiems autoriams. Brudzewskio paskaitos ir darbai inspiravo tuos 
magistrus, kurių paskaitų klausėsi Kopernikas. 

“T. y. istorikas Janas Diugoszas. 

"Sniadeckis naudojosi Krokuvos universiteto XVII a. istoriko 
Marcino Radyminskio rankraštyje likusiu kūriniu Krokuvos akade- 
mijos metraštis (Roczniki Akademii Krakowskiej). 

Pasak naujausių tyrimų, Koperniko studijų Krokuvos univer- 
sitete metais Brudzewskis universitete paskaitų jau neskaitė, bet dės- 
tė privačiai, ne universitete. 

* Iš tikrųjų mirė-Romoje siaučiant epidemijai. 

UT. y. Regiomontano mirtis. 

" Krokuvos universitete geriausiai materialiai aprūpinami buvo Te- 
ologijos fakulteto profesoriai. Todėl profesoriai, siekdami senatvėje ra- 
miai gyventi, akademinę karjerą norėdavo baigti Teologijos fakultete. 

" „Mėnulis paslepia spindinčią žvaigždę Hiadėse, stebėjo Ko- 
pernikas Bolonijoje 1479 m. kovo 9 d.“ // Apie dangaus sferų sukimą- 
si, IV knyga, 27 skyrius. 

“ „Kai mano ponas mokytojas Bolonijoje, ne kaip mokinys, bet 
kaip mokyčiausio vyro Dominiko Maria atliktų stebėjimų padėjėjas 
ir liudytojas, o Romoje apie 1500 Viešpaties metus, turėdamas 27 me- 
tus kaip matematikos profesorius, gausiai plūstant studentams ir di- 
džių vyrų bei šio mokslo magistrų būrelyje, paskui čia, Varmėje, atsi- 
davęs savo mokslui kruopščiausiai atliko stebėjimus, iš stebėtų neju- 
dančių žvaigždžių parinko tą, kurią stebėjo 1525 Viešpaties metais 
ties žvaigžde, kuri Mergelės žvaigždyne vadinama Varpa“. 

* Tai apsirikimas, nurodytais metais Galileo Galilei dar nebuvo 
gimęs. 

 Galilei buvo leista gyventi jo viloje Arcetri (prie Florencijos), 
jis iki mirties gyveno inkvizicijos priežiūroje. 

"6 Originale netiksliai - Nicetus. Pitagorikas Hiketas Sirakūzietis 
gyveno V a. prieš Kr., spėjama jį buvus Ekfanto mokytoju. Dioge- 
nas Laertietis nurodo: pitagorikas Filolajas pirmasis kalbėjo, kad Že- 
mė juda ratu, tačiau kiti autoriai teigia, jog pirmasis tai tvirtinęs 
Hiketas Sirakūzietis. Pitagorikų sistema teigė Žemę ir kitas plane- 
tas skriejant apie idealų planetų centrą. Filolajas, Hiketas, Ekfantas 
Saulės tekėjimą rytuose ir leidimąsi vakaruose aiškino Žemės suki- 
musi apie savo ašį. 

"Tai buvo Michal Jerzy Poniatowski (1736-1794), karaliaus Sta- 
nislovo Augusto brolis, Edukacinės komisijos veikėjas. 

Traktatas apie matematikos 
mokslų principą, reikšmę ir įtaką 
visuotinei apšvietai 


Pirmą kartą traktatas išspausdintas 1781 m. Varšuvoje. Vers- 
ta iš: Rozprawa o nauk matematycznych początku, znaczeniu i wptywie 
na ošwiecenie powszechne // Pisma rozmaite Jana Sniadeckiego. 
Tom II. Zawierający zagaienia i rozprawy w naukach. Wydanie 
drugie. - Wilno, 1818. 


Apie tikimybių skaičiavimą 


1817 m. sukurtą šį mokslinį pranešimą Sniadeckis paskelbė sa- 
vo Raštų III tome. Versta iš šios laidos: O rachunku losėw // Pisma 
rozmaite Jana Sniadeckiego. Tom III. Zawierający listy i rozprawy 
w naukach. - Wilno, 1818. 


Apie matematinį mąstymą 


Pirmoji publikacija kultūros ir literatūros mėnesiniame žurna- 
le Dziennik Wilenski, 1818, t. 1. Versta iš: O razumowaniu rachunko- 
wym // Pisma rozmaite Jana Sniadeckiego. Tom III. Zawierający 
listy i rozprawy w naukach. - Wilno, 1818. 

! Visas pavadinimas: Algebrinio skaičiavimo teorija, taikoma kreivo- 
sioms linijoms (Rachunku algebraicznego teorya zastosowana do linii krzy- 
wych). - Krakow, 1783. Tai aukštosios algebros ir analizinės geo- 
metrijos pagrindų vadovėlis. 

? Tai lygu 30*C. 1*R = 25*C. 

*Visi mokslai reikalingi matematikos, matematika - jokio, ji pati 
sau pakankama. 

2 Apie logiką ir retoriką 


Versta iš: O logice i retoryce // Pisma rozmaite Jana Sniadec- 
kiego. Tom III. Zawierający listy i rozprawy w naukach. - Wilno, 
1818. 

"Turimas omenyje E. B. de Condillaco vadovėlis Abiejų Tau- 
tų Respublikos mokykloms, parašytas Edukacinei komisijai 
prašant, - Logika, arba mąstymo meno plėtotės pradai (La logigue ou 
les premiers dėveloppements de Vart de penser, Paris, 1780). Vilniuje 
lenkų kalba jis išleistas 1802, 1808 ir 1819 metais - Logika czyli 
pierwsze zasady sztuki myšlenia. 

“* Turimas omenyje programinis G. Piramowicziaus kūrinys 
Mokytojo pareigos (Powinnošci nauczyciela, 1787) ir vadovėlis Iškal- 
bingumas ir poetika tautos mokykloms (Wymowa i poezja dia szkėt na- 
rodowych, 1792). 


Apie klasikinius 
ir romantinius raštus 


Straipsnis paskelbtas žurnale Dziennik Wilenski, 1819, t. 1. Versta 
iš: O pismach klassycznych i romantycznych // Pisma rozmaite Jana 
Sniadeckiego. Tom IV. Zawierający rozprawy filozoficzne i filozo- 
fiią ludzkiego umystu. - Wilno, 1822. 

"J. Sniadeckis šią eilutę pateikia taip: „Kiekvienas turinys tebū- 
nie tik vienas, t. y. nesujauktas su jokiais jam svetimais“. 

* Cituojamas Horacijus: 

Tegul fantazija, taip maloni mūs sielai, 

Visai neatitolsta nuo pačios tikrovės. 

3 Cituojamas Horacijus: 

Poezija yra nelyginant paveikslas. 

* Dodona - miestas Epyre su labai senu Dzeuso orakulu, prana- 
šavusiu iš ąžuolyno lapų šlamėjimo. 

5 Empedoklis geidė 

Sau įsigyti vardą dievo nemirtingo; 

Dėl to jis kuo ramiausiai į liepsningą Einą 
Įšoko. Tad verčiau poetams nekliudykim 
Žudytis. 


Poezijos menas. 


Apie metafiziką 


Traktatą Apie metafiziką J. Sniadeckis parašė 1814 m. Jis buvo 
išspausdintas pirmojoje jo rinktinių raštų laidoje Pisma rozmaite, 1814 
m. išėjusioje Vilniuje. Versta iš antrosios laidos: O metafizyce / / Pis- 
ma rozmaite Jana Sniadeckiego. Tom II. Zawierający zagaienia i roz- 
prawy w naukach. - Wilno, 1818. 

' Nurodomos filosofijos disciplinos atsirado naujaisiais am- 
žiais. 

* „Iš visų gėrių labiausiai vertinga yra bendra ir abstrakti tiesa. 
Be jos žmogus aklas, ji yra proto akis“. 

3 Žr.: Šniadecki J. Rachunku algebraicznego teorya przystosowana do 
linii krzywych, t. I-II. - Krakow, 1781. 

* „Metafizinis žargonas niekuomet neatrado nė vienos tiesos; fi- 
losofiją jis pripildė beprasmiškumų, kurie verčia rausti iš gėdos, kai 
tik mes iš jo atimame skambių žodžių apvalkalą“. 

* Turimi galvoje kantininkai. 


Apie filosofiją 
Pirmą kartą šis darbas buvo išspausdintas žurnale Dziennik Wi- 
lenski, 1819 m., t. 1. Versta iš: O filozofii // Pisma rozmaite Jana Snia- 


deckiego. Tom IV. Zawierający rozprawy filosoficzne i filozofiią 
ludzkiego umystu. - Wilno, 1822. 

'" Eleusino misterijos — senovės graikų religinės iškilmės su 
mistinėmis apeigomis, kasmet vykdavusios Eleusino mieste, ne- 
toli Atėnų. J. Sniadeckis šį pavadinimą vartoja obskurantizmo 
prasme. 

"Išleidus gausybę negarantuotų kreditinių vertybinių popierių, 
bankrutavo Prancūzijos valstybinis bankas, vadovaujamas J. Lou 
(1671-1729). 

* Kazuistai - klaidingus arba abejotinus teiginius mikliai įrodinė- 
jantys kaip teisingus įvairiais gudravimais, loginiais netaisyklingu- 
mais. Kazuistika — sofistikos sinonimas. 

Probabilistai (lotyniškai probabilis — „tikėtinas“) -— šalininkai me- 
todo, kai tiesa grindžiama nusimanančių žmonių, nusipelnusių pa- 
garbą ir pasitikėjimą mokytojų autoritetu. Kiekvienas, nebūdamas 
įsitikinęs teiginio teisingumu ar veiksmo leistinumu, nepasverda- 
mas argumentų „už“ ir „prieš“, gali tvirtinti arba elgtis remiantis ta 
nuomone, kurią laiko teisinga pripažinti autoritetai. Nors toji nuo- 
monė galinti būti ir mažiau tikėtina, tačiau ji būsianti saugesnė. Pro- 
babilizmas klestėjo scholastikoje. 


Traktato Apie filosofiją priedas 


Pirmoji publikacija žurnale Dziennik Wilenski, 1820, t. 1, nr. 2-3. 
Versta iš: Przydatek do pisma „O filozofi““ // Pisma rozmaite Jana 
Sniadeckiego. Tom IV. Zawierający rozprawy filozoficzne i filozo- 
fiią ludzkiego umystu. - Wilno, 1822. 

' Pastabos dėl Jano Sniadeckio traktato „Apie filosofiją“ (Uwagi nad 
pismem Jana Sniadeckiego „O filozofii“ // Pamigtnik Lwowski, 1819, t. 2). 
Šis Lvove leistame kultūros ir visuomeninio gyvenimo žurnale tal- 
pintas straipsnis pasirašytas slapyvardžiu Philopolski. Jo autorius — 
Tytus Dzieduszycki, Galicijos publicistas ir istorikas. Polemikoje su 
Sniadeckiu autorius nurodė, kad Kantas sudavė smūgį senajai me- 
tafizikai, nėra reikalo jo kaltinti metafizinėmis spekuliacijomis. 

“ Argas — romėnų mitologijoje šimtaakis milžinas, Junonos pa- 
statytas sergėti karve paverstą Ijonę. 

* Substancija, kiekybė, kokybė, santykis, veikla, patyrimas, lai- 
kas, vieta, padėtis, būsena. 

* Kiekybė, kokybė, santykis, modalumas. 

* Ens rationis - galimas vien tik mąstyti objektas; protu suvokia- 
mas objektas. 

5 Naujasis istorijos, politikos ir literatūros metraštis, arba Visuotinė 
saugykla, 1819 metai. Sniadeckis pateikia ir anglišką ištraukos tekstą: 
„As the german metaphysics of Kant never gained any extensive or 
firm footing in this country; it is not necessary to dwell upon them: 
indeed we must confess, that to us they appear either totally unin- 
telligible; or where intelligible, only wrapping common place, or 
long exploded ideas, in the most mystic jargon imaginable. The me- 
taphysics of Germany, and belief in the doctrine of animal magne- 
tism prove in our opinion; that not only with respect to civilization, 
but with respect to the cultivation and progress of intellect, the Ger- 
mans are much behind the British... while on some topics they ha- 
ve overleaped the boundary of human knowledge, and thus have 
plunged into intellectual darkness; on other topics they have not 
advanced so far, as to free themselves from that darkness... their 
depraved rather than their uninformed intellects seek for food, which 
in most other European countries is utterly rejected, and was never 
at any period, sought for and relished, except while ignorance and 
credulity overshadowed and benumbed the mind“. 

"Apeliuojama į italų poeto Torguato Tasso (1544-1595), sirgusio 
persekiojimo manija, kūrybą, kuriai būdingos ir barokinės hiperbolės. 

* Visa nuorodos metrika: Newtonus I. Philosophiae naturalis princi- 
pia mathematica, t. II. De mundi systemate. Regulae philosophandi. 

* Turima omenyje garsioji Encyclopedia, ou dictionnaire raisonnė 
des sciences, des arts et des mėtiers (Enciklopedija, arba Aiškinamasis moks- 
lų, menų ir amatų žodynas), leista 1751-1772 m. vadovaujant D. Dide- 
rot ir J. Le R. d'Alembertui. 

1 Šią taisyklę Sniadeckis laisvai formuūluoja iš Grynojo proto kriti- 
kos teksto (veikalo vertime į lietuvių kalbą, p. 356-357). 

V Terminą ideologija įvedė prancūzų filosofas ir ekonomistas 
A. L. Destutt de Tracy, šiuo terminu įvardijęs savo eklektinę pažini- 
mo teoriją (Ideologijos elementai - Elėment d'ideologie, v. 1-4, 1801), 
kurioje sėmėsi iš J. Locke'o ir E. B. de Condillaco. Jos įtakoje susikū- 
rė vad. ideologų mokykla, XIX a. pirmojoje pusėje plėtojusi ideolo- 
giją kaip idėjų mokslą, t. y. mokslą apie mąstymo turinį. Jį sudarė 
gramatika — idėjų išraiškos ir pateikimo teorija, logika - idėjų kom- 
binatorika, pedagogika ir etika - nustatančios asmeninės veiksenos 
ir socialinio gyvenimo taisykles. Žymiausi atstovai - A. L. Destutt 
de Tracy, P. J. G. Cabanis, P. C. F. Daunou ir kiti. 


Žmogaus intelekto filosofija, 
arba Apžvalgus intelektinių galių 
ir veiksmų tyrimas 


Veikalas parašytas 1821 m., publikuotas Sniadeckio raštų rinki- 
nyje: Pisma rozmaite Jana Sniadeckiego. Tom IV. Zawierający rozpra- 
wy filozoficzne i filosofiją ludzkiego umystu. - Wilno, 1822. Veika- 
las Filozofia umysžu ludzkiego czyli rozwažny wywėod sit, i dziatan 
umyslowych verstas iš šios laidos. 

"Tai Andrius Sniadeckis, Vilniaus universiteto chemijos ir far- 
macijos profesorius, Jano Sniadeckio brolis, Vilniuje išleidęs vei- 
kalą Organinių būtybių teorija (Teorya jestestw organicznych, t. 1, 1804; 
t. 2, 1811). 

* Gelmė šaukiasi gelmės. 

? Autoriaus nuoroda į savo veikalą Geografija, arba Fizinis ir ma- 
tematinis žemės aprašymas (Geografia czyli opisanie matematyczne i fi- 
zyczne ziemi, 1804), 

*Tympanum lotyniškai būgnas, timbre prancūzų kalboje - skam- 
besys. 

* Krokuvos vaivados M. Zebrzydowskio vadovaujamas lenkų 
feodalų maištas prieš absoliutizmo siekusį karalių Zigmantą Vazą. 

5 Čia Sniadeckis tebesilaiko atgyvenusios pažiūros. Kalorikas — 
XVII -XVIII amžių fizikos ir chemijos konstruktas. Naujųjų amžių 
chemikai ir fizikai gamtos kūną įsivaizdavo netankios struktūros, 
kūne esančius plyšelius bei tarpelius esą užpildo subtilios substan- 
cijos — lakūs skysčiai, fluidai. Labai greitas kūno dalelių judėjimas 
sužadina fiziniame kūne esančią specialią medžiagą - kaloriką (ca- 
loricus, calorificus), ji įšildanti kūną arba kanaliukais ir plyšeliais iš 
kūno pasišalinanti, ir tada kūnas perteikia šilumą kitam kūnui arba 
aplinkai, jis atvėsta. Fluidų teorija suabejota XVIII a. pabaigoje. At- 
radus deguonį ir juo paaiškinus degimą bei metalų oksidaciją, flui- 
dų teorija iš mokslo apyvartos pašalinama. 

" Kai kurių lotyniškų silogistikos terminų Sniadeckis į lenkų kalbą 
neverčia: 

terminus minor — mažasis terminas; 

terminus major - didysis terminas; 

terminus medius — vidurinysis terminas. 

Š Syllogismus cornutus — raguotasis silogizmas. 

* Salamandra viduramžių magijoje - ugnyje gyvenanti dvasia ir 
įasmeninanti ugnies stichiją. Silfidės (silfai) keltų ir germanų mi- 
tuose, taip pat kitų viduramžių Europoje tautų folklore - lengvos, 
judrios oro dvasios, oro stichijos įasmeninimas. 

0 Petitio principii - pagrindo reikalavimas. 

L Protėjas (Proteus) graikų mitologijoje — žiniuonis jūrų dievas, 
gebantis keisti pavidalą. 

'2 Filosofijos pamokymai, arba Sielos galių apybraiža. Parašė P. Laro- 
migučre, Paryžiaus akademijos Literatūros fakulteto filosofijos pro- 
fesorius, 2 tomai, in octavo, Paryžius, 1820, antroji laida. 

8 Žmogaus proto visuma ištisai glūdi kalbos meistriškume. 

4 Viduriniojo termino nėra išvadoje. 


*5 Išvada seka iš silpnesnės dalies. 

16 Kai kurie Sniadeckio pateikti silogizmo figūrų konkretūs pa- 
vyzdžiai sudaryti ne pagal figūrų taisykles. Tradicinėje silogistiko- 
je išvada pateikiama ne P-S, bet S-P pavidalu. 

VA teigia, E neigia, bet abu bendrieji; 

I teigia, O neigia, bet abu daliniai. 

18 Čia perteikiama laisvai, sumaniusieji šią procedūrą viduram- 
žių logikai paprastai perteikdavo taip: brAmAntlp, cAmEnEs, 
dlsAmls, fEsApO, frEsIsOn. 


ASMENVARDŽIŲ 
RODYKLĖ 


Addison Joseph (1672-1719), 
anglų rašytojas, vienas anglų 
žurnalistikos pradininkų. 
Leido žurnalą Spectator. 

Alfonsas X Išmintingasis (1221 
1284), Kastilijos ir Leono 
karalius, poetas, mokslų 
globėjas. 

Apelis (Apellės, apie 370-290), 
vienas žymiausių graikų 
tapytojų, Aleksandro Make- 
doniečio rūmų dailininkas. 


Bernoulli Johann (1667-1748), 
Šveicarijos matematikas ir 
fizikas, Bazelio universiteto 
profesorius. Pirmasis 
sistemingai išdėstė 
diferencialinį ir integralinį 
skaičiavimą, tobulino 
matematikos metodus, 
mechanikoje sukūrė 
smūgio teoriją. 

Bernoulli Daniel (1700-1782), 
Šveicarijos matematikas ir 


fizikas, Johanno Bernoulli 
sūnus. Sukūrė algebrinių 
lygčių skaitinio sprendimo 
metodą, tikimybių teoriją 
panaudojo gyventojų 
statistikoje. 

Bernoulli Jakob (1655-1705), 
Šveicarijos matematikas ir 
fizikas, Johanno Bernoulli 
brolis. Su broliu Johannu 
yra variacinio skaičiavimo 
kūrėjai. Svarbūs jo darbai 
fizikoje. 

Berzelius Jūns Jacob (1779-1848), 
švedų chemikas ir minero- 
logas. Išanalizavo per 2000 
cheminių junginių, jo 
veikalai daug prisidėjo prie 
chemijos plėtotės. 

Black Joseph (1728-1799), škotų 
chemikas ir fizikas, Glazgo 
ir Edinburgo universitetų 
profesorius. Anglies 
deoksido atradėjas. Jo 
darbai davė pradžią dujų 

chemijąi, tuo metu vadintai filosofija (The philosophy of 
pneumatinė chemija. rhetoric). 
Blair Hugh (1718-1801), anglų. Carnot Lazare Nicolas Marguerite 
retorikos teoretikas. (1753-1823), prancūzų 
Boileau Nicolas (1636-1711), matematikas, valstybės 
prancūzų poetas, literatūros veikėjas. Tyrė matematinės 
teoretikas. Veikale Poezijos analizės metodus, projekci- 
menas (L'Art počtigue, 1674) nės geometrijos pradininkas. 
suformulavo prancūzų Clairaut Alexis Claude (1713— 
klasicizmo estetikos ir 1765), prancūzų matemati- 
poetikos principus. kas, fizikas, astronomas. 
Bossuet Jacgues Bėnigne (1627— Pradėjo naudoti kreivinį 
1704), bažnyčios veikėjas ir integralą, kelių nepriklau- 
rašytojas, Prancūzijos somų kintamųjų pilnąjį 
karaliaus rūmų pamoksli- diferencialą, pirmosios eilės 
ninkas. Veikale Politika, deferencialinių lygčių 
išvesta iš Šventojo Rašto bendrąjį ir ypatingąjį 
(Politigue tirėe de V Ėcriture sprendinį (Clairaut lygtis). 
Sainte, 1709) absoliutinę Sukūrė naują Mėnulio 
monarchiją grindė religijos judėjimo teoriją. 
principais. Cullen William (1710-1790), 
Bradley James (1693-1762), anglų anglų medikas, Glazgo ir 
astronomas, Grinvičo Edinburgo universitetų 
observatorijos direktorius. profesorius. Ligų priežastis 
Atrado šviesos aberaciją, aiškino nervų sistemos 
nedidelius Žemės sukimosi sutrikimais. 
virpesius (mutaciją), nustatė Czech Jozef (1762-1810), 
aberacijos, procesijos, matematikos dėstytojas, 
mutacijos konstantas. J. Sniadeckio padėjėjas 


| Krokuvos observatorijoje. 

Campbell George (1719-1796), 
anglų rašytojas, retorikos Dalgarno George (1626-1687), 
teoretikas. Išleido Retorikos anglų mokslininkas, 

Oksfordo universiteto 
profesorius, visuotinės 
dirbtinės kalbos kūrėjas. Jos 
teoriją išdėstė veikale Ženklų 
menas (Ars signorum, 1661). 


Degėrando Joseph-Maria (1772— 


1842), prancūzų filosofas 
ir politikas, teisės profeso- 
rius. Jo veikalas Lyginamoji 
filosofinių sistemų istorija 
atsižvelgiant į žmogiškojo 
pažinimo principus (Histoire 
comparėe des systėmes 

de philosophie relativement 
aux principes des 
connaissances Rumaines, 
vol. 1-3, 1804). Europoje 
buvo populiarus, Vilniaus 
universitete veikale 
išsakytomis idėjomis 


sekė A. Daugirdas. 


Diofantas (Diophantos), II a. 


graikų matematikas, 
gyvenęs Aleksandrijoje. 
Veikale Aritmetika 
daugiausia nagrinėjo 
neapibrėžtines lygtis, 
vadinamas diofantinėmis. 
Jo skaičių teorijos tyrimais 
rėmėsi naujųjų amžių 
matematikos įžymybės — 
P. Fermat, L. Euleris, 

o XIX a. S. F. Gaussas. 


Dmochowski Franciszek Ksawery 


(1762-1808), lenkų literatas, 
publicistas. Pijoras, H. 
Kollątajaus bendradarbis, 
žurnalų redaktorius. 
Išleido klasicizmo estetika 
grindžiamą veikalą 
Eiliavimo menas (Sztuka 
rytmotworcza, 1788). 


Euler Leonhard (1707-1783), 


Šveicarijos matematikas, 
mechanikas ir fizikas. 
Sukūrė variacinio skaičiavi- 
mo pradmenis, specialiąją 
funkcijų teoriją, patobulino 
laivų stovumo teoriją, kūrė 
dangaus mechaniką. 


Feidijas (Pheidias, apie 500 ar 


490-431), graikų skulpto- 
rius ir architektas. Vadova- 
vo Akropolio svarbiausių 
pastatų (Partenono ir kitų) 
statybai. 


Fėnelon Francois de Salignac de la 


Mothe (1651-1715), 
prancūzų religinis mąstyto- 
jas, Kambrė arkivyskupas, 
reiškęs antiabsoliutizmą. 
Už tai pateko karaliaus 
nemalonėn. Išleido 
filosofinio, pedagoginio ir 

teologinio turinio veikalų, 
grožinės literatūros 
kūrinių. 

de Fermat Pierre (1601-1665), 
prancūzų matematikas, 
vienas skaičių teorijos 
kūrėjų. Jo darbai labai 
paveikė matematinės 


analizės raidą. 


Herlin Christian, vokiečių XVI a. 
matematikas. 

Hiparchas (Hipparchos, apie 
190-125), graikų astrono- 
mas, matematikas, 
geografas, vienas astro- 
nomijos kūrėjų. 


Jacobi Friedrich Gottlob (1743- 
1819), vokiečių rašytojas ir 
filosofas, vadinamosios 
jausmo ir tikėjimo 
filosofijos atstovas, 
racionalizmo ir kantizmo 
kritikas. Parašė Apie 
dieviškuosius dalykus ir jų 
apreiškimą (Von den 
gūttlichen Dingen und ihrer 
Offenbarung, 1811). 

Johnson Samuel (1709-1784), 
anglų rašytojas, kalbinin- 
kas, vienas pagrindinių 
anglų Apšvietos ideologų. 


Karpiūski Franciszek (1741— 
1825), lenkų rašytojas, 
žymiausias XVIII a. lenkų 
sentimentalizmo atstovas. 

Kirwan Richard (1733-1812), airių 
chemikas ir gamtininkas. 

Klopstock Friedrich Gottlob 
(1724-1803), vokiečių 
Apšvietos epochos 
rašytojas. 

Kochanowski Jan (1530-1584), 
lenkų renesanso poetas. 
Padarė didelę įtaką 
paskesnei lenkų poezijai. 

Kochanowski Piotr (1566-1620), 
lenkų renesanso poetas ir 
italų literatūros vertėjas. 

Konarski Hieronim, vardas 
pijorų ordine - Stanistaw 
(1700-1773), pedagogas ir 
publicistas, pijorų švietimo 
sistemos Abiejų Tautų 
Respublikoje reformatorius 
Apšvietos idėjų dvasia. 
Įvedė naujųjų amžių 
filosofijos dėstymą, jį 
derino su scholastikos 
liekanomis. 

Krasicki Ignacy (1735-1801), 
poetas, publicistas, 
literatūros kritikas ir 
kultūros veikėjas. Varmės 
vyskupas. Priklausė grupei 

asmenų, veikusių karaliaus 
Stanislovo Poniatovskio 
aplinkoje ir Apšvietos idėjų 
dvasia skelbusių politinių 
bei kultūrinių krašto 
reformų būtinumą. 
Komiškose poemose 
išjuokė legendomis 
grindžiamą lenkų istoriog- 
rafiją, 1778 m. išleistoje 
Monachomachijoje išjuokė 
atsilikusią švietimo sistemą 
vienuolijų administruotose 
mokyklose. 


Kurcijus - Kvintas Kurcijus 


Rufas (Ouintus Curtius 
Rufus), I a. romėnų 
istorikas, parašė 10 knygų 
Aleksandro Makedoniečio 
žygdarbių istoriją (De rebus 
gestis Alexandri Magni). 


de Lagrange Joseph Luis (1736— 


1813), prancūzų matemati- 
kas ir mechanikos teoreti- 
kas, Paryžiaus aukštosios 
normalinės mokyklos 
profesorius. Savamokslis. 
Praturtino matematiką ir 
teorinę mechaniką įžymiais 
atradimais — Lagrange'o 
eilutė, funkcija, kintamieji, 
lygtys ir kt. 


Laromiguiėre Pierre (1756-1837), 


prancūzų filosofas, 
nesutikęs su kai kuriomis 
Condillaco mokyklos 


pažiūromis. 


Linde Samuel Bogumil (1771— 


1847), leksikografas, vienas 
Varšuvos universiteto 
steigėjų. Sudarė šešių tomų 
lenkų kalbos žodyną, juo 
naudojosi D. Poška 
rašydamas lenkų-lietuvių 
kalbų žodyną. 


Lombardus Petrus (apie 1095— 


1160), teologas ir filosofas, 
teologinės scholastikos 
(filosofuojančios teologijos) 
atstovas. Sudarė Bažnyčios 
Tėvų, antikos pabaigos 
krikščioniškosios minties 
reiškėjų, ankstyvųjų 
viduramžių teologų 
kūrinių ištraukų rinkinį 
Sententiarum libri guattor 
(Keturios sentencijų knygos), 
tapusį vadovėliu 
viduramžių universi- 
tetuose. Šiam kūriniui 
komentarus rašė žymiausi 
scholastai. Jį aiškino 

ir senojo Vilniaus uni- 
versiteto Teologijos 
fakultete. 

Maclaurin Colin (1698-1746), 
škotų matematikas, 
Edinburgo universiteto 
profesorius. Sukūrė darbų 
iš aukštesniųjų eilių 
kreivių, ekstrremumų ir 
eilučių teorijų, baigtinių 
skirtumų skaičiavimo ir 


projekcinės geometrijos. 


Mendelssohn Moses (1729-1786), 


vokiečių Apšvietos 
filosofas, Leibnizo ir Wolffo 
mokyklos atstovas, I. Kanto 


draugas. 


Moivre Abraham (1667-1754), 


anglų matematikas. Sudarė 
kompleksinio skaičiaus 
kėlimo laipsniu formulę 
(Moivre formulė) ir šaknies 
iš kompleksinio skaičiaus 
traukimo formulę. 


monarchijos. Išleido 
ekonomijos veikalų, 
nukreiptų prieš fiziokratus. 


Orzechowski Stanistaw (1513— 


1566), lenkų politikos 
rašytojas ir religinis 
polemistas. 


Osianas (Ossian), legendinis 


III a. keltų liaudies dainius 
ir karys, gyvenęs Airijoje ir 
apdainavęs savo tėvo bei jo 


kariaunos Žygius. 


Oswald James (1715-1769), 


škotų filosofinės mokyklos 
atstovas. Veikale Kreipima- 
sis į sveiką protą dėl religijos 
(An appel in common sense in 
behalf of religion, 1766-1772) 
teologiją grindė sveiko 
proto filosofija. 


Sniadeckis mini jo veikalą Otwinowski Waleryan (1571-1642), 


Atsitiktinumų doktrina. lenkų seimelių veikėjas, 
romėnų poetų vertėjas. 
Necker Jacgues (1732-1804), Išvertė Ovidijaus Metamorfo- 
prancūzų bankininkas, zes, Vergilijaus Georgikas. 


karališkojo iždo direktorius 
ir finansų ministras. Petrycy Sebastian (1554-1626), 
Dalinėmis reformomis, gydytojas ir filosofas, 
Krokuvos universiteto 
profesorius. Į lenkų kalbą 
išvertė Aristotelio etikos ir 
politikos veikalus. 


nepalietusiomis santvarkos 
pagrindų, siekė įveikti 
Prancūzijos finansinę krizę, 
sukeltą absoliutinės 

Piramowicz Grzegorz (1735— 


1801), iki 1773 m. jėzuitas, 
Edukacinės komisijos 
Vadovėlių rengimo 
draugijos sekretorius, 
mokyklų vizitatorius, 
programų ir vadovėlių 
autorius. 


Pope Alexander (1688-1744), 


anglų Apšvietos poetas, 
filosofas moralistas. Išleido 
kūrinį Moralės apybraižos 
(Moral essays, 1731-1735). 


Potocki Ignacy (1750-1809), 


lenkų visuomenės veikėjas, 
publicistas ir istorikas, 
suorganizavo Edukacinės 
komisijos Vadovėlių 
rengimo draugiją. Gegužės 
3-osios Konstitucijos 


autorius. 


Priestley Joseph (1733-1804), 


anglų chemikas, deguonies 
atradėjas, filosofas ir 
visuomenės veikėjas. 
Vienas svarbiausių 

kūrinių — Materijos ir dvasios 
tyrinėjimai (Disguisitions 
relating to matter et spirit, 
1777). 


Purbach Georg (Georgius 


Purbachius, 1423-1461), 
austrų astronomas ir 


matematikas, Vienos 
universiteto profesorius. 
Jo veikalas Naujoji planetų 
teorija ilgam tapo studijų 
astronomijoje vadovu. 


Reid Thomas (1710-1796), škotų 


filosofinės mokyklos 
atstovas. Svarbiausias 
veikalas —- Žmogaus mąstymo 
tyrimas sveiko proto 
principais (An inguiry into 
the human mind on the 
principles of common sense, 
1764). 


Regiomontanus (pseudonimas, 


lotynų k. Regiomontanus — 
Kionigsbergietis) - Johann 
Miller (1436-1476), 
vokiečių astronomas ir 
matematikas. Kilęs iš 
Kionigsbergo vietovės 
Frankonijoje, G. Purbacho 
mokinys. Vertė Ptolemajo 

